
BHO    M'    LEABHAE-LATHA 


A  dhùthaich  nau  Gàidheal  nan  creag  'us  nam  beaun, 

Nam  mòr-chuan,  a'  cheathaich  's  na  gaoith, 
Tìr  an  daraich  's  a'  ghiuthais  's  nan  tuiltean  neo-ghann, 

An  ruadh-bhuic  'na  h-earba  's  an  laoigh. 

A  dhùthaich  na  doineann,  nan  gleann  'us  nan  sliabh, 

Gur  h-uaibhreach  a  dh'  èireas  do  thonn, 
A  thìr  mo  luchd-gaoil,  gu  'n  robli  saors'  annad  riamh, 

'S  tha  mo  shìnnsir  'n  an  suain  ann  a  d'  fhonn. 

— Cìobair  Ettrick. 

A  dhùthaich  nan  òran  's  uan  òg-mhnathan  lurach, 

S  iad  teò-chridheach  banail,  làn  mire  gun  ghù, 
'S  fìr  uasal  ghlan  shocair  nach  gluaisear  le  giorraig, 

Us  nàmh  cha  'n  fhaigh  buaidh  air  na  laoich  ud  ri  'm  beò. 

— Beattie. 

DO 

MO    GHAIDHEIL    RIOGHAIL, 

AGUS    GU    SONRUICHTE    DO    CHUIMHNE    MO    DHEADH    FIIEAR- 
FRITHEALAIDH    AGUS    MO    CHARAIDE    DILEAS, 

I  A I  N     B  E  Ù  N, 

TIIA     MI     A'     COISREIGEADH     LE     BUIDHEACIIAS     A 

CIIUNNTAIS    SO    AIR    NA    CHAITH    Ml'    'AN 

ALBAINN    DE    BHLIADHNACHAN 

MO    BIIANTRACHAIS. 

VICTORIA   R.   I. 


ROIMHRADH  AN  EADAR-THEANGAIR. 


Aik  d'  a  Mòrachd  Rioghail  a'  Bhan-righ  làn-fhios  a  bhi 
aice  air  an  spèis  a  tha  aig  clann  nan  Gàidheal  dhi,  araon 
mar  bhean-nasail  agus  mar  Uachdaran ;  bha  i  toileach 
gu  'm  biodh  cothrom  aca  air  a  bhi'  leughadh  na  'n  cainnt 
bhlasda  fhein  am  meas  a  tha  aicese  orrasan  mar  shluagh 
rìoghail,  dìleas,  gaisgeil,  agus  an  speis  a  tha  aice  do  na 
glinn  shiochail,  agus  na  beanntan  aosda,  anns  an  d' 
fhuair  i  cho  liugha  sòlas.  Air  son  sin  chuir  i  'an  earbsa 
riumsa  a  leabhar  "  Tuilleadh  Dhuilleag  "  a  thionndadh 
gu  Gàidhlig.  Thug  mi  oidhearp  air  sin  a  dheanamh  cho 
math  's  a  b'  urrainn  mi  agus  tha  mi  an  dòchus  gu  'n 

O  O 

taitinn  e  ri  mo  luchd  dùthcha. 

MAIEI    NIC    EALAIK. 


AN    ROIMHRADH. 


Chaidh  mòran  toileachaidh  a  thoirt  do  'n  ùghdar  leis 
a'  bhlàths  agus  a  cho-fhaireachdainn  leis  an  deachaidli 
gabhail  ris  an  leabhar  bheag  "  Ar  beatha  anns  a' 
Ghàidhealtachd,"  a  chuir  i  a  mach  bho  chionn  chòig- 
bliadhn'-deug  le  a  chunntas  siinplidh  mu  na  làithean 
sona  nach  di-ehuimhnichear  am  feasd — na  làithean  a 
mheal  i  còmhladh  ris-san  a  lion  a  beatha  le  soillse 
agus  le  sòlas.  Cha  'n  'eil  fear-ullachaidh  caoimhneil 
an  leabhair  sin  a  nise  'an  tir  nam  beò,  ach  air  a  shon 
sin,  bha  cuideachadh  càirdeil  air  a  thoirt  seachad  aig 
an  àm  so.  Tha  an  t-ùghdar — ann  a  bhi  'cuimhneach- 
adh  mar  a  chaidh  gabhail  ris  an  leabhar  bheag  eile — 
a'  smuaineachadh  gu  'n  dùisg  am  fear  so  a  cho-fhair- 
eachdainn  cheudna,  oir  am  feadh  's  a  tha  e  ag  innse  mu 
bheatha  air  an  d'  thàinig  atharruchadh  mdr  tha  e  a' 
nochdadh  mar  a  bha  na  turasan  agus  na  tachartais 
mu  'm  bheil  i  a'  sorìobhadh  a'  togail  a  h-inntinn  agus 


X  AN   ROIMHBADH. 

a'  misneachaidh  a  cridhe  briste  brùite.  Agus  aun  an 
iarmailt  ghlain  na  Gàidhealtachd,  agus  anns  an  t-sànih- 
chair  a  tha  'n  siri,  mar  a  bha  sluagh  simplidh  nani 
beann  a'  teagasg  dhi  an  iomadh  dòigh  creideamh  a  bhi 
aice  ann  an  Dia,  agus  a  bhi  làn-striochdadh  ri  'thoil. 

Tha  an  t-ùghdar  aig  an  àni  cheudna  ag  iarruidh  'bhi 
cur  an  cèill  a  taingealachd  dhoibhsan  uile  a  tha  air  an 
ainmeachadh  anns  an  leabhar  so,  air  son  na  dìlseachd 
agus  a'  chaoimhneis  leis  an  do  chuidich  iad  toileachas- 
inntinn  a  thoirt  dhi  anns  gach  àite  agus  mu  gach  nì 
mu  'm  bheil  an  leabhar  so  'toirt  cunntas  cho  simplidh. 


OSBORXE, 

Ah  da/ra  laihafichead  de  'n 
DùdlacM,  1883. 

TOGAIL   CARX   A'   PHRIOXXSA. 

Baile-Mhoireil, 

Diardaoin,  an  t-aona  latha  fichead  de  chcud 

mhìos  an  Fhoghair,  1862. 

Ghabh  sinn  an  rathad  aig  aon-uair-deug.  Bha  each 
beag  Choire-Mhuilsi  a'  tarruing  a'  charbadain  anns  an 
robh  mise,  agus  am  Brùnach  'n  a  cheann.  Thàinig 
Bertie  a  nall  bho  Birkhall,  agus  chaidh  e  leinn  d'  a 
chois.  Rug  an  dà  bhalachan  bheag  oirnn  air  an  rathad, 
a  dhol  leinn  gu  Creag  Lùragain ;  agus  bha  iad  fhèin, 
agus  an  dà  chaileig,  air  eich  bheaga  ;  chaidh  mise  suas  gu 
ruig  am  fior  mhullach,  anns  a'  charbad.  Dh'  fhàg  sinn 
am  frith-cheum  agus  ghabh  sinn  an  rathad  air  an  robh 
na  cairtean  a'  dol  suas.  Bha  an  Granntach  agus  Don- 
nachadh  ri  cùl  a'  charbaid  'g  a  chuideachadh  air  adhart. 

Fhuair  sinn  mo  leanaban  gaoil  (Beatrais)  romhainn 
air  a'  mhullach.  Bha  an  sealladh  a  bha  ri  'fhaicinn 
mu  'n  cuairt  cho  àillidh,  an  latha  cho  soilleir,  agus  am 
fraoch  badanach  cho  bòidheach  dearg — ach  subhachas 
no  toilinntinn  cha  robh  ann  dhòmhsa !  bha  gach  sòlas 
air  dol  bàs ! 

Tha  dà  fhichead  troidh  air  leud  ann  an  làrach  a' 
chùirn,  a  tha  ri  bhi  air  a  chur  suas  'an  so  air  a'  mhul- 

lach  mar  chuimhneachan  air  111'  Ailbeart  gaoil  fhein. 
Bithidh  e  ri  'fhaicinn  sios  fad  a'  ghlinne.  Chuir  mise 
agus  mo  shia-nar  dhilleachdan  bochda  clachan  air ;  agus 
tha  na  ceud  litrichean  de  ar  n-ainmeannan  fhein,  agus 
de  ainmeannan  an  triùir  nach  robh  's  an  fhianuis,  ri 
bhi  air  an  gearradh  air  clachan  mu  'n  cuairt  dhe.  Bha 
mise  ga  rn'  fhaireachdainn  fhein  gle*  luaisgeanach,  agus 
lagchuiseach, 

Tha  còig  troidhean  deug  thar  fhichead  ri  bhi  ann  air 
àirde,  agus  tha  an  sgriobhadh  a  leanas  ri  bhi  air — 

MAR   CHUrMHNEACHAN   GRÀDHACH 
ArR 

AILBEART    AM    PRIONNSA-CÈILE, 
MÒR   AGUS   MAITH, 

THA   SO   ArR  A   THOGATL   LE   'BHANTRArCH   BHRÒNArCH, 

VICTORIA   R. 

AN   T-AONA    LATHA   FrCHEAD   DE   CHEUD   MHÌOS 
AN   FHOGHArR,    1862. 


"  Iiinn  esan  tìm  fada  a  cho-lionadh  anu 
An  ùine  ghoirid,  air  dha  'bhi  air  a  dheananih  foirfe, 
Uir  thoilich  'anam  an  Tighearna  ; 
Uime  sin  ghreas  e  gu  'thabhairt  air  falbh 
Bho  chuideachd  nan  aingidh." 

— Gliocas  Sholamh,  iv.  13,  14. 

Chaidh  sinn  d'  ar  cois  gu  ruig  an  t-àite  's  an  robh  an 
rathad  a'  fàs  garbh.  Bha  niise  glè  sgith  leis  a'  cheud 
oidhirp  so  air  coiseachd  an  fhraoich. 


BHO   M     LEABHAR-LATHA. 


TURUS   A   DH'  FHAICINN   AN   T-SEAN    CHUIRN   AIR 
CO-AINM   LATHA-BREITH  A'   PHRIONNSA. 

Baile-Mhoireil, 

An  siathamh  latha  thar  fhichcad  dc  chcud 

ìnhlos  an  Fhoghair,  1862. 

Chaidh  mi  'mach  aig  dà-uair-dheug  anns  a'  char- 
badan.  Bha  Bertie  a'  falbh  d'  a  chois,  agus  an  dà  chaileig 
air  eich  bheaga.  Chaidh  sinn  a  choimhead  air  a'  char- 
ragh  a  tha  'g  a  thogail  mar  chuimhneachan  air  mo 
ghaol :  thill  Bertie  ann  an  sin,  agus  ghabh  sinne  air 
ar  n-adhart  anns  a'  charbad  troimh  an  fhraoch,  mu  'n 
cuairt  do  'n  bhaile-bheag,  agus  a  mach  Creag-ghobhan, 
gus  an  do  ràinig  sinn  dlùth  air  an  t-sean  chàrn  a  chaidh 
a  thogail  'an  1852.  Thuirt  an  Granntach  rium:  "Bha 
mi  'smuaineachadh  gu  'm  bu  toil  leibh  a  bhi  'an  so  an 
diugh  —  air  co-ainm  an  latha  breith  aige-san."  Tlia 
a  leithid  a  dh'  fhìor  chreidimh  làidir  aig  an  t-sluagh 
mhath,  agus  shimplidh  so,  's  gun  robh  esan  de  'n  bharail 
nach  bu  chòir  an  latha  gràidh  so,  no  eadhoin  an  ceath- 
ramh  latha  deug  de  mhìos  meadhoin  a'  gheamhraidh 
'bhi  'n  an  laithean  bròin.  "  Cha  'n  e  sin,"  ars  esan,  "  an 
solus  anns  am  feum  sinn  amharc  air." 

Choisich  sinn  sìos  rathad  Tigh-na-coinnich ;  bha  am 
fraoch  cho  bòidheach  dearg ;  us  bha  an  latha  cho 
àillidh,  agus  cho  grianar. 

AR   CEUD   TURUS   GU   CÀRN   A'   PHRIONNSA   AN 
DÈIGH   DHA  'BHI   CRÌOCHNAICHTE. 

Baile-Mhoireil, 
An  naodhamh  latha  deuy  de  'n  Chèitein,  1863. 

Chaidh  mise  'us  Eileag  agus  an  t-Ollamh  Robastanach 
a  mach  anns  a'  charbad  bheag.  Bha  Dònull  Stiùbhard 
'an  ceann  an  eich  (cha  robh  lain  Brùn  gu  math)  agus 
bha  an  Granntach  'n  ar  dèigh. 

Eàinig  sinn  an  Càrn  air  mullach  Creag  Lùragain. 
Is  e  Carragh  breagha  barra-chaol  a  th'  ann,  air  a  thogail 
gu  snasail  de  chloich  granite,  gun  aol  idir.  Tha  an 
sgrìobhadh  air  a  ghearradh  gu  grinn  agus  air  a  dheadh 
chur  air.  Tha  rathad  math  air  a  dheanamh  gu  mullach 
a'  chnuic. 


TUEUS    GU    BLAR-ATHULL   ANN   AN    1863. 

Baile-Mhoireil, 
Dimàirt,  an  còigeamh  latha  deug  de  mhìos 
meadhoin  an  Fhoghair,  1863. 

Aig  fichead  mionaid  roimh  ochd  ràinig  sinn  Peairt, 
far  an  do  ghabh  sinn  ar  tràth-maidne,  agus  an  d'  fhuair 
sinn  sinn  fhèin  'ath-S2,eadachadh.  Aio;  fichead  mionaid 
'an  deigh  naoi,  dh'  fhalbh  mi  le  Eileag,  Augusta  Bruce, 
agus  Seanalair  Grey,  gu  dol  gu  Blàr-Athull ;  chaidh  sinn 
seachad  air  Dùn-Chaillinn — àite  nach  faca  sinn  bho  'n 

bhliadhna  1844 — agus  gu  dearbh  is  àillidh  a  shuidh- 
eachadh ;  ghabh  sinn  seachad  air  Baile-Chloichridh 
agus  troimh  chathadh  ciatach  Chille-Chragaidh — troimh 
an  deachaidh  sinn  'n  ar  carbad  gu  tric  ann  an  1844; 
ghabh  sinn  seachad  air  Fàs-choill — àite  Mhr  Butter — 
agus  dìreach  air  adhart  gu  Blàr-Athull.  Fhuair  sinn 
caog-shealladh  fad  as  de  bheul  Ghlinn-Teilt  agus  de 
Shin-Chaillinn  ;  rinn  e  tinn  mi  anns  an  àm,  agus  tha  mi 
tinn  fhathast  'n  uair  a  chuimhnicheas  mi  air. 

Bha  beagan  sluaigh  'g  ar  feitheamh  aig  àite-stad 
carbad-na-smùid  —  gìomanaich  ghàidhealach  an  Diùc 
bhochd.  Bha  a'  Bhan-diùc  ghràdhach  ann  le  Morair 
Tullibardine,  agus  Caiptean  Drummond  Megginch. 
Thàinig  tioma  air  a'  Bhan-diùc  an  uair  a  chunnaic  i 
mi,  agus  ghuil  i  an  uair  a  shuidh  i  leam  's  a'  charbad — 
ghabh  Eileag  agus  càch  air  an  adhart  anns  a'  charbad- 
bhàta  anns  an  deachaidh  sinne  air  an  turus  roimhe  bho 
chionn  dà  bhliadhna ! 

Ghabh  sinn  dìreach  a  dh'  ionnsuidh  an  tighe  a  ràìnìg 
sinn  roimhe  air  an  naodhamh  latha  de  mhìos  deireann- 
ach  an  Fhoghair  bho  chionn  dà  bhliadhna,  agus  sinn 
cho  sòlasach  's  cho  àrd-inntinneach.  Thug  a'  Bhan- 
diùc  mi  do  'n  cheart  sheòmar  anns  an  robh  sinn  air  an 
latha  sin,  agus  an  dèigh  dhuinn  beagan  bruidhne  a 
dheanamh  mu  thrioblaid  dhoruinnich  x  an  Diùc  chaidh 
i  'dh'  fheòraich  an  robh  e  deas  gu  hn'  fhaicinn.  Thill 
i  gu  grad,  agus  lean  mise  i  sìos  na  staidhreachan,  agus 
air  adhart  troimh  thrannsa  làn  de  chròicean  fhiadh. 
Chaidh  sinn  troimh  an  trannsa  cheudna  leis  an  Diùc 

1  Bha  tinneas  nach  gabhaiclh  leigheas  air. 

nnii  an  1861.  Bha  e  'n  a  sheasamh  an  uair  a  chaidh 
mi  stigh  do  'n  t-seòmar,  agus  bu  bhrònach  ri  'fhaicinn 
an  t-atharrachadh  mòr  a  bh'  air. 

Phòg  e  mo  làmh,  's  thug  e  dhomh  an  ròs  geal  a  tha 
e  air  a  ràdh  a  b'  àbhaist  do  Thighearnan  Athuill  a 
thabhairt  do  'n  Uachdaram  Eìoghail  an  uair  a  thigeadh 
iad  g'  an  amharc.  Shuidh  mi  ùine  bheag  leis  ann  an 
r?j  seòmar  anns  an  robh  iomadh  isneach,  agus  gach  seòrsa 

culaidh  sheilg.  Bha  iad  sin  uile  gun  mhath  dhàsan  gu 
bràth  tuille — b'  e  'n  dà  latha  e  mo  thruaighe !  Bha  e 
cho  toilichte  m'  fhaicinn. 

Chaidh  sinn  a  rithist  suas  an  staidhir,  agus  ghabh 
sinn  ar  tràth-maidne  anns  an  t-seòmar  anns  an  do 
ghabh  sinn  e  air  an  latha  aoibhneach  sin  nach  dì- 
chuimhnich  mise  am  feasd,  agus  air  an  robh  mi  cho 
làn  dòchais  agus  sòlais. 

An  uair  a  bha  sinn  aig  a'  bhòrd  thàinig  an  Diùc  a 
steach  agus  aon  de  chleòcanan  tiugha  MhicDhùghail 
Inbhernis  air.  Bha  Mrs  Drummond  leinn,  agus  an 
òg-bhean  mhaiseach  cheanalta,  Miss  Moncreiffe  a  tlia 
gn  bhi  'n  a  ban-chliamhuinn  aig  a'  Bhan-diùc.  Bha  a 
mhaighdean  uasal  Nicghriogair  anns  a'  chaisteal  ach 
cha  'n  fhaca  sinn  i. 

Cha  'n  fhoghnadh  leis  an  Diùc  bhochd  ach  dol  leain 
ga  m'  fhaicinn  air  falbh,  agus  chaidh  e  do  'n  charbad 
leis  a'  Bhan-diùc  's  leam  fhein.  An  uair  a  ràinig  sinn 
choisich  e  beagan  mu  'n  cuairt  agus  e  'toirt  seòlaidh  do 
chàch  air  gach  ni  'dheanamh  mur  bu  chòir  e  bhi. 

Phòg  mise  a'  Bhan-diùc  agus  thug  mi  mo  làmh 
dhàsan  ;   ag  ràdh  "  Gu  'm  beannuicheadh  Dia  thu  a 

Dhiùc  chaoimh."  Bha  na  ceart  dhaoine  aige  an  sin 
a  bh'  ann  air  an  latha  thoilichte  a  bh'  againn  dà 
bhliadhna  roimh  sin.  Dh'  fheòraich  e  am  faodadh 
iad  aon  iolach  a  thoirt  mu  'm  falbhainn,  agus  air  dha 
cead  'fhaotuinn  chaidh  e  fhein  air  an  ceann.  0  !  cho 
cianail  's  a  bha  'n  iolach  sin  dhòmhsa  !  'us  mi  'cuimh- 
neachadh  air  an  àm  a  dh'  fhalbh,  an  uair  bho  chionn  dà 
bhliadhna  a  bha  mo  ghaol  leam,  agus  e  cho  làidir 
fallain,  au'us  mise  cho  aoibhneach  'n  a  chuideachd. 
Bha  mi  'tòiseachadh  ri  faotuinn  thairis  air  mo  bhròn 
air  son  bàs  mo  mhàthar  ghràidh,  'us  sinn  ag  coimhead  le 
'leitheid  a  dh'  fhiughar  ri  iomadh  turus  sòlasach  a  bha 
sinn  an  dùil  a  ghabhail  an  cuideachd  a  chèile  anns  na 
bliadhnachan  bha  romhainn.  Bha  an  Diùc  an  uair  sin 
cho  slàn  'us  cho  làidir,  choisich  e  leinn  fad  an  rathaid, 
stad  sinn  aig  crìoch  na  h-oighreachd  aige  fhèin  far  an  d'  òl 
iad  uile  ar  deoch-slàinte.  Tlmg  e  an  sin  cuireadh  cridheil 
dhuinn  gu  tighinn  a  rithist  cho  tric  's  bu  mhiann  leinn. 
Mu  'n  do  dhealaich  sinn,  thug  e  fhein  agus  a  dhaoine 
iolach  àrd  a  rèir  cleachdadh  nan  Gàidheal,  agus  cho- 
fhreagair  an  sluagh  agaìnne  a'  chaismeachd  le  aoibhneas. 
Bha  pioban  mòr  a'  nuallanaich  mu  'n  cuairt  dhuinn,  agus 
gach  ni  cho  làn  aighir,  agus  maise !  Bha  mise — mar 
nach  bu  chòir  dhomh — air  mo  thogail,  a'  smuaineachadh 
air  na  sòlasan  de  'n  t-seòrsa  cheudna  a  bha  romham. 
0  !  cho  beag  's  a  tha  dh'  fhios  againn  air  na  tha  air 
thoiseach  oirnn,  cho  neo-chinnteach  's  a  tha  ar  beatha, 
bha  mo  chridhe  lagsa  glè  ìosal  an  diugh,  ach  bha  mi  cho 
duilich  airson  an  Diùc  bhochd  *  's  gu  'n  do  chuir  a  bhi 

1  Dh'  è"ug  e  latha  no  dhà  an  dèigh  na  sean  bhliadhn'  ùire  1864. 

bruidhinn  urrad  ris,  mo  bhròn  fhein  a'  null  's  a'  nall, 
Einn  sin  dhomh  nach  robh  an  turus  cho  aonaranach  no 
cho  goirt  's  a'  bhiodh  e  air  chor  eile. 

Eug  sinn  air  càch  aig  Stanley  'us  ghabh  sinn  air 
adhart  an  carbadan  fosgailte  gu  Aboyne.  Bha  Eileag, 
Alfred,  agus  mo  chagaran  gaolach  leam  fhein.  Bha 
am  feasgar  gle  fhuar.  Eàinig  sinn  dhachaidh  aig  fichead 
mionaid  an  dèigh  sia.  Thachair  Bertie  agus  Alix  anns 
an  dorus  oirnn,  agus  dh'  fhan  iad  tacan  leinn.  Tha  e 
cho  iongantach  leam  iaclsan  a  bhi  'an  Abar-Gheallaidh  ! 
's  nach  'eil  ach  beagan  bhliadhnachan  bho  'n  is  i  mo 
mhàthair  idiaoil  a  b'  àbhaisd  a  bhi  'fèitheamh  oirnn. 


TUBAIST   A   DH'   EIEICH   D'  AE   CAEBAD. 

Dicwdaom,  an  seachdamh  latha  de  mhìos 
deireannach  an  Fho<jhair,  1863. 

Bha  a'  mhaduinn  ceòthar.  Le  sac  air  mo  chridhe 
chuir  mi  romham  comhairle  Alice  a'  ghabhail,  agus 
feuchainn  ri  dol  gu  Clobha.  Dh'  fhalbh  mi  leatha 
fhein  agus  le  Eileag  anns  a'  charbad — aig  leth-uair 
an  d&gh  dà  uair  dheug — gu  Allt-na-Giùbhsaich.  An 
uair  a  ràinig  sinn  sin,  theasaich  sinn  beagan  de 
bhrot,  'us  bhruich  sinn  buntàta,  agus  ghabh  sinn 
ar  tràth-nòin.  An  deigh  sin  mharcaich  sinn  suas 
thairis  air  Monadh  -  a  -  Chaipeal  fo'  sgàth  -  fhrasan 
sneachd  a  bha  'tighinn  oirnn  gu  math  tric.  Bha  na 
monaidhean    uile    còmhduichte    le    sneachd,    agus    b' 

àillidh  an  sealladh  slèibhtean  uaine  Chlobha  le  'n  crùin 
gheala,  agus  aiteal  na  greine  a'  boilsgeadh  orra  eadar  na 
frasan.  Ghabh  sinn  ùine  fhada  'dìreadh  's  bha  mise  gle 
sgìth  mu  'n  do  ràinig  sinn,  agus  mi  ga  m'  fhaireachdain 
fhèin  cho  cianail,  agus  cho  aonaranach.  'N  uair  a  bha 
sinn  a'  teirneadh  bha  solus  na  2;rèine,  aarus  i  air  a  h- 
uillinn  's  an  iar,  a  deàrsadh  air  Loch  Muic,  's  bu 
bhreagha  ri  'fhaicinn  e.  Chuir  e  na  mo  chuimhne-se 
iomadh  latha  sona  a  chaith  mi  an  sin,  anns  na  làithean 
a  dh'  fhalbh. 

Stad  sinn  aig  Allt-na-Giùbhsaich,  air  ar  rathad  dhach- 
aidh  agus  rinn  sinn  tea  ann.  Cha  robh  an  Granntach 
leinn,  bha  e  air  falbh  le  Vicky.1  Thog  sinn  oirnn  a 
rithist  bho  Allt-na-Giùbhsaich  aig  fichead  mionaid  roimh 
sheachd.  Bha  'n  t-srian  aig  Mac-a-Ghobha2  agus  am 
Brùnach  'n  a  shuidhe  làmh  ris.  Bha  Uilleam  (an  gille 
beag  dubh  aig  Alice)  air  cùl  a'  charbaid.  Bha  'n 
oidhche  air  tuiteam  an  uair  a  dh'  fhalbh  sinn,  ach  bha 
na  lòchrain  laiste  mar  a  b'  àbhaist.  Bha  atharrachadh 
mor  air  tighinn  air  Mac-a-Ghobha  bho  chionn  greise, 
ach  air  an  oidhche  so  bha  e  coltach  ri  bhi  'n  a  bhreislich 
bho  dh'  fhalbh  sinn.  Chaidh  e  caochladh  uairean 
far  an  rathaid,  agus  thachair  sin  uair  de  na  h-uairean 
'an  àite  cunnartach,  thug  Alice  glaodh  aisde,  agus 
theirinn  am  Brùnach  far  a'  charbaid  a  sheòladh  an 
rathaid  do  Mhac-a-Ghobha.  Cha  robh  Alice  idir  socrach 
mu   'n   chùis.     Ged   a   bha    an    rathad    cho   còmhnard 

1  Thainig  i  fhe"in  agus  Fritz  beagan  làithean  roimhe  sin  a  dh'  fhuir- 
each  do  Abar-Gheallaidh  le  'n  cuid  cloinne. 

2  Fhuair  e  pension  'an  1864  agus  dh'  èug  e  'an  1866  'an  dèigh  a  bhi 
aona-bliadhn'-deug  thar  fhichead  auns  an  t-sheirbhis  Rioghail. 

agus  cho  leathann  bha  eagal  oirnn  leis  mar  a  Lha  am 
Brùnach  ag  cumail  suas  an  t-soluis,  nach  robh  Mac-a- 
Ghobha  'g  a  fhaicinn  ceart.  An  uair  a  bha  sinn  mu 
dhà  mhìle  bho  Allt-na-Giùbhsaich,  dìreach  mu  fhichead 
mionaid  an  deigh  dhuinn  sin  fhàgail  thòisich  an  carbad 
gun  fliios  gun  fhaireachadh  ri  aomadh  thairis  a  dh' 
ionnsuidh  an  dara  taoibh.  Ghlaodh  sinn  "  ciod  e'  th'  air 
aimhreit  ? "  Bha  tiota  againn  a  dh'  uamhann  iomaguinich, 
ghlaodh'  Alice  agus  'am  priobadh  na  sùl  bha  an  carbad 
air  a  thaobh  agus  sinne  uile  air  ar  tilgeadh  air  an  làr. 
Anns  an  ùine  gheàrr  sin,  bha  tìm  agam  air  smuaineach- 
adh  "  Saoil  am  bithidhmid  air  ar  marbhadh "  agus 
chuimhnich  mi  gun  robh  nithean  air  mo  chùl  a  bu 
mhath  leam  'fhàgail  ann  an  òrdugh  ni  b'  fheàrr  na  'bha 
iad.  Bha  na  h-eich  'n  an  sìneadh  air  an  talamh  agus 
am  Brùnach  ag  glaodhaich  le  eagal  "  A  Dhia  uile- 
chumhachdaich  dean  tròcair  oirnn  !  C6  a  chunnaic 
riamh  roimhe  a  leithid  sò !  Shaoil  leam  gu  'u  robh  sibh 
uile  air  'ur  marbhadh."  Bha  aodach  Alice  ann  an  lùib 
a'  charbaid,  ach  shrachd  iad  e,  agus  fhuair  i  anns  a' 
mhionaid  gu  'cosan.  Bha  Eileag  an  sàs  cuideachd,  agus 
i  'cur  eagal  orm  leis  a  ghearan  mhuladach  a  bh'  aice  ;  ach 
le  còmhnadh  a'  Bhrùnaich  cha  b'  fhada  gus  an  d'  fhuair 
i  saor.  Einn  mise  cinnteach  iad  nach  robh  mi-fhèin 
air  mo  ghoirteachadh,  agus  bha  mi  'g  ràdh  riutha  gu 
'm  bu  chòir  dhuinn  a'  chuid  a  b'  fheàrr  a  dheanamh 
de  chruaidh-fhortan  nach  gabhadh  leasachadh.  Bha 
Mac-a-Ghobha  'n  a  dhearg  bhreislich,  's  e  gu  dol  à  chiall, 
thàinig  e  mu  dheireadh  far  an  robh  mi  fhein,  a  dh' 
fheòraich  an  d'  èirich  dad  dhomh. 

Bha  na  h-eich  'n  an  lnidhe  facl  na  h-ùine  so  air  an 
talamh,  agus  dh'  fheumadh  ni-eiginn  a  bhi  deanta  gus 
ani  faotuinn  air  an  cois.  Le  ciùine  shocrach  a  bha  ciatach 
ri  'faicinn,  chuni  Alice  an  solus  ris  a'  Bhrùnach  fhad  's  a 
bha  e — 's  e  'cur  oillt  air  Mac-a-Ghobha — ag  gearradh  nan 
sìntean.  Fhuair  na  h-eich  an  sin  air  an  cois  agus  cha 
robh  dochunn  sam  bith  orra.  Cha  robh  dòigh  againn 
air  faotuinn  dhachaidh,  ach  le  Mac-a-Ghobha  'chur  air 
ais  leis  an  dà  each  a  dh'  fhaotuinn  carbad  eile.  Bha  ni' 
aodann-sa  air  a  bhruthadh  gu  dona,  agus  sèid  ann  's 
bha  m'  òrdag  dheas  air  at  'us  pian  mor  innte,  gus  an  do 
ghluais  iad  a  null  's  a  nall  i  's  ann  a  shaoil  leam  a  bha 
i  briste.  Cliomhairlich  Alice  dhuinn  suidhe  anns  a' 
charbad,  a'  deanamh  cùl-taice  dhe  'n  ùrlar  aige.  Binn 
sinn  mar  sin,  agus  chuir  sinn  breacain-uachdair  thairis 
oirnn.  Bha  Uilleam  beag  'n  a  shuidhe  air  ar  beul- 
thaobh  le  lòchran,  agus  currachd  a'  chleòca  aige  mu 
'cheann.  Bha  lòchran  eile  aig  a'  Bhrùnach  agus  e  a' 
frithealadh  oirnn  air  gach  dòigh  le  cùram  nach  gabhadh 
sgìtheachadh.  Ghoirtich  e  fhein  a  ghlùin  a'  leum  as  a' 
charbad,  cha  robh  ni  againn  ri'  òl  ach  beagan  a  clh'  fhion- 
dearg ;  agus  's  ann  leis  a  ghlan  iad  m'  aodann-sa  agus 
mo  làmh.  Mu  'n  gann  a  dh'  eirich  an  tubaist  so  dhuinn 
thuirt  mi  ri  Alice  gu  'm  b'  anna-barrach  an  gnothuch 
nach  b'  urrainn  mi  so  innseadh  do  Ailbeart  gaoil ;  agus  's 
i  'n  f hreagairt  a  thug  ise  orm  :  "  Tha  fìos  aige  air  uile,  's 
tha  mi  cinnteach  gu  'n  robh  e  ri  faire  thairis  oirnn." 
Bha  mise  glè  thaingeil  nach  ann  le  gòraiche  's  am  bith 
a  rinn  mi  fhèin  a  thachair  so ;  no  le  dol  leud  ròine  far 
an  rathaid  anns  an  do  chleachd  mi  dol  le  m'  ghràdh, 

no  air  falbh  bho  an  ni  a  bha  e  daonnan  a'  faicinn  ceart 
dhuinn  a  dheanamh. 

Cha  rohh  e  ro  thoilichte  leinn  sumaineachadh  air 
fuireach  cho  fada  ri  taobh  an  rathaid,  ach  cha  robh  an 
oidhche  fuar,  agus  bha  cuimhne  agam  air  mar  a  b' 
àbhaisd  do  mo  ghaol  a  ràdh  ruinn :  gu  'm  bu  chòir  a' 
chuid  a  b'  fheàrr  a  dheanamh  de  gach  ni  nach  gabhadh 
leaseachadh.  Bha  dòchas  againn  airson  tacain  gu  'm 
beireadh  na  h-eich  bheaga  againn  oirnn;  ach  chuimlmich 
am  Brùnach  gu  'n  deachaidh  iad  air  adhart  roimhinn. 
Bha  sinn  a'  bruidhinn  fad  na  h-ùine  air  a'  chruaidh- 
fhortan  so  a  dh'  èirich  dhuinn ;  agus  a'  feuchainn  ri 
thuigsinn  ciamar  a  thachair  e,  agus  cho  tròcaireach  's 
a  bha  sinn  air  ar  teàrnadh,  's  bha  sinn  uile  dh'  aon 
inntinn  ag  ràdh  nach  biodh  e  sàbhailte  dhòmhsa  gu 
bràth  tuille  Mac-a-Ghobha  a  thoirt  a  mach  anns  an 
dorchadas  leis  a'  charbad. 

An  dèigh  dhuinn  suidhe  mar  sin  fad  leth-uair  chuala 
sinn  guthan  dhaoine  fada  uainn,  agus  fuaim  cliasan 
each  a'  tightinn  ni  bu  dlùithe,  agus  ni  bu  dlùithe 
dhuinn.  Binn  sinn  toileachadh  an  uair  a  chunnaic  sinn 
gu  'm  b'  iad  na  h-eich  bheag  againn  fhèin  a  bh'  ann. 
Bha  moran  aig  Ailbeart  airson  MhicUaraig ;  bha  e 
daonnan  a  mach  leis  mar  'tha  e  am  bicheantas  a  nis 
leinn  fhein.  Air  an  oidhclie  so  ghabh  e  eagal  gu  'n 
robh  rud-eigin  air  aimhreit  an  uair  a  bha  sinn  cho 
fada  gun  tilleadh  ;  chual  e  Mac-a-Ghobha  'dol  dhachaidh 
leis  na  h-eich,  agus  'n  uair  a  chunnaic  e  na  soluis  a  null 
's  a  nall  bha  e  cinnteach  gu  'n  d'  èirich  mi-fhortan 
dhuinn  ;   mharcaich  e  an  sin  air  ais  a  choimhead  air 

ar  son,  ni  a  bha  gle  smuainteachail  dha :  mur  bitheadh 
e  air  sin  a  dheanamh  dh'  fheumadhmaid  suidhe  an  sud 
gu  deich  uairean ;  chaidh  sinn  's  a'  mhionaid  air  na 
h-eich  agus  ghabh  sinn  dhachaidh.  Bha  'm  Brùnach 
'an  ceann  an  eich  agamsa,  agus  an  eich  aig  Alice ;  cha 
leigeadh  e  as  a  ghreim  orra  air  eagal  gu  'n  èireadh  an 
aththubaiste  dhuinn.  Bha  Alasdair  Grannt  an  ceann 
nan  eachan  aig  Eileag  agus  Uilleam,  agus  bha  MacUaraig 
air  thoiseach  oirnn  le  solus,  ach  bha  'n  oidhche  cho 
soillear  's  gum  faiceamaid  gun  lòchran  idir.  Choinnich 
sinn  an  carbad  a  bha  'tighinn  g'  ar  n-iarraidh,  air  a' 
bhruthach,  far  am  bheil  cadh'  -  chliath  garadh  droma 
iaruinn  nam  fiadh,  os-cionn  Tigh-na-togalach.  Bha 
grùn  de  ghillean-stabuill  'an  cuideachd  Mhic-a-Ghobha 
gu  togail  a'  charbaid  a  chaidh  a  bhristeadh,  agus  dà 
each  aca  leò  gu  'thoirt  dhachaidh.  Eoghnaich  sinne 
marcachd  a  dh'  ionnsuidh  an  tighe  agus  ràinig  sinn  aig 
fichead  mionaid  roimh  dheich  uairean.  Cha  robh  fios 
aig  neach  dhiubh  ciod  a  thachair  gus  an  d'  innis  sinn 
fhein  dhaibh  e.  Bha  Fritz  agus  Louis  aig  an  dorus  agus 
ghabh  iad  uile  maoim  an  uair  a  chual  iad  mu  'n 
ghnothuch,  agus  an  uair  a  chaidh  sinn  suas  an  staidhir 
rinn  iad  urad  a  dh'  othaill  umainn.  Ghabh  mise  beagan 
a  dh'eanaraich  agus  a  dh'iasg  na  mo  sheòmar  fhein, 
agus  fhuair  mi  stail  a  chur  air  mo  cheann.  Chunnaic 
mi  càch  a  rithist  airson  tiota  beag  agus  chaidh  mi  a 
laidhe  qu  math  an-moch. 

TOIRT   A'   CHÒMHDUICH   DHETH   IOMHAIGH   A' 
PHRIONNSA  'AN   ABAREADHAIN. 

Diardaoin,  an  trcas  latha  dcug  de  mhìos 
deireannach  an  Fhoghair,  1863. 

Bha  mise  glè"  luaisgeanach  agus  dhùirichdinn  nach 
robh  agam  ri  dol  troimh  an  deuchainn  chruaidh  so.  Dh' 
eirich  mi  ni  bu  mhoiche  na  b'  abhaist  dhomh,  agus 
bha  mi  'g  ùrnuigh  airson  neirt.  Bha  a'  mhaduinn  gu 
math  gruamach,  chaidh  an  triùir  a  b'  òige  de  'n  chloinn 
(ach  mo  leanaban)  agus  Uilleam  bràthair  a  b'  òige 
Louis  Prionnsa  Hesse ;  na  mnathan-coimheadachd  agus 
na  daoine  uaisle  air  adhart  romham.  Thug  mise  m'  agh- 
aidh  air  an  turus  's  mi  gle  chianail  agus  aonaranach 
a'  faireachduim  cho  neònach  gun  mo  ghaol.  Bha  Alice 
'us  Eileag  agus  Louis  còmhlath  rium.  Cha  b'  urrainn 
dhuinn  an  carbad  a  chumail  fosgailte.  Choinnich  Vicky 
agus  Fritz  sinn  aig  Aboyne  agus  chaidh  an  dà  chàraid 
leam  do  charbad-na-smùid ;  bha  na  Prionnsachan  'an 
deiseachan  gàidhealach.  Bha  mise  mar  gu  'm  biodh 
seachran  na  m'  cheann,  gu  mi-fhortanach  bha  'n  dìle 
uisge  ann.  Bhiodh  e  ro  dhuilich  agus  glè"  bhrònach 
leamsa  lan-chùnntas  a  thoirt  air  na  thachair  air  an 
latha  sin ;  ach  aig  deireadh  mo  sgeòil  bheir  mi  cùnntas 
chàich  air.  Bha  Vicky  'us  Alice  còmhlath  rium,  agus 
bha  am  mòr-shluagh,  a  bha  'g  imeachd  'n  'an  sreathan 
troimh  shràidean  dòmhail  Abareadhain,  caoimhneil,  ach 
bha  iad  uile  cho  sàmhach  'us  cho  muladach,  agus  uime 
sin  cho  neo-choltach  ris  na  timeannan  beannaichte  a  dh' 
fhalbh  's  a  b'  urrainn  dhaibh  a  bhi.    Gu  mi-fhortanach 

blia  'n  dìle  uisge  ann  fad  na  h-ùine.  Tha  'n  t-àite  anns 
am  bheil  an  Iomhaigh  air  a  cnr  suas  gle  bheag,  agus  air 
aon  taobh  ro  theann  air  an  drochaid,  ach  's  e  Marochctti 
fhèin  a  thagh  e.  Bha  mise  air  chrith  cho  luath  ris  an 
duilleig,  'n  uair  a  thainig  mi  as  a'  charbad ;  cha  robh 
neach  ann  mar  a  b'  àbhaist  ga  mo  stiùireadh,  no  a  dh' 
innseadh  dhomh  ciod  'bu  chòir  dhomh  a  ràdh.  0  !  mo 
leireadh,  bha  e  tuille  's  uamhasach  dhòmhsa,  mo  thru- 
aigh !  Fhuair  mi  òraid  a'  Phrobhaist — air  a  sìneadh 
dhomh — agus  rinn  mi  ridire  dheth,  le  claidheamh  an 
t-Seanalair  Grey,  a'  cheud  aon  a  rinn  mi  bho  'n  thàinig 
ceann  air  gach  ni.  Chaidh  sinn  a  rithist  suas  air  àrd- 
urlar  niuch  gun  chòmhdach  air  bith  thairis  air,  agus  e 
dìreach  fa  chomhair  na  h-Iomhaigh.  Bha  an  dealbh 
glè"  ghrinn  agus  coltach  ri  m'  ghràdh,  ach  bha  e  coim- 
head  ro  ìosal,  agus  beag  airson  a  bhi  air  a  bhlàr-a- 
muigh.  Bha  an  ùrnuigh  aig  Prionnsapal  Caimbeul  glè 
fhada — ni  a  bha  gu  math  deuchainneach  's  an  t-uisge 
cho  tròm,  ach  bho  na  leubh  mi  i  feudaidh  mi  'ràdh  gu 
'm  bheil  pàirt  dhi  gle  mhath. 

Bha  mise  cho  lag-chuiseach,  an  uair  a  chaidh  an 
còmhdach  'thoirt  far  an  dealbh  agus  an  uair  a  rinn 
iad  taisbeanadh  nan  arm  bha  mi  duilich  nach  robh 
fàilte  sam  bith  ann  le  drumachan,  le  clùdaichean,  no 
le  piòban  mòra.  Bha  e  air  a  thoirmeasg  do  'n  luchd- 
ciùil  cluich  sam  bith  a  dheanamh.  Dh'  fhàg  mise  iad 
ann  an  ùine  ghoirid. 

'N  an  seasamh  air  an  talamh  air  ar  beulthaobh  bha 
Lohlein,1  Mayet,  an  Granntach,  am  Brùnach,  Cowley,  P. 

1  B'  e  Lòhlein  gille-frithealaidh  a'  Phrionnsa-Che'ile.     B'  e  Mayet  an 

MacFhearchair,  D.  Stiùbhart,  Nestor,1  an  Bosach,  agus 
MacPhedroin.  Thug  sinn  leinn  iad  sin  uile — agus  an 
uair  a  bha  iaclsan  a'  sin  c'  arson  nach  robh  mo  ghràdh 
dlùth  dhòmhsa.  0  !  b'  e  an  gnothach  muladach  e ! 
Ghabh  mi  mo  thràth-nòin  leis  na  caileagan  ann  an 
seòmar  a  bha  shuas  a'  staidhir,  'us  fhritheil  na  gillean- 
bùird  againn  fhein  oirnn.  An  deigh  sin,  dh'  fhalbh  sinn 
mar  a  thàinig  sinn.  Choinnich  Alfred  sinn  ann  an 
sin,  agus  chaidh  e  leinn  gu  carbad-na-smùid,  far  an 
do  dhealaich  e  fhein  agus  Prionnsa  Uilleam  Hesse 
ruinn. 

Bha  e  gu  math  dorranach  an  latha  'fhaicinn  cho 
breagha  an  uair  a  ràinig  sinn  Aboyne,  far  an  do  ghabh 
sinn  beannachd  le  Vicky  agus  Fritz. 

Ghabh  sinn  air  adhart  dhachaidh  bho  sin,  ann  an 
carbad   fostmilte,   agus  ràinig  sinn  Baile-Mhoireil   aig 

O  '  O  O  O 

leth  uair  an  deigh  sia. 

Bha  mise  sgìth  ;  agus  taingeal  gu  'n  robh  an  gnothuch 
uile  thairis — ach  0  !  bu  ghoirt  a  bhi  'cuimhneachadh  an 
turuis  gun  m'  Ailbeart  gaoil  'us  mi  'smuaineachadh  air 
na  bhiodh  againn  de  bhruidhinn  air  na  h-uile  ni  a 
thachair,  anns  na  làithean  a  dh'  fhalbh ! 

[Tha  an  cùnntas  so  a  leanas  mu  òrdugh  greadhnachais 
an  latha  ud  air  a  thoirt  bho  'n  phaipear-naigheachd 
'  Scotsman '  air  a  cheathramh  latha  deug  de  mhìos  deir- 
eannach  an  Fhoghair,  1863. 

daragille-frithealadh  aige  ;  'us  bhae  aig  an  àm  so  aig  Prionnsa  Leopold. 
B'  e  Cowley  eunadair  a'  Phrionnsa-Chè'ile  bho  1848  ;  's  e  saighdear  a 
bh'  ann  roimhe,  's  bha  pension  aige. 

1  B'  e  Nestor  Tirard  fear  cur  an  òrdugh  falt  na  Ban-rìgh  bho  1846. 

'S  ann  glè  shimplidh  agus  sàmhach  a  bha  'n  t-ullachadh  a  bh' 
air  a  dheanamh  airson  na  Ban-rìgh  nam  prionnsachan,  agus  nam 
Ban-phrionnsachan,  aig  ceann-ionaid  an  rathad-iaruinn  air  taobh 
an  ear-thuath  a'  bhaile.  Bha  dà  bhrataich  mhòir  an  crochadh 
tarsainn  air  taobh  a  stigh  fosgladh  an  rathaid,  agus  bha  ùrlar  an 
trannsa  a  bha  'dol  dh'  ionnsuidh  an  rathaid-chòmhduichte  ann  an 
Sraid  Guild,  cuibhrichte  le  eudach  dubh-dhearg.  Bha  na  daoine- 
uaisle  a  leanas  a'  feitheamh  aig  àite-stad  carbad-na-smùid,  agus 
rinn  iad  di-beathta  a  bhuidheann  rìoghail  an  uair  a  ràinig  iad  : 
'S  e  sin  Diùc  Bichmond  ;  Probhaist  Abareadhain,  agus  iadsan  a 
tba  'an  dreuchd  fodha  ;  Iarla  Abareadhain  ;  Morair  Saltoun  ; 
an  Ridire  J.  D.  H.  Elphinstone  ;  an  Bidire  Alasdair  Bannerman  ; 
Morair  Barcaple  ;  Mr  MacThòmais  à  Banchory  ;  Coirneal  Fris- 
eal,  Chaisteal  Fhriseal  ;  Coirneal  Friseal  òg,  Chaisteal  Fhris- 
eal ;  Mr  Leslie,  Warthill,  B.P.;  Mr  Irvine  à  Drum,  Fear-gairm 
na  Siorramachd  ;  Còirneal  Mac-Fhearchair  Invercauld  ;  an 
Siorram  Mac-Dhàibhidh  ;  Mr  Iain  Webster ;  agus  mòran  de 
luchd-riaghlaidh  agus  luchd-dreuchd  an  rathad-iaruinn. 

An  uair  a  dh'  fhàg  iad  ceann-uidhe  an  rathad-iaruinn  chaidh 
am  mòr-shluagh'  an  òrdugh  mar  a  leanas,  ghabh  iad  air  adhart 
Sràid  Guild,  Regent  Quay,  Sràid  Marischal,  Sràid  a'  Chaisteil, 
agus  Sràid  an  Aonaidh,  a  dh'  ionnsuidh  an  àite  anns  an  robh  an 
dealbh-chuhnhneachan  air  a  chur  suas  : — 

Am  police, 

Buidheann  de  shaighdearan  nan  each, 

Fear-gairni  agus  Maighstir  thighean  eiridinn  an 

luchd-ceairde  aonaichte, 

Prionnsapal  agus  Ard-luchd-teagaisg  Oil-thigh  Abareadhain. 

Ard-chlachair  a'  bhaile, 

Diùc  Richmond,  Fear-gairm,  agus  Siorram,  na  Siorramachd, 

agus  Luchd-ionaid  na  dream  a  chosd  ris  an  dealbh-chuimhneachan 

a  chur  suas, 

Am  Probhaist, 

Luchd-dreuchd,  agus  Luchd-comhairle  a'  bhaile. 

Luchd-coimheadachd  na  Ban-rìgh  agus  an  teaghlaich  rìoghail. 

A'  Bhan-tighearna  Augusta  Bruce  'am  frithealadh  air  a  Bhan-rìgh, 

A'  Bhan-iarla  Hoenthal  'am  frithealadh  air  Ban-phrionnsa 

Crùn  Phrussia, 

A'  Bhan-bharan  Schenk  'am  frithealadh  air  Ban-phrionnsa  Hesse. 

B 

An  Ridire  Seòrus  Grey, 
Na  Prionnsachan  Alfred,  Artair,  agus  Leopold, 
A'  Bhan-tighearna  Churchill,  àrd-bhean-choimheadachd  na  Ban-rìgh, 
A'  Bhan-phrionnsa  Eilidh, 
A'  Bhan-phrionnsa  Liùsaidh, 
Prionnsa  Crùn  Phrussia 
Prionnsa  Louis  Hesse, 
Ban-phrionnsa  Louis  Hesse, 
Ban-phrionnsa  Crùn  Phrussia, 

A'   BHAN-RÌGH, 

Freiceadan  de  shaighdearan  nan  each. 

Ghabh  a'  inhòr-chuideaclid  so  air  adhart  troimh  na  sràidean 
dumhlaichte  gun  diog  à  ceann  duine  mar  gu  'm  biodh  gach  neach 
airson  nach  rachadb  ni  a  dheanamh  nach  biodh  taitneach  leis  a' 
Bhan  -  rìgh.  'N  uair  a  ràinig  iad  aitreabh  còisir  comunn  na 
h-àirde  tuath  chaidh  a'  Bhan  -  rìgh,  na  prionnsachan,  'us  na 
Ban-phrionnsachan,  an  Ridire  Tearlach  Phipps,1  Morair  Tear- 
lach  Fitzroy,  Maidsear-seanalair  Hood,  Dr  Jenner,  Seanalair  Grey, 
agus  mhathan-uaisle  us  daoine-uaisle  na  coimheadachd,  bho  'n 
carbadan  do  'n  trannsa  agus  as  a  sin  do  sheòmar-cluich  an  tighe, 
seòmar  àrd  breagha  air  am  bheil  cumadh  leth  uibhe  ris  a  cheann 
a  's  dluithe  ri  Terrace  an  Aonaidh.  Thug  am  Probhaist  an  sin  an 
òraid  a  leanas  do  'n  Bhan-rìgh. 

DO   A   MÒRACHD   RO   ÒIRDHEARC   A'   BHAN-RIGH. 

Tha  an  òraid  so,  ann  an  irioslachd,  bho  ìochdarain  dhìleas  agus  dhleas- 
danach  na  Ban  -  rìgh,  a  chuidich  dealbh  -  cuiinhne  a  Mhòrachd 
Riùghail  am  Prionnsa-Ce'ile  a  chur  suas  'an  Abareadhain. 

Ma  's  e  toil  'ur  Morachd  Rioghail  e, 

Tha  sinne,  ìochdarain  dhìleas  agus  dhleasdanach  'ur  mòrachd,  a 
chuidich  dealbh  -  cuimhne  a  Mhòrachd  Rloghail  am  Prionnsa  -  Ce"ile  a 
chur  suas  'an  Abareadhain,  ag  iarraidh  cead  air  tarruing  dlùth  ann 
an  irioslachd  a  dh'  innse  mu  'n  cheangal  ghràdhach  a  tha  againn  ri 
pearsa  agus  riaghladh  'ur  Mòrachd  Rìoghail. 


1  Fear-gleidhidh  mo  sporain  shònruichte  fhè"in.  Dh'  eug  e,  gu  m' 
mh<5r  dhoilgheas,  air  a  cheathramh  latha  fichead  de  cheud  mhìos  an 
Earraich,  1866.  Bha  e  againn  fad  fhichead  bliadhna,  agus  bha  e  g\6 
dhìleas  agus  cho  gaolach  air  a'  Phrionnsa  ghràidh  us  orm  fhèin. 

Thug  sinne  an  diugh  gu  crìch  an  obair  air  an  do  thòisich  sinn  araon 
ann  am  bròn,  agus  ann  an  taingealachd  air  son  cuimhne  a'  Phrionnsa 
ainmeal  sin,  a  chaidh  a  thoirt  uainn  le  toil  dhìomhair  an  Fhreasdail, 
neach  a  bhios  sinne — maille  ri  uile  ìochdarain  'ur  Mòrachd— a'  caoidh 
ri  ar  beò. 

Cha  'n  'eil  feum  air  cuimhneachan  sam  bith  a  chumail  beò  ainm 
aon  a  chuir  a  leithid  de  sgèimh  air  an  inbhe  is  àirde  anns  an  tìr,  le  ard- 
shoillearachd  'inntinn,  a  dheadh  bheusan,  agus  an  t-eud  f  ìor-ghlan  agus 
tuigseach  a  bh'  aige  air  son  gach  ni  a  bha  gu  math  a'  mhor-shluaigh  ; 
tha  a  chuimhne  crùinte  le  urram  air  feadh  an  t-saoghail,  mar  nach 
robh  cuimhne  mòran  de  phrionnsachan  riamh  roimhe  ;  agus  tasgaidh 
an  rìoghachd  mhòr  so  'eiseamplair,  mar  ionmhas  prìseil.  Gidheadh 
tha  còir  shònruichte  air  e  'bhi  air  a  ghleidheadh  an  cuimhne  anns  an 
earrainn  so  de  'n  Rìoghachd  Aonaichte  air  an  robh  am  Prionnsa  uasal 
so  ag  cur  de  dh'  onair  's  gu  'n  robh  e  'g  a  taghal  bho  bhliadhna  gu 
bliadlma,  agus  anns  a'  bhaile  so  a  fhuair  de  dh'  fhàbhar  le  a  ghibhtean 
àrda  a  bhi  air  an  nochdadh  ann,  'an  dòigh  cho  àraidh  an  uair  a  bha  e  'n 
a  Fhear-riaghlaidh  air  a'  Chomunn  Bhreatannach,  a  tha  air  son  adhar- 
tachadh  ealdhain,  agus  bha  gach  inbhe  de  'n  t-sluagh  deònach  air  gu  'm 
bitheadh  cuimhneachan  a  mhaireadh  air  a  chur  suas  'n  ar  measg  a 
nochdadh  an  urram  agus  a'  ghràidh  a  dhùisg  e  'n  ar  cridheachan. 

Tha  sinn  fhèin  gle"  mhothachail  air  cho  geàrr  's  a  thàinig  an  cuimhn- 
eachan  a  chuir  sinn  suas  air  an  ni  bu  chòir  dha  'bhi.  Ach  tha  sinn 
ro  thaingeil  gu  'n  d'  thàinig  'ur  Mòrachd  a  mach  gu  caoimhneil  aig  an 
àm  so  a  rithist  a  thoirt  cothrom  do  'n  t-sluagh  dhìleas,  air  an  ùmhlachd 
dhligheach  a  thairgse  am  follais  ;  agus  tha  sinn  ag  gabhail  na  h-oidhirp 
so  a  rinn  'ur  Mòrachd  air  tighinn,  mar  dhearbhadh  air  sibh  a  bhi  toil- 
ichte  leis  an  ni  bheag  so  a  rinn  sinn,  a  chum  a  bhi  'nochdadh  ar  bròin 
agus  bithidh  sinn  gu  bràth  taingeil  do  'ur  Mòrachd  air  son  an  dear- 
bhaidh  so  a  thoirfc  dhuinn. 

Gu  'n  robh  an  Dia  uile-chumhachdach  bho  'm  bheil  gach  neart  a' 
sruthadh  a'  toirt  comhfhurtachd  do  chridhe  'ur  Mòrachd,  agus  a'  soirbh- 
eachadh  leis  gach  ni  'tha  sibh  a'  rùnachadh  agus  a'  deanamh  air  son 
math  an  t-sluaigh  ;  Gu  'n  deònaicheadh  esan  gach  rogha  fàbhair  do  'ur 
teaghlach  rìoghail,  agus  gu  maireadh  fhathast  re"  iomadh  bliadhna  a' 
bheannachd  a  tha  aig  ìochdarain  'ur  Mòrachd  ann  an  sibh  a  bhi  'rìogh- 
achadh  thairis  orra.     Is  i  so  ar  n-athchuinge  dhùrachdach  gun  sgur. 
An  ainm  luchd-cuidichidh  an  Dealbh-cuimhne  'chur  suas, 
Alasdair  Macaindrea, 
Probhaist  Abareaelhain,  Fear-cathraeh  a'  Chomuinn. 

Abareadhain,  an  treus  latha  deng 
de  mhìos  mu  dheireadh  an  Fhoghair,  1863. 

Air  do  'n  òraid  so  'bhi  air  a  toirt  do  'n  Bhan-rìgh  shìn  i  am 
freagairt  a  leanas  do  'n  Phrobhaist : — 

Bhean  an  òraid  chaoimhneil  agus  thairisneach  so  gu  mur  rium,  agus 
tha  mi  'toirt  buidheachais  dhuibh  bho  m'  uile  chridhe.  Cha  ghabh 
cainnt  cur  air  na  faireachdainnean  leis  an  do  rinn  mise  suas  m'  inntinn 
gu  tighinn  an  so  an  diugh,  gu  bhi  na  m'  fhianuis  air  coisrigeadh  an 
Dealbh-cuimhne  so,  a  dh'  innseas  do  na  linntean  ri  teachd  mu  'n  ghràdh, 
agus  mu  'n  mheas  a  bh'  aig  sluagh  na  dùthcha  agus  a'  bliaile  so,  air  mo 
chèile  mur  agus  gràdhach.  Ach  an  uair  a  bha  an  t-urram  so  'g  a  chur 
air  a  chuimhne-san  cha  b'  urrainnn  dhòmhsa  fuireach  aig  an  tigh  gun 
oidhirp  a  thoirt  air  a  bhi  's  an  làthair,  a  dh'  innse  dhuibh  mo  mhdr 
thaingealachd  air  son  'ur  caoimhneis  agus  'ur  gràidh  ;  agus  aig  an  àm 
cheudna  an  cothrom  a  ghabhail  air  innse  ann  am  follais  mu  'n  urram 
neo-chrìochnaichte,  am  mor-mheas,  agus  an  teas-ghaol  a  tha  'lionadh  mo 
chridhe  air  a  shon-san  a  chaill  mi,  agus  thilg  an  call  sin  neul  dorcha 
thairis  air  na  tha  romham  de  m'  bheatha.  Cha  dichuimhiiich  mise  am 
feasd  na  nitheau  mu  'n  do  labhair  sibh  cho  faireachdail — gur  ann  's  a' 
bhaile  so  a  thug  e  'n  òraid  chomharaichte  sin  seachad  air  beulthaobh  a' 
Chomuinn  Bhreatannaich  bho  chionn  beagan  bhliadhnachan  ;  agus  gur 
ann  do  'n  t-siorramachd  so  a  chleachd  sinn  tighinn  bho  chionn  iomadh 
bliadhna  a  chaitheamh  cuid  de  na  làithean  'bu  toilichte  dhe  ar  beatha. 

An  deigh  do  'n  Bhan-rìgh  am  freagairt  so  a  shìneadh  do  'n 
Phrobhaist,  dh'  òrduich  an  Ridire  Seòrus  Grey  dha  dol  air  a 
ghlùinean  agus  air  do  'n  Bhan-rìgh  claidheamh  an  Ridire  Seòrus 
a  ghlachdadh,  bhean  i  ri  guallainn  a'  Phrobhaist  leis,  ag  ràdh : — 
èirich  a  Ridire  Alasdair  Mhicaindrea. 

'N  uair  a  bha  so  thairis  dh'  fhalbh  a'  Bhan-rìgh  agus  a'  bhuidhe- 
ann  rìoghail  gu  leir  a  dh'  ionnsuidh  an  àrd-ùrlair  a  chaidh  a  chur 
suas  air  an  son.  'N  uair  a  chunnaic  iad  a'  Bhan-rìgh  thug  a  h-uile 
aon  de  'n  mhòr-chuideachd  a  bha  muigh  dhiubh  am  bonaidean. 
Bha  a'  Bhan-rìgh  fad  na  h-ùine  coltach  ri  bhi  làn  de  thròm  bhròn 
agus  glè  ìosal  'n  a  h-inntinn  ;  ghabh  i  gu  taobh-beòil  an  àrd-ùrlair, 
na  Prionnsachan  air  a  cùlthaobh  's  iad  eudaichte  'an  breacan  rìogh- 
ail  nan  Stiùbhartach,  agus  na  Ban-phrionnsachan  ann  an  gùntan 
gorma  sìoda,  'am  bonaidean  geala  's  an  cleòcannan  dorcha  glas. 
Thòisich  Prionnsapal  Caimbeal  air  gnothuch  an  latha  le  ùrnuigh, 
agus  lean  e  oirre  fad  dheich  mionaidean,  ged  a  bha  'n  sluagh  'n  an 
seasamh  ceann-rùisgte  fodh  'n  dìle  uisge.  Nochd  a  Bhan-rìgh  i 
fhein  mì-fhoighidin  ri  fad  na  h-ùrnuigh,  's  cha  b'  ioghnadh  e. 

'X  uair  a  sguir  e  dhi,  thugadh  sanus  seachad  agus  'an  tiota  hha 
'hhratach  a  dh'  fholaich  an  dealbh  air  a  ruith  suas  gu  mullach  a' 
chroinn-bhrataich,  agus  bha  obair  an  latba  crìochnaichte. 

Sheall  a'  Bhan-righ  gu  geur  air  an  dealbh-chloiche  agus  air  dhi 
a  ceann  a  chroniadh  ann  am  fàilte  ris  a'  mhòr-shluagh  dh'  fhàg  i 
an  t-àrd-ùrlar  agus  lean  a'  bhuidheann  rìoghail  i.  An  dèigh  do  'n 
chuideachd  uasail  an  tràth-nòin  a  ghabhail  anns  a'  chòisir- 
chomuin,  chaidh  am  mòr-shuagh  a  rithist  an  òrdugh  agus 
ghabh  iad  air  adhart  air  an  rathad  a  thàinig  iad  gu  àite-stad 
carbad-na-smùid  'an  Sràid  Guild.  Dh'  fhàg  a'  Bhan-rìgh  Abar- 
eadhain  aig  tri  uairean.] 


TUEUS    GU    IXBHIEMAEC. 

Dimàirt,  an  naodhamh  latha  deug  de  mhìos 
meadhoin  an  Fhoyhair,  1865. 

'N  uair  a  dhùisg  mi  's  a'  mhaduinn,  bha  mi  glè  lag 
agus  luaisgeanach  a'  smuaineachadh  air  an  turus  a  bha 
romham,  bha  'n  t-atharrachadh  a  thàinig  air  gach  ni  cho 
muladach.  Dh'  fhàg  mi  'n  tigh  aig  aon-uair-deug  le 
Eileag  agus  Sìne  Churchill.  Bha  an  Granntach  agus 
am  Brùnach'  'n  an  suidhe  air  taobh  -  beòil  a'  char- 
baid,  mar  a  b'  àbhaist  dhaibh  anns  na  làithean  sona 
a  dh'  fhalbh.  Ghabh  Seanalair  Grey  air  adhart  romh- 
ainn,  agnis  rug  sinn  air  aio'  drochaid  Muic,  far  an  robh 

7     o  o  o 

na  h-eich  bheaga  againn  'g  ar  feitheamh.  Bha  ceathrar 
ghillean  leinn,  agus  bha  triùir  dhiubh  sin — Mac-a-Gho- 
bha,  Mòrgan,  agus  MacUaraig,  leinn  'an  1861.  Bha  fior 
bhruthainn  ann  an  uair  a  bha  sinn  a'  dìreadh  na  Polaich. 
Fhuair  mise  troimh  an  fheithe  gu  gasda,  ach  bha  'n 
t-each  ais  Sìne  Churchill  a'  sìor  dhol  fodha.     Chaidh 

sinn  thar  an  Tanair  agus  an  dèigh  dìreadh  astar 
beag  ri  taobh  Beinn  Chian  stad  sinn  a  ghabhail  ar 
tràth-nòin,  agus  chaidh  Seanalair  Grey  air  adhart  a 
choinneachadh  Morair  Dalhousie.  Bha  dithis  dhe  na 
forsairean  aige  air  tighinn  a  dheanamh  an  rathaid 
dhuinn.  An  dèigh  suidhe  tacan  beag  'us  ar  n-anail  a 
leigeadh  chaidh  sinn  a  rithist  air  na  h-eich  'us  dhìrich 
sinn  suas  ri  guallainn  Beinn  Chian  'us  ghabh  sinn 
air  adhart.  Bha  e  gu  math  ceòthar  a  null  uainn  'us 
choisich  sinn  greis,  agus  an  deigh  sin  mharcaich  sinn 
sìos  an  cathadh  breagha  ris  an  abrar  Allt-an-Fhàraidh  ; 
ach  cha  d'  thug  an  sealladh  an  toilinntinn  dhòmhsa  'thug 
e  'n  uair  a  chunnaic  mi  roimhe  e,  cha  toir  ni  air  bith 
togail  air  m'  inntinn  a  nis.  Thachair  Morair  Dalhousie 
oirnn  agus  Seanalair  Grey  aig  ìochdar  a'  chathaidh  agus 
fhuair  sinn  fàilte  chridheil.  Beagan  ni  b'  fhaide  air 
adhart,  aig  a'  bhothan  far  an  do  ghabh  sinn  ar  tràth-nòin 
an  1861  thachair  piuthar  Morair  Dalhousie,  a'  Bhan- 
mhorair  Cairistiona  Maule  oirnn  's  i  a'  marcachd.  Thill 
i  leinn  's  an  dèigh  dol  beagan  shlatan  air  adhart,  theirinn 
sinn  aig  an  tobar.  Tha  e  breagha  da  rìreadh  air  a  thog- 
ail  de  chlachan  geala  's  e  air  cumadh  sean  Chrùn 
Albainn.  Tha  clàr  air  am  bheil  an  sgrìobhadh  a 
leanas  air  a  chur  a  stigh  ann  an  aon  de  a  phuist : 
"  Bha  a'  Bhan-righ  Victoria  agus  am  Prionnsa-Cèile 
aig  an  tobar  so,  agus  dh'  òl  iad  dhe  'uisge  ùrachail 
air  an  fhicheadamh  latha  de  mhìos-meadhoin  an  Fhogh- 
air,  1861,  a'  bhliadhna  anns  an  do  thuit  an  trom  bhròn 
air  a  Mòrachd  Rìoghail."  Tha  an  tobar  ag  èirigh  as 
a'  ghrùnnd  'n  a  ghucagan  bòidheach,  agus  mu'  n  cuairt 

dhe — còmhnard  ris  an  talamh — tha  an  sgrìobhadh  a 

leanas  air  a  ghearradh  anns  an  t-seann  litir  Shasunnaich  : 

"  Dean  fois,  fhir-turais  an  so  bho  d-fhalbhan  ; 
Òl,  'us  dean  ùrnuigh  air  son  Ban-rìgh  Albainn." 

Dh'  òl  sinne  dhe  'n  uisge  le  cridheachan  gle  bhrònach,  a' 
cheart  fhuaran  bho  'n  d'  òl  mise  le  m'  Ailbeart  gaoil 
bho  chionn  cheithir  bliadhna.  Shìn  an  Granntach  an 
t-searrag-pòcaid  aige  dhomh — fear  a  thug  mi  fhèin  dha, 
agus  as  an  d'  òl  sinn  air  an  latha  sin  roimhe !  Thog 
Morair  Dalhousie  an  tobar  mar  chuimhneachan  air  an 
latha  sin,  agus  bha  tighinn  ann  a  rithist  dhomhsa  cho 
sòluimte  ri  turus-cràbhaidh ;  ghabh  sinn  beagan  tca  an 
dèigh  sin  goiricl  bho  'n  tobar  agus  fhuair  sinn  an  sealladh 
a  b'  àillidh  a  ghabhadh  faicinn  de  'n  ghleann  fharsuing 
bhòidheach  so.  Bha  e  air  a  lasaclh  suas  le  grian  an 
fheasgair  agus  e  cho  blàth  ri  latha  sàmhraidh  gun  deò 
gaoithe  ann,  agus  an  speur  a'  fàs  ni  bu  deirge  's  ni  bu 
deirse.     A^us  'n  uair  a  sheall  sinn  air  na  monaidhean 

O  O 

sìos  troimh  'n  ghleann  bha  'n  deàrsadh  maiseach  orra  'is 
tric  leò  a  bhi  orra  's  an  fheasgar.  Bha  na  gillean  'n  an 
èideadh  gàidhealach  agus  na  h-eich  bheaga  'n  an  grunnan 
mu  'n  cuairt  de  'n  fhuaran  thall  'us  a  bhos  a'  sealltuinn 
cho  grinn,  ach  bha  gach  ni  cho  neònach  leamsa,  cho 
mhi-nadurra  'us  cho  cianail.  Thog  sinn  oirnn  a  rithist  a' 
marcachd  agus  ghabh  sinn  an  ceart  rathad  air  an 
deachaidh  sinn  air  aclhart  roimhe  bho  chionn  cheithir 
bliadhna,  seachad  air  seann  chaisteal  Inbliirmarc. 
Bho  'n  a  bha  ùine  gu  leòir  againn  mharcaich  sinn  gu 
Loch  Liath:  cha  d'  rinn  sinn  ach  'fhaicinn  uainn  air 
an  uair  roimhe :  cha'  n'  eil  ann  ach  loch  beag,  ach  tha 

e  fior  bhòidheacli,  bha  deàrsadh  na  grèine  cho  maiseach 
air,  's  chuir  e  na  m'  chuimhne  an  ceann  is  fhaide  air 
falbh  de  Loch-Muic.  Mharcaich  sinn  as  a  sin  a  dh' 
ionnsuidh  an  tighe :  bha  cuimhne  cho  math  agam  air 
seòmar-na-cuideachd  's  rinn  'fhaicinn  a  rithist  gach  ni 
cho  ùr  dhomh.  Thug  a'  Bhan-mhorair  Cairistiona  suas  an 
staidhir  sinn,  bha  'n  dà  bhean-fhrithealaidh,  'us  Eileag, 
'us  Ban-mhorair  Churchill,  agus  am  Brùnach  uile  anns 
an  aon  trannsa,  air  falbh  bho  'n  chòrr  de  'n  tigh.  Bha 
mise  glè  sgìth,  agus  cianail,  's  ann  a  bha  mi  mar  gu  'm 
bithinn  air  chall.  Cha  robh  mi  riamh  roimhe  an  tigh 
aineoil  na  m'  aonar,  gun  mo  mhàthair  no  mo  chompanach 
leam,  agus  bu  bhrònach  leam  a  bhi  'smuaineachadh  air. 
Bha  leanabh  gràdhach  leam,  ach  dh'  fhalbh  an  fheadh- 
ainn  ghaolach  a  bha  cho  fada  os  mo  chionn !  agus  bu 
chruaidh  a  bhi  ag  ionndrainn  an  cul-taice !  'S  iomadh 
turus  a  dh'  fhaicinn  luchd-eòlais  a  ghabh  mise  le  m' 
fheudail  cho  toilichte,  ged  a  dh'  fheudadh  a  bhi  againn  ri 
dol  troimh  nithean  nach  biodh  furasda  leinn  's  a  bhiodh 
foirmeil,  bha  'n  sòlas  cho  mor  againn  ann  a  bhi  'an 
cuideachd  a  cheile,  agus  sinn  mar  gu  'm  b'  eadh  'n  ar 
saoghal  dhuinn  fhèin. 

Bha  'n  dinnear  gu  h-ìosal  ann  an  seòmar  bòidheach 
's  bu  mhath  mo  chuimhne  air ;  cha  robh  aice  ach  Morair 
Dalhousie,  a'  Bhan-mhorair  Cairistiona,  an  Seanalair, 
Ban-mhorair  Churchill,  Eileag,  agus  mi  fhein :  cha  d' 
fhuirich  mise  gu  h-ìosal  ach  ùine  ghoirid.  An  dèigh 
na  dinneir  chaidh  mi  suas  an  staidhir  le  Eileag  agus 
Sìne  Churchill,  agus  an  dèigh  sin  chaidh  mi  mach  greis 
le  Sìne :  bha  am  feasgar  glè  bhlàth. 

Diciadaoin,  amficheadamh  latha  dc  mh'ws 
mcadhoin  an  Fhoyhair. 

Maduinn  àluinn,  ghabh  mi  mo  thràth-maidne  na  m' 
sheòmar-suidhe  fhèin  's  gun  leam  ach  Eileag.  Bha  am 
Brùnach  a'  frithealadh  oirnn,  tha  e  daonnan  deas  a 
dheanamh  gach  ni  'theid  iarruidh  air.  Chaidh  sinn  a 
mach  aig  aon-uair-deug  'us  chuir  mise  dà  chraoibh, 
chuir  Eileag  tè  cuideachd — an  àite  a  h-athar  beannuichte 
mo  thruaighe !  Dh  'fhalbh  sinn  an  dèigh  sin  air  na 
n-eich  a  bha  sinn  a'  marcachd  an  de  'us  chuir  sinn  ar 
'n  aghaidh  air  an  rathad  dhachaidh,  Chaidh  Morair 
Dalhousie  'us  a'  Bhan-mhorair  Cairistiona,  agus  buidh- 
eann  de  na  forsairean  aca,  leinn  'us  ghabh  sinn  ath- 
ghoirid  seachad  air  an  tobar,  cha  do  theirinn  sinn 
idir  aige  'us  ghabh  sinn  a  mach  ri  Allt-an-Fhàraidh. 
Thill  sinn  air  an  rathad  a  ghabh  sinn  a'  tighinn,  stad 
sinn  aig  a  chrìch  'us  thàinig  sinn  far  na  'n  each,  agus 
ghabh  sinn  ar  tràth-nòin  an  taice  chlachan  mòra  a  bha 
'n  sin.  Bha  Morair  Dalhousie  x  còir  gle  chaoimhneil 
agus  fialaidh  ruinn.  Ghabh  iad  beannachd  leinn  an 
dèigh  ar  tràth-nòin  'us  thill  iad  dhachaidh.  Chaidh 
Seanalair  Grey  air  adhart  air  thoiseach  oirnn,  cha 
robh  e  ach  aon  uair  a  latha  'n  uair  a  shuidh  sinn  ri  ar 
tràth-nòin,  agus  bho  'n  a  bha  e  cho  tràth  shuidh  sinn 
greis  mu  'n  do  thòisich  sinn  ri  teirneadh  a'  bhruthaich, 
chuir  e  smuaineachadh  ormsa  a'  chuimhneachadh  gu  'm 
b'  e  so  co-ainm  a  cheud  latha'  chaidh  sinn  do  Inbher- 
marc.     Theirinn  sinn  an  rathad  a  dhirich  sinn,  's  chaidh 

1  Dh'  eug  e'  an  1874. 

sinn  thairis  air  an  Tanair.  'S  an  deigh  dol  greis  air 
adhart  stad  sinn  a  rithist  oir  cha  robh  sinn  air  son 
cabhagachadh  dhachaidh,  agus  bha  fios  againn  nach 
biodh  an  carbad  'g  ar  feitheamh  na  'n  ruigeamaid 
romh  'n  uair  aig  an  d'  òrduich  sinn  e.  Fhuair  sinn  ar 
tea,  'us  thug  sinn  greis  air  tarruing  dhealbh,  agus  an 
sin  mharcaich  sinn  air  adhart.  Bha  'n  iarmailt  air  fàs 
dorcha  agus  gruamach,  agus  'an  tiota  bhuail  fras  throm 
fhiadhaich  uisge  oirnn.  Bha  sinn  dìreach  aig  an  àm  sin 
a'  dol  thairis  air  a'  bhoglach,  ach  chaidh  againn  air  gu 
math.  Binn  e  turadh  an  uair  a  bha  sinn  a  dol  thairis 
air  a  Phòlaich.  Bha  sealladh  breagha  ri  fhaicinn  'n  uair 
bha  sinn  a  tearneadh  do  'n  ghleann  anns  am  bheil 
"  Gàirn "  agus  "  Muic "  a'  ruith,  agus  chuir  e  na  mo 
chuimhne  an  turas  sona  mu  dheireadh  a  bh'  againn  an 
1861,  stad  Ailbeart  gu  bruitheann  ris  a'  Ghranntach 
mu  'n  dà  fhrìdh,  agus  thuirt  e  ris  "  Theagamh  gu  'm  bi 
thu  flièin  'us  mise  marbh  mu  'm  bi  iad  air  an  cur  'an 
òrdugh ! "  Bha  aghaidh  na  dùthcha  fa  'r  còmhair  an 
diugh  mar  a  bha  i  'an  latha  sin ;  ach  na  h-uile  ni  eile 
air'  atharrachadh  cho  mòr. 

Fhuair  sinn  dhachaidh  aig  deich  mionaidean  an  dèigh 
seachd  's  bha  e  'sior  shileadh  air  an  uisge. 

AN   CEUD    TUEAS    GU   DUX-CHAILLINK 

Diluain,  an  naodhamh  latha  de  mhìos 
deireannach  an  Fhoghair,  1856. 

Maduinn  dhorcha  chèothar  bhagarach !  Bha  e  glè 
mhi-thaitneach  leam  ach  cha  robh  comas  air.  Thachair 
do  n  t-side  a  bhi  mar  sin  uair  no  dha  air  amanan  sòn- 
ruichte  anns  na  làithean  sona  a  dh'  fhalbh,  ach  theireadh 
m'  Ailbeart  gaoil  nach  gabhadh  a'  chùis  atharruchadh, 
's  gu  'm  b'  fheudar  fhàgail  mar  a  bha  e,  agus  a'  chuid 
a  b'  fheàrr  a  dheanamh  dhe.  Ghabh  an  triùir  bheag 
againn  an  tràth-maidne  leam.  Bha  mi  cho  duilich  a 
bhi'  fàgail  mo  rùn  beag  agus  Leopold  bochd  na  mo 
dheigh.  Dh'  fhàg  mi  aig  deich  uairean  le  Eileag  'us 
Sìne  Ely  agus  na  seirbhisich  àbhaisteach  na  'n  suidhe 
air  toiseach  a'  charbaid,  chaidh  an  Seanalair  Grey  air 
adhart  uair  gu  leth  air  thoiseach  oirnn,  ghabh  sinn 
eich  duais  aig  Baile-Chaisteil.  Bha  'bheag  no  mhor  a 
dh'  uisge  ann  fad  na  h-ùine  's  thug  sinn  air  n-aghaidh 
air  an  t-sìneadh  fhada  rathaid  tha  dol  gu  ceann-uidhe 
Spiteil  Ghleann-Sith  agus  bha  mi  fhein  'g  a  shaoilsinn 
ni  b'  fhaide  na  bha  e  riamh  roimhe.  Bha  ceò  tròm  air 
na  monaidhean.  Dh'  atharruich  sinn  eich  ann  an  sin  agus 
mu  chairteal  na  h-uaire  an  deigh  dhuinn'  fhàgail  stad 
sinn  a  ghabhail  ar  tràth-nòin  anns  a'  charbad.  An 
deigh  beagan  moille,  thionndaidh  sinn  gu  Srath-Arduil 
dh'  fhàg  sinn  rathad  Bhlàr-Gaibhre,  agus  ghabh  sinn 
gu  tuathanachas  Bhaile-Charmaig.      Beagan  mu  'n  do 

ràinig  sinn  sin  thachair  Mr  Small  Keir  Cheann-Drogain  l 
oirnn  agns  mharcaich  e  air  thòiseach  oirnn  gu  tigh  an 
tuathanaich.  Fhnair  sinn  Seanalair  Grey  romhainn 
ann  an  sin,  agus  na  h-eich  bheaga  againn.  Bha  Ban-diùc 
Athuill  ghràdhach  ann  an  sin  agus  a'  mhaighdeann 
uasal  Nieghriogair  leatha.  Tliàinig  sinn  as  a'  charbad 
agus  chaidh  sinn  air  son  greis  bheag  do  'n  tigh  far  an 
do  ghabh  sinn  fion  'us  briosgaidean  uatha.  Chaidh 
sinn  an  sin  air  muin  nan  each — mise  air  mo  dheadh 
Fyvie,  'us  Eileag  air  Brechin,  agus  thog  sinn  oirnn  a 
mach  ris  a'  bliruthach.  Bha  ceò  trom  ann  'us  mhill  sin 
oirnn  an  sealladh  breagha  a  bha  sinn  an  dùil  ri 
'fhaicinn.  Bha  seòrsa  rathaid  againn  an  toiseach  ged  a 
bha  e  garbh,  ach  mu  'n  deachaidh  sinn  fada  cha  robh 
againn  ach  cèum  chaorach,  agus  is  gann  a  bha  sin  fhein 
againn ;  dol  thar  fhraoch  'us  chlachan  a  mach  ris  a' 
mhonadh  chas.  Cha  b'  urrainn  do  Mhr  Keir  cumail  ris 
na  gàmagan  fada  aig  a'  Bhrùnach,  agus  aig  Fyvie,  a  bha 
air  thoiseach  air  càch  uile ;  b'  fheudar  dha  leis  a  sin 
tuiteam  air  deireadh  's  chaidh  an  gille  -  seilg  aige  a 
shealltuinn  an  rathaid  dhuinn.  Bha  'n  dile  uisge  ann, 
agus  ceò  dùmhail.  Thug  uair  'us  beagan  mhionaidean 
sinn  a  dh'  ionnsuidh  na  crìche  far  an  do  thachair  dithis 
de  dhaoine  Dhun-Chaillinn  ruinn,  Iain  Macghriogair 
maor-coille  an  Diùc,  agus  Griogair  Macghriogair  ard- 
ghille-seilg  na  Ban-diùc,  chaidh  Iain  Macghriogair  air 
thoiseach  a  dheanamh  an  rathaid  dhuinn.  Bha  a' 
Bhan-diùc  'us  a  ban-charaid  leinn  's  iadsan  a'  marcachd 

1  Chaidh  athair  a'  dheanamh  aithnichte  dhomh  'an  Dun-Chaillinn 
'an  1842. 

cuideachd,  ghabh  sinn  air  adhart  tromh  choilltean  giubh- 
ais,  agus  uisge  fuathasach  a'  dortadh  oirnn  an  dràsd  's 
a  rithist.  An  deigh  dol  seachad  thar  crioch  Dhun- 
Chaillinn  chaidh  sinn  seachad  air  Loch  Oisne  mu  'n  do 
ràinig  sinn  Loch  Orduigh.  Bha  sinn  'an  sin  aig  ceith- 
reamh  'an  dèigh  sia,  agus  sruth  asainn  leis  cho  tròm  's 
a  shil  e  's  ann  aig  fichead  mionaid  roimh  cheithir  a 
dh'  fhàg  sinn  Baile-Charmaig.  Thuit  an  oidche  gu  math 
tràth  le  olcas  na  sìde,  chaidh  sinn  a  stigh  do  thigh-seilg 
a  bha  'n  sin  agus  fhuair  sinn  tea  'us  uisge-beatha  fhuair 
Eileag  ruith  thiormachaidh  a  thoirt  oirre  fhèin,  bha 
direach  sileadh  aisde.  Dh'  fhàg  sinn  Loch  Orduigh  aig 
seachd  'an  dà  charbad  's  cha  robh  marcaiche  iclir  romh- 
ainn.  Chaiclh  Eileag,  Ban-mhorair  Ely,  agus  Nicghriog- 
air  ann  an  aon  charbad,  agus  Seanalair  Grey  leòtha,  na 
shuidhe  air  an  toiseach.  Lean  a'  Bhan-diuc  'us  mise  iad 
ann  an  carbad  air  an  robh  currachd-mullaich,  agus  bha 
am  Brùnach  agus  an  Granntach  na  chìil.  Bha  e  cho  dor-» 
cha  ris  an  teàrr,  agus  bha  againn  ri  clol  tromh  choille, 
's  feumaidh  mi  aideachadh  gu  'n  robh  sgàth  orm. 

Cha  deachaidh  sinn  ro  fhada  'n  uair  a  chunnaic  sinn 
gu'n  robh  sinn  air  rathad  gu  math  garbh  'us  ghabh  mise 
geilt  ged  nach  do  ghabh  mi  diog  orm.  Thug  geug 
craoibhe  a  bhonaid  bhàrr  a'  Ghranntaich  agus  b'  fheudar 
dhuinn  stad  gus  an  deachaidh  am  Brùnach  air  ais  le 
lòchran  'g  a  faighinn.  Bha  an  stad  sin  seamhsail 
dhuinne  oir  fhuair  esan  a  mach  gu  'n  robh  sinn  air 
rathad  docharach.  Bha  an  Granntach  'us  an  Brùnach 
ag  ràdh  ri  chèile  "  Cha  rathad  carbaid  'tha  'n  so,  tha  e 
làn  de  thuill  's  de  chlachan."    Thàinig  a  bhean  uasal  Nic- 

ghriogair  far  an  robh  sinn  ag  rùdh  nach  robh  fios  aice 
ciod  a  dheanadh  i,  gu  'n  robh  an  gille  carbaid  gun  leus 
fradhairc  leis  mar  a  bha  'n  t-uisge  a'  sradadh  'n  a 
eudan'  'us  gu  'n  do  chaill  e  a  rathad  agus  gu  'n  robh 
sinn  a  nis  air  rathad  air  an  robh  fiodh  'g  a  chairteadh, 
cha  b'  urrainn  do  neach  againn  a  ràdh  ciod  e  a  rachadh 
a  dheanadh.  Cha  robh  fhios  co  dhiùbh  a  dh'  fheucha- 
maid  ris  a'  charbad  a  thionndadh — ni  a  fhuair  sinn  a 
mach  a  bha  eu-comasach — no'  dh'  fhuasgladhmaid  each 
as  a'  charbad  agus  marcaiche  a  chur  gu  Loch-Orduigh 
a  dh'  iarruidh  cuideachaidh.  Mu  dheireadh  thall  thuirt 
Seanalair  Grey  ruinn  gu  'm  feudadhmaid  dol  air  adhart 
ged  nach  b'  urrainn  do  neach  innse  c'  àit  an  faigheamaid 
a  mach  as  an  rathad  so.  Thug  an  Granntach  leis  aon 
de  lòchrain  a'  charbaid  agus  choisich  e  air  thoiseach  air 
na  h-eich  'us  bha  am  Brùnach  n'  an  ceann  's  thug  so 
misneach  dhòmhsa.  Ach  bha  'n  rathad  glè  gharbh  's 
bha  againn  ri  dol  troimh  a  leithid  de  thuill  dhomhainn 
làn  uisge,  mu  fhichead  mionaid  an  deigh  sin  chunnaic 
sinn  solus  'us  chaidh  sinn  seachad  air  tigh,  aig  an  do 
stad  sinn  a  dh'  fheòraich  c'  àite  an  robh  sinn,  oir  bha 
sinn  a  nis  air  tighinn  air  rathad  math.  Thug  e  fuasg- 
laclh  mòr  dhuinn  a  chluinntinn  gu  'n  robh  sinn  air  an 
rathad  cheart.  Dhìrich  an  Granntach  'us  am  Brùnach 
a  rithist  air  cùl  a'  charbaid  agus  ghabh  sinn  air  adhart 
gu  luath  air  an  rathad  mhor.  Dìreach  mu  'n  d'  ràinig 
sinn  an  tigh  aig  an  do  stad  sinn  ghlaodh  Seanalair  Grey 
a  dh'  fheòraich  de  'n  Bhan-diùc  ciod  e  an  rathad  a  bha 
i  a'  smuaineachadh  a  bu  chòir  dhuinn  a  ghabhail,  agus 
f  heagair  am  Brùnacli  e,  'n  a  h-ainm  ag  ràdh,  "  Cha  'n  'eil 

fios  aig  a'  Bhan-diùc  c'  àit  am  bheil  sinn,"  oir  bha  e 
cho  dorcha  's  nach  b'  urrainn  dhi  na  àiteachan  air  an 
robh  i  eòlach  aithneachadh,  mu  dheireadh  aig  ceith- 
reamh  roimh  naoi  uairean  ràinig  sinn  an  tigh  beag 
clùmhar  grinn,  a  th'  aig  a'  Bhan-diùc  'an  Dun-Chaillinn. 
Tha  e  direach  taobh  'muigh  a'  bhaile  agus  pàircean 
farsuing  breagha  mu  'n  cuairt  da.  Bha  da  ghille  'n  an 
deiseachan  gàidhealach  a'  feitheamh  ruinn  aig  an  dorus 
agus  an  stiùbhard  leòtha.  Mu  'n  gann  a  dh'  inntrich 
sinn  an  dorus  bha  sinn  air  meadhoin  na  staidhre,  oir 
bha  'n  tigh  air  a  thogail  ri  taobh  bruthaich.  Thug  a' 
Bhan-diùc  mise  do  m'  sheòmar  fhein — seòmar  beag 
grinn — agus  tha  am  fear  aig  mo  bhean-èididh  Màiri 
Aindrea1  anns  an  ath-dhorus  ris.  Bha  Eileag  gu 
h-àrd  an  staidhir  làmh  ris  a'  mhaighdean  uasal  Nic- 
ghriogair  air  an  dara  taobh  de  sheòmar-cuideachd  an 
tighe  a  tha  air  a  thoirt  dhòmhsa  air  son  seòmar  suidhe, 
agus  tha  seòmar  na  Ban-diùc  air  an  taobh  eile  dhe.  Tha 
am  Brùnach — an  t-aon  seirbhiseach  eile  a  tha  's  an  tigh 
— a  cadal  gu  h-iosal,  agus  an  Granntach  ann  an  tigh  a 
mach.  Bha  'n  Seanalair  agus  Ban-mhorair  Ely  ag  cadal  's 
an  ticfh  òsda.  Ghabh  sinn  ar  dinneir  aig  leth-uair  an 
deigh  naoi  'an  seòmar  beag  dinnearach  a  bha  shios  an 
staidhir,  cha  robh  aig  a  bhòrd  ach  Eiliclh  a'  Bhan-diùc 
a  mhaighdean  uasal  Nicghriogair  agus  mi  fhein.  Bha 
na  h-uile  ni  cho  sàmhach  's  cho  laghach.  Bha  a'  Bhan- 
diùc  agus  Nicghriogair  ag  gearradh  na  feòla  dhuinn 
agus  tri  seirbhisich  a'  frithealadh.  Bha  iad  cho  caoimh- 
neil,  agus   bha   sinn  ag  còmhradh  mu  thachartais  ar 

1  Dh'  fhàg  i  mo  sheirbheas  an  1866. 

turais.  Bha  Eileag  agus  na  h-uile  h-aon  eile  ach  a' 
Bhan-diùc  's  mi  fhein  cho  tìiuch  's  a  b'  urrainn  doibh 
a  bhi.  Dh'  fhan  a'  Bhan-diùc  agus  a  ban-charaid  greis 
leinn  agus  an  deigh  dhoibh  ar  fàgail  thug  mise  tacan 
air  sgriobhadh  's  iongantach  ri  ràdh  gur  ann  a  cheithir 
bliadhna  gus  an  diugh  a  bha  mise  roimhe  aig  Blàr, 
agus  a  mharcaich  sinn  suas  Gleann  Teilt.  Ach  0  an 
caochladh  a  tha  ann  dhòmhsa ! 

Dvmàirt,  an  deicheamh  latha 
de  mhìos  mu  dhcireadh  an  Fhoghair. 

Maduinn  fhliuch  gun  choltàs  turaidh,  chaidil  mi  gu 
math  ach  dhùisg  mi  le  sac  tròm  air  mo  chridhe.  Ghabh 
Eileag  's  mi  fhèin  ar  tràth-maidne  shios  an  staidhir 
— am  Brùnach  a'  frithealadh  oirnn  gach  latha,  maduinn 
dhorcha  dhoireanta  's  an  dìle  uisge  ann.  Chaidh  mi 
'n  àirde  gu  mo  sheòmar-suidhe  agus  thug  mi  greis  air 
sgrìobhadh,  bha  na  h-uile  ni  cho  sàmhach,  gun  ni  a 
chuireadh  gluasad  no  dragh  orm  ann. 

Ghabh  Eileag  'us  mise  ar  tràth-nòin  leis  a'  Bhan-diùc 
agus  le  a  bancharaid  Nicghriogair. 

Dh'  fhalbh  sinn  aig  ceithir  uairean  a  dh'  ionnsuidh 
an  tuathanachais  ghrinn  dh'  an  ainm  St  Colme  a  th' 
aig  a'  Bhan-diùc  mu  cheithir  mile  bho  Dhùn-Chaillinn  ; 
a'  Bhan-diùc  'us  mise  an  aon  charbad,  agus  Eileag  'us 
Sìne  Ely  agus  Nicghriogair  's  an  fhear  eile.  Chaidh  sinn 
thairis  air  na  h-uile  ni  mu  'n  àite  gu  mion,  tha  e  cho 
choltach  ris  na  tuathanachais  bheaga  a  tii'  againn  fhèin' 
an  Osborne  agus  Windsor  oir  is  e  lethbhreac  na  'n  rudan 
a  bli'  againne  annta  sin,  a  thagh  a'  Bhan-diùc  air  son  an 

àite  so,  agus  thug  m'  fheudail  de  chomhairlean  di  mu  'n 
chùis  's  gu  'n  robh  sinn  le  chèile  duilich  nach  robh  esan 
ann  an  sin  'g  a  fhaicinn. 

Ghabh  sinn  tca  's  an  tigh  a  chaidh  a  thogail  ann. 
Tha  a'  Bhan  -  diùc  air  an  dara  taobh  dhe  gu  lèir  a 
chumail  dhi  fhein,  agus  tha  i  cur  roimpe  'bhi  'fuireach 
ann  air  uairean  gun  neach  leatha  ach  a  bancharaid 
Nicghriogair.  Chaidh  sinn  bho  sin  a  dh'  ionnsuidh 
nam  bà-theach — a  tha  làmh  ris  na  stàbuill — tha  iad 
air  an  lasadh  suas  le  gas,  'us  chunnaic  sinn  iad  a  leig- 
eadh  a  chruidh.  Bha  crodh  breagha  ann  de  sheòrsa 
siorrachd  Inbher-Air  agus  banaruichean  glè  laghach. 
Tha  Bhan-diùc  a'  cumail  na  h-uile  ni  ann  's  an  òr- 
dugh  's  am  bu  mhath  leis  an  Diùc  e  bhi.  Thill  sinn 
dachaidh  aig  beagan  'an  deigh  seachd.  Cha  d  'rinn  e 
turadh  fad  na  h-ùine,  thòisich  clag  na  h-àrd  eaglais  air 
bualadh  aig  ochd  uairean  'us  ghabh  mise  iongantas  gus 
an  d'  innis  a'  Bhan  -  diùc  dhomh  gu  'm  bu  sheann 
clileachdadh  e — an  clag-smàlaidh  a  bh'  aca  anns  na 
làithean  a  dh'  fhalbh.  Bha  fuaim  cho  tiamhaidh  aige. 
An  dinneir  dìreach  mar  a  bha  i  'n  dè. 

Diciadaoin,  an  t-aona  lathn 
dcug  de  mhìos  dcircannach  an  Fhoghair. 

Maduinn  bhochd  bhog  fhliuch  eile.  An  uair  a  bha 
mi  aig  mo  thràth-maidne,  bha  mi  duilich  a  chluinntmn 
mar  a  bha  casan  a'  Bhrùnaich  bhochd  air  an  gearradh 
Diluain  leis  an  fhèileadh  aige  'bhi  fliuch.  Bha  iad  air 
an  gearradli  direach  a  'm  bac  na  h-easguid  ged  nach  do 
ghearrain  e  facal  mu  'dheighinn ;  's  bha  iad  an  diugh 

air  at  's  air  ainteas  clio  mòr  's  gur  gann  a  b'  urrainn  e 
gluasad.  Thuirt  an  leigh  gu  'm  feumadh  e  a  lurga  a 
cliumail  an  àird  clio  math  's  a  b'  urrainn  e,  agus  nach 
feudadh  e  a  bheag  de  choiseachd  a  dheanamh,  ach  cha 
do  thoirmeasg  e  dha  dol  a  mach  leis  a'  charbad  bho  'n 
a  bha  e  fhein  cho  toileach  dol  ann.  Cha  deachaidh 
mise  'mach  's  a'  mhaduinn  idir,  'us  rinn  mi  suas  m' 
inntinn  air  son  fuireach  gu  Dihaoine,  an  dòchas  ris  an 
t-sìde  a  dhol  ni  b'  fearr.  Thog  an  latha  beagan  mu  'n 
do  ghabh  sinn  ar  tràth-nòin  's  chuir  sinn  uile  romhainn 
a  dhol  a'  mach.  Kinn  sinn  sin  'us  chum  e  gu  math  na 
thuradh.  Dh'  fhalbh  sinn  aig  leth-uair  an  deigh  trì  's 
a'  cheart  òrdugh  's  an  robh  sinn  an  de.  Cha  robh  ceò 
's  am  bith  ann,  agus  leis  a'  sin  ged  nach  robh  grian  ann, 
fhuair  sinn  sealladh  math  de  'n  dùthaich  mu  'n  cuairt, 
agus  is  aillidh  i  ri  faicinn.  Ghabh  sinn  air  adhart  air 
rathad  Bhlàir  gu  Loch  Pollnaich  far  an  deachaidh  sinn 
a  stigh  do  'n  choille  'tha  'cinntinn  ri  taobh  an  loch. 
Chum  sinn  air  adhart  air  rathadan  carbaid  a  bha  dol 
troimh  an  fheur  ann  an  sin  agus  ri  bun  Crea«'  na  'm 

O  O 

Bearn  gus  an  do  ràinig  sinn  Loch  Orduigh.  Bha  an 
rathad  trom  agus  garbh  leis  an  uisge  ach  bha  e  giè 
bhòidheach.  Dh'  fhàg  sinn  an  rathad  so  an  dèigh 
dliuinn  dìreadh  greis.  Tha  lochain  gun  àireamh  's  an 
àite  so,  agus  ghabh  sinne  ceithir  thiomchioll  do  Loch- 
a-Challa  agus  troimh  na  liosan  a  tha  'n  sin  agus  air 
adhart  air  rathad  coillteach  eile  a  tha  breagha  ged  a 
tha  e  glè  gharbh,  'agus  tha  e  tighinn  a  mach  air  an 
rathad  nihor  a  tha  dol  gu  Blàr-Gaibhre.  Ghabh  sinn 
an  dèigh  sin  mu  'n  cuairt  do  thrì  lochain  nan  Lus — 's  e 

sin  Creag  na  'n  lus,  Clach-an-ime  —  agus  an  Lochau 
is  motha  dhe  'n  trì.  Tha  iad  glè  bhòidheach  'us  coille 
C'im  cheann,  gun  chrioch  mu  'n  timchioll.  Thill  sinn 
air  ais  air  rathad  Bhlàr-Gaibhre,  agus  troimh  Dhun- 
Chaillinn,  bha  'n  sluagh  cho  sìobhalt  ann  's  gu  'n  do 
chuir  mi  romham  an  toileachadh  so  a  thoirt  dhoibh. 
Chaidh  sinn  thar  na  drochaide  air  an  do  choinnich 
iìchead  de  ghàidheil  Athull  sinn  bho  chionn  dà  bhli- 
adhna  thar  fhichead  's  iad  air  tighinn  gu  ar  treòrachadh 
gu  àite  an  Diùc.  Ghabh  sinn  air  adhart  air  an  rathad 
àrd  gus  an  d'  ràinig  sinn  an  Drochaid  Ghrànnda  air 
òighreachd  an  Eidire  Uilleam  Stiùbhard  Ghràntullich. 
Thàinig  sinn  as  na  carbadan  'an  so  'us  choisich  sinn  a 
dh'  ionnsuidh  na  drochaide  fodh  am  bheil  abhainn  Bhra- 
thain  a'  ruith  cho  breagha  am  measg  nan  creag.  Bha 
tuil  innte  leis  cho  fliuch  's  a  bha  an  t-sìde,  agus  bha 
am  meall  mòr  uisge  a  bh'  innte  a'  dortadh  sios  le' 
leithid  a  dh'  fhuaim  's  gu  'm  bòdhradh  e  neach  a  bhi  'g 
a  èisdeachd.  Thill  sinn  bho  sin  'us  ghabh  sinn  troimh 
bhaile  beag  an  Inbhir,  gu  "  Tigh  an  Aonarain  "  a  tha 
air  bruachan  abhainn  Bhrathain,  air  oighreachd  Dhun- 
Chaillinn  's  e  tigh  beag  làn  de  sgàthain  a  tha  'n  so. 
Tha  dath  air  na  ballachan  aige,  's  tha  e'  sealltuinn  ri 
eas  eile  de  'n  Bhrathain.  Cha  mhòr  nach  do  dhor- 
chaich  an  oidhche  mu  'n  do  ghabh  sinn  ar  tea  ann. 
Chaidh  a  thogail  le  Sèumas,  an  dara  Diùc  Athullach, 
anns  a'  cheud  bliadhna  mu  dheireadh.  Chaidh  sinn 
air  ais  a  rithist  troimh  Dhim-Chaillinn  's  bha  'n  sluagh 
ri  iollach  'n  uair  a  chunnaic  iad  sinn.  Bha  an  turadh 
ann  'us  fhuair  sinn  dhachaidh  aig  leth-uair  an  dèigh 

sia  uairean.  Ghabh  Ban-mhorair  Ely  agus  Seanalair 
Grey  an  dinneir  leinn.  An  dèigh  na  dinneir  thàinig 
a'  Bhan-diùc  'na  h-aonar  do  mo  sheòmar  suidhe-sa  agus 
lèugh  i  dhuinn  greis.  Thug  mise  'an  clèigh  sin  tacan 
air  sgrìobhadh  'us  fhritheil  an  Granntach  clhomh  'an 
àite  a'  Bhrùnaich  oir  bha  aigesan  ri  fois  a  ghabhail  air 
son  a  choise. 


Diardaoin,  an  dara  latha  deug  dc  nilùos- 
deireannach  an  Fhojhair. 

Latha  turaidh  gun  uisge  idir  ann  ach  mo  chreach ! 
gun  ghrìan.  Tha  cas  a'  Bhrùnaich  mòran  nis  fearr 
agus  tha  an  lèigh  a'  smuaineachadh  gu  'm  feud  e 
coiseachd  thar  a'  mhonaidh  am  màireach. 

Tha  sinn  a'  faotuinn  tràth-maidne  fior  mhath  ann  an 
so,  tha  'n  t-uachdar  's  an  t-ìm  cho  chiatach.  Tha  ban- 
chòcaire  glè  mhath  aig  a'  Bhan-diùc,  is  Ban-Albannach 
i.  Agus  bha  mise  aig  gach  tràth  a'  smuaineachadh  air 
mar  thaitneadh  gach  ni  a  bh'  ann  ri  m'  ghaol  Ailbeart. 
Theireadh  esan  claonnan  gun  robh  gach  nì  ni  bu  bhlascla 
ann  an  tighean  beaga. 

Fhuair  sinn  mòran  de  chòcaireachd  Albannach,  dà 
sheòrsa  eanaraich,  agus  an  "  Taigeis "  dhùthchasaich 
air  am  bheil  a  leithid  de  mheas.  Bhlais  mi  oirre  'n 
raoir  agus  thaitinn  i  rium  gu  math.  Bha  a'  Bhan-diùc 
cho  toilichte  gu  'n  do  ghabh  mi  i. 

Aig  ceithreamh  an  clèigh  dà-uair-dheug  ghabh  Eileag 
'us  mise  sràid  leis  a'  Bhan-diùc  anns  na  pàircean  mu  'n 
cuairt  do  'n  tigh  agus  chunnaic  sinn  an  àrd-Eaglais. 
Tha  iad  air  Eaglais  sgìreachd  a  dheanamh  de  phàirt  dhi 

's  tha  'n  còrr  dhi  a  coimhead  breagha  ged  a  tha  a  balla 
briste.  Chunnaic  sinn  an  uaigh  aig  Madadh-alluidh 
Bhàideanach.  Mac  an  dara  Eìgh  Raibeart.  Tha 
clachan  cuimhne  eile  ann  cuideachd  ach  tha  iad  briste 
sios,  's  air  dol  a  dholaidh.  Tha  'n  cladh  air  taobh  a 
stigh  na  h-eaglais,  agus  ris  an  taobh  dheas  dhi,  choisich 
sinn  ri  taobh  abhuinn  Tatha,  anns  am  bheil  abhuinn 
Bhrathain  a  tuiteam,  ghabh  sinn  air  adhart  fo  sgàile 
chraobhan  breagha  gu  ruig  an  lios  Americanach  agus 
an  sin  mu  'n  cuairt  air  a'  bharra-bhalla  'tha  sealltinn 
a  stigh  do  'n  phàirce  anns  an  robh  na  bùthan  air  an  cur 
suas  an  uair  a  thug  an  Diùc  a  chuirm  mhor  dhuinn  an 
1842.  Be  Morair  ghleann  Liobhann  e  'n  uair  sin.  Be 
sin  ar  ceud  turas  agus  ar  ceud  eòlas  air  a'  ghàidh- 
ealtachd  'us  air  cleachdainean  gàidhealach  agus  bu 
chiatach  an  sealladh  e !  Och  nan  och !  agus  sinne  an 
so  còmhladh  an  diugh — le  cheile  na  ar  bàntraichean. 

Thill  sinn  air  ais  troimh  'n  ghàradh  chàil  aig  leth- 
uair  an  dèigh  aon  uair.  An  deigh  an  tràth-nòin 
àbhaistich  chaidh  mi  mach  aig  fichead  mionaid  roimh 
cheithir.  Bha  Eileag  'us  a'  Bhan-diùc  agus  a'  mhaigh- 
dean  uasal  Nicghriogair  leam  anns  a'  charbad,  'us 
chaidh  sinn  gu  Loch  Orduigh  ghabh  sinn  an  rathad 
air  am  bu  chòir  dhuinn  a  bhi,  an  oidhche  a  chaidh  sinn 
air  seacharan  troimh  'n  choille,  agus  seachad  air  lochain 
Piotameall  agus  Dhuibhelith.  Bha  e  glè  fhuar,  ach 
bha'n  speur  gun  neòil,  agus  f  easgar  breagha  ann ;  bha 
an  lochan  a'  sealltuinn  cho  bòidheach  leis  na  beanntan 
a  null  uaithe  agus  a  choille  ag  cinntinn  gu  ruig  an 
cladach.     Chaidh  sinn  air  son  tacain  'an  còbal,  agus 

dh'  iomair  Griogair  Macghriogair  an  t-àrd-ghille-seilg  i, 

ghabh  sinn  ar  tea  foclh  sgàile  na  'n  craobhan.  Bha  'm 
feasgar  glè  fhuar,  agus  an  oidhche  a'  tuiteam  cho  lalamh, 
"  Mar  chlach  a  theid  le  gleann,  feasgar  fann  fogharaidh." 
Fhuair  sinn  dhachaidh  gu  sàbhailte  air  an  rathad  a  bha' 
Bhan-diùc  toileach  sinn  a  ghabhail  an  oidhche  roimhe 
ach  bha  'n  t-eagal  air  a'  ghille-charbaid  a  thaobh  na 
bha  chreagan  ann !  Fhuair  sinn  dhachaidh  aig  naoi 
uairean,  cha  robh  aig  an  dinnear  ach  a'  Bhan-diùc  agus 
Nicghriogair  bha  Christie  a'  frithealadh  oirnn,  an 
gìlle-pearsa  ciatach  gàidhealach  a  bh  'aig  an  Diùc,  agus 
tha  e  nise  na  stiùbhard  tighe  aig  a'  Bhan-diùc.  Bha 
Seòras  MacMhuirich  am  pìobaire  agus  Tearlach  Mac- 
Laubhrain  an  gille-coisè  leis — dà  ghille  bhreagha  ann 
ani  breacan  nan  Athullach,  lèugh  a'  Bhan-diùc  tacan 
dhuinn  an  dèigh  na  dinneir. 

Dihaoine,  an  treas  latha  dewj  de  mhìos 
mu  dhcircadh  an  Fhoghair. 

Maduinn  àillidh,  'us  boisgeadh  soilleir  na  grèine  a' 
lasadh  suas  gach  nì.  Bha  'm  pìobaire  'cluich  na  h-uile 
latha  anns  a'  ghàradh  fhad  's  a  bha  sinn  ri  'r  tràth- 
maidne.  Chuir  mise  craobh,  direach  mu  'n  d'  fhalbh 
sinn  aig  deich  uairean,  agus  bhruidhinn  mi  ri  m'  sheann 
fhear-eòlais  Uilleam  Duffach  iasgair  na  Ban-diùc,  b' 
ùbhaist  falt  'us  feusag  fhada  dhubh  a  bhi  air,  ach  tha  e 
nise  air  fàs  liath.  Chaidh  Mr  Carrington  a  dheanamh 
aithnichte  dhomh,  tha  e  air  a  bhi  na  rùn-chlèireach  aig 
ceithir  ginealaichean  de  theaghlach  Athull.  Ghabh  an 
Seanalair  Grey,  Ban-mhorair  Ely,  agus  a'  mhaighdean 

uasal  Nicghriogair  air  adhart  beagan  air  thoiseach 
oirnn.  Chaidh  Eileag  's  a'  Bhan-diùc  'us  mise  'n  an 
deigh  ann  an  carbad  cheithir  each  's  bha  'm  Brùnach  's 
an  Granntach  'n  an  suidhe  air  a  thoiseach.  Bha  'n 
t-side  breagha  'us  fhuair  sinn  sealladh  ciatach  air  na 
monaidhean  àillidh  a  bha  null  uainn,  mar  a  bha  sinn 
a  dol  air  adhart  air  rathacl  Inbhirnis,  oir  is  e  sinn  an 
rathad  gu  Blàr-Athull. 

Chaidh  sinn  troimh  Bhail-an-Luig  àite  beag  anns 
am  bheil  ceann-uidhe  aig  an  rathad  iaruinn.  Tha  'n 
Tadha  mu  cheathramh  a'  mhile  fodha  so  aig  àite  ris  an 
abrar  Laganiochdrach,  a'  coinneachadh  ris  an  Teamh- 
thuil.  Bha  mi  eòlach  air  na  h-ainmeanan  sin  bho  'n  a 
bha  mi  'n  so  an  1844.  Chunnaic  sinn  am  bruthach 
àrd  'os  cionn  Laganiochdrach,  air  am  bheil  earragh- 

cuimhne  an  Diùc  ri  bhi  air  a  thogail.  Ghabh  sinn 
eich  dhuais  mu  aona-mìle-deug  bho  Dhun-Chaillinn 
direach  gu  h-ìosal  fo  chroit-an  Lòin  aite  Chaiptean  Iain 
Moireach.  Chunnaic  sinn  Baile-Chloichridh  air  falbh 
uainn  air  an  làimh  chlì.  Dh'  fhàg  sinn  rathad  Inbhirnis 
an  sin,  agus  thionndaìdh  sinn  gu  ar  làimh  dheis  a  mach 
ri  uchdaich  gu  rnath  cas  ris  an  abrar  Dun-a-bhàird  àite 
niac  an  fhir  eachdraidh  Mr  Napier,  seachad  air  Eadar- 
da-thoghar,  a  tha  air  òighreachd  an  Diùc,  agus  thairis 
air  càthar  fiadhaich  a  chuir  na  m'  chuimhne  Abar- 
àrdair  dlùth  air  Baile-Mhoireil.  Le  amharc  mu  'n 
cuairt  dhuinn  fhuair  sinn  deadh  shealladh  an  so  air 
Sin-Chaillinn,  Beinn  Laoimean,  agus  Beinn  Laghair,  's  e 
gleann  Bhriathrachain  a  theirear  ris  a  ghleann  so,  'us 
tha  'n  abhainn  bheas:  bho  'm  bheil  e  a  toirt  ainm  au- 

coinneachadh  na  Fearnait  agus  an  dèigh  sin  's  e  n 
Ardthuil  a  theirear  rithe.  Tha  sinn  a'  faicinn  gualainn 
de  Bheinn-na-glaoidh  air  falbh  a  null  ris  an  làmh  chlì. 

Ghabh  sinn  ar  tràth-nòin  anns  a'  charbad  aig  deich 
mìonaidean  an  deigh  dà-uair-dheug,  mu  cheathramh  a' 
mhìle  bho  'n  Tigh  cadh'-chliadh  an  iar  aig  àite  Mr  Keir 
an  Ceann  -  Drogain.  Bha  na  h-eich  bheaga  againn 
an  so  romhainn,  agus  bha  Seanalair  Grey,  Ban-mhoraìr 
Ely,  agus  a'  bhean  uasal  Nicghriogair  'g  ar  feìtheamh. 
Thog  sinn  oirnn  a'  marcachd  an  dèigh  sin,  's  chaidh  Mr 
Keir  leinn  da  chois,  ghabh  sinn  seachad  air  an  tigh  aige 
fhèin,  agus  a  mach  troimh  'n  chadh'-chliath  an  ear. 
Chaidh  sinn  seachad  troinih  'n  bhaile  bheag  ris  an  abrar 
an  "  t-Aonach  Dubh  "  agus  suas  ris  an  uchdaich  chas,  a 
tha  dol  air  adhart  gu  àite  Mhr  Small  an  Doire-nan-eun. 
Chaidh  sinn  seachad  ri  taobh  an  tighe  aige.  Bha  e 
fhein  bho  'n  tigh  ach  thàinig  dithis  àrd  bhreagha  dhe' 
dhaoine  a  dheanamh  an  rathaìcl  dhuinn,  'us  bha  dithis 
de  dhaoine  Mhr  Keir  leinn  cuideachd.  Thionndaidh 
sinn  thar  a'  mhonadh  'an  so  troimh  ghleann  fìadhaich 
làn  fraoich,  agus  a  rithist  a  mach  ri  monadh  feuraich 
ris  an  abair  iad  an  Lìirach  's  a  tha  dìreach  'os-cionn  an 
Spiteil.  Air  sealltuinn  dhuinn  'n  ar  deigh  bha  'n 
sealladh  àluinn — aon  sreath  de  mhonaidhean  ag  eirigh 
'os-cionn  sreath  eile,  agus  gorm  air  leth  air  gach 
aon  diubh.  An  deigh  faotuinn  thar  a'  mhullaich 
stad  sinn  a  dheanamh  tea  aig  mu  fhichead  mionaid 
roimh  cheithir.  Shuidh  sinn  air  an  fheur  ach  b' 
eigin  dhuinn  feitheamli  gus  an  d'  thàinig  coire  a 
dhichuimhnicli    sinn,   b'   fheudar    cur    ga    iarruidh   a 

dh'  ionnsuidh  an  Spiteil.  Chuir  sin  beagan  moille 
oirnn.  An  deigh  na  tea  a  bhi  seachad  choisich  sinn 
greis  mu  'n  deachadh  sinn  a'  mharcachd  a  rithist.  Bha 
mo  chridhe  goirt  a  bhi  faicinn  na  bha  am  Brùnach 
bochd  a'  fulang  de  phian  gu  sònruiehte  an  uair  a  bha  e' 
dìreadh  's  a  teirneadh  a'  mhonaidh.  Cha  b'  urrainn 
da  coiseachd  luath  'us  bha  e  cho  chrùbach  ach  cha 
ghèilleadh  e.  Nochd  e  a  chomas-giùlain  cho  mhòr  aig 
an  àm  so,  's  gun  robh  cridhe  gaisgeil  aige.  Sheas  e  an 
aghaidh  cobhair  sam  bith  a  ghabhail,  agus  cha  tugadh 
nì  air  an  cùram  a  bh'  air  a  cheann  a  thrèigsinn.  Ghabh 
sinn  ar  cead  de  'n  Bhan-diùc  chaoimh  agus  de  a  ban- 
charaid.  Thill  iad  anns  a'  charbad  gu  Ceann-Drogain 
'us  dhìrich  sinne  ri  "  Uilinn  an  Deamhain  "  mu  'n  robh 
e  tur  dorcha  agus  bha  sinn  'am  Baile-Chaisteil  aig  leth- 
uair  an  dèigh  seachd  uairean.  Fhuair  sinn  na  h-eìch 
againn  fhein  an  sin  'us  ràinig  sinn  Baile-Mhoireil  aig 

leth-uaìr  an  deigh  ochd. 


AX   DAEA   TUKUS   DO   DHUN-CHAILLINK 

Diluain,  an  ccud  latha  de  mhìos  viu  dheireadh 

an  Fhoghair,  1866. 

Bha  maduinn  bhreagha  ann,  dh'  eirich  mi  moch  'us 
ghabh  mi  mo  thrath-maidne  ni  bu  luaithe  na  'n  t-àm 
àbhaisteach.  Dh'  fhàg  mi  'n  tigh  aig  ceathramh  rohnh 
dheich  uairean  le  Liùsaidh  'us  Sìne  Ely,  am  Brùnach, 
agus  an  Granntach  'am  frithealadh  mar  a  b'  àbhaisd. 

Chaidh  Artair  air  adhart  le  Seanalair  Grey.  Thachair 
mòran  cruidh  oirnn  air  an  rathad,  a  thaobh  gum  h  'e 
latha  fèill  Bhaile-Chaisteil  a  bh'  ann.  Bha  an  latha 
teth  'us  a'  ghrian  boisgeil,  agus  Balla-Chùirn  ag  amharc 
cho  fiadhaich  agus  cho  breagha.  Ach  mar  a  chaidh  sinn 
air  adhart  dhorchaich  an  iarmailt,  agus  bha  rud-eigin  a 
dh'  iomaginn  oirnn  gu  'n  sileadh  e.  Choisich  sinn  suas 
ri  uilinn  an  Deamhain.  Agus  an  uair  a  bha  sinn  mu 
mhìle  gu  leth  bho  'n  Spiteal  stad  sinn  'us  ghabh  sinn  ar 
tràth-nòin  anns  a'  charbad,  agus  tharruing  sinn  beagan 
dhe  na  sealluidhean  a  bha  ri  fhaicinn  mu  'n  cuairt. 
Bha  na  h-eich  againn  romhainn  a  null  ri  taobh  tuath 
an  Spiteil  "  Gòrdan  "  d'  am  fheitheamh-sa,  "Brechin  "  do 
Liùsaidh  agus  "  Cromar  "  do  Shìne  Ely.  Bha  fear  ann 
do  dh'  Artair  ach  cha  do  mharcaich  e  idir  e,  agus  bha 
fear  eile  ann  do  'n  Ghranntach,  no  a  dh'  aon  sam  bith 
eile  bhiodh  sgìth.  Thàinig  Ban-diùc  Athull  ghràidh  'us 
a'  mhaighdean  uasal  Nicghriogair  'g  ar  coinneachadh  gu 
ruig  a'  so.  Agus  'n  uair  a  ràinig  sinn  an  t-àite  far  am 
bheil  an  rathad  a'  tionndadh  ris  a'  mhonadh  thachair 
Mr  Keir  'us  a  mhac  ruinn  agus  Mr  Small  Dhoire- 
nan-eun,  duine  làidir  breagha,  aig  am  bheil  pearsa 
eireachdail.  Tha  e  mu  dhà  bhliadhn'  deug  thar  fhichead 
a'  dh'  aois,  agus  tha  a  cheart  dithis  àrd  chiatach  de 
'dhaoine  a  bha  leinn  an  uraidh  a'  coiseachd  air  thoiseach 
oirnn.  Se  monadh  glè  chas  ri'  dhìreadh  a  tha  's  an 
fhear  a  theirinn  sinn  'an  sin  's  bha  'n  latha  anabarrach 
teth.  Bha  'n  dùthaich  glè  bhreagha  ri'  faicinn  mu  'n 
cuairt  ged  nach  robh  an  latha  ro  shoilleir  'us  ged  a  bha 
tromadas  'us  mùchadh  mòr  's  an  iarmailt.     Ghabh  sinn 

an  rathad  air  an  deachaidh  sinn  air  adhart  roimhe  ach 
leis  cho  tròm  's  a  shil  an  t-nisge  bha  'n  grùnnd  glè 
fhlinch.  Stad  sinn  tacan  's  an  dol  seachad  aig  Doire- 
nan-enn  a  bhrnidheann  ri  pinthar  Mhr  Small,1  òg- 
bhean  nasal  àrd  thomalta.  An  deigh  sin  ghabh  sinn 
air  adhart  gn  àite  Mhr  Keir.  Tha  gàidhlig  aig  na 
li-nile  neach  's  an  àite  so  agns  tha  cuid  dhuibh  aig 
nach  eil  focal  idir  Beurla.  An  deigh  dhuinn  tighinn 
air  grùnnd  Mhr  Keir  theirinn  sinn  bhàrr  nan  each  agus 
choisich  sinn  beagan  shlatan  air  adhart  ri  taobh  abhuiim 
Ard-thuil  far  an  robh  teine  aca  air  fhadadh  agus  an 
coire  ag  goil  'g  ar  feitheamh.  Bha  breacain  sgaoilte  air 
an  làr  aca  agus  an  tea  deas,  bha  bean  Mhr  Keir  'an  sin 
acjus  an  dà  nicrhean.     Is  boireannach  còir  sàmhach  a' 

bhean,  nighean  do  'n  Eidire  Niall  Meinear  a  chunnaic 
mi  aig  Beallach  an  1842.  Cha  d'  fhan  ris  an  tca  leam  ach 
na  mnathan  uaisle  's  an  uair  a  bha  i  thairis  choisich 
sinn  suas  a  dh'  ionnsuidh  an  tighe  's  tha  e  gle  ghrinn 
comhfhurtail.  Dh'  fheith  sinn  greis  ann  an  sin.  Chun- 
naic  sinn  Maidseir  Balfour  bho  Fernie  aig  an  dorus, 
tha  e'  dol  a'  phòsadh  na  tè  's  òige  de  nigheanan  Mhr 
Keir.  Mu  cheathramh  an  deigh  coig  dh'  fhalbh  mi 
's  a'  charbad  agam  fhein  le  Liùsaidh  'us  a'  Bhan-diùc, 
fhuair  sinn  air  adhart  gu  socrach  agus  gun  mhoille  sam 
bith  le  eich  na  Ban-diùc  air  a'  cheart  rathad  a  ghabh 
sinn  'n  uair  a  dh'  fhàg  sinn  Dun-Chaillinn  an  uiridh. 
Fhuair  na  h-eich  deoch  aig  tigh  leth  an  rathaid  aig 
Bail-an-luig  'us  ràinig  sinn  Dun-Chaillinn  gu  tearuinte 

1  Chaidh   an    athair    a'    dheanainh  aithnichte    dhomh    'an  1842   'an 
Dun-Chaillinn,  'se  duine  mor  a  bh'  ann. 

aig  deich  mionaidean  roimh  sheachd  uairean.  Tha  mise 
far  an  robh  mi  roimhe,  Liùsaidh  anns  an  t-seòmar  a 
bh'  aig  Eileag,  agus  Artair  anns  an  t-seòmar  is  dlùithe 
do  'n  fhear  a  bh'  aig  a'  Bhrùnach  an  uraidh  agus  a  th' 
aige  am  bliadhna  cuideaclid.  Tha  càch  uile  mar  a  bha 
iad  roimhe  agus  na  h-uile  ni  cho  clùmhar,  cho  sìtheil, 
agus  cho  chomfhurtail. 

Dun-Chaillinn, 

Dimàirt,  an  dara  latha  de  mhìos  mu  dheireadh 
an  Fhoyhair. 

Latha  ciùin  gruamach  'us  an  ceò  'n  a  mhill  air  na 
monaidhean,  ghabh  mi  mo  thràth-maidne  leis  a'  chloinn. 
Tha  Aindrea  MacThòmais  a'  frìthealadh  air  Artair.  Tha 
Aimili x  'us  Anna  Dhònullach 2  'an  so  leamsa :  tha  iàd 
ag  cuideachadh  Liùsaidh,  ach  tha  i  fhèin  cho  làmhchair 
's  gu  'n  dean  i  na  h'  uile  ni  air  a  son  flièin. 

Chaidh  mise  mach  leis  a'  Bhan-diùc  aig  leth-uair  an 
dèigh  aon-uair-deug.  Ghabh  sinn  troimh  choilltean 
Polnidh  s'  air  adhart  seachad  air  tigh  Uilleam  Duffaich 
agus  sios  fad  an  rathaid  fodh  sgàile  chraobhan  breagha. 
Cliuir  iad  pàirce  Windsor  na  m'  chuimhne  'se  Ailbeart 
gaoil  a  ghabhaclh  an  tlachd  annta,  ghabh  sinn  sràid 
ghoirid  an  dèigh  sin  'us  thug  sinn  sùil  a  stigh  do  'n 
t-seann  chaibeal  bhriste.    Dh'  fhalbh  mi  anns  a'  charbad 

1  'S  ann  a  Carlsruhe  'au  riòghachd  Baden  a  tha  mo  bhean  eididh  a  's 
àirde  Aimili  Dittweiler*  's  tha  i  agam  bho  chionn  cheithir  bliadhna 
fichead. 

2  Tha  Anna  agaru  bho  chionn  seachd  bliadhna  fichead.  B'  e  Mitcheall 
an  Gobha  'bha  'u  Clach-an-tùirn  teanu  air  Abar-Ghealaidh  a  h-athair, 
bha  i  pòsda  aig  Iain  Dònulach  a  bha  na  ghille  againn  agus  air  an 
tug  rui  cùnntas  anus  an  leabhar  a  chuir  mi'  mach  roimhe. 

aig  fichead  mionaid  roimh  cheithir  leis  a'  Bhan-diùc 
agus  Liùsaidh,  lean  Sìne  Ely  agus  Nicghriogair  sinn  ann 
am  fear  eile,  'ns  ghabh  sinn  air  adhart  gu  cadh'-chliath 
Chraoibh  air  an  rathad  gus  an  Lochan  far  an  deachaidh 
sinn  air  na  li-eich  bheag  againn'  us  mharcaich  sinn  fad 
uair  gu  leth  air  feadh  na  coille  chiataich  ach  bha  a 
leithid  de  cheò  ann  's  de  chiùchranaich  uisge  's  nach 
bu  leir  dhuinn  ni  ach  na'  bha  làmh  ruinn.  Tha  mòran 
'an  so  de  na  h-eoin  ris  an  abrar  na  cabair-choille  'us 
chunnaic  sinn  fear  dhiubh.  Theirinn  sinn  gu  St  Colme 
ach  dìreach  mar  a  dh  'èirich  dhuinn  an  uiridh  cha 
b'  urrainn  dhuinn  ni  de  'n  dùthaich  àillidh  fhaicinn. 
Griabh  sinn  ar  tca  ann  an  so,  as  na  soitheachan  a 
triug  mi  fhein  do  'n  Bhan-diùc.  Tha  na  seòmraichean  a 
th'  aice  ann  an  so  air  an  cur  'an  òrdugh  anabarruch 
grinn.     'S  e'  thigeadh  ri  m'  rùn  Ailbeart, 

Bha  'n  dinneir  mar  a  bha  i  an  de,  agus  fhritheil  am 
Brùnacri. 

Diciadoain,  an  treas  latka 
de  mhìos  mu  dheircadh  an  Fhoghair. 

Dìreach  an  dèigh  tilleadh  bho  sgriob  dheich  'us  tri 
fichead  mìle  a  chaidh  leinn  gu  sealbhach.  Rinn  sinn 
an  t-astar  'an  deich  uairean  gu  leth,  agus  feuchaidh  mi 
ri  cùnntas  a  thoirt  air.  Chuir  a'  Bhan-diùc  fios  an  àird 
aig  naoi  uairean  's  a'  mhaduinn  gun  robh  i  a  smuain- 
eachadh  gu  'n  togadh  an  latha  ged  a  bha  an  ceò  cho' 
tròm  's  a  bha  e  an  dè,  agus  gun  robh  i  toileach  sinn  a' 
dhol  leis  na  h-eich  aice  fhèin  cho  fada  's  a  b'  urrainn 
dhuinn  an  toirt,  's  na  'm  fanadh  an  latha  dorcha  gu  'n 

tilleadlimid  air  ais  an  sin.  Dh'  aontuieh  mise  gu  toil- 
iehte  leis  a  sin.  Dh'  fhalbh  Artair  mu  'n  do  ghabh  sinn 
ar  tràth-maidne  gu  Cille  -  Chragaidh  le  Ban-mhorair 
Ely  'us  Seanalair  Grey.  Thog  sinn  oirnn  aig  ceath- 
ramh  an  deigh  deich  agus  deadh  ullachadh  againn  leinn. 
Bha  Liùsaidh,  a'  Bhan  -  diùc  'us  a  banchairid  agus 
niise  'n  ar  n-eudach-marcaichd  bho  'n  is  e  bu  sgiobalta. 
Bha  'n  ceò  glè  thròm  an  uair  a  dh'  fhalbh  sinn  'us 
siobanuich  uisge  ann  's  cha  b'  urrainn  dhuinn  sealladh 
sam  bith'  fhaotuinn  air  an  dùthaich.  Ghabh  sinn 
thairis  air  drochaid  Tatha  air  adhart  troimh  Dhun- 
chaillinn-beag  ri  taobh  na  Brathain,  agus  troimh  an 
Inbher,  anns  am  b'  àbhaisd  do  Nìall  Gobha  am  fldhleir 
a  bhi  'fuireach,  agus  an  dèigh  sin  ri  taobh  na  Tatha 
mu  choinneamh  St  Colme,  's  ann  aig  tuathanachas 
Innis-mhic-Eannachain  ceithir  mìle  bho  Dhun-Chaillinn 
a  tha  iacl  ag  ràdh  a  tha  a'  ghàidhealtachd  a'  toiseachadh 
agus  is  e  so  aon  de  chriochan  Athull.  Chaidh  sinn 
troimh  choilltean  àillidh  de  dharach  'us  de  fhaibhili 
agus  de  fhrith-choille,  na  'm  biodh  creagan  àrda  os 
cionn  pàirce  Windsor  bhiodh  so  glè  choltach  ris.  Tha 
crioch  Dhail-ghiùbhsaich,  a  toiseachadh  mu  mhìle  bho  so. 
'S  le  Mr  Stiùbhard  a  tha  nis  ann  an  Cape  of  Good  Hope 
an  òighreachd.  Tha  dà  lios  mheasan  a  tha  sònruichte  ri 
'm  faicinn  ann,  a  h-aon  aig  gach  ceann  dhe  'n  àite  's 
na  craobhan  a'  lùbadh  le  measan  annta  mar  a  chithear 
iad  anns  a'  Ghearmailt.  Thàinig  an  Ceannàrd  oirnn  an 
dèigh  sin — an  tigh  a  bh'  aig  Ban-mhorair  Ghleann- 
Liobhain  màthair  an  Diùc  nach  mairrionn  ann  an  làith- 
ean  a  bàntrachais.     Dìreach  seachad  air  a'  so  tha  Lag- 

aniochdrach  far  an  bheil  an  Teamhthuil  agus  an  Tatha 
ag  coinneachadh. 

Dh'  inntrich  sinn  a  nise  srath  Tatha,  's  bha  òigh- 
reachd  an  Diùc  againn  ihathast  air  an  taohh  air  an 
rohh  sinne.  'S  i  abhuinn  mhòr  bhreagha'  tha  'n  abhuimi 
Tatha  ;  tha  moran  a  dh'  oighreachdan  beaga  air  an  taobh 
thall  a'  measg  na  coille.  Cha  robh  an  ceò  cho  dùmhail 
's  bha  e,  's  bha  'n  turadh  ann  's  bha  sinn  a'  faotuinn 
sealladh  ni  b'  fearr  air  an  dùthaich  mu  'n  cuairt.  Chuir 
fear  tigh  òsda  Dhun-Chaillinn — bràthair  Fisher  Bhail- 
a-chaisteil — eich  duais  'g  ar  coinneachadh  aig  Sgiotan, 
beagan  seachad  air  Baile-nan-ceard  far  an  d'  atharraich 
sinn  eich  an  1842  agus  b'  e  so  an  ceart  rathad  a  ghabh 
sinn  an  uair  sin.  Tha  a  nise  rathad  iaruinn  grànnda 
le  a  ghleadhraich  a  ruith  troimh  'n  ghleann  àillidh  so, 
bho  Dhun-Chaillinn  gu  ruig  Abar-Pheallaidh.  Chaidh 
sinn  seachad  dlù  air  caisteal  Ghràntullich  is  leis  an 
Eidire  Uilleam  Stiùbhard  ach  a  tha  air  mhàl  aig 
Maharajah  Duleep  Singh.  Is  e  seann  chaisteal  neònach 
a  tha  ann,  glè  cholltach  ri  Abar-Gheallaidh  agus  rathad 
fodh  sgàile  chraobhan  a'  gabhail  da  ionnsuidh.  Dh' 
aithnich  a  h-aon  no  dha  sinn  aig  Abar-Pheallaidh  baile 
beag  bòidheach  a  tha  mu  choinneamh  caisteal  a' 
Mheinnearaich.  Thàinig  sinn  an  dèigh  sin  a'  stigh  air 
àite  's  an  robh  cnuic  àrda  bhreagha  choillteach  's  bha  'n 
iarmailt  mòran  ni  bu  shoilleire.  Bha  sinn  air  òigh- 
reachd  Bhraid-Albainn  'us  a'  tarruing  dlù  ri  Beallach, 
ghabh  sinn  seachad  ris  an  làmh  chlì  air  Bolfrax  far  am 
bheil,  siomarlan  Mhorair  Bhraid  -  Albainn  a'  fuireach 
fhathast,      Bha   cadh'-chliath   shònruichte   Blieallaich 

ris  an  làinih  dheis  agus  is  matli  mo  chuimhne  air  dol  a 
stigh  roimpe  ;  ach  bho  nach  robh  toil  againn  sinn  fhèin  a 
dheanamh  aithnichte,  agus  nach  b'  urrainn  clhuinn  a'  dhol 
troimh  'n  chadh'-chliath  gun  chead  iarruidli  agus  ar  n-ain- 
nieanan  a  thoirt  dhoibh,  ni  air  son  iomadh  reusan  nach 
robh  sinn  toileach  a  dheanamh,  stad  sinn  goirid  bho  thigh 
a'  ghàradair  'us  leig  boireannach  a  bha  'n  sin  sinn  troimh 
chadh'-chliath  a  bha  làmh  ri  gearasdan  beag,  ach  cha 
robh  fios  aice  cò  sinn.  *Thàinig  sinn  as  a'  charbad'  an 
so  'us  sheall  sinn  sios  air  an  tigh ;  sgaoil  an  ceò  cho 
mhor  's  gum  b'  urrainn  dhuinn  gach  ni  a  bha  mu  'n 
cuairt'  fhaicinn  agus  'an  so  ann  an  uaigneas — gun  fhios 
do  neach  bha  mise  'sealltuinn — 's  cha  b'  ann  gun  tròm 
smuaintean  no  gun  ghluasad  a  bhi  air  mo  chridhe — 
air  an  àite  's  an  d'  fhuair  sinn  a  leithid  a  dh'  fhàilte 
chridheil  bho  chionn  cheithir  bliadhna  fichead  bho 
Mhorair  Bhraid-Albainn  còir'  an  dòigh  cho  prionnsail  's 
nach  gabhadh  bàrr  toirt  air,  ann  an  eireachdas  agus  'an 
àilleachd.  Cha  robh  Ailbeart  na  mi  fhèin  ach  trì 
bliadhna  fichead  a  dh'  aois — bha  sinn  òg  agus  sona. 
Cia  hutha  a  h-aon  a  bha  leinn  an  latha  sin  nach  eil 
a  làthair  an  diugh !  Bha  mi  glè  thoilichte  an  t-àite 
fhaicinn  aon  uair  eile.  Cha  'n  'eil  coltas  atharrachadh 
sam  bith  air.*  Bha  na  h-uile  ni  a'  sileadh  le  truimead 
a  cheò.  Tha  Beallach  mu  dha  mhile  thar  fhichead 
bho  Dhun-Chaillinn. 

Chaidh  sinn  do  'n  charbad  a  rithist  'us  shuidh  a' 
Bhan-diùc  cho  teaun  ormsa  's  a  b'  urrainn  dhi  los  nach 

*  Tha  na  tha  eadar  na  rionnagan  so,  air  a  thoirt-bho  'n  leabhar  a 
ehuir  mi  'niach  roimhe. 

biodh  amharus  aio'  neach  gur  mise  a  bh'  ann.     Ghabh 

O  O 

sinn  as  a'  sin  air  adhart  troimh  choilltean  breagha, 
anns  an  robh  easan  beaga  'us  thionndaidh  sinn  a  stigh 
do  bhaile  'Cheannamhoir  far  an  robh  fèill  aca.  Ghabh 
an  carbad  troimh  'n  mhòrshluagh  ach  cha  d'aith- 
nich  iad  neach  a  bh'  ann  ach  a'  Bhan-diùc.  Bha  ceòl 
aca  'us  bùthagan  beaga  anns  an  robh  goireasan  'g  an 
reic,  agus  be  'n  sealladh  bòidheach  'fhaicinn  na  bha  de 
chrodh  'us  a  dh'  eich  bheaga  cruinn,  air  a'  bhruthach 
uaine  fodh  'n  eaglais.  Bàinig  sinn  an  drochaid  ann  an 
tiota  an  dèigh  sin,  'us  chunnaic  sinn  Loch  Tatha  le  a 
thaobhan  coillteach  's  e  cho  boisgeal  shoillear  ged  a 
bha  'n  ceò  ann,  chuir  so  a  rithist  an  tim  a  dh'  fhalbh 
na  m'  chuimhne.  Llia  'n  loch  so  sia  mile  deug  air  fad, 
agus  an  1842  chaidh  ar  'n-iomradh  suas  gu'  cheann. 
Bha  pìoban  mòr  ann  ri  ceòl,  agus  an  luchd  iomradh  a' 
gabhail  na  'n  iorram  'an  gàidhlig.  Bha  MacDhùghaill  a' 
stiùradh  agus  sheòl  e  dhuinn  an  dearbh  bhràiste  Lathur- 
nach  a  bh'  air  a  thoirt  a'  broilleach  Baibeart  Bruce. 

A  null  ris  an  làmh  clheis  bha  sinn  a'  faicinn  na 
pàirce  ciataich  a  tha  gle  choltach  ri  àite  Sassunach. 
Stàd  sinn  aig  "Tigh-seilg"  a'  Mhoirich  ach  an  àite 
eich  atharrachadh  an  sin,  ghabh  sinn  còig  mìle  suas  an 
loch  a  bha  cho  fiòrghlan,  agus  cho  sàmhach  's  gun  robh 
an  t-ath-shoillse  a  bh'  air  bho  na  beanntainn  mar  gu  'm 
bu  dealbh  e  tarruingte  le  làmh  duine,  stad  sinn  'an  so 
agus  thàinig  sinn  as  a'  charbad  'us  shuidh  sinn  air  a' 
chladach  a  tha  làn  èiteagan  geala'  us  thug  sinn  leinn 
cuid  dhiubh ;  ghabh  sinn  ar  tràth-nòin  aig  leth  uair  an 
deigh  aon  uair  agus  rinn  sinnbeagan  tarruing  an  dèigh  sin. 

D 

Thug  a'  ghrìan  a  nis  buaidh  aìr  a'  cheò  agus  sgap  i  e, 
's  bu  breagha  'bha  'n  loch  a'  sealltuinn  le  a  thaobhan 
coillteach  agus  gach  caochladh  dath  air  duilleagan  nan 
craobh. 

Aig  leth-uair  an  dèigh  da  uair  chaidh  sinn  a  rithist 
do  ar  carbadan.  Dh'  atharraich  sinn  na  h'  eich  'us  thill 
sinn  air  ais  ri  uchdach  chas.  Ghabh  sin  thairis  air  ab- 
huiun  Liobhann  agus  a  stigh  gleann  Liobhann.  'S  e 
gleann  àlltà  breagha  a  tha  ann  le  cnuic  arda  uaine,  'us 
creagan  'us  craobhan  air  am  bheil  deadh  chuimhne 
agam  bho  1842 — 's  e  latha  ceòthar  a  bha  'n  sin  cuid- 
eachd ;  bha  'n  ceathach  a'  sgaoileadh'  os  cionn  nan  cnoc 
agus  a  nuas  ri  'n  eudainn.  Chaidh  sinn  seachad  air  mò- 
ran  a  dh'  àiteachan  beaga  dhaoin'  uaisle — Tigh  ghleann 
Liobhann  is  le  Caimbealach  Troup.  A  null  ris  an  làmh 
chlì  tha  baile  beag  Fairstrichill  àite  an  Eidire  Eaibeart 
Memearach  agus  àite  ùr  ris  an  abair  iad  Tigh  Dhun- 
abhuinn.  Tha  tighean  còmhnuidh  beaga  grinn  eile  an 
sud  's  an'  so  mu  'n  cuairt,  cuid  leotha  fhèin  'us  cuid  nan 
grùnnan  dhiubh,  bha  craobhan  breagha  de  sycamore 
agus  de  sheòrsachan  eile  mu  thaobh  na  h-aibhne.  Ghabh 
sinn  an  dèigh  sin  seachad  air  baile  beag  Cois-a-bhile  agus 
a  mach  rathad  a'  mhonaidh  air  bruthach  cas  'us  àllt  a 
ruith  aig  a  bhun,  a  chuir  leis  na  bha  de  choille  uime 
Allt  mhic-Iain-Euaidh  na  m'  chuimlme.  Chaidh  sinn 
seachad  air  an  t-sean  chaisteal  a  bh'  aig  Stiùbhartaich 
Ghart  'us  thàinig  sinn  air  càdhar  fiadhuich  lòm  's  a 
rithist  air  adhart  ri  bun  Shin-Chaillinn — aon  de  na  mon- 
aidhean  àrda  agus  aig  mullach  an  rathaid  thàinig  sinn 
air  lochan  beas  ris  an  abrar  an  Ceannarduiche. 

Beaoan  an  dèisfh  so  theirinn  sinn  a  rithist  sios  am 

O  O 

bruthach  do  choille  agus  thàinig  sinn  gu  drochaid 
Choinneachainn  far  an  d'  atharraich  sinn  eich.  Bha  fior 
bheagan  sluaigh  cruinn  ann  an  so,  ach  bha  iad  glè  mho- 
dhail  's  cha  d'  thàinig  gin  diubh  na  'r  còir.  Bha  'm  Brùn- 
ach  agus  an  Granntach  leinn  mar  a'  b'  àbhaist  agus  b'  i 
am  barail-san  gun  d'  aithnich  an  sluagh  sinn.  Thill  sinn 
an  sin  a'  dhol  dachaidh  aig  fichead  mionaid  roimh  chei- 
thir,  agus  bha  cuartachadh  mòr  againn  ri'  dheanamh. 
Ghabh  sinn  air  adhart  air  rathad  àrd  os-cionn  Loch 
Teamhthuil  'us  troimh  choille  bheithe'  tha  fàs  air  na 
cnuic  coltach  ris  mar  tha  i  aig  Birkhall.  Cha  'n  'eil  's 
an  loch  ach  tri  mile  air  fad.  Bha  e  glè  shoillear  ann  an 
so  a  rithist.  Thàinig  sinn  as  a'  charbad  'us  ghabh  sinn 
ar  tea  aig  sròn  àrd  a  tha  'n  so,  air  am  bheil  "  Sealladh 
na  Ban-rìgh,"  mar  ainm,  's  ann  air  mo  shonsa'  chaidh 
ainmeachadh  ged  nach  robh  mi  idir  aig  an  àite  an  1844. 
Cha  deachaidh  deanamh  na  tea  leinn.  Cha  ghabhadh  an 
teine  dhuinn  agus  cha  ghoileadh  an  coire,  gus  mu  dheire- 
adh  thall  ruith  am  Brùnach  do  thigh  beag  a  bha  goirid 
uainn  'us  fhuair  e  deuran  beag  a  dh'  uisge  teth  ach  bha 
e  far  na  goil  mu  'n  d'  ràinig  e  sinne  leis  agus  cha  robh  an 
tea  math.  Bha  sinn  glè  anmoch  a  rithist  mu  'n  d' 
fhuair  sinn  na  uile  ni'  chur  nan  àiteachan  fhèin. 

Bha  'n  oidhche'  tuiteam  gu  luath  oirnn,  'us  chaidh 
sinn  an  tiota  seachad  air  Alleine  àite  an  Bidire  Baibeart 
Mac-a-Chombaich  agus  an  dèigh  sin  aig  leth-uair  an 
dèigh  sia  dh'  atharraich  sinn  eich  aig  drochaid  Gharraidh 
ann  am  meadhoin  Chille-Chragaidh  ach  cha  b'  urrainn 
dhuinn  ni  fhaicinn  leis  cho  anmoch  's  a  bha  e,  agus  leis 

cho  dorcha  's  cho  fliuch  's  a  bha  'm  feasgar.  Chaidh 
sinn  troimh  Bhaile-Chloichridh  far  an  d'  aitlmich  ìad 
sinn  ach  fhuair  sinn  gu  sàmhach  air  adhart  gus  an  d' 
ràinig  sinn  Bail-an-lùig  aig  beagan  an  dèigh  sheachd 
uairean.  Bha  eich  na  Ban-diùc  'g  ar  feitheamh  ann  an 
sin  'us  fhuair  sinn  na  lòchrain  a'  lasadh,  chuir  an 
sluagh  còir  dà  choinnil  anns  gach  uinneig  a  bh'  aca. 
Bha  iad  air  son  bruthaist  Athullach  a  thoirt  dhuinn 
ach  cha  do  ghabh  sinn  e,  thòisich  cuicl  dhe  'n  t-sluagh 
ri  tighinn  ro  theann  air  a'  charbad  agus  thionn- 
daidh  aon  duine  sùil  an  lòchrain  aige  ormsa,  ach  dh' 
fhan  am  Brùnach  làmh  rium  'us  chaidh  e  eadar  mise  's 
am  boisgeadh,  cha  bu  chòir  dhuinn  thar  uair  a'  ghabh- 
ail  a  dol  dhachaidh  as  a  so,  ach  chaidh  mòran  de 
mhoille  a'  chur  oirnn  air  an  rathad.  Thuit  am  breacan 
dà  uair  as  a'  charbad  'us  b'  fheudar  stad  'g  a  thogail  's 
e  'n  gille-carbaid  a  bha  'n  a  mharcaich  toisich  againn 
agus  bha  e  'giùlan  an  lòchrain  a  thug  mise  do  'n  Bhan- 
diùc — leth-bhreac  an  fhir  a  bhios  am  marcaiche  toisich 
agam  fhèin  ag  giùlan — ach  a  thaobh  noch  robh  e  eòlach 
air  an  t-seòrsa  so,  cha  robh  e  'g  a  chumail  ceart  's  bha 
e'  sior  dhol  as  air.  B'  fheudar  stad  dà  uair  'g  a  lasadh, 
's  leis  na  h-uile  moille  a  bh'  ann  cha  d'  fhuair  sinn 
dhachaidh  gu  ceathramh  an  dèigh  naoi.  Feumaidh  gu 
'n  d'  rinn  sinn  ceithir  mìle  cleug  'us  trì  fichead  a  dh' 
astar  a<ms  fhuair  sinn  moran  toilichidh  de  'n  ssrìob. 


Diardaoin,  an  ceathramh  latha  de  mhìos  niu 
dheireadh  an  Fhoghair. 

Gu  m'  mhor  dhorran,  tha  ceò  tròm  an  diugh  a  rithist  air 

na  slèibhtean,  ach  tha  'n  turaclh  ann.  Thàinig  a'  Bhan- 
diùc  a  dh'  fharraid  dhiom  am  bioclh  dad  agam  an 
aghaidh  greis  dànnsaidh  a  bhi  aig  na  seirbhìsich  's  an 
fheasgar.  Thuirt  mise  gu  dearbh  nach  bitheadh,  's  gur 
ann  a  rachainn  fhèin  ann  cuideachd.  Aig  ceathramh 
roimh  dha-uair-deug  mharcaich  mi  tacan  anns  a'  phàirce, 
ghabh  sinn  mu  'n  cuairt  do  "  Chnoc-an-Easbuig  "  agus 
suas  ri  "  Suidhe-an-Eigh  "  a  tha  gu  math  àrd  a'  measg 
chraobhan  breagha  faibhili,  darach,  guibhas  Albannach, 
agus  learag,  tha  e  glè  choltach  ri  Windsor  'us  chuir  e  na 
ni'  chuimhne  na  craobhan  ciatach  a  chunnaic  mi  aig 
Belvidere  agus  'an  Eeinhardtsbrunn  ann  an  coille  Thur- 
ingia.  Ged  nach  robh  a'  mhaduinn  an  cliugh  cho  fior 
thròm  's  a  bha  an  dithis  mu  dheireadh  'us  ged  a  bha 
turadh  ann  cha  b'  urrainn  dhuinn  faìcinn  ro  fhada  air 
falbh  uainn  leis  an  scleò  ceathaich  a'  bh'  air  na  monai- 
dhean.  'S  cha  'n  fhaigheadhmid  ach  plathadh  an 
clràsd  's  a  rithist  troimh  'n  cheò  de  'n  chnoc  chreagach 
choillteach  bhreagha  sin  a  tha  'g  èirigh  os  cionn  na  h- 
uile  ni,  Creag  na  'm  bearnn. 

Theirinn  sinn  bho  "  Shuidhe-an-Kigh  "  seachad  air  a' 
ghearasdan,  agus  air  an  t-seann  tigh  a  bha  air  son  coin- 
sheilg  an  dòbhrain.  Chunnaic  sinn  bean  Mhr  Fisher  ann 
an  sin — màthair  Agnes  Brierly  a  bha  'n  a  Ban-mhcàighstir 
air  sgoil  na  'n  caileag  aig  Loch-na-gàr  dlùth  air  Baile- 
Mhoireil.  Thill  sinn  a  stigh  aig  goìrìd  an  dèigh  aon 
uair  'an  dùil  gu  'n  togadh  an  latha  's  gu  'n  rachadh  e  ni 
b'  feàrr  ach  an  àite  sin  's  ann  a  thoit  's  a  dhùin  e  ni  bu 
duibhe  na  bha  e  riamh. 

Chaiclh  mi  mach  ais;  fichead  mionaid  roimh  cheithir 

anns  a'  charbad  leis  a'  Bhan-diùc  agus  a'  mhaighdean 
uasal  Nicghriogair.  Lean  Sìne  Ely  sinn  'us  ghabh  sinn 
seachad  air  an  Loch  is  motha  de  na  Lochain  agus  air 
tuathanachas  Laighwood  air  adhart  gu  Loch  Cluanaidh, 
chaidh  sinn  mu  'n  cuairt  dhe  'n  loch.  Chunnaic  mi 
seann  chaisteal  Chluainiclh  'us  stad  mi  a  tharruing  a 
dhealbh.  Tha  e  air  eilean  beag  anns  an  loch  agus  is 
le  Morair  Airlie  e.  Cha  'n  'eil  breasjhad  mhòr  sam  bith 
's  a'  chuid  so  de  'n  dùthaich  ach  tha  e  boidheach  le  coille 
agus  tha  i  aig  an  àm  so  cho  maiseach  le  ioma-dath  an 
duillich.  Bha  ceathach  tròm  a  null  uaìnn  'us  thill  sinn 
gu  Dun-Chaillinn  air  rathad  Coupar-Aonghus.  Bha  'n 
turadh  ann,  ach  bha  'n  iàrmailt  cho  tiugh  's  a  b'  àbhaist 
do  cheò  tròm  Windsor  a  bhi,  stad  sinn  a  ghabhail  ar  tea 
aig  Newtyle  tuathanachas  a  th'  aig  a'  Bhan-diùc  ma  dhà 
mhìle  bho  Dhun-Chaillinn  agus  tha  i  faotuinn  tuirneip 
is  rudan  eile  as  air  son  crodh  na  h-àiridh.  Fhuair  sinn 
dhachaidh  aig  coig  mionaidean  roimh  sheaehd,  ghabh 
sinn  troimh  'n  bhaile  'us  bha  'n  sluagh  ri  h-iollach  mu 
na  dorsan  agus  a'  chlànn  ri  mòran  glaodhaich. 

An  dinneir  an  diugh  mar  a  bha  i  'n  de. 

Chaidh  sinn  aig  leth-uair  an  dèigh  deich  troimli  na 
trannsachan  iosal  gu  talla  na  'n  seirbhiseach  far  an  robh 
an  dànnsadh  gu  'bhi.  Bha  seirbhisich  na  Bhan-diùc  ann 
uile  agus  bha  na  mnathan  aca  ann  leis  na  fir-phòsda. 
Bha  na  gìllean-seilg  ann  cuicleachd  agus  Iain  Macghrio- 
gair  am  maor-coille  aig  am  bheil  uile  choilltean  òigh- 
reachd  Athull  fodh'  chùram.  Bha  'n  gàradair  ann  agus 
feadhain  de  'n  ochdnar  dhaoine  dhe  'm  bheil  dithis 
mu   seach   ri   faire   mu   'n  tigh  na  h-uile  clà  uair  de 

'n  oidhche.  Bha  na  seirbhisich  againne  uile  ann  ach 
an  Granntach  agus  dithis  dhe  na  gillean,  cha  robh 
mise  toilichte  nach  d'  thàinig  iad  ach  thuirt  na  gillean 
nach  robh  brògan  aca  'bha  freagarrach  air  son  dànnsadh 
's  nach  b'  urrainn  doibh  leis  a  sin  tighinn.  Bha  Sìne  Ely 
ann  'us  Mr  Keir  agus  bu  bheò  a  dhanns  a'  phaidhir. 
Cha  d'  rinn  Seanalair  Grey  ach  sealltuinn  a  stigh  air  son 
tiotan,  bha  droch  cnatan  air.  Chluich  na  fidhlearan  gu 
gasda  'us  chum  iad  an  deadh  thìm  'us  chaidh  an  dànnsadh 
air  adhart  gu  h-aighearach  gun  mhoille,  gun  bhristeadh, 
cha  robh  ruidhle  anns  nach  robh  Liùsaidh  air  an  ùrlar, 
agus  Artair  cuideachd,  chaidh  sean  Clarice  i  fhèin  a 
dhànnsa  's  i  sin  an  Searbhanta-pearsa  Fhrangach  a  bh' 
aig  a'  Bhan-diùc.  Cha  'n  'eil  i  nis  a  deanamh  ni  sam  bith 
'ach  tha  i  fuireach  dlùth  air  làimh  anns  na  tighean  a  tha 
air  an  tooail  de  clachan  creadha. 


Dihaoinc,  an  còigeamh  latha  de  rnhìos 
mu  dheireadh  an  Fhor/hair. 

Ged  a  bha  beagan  ceathaich  ann  bha  'mhaduinn  glè 
shoilleir,  dh'errich  a  ghrian  gu  boilsgeil  agus  sgaoil  an 
ceò.  Aig  fichead  mionaid  roimh  aon  uair  dh'  fhalbh 
mi  leis  a'  Bhan-diùc  agus  Liùsaidh  a  dhol  gu  Loch 
Orduigh  agus  lean  an  da  bhean  uasal  eile  sinn.  Bha 
sinn  fad  an  turais  gun  chinnt  air  ciamar  a  bhiodh  an 
t-sìde  againn,  bha  'n  ceò  ag  iarruidh  an  làmh  an  uachdar 
ach  bha  a'  ghrian  le  a  gathan  aigh  a'  sior  fhaotuinn 
buaidh,  thigeadh  an  speur  gorm  am  fradharc,  shioladh 
an  ceò  air  falbh  as  an  t-sealladh  agus  chrathadh  gach 
cnoc  agus  coille  na  ssàilean  uatha.      Ghabh  sinn  air 

adhart  ri  taobh  loch  Chreag  Luis,  agus  loch  Chlach  an- 
ime  agus  thionndaith  sinn  ri  taobh  àllt  Rithe-a-chip — 
suas  ri  uchdaich  cbais  air  an  robli  coille  bhreagha  a' 
fàs  agus  ghabh  sinn  seachad  air  dithis  de  thighean- 
seilg  Dhiùc  Atholl  dha  'n  ainni  Euithe-a-chip  agus  an 
Buithe-mòr  agus  tha  iad  le  chèile  air  an  suidheachadh. 
An  deigh  dol  seachad  orra  sin  thàinig  sinn  air  càthar 
fìadhaich  nm  'n  d'  ràinig  sinn  coilltean  cuir  agus  coill- 
tean  nàdurra  Loch  Orduigh,  agus  ann  an  so  ghabh  sinn 
ar  tràth-nòin  air  an  fheur,  gu  math  dlùth  air  an  tigh- 
sheilge.  Bha  soìtheach  deasaichte  de  shithinn  aig  a 
Bhan-diùc  leatha.  Chum  iad  teth  e  agus  bha  e  glè 
thaitneach  leinn.  Thàinig  a'  ghrian  a  mach  agus  bha 
'n  latha  cho  blàth  bhreagha — an  speur  cho  gorm,  agus 
na  soluis  cho  boisgeil  mu  'n  cuairt  agus  shuidh  sinn 
greis  a'  tarruing  dhealbh.  Thog  an  sluagh  còir  càrn  a' 
measg  na  'n  craobh  far  an  do  ghabh  sinn  ar  cuid  tea  an 
uiridh. 

Thog  sinn  oirnn  aig  ceithir  uairean  agus  ghabh  sinn 
an  rathad  a  tlia'  dol  air  adhart  gu  Tullichmhaid  agus 
a  mach  as  a'  choille  aig  tigh  cadha-chliath  Hardie 
dlùth  air  drochaid  a  tha  ann  an  sin,  stad  sinn  aie;  àite 
fior  bhòidheach  air  a  chuairteachadh  le  coilltean,  cnoc- 
an,  agus  àiridhean  a  bha  cur  na  m'  chuimhne  an 
Laucha  Grund  aig  Eeinhardtsbrunn.  Mu  choinn- 
eamh  so  aig  àite  ris  an  abrar  an  Buidhe-rainnich  las 
sinn  teine  'us  fhuair  sinn  ar  tca,  ghabh  sinn  an  dèigh 
sin  air  adhart  gu  rathad  àrd  St  Colme  agus  suas  sràid 
na  drochaide  troimh  'n  bhaile,  air  adhart  gu  crois  a' 
mhargaidh  far  ann  bheil  iad  a'  cur  suas   tobar  mar 

chuimhneachan  air  an  Diùc,  chaidh  sinn  a'  dh'  fhaic- 
inn  an  tigh  bhainne,  agus  thill  sinn  dachaidh  d'  ar 
cois  aig  ceathramh  roirnh  sheachd  uairean,  ghabh 
mise  tacan  fois  air  suidheachan  seimheanachd,  bha  mo 
cheann  glè  ghoirt ;  ach  dh'  fhàs  e  ni  b'  feàrr  an  dèigh 
na  dinnearach. 

Disathurna,  an  sìathamh  latha  de  mhìos 
mu  dhcircadh  an  Fhoghair. 

Bha  'mhaduinn  cho  àluinn  bhoisgeil  shoilleir  's  gur 
ann  a  bha  i  a'  cur  dorrain  orm.  An  dèigh  ar  trath- 
maidne  a  ghabhail,  aig  leth-uair  an  dèigh  naoi  uairean  dh' 
fhàg  sinn  dachaidh  aoidheil  na  Bhan-diùc  chaoimhneil 
agus  gu  dearbh  bu  duilich  leinn  e.  Bha  na  h-uile  ni  's 
an  dachaidh  àigh  sin  cho  làn  càirdealachd  'us  sìth,  cho 
sàmhach  agus  cho  chlùmhor.  Bha  m'  fhuireach  ann  an 
so  cho  taitneach  's  gur  ann  a  bha  e  mur  aiteal  na  greine 
a  dearsadh  troimh  neul  tròm  mo  bhàntrachais.  Dh' 
fhalbh  Liùsaidh  agus  a'  Bhan-diùc  anns  a'  charbad 
agamsa,  ghabh  càch  air  adhart  air  thoiseach  oìrnn.  Bha 
cuid  de  luchd  dreuchd  sònruichte  na  Bhan-diùc  'n  an 
sreath  ri'  taobh  an  rathaid  air  an  deachaidh  sinn  a  mach 
bho  'n  tigh  anns  a'  charbad.  Ghabh  sinn  an  rathad 
àbhaisteach  gu  Loch  Orduigh  seachad  air  an  tigh-sheilg 
gu  ceann  an  ear  an  loch,  bha  chuid  mu  dheireadh  de  'n 
rathad  glè  gharbh  agus  tròm,  chaidh  sinn  'an  sin  air 
muin  nan  eacha  beaga  againn  aig  leth-uair  'an  dèigh 
aon-uair-deug  'us  ghabh  sinn  air  adhart  air  ar  turas. 
Bha  'n  speur  gun  neul  air,  agus  cha  robh  deò  gaoithe 
aun  's  bha  bruthainn  mhòr  ann  a  dh'  fhàgadh  neach 

tinn,  ghabh  sinn  air  aclliart  air  seòrsa  de  rathaid 
chairtean.  Bha  àllt  Ruithe-a-chip  a  ruith  a  mach  as 
a'  ghleann  àluinn  troimh  an  robh  sinn  a'  marcachd  fodh 
ghuallain  Benachalla.  Bha  Mr  Gòrdon  am  fear  aig  am 
bheil  sealg  an  Ruithe-mhòir  a  mach  air  cnoc  fad  uainn 
air  taobh  thall  a'  ghlinne.  Mharcaich  sinn  air  adhart 
troimh  na  coilltean,  bha  'n  latha  gu  math  ceòthar.  An 
dèigh  dol  air  adhart  beagan  mhìltean  ràinig  sinn 
cladach  an  ear  Loch  Oisne  agus  ghabh  sinn  air  adhart 
beagan  cheudan  slat  ri  taobh  Loch  Oisne  beag.  Lean 
sinn  a  rithist  air  adhart  air  an  rathad  a  ghabh  sinn  an 
latha  a  bha  'n  t'  uisge  cho  trom  againn  an  uiridh  a  dol 
gu  Dun-Chaillinn — gus  an  do  ràinig  sinn  crioch  Chinn- 
drogain  aig  ceathramh  roimh  aon  uair.  Thachair  Mr 
Keir  'us  a  mhac  agus  aon  de  na  gillean-seilg  aige 
oirnn  ann  an  so.  Mharcaich  sinn  seachad  air  g]eann 
Derby,  gleann  fiadhuich  fosgailte  anns  am  bheil  cnuic 
'us  blàir.  Bha  'n  rathad  sàbhailte  gu  leoìr  a'  teirneadh  'g 
a  ionnsuidh  ged  a  bha  e  glè  bhog,  fhuair  Mr  Keir  air  a 
ghearradh  e  'us  air  a  chur  an  òrdugh  dìreach  air  ar  son 
fhein.  An  deigh  dol  seachad  air  tigh  cìobair  a  bha  'n 
sin  dhirich  sinn  uchdach  cas.  Mharcaich  Artair  'us 
Seanalair  Grey  bho  so  air  aclhart  gu  Ceann-Drogain 
còmhladh  ri  Mr  Keir  òg.  Bha  iad  ri  dol  air  adhart  as 
a'  sin  ann  an  carbad  air  thoiseach  oirnn  'n  uair  a  bha 
sinn  a'  teirneadh  thàinig  sinn  gu  àite  bho  'n  d'  fhuair  sinn 
sealladh  cìatach  dhe  na  monaidhean  mu  'n  cuairt  agus 
dhe  gleann  Fearnait  a  tha  air  an  rathad  a  tha  dol  gu 
Fealair.  Bha  sinn  ann  còignear  mhnathan  uaisle  agus 
ghabh  sinn  ar  tràth-nòin  aig  leth-uair  an  dèigh  dà  uair 

air  cnocan  fraoicli  os-cionn  coille  Mhr  Keir,  bha  sinn 
glè  thoilichte  an  t-ùrachadh  so  fhaotuinn  oir  bha  sinn 
cho  chlaoidhte  agus  cho  fànn  leis  an  teas,  choisich 
sinn  an  dèigh  sin  sios  beagan  cheudan  slat  troimh  'n 
choille  a  dh'  ionnsuidh  an  àite  anns  an  robh  na  carbadan 
'g  ar  feìtheamh.  Ghabh  sinn  ar  ceacl'  an  so  dhe  'n 
Bhan-diùc,  agus  gu  dearbh  bu  duilich  leinn  e,  bha  i  cho 
chaoimhneil,  agus  ghabh  sinn  beannachd  le  a  bancharaid 
ghrinn  Mcghriogair,  agus  an  sin  aig  leth  -  uair  an 
dèigh  a  trì  dh'  fhalbh  sinn  anns  a'  charbad  air  ar  turas. 
Stad  sinn  tiotan  aig  Ceann-Drogain  a  ghabhail  beannachd 
le  bean  Mhr  Keir  'us  leis  an  teaghlach  aca,  ghabh  sinn 
seachad  air  Kirkmichael  gus  an  d'  fhuair  sinn  air  an 
rathad  a  tha  dol  air  adhart  bho  Bhlàr-Gaibhre.  Bha 
'm  feasgar  àluinn,  an  spèur  cho  dearg  agus  cho  òr- 
bhuiclh  agus  na  beanntann  a  null  uainn,  a'  sealltuinn 
cho  gorm  bhòidheach  agus  cho  tlàth.  Fhuair  sinn  eich 
ùra  aig  an  Spiteal,  agus  stacl  sinn  aig  àite  a  tha  mu  dhà 
mhìle  air  an  taobh  thall  dhe,  ris  an  abair  iad  Loch-na- 
Bràig.  Ruith  an  Granntach  do  thigh  beag  a  bha  dlùth 
air  làimh  a  dh'  fhaighinn  uisge  teth  anns  a  choire  air  son 
ar  tea  a  dheanadh.  Le  cuideachadh  a'  Bhrùnaich, 
streap  sinn  thar  balla  iosal  cloiche  a  bha  'n  sin  'us  las 
sinn  teine,  cha  b'  fhada  gus  an  d'  thainig  an  coire  agus 
bha  an  tea  theth  glè  ùrachail  agus  math. 

Thog  sinn  oirnn  a  rithist  agus  gu  dearbh  bha  an 
dùthaich  mu  'n  cuairt  a'  sealltuinn  breagha  ri  'faicmn 
gus  an  do  chiaraich  am  feasgar  agus  'an  sin  'an  solus 
bheul-na-h-oidche  bha  na  monaidhean  a'  sealltuinn  cho 
gnù  agus  cho  gruamach.     Fhuair  sinn  gu  gasda  thar 

uilinn  an  Deamhain  mu  'n  robh  e  tur  dorcha.     Bha  'n 
oidhche  glè  rionnagach.    Ràinig  sinn  Baile-Mhoireil  aig 

leth-uair  an  deigh  ochd  gu  sàbhailte. 


FOSGLADH    OBAIE   UISGE  ABAIBEADHAIX. 

Dimàirt,  an  siathamh  ìatha  deug  demhìos 
mu  dhcircadh  tm  Fhoghair,  1866. 

Dh'  fhalbh  Eileag  'us  Liùsaidh  leam  aig  ceathramh 
an  dèigh  deich  a  dhol  air  adhart  gu  Bailatar ;  bha 
Christian,  Artair.  Ban-diùc  Eoxburgh,  agus  Aimili 
Cathcart  anns  an  dara  carbad ;  dh'  fhalbh  an  Seanalair 
Grey1  agus  na  daoine-uaisle  eile  air  thoiseach  oirnn 
ghabh  sinn  an  rathad  iaruinn  'us  bha  e  glè  fheumail 
air  an  àm  so,  ghabh  sinn  ma  thri-chairteil  na  h-uaire  air 
an  astar  agus  stad  sinn  dlùth  air  àite  Mhr  MacDhài- 
bhidh  Innismarlo  goirid  bho  Kincardine  O'Neil,  chaidh 
sinn  anns  na  carbadan  'an  so.  Eileag  agus  Liùsaidh  's 
an  fhear  agamsa,  agus  Christian  le  Artair  agus  leis  an 
dà  dhuin  uasal  eile  's  an  dara  fear.  Thug  fichead 
mionaid  sinn  gu  Inbher-Cannich  far  an  robh  gnothach 

1  Dh'  e"ug  e  air  an  t-aona  latha  fichead  de  'n  mhàrt  1870.  Bha  e 
agamsa  mar  aon  de  luchd  coimhead  na  'n  each  bho  na  shuidh  mi  air  an 
Righ-chaithir.  Bha  e  na  Rìm-chleireach  aig  a'  Phrionnsa  bho  1846 
agus  bha  e  's  an  dreuchd  cheudna  agam  fhèin  bho  1861  gus  an  do  dh' 
eug  e.  Bha  mor  mheas  againn  le  chèile  air  agus  bha  mise  gle  dhuilich 
an  uair'  thàinig  am  bhs  air. 

sònruichte  an  latha  ri  'bhi  air  a  dheanamh.  Thàinig 
mise  as  a'  charbad  agus  sheas  mi  taobh  a  muigh  a' 
phàlluinn  gus  an  do  lèugh  am  Probhaist  òraid  dhomh. 
B'  e  am  fear  dhe  'n  d'  rinn  mi  Eidere  an  Abareadhain 
an  1863  a  bh'  ànn.  B'  èigin  dòmhsa  an  sin  mo  fhrea- 
gairt  fhèin  a  lèughadh  ni  a  rinn  glè  luaisgeanach  mi ; 
b  'i  so  a  cheud  uair  a  leugh  mi  nì  dhe  'n  t-seòrsa  bho 
na  chaill  mi  mo  chompanach  gaoil  ach  fhuair  mi  thairis 
air  gu  math.  Thionndaidh  mise  an  sin  an  goc  agus 
bha  e  glè  bhòidheach  an  t-uisge  fhaicinn  a  brùchdadh 
an  àirde. 

'Se  obair-uisge  mhor  a  tha  'n  so.  Tha  e  air  a  mheas 
gu  'n  gabh  6,000,000  gallan  's  an  latha  toirt  do  'n  bhaile. 
'S  ann  bho  'n  abhuinn  a  tha  an  t-uisge  a'  tighinn,  tha  e 
air  a  ghearradh  uaipe  aig  Baile-chùirn  mu  cheithir 
mìle  bho  'n  Bhàn-choire.  Si  'n  obair  shònruicht  a 
rinn  iad  an  so  rathad  a  tholl  iad  a  stigh  troimh  chnoc 
a  tha  aig  Baile-chùirn,  tha  an  toll-rathad  so  air  a 
dheanamh  troimh  charraig  a  tha  anabarruch  cruaidh 
agus  tha  e  760  slat  air  fad.  'S  ann  aig  ceann  an  toll- 
rathad  so  a  tha  a  mhàthair  uisge  aig  Inbher-cannaich 
air  a  deanamh  far  an  do  thiondaidh  mise  air  an  t-uisge 
an  diugh.  Tha  iad  ag  ràdh  gu  'n  gleidh  a'  mhàthair 
uisQe  so  15,000,000  gallan.  Cha  'n  'eil  ach  dà  bhli- 
adhna  gu  leth  bho  na  chaidh  a'  cheud  fhòid  a  ghear- 
radh  air  son  na  h-oibre,  agus  chost  e  £130,000.  Bha 
na  h-uile  ni  thairis  ann  an  ceathramh  na  h-uarach  'us 
thill  sinn  direach  mar  a  thàinig  sinn,  stàd  sinn  tiotan 
aig  tigh  Mhr  MacDhàibhidh  agus  thug  a'  nighean  aige 
bad  fhlùraichean  dhomh.     Bha  'n  latha  breasha  asus  e 

cho  ciùin,  bha  'n  sluagh  glè  chaoimhneil  agus  bha  iad  ri 
sior  iollach. 

Fhuair  sinn  dhachaidh  aig  fichead  mionaid  an  dèigh 
dà  uair. 


OIDHCHE    SHAMHNA. 

AN    T-AONA    LATHA    DEUG    THAR    FHICHEAD    DE    MHIOS    MU 
DHEIREADH    AN    FHOGHAIR,    1866. 

Chunnaic  sinn  iad  a'  tòiseachadh  ris  an  t-shamhain  a 
ghleidheadh  'n  uair  a  bha  sinn  aig  tigh  bean  a'  Ghrann- 
taich.  Thàinig  a  chlann  a  mach  's  iad  a'  leum  's  a 
glaodhaich  'us  leusan  laiste  aca.  Tha  na  Protestanaich 
am  bicheantas  a'  cumail  na  seann  sàmhna  air  an  dara 
latha  deug  de  cheud  mhios  a'  gheamhruidh  agus  tha  na 
Papanaich  ag  cumail  na  sàmhna  ùr  aìr  an  latha  so ;  ach 
rinn  iad  uile  suas  an  inntinn  gu  a  cumail  an  diugh  a 
chionn  's  gu  'n  cuala  iad  gu  'n  robh  mise  toileach  bho 
chionn  dà  bhliadhna  an  dòigh  gleidhidh  a  bh'  aca  oire 
fhaicinn.  'N  uair  a  bha  sinn  a  dol  dachaidh  chunnaic 
sinn  na  gillean  uile  a'  tighinn  'n  ar  coinneamh  le  leusan 
laiste,  'us  bha  leusan  'us  teintean  aighir  ri  'm  faicinn  air 
taobh  thall  an  uisge.  Chaidh  sinn  suas  an  staidhir  'g 
an  coimhid  bho  na  h-uinneagan  agus  bha  e  na  shealladh 
glè  bhòidheach. 

Air  co-ainm  an  latha  cheudna  air  an  ath  bhliadhna. 

j  'S  e  sin  air  Diardaoin  an  t-aona  latha  deng  thar  fhich- 
i  ead  de  mliìos  mu  dheireadh  an  Fhoghair  1867,  fhuair 
sinn  cothrom  a  rithist  air  gleidheadh  na  sàmhna  fhai- 
cinn  agus  air  pàirt  a'  ghabhail  'n  a  cnmail.  Thachair 
dà  ghille  oirnn  goirid  bho  thigh  Dhònuil  Stiùbhart 
agus  iad  a  giùlan  leusan.  Chaidh  Liùsaidh  a  niach 
as  a'  charbad  agus  fhuair  i  fhein  leus.  Choisich  i  air 
adhart  ri  taobh  a'  charbaid  lèis  agus  's  ann  a  bha  i  a' 
sealltuinn  coltach  ri  h-aon  de  bhuidsichean  Mhic 
Beathaige.  'N  uair  a  thàinig  sinn  teann  air  Baile- 
Mhoireil  thachair  na  gillean-seilg  oirnn  le  am  mnathan 
'us  an  cuid  cloinne  agus  bha  na  gillean  'us  feadhain 
eile  'n  an  cuideachd  agus  leusan  aca  uile :  'us  bha 
fear  aig  a'  Bhrùnach  am  nieasg  chàich.  An  dèigh 
dhuinn  tighinn  a'  mach  as  an  tigh  chaidh  leus  a  thoirt 
do  Leopold.  Choisich  sinn  mu  'n  cuairt  de  'n  tigh  uile 
agus  an  Eosach  air  ar  ceann  ag  cluich  na  pìoba  mòire 
sios  staidhir  a'  bharra-bhalla.  Bha  Liùsaidh  'us  Leopold 
air  thoiseach  agus  Sìne  Ely  agus  mise  'n  an  dèigh  's  na 
h-uile  h-aon  de  chàch  'g  ar  leantuinn  'us  an  leusan 
laiste  agus  bha  e  na  shealladh  gle  thaitneach.  An  dèigh 
sin  chaidh  teine-aighear  a  dheanamh  de  na  leusan  uile 
dlùth  air  an  tigh  agus  chaidh  ruidhleachan  a'  dhànnsadh 
agus  an  Bosach  a  toirt  ciùil  dhoibh  bho  phìop  nuallach 
na  'n  dos. 

TURUS   GU  FLOORS  AGUS   DO  DHUTHAICH 
CRIÒCHAN   SHASSUINN. 

Dimàirt,  am  ficheadainh  latha  de  chcud 
mhìos  an  Fhoghair,  1867. 

Dh'  fhàg  mi  Windsor  aig  deich  uairean  (tha  falbh  na 
h-oidhche  daonnan  cho  cianail).  Bha  Liùsaidh,  Leopold, 
'us  mo  chagaran  Beatrais  còmhladh  riuni ;  'us  choinnich 
Eileag,  agus  Christian,  sinn  leis  an  leanabh  ghille  aca  aig 
an  àite  's  an  robh  sinn  a'  dol  do  charbad-na-smùid.  Bha 
Sìne  Churchill,  Eanruigeag  Phipps,  an  dà  bhean-fhògh- 
lum,  an  Eidire  Tòmas  Biddulph,  Morair  Tearlach  Fitz- 
roy,  Còirneal  Gòrdan,  Mr  Duckworth  agus  Dr  Jenner 
leinn  mar  luchd  frithealaidh.  Bu  dorranach  a  chluinn- 
tinn  dìreach  mu  'n  do  shuidh  mi  ri  'm  dhinneir  nach 
rachadh  an  carbad-smùid  mòr  agam  fhèin  troimh  tholl- 
rathad  air  choireigin  a  bha  air  taobh  thall  Carlisle  agus 
leis  a  sin  gu  'n  robh  sinn  ri  carbaid  atharrachadh  air  an 
rathad. 

Diciadaoin,  an  t-aona  latha  fichcad  de 
cheud  mhìos  an  Fhoghair. 

Bha  'n  carbad  a  sior  aomadh  a  null  agus  a  nall  'us  bha 
e  cho  bruthaineach  's  nach  d'  fhuair  mi  dad  de  chodal. 
Dhuisg  iad  mi  aig  Carlisle  aig  leth-uair  an  deigh  seachd, 
agus  an  uair  a  bha  m'  eudach  orm  chaidh  mo  chabha- 
gachadh  a  mach  as  a'  charbad  aig  ceathramh  roimh  ochd. 

Ghabh  sinn  ar  tràth-maidne  'an  so  agus  b'  fheudar 
dhuinn  stad  ann  gus  an  deachaidh  an  carbad  againn 
fhein  fhuasoladh  agus   am   fear  eile  'chur  'n   a   àite. 

Fhuaradh  a  niach  bho  sin  nach  ruigte  les  so  a'  dhean- 
amh !  Bha  a'  mhaduinn  glè  ghruamach  ach  thog  i, 
agus  thionndaidh  e  gu  latha  gascla.  Chaidh  sinn  air 
adhart  troimh  dhùthaich  chiataich  's  gach  ni  mu  'n 
rathad  cho  bòidheach,  ghabh  sinn  troimh  Eskdale 
seachad  air  Netherby,  agus  cho  fada  ri  Eiddings.  Dh' 
fhàg  sinn  abhainn  Esk  'us  clh'  inntrich  sinn  Liddesdale, 
bha  'n  rathad  iaruinn  ag  gabhail  air  adhart  ri  taobh 
uisge  Liddel  gus  an  d'  ràinig  sinn  an  ceann-uidhe  aig 
Biccarton  far  an  do  stad  sinn  tiotan  beag. 

Chaidh  sinn  a  rithist  air  adhart  gu  socair  ri  taobh 
abhainn  Slitrig  gu  ruig  Hawick,  clh'  iarr  an  sluagh  sinn 
a'  dheanamh  sin,  agus  bha  dùmhladas  mòr  ànn  dhiubli. 
Theirinn  sinn  Teviotdale  an  deigh  sin  agus  chaidh  sinn 
a  stigh  do  ghleann  an  Tweed  aig  St  Boswells  agus  eadar 
sin  'us  Kelso  aig  àite  stad  an  rathaid  iaruinn  aig  Box- 
burgh  chaidh  sinn  thairis  aìr  an  Tweed  a  rithist,  ghabh 
sinn  'seachad  ri  bun  beanntan  Eildon,  tri  sgùran  àrda 
biorach  a  bha  'g  eirigh  a  null  uainn.  Tha  'n  dùthaich  so 
anabarruch  breagha,  Uillt  'us  glinn  làn  coille  thall  's  a 
bhos  ann  a'  measg  talamh  a  th'  air  a  dheadh  àiteachadh. 

Cha  d'  ràinig  sinn  Kelso  gu  leth-uair  an  dc'igh  aon- 

o  o  o 

uair-deug.  Bha  ceann-uighe  an  rathaid-iaruinn  air  a 
chur  an  òrdugh  gu  grinn  agus  bha  Diùc  'us  Ban-diùc 
Eoxburgh  na  'n  seasamh  'an  sin  'g  ar  feitheamh.  Bha 
Morair  Bowmont  ann  cuideachd  'us  Diùc  Buccleuch. 
Morair  T.  Carr,  agus  Seanalair  Hamilton  aig  an 
bheil  uachdranachd  an  airm  'an  Albuinn.  Thàinig  sinn 
a'  carbacl-na-smùid  anns  a'  mliionaid.  Phòg  mise  a' 
Bhan-diùc  ghràdhach  agus  rug  mi  air  làimh  air  an  dà 

E 

Dliiùc  agus  chaidh  mi  do  m'  charbad  fhein  agus,  Eileag 
'us  Liùsaidh  agus  a'  Bhan-diùc  leam ;  chaidh  Beatrais, 
Leopold,  agus  Christian  anns  an  dara  fear,  agus  lean 
càch  sinn  ann  an  carbadan  eile. 

Bha  a'  mhaduinn  àluinn  'us  i  cho  chiùin,  ghabh  sinn 
air  adhart  troimh  àite  beag  ris  an  abrar  Maxwell  Haugh, 
sios  gu  baile  Kelso  agus  thairis  air  drochaid  bho  'n 
d'  fhuair  sinn  sealladh  math  a  dh'  abhuinn  leathann 
Tweed  agus  de  phàirce  Floors.  Bha  na  n-uile  li-àite 
air  a  chur'  an  ùrdugh  cho  bòidheach,  le  flùrain,  agus  le 
brataichean  a  mach  's  gach  àite  agus  mar  a  bha  sinn 
a'  gabhail  seachad  bha  leth-cheud  bean-uasal  ann  an 
eideadh  geal  a'  sgapadh  flùrain  air  an  rathad.  Bha  na 
saighdearan  saor-dheònach  a  mach  agus  an  luchd  ciùil 
aca  ag  cluich,  stad  an  carbad  aig  àite  a'  mhargaidh 
agus  chaidh  òraid  a'  shineadh  dhòmhsa  gun  a  lèughadh. 
Chaidh  caileag  bheag  a  thogail  an  àird  a  thoirt  bad 
fhlùraichean  dhomh.  Bha  an  sluagh  glè  dhealasach 
agus  iad  ri  mòran  iollaich,  ghabh  sinn  a  rithist  air 
adhart  am  measg  a  mhor-shluaigh  dhùmliail  'us  iad 
ri  sior  iollach  chridheal.  Aig  geatachan  na  pàirce  rinn- 
eadh  an  seann  sioram  aithnichte  dhomh,  tha  e  ceithir 
fichead  bliadhna  agus  a  còig.  Tha  a'  phàirce  anabar- 
rach  breagha  agus  tha  'n  rathad  a  tha  dol  thun  an 
tighe  'dol  fodh  sgaile  chraobhan  ciatach  faibliili, 
sycamorc,  agus  daraich,  chaidh  an  tigh  eireachdail  so  a 
thogail  an  toiseach  an  1718  leis  an  Kidire  Iain  Vam- 
burgh  ach  chaidh  a  dheanamh  mòran  ni  bu  bhreagha 
leis  an  Diùc  so.  Ghabh  sinn  'n  ar  carbadan  a  stigh 
fodh  sgàile  ùta-bac  mòr  a  bh'  air  an   tigh,   agus   an 

deigh  sin  chaidh  sinn  suas  staidhir  do  'n  talla.  Bha 
luchd  -  ciùil  an  Diùc  a'  cluich  taobh  muigh  an 
tighe.  Bha  Mr  Paissell  agus  a  Bhan-mhorair  Tearlag 
Paissell  'us  Mr  Suttie  agus  bean  a  Mhorair  Tearlach 
Carr  'g  ar  feitheamh  anns  an  talla.  Thug  a'  Bhan- 
diùc  sinn  a  stio;h  do  'n  leabhar-lann  agus  thàinig  Diùc 

O  o  o 

Buccleuch  ann  leinn.  An  dèigh  fuireach  greis  bheag 
t'huair    sinn    ar    tràth-maidne    leinn    fhèin    anns    an 

It-seòmar  dinneir  bhreagha  aig  deich  mionaidean  an 
deigh  dà-uair-dheug.     An  dèigh  sin  thug  a'  Bhan-diùc 

I  sinn  a'  dh'  fhaicinn  na  'n  seòmraichean  againn.  Tha  trì 
agamsa  a  tha  glè  chomhfhurtail  an  dara  h-aon  a'  fos- 

!  gladh  a  stigh  do  'n  aon  eile.  Tha  seòmar  suidhe  ann  'us 
seòmar  eididh  agus  's  e  'n  seòmar  cadail  a'  's  mò  dhiubh, 
tha  e  cho  simplidh  air  a  dheanamh  suas  le  calico  craobh- 
agach,  ach  tha  e  glè'  fhinealta  anns  gach  dòigh,  agus  e 

1     o  ?  o  o  o     ?       o 

cho  chomhfhurtail.  Bha  a  chlann  dlùth  orm  fhèin,  ach 
ged  a  bhà,  dh'  fhairich  mise  clio  aonaranach  an  uair  a 
chunnaic  mi  nach  robh  seòmar  ann  air  son  m'  fheudail, 
'bha  mi  cho  cianail  a'  smuaineachadh  air  mi  'bhi  leam 
fhèin — na  mo  bhànntraich  bhrònuich.  So  a  cheud  uair 
a  chaidh  mi — mar  a  b'  àbhaisd  dhuinn  anns  an  tim  shona 
la  dh'  fhalbh — a  dh'  fhaicinn  luchd  eòlais  agus  bha  na 
h-uile  ni  a  theireadh  agus  a  dheanamh  m'  Ailbeairt 
'gaoil  a'  tighinn  a  stigh  orm  'us  mi  a'  cuimlmeachadh 
jniar  a  rachadhmid  mu  'n  cuairt  feadh  gach  àite  a' 
gabhail  tlachd  anns  gach  nì,  agus  a'  sealltuiun  air  gach 
inì,  ach  a  nise  mo  thruaighe !  am  fèum  an  gnothucli  a 
[bhi  mar  so  gu  brath  tuilleadh  ? 

Ghabh  sinn  ar  tràth-nòin  aig  leth-uair  'an  dekdi  dà 

uair  ann  an  seòmar  na  dinneir,  direach  mar  is  abliaist 
dhuinn  a'  ghabhail  aig  an  tigh.  Bha  'n  latha  àluinn  's 
an  sealladh  bho  na  h-uinneagan  cho  breagha.  Beann- 
tan  Cheviot  air  falbh  uainn  's  iad  làn  coille,  Kelso  am 
broilleach  choilltean  ciatach,  an  drochaid  a  tha  thar 
an  Tweed  'us  an  abhuinn  i  fhèin  a  ruith  cho  seimh 
eadar  bruachan  feòir  a  tha  gorni  gu  taobh  an  uisge.  Tha 
e  glè  chiatach,  chuir  e  na  m'  chuimhne  an  sealladh  a 
fhuair  mi  de  phàirc  na  Phcenix  ann  am  Bail'-ath-cliath. 
Choisich  mi  'mach  le  Eileag  'us  leis  a'  Bhan-diùc 
chaoimhneil  gu  àite  anns  an  do  chuir  mise  craobh. 
Chaidh  sinn  an  deigh  sin  do  lios  nam  flùraichean x 
anns  am  bheil  moran  de  thighean-teth.  Ghabh  sinn 
ar  tea  ann  an  sin,  ann  an  seòmar  beag  bòidheach  a  tha 
laimh  riuthe,  tha  e  air  ùrlarachadh  le  leacan  creadha, 
ghabh  sinn  a  rithist  troimh  an  phàirce  bhreagha  anns 
a'  charbad.  Tha  i  làn  de  choille  àluinn,  chaidh  sinn 
air  adhart  ri  taobh  an  Tweed  'us  fodh  bhallachan  briste 
seann  chaisteal  Roxburgh  agus  cha'  n'  eil  acli  beagan 
diùlih  ri  fhaicinn  a  nis.  Bha  e  air  cnoc  àrd,  ao-us  e 
air  a  shuidheachadh  glè  làidir,  leis  an  Tweed  'us  an 
Teviot  a'  ruith  air  gach  taobh  dhe,  sheas  e  iomadh 
teannachadh,  thug  na  Sasunnaich  gu  tric  a  mach  e 
agus  cha  stadadh  na  li-Albannuich  gus  am  biodh  e' 
rithist  aca  fhèin.  Ghlèidh  Righrean  Albannach,  agus 
eadhoin  Righrean  Sasannach,  an  cùirtean  ann  an  so 
agus  b'  e'  h-aon  diùbh  an  dara  Eideard. 

1  Chaidh  Eachun  Rose  an  gàradair  a  bh'  ann  do  Windsor  na  àrd- 
gharadair  'an  1868,  rinn  e'  dhleasdanas  gu  math  ann  ach  dh'  e"ug  e,  mo 
thruaighe  !  air  a  choigeamh  latha  de  mhìos  meadhoin  an  t-shamh- 
raidh  1872. 

Thill  sinn  dachaidh  aig  ochd  uairean  'us  ghabh  an 
Diùc  agus  a'  Bhan-diùc  an  dinneir  leinn,  agus  an 
deigh  sin  chaidh  sinn  gu  uinneagan  an  leahharlann  a' 
ghabhail  beachd  air  na  teintean  aighear,  agus  air  an 
t-soillseachadh  mhor  a  bha  air  a  dheanamh  leis  an 
t-sluagh.  Chaidh  mise  tiotan  beag  do'  shèomar-cuid- 
eachd  an  tighe  a'  dh'  fhaicinn  na  'n  uaislean  a  bha 
cruinn  ann.  Chaidh  mi  an  deigh  sin  do  mo  shèomar 
fhèin  'us  leig  mi  m'  anail,  bha  mi  cho  sgith  's  nach  b' 
urrainn  mi  ni  a  leughadh  ach  na  paipearan  naigheachd. 

Diardaom,  an  dara  lathajichead  de 
cheud  rnhlos  an  Fhoahair. 

Maduinn  bhreagha  ged  a  bha  beagan  ceò  ann.  Bha 
'n  oidhche  'us  solas  na  gealaich  cho  àluinn,  ghabh  mi 
mo  thràth-maidne  le  mo  theaghlach  fhein  anns  an 
t-seòmar  a  tha  anns  an  tigh  air  son  an  tràth  sin, 
chaidh  mi  'mach  aig  fichead  mionaid  roimh  aon-uair- 
deug  'us  shuidh  mi  a'  sgrìobhadh  fodh  sgàile  chraobhan 
a  bha  dlùth  do  'n  tigh,  bha  an  t-àite  cho  sàmhach  gun 
ni  a'  chuireadh  bruaidlean  orm  ann,  dh'  fhan  mi  ann 
gu  leth-uair  an  dèigh  dà-uair-dheug,  a'  cur  mo  sgios 
dhiom — a'  leughadh  's  mar  sin  sios.  An  deigh  ar 
tràth-nòin  thog  sinn  oirnn  ann  an  dà  charbad.  A 
Bhan-diùc  us  an  dà  nighinn  againn  fhèin  's  an  fhear 
agamsa ;  agus  Christian  's  an  fiiear  eile  leis  an  Diùc,  a 
Bhan-mhorair  Tearlag  Eussell  agus  am  Morair  Tear- 
lach  Fitzroy  (bha  eich  dhuais  acasan).  Blia  eich  an 
Diùc  againne  gu  ruig  Bavenswood.  Ghabh  sinn  troimh 
i  Kelso  agus  bha  mòran  sluaigh  ann,  chaidh  sinn  thairis 


. 

araon  air  an  Tweed  agus  air  an  Teviot,  far  am  bheil  an 
dà  uisge  ag  coinneachadh  agus  ghabh  sinn  seachad  gu 
h-iosal  air  sean  chaisteal  Roxburgh.  Tha  'n  dùthaich 
glè"  bhòidheach  le  cnocan  'us  le  coilltean  agus  talamh 
àitichte.  Beagan  an  deigh  dhuinn  falbh  chaill  sinn  seal- 
ladh  air  an  dara  carbacl  'us  dh'  fheith  sinn  feuch  an 
tigeadh  e.  Dh'  fhairtlich  air  na  h-eich  chuidhle  iad 
fhein  a'  chumail  an  àird  an  uair  a  ràinig  iad  a  cheud 
bhruthach  a  bh'  air  an  rathad.  B'  fheudar  dhuinne 
fuireach  riuthe  'us  chum  sin  air  ais  sinn,  chuir  iad 
na  h-eich  thoisich  an  àite  na  'n  each  cuibhle  'us  chaidh 
iad  air  adhart  le  paidhir.  Chaidh  sinn  gu  àilean  St  Bos- 
wells  'us  bha  trì  slèibhtean  bòidheach  Eildon  aìr  thois- 
each  oirnn.  Tha  e  air  a  ràdh  gun  deachaidh  na  beanntan 
so  a  roinn  'n  an  trì  le  Micheil  Scott  am  fear-buidseachd. 
Bha  mi  a'  faicinn  Mertoun  àite  mo  dheadh  charaide 
Morair  Polwarth  air  taobh  eile  an  rathaid.  Mo  thru- 
aiohe !  dh'  èug  e  air  Dihaoine  so  chaidh.  Bhuaill 
an  tinneas  critheannach  e  ann  an  ceud  mhìos  an  Ear- 
raich,  agus  chuir  an  dara  buille  crioch  air  an  dràsda  an 
uair  a  bha  e  'an  dùil  a  bhi  'g  am  choinneachadhsa  aig 
Kelso  air  ceann  na  'n  saighdearan  saor-dheònach,  agus 
tha  e  'n  diugh  na  luidhe  marbh  'na  thigh  fhein  air  an 
deachaidh  sinn  seachad  cho  dlùth.  Tha  'n  tigh  gle  iosal 
a'  measg  chraobhan.  Tha  mi  caoidh  gu  goirt  air  son 
a  chàll,  oir  bha  m'  Ailbeart  gaoil  cho  toigheach  air  bho  'n 
cheud  latha  a  fhuair  e  eòlas  air,  agus  bha  sin  ann  an  1858. 
Dh'  atharraich  sinn  eich  aig  Ravenswood,  no  seann 
Melrose,  bha  an  fheadhainn  agamsa  'g  ar  feitheamh  ann 
an  sin.     Fhuair  sinn  caoushealladh  de  'n  àite  anns  am 

bheil  Abaid  Dryburgh,  ged  nach  mòr  nach  eil  an  rathad 
iaruinn  'g  a  fhalach.  Choinnich  Diùc  Buccleuch  sinn  'an 
sin  'us  mharcaich  e  leinn  fad  an  rathaid.  Bha  fàilte 
chridheil  a'  feitheamh  oirnn  anns  gach  àite  agus  bho 
gach  neach  agus  bha  buadh-bhoghna  grinn  aca  air  an 
cur  suas.  Ghabh  sinn  ri  taobh  beanntan  Eildon  'us 
seachad  air  drochaid  mhòr  a  bh'  air  an  rathad  iaruinn 
agus  bha  gach  ni  mu  'n  cuairt  cho  bòidheach.  Tha 
Melrose  air  a  shuidheachadh  glè  bhreagha  's  e  air  a 
chuartachadh  le  coilltean  agus  le  cnuic  chaidh  sinn 
troimh  bhaile  beag  ISTewstead  direach  mu  'n  d'  ràinig  sinn 
Melrose  agus  tha  e  glè"  aimleathann  agus  cas.  Ghabh 
sinn  suas  troimh  phàircean  fear-gnothuich  Diùc  Buc- 
cleuch.  Theirinn  sinn  an  sin  agus  choisich  sinn  mu  'n 
cuairt  de  'n  t-seann  Abaid  agus  gu  dearbh  is  breagha  na 
tha'  làthair  dhi.  Agus  tha  earrainn  de  'n  chlachaireachd 
agus  dhe  'n  t-snaigheadh  fhìnealta  a  bh'  air  na  clachan 
gun  mhòran  milleadh  fhathast,  's  e  a'  cheud  Daibhidh 
mu  'n  dubhradh  gur  e  "  sair  saint "  a  bh'  ann  a  thog  an 
toiseach  i  ach  's  ann  's  a  chòigeamh  ceud  deug  a  chaidh 
an  Abaid  a  thogail  da  'm  buin  na  ballachan  briste  so. 
Chunnaic  sinn  fodh  'n  àrd  altair  an  t-àite  anns  am  beil 
iad  ag  ràdh  's  an  deachaidh  an  cridhe  aig  Bruce  a  thiodh- 
lacadh  agus  an  t-àite  anns  am  bheil  uaigh  an  dara  Kigh 
Alasdair,  agus  an  uaigh  aig  an  fhear-buidseachd  Micheil 
Scott.  Tha  Sir  Walter  Scott  ag  radh  mu  'n  uaigh  so 
ann  an  "  Laoidh  a'  bhàird  mu  dheireadh  "  anns  an  bheil 
cùnntas  air  dùthaich  na  'n  crioch  so : — 

"  They  sat  them  down  on  a  marble  stone  ; 
A  Seottish  monarch  slept  below." 

Agus  tha  e  ràdh  a  rithist  an  uair  a  thug  Deloraine  an 
leabhar  a'  làinih  an  fhir  bhuidseachd  mhairbli — 

"  He  thought,  as  he  took  it,  the  dead  man  frowned." 
Agus  is  fior  do  'n  ùghdair  cheudna  'n  uair  a  tha  e  ràdh — 

o  o 

"  If  thou  wouldst  view  fair  Melrose  aright, 
Go  visit  it  by  the  pale  moonlight." 

Tha   coltas    cho    sìth    air    an    àite,   chuir    e    na    m' 

ehuimhne  Caibeal  an  Ròid  Naoimh,  choisich  sinn  mu  'n 

cuairt  dhe  'n  chladh  los  taobh  a  muigh  na  h-Abaid 

fhaicinn,  an  deigh  sin  chaidh  sinn  do  na  carbadan  'us 

ghabh  sinn  an  rathad  troimh  dhùmhladas  mor  sluaigh. 

Bha  an  sluagh  cho  dealasach  'us  iad  cho  rioghail  agus 

cho  caoimhneil.     Bha  na  h-uile  ni  air  a  dheanamh  cho 

maiseach.     Thàinig  mòran  sluaigh  bho  Galashiels,  agus 

cuid  na  h-uile  car  bho  cheanna-tuath  Shasuinn   agus 

rinn  sin  an  sluagh  cho  dùmhail ;  agus  bha  mòran  diùbh 

sgapta  ma  cheann  a  mach  a'  bhaile.     Ghabh  sinn  an 

taobh  thall  dhe  'n  ghleann  'n  ar  tilleadh  dhachaidh  'us 

chunnaic  sinn  Galashiels,  àite  a  tha  air  a  shuidheachadh 

gu  grinn,  is  baile  's  am  bheil  mòran  malairt  e  agus  a  tha 

soirbheachadh  gu   math,  tha   iad   a'  deanamh    mòran 

chlòthain  'us  bhreacan  uachdair  ann.     'S  iad  gillean  an 

àite  so  ris  an  abrar — "  The  braw  lach  o  Gala  Water." 

An  deigh  so  thug  fichead  mionaid  no  leth-uair  sinn 

gu  Abbotsford  àite  còmhnuidh  ainmeal  Sir  Walter  Scott. 

Tha  'n  tigh  air  a  thogail  an  àite  iosal  agus  e  glè'  neo-innt- 

inneach  coltach,  bha  Mr  Hope  Scott  ann  'g  ar  feitheamh 

agus  mo  dhalta  fhèin   a  bhean  aige,  a'  Bhan-mhorair 

Victoria1  piuthar  Diùc  Norfolk,  agus  an  cuid  cloinne, 

1  Dh'  eug  i  anu  's  a'  bhliadhna  1870. 

blia  Diùc  Norfolk  agus  càirdean  eile  ann  leòtha.  B'  i 
nighean  Lockhart — an  t-ogha  mu  dheireaclh  a  bha  beò 
de  theaghlach  Sir  Walter  Scott,  a  bha  pòsda  an  toiseach 
aig  Mr  Hope  Scott,  ach  chaochail  i  'us  dh'  fhàg  i  aon 
niohean  bheaa;  bhòidheach  a  tha  mu  aona  -  bliadhn'- 
deug  a  dh'  aois,  is  leatha  an  t-àite  so  agus  is  i  an  t-aon 
neach  a  tha  beò  de  shliochd  a  sinseanar.  Thug  iad 
sinn  do  'n  chuid  dhe  'n  tigh  anns  am  b'  àbhaisd  do  'n 
duine  ainmeal  a  bhi,  agus  chunnaic  sinn  a  sheòm- 
raichean  uile,  tha  a  cheart  airneis  anns  an  t-seòmar 
cuideachd  a  bh'  ann  ri  a  latha  fhèin,  agus  tha  an  t-aon 
eudach  air  an  ùrlar  a  bh'  air  an  uair  sin,  chaidh  sinn  do 
'n  leabhar-lann  far  am  faca  sinn  '  Ivanhoe,'  'n  a  làmh- 
sgrìobhaidh  fhèin,  agus  chunnaic  sinn  feadhain  eile  dhe 
na  h-ursgeulan  aige  agus  cuid  dhe  bhardachd  'n  a 
làiuh-sgrìobhaidh  grinn,  agus  gun  a  bheag  sam  bith  a 
dh'  fhacail  air  an  atharrachadh  annta,  agus  sheòl  iad 
dhuinn  mòran  de  nithean  neònach  a  chruinnich  e  fhèin. 
An  deigh  sin  chaidh  sinn  'g  a  sheòmar  meòrachaidh, 
seòmaran  dorcha  agus  turait  bheag  air  anns  am  bheil 
dealbh  a  chinn  agus  a  ghuailean  air  a  dheanamh  ann 
an  umha,  bho  chumadh  a  chaidh  a  ghabhail  dhe  an 
deigh  a  bhàis.  Chunnaic  sinn  ann  an  sin  an  leabhar 
lathail  a  b'  àbhaist  da'  chumail.  Dh'  iarr  Fear-an-tighe 
agus  càch  ormsa  m'  ainm  a  sgrìobhadh  ann,  ach  bha 
mise  faireachdain  mar  gu  'm  bu  ghniomh  dànadais 
dhomh  sin  a  dheanamh. 

Chaidh  sinn  an  dèigh  sin  troinih  thrànnsachan  a  dh' 
fhaicinn  dhà  no  thri  sheòmraichean  anns  am  bheil  na 
h-airm  bhreagha  a  thionail  e,  agus  far  am  bheil  fodh 

ghloine  an  t-eudach  nm  dheireadh  a  bha  air.  Chaidh 
sinn  as  a'  sin  do  'n  t-seòmar  dhinnearach  far  an  d'  eu^ 
e,  agus  ghabh  sinn  ar  tea  ann.     .     .     . 

Dh'  fhalbh  sinn  aig  fichead  mionaid  roimh  sheachd — 
gle  anmoch.  Bha  beagan  uisge  ann  ach  cha  b'  fhada 
gus  an  d'  rinn  e  turadh.  Chaidh  sinn  a  rithist  thar  an 
Tweed  agus  ghabh  sinn  air  adhart  seachad  air  Gatton- 
side  gu  drochaid  Leaderfoot.  Choinnich  Deòin-shaigh- 
dearan  Siorrachd  Berwick  sinn  ann  an  sin  agus  Morair 
Binning  —  Mac  Morair  Haddington  air  an  ceann. 
Mharcaich  e  greis  mhath  leinn  mar  fhear  ionaid  oifigich. 
Bha  uchdach  cas  ann  an  so,  agus  mòran  chraobhan  mu 
'n  rathad.  Beagan  an  deigh  sin  ghabh  sinn  troimh 
Gladswood,  òighreachd  Mr  Meiklam,  stad  sinn  aig  a 
dhorus  agus  rinneadh  e  fhèin  agus  a  bhean  aithnichte 
dhomh.  Thug  a  nighean  bad  fhlùraichean  dliomh. 
Dìreach  an  dèigh  sin  dh'  inntrich  sinn  siorrachd  Ber- 
wick.  An  deigh  eich  atharrachadh  agus  an  t-àite  so 
fhàgail  agus  dol  thar  Gateheugh  thàinig  sinn  gu  àite 

O  O  O  o  o 

anns  an  robh  sealladh  breagha  againn  air  dùthaich 
mhoir  fharsuing,  agus  gleann  domhain  làn  coille  fodh 
an  rathad,  abhainn  ann  an  iochdar  a'  ghlinne  agus  mon- 
aidhean  air  falbh  a  null  uainn ;  gu  mifhortanach 
dhuinne  bha  beul-na-h-oidhche  ann,  co  dhiù  bha' 
ghrian  air  dol  sios  agus  ged  a  bha  am  feasgar  ciùin  bha 
e  ciar  agus  gruamach.  Chaidh  sinn  seachad  air 
Bemersyde  àite  air  am  bheil  fear  coimhead  na  'n  each 
aig  Alfred,  Mr  Haig,1  na  òighre  agus  troimh  bhaile 
beag  Mertoun  air  cùl  na  pàirce  ;  agus  chunnaic  sinn  ann 

1  Fhuair  e  'n  ùi^hreachd  'an  1878. 


BHO  m'  leabhar-latha.  75 

an  so  clio  faireachdail  's  a  bha  an  sluagh,  oir  ged  a  bha 
iad  a  mach  agus  a  nochd  iad  an  spiorad  rìoghalachd, 
clia  robh  comharradh  gàirdeachais  air  bith  ri  fhaicinn, 
agus  cha  leigeadh  an  cridhe  leòtha  iollach  a  dheanamh 
agus  an  deadh  mhaighstir  Morair  Polwarth  'na  luidhe 
marbh  'n  a  thigh  fhein. 

Cha  mhor  nach  robh  e  dorcha  againn  'an  sin  ach 
fhuair  sinn  dachaidh  aig  deich  mionaidean  roimh  naoi. 
Mharcaich  Diùc  Buccleuch  leinn  gus  an  robh  sinn  greis 
seachad  air  Gladswood.  Cha  d'  thàinig  sinn  troimh 
Kelso  idir  air  ar  rathad  dachaidh.  An  uair  a  bha  sinn 
a  dol  troimh  Mertoun  d'  fhàg  sinn  seann  tùr  Smailholm 
air  ar  làmh  chlìth,  's  ann  a  thachair  na  nithean  sòn- 
ruichte  a  tha  air  an  innseadh  anns  an  "  Eve  of  St  John  " 
cha  do  shuidh  sinn  aig  ar  dinneir  gu  leth-uair  'an  dèigh 
naoi  agus  feumaidh  mi  aideachadh  gu  'n  robh  mi  gle  sgìth. 
Bha  'n  dinneir  air  a  bhi  leth  seachad  mu  'n  d'  fhuair  Diùc 
Buccleuch  tighinn.  Bha  Diùc  aims  Ban-diùc  Boxburoh 
leinn  agus  Morair  Bowmont,  a'  bhean  aig  a'  Mhorair 
Tearlach  Carr,  agus  Mr  Suttie.  Cha  robh  a'  Bhan- 
mhorair  Liùsaidh  leinn  a  chionn  nach  robh  i  g-u  math, 

O  ' 

cha  ghabhadh  bàrr  toirt  air  an  Diùc  no  air  a'  Bhan- 
diùc  air  son  caoimhneis  'us  faicill,  cha  b'  urrainn  neach 
a  bhi  ni  bu  chùrarnaiche  na  a  bha  iad  mu  m'  dheighinn 
— a  faicinn  anns  gach  clòigh  nach  cuireadh  ni  anns 
an  tigh  dragh  orm,  cha  d'  fhan  mise  ach  beagan  mhion- 
aidean  shios  an  staidhir,  an  deigh  na  dinneir.  chaidh 
mi  do  m'  sheòmar  fhein  agus  bha  e  'n  uair  sin  aon-uair- 
deug.  Chaiclh  càch  do  sheòmar  cuideachd  an  tighe  a 
dh'  fhaicinn  feadhainn  de  na  coimhearsnaich  a  thacrhuil. 

Dihaoine,  an  treas  latka  fichead  de 
cheud  rnhios  an  Fhoyhair. 

Maduinn  tlirom  dhorcha.  Bha  mùchadh  air  an  latha, 
agus  e  bagradh  air  an  uisge.  Bha  ar  tràth-maidne  mar 
a  bha  e  'n  dè.  Thog  sinn  oirnn  aig  fichead  mionaid 
roimh  aon-uair-deug ;  mise  leis  an  dà  nighean  againn 
fhein  agus  leis  a'  Bhan-diùc,  Christian  le  m'  fheudail 
Beatrais  anns  an  dara  carahad,  le  Diùc  Marlborongh 
(am  fear  -  comhairle  am  frithealadli)  agus  a'  Bhan- 
mhorair  Liùsaidh  Melville  ;  bha  Diùc  Iìoxburgh  anns 
an  treas  carbad  còmhladh  ris  a'  Mhorair  Tearlach  Fitz- 
roy  agus  an  Bidire  Tòmas  Biddulph — Còirneal  Gòrdan 
agus  Dr  Jenner  na  'n  suidhe  air  a  thoiseach x  ghabh 
sinn  troimh  Kelso  agus  bha  e  làn  de  shluagh  a  bha  gle 
dhealasach ;  agus  seachad  air  baile  beag  Heiton  anns 
an  robh  bogha  fior  bhòidheach  air  a  chur  suas.  Bha 
dà  nighean  òg  ann,  'an  eideadh  geal  agus  thilg  iad 
badain  fhlùraichean  thugam.  An  deigh  sin  ghabh  sinn 
suas  ri  taobh  na  Teviot  agus  na  Jed  a  tha'  ruith  troimh 
ghleanntan  àillidh.  Tha  Jedburgh  air  a  chuartachadh 
le  dùthaich  bhòidheach,  tha  e  mu  'n  aon  mheudachd  ri 
Kelso  ach  nach  'eil  na  bùthain  cho  mòr  ann.  Ach  an 
deigh  sin  's  e  baile  mòr  na  Siorrachd  e.  Bha  e  làn 
sluaigh,  agus  bha  e  air  a  chur  an  òrdugh  gle  bhreagha. 

Tha  suidheachadh  a'  bhaile  Jedburgh  glè  bhòidheach, 
'us  tha  e  mu  'n  aon  mheudachd  ri  Kelso  ach  nach  'eil 
na  bùthan  cho  mòr.     'S  e  baile-mòr  na  siorramachd  e. 

1  Bha  am  Brùuach  agus  Collins  an  t-àrd  ghille-bùird  anns  an  àite 
àbhaisteach  air  taobh  cùl  mo  charbaid. 

Bha  e  làn  sluaigh  agus  rinn  iad  gle  mhaiseach  e.  Tha 
mòran  ann  de  sheann  tighean  'us  àiteachan  eachdruidheal. 
'S  ann  an  so  a  dh'  èug  an  IV.  Righ  Callum  ;  bha  Uilleam 
ris  an  ahairte  an  Leòmhann  agus  an  II.  Eigh  Alasdair 
a'  fuireach  ann ;  agus  is'  ann  a  phòs  an  III.  Alasdair  a 
dhara  bean  Joletta  nighean  Comte  de  Dreux ;  b'  i  Bàn-righ 
Màiri  an  t-uachdaran  rìoghail  mu  dheireadh  a  thàinig 
'an  so  a'  chumail  cùirt  cheartais.  Sheòl  a'  Bhan-diùc 
dhomh  ann  an  sràid  taoibh,  tigh  anns  an  do  luidh  Ban- 
righ  Màiri  gu  tinn  le  fiabhrus.  Ann  an  Cearnag  a' 
bhaile  chaidh  òraid  a  shìneadh  dhomh  mar  a  rinneadh 
'an  Ivelso.  Chaidh  sinn  an  deigh  sin  sios  bruthach  cas 
far  an  d'  fhuair  sinn  deadh  shealladh  de  'n  Abaid  a  tha 
cho  neònach  'n  a  dòigh  fhèin  ri  tè  Melrose.  'S  e  'cheud 
Daibhidh  a  thog  i  so  cuideachd.  Tha  ballachan  briste 
seann  Abaid  eile  a  bha  glè  bhreagha  ann  an  Kelso. 

Bha  ceithir  de  bhuaidh  bhoghachan  gle  bhòidheach 
an  so ;  agus  bha  aon  diùbh  air  an  robh  dà  sgrìobhadh 
a  bh'  air  an  deadh  thaghadh,  bha  air  aon  taobh  dhe, 
"  Freeclom  makes  all  men  to  have  lyhing"  agus  air  an 
taobh  eile  dhe  bha,  "  The  love  of  all  thy  pcople  comfort 
thee." 

Ghabh  sinn  suas  ri  taobh  abhainn  Jed,  troinih 
ghleann  breagha  làn  coille.  B'  àbhaist  do  na  Cùmh- 
nantaich  iad  fhèin  fholach  anns  na  h-uamhachan  'tha 
am  measg  na  'n  clachan  dearga  'tha  'm  bruachan  na 
h-aibhne.  Chaidh  sinn  seachad  air  Crailing  àite  Morair 
Cranstoun.  Thill  sinn  ann  an  sin  'us  an  uair  abha  sinn 
dlùth  air  a'  bhaile  thionndaidh  sinn  a  stigh  do  fhrìth 
an  Jed,  suas  ri  bruthach  gun  cheann  gun  chrioch  a  bha 

glè  thròm  aig  na  h-eich  's  aig  na  gilleàn  a  bha  'g  a' 
marcachd.  Thill  sinn  troimh  phàircean  Hartrigge,  àite 
a'  Mhorair  Chaiinbeil  nach  mairionn,  agus  anns  ani 
bheil  fear  Mr  Gòrdon  a  nis. 

Ghabh  sinn  a  rithist  a  cheart  rathad  air  an  d'  thàinig 
sinn  seachad  air  àite  Morair  Minto  'us  air  Kirkbank  àite 
le  Diùc  Buccleuch,  àite  anns  am  b'  àbhaist  d'  abhràthair 
Morair  Iain  Scott  nach  mairionn  a  bhi'  fuireach.  Fhuair 
na  h'  eich  deoch  ann  an  so,  stad  sinn  greis  ann  'us  an 
sin  ghabh  Diùc  Buccleuch  a  chead  dhinn  an  dèigh  dha 
bhi  air  marcachd  leinn  a  chuid  bu  nihotha  dhe  'n 
rathad — a  stigh  gu  Jedburgh  agus  air  ais  a  rithist  gu 
ruige  so. 

Bha  e  dlùth  air  tri  uairean  mu  'n  d'  fhuair  sinn 
dachaidh.  Ghabh  sinn  ar  tràth-nòin  'an  deigh  sin 
agus  chaidh  mise  a  ghabhail  tacan  fois.  Cha  deachaidh 
sin  'mach  a  rithist  gu  leth-uair  'an  dèigh  sia.  Ghabh 
mi  sràid  ann  an  lios  nam  flùraichean  le  Eileag  agus  leis 
a  Bhan-diùc  chòir,  ach  a  thaobh  gu  'n  do  thòisich  am 
feasu'ar  ri'  sileadh  ghabh  sinn  ar  tea  ann  an  seòmar 
beag  a  bha  'n  sin.     Chaidh  a'  Bhan-diùc  an  deio;h  sin 

O  O 

a  stigh  le  Eileag  ach  thill  i  rithist  thugamsa.  Shuidh 
mi  leatha  a  muigh  greis  bheag  agus  chaidh  sinn  a  stigh 
'an  dèigh  sin  do  'n  tàgh.     Bha  bruthainn  mhòr  ann  rè 

O  O 

an  fheasgair. 

Ghabh  sinn  ar  dinneir  aig  leth-uair  an  deigh  ochd 
Bha  'n  Diùc  'us  a'  Bhan-diùc  aig  an  dinneir  leinn,  'us 
bha  Mr  Eussell  'us  a'  Bhan-mhorair  Tearlag  leinn,  agus 
Morair  Tearlach  Càrr,  chaidh  mise  'an  deigh  na  dinneir 
suas  an  staidhir  a'  simobhadh.    Dh'  fhàg  sinn  Floors  ai<z 

deich  mionaidean  romh  aon-uair-deug,  agus  gu  dearbh 
mur  d'  fhuair  sinne  fàilte  chridheil  ann ;  bha  sinn  air  ar 
deanamh  cho  comhfhurtail  ann ;  agus  ghabh  mise  a 
leithid  de  thoileachadh  anns  gach  ni  a'  chunnaic  mi. 
Fhuair  mi  mòr  chaoimhneas  ann  bho  àrd  agus  bho  iosal, 
agus  bha  m'  fhaireachdain  air  a'  gluasad  ann  a  bhi  'g 
am  fàgail.  Dh'  fhàg  sinn  ann  an  carbadan  fosgailte 
agus  bha  an  oidhche  cho  rionnagach  shoilleir  agus  clio 
blàth.  Bha  lòchrain  laiste  air  fad  an  rathaicl  troimh  'n 
phàirc.  Bha  lòchrain  air  an  crochadh  mu  'n  drochaid 
'us  bha  'm  baile  air  a  shoillseachadh  gu  breagha.  Ghabh 
sinn  troimh  air  ar  socair  'us  bha  mòran  sluaigh  ann. 
Bha  ceithir-chearnag  a'  bhaile  gle  dhùmhail  agus  iad 
uile  cho  dealasach.  Chaidh  a'  Bhan-diùc  ghràdhach 
leinn  gu  carbad-na-smùid,  ghabh  an  Diùc  'us  a  mhic 
agus  feadhain  eile  air  adhart  air  thoiseach  oirnn.  B'  e 
'n  sealladh  bòidheach  e.  Bha  'n  Eaglais  Shaor  air  a' 
lasadh  suas  le  solus  dearg  a  bha  toirt  oirre  sealltuinn 
mar  gum  biodh  i  'n  a  teine,  is  togail  ghrinn  i.  Ghabh 
sinn  beannachd  leis  a'  Bhan-diùc  ghràidh  'us  leis  an 
Diùc  'us  chaidh  sinn  a  stigh  do  charbad-na-smùid  agus 
dh'  fhalbh  sinn  air  ar  turas  dachaidh. 

Disathurna,  an  ccathramh  latha  fichead 
dc  cheud  mhìos  an  Fhoghair. 

Ghabh  sinn  troimh  Dhuneideann  air  ar  rathad 
dhachaidh.  Bha  sinn  aig  Bailatair  mo  ochd  uairean 
'us  chaidh  coffee  'us  tea  a  thoirt  dhuinn  mu  'n  d'  fhàg 
sinn  carbad-na-smùid  gu  dol  do  charbad  na  'n  each,  a 
bha  'g  ar  feitheamh. 

Bha  maduinn  bhòidheach  chiùin  ann  agus  bha  gach 
àite  a'  sealltuinn  cho  uaine  ged  nach  robli  a  bheag  dhe 
'n  fhraoch  a  mach ;  ràinig  sinn  Baile-Mhoireil  mo  rùin 
ain-  deich  mionaidean  roimh  naoi  uairean. 


TUEUS    GU   GLEANN-FIDICH. 

Dimàirt,  an  ceathramh  latha  fichcad  de 
mhìos  meadhoin  an  Fhoghair. 

Maduinn  shoilleir,  ach  gaoth  mhòr  a'  sèideadh.  Dh' 
fhalbh  an  Eosach  leis  am  treallaich  turais  againn  aig 
beagan  an  dèigh  sheachd  uairean  agus  dh'  fhalbh  Anna 
'us  Aimili  an  dà  bhean-fhrithealaidh  leis,  agus  a'  bhean 
fhrithealaidh  aig  Ban-mhorair  Churchill. 

Fhuair  sinn  ar  tràth-maidne  aig  ceathrandi  romh 
naoi,  ghabh  mi  beannachd  le  Eileag  'us  le  m'  Chagaran 
gaolach  Beatrais,  leis  na  gillean  beaga,  agus  le  Christian. 
Dh'  fhalbh  mi  bho  'n  tigh  le  Liùsaidh  agus  le  Sìne 
Churchill.  Bha  'm  Brùnach  na  àite  àbhaistich  air  tois- 
each  a'  charbaid.  Ghabh  an  Eidire  TòmasBiddulph  an  ra- 
thad  aig  ochd  uairean.  Ghabh  sinne  suas  ri  taobh  Allt- 
na-Croiche,  air  adhart  gu  Airidh-Ghàirn  agus  bha  neart 
na  gaoithe  cho  mor  's  nach  urrainn  mi'  chur  an  cèill.  Bha  i 
a'  sèideadh  troimh  na  h-uile  ni'  bha  mu  'n  cuairt  dhuinn. 
Dìreach  an  taobh  thall  a  dh'  Airidh-Ghàirn  ghabh  sinn 
eich  ùra  de  'n  fheadhain  agam  fhèin  'us  thug  iad  sinn 
suas  an  t-uchdach  cas  ris  an  abair  iad  a'  Ghlas-choille. 

Fhuair  sinn  Blake1  'an  so  leis  an  treallaich-turais  againn. 
Dh'  fhartlaich  orra  dol  air  adhart  gus  an  d'  fhuair  iad 
ceithir  eich  chartach  ga  'n  cuideachadh.  Chaidh  sinn 
seachad  air  Torr-na-h-òisge  agus  Drochaid-a-choilich. 
Eug  sinn  air  a'  charbad  anns  an  robh  na  mnathan 
frithealaidh  'na  stad  aig  tigh-òsda  beag  ris  an  abair  iad 
Ceann-na-drochaide  a  tha  aig  iochdar  a  bhruthaich. 
Bha  iad  a'  feitheamh  an  treallaich  turais  ach  thug  sinn 
orra  gabhail  air  adhart.  Ghabh  gillean  greisidh  na  'n 
each  carbad  againn  rathad  docharach  as  a'  so  'us  b'  èiginn 
dhuinn  tighinn  a  mach  a  thoirt  cothrom  tionndadh 
dhoibh.  Thàinig  sinn  an  dèigh  sin  gu  uchdach  cas-agus 
dùthaich  bhreagha  ri  'faicinn  mu  'n  cuairt.  Choisich 
Liùsaidh  'us  Sìne  Churchill  gu  mullach  a'  bhruthaich. 
'N  uair  a  bha  sinn  a'  teirneadh  bha  sinn  a'  faicinn 
uchdach  fada  cas  eile  againn  ri  dhìreadh.  Thug  sinn 
leinn  paidhir  a  dh'  eich-duais  as  a'  sin.  Bha  monaidhean 
casa  uaine  'us  glacan  doimhinn  air  ar  làmh  chli  mar  a 
bha  sin  a'  dìreadh  agus  a  rithist  a'  teirneadh  a'  bhruth- 
aìch  uamhasaich  so  ris  an  abair  iad  "  An  Leachd  "  agus  a 
tha  mi  cinnteach  a  tha  trì  mìle  air  fad.  Aig  iochdar 
a'  bhruthaìch  so  dh'  inntrich  sinn  gleann,  no  cadha 
fiadhaich  anns  an  robh  fior  dhroch  rathad  làn  lùban  'us 
thionndaithean  brasa.  Tha  mèinean  iaruinn  'an  so  a 
bhuineas  do  Dhiùc  Richmond.  Choinnich  ruinn  ann  an 
so  dròbh  de  chrodh  bòidheach  gàidhealach  's  iad  ag 
ionaltradh.  An  deigh  an  gleann  fhàgail  thàinig  sinn 
air  dùthaich  air  an  robh  tuilleadh  de  choltas  àiteachaidh. 
Bha  fearann  tuagha  'us  coille  ri  bun  na  'n  cnoc  a  bha 

I1  Gille-coise  dhe  'n  d'  rinn  mi  page  nise. 

'null  uainn.  Bha  na  h-uile  ni  ri  'fhaicinn  cho  soilleir 
agus  bha  e  mar  sin  againn  fad  an  rathaid.  Mu  leth- 
uair  an  deigh  aon  uair  thàinig  sinn  dlùth  air  Tom-an- 
t  -  sabhail  a  tha  suidhichte  gu  bòidheach  a'  measg 
chraobhan,  chnoc,  agus  mhachraichean ;  thionndaidh 
sinn  uaith  ris  an  làmh  dheis  agus  an  uair  a  bha  sinn 
mu  mhìle  gu  leth  seachad  air  a'  bhaile  stad  sinn  a' 
ghabhail  ar  tràth-nòin  ann  am  bruaich  fhraoich  a  bha 
ri  taobh  an  rathaid,  agus  an  dèigh  sin  rinn  sinn  greis 
coiseachd.  Thachair  Lindsay  àrd-ghille-seilg  Diùc  Eich- 
mond  òirnn  ann  an  so  agus  mharcaich  e  air  adhart 
romhainn.  Ghabh  sinn  paidhir  each  ùra  an  so  a  rithist 
'us  chaidh  sinn  troiinli  ghleann  Liobhaid.  Ghabh  sinn 
troimh  bhaile  beag  a'  Chnocainduibh ;  'us  bha  caisteal 
Bhlàr-Fionndaidh  air  falbh  a  null  uainn  ris  an  làmh 
chli  direach  air  cùl  Tigh-togalach  ainmeal  a'  ghlinne  so. 
Ghabh  sinn  air  adhart  sia  mile  seachad  air  a'  so  ;  bha  'n 
dùthaieh  bòidheach  fad  an  rathaid.  Monaidhean  àrda 
air  falbh  uainn,  talamh  àitichte  breagha  mu  'n  cuairt  'us 
tighean  agus  bothain  an  sud  's  an  so.  Goirid  bho  'n 
drochaid  aig  tuathanachas  T6m-a-mhuilinn  thachair  an 
Bidire  Tòmas  Biddulph  oirnn  leis  na  h-eich  bheaga 
againn.  Chaidh  e  fhèin  air  adhart  'an  Carbad-eunaich. 
Ged  a  thuit  a'  ghaoth  seach  mar  a  bhà  i,  bha  i  cho  mòr 
fhathast  's  gu  'n  robh  i  gle  dhraghail  dhuinn  'us  dh'  fhàg 
i  cho  sgìth  sinn  's  gu  'n  do  chur  sinn  romhainn  dol  air 
adhart  anns  a'  charbad.  Thuirt  an  Pddire  Tòmas  gu  'n 
rachadh  esan  air  adhart  leis  na  h-eich  againn  agus  gu  'n 
coinneachadh  e  'n  Diùc,  chaidh  Lindsay  air  toiseach  a' 
charbaid   leis   a'    Bhrùnach   a   shealltuinn   an   rathaid 

dhuinn.  Cha  robh  an  Granntach  leinn  idir  air  a' 
chuairt  so.  Ghabh  sinn  air  adhart  rè"  beagan  còr  'us  uair 
troimh  ghleann  Einneis,  dh'  inntrich  sinn  e  beagan 
an  dèigh  T6m-a-mhuilinn  fhàgail.  Bha  Beinn-Rin- 
neis  agus  na  monaidhean  mu  'n  cuairt  dhi  a  null  uainn 
ris  an  làmh  chi.  Bha  achaidhean  mora  breagha  tuir- 
neip  ann,  monaidhean  'us  dailtean  bòidheach  agus  coille 
am  fradharc,  agus  bha  beanntan  àrda  fada  uainn  ach 
cha  robh  ni  anns  an  robh  mòr  mhaise  ri  "fhaicinn.  Dh' 
fhàs  an  latha  ni  bu  truime  'us  bha  'n  ceò  gu  dùmhail 
air  na  sleibhtean ;  agus  direach  an  uair  a  shuidh  sinn 
air  bruaich  fhraoich  ri  taobh  an  rathaid  a'  ghabhail  ar 
tea  thàinisf  an  t-uiss;e  'us  lean  e  air  sileadh  fad  finne 

o  o 

fuaireach  an  fheasgair,  fhuair  sinn  sealladh  math  air 
Gleann-Liobhaid  as  a'  so.  Fhuair  Lindsay  àrd-ghille- 
seilg  an  Diùc  coire  dh'  uisge  goileach  dhuinn  a'  tigh 
tuathanaich  a  bha  goirid  uainn.  Mu  dha  mhile  seachad 
air  so  thàinig  sinn  gu  Baile-nan-Duffach  'cha  'n  'eil  ann 
ach  aon  sràid  fhada  chas  mar  a  tha  'm  Baile-nan- 
Granntach.  Thionndaidh  sinn  gu  math  grad  uaith  sin 
ris  an  làmh  dheis  seachad  air  Acha-an-dùin  a'  fàgail 
gleann  bòidheach  air  ar  làmh  chlì.  Thug  trì  mile 
eile  sinn  gu  Tigh  cadh'  -  chliath  ghleann  Feataich. 
Bha  sinn  'an  so  eadar  na  monaidhean.  Tha  'n  gleann 
glè  chumhann  agus  an  abhainn  a'  ruith  troimh,  eadar 
cnuic  uaine  air  am  bheil  craobhan  beithe  a'  cinntinn. 
Tha  e  glè  choltach  ri  Innse  -  Ruairidh  ach  gur  e  is 
aimhleathna.  Chunnaic  sinn  fèidh  goirid  uainn,  air 
mullach  nan  cnoc.  Tha  'n  rathad  carbaid  glè  mhath,  tha 
e'  lùbadh  air  adhart  fad  trì  mile  agus  an  sin  thigear  gun 

fhios  gun  fhaireachadh  air  an  Tigh-sheilg.  Chuir  a 
shuidheachadh    Oòrn-an-Damhain x   na   m'    chuimhne, 

ach  gu  'ni  bheil  an  gleann  nis  aimhleathna  agus  na 
monaidhean  nis  caise.  'S  e  tigh  mòr  fada  aon  ùrlair 
a  tha  'n  so.  Bha  'n  oidhche  tuiteam  an  uair  a 
ràinig  sinn  e  aig  leth-uair  an  dèigh  sia  uairean.  Bha  'n 
Bidire  Tòmas  romhainn  an  sin,  thachair  nach  do  choin- 
nich  e  fhèin  'us  an  Diùc  a  chèile  air  an  rathad !  Chaidh 
teachdaireachd  a  chur'  an  cabhaig  'an  dèigh  an  Diùc. 
Air  dol  a  stigh  air  an  dorus  tha  aon  trànnsa  fada  iosal 
ri'  fhaicinn,  'us  aig  a  cheann  thall  dheth  tha  seòmar- 
cuideachd  an  tighe — seòmar  air  am  bheil  tri  uinneagan, 
tè  a'  coimhead  gach  rathad  agus  sealladh  math  ri  fhaot- 
uinn  uapa  air  gach  taobh  dhe  'n  tigh.  Fhuair  sinn  ar 
tea  's  an  t-seòmar  so.  Chaidh  sinn  'an  dèigh  sin  do  na 
seòmraichean  againn,  agus  bha  iad  uile  na  'n  aon  sreath. 
Bha  trànnsa  eile  taobh  thall  an  cloruis  a  bha  ruith  na 
uilinn  air  falbh  bho  'n  trànnsa  againne,  's  ann  an  sin  a 
bha  seòmraichean-gnothuich  'us  seòmraichean  cadail 
na  'n  seirbheasach.  Bha  seòmar  na  dinnearach  ann  's 
an  ath-dhorus  ris  an  fhear  anns  an  do  ghabh  sinn  ar 
tea,  bha  'n  seòmar  aig  an  Ridire  Tòmas  Biddulph  làmh 
ris  an  t-seòmar  sin  agus  a  rithist  seòmar  an  Diùc,  agus 
bha  'n  t-aon  fhear  eadar  am  Brùnach  agus  an  Bosach,  b' 
e  'n  seòmar  aig  Liùsaidh  an  ath  fhear  agus  an  sin  an 
seòmar  agamsa.  Bha  Aimili  'us  Anna  le  clièile  anns  an 
ath  fhear  agus  beagan  ni  b'  fhaide  ris  a  chùl  bha  Sìne 
Churchill  agus  a  bean  frithealaidh  fhèin,  na  h-uile  ni 
cho  comhfhurtail  agus  sinn  uile  cho  goireasach  ri  'chèile. 

1  Dlùth  air  Baile-Mhoireil,  goirid  bho  Loch-Builg. 

Ach  ged  a  thàinig  na  mnathan  frithealaidh  cha  d'  thài- 
nig  ar  treallach  turais.  Dh'  fheith  sinn  gus  an  tug 
sinn  dùil  thairis  's  gus  an  d'  thàinig  uair  na  dinneir. 
Thug  an  Eidire  Tòmas  gu  glic  cuid  dhe  ghoireasan  leis 
ach  b'  fheudar  dhuinne  (na  mnathan-uaisle)  dol  gu  ar 
dinneir  'n  ar  eididh-marcachd  dìreach  mar  a  bha  sinn, 
cha  robh  curachd  idir  agamsa  agus  b'  fheudar  a  dh' 
Aimili  brat-gnuise  dubh  leatha  fhèin  a  chur  an  òrdugh 
orm  na  chòmhdach-cinn.  Bha  mi  a'  sgrìobhadh'  's  a 
leigeadh  m'  anail  roimh  an  dinneir.  Dh'  fhan  an  Diùc 
anns  an  tigh  'us  ghabh  e  fhein  'us  an  Eidire  Tòmas  an 
dinneir  leinn. 

Cha  robh  atharrachadh  eudaich  idir  aig  na  seirbhisich 
no  aig  na  mnathan-uaisle.  An  deigh  na  dinneir  chaidh 
mise  le  Liùsaidh  's  le  Sìne  Churchill  do  'n  t-seòmar- 
cuideachd  a  bha  air  a  thoirt  dòmhsa  mar  sheòmar- 
suidhe,  agus  thug  Sìne  greis  air  lèughadh  dhuinn.  An 
uair  a  bha  sinn  aig  ar  dinneir  aig  leth-uair  an  dèigh 
naoi  dh'  innis  an  Eosach  dhuinn  gu  'n  robh  Blake  an 
gille-coise  air  tighinn  le  cuid  dhe  'n  treallaich  turais 
èutrom  ach  cha  robh  ni  dhe  na  goireasan  sònruichte  a 
bha  dhì  oirnn  aige  leis,  no  eudach  sam  bith.  Bhris 
carbad  na  treallaich  turais  sios  gu  tur  aig  T6m-an-t- 
sabhail  agus  chaidh  Blake  le  cairt  gu  Baile-nan-Duffach 
far  an  d'  fhuair  e  carbad  beag  anns  an  d'  thug  e  na 
rudan  eutrom  leis.  Bha  'n  treallaich  throm  a'  tighinn 
'an  cairt  a  bha  iad  'an  dòchas  a  bhi  againn  aig  dà-uair- 
dheug.  Theab  nach  faigheadh  iad  eich  ach  le  strith 
mhòir  fhuair  iad  feaghainn.  Dh'  fhàg  Liùsaidh  'us 
Sìne  Churchill  mi  ais  aon-uair-deug. 

Shuidh  mise  suas  a'  sgrìobhadh  agus  a'  feitheamh  ris 
an  treallaich  turais,  chaidh  duine  a  chur  a  mach  le  each 
beag  agus  le  lòchran  dh'  fheuch  am  faicteadh  a'  tighinn 
iad  's  dh'  fhan  mise  a'  sgrìobhadh  gu  ceathramh  roimh 
dhà-uair-dheug.  Luidh  mi  an  sin  sios  air  Cathair- 
sheimheanachd  oir  bha  mi  glè"  sgith.  Bha  am  Brùnach 
a'  deanamh  na  h-uile  ni'  b'  urrainn  da  gun  stad  agus 
chaidh  e  fhèin  a  mach  a'  shealltuinn  air  son  na  cairt. 
Thill  e  aig  aon  uair  ag  ràdh  nach  robh  ni  ri'  fhaicinn  no 
ri'  chluinntinn  mu  'n  treallaich  mhi-fhortanach  againn. 
Ghuidh  e  ormsa  an  sin  dol  a  laidhe.  Gu  mi-fhortanach 
cha  tug  na  mnathan-frithealaidh  ni  leòtha  'us  bha  e 
cho  neo-thoilichte  leam  dol  a  laidhe  gun  na  goireasan 
àbhaisteach.  Chaidh  dòigh  air  choir-eigin  a  dheanamh 
mu  dheireadh  air  m'  fhaotuinn  'an  òrdugh,  ach  bha  e 
glè  mhi-thaitnach  agus  neo-thlusar.  Chaidh  mi  'laidhe 
'an  dèigh  dà  uair  ach  thug  mi  fada  mu  'm  b'  urrainn 
dhomh  cadal,  ma  dheireadh  thug  an  sgios  buaidh  air  a 
mhi-chomhfhurtachd  agus  thuit  mi  na  m'  chadal  beagan 
an  dèigh  thrì  uairean. 

Diciadaoin,  an  còigeamh  laiha  fichead  de 
mhìos  meadhoin  an  Fhoghair. 

Chaidil  mi  gu  suaineach  gu  leth-uair  an  deigh  seachd 
agus  chuala  mi  nach  d'  thàinig  na  rudan  a  bha  'g  ar  dith 
gu  leth-uair  an  dèigh  ceithir  uairean  anns  a'  mhaduinn. 
Ghabh  mi  mo  thràth-maidne  le  Liùsaidh  agus  rinn  i 
fhèin  agus  am  Brùnach  coffce  dhomh  a  bha  fior  thait- 
neach.  Bha  am  Brùnach  a'  frithealadh  's  an  Eosach 
a  mach  's  a  stigh  leis  na  rudan  a  bha  ri'  ffhiùlan.     Shìn 

an  t-uisge  air  sileadh  beagan  an  deigh  dhomh  èirigh, 
'us  shil  e  gu  aon-uair-deug.  Thug  mise  greis  air  lèugh- 
adh  's  air  sgrìobhadh  'us  mar  sin  sios.  Thog  an  latha 
aig  leth-uair  an  deigh  aon-uair-deug  'us  mharcaich  mi 
suas  an  gleann  cumhann.  Tha  sruthan  a'  ruith  troimh 
ris  an  abrar  "Allt-a-ghàraidh."  Tha  e  ruith  troimh  'n 
ghàradh-chàil  agus  tha  a  bhruachan  còmhduichte  le 
rainnich  'us  aitean  's  le  fraoch  'us  barrach  agus  gach 
seòrsa  lus.  Chaidh  Liùsaidh  leinn  d'  a  cois.  Eàinig 
sinn  dlùth  air  a  bhràighe  's  choisich  sinn  air  ais, 
chaidh  sinn  an  dèigh  sin  a  dh'  ionnsuidh  na  'n  stàbull 
a  tha  goirid  bho  'n  tigh  agus  chunnaic  mi  an  sin  Pàruig 
Stiùbhart  sean  ghille-seilg  a  bha  ceithir,  'us  trì  fichead 
bliadhna  a  dh'  aois.  Bha  e  'na  shaighdear  anns  an 
Eeiseamaid  Ghòrdanaich  agus  tha  Cuithneadh  Cuimh- 
neachain  aige  air  son  Waterloo.  Bha  'n  Diùc  nach 
mairionn  ro  ghaolach  air.  Thill  sinn  a  dh'  ionnsuidh 
an  tighe  aig  fichead  mionaid  roimh  aon  uair.  An  deigh 
so  bha  latha  blàth  breagha  ann.  Ghabh  mi  mo  thràth- 
nòin  na  m'  sheòmar  fhèin  le  Liùsaidh.  Shuidh  sinne 
aig  a'  bhòrd  bheag  dhe  'n  do  gabh  sinn  ar  tràth-maidne. 
Bha  'n  Eosach  agus  Pìobaire  an  Diùc  a'  cluich  taobh 
muigh  na  h-uinneige. 

An  dèigh  ar  tràth-nòin  chaidh  mi  'mach  a'  marcachd 
air  Sultan  an  t-each  beag  a'  mharcaich  mi  anns  a' 
mhaduinn.  Bha  Liùsaidh  'us  Sìne  Churchill  leam. 
Choisich  an  Diùc  leinn  (chaidh  Sìne  greis  dhe  'n 
rathad  d'  a  cois  cuideachd)  sios  gu  iochdar  a'  ghlinne : 
Thionndaidh  sinn  a  dh'  ionnsuidh  àth  Bridgehaugh  ris 
an  làmh  chlì,  agus  mu  'n  cuairt  dhe  'n  Bheinn-mheadh- 

oin,  chaidh  sinn  greis  dhe  'n  astar  air  an  rathad,  agua 
ghabh  sinn  a  rithist  troimh  'n  fhraoch  air  fiaradh  a' 
mhonaidh.  Bha  talamh  cruaidh  gasda  ann  ach  cha  robh 
e  ro  thaitneach,  leis  an  fhraoch  a  bhi  cho  àrd  's  gur  gànn 
a  chitheamaid  c'  àit  an  robh  sinn  a'  dol.  Bha  gille-seilg 
an  Diùc  a'  deanamh  an  rathaid  dhuinn  agus  e  falbh  cho 
chabhagach  's  gu  'n  d'  thug  am  Brùnach  air  an  each 
agamsa  dol  cho  luath  's  a  b'  urrainn  dha  agus  fhnair 
sinn  fada  air  thoiseach  air  càch  uile.  Eàinig  sinn  oir 
glac  dhoimhinn  aig  còig  uairean,  agus  fhuair  sinn  seal- 
ladh  ciatach  air  seann  chaisteal  briste  Acha-an-dùin, 
bhuineadh  e  roimh  so  do  Mhorairean  Hùnndai ;  ghabh 
sinn  ar  tea  'an  so  'us  mharcaich  sinn  dachaidh  air  rathacl 
eile  bu  ghiorra.  Cha  bu  droch  rathad  e  idir  ach  bha 
sinn  air  an  taobh  bu  chaise  dhe  'n  bhruthach  agus  leis 
gu  'n  robh  sinn  'g  a  ghabhail  air  'fhiaradh  cha  robh  e  ro 
shocrach.  Thàinig  sinn  air  an  àth  a  rithist  agus  mhar- 
caich  sinn  a  stigh  air  an  rathad  air  an  d'  thàinig  sinn  a 
mach,  fhuair  sinn  dachaidh  aig  seachd  uairean.  Bha 
feasgar  breagha  ann.  Cha  mhòr  nach  robh  e  dorcha  'n 
uair  a  ràinig  sinn  dachaidh.  Bha  mi  glè  sgith ;  cha  'n 
'eil  mi  idir  a  nis  cho  fulangach  's  a  b'  àbhaist  dhomh' 
bhi. 

Diardaoin,  an  siathamh  latha  jichead  de 
mhìos  meadhoin  an  Fhoghaìr. 

Chadail  mi  gu  math,  agus  dh'  fhairich  mi  cho  ùraichte. 
Thog  Liùsaidh  'us  mise  oirnn  aig  dà-uair-dheug  'us  sinn 
a'  marcachd  na  'n  each  beag  againn  (bha  Sultan  agamsa) 
bha  Sìne  Churchill,  Diùc  Eichmond,  agus  an  Eidire 
Tòmas  leinn  d'  an  cois.     Ghabh  sinn  air  deadh  rathad 

seachad  air  na  stàbuill  'us  thionndaidh  sinn  ris  an  làmh 
dheis  a'  gabhail  suas  facl  ceithir  mile  dhe  'n  ghleann. 
Tha  'n  dùthaich  bòidheach  ach  cha  'n  'eil  i  anabarrach 
breagha ;  tha  'n  gleann  fosgailte  agus  na  monaidhean 
uaine  gun  a  bhi  ro  àrd,  tha  craobhan  beithe  a'  cinntinn 
ann  agus  moran  rainnich  agus  aitein.  An  cleigh  dol 
trì  mìle  air  adhart  tha  'n  gleann  a'  fàs  cumhann  agus 
tha  e  glè  bhòidheach ;  tha  ann  an  so  cèum  aimhleadhan 
cas  os  cionn  bruaich  àird  ùillt  a  tha  dol  gu  beul  uaimhe, 
a  thuirt  an  Diùc  a  tha  ruith  a  stigh  fada  fodh  'n  talamh, 
's  e  "  Tigh  an  t-sithiche  "  is  ainm  dhi. 

Tha  crioman  de  thalamh  còmhnard  an  sin  agus  seòrsa 
a  dh'  àite  suidhe  air  a  dheanamh  le  clachan.  Shuidh  Liù- 
saidh  'us  mise  air ;  ghabh  sinn  ar  tràth-nòin  an  so  agus 
dh'  fheuch  sinn  ri  dealbhan  a  tharruing  de  'n  uaimh, 
cha  robh  sin  a  dol  leinn  agus  sthreap  mise  suas  am 
bruthach  ged  nach  robh  e  furasda.  Chaidh  an  clealbh 
'n  am  aghaidh  an  sin  cuideachd,  agus  chuidich  am 
Brùnach  mi  a  theirneadh  mar  a  chuidich  e  mi  a'  dhì- 
readh  a'  bhruthaich.  Thug  sinn  mu  thiomchioll  uair 
anns  an  àite  so,  agus  an  deigh  sinn  choisich  sinn  sios 
an  cèum  cas.  Mharcaich  sinn  as  a'  sin  suas  ris  an 
lamh  chli  air  rathad  eile  a  bha  an  dà  chuid  aimhleathan 
'us  cas  's  e  dol  air  aclhart  air  bruaich  chorraich  àrd  a 
bha  ag  èirigh  os  cionn  na  h-aibhne  a  tha  ruith  an 
iochdar  a'  ghlinne.  An  uair  a  fhuair  sinn  as  a'  so 
thàinig  sinn  air  mòintichean  fraochail  'am  measg  na 
'n  cnoc  ('s  i  so  frìth  an  Diùc)  'us  mharcaich  sinn  air 
adhart  fad  mìle  gu  leth  dlùth  air  ceann  na  Lìobhaid 
agus  ri  taobh  deas  cnuic  àrd  lòm  ris  an  abrar  an  Sowie 

air  ani  bheil  fraoch  'us  còinneach  a  fàs ;  agus  Càrn-a- 
Bhruar  ris  an  làinih  chlì.  Tha  sealladh  ciatach  bho  so 
de  Bheinn-na-Abhunn  agus  de  Bheinn-na-Bourd.  'S  e 
so  an  rathad  'bu  chòir  dhuinne  a'  ghabhail  bho  Thom-a- 
Mhuillinn.  Bha  beagan  uisge  ann  ach  cha  d'  rinn  e 
ach  frasan  eutrom  gus  a'  so.  Chunnaic  sinn  ochd 
daimh-dhonna  na  'n  grùn  a  null  uainn.  0  na  'n  robh 
Ailbeart  mo  ghaoil  an  sin  le  'ghunna-glaice  !  mharc- 
aich  sinn  air  ais  gus  an  d'  ràinig  sinn  àite  fasgach  dlùth 
air  taobh  an  ùillt  mu  mhile  gu  leth  bho  'n  tigh.  Bha 
aon  de  ghillean-seilg  an  Diùc  'an  sin  'us  teine  aig  air,  's  an 
coire  a'  goil,  agus  ghabh  sinn  'ar  tea  'an  sin.  Tliug  mise 
greis  'an  dèigh  sin  air  tarruing  dhealbh  ach  bha  neul 
tiugh  ann  de  mheanbh-chuileagan  mu  'n  cuairt  dhomh 
is  tha  mi  air  m'  itheadh  leòtha  gu  truagh.  Dh'  fhàg  na 
daoine-uaisle  sinn  an  deigh  ar  tea  'us  thill  iad  dachaidh 
d'  an  cois.  Choisich  mise  greis  bheag  agus  mharcaich 
mi  rithist  air  ais  aig  ceathramh  roimh  sheachd.  Bha 
am  feasgar  breagha  cho  ciùin  'us  daithean  cho  àillidh 
air  gorm-bhrat  an  speur.  Bha  Sharp  cù-chaorach  fior 
laghach  againn  leinn,  agus  bha  e  mach  leinn  na  h-uile 
latha,  agus  e  cho  beadarach. 

Bha  A.  MacThòmais,  Foirbeis,  MacUaraig  'us  an 
Stiùbhartach  a  mach  leinn  a  thuilleadh  air  Lindsay 
gille-seilg  an  Diùc.  B'  e  'n  Stiùbhartach  a  bha  leis 
na  h-eich.  Bha  an  dinneir  mar  a  bha  i  againn  an  de. 
Chuir  Sìne  Churchill  crioch  air  leughadh  an  leabhair 
'  Pride  and  Prejudice '  an  dèigh  na  dinneir.  Bha  oidhche 
bhòidheach  shoilleir  rionnagach  ann. 

Dihaoine,  an  seachdamh  latha 
fichead  de  mh'ios  mu  dheireadh  an  Fhoghair. 

Maduinn  thuraidh  ach  i  glè  thròni.  Tha  na  trà- 
thain-maidne  a  tha  again  an  so  le  m'  Liùsaidh  ghaoil 
na  m'  chuideachd  cho  chornhfhurtail,  tha  i  cho  grinn, 
agus  cho  fritheilteach  orm  agus  i  daonnan  cho  suil- 
bheara.  Bha  iad  cho  taitneach  's  a  b'  àbhaist  doibh 
a  bhi  'n  uair  a  bha  mo  dheadh  Eileag  leam'  an  1865 
agus  an  uair  a  bha  mi  le  Liùsaidh  an  Dun-Chaillinn. 
Tharruing  mi  dealbh  na  'n  stàbull  bho  aon  uinneag, 
agus  an  rathad  a  dh'  ionnsuidh  an  tighe  bho  uinneig 
eile  's  e  deadh  thigh  a  tha  'n  so.  Tha  na  seòmraichean 
ann  am  meudachd  cho  mhath,  's  tha  iad  uile  air  an 
suidheachadh  cho  ghoireasach  agus  cho  teann  air  a' 
chèile.  Bha  ar  biadh  cho  simplidh,  bha  an  fheòil  agus 
a  chuid  eile  dhe  gach  ni  a  b'  fearr  a  ghabhadh  faotuinn 
agus  ged  is  i  Ban-chòcaire  a  bh'  air  ceann  a  dheasa- 
chaidh,  bha  gach  niios  cho  blasda.  Bha  'n  Diùc  e  fhèin 
fior  chaoimhneil. 

Dh'  fhàg  sinn  aig  ceathramh  'an  deigh  deich  'us 
ghabh  sinn  ar  cead  dhe  'n  Diùc  aig  an  dorus.  Shuidh 
an  Eidire  Tòmas  leis  a'  Bhrùnach  air  toiseach  a' 
charbaid.  Bha  an  latha  glè  amhaidh  fuar.  Thill  sinn 
air  a'  cheart  rathad  air  an  d'  thàinig  sinn.  Thionn- 
daidh  muinntir  Baile-na'n-Duffach  a  mach  gu  math  's 
bha  na  cluig  aca'  bualadh,  's  a  chòisri  chiùil  a'  cluich 
ach  's  gann'  bha  fios  aca  gur  sinn  a  bh'  ann  gus  an  robh 
sinn  seachad.  Ghabh  an  carbad  air  adhart  le  sgrìob 
anabarrach.     Bha  'n  latha  soillear  's  bha  sealladh  ni 

b'  fearr  againn  dhe  'n  dùthaich.  Ilàinig  sinn  aig  aon 
nair  an  t-àite  's  an  do  ghabh  sinn  ar  tràth-nòin  Di- 
màirt,  dh'  atharraich  sinn  na  h-eich  'an  sin,  dh'  fhàg  an 
Ridire  Tòmas  sinn,  'us  lean  e  sinn  as  a'  sin  anns  a'  char- 
bad-eunaich.  Bha'  ghrian  air  tighinn  a  mach  's  bha  n 
latha  cho  blàth  's  cho  breagha.  Bha  sluagh  a  mach  's 
an  dol  seachad  air  T6m-a-mhuilinn  's  air  àiteachan  eile. 
An  duigh  dol  air  adhart  dhà  no  trì  mhiltean,  dìreach 
mu  'n  do  thionndaidh  sinn  a  stigh  do  'n  ghleann  a  th'  aig 
monaidhean  na  Leachd  mu  fhichead  mionaid  romh  dhà 
uair  stad  sinn ;  'us  ghabh  sinn  ar  tràth-nòin,  air  bruach 
fheòir  a  bha  fodh  an  rathad,  agus  thug  mise  greis  air 
tarruing  dhealbh.  Ghabh  an  Bidire  Tòmas  air  ad- 
hart,  'us  chunnaic  sinn  a  rithist  e  suas  ri  fàireamh  a 
mhonaidh  an  uair  a  bha  sinne  'cur  ar  'n  aghaidh  ris  a' 
cheud  uchdaich  chais,  a  bha  dùil  againn  a  bha  tuilleadh 
's  cas  air  son  nan  each ;  ach  ged  nach  robh  againn  ach 
paidhir  rinn  iad  anabarrach  math.  Choisich  am  Brù- 
nach  an  cois  a'  charbaid  fad  an  rathaid,  oir  bha  e  cho 
iomaguineach  mu  chaisead  a  bhruthaich.  Theirinn 
sinn  an  deigh  sin  astar  fada  air  droch  rathad  garbh, 
ach  bha  deadh  shealladh  againn  de  na  monaidhean, 
dhìrich  sinn  a  rithist,  agus  'n  uair  a  ràinig  sinn  an  rathad 
lùbach  cas  a  tha  dol  sios  gu  Ceann-na-drochaid  thàinig 
sinn  as  a'  charbad  'us  choisich  sinn,  'us  chaidh  sinn  aig 
a  bhun  thairis  air  an  drochaid  mhaide  aig  Tor-na- 
h-òisge.  Bha  sealladh  breagha  ri  fhaicinn  mu  'n  cuairt 
—  na  monaidhean  ag  eirigh  suas  cho  àrd  —  'us  sean 
chaisteal  a'  Choire-ghairbh,  'us  abhainn  Dheun,  agus  an 
srath  aice  a  null  mu  'r  coinneamh. 


BHÒ   m'  leabhar-latha.  93 

Fhuair  sinn  na  h-eich  againn  roimhinn  'an  so,  'us 
ghabh  sinn  air  adhart  's  a'  charbad.  Bha  e  mu  cheithir 
uairean  an  sin,  's  bha  'n  t-uisge  ann,  agus  lean  e  air 
frasan  a  dheanamh  fad  an  fheasgair.  An  dèigh  dol' 
dhà  no  trì  mhìltean  seachad  air  Tor-na-h-òisge,  agus 
am  bruthach  cas  a  dhìreadh  thàinig  sinn  air  toll-gain- 
mhich  ann  am  bruaich  'us  ghabh  sinn  ar  tea  ann,  ghabh 
an  coire  greis  a'  goil,  leis  nach  robh  againn  ach  uisge 
fuar  as  an  àllt.  'N"  uair  a  bheir  sinn  sgrìob  fheasgair  a 
mach  aig  an  tigh  's  àbhaisd  dhuinn  dà  bhotal  a  thoirt 
leinn  a  dh'  uisge  teth  's  tha  sin  a'  caomhnadh  ùine 
dhuinn.  Bha  Liùsaidh  bhochd  fad  an  turais  a  fulang 
gu  fuathasach  leis  an  dèideadh.  Fhuair  sinn  dhach- 
adh  gu  sàbhailte  aig  deich  mionaidean  romh  sheachd 
uairean. 


TOIRT   A'   CHÒMHDTJICH   FAR   IOMHAIGH   A' 
PHRIONNSA  'AM   BAlL'-MHOIREIL. 

Dimàirt,  an  còigeamh  latha  deug  de  mhìos 
mu  dheireadh  an  Fhoghair,  1867. 

Is  e  so  co-ainm  an  latha  bheannaichte  air  an  tug  sinne 
gealltanas  pòsaidh  da  chèile !  An  latha  gaolach  sona 
sin,  bho  chionn  ochd  bliadhna  fichead  's  tha  mise  daon- 
nan'  toirt  mo  bheannachd  air.  Tha  e  cho  dorranach  'us 
cho  duilich  leam  a'  mhaduinn  a  bhi  cho  fliuch  an 
diugh. 

Ged  a  rinn  e  coltas  turaidh  uair  no  dhà,  bha  sileadh 

tròm  ann  aig  ceathramh  an  deigh  aon-uair-deug  'n  uair 
a  dh'  fhalbh  mise  le  m'  theaghlach  uile  's  Sìne  Ely  anns 
a'  charbad  thun  an  àite — direach  bho  's  cionn  tigh 
Middleton — far  an  robh  na  seirbhisich  agus  an  tuath 
cruinn  's  bha  freiceadan  de  'n  Eeiseamaid  Chataich  air 
an  taobh  thall  ri  cùl  na  h-iomhaigh.  Sheas  mise  'us  mo 
chuid  cloinne  air  beul-thaobh  na  h-iomhaigh,  air  an  robh 
an  còmhdach  fhathast.  Sheinn  iad  rànn  dhe  'n  cheud- 
amh  salm,  agus  an  deigh  sin  thàinig  Mr  Mac-an-Tàillear 
air  adhart  'us  chuir  e  suas  ùrnuigh  bhreagha  's  bha  'n 
t-uisge  a'  sileadh  gu  tròm  cho  fad  's  a  bha  e  rithe. 
Chaidh  an  sin  òrdugh  a  thoirt  air  son  a'  chòmhduich 
'bhi  air  a  thoirt  far  an  dealbh ;  ach  bha  e  'n  sàs  direach 
mar  'thachair  aig  Abareadhain  's  bha  greis  bheag  mu  'n 
d'  fhuair  iad  fhuasgladh  bho  'n  ghuallain. 

Thaisbein  na  saighdearan  an  airm,  chluicheadh  na 
piòban  mòra,  'us  sheall  sinne  air  an  dealbh  àillidh  aig 
fear  mo  ghaoil  a  bha  cho  deas  'us  cho  eireachdail,  's  a 
b'  àbhaisd  a  bhi  leinne  ann  an  so  ann  an  meadhon-latha 
a  mhaise,  's  a  mhaithis,  agus  ann  an  trèine  a  neart. 

Thàinig  an  sin  an  Dr  Eobastanach  air  adhart  's  rinn 
e  òraid  ghoirid  a  bha  glè  laghach,  a  toirt  taing  dhòmhsa 
an  ainm  nan  seirbhiseach,  agus  na  tuath  air  son  a  ghibht 
so  a  thoirt  dhoibh.  Labhair  e  glè  dheas.  Loisg  na 
saighdearan  fcu-de-joie  an  sin ;  agus  an  dèìgh  dhoibh 
iollach  a  dheanadh,  chodhùin  iad  le'  bhi  seinn  "A  Dhia 
gleidh  a'  Bhan-rìgh  mhòr"  agus  chaiclh  a  slieinn  gu 
binn. 

AN  CEUD  TUEUS  GU  AIELDH  'GHLAS-UILLT. 

Diardaoin,  a  cheud  latha  de  mhìos  niu 
dheireadh  an  Fhoghair,  1868. 

Aig  goirid  bho  cheithir  uairean  dh'  fhalbh  mi  le  Liù- 
saidh  'us  Sìne  Churchill  a  dhol  gu  Àiridh'  Ghlas-Uillt. 
Bha  'm  feasgar  breatha  soilleir  'us  seòrsa  reòthaidh  ann, 
ghabh  sinn  seachad  air  Birkhall  agus  air  eas  na  Muic 
far  an  do  stad  sinn  a  ghabhail  ar  tca  ;  chaidh  an  Grànn- 
tach  gu  Bailatair  an  coinneamh  Artair  'us  rug  iad  oirnn' 
an  so  'n  uair  a  bha  sinn  direach  a  sgur  dhe  'r  tea.  Thàinig 
e  gun  stad  's  am  bith  bho  Geneva  's  leis  an  droch  shìde 
'fhuair  e  air  a  mhuir,  bha  e  a'  sealtuinn  glè  sgith. 

An  deigh  greis  bheag  choiseachd  a  dheanadh  chaidh 
sinn  a  rithist  air  adhart  's  a'  charbad.  Thainig  Artair 
leinne  'us  shuidh  an  Grànntach  air  an  toiseach  làmh 
ris  a'  Bhrùnach.  Eàinig  sinn  Airidh  'Glilas-Uillt  aig 
leth-uair  an  dèigh  sia,  's  bha  coltas  cho  suilbhere  's 
cho  chomhfhurtail  air  's  e  uile  air  a  lasadh  suas,  's 
na  seòmraichean  cho  chlùmhar  laghach.  Tha  tuilleadh 
farsuingeachd  na  'shaoileadh  neach  anns  an  tigh  bheag 
ghrhm  so.  Cha  'n  eil  ànn  ach  an  aon  staidhir,  a  tha  dol 
a  dh'ionnsuidh  an  ùrlair  àird  ach  tha  i  glè  mhath,  's 
ann  gu  h-àrd  'an  sin  a  tha  na  seòmraichean  aig  Liù- 
saidh,  aig  Sìne  Churchill  's  a  bean  fhrithealaidh,  agus 
aig  Artair,  tha  iad  uile  's  an  aon  trànnsa,  tha  trànnsa  eile 
a  ruith  far  'an  fhir  sin  agus  trì  seòmraichean  ann,  fear 
air  son  a'  Bhrùnaich,  fear  a  chòcaire,  agus  an  treas  fear 
air  son  seirbhiseach  eile ;    choidil  an  Granntach  's  an 

Eosach'  am  fear  dhiùbh  'us  Tearlach  mac  Thomais  's  an 
fhear  eile.  Tha  mo  sheòmar  suidhe  's  mo  sheòmar 
cadail-sa  gu  h-iosal,  agus  am  fear  aig  mo  bhean-frith- 
ealaidh,  agus  air  taobh  eile  an  trànnsa  bhig  tha  'n  seòmar 
dinneir;  tha  àite  na  còcaireachd  glè  laghach,  'us  tha 
seòmar  Stiùbhaird  beag  ann,  'us  clòsaid  stòir  agus  àite 
beag  eile  air  son  dithis  dhe  na  gillean  a  chadal  ann. 
Tha  'n  trànnsa  beag  a  tha  làmh  ri  m'  sheòmar  cadail-sa 
a  dùnadh  a  chòr  a  mach  uam  's  a  deanadh  m'  àite-sa 
cho  uaisrneach  's  cho  sàmliach.    Tha  stàbuill  mhath  ann 

O 

'us  tigh  gille-seilg  ris  an  taobh  chùil  anns  am  bheil  na 
gillean  againn  a  cadal. 

Ghabh  sinn  ar  dinneir  aig  leth-uair  an  deigh  ochd 
anns  an  t-seòmar  bhiatachd  bheag.  An  dèigh  sin 
chaidh  mise  greis  do  m'  sheòmar  suidhe  fhèin,  'us 
thàinig  am  Brùnach  a  ràdh  gun  robh  na  seirbhisich 
deas  air  son  gnothuch  an  fheasgair,  chaidh  sinn  aig 
fichead  mionaid  romh  dheich  do  sheòmar  beag  na 
dinneir,  a  bha  air  a  reiteachadh  air  ar  son  agus  na 
seirbhisich  uile  cruinn  ann.  Bha  mo  dhara  bean 
eididh  ann x  C.  Wilmore,  am  Brùnach,  's  an  Granntach, 
bha  'n  Eosach  a'  cluich  ann  's  bha  Hollis  an  Còcaire 
ann  's  Maxted  a'  bhean-fhrithealaidh  aig  Ban-mhoraire 
Churchill,  bha  T.  agus  A.  Mac-Thòmais  ann,  Blake  an 
gille-bùird,  an  dà  mhaighdean  sheòmar,  Mac-Uaraic,  an 
Stiùbhartach  a  tha  nis  na  ghille  stàbuill,  agus  am 
^Joliceman  tha  coimhead  an  àite  's  an  oidhche.  Bha  sinn 
naoi-deug  ann  uile  gu  leir,  chaidh  còig  ruidhleachan 
a  dhànnsadh  ann  gu  cridheil.     Bha  iad  uile  a  dann- 

1  Bha  i  trì-bliadhna-deug  na  m'  sheirbhis  agus  dh'  fhàg  i  an  1881. 

sadh  ach  mi  fhein.  An  dèigh  a'  cheud  ruidhle  chaidh 
toddy  uisge-bheatha'  dheanadh  's  a  chur  mu  'n  cuairt 
air  na  h-uile  aon  agus  ghuidh  am  Brùnach  orm  fhein 
deòch  buaidh  an  tighe  òl  ri  linn  a  cheud  teine  'bhi  air 
a  lasadh  ann.  Einn  an  Granntach  an  sin  òraid  ghoirid 
anns  an  do  bhruidheann  e  air  an  àite  fhiadhaich  's  an 
robh  sinn  cruinn,  agus  chodhùin  e  le'  bhi  guidhe 
"  saoghal  fada  da  'r  Ban-mhaighstir  Eìoghail,  ar  deadh 
Bhan-rìgh."  Dh'  òl  iad  an  sin  mo  shlàinte  's  an  t-seann 
dòigh  ghàidhealaich  's  an  Eosach  air  an  ceann  ris  an 
iollach,  sgaoil  am  Bàl  beag  toilichte  so  aig  ceathramh 
an  dèigh  aon-uair-deug.  Lean  na  fir  air  òrain  a  ghabh- 
ail  ann  an  seòmar  an  Stiùbhard  air  son  greis  'us  bha 
iad  uile  cho  toilichte,  ach  cha  chuala  mise  iad  idir  leis 
an  trànnsa  bheag  a  tha  làmh  ri  m'  sheòmar-cadaìl  a 
bhi  dùnadh  a  mach  gach  fuaim. 

Bha  mo  chridhe  air  a  lionadli  le  smuaintean  mulad- 
ach  romh  'n  dinnear  agus  a  rithist  'n  uair  a  bha  mi  'm 
aonar  an  dèigh  dol  a  luidhe.  Bha  mi'  cuimhneachadh 
air  na  làithean  sona  a  dh'  fhalbh,  's  air  mo  chompanacli 
gaoil  a  bha  mi  smuaineachadh  a  bu  chòir  dhomh  fhaicimi , 
bha  e  daonnan  na  bheachd  tigh  a  thogail  's  an  àit  fhìadh- 
aich  so'  am  nieasg  na  'm  beann  air  an  robh  e  cho  ghaol- 
ach  cha  b'  urrainn  dhonih  a  bhi  beò  a  nise  leam  fhein 
an  Allt-na-Giùbhsaich.  Tha  e  mòran  nis  fearr  dhomh 
tigh  ùr  a  bhi  agam ;  ged  a  bhà  e  brònach  leam  gu  'm  be 
so  an  aon  tigh  a  bh'  agam  nach  do  thog  esan  's  ris  nach 
robh  cuimhneachan  's  am  bith  air  fuaighte — mo  cheud 
tigh  mar  bhàntrach.  Ach  tha  mi  cinnteach  gu  'm  bheil 
a  bheannachd  air  an  tigh,  'us  orrasan  a  tha  fuireach  ann 

G 

TUMADH    NA    'N    CAORACH,    1868. 

Diardaoin,  an  t-aonamh  latha  fichead  dc  mhlos 
mu  dheircudh  an  Fhoghai/r. 

Dh'  fhalbh  mi  anns  a'  charbad  aig  ceathramh  ronih 
dhà-uair-deug  le  Liùsaidh  'us  Leopold  'us  chaidh  sinn  gu 
"  Bush "  tuathanachas  LTilleam  Brùn,1  ga  'in  faicinn  a' 
glanadh  nan  caorach.  Tha  so  air  a  chleachdadh  feadh 
na  gàidhealtachd  uile  mu  'n  cuirear  a'  meanbh-chrodh  gu 
talamh  iosal  ga  'n  geamhrachadh.  Is  ànn  air  son  na 
clòimhe  a  tha  so  air  a  dheanadh.  Bha  fang — anns  ai 
robh  caoirich  air  an  cur — an  àite  cnocanach  goirid  bhc 
thaobh  an  uillt,  agus  direach  air  an  taobh  muigh  dhc 
'n  fhang  bha  seòrsa  amair  air  a  lionadh  le  sùgh  tombacs 
agus  siapainn,  anns  an  robh  caora  mu  seach  air 
tumadh ;  thainig  am  bràthair  bu  shine  Seumas  Brùn, 
an  ciobair  agam  fhein  ga  'n  cuideachadh  'us  thug  esai 
caora  an  dèigh  caora  a  mach  as  an  fhang  'us  chàiricl 
e  air  an  druim  iad ;  agus  an  sin  rug  e  fhèin  'us  Uilleai 
air  chasan  orra,  'us  thum  iad  gu  math  's  an  amar  iac 
bha  'n  t-amar  a  fosgladh  'aig  a  cheann  thall  air  fang  eile 
'us  leig  iad  na  caoraich  an  dèigh  an  tumaidh  a  stigh  a' 
sin,  far  an  robh  iad  ri  fuireach  gus  am  biodh  iad  tioram. 
Bha  coire  mor  ris  an  laìmh  chlì  's  e  làn  uisge  'us 
tombaca  agus  siapainn ;  an  dèigh  so  'bhi  deas  bha  e 
air  a  dhortadh  'am  ballan,  agus  air  a  thaomadh  as  a'  sin 
do  'n  amar.  Bha  caileag  ruiteach  'us  tonnag  mu' 
ceann,  a'  sealltuinn  'an  clc'igh  na  cuid  so  dhe  'n  obair, 

1  An  ceathramh  bràthair. 

agus  a'  cuideachadh  ris  an  uisge  a  tharruing  as  an  àllt. 
Bha  clànn  'us  mòran  de  choin  chaorach  mu  'n  cuairt 
na  'n  grunan,  'us  ciobairean  'us  feadhain  eile  a  thàinig 
a  chuideachadh  's  se  sealladh  glè  bhreagha  a  bh'  ann, 
agus  ule  neònach. 


BAISTEADH    GÀIDHEALACH,   1868. 

Didònuich,  an  ccathramh  latha  jichcad  dc 
mhìos  mu  dheireadh  an  Fho'jhair. 

Aig  ceathramh  romh  cheithir  uairean  dh'  fhalbh  mi 
le  Liùsaidh  'us  Beatrais  agus  Ban-mhorair  Ely  gu  tigh 
Iain  Mhic-Thòmais  a'  maor  coille,  gu  bhi  aig  baisteadh  a 
leinibh  a  bha  trì  seachdainean  a  dh'  aois,  chaidh  sinn 
do  'n  t-seòmar  shuidhe  bheag  's  bha  bòrd  ann  air  beul- 
thaobh  na  h-uinneige,  air  an  robh  anart  geal.  Bha 
soitheach  uisge  air  a  bhòrd  agus  Bìobul  's  bha  paipear  'ann 
a  dhearbhadh  gu  'n  deachaidh  cunntas  a  thoirt — a  reir 
lagh  na  dùthcha  air  breith  an  leinibh.  Sheas  sinne  air 
aon  taobh  agus  bha  Iain  Mac-Thòmais  na  dheise  ghàidh- 
ealaich  làmh  ris  a'  mhinistear  mu  'm  choinneamhsa 
aig  ceann  a'  bhùird,  sheas  Barabara  a  bhean  làmh  ris,  'us 
an  leanabh  aice  na  h-achlais.  Bha  Sean  Mhac-Tho- 
mais  f  hein  ann  'us  a'  bhean  agus  an  nighean  a  th'  aca  gun 
phòsadh.  Bha  muinntir  Dhònuil  Stiùbhard  ann  'us  na 
Granntaich,  Victoria,  Morgan,  'us  a  piuthar,  agus  am 
Brùnach. 

Bha  a  chleòc  air  an  Dr  Mac-an-Tàilleir,  'us  an  dèigh 
beagan  fhocal  a  labhairt  rinn  e  ùrnuigh  a  toirt  buidheach- 
ais  son  mathair  bheò  'us  leanabh  beò.  Einn  e  ùrnuigh 
eile  an  deigh  sin,  'us  leugh  e  earrann  dhe  'n  sgriobtar, 
chaidh  an  sin  na  ceistean  ùbhaisteach  a  chur  air  an 
athair  agus  dh'  aontaich  e  leis  gach  aon  diubh  le  a  cheann 
a  chromadh. 

Thuirt  am  ministear  ris  an  sin  "  Cum  do  leanabh  ri 
baisteadh,"  agus  rug  esan  oirre  'us  chum  e  suas  i  'ua 
chrath  a'  ministear  an  t-uisge  oirre  ach  cha  do  chuir  e 
comharra  na  crois  oirre  idir.  Thuirt  e  'n  toiseach  riùsan 
a  bha  's  an  làthair,  "  'S  e  Victoria  ainm  an  leinibh ; " 
agus  an  sin  ris  an  leanabh  : — 

"  Victoria,  tha  mise  ga  d'  bhaisteadh'  an  ainn  an  Athar,  a  Mhic, 
agus  an  Spioraid  Naoimh,  aon  Dia  beannaichte  gubràth. —  Amen. 

"  Gu  'm  beannaicheadh  an  Tighearn  thu  's  gun  gleidheadh  e 
thu  : 

"  Gun  tugadh  an  Tighearn  air'  aghaidh  dealrachadh  ort,  agua 
bitheadh  e  gràsmhor  riut  ! 

"  Gun  tògadh  an  Tighearn  suas  a  ghnuis  ort,  agus  gu  'n  tugadh 
e  sìth  dhuit !  " 

Chodhùin  an  t-seirbheas  le  ùrnuigh  ghoirid  eile,  agus 
leis  a  bheannachadh  àbhaisteach.  Bha  mi  fhèin  a  saoil- 
sinn  na  seirbhis  uile  gle  fhreagaraeh,  faireachdail  agus 
drùighteach.  Phòg  mise  an  naoidhean  beag,  agus  thug 
mi  noigean  airgid  air  a  son  ga'  h-athair.  Agus  dh'  òl, 
sinne  uile  a  slàinte  fhèin  'us  slàinte  a  màthar'  an  dèigh 
sin  'an  uisge-beatha  agus  fhuair  sin  aran  coirce  leis.  Bha 
na  h-uile  ni  air  a  dheanadh  cho  ghrinn,  cho  simplidh, 
asus  cho  eireachdail. 

BAISTEADH    EILE   AN    1868. 


Air  diluain  a  cheud  latha  de  'u  gheamhradh  dh'  fhàg 
mi  'n  tigh  aig  ceathramh  romh  cheithir.  Bha  Liùsaidh, 
Beatrais  'us  Sìne  Ely  leam,  'us  shuidh  Leopold  leis  a' 
Bhrùnach  air  toiseach  a'  charbaid.  Chaidh  sinn  gu 
1  >ush — tigh  Uilleam  Brùn  a  dh'  f haicinn  a  cheud  leinibh 
air  a  bhaisteadh,  cha  robh  e  ach  seachdain  a  dh'  aois 
agus  's  e  Ailbeart  a  bha  ri  bhi  mar  ainm  air.  'S  i  'n  aon 
t-seirbhis  a  bh'  ann  's  a  chaidh  a  dheanamh  air  a  bhais- 
teadh  eile,  ach  nach  robh  ach  dà  ùrnuigh  'an  so  an  àite 
na  trì  a  bha  aig  a'  bhaisteadh  roimhe.  Bha  màthair  òg 
an  leinibh  a'  sealltuinn  cho  laghach  's  i'  na  suidhe  taobh 
an  teine  leis,  's  gun  e  ach  seachdain  a  dh'  aois.  Bha 
bean  an  t-sean  Bhrùnaich  ann  le  a  curachd  geal  oirre, 
's  i  fhein  's  a  triùir  mhac,  'us  a  dhà  no  trì  dhe  na  coimh- 
earsnaich  na  'n  seasamh  mu  'n  cuairt  de  'n  t-seòmar. 
Bu  shealladh  drùighteach  an  t-athair  òg  fhaicinn  a' 
cmnail  suas  a  leinibh  'us  coltàs  cho  sòluimte  agus  cho 
dùrachdach  air.  An  dèigh  dhuine  falbh  thug  Uilleam 
dinnear  do  na  dh'  fhan  dhe  'n  chuideachd  'us  ghabh  an 
Dr  Mac-an-Tàilleir  a  ehuid  dhi  leòtha. 

A    BHÀNTKACH    GHEANNT,    1869. 

Didònuich  an  dara  latha  thar  fhichead  de  cheud 
mhios  au  Fhoghair,  1869,  chaidh  mi  a'  shealltuinn  sean 
bhean  a'  Ghranntaich.  Bha  mi  duilich  a  faicinn  's  i  air  a' 
cumail  na  suidhe  anns  a'  chathair  le  cluasagan,  'us  taice 
a  casan  mo  thruaighe  !  air  sasagan.  Tha'  h-eudann  air 
atharrachadh  cho  mhòr,  tha  eagal  orm  gu  'm  bheil  i 
a  lionadh  le  uisge,  agus  gle  dhlùth  air  a'  bhàs. 

Chunnaic  mi'  rithist  i  air  an  t-seathamh  latha  fìchead, 
agus  thug  mi  tonnag  agus  paidhir  stocainean  dhi.  Bha 
'n  seann  chreutair  bochd  's  an  leabuidh  's  i  a'  sealltuinn 
cho  lag  's  cho  euslainteach,  ach  chròm  i  a  ceann  a  thoii 
taing  dhomh  's  an  dòigh  àbhaistich.  Rug  mi  air 
làmh  'us  ghleidh  mi  i  greis  na  m'  làimh  fhèin. 

Dh'  eug  i  air  an  t-seachdamh  latha  fichead. 

Stad  mi  aig  an  tigh  air  an  ochdamh  latha  fichead, 
'us  chaidh  mi'  stigh  le  Liùsaidh  agus  Leopold.  Bha  na 
h-uile  ni  cho  ghlan  's  cho  tòiseal,  acli  bha  sàmhchair  a 
bhàis  ann.  Thàinig  bean  a'  Ghòrdanaich  an  àm  air  son 
am  feasgair  's  an  oidhche  mu  dheireadh  a  chaitheamh  le' 
màthair ;  bha  ise  a  stigh  'as  thog  i  a'  phlath  -  lìn  'us 
chunnaic  sinn  'an  sin  na  luidhe  an  t-seann  bhean  chòir 
air  an  robh  sinn  eòlach  's  a  chleachd  sinn  a  bhi  faìcinn 
'an  so,  bho  na  thàinig  sinn  an  toiseach  ann  bho  chionn 
bliadhn'  thar  fhichead.  Bha  i  'na  luidhe  air  an  eislinn 
na  h-eudach  mairbh  ach  gu  'n  robh  an  curachd  àbhais- 
teach  air  a  ceann.  Bha  cho  beag  atharrachaidh  oirre  's 
coltas  cho  seimh  air  a  h-aghaidh,  's  leis  i  bhi  cho  dorcha 

's  a'  chraicionn  gu  nàdurra,  cha  robh  neul  a  bhàis  cho 
uamhasach  oirre  's  a  tha  e  'm  bicheantas.      Bha  na 
stocainean  oirre  a  thug  mi  fhein  air  a  mhù  'n  clè  clhi. 
Bha  i  ceithir  ficheacl  bliaclhna  's  a  naoi. 


TUEAS    GU    INBHEE-THEOSAICH,    1869. 

Diciadaoin,  a  cheud  latha  de  mhìos 
meadhoin  an  Fhoghair,  1869. 

Dh'  èirich  mi  aig  leth-uair  an  cleigh  seachd,  ghabh  mi 
mo  thràth-maidne  aig  ochd,  agus  dh'  fhàg  mi  Baile- 
Mhoireil  aig  leth-uair  'an  deigh  ochd  a  dhol  gu  Bailatair. 
Bha  Liùsaidh,  Beatrais,  'us  Sìne  Clmrchill  leam,  agus 
ani  Brùnach  air  toiseach  a'  charbaid  far  am  bheil  e 
daonnan  mar  ainmich  mise  nach  eil  e  ann.  Bha  gaoth 
mhòr  ann  's  i  gu  math  fuar,  bha  a  ghrian  a'  dearsadh  gu 
breagha,  ach  bha  mòran  de  stùr  air  a  thogail  leis  a 
ghaoith.  Thachair  Còirneal  Ponsonby  oirnn  aig  àite  stad 
an  rathaid  iaruinn,  chaidh  Aimili  Dittweiler  agus  Anna 
Dhònulach  air  adhart  leinne  —  agus  Ocklee  a  fhrith- 
ealadh  air  an  dà  chaileig,  bean  fhrithealaidh  Sìne 
Churchill,  Tearlach  Mac-Thomais,  agus  an  gille-bùird 
Cannon ;  agus  chuir  sinn  an  dè  air  adhart  air  thoiseach, 
oirnn  Blake,  Spong,  leis  an  treallaich-turais,  A.  Mac- 
Thomais  le  Sharp  mo  chù  chaorach  dileas,  Anna 
Ghòrdan  a  mhaighdean  sheòmair,  Mac-Uaraic,  Artair 

Grannt  agus  Hiley  an  gille  stabuill  leis  na  h-eich  bheag 
againn  agus  triùir  chòcairean  a  thainig  a'  Lunainn. 
Bha  carbad  smùid  's  an  robh  seòmar  rnor  againn,  ach 
cha  b'  e'  'm  fear  agam  fhèin  a  bh'  ann.  Bha  e  gle 
theth  againn  anns  a'  charbad.  Stad  sinn  aig  Abar- 
eadhain,  agus  aig  drochaid  Dhùin  agus  'an  sin  thàinig 
Sìne  Churchill  a  stigh  far  an  robh  sinn  'us  Lrhabh  i  a 

o  o 

tràth-nòin  leinn ;  ach  cha  robh  neach  againn  a'  chui- 
dicheadh  na'  n  rudan  a  bha  dhìth  oirnn  a  thoirt  a' 
mach  no  a  chur  seachad,  mar  a  bhitheas  againn  na  'm 
charbad  fhein,  anns  am  bheil  na  h-uile  ni  cho  ghoir- 
easach,  agus  àiteachan  nan  seirbheasach  a'  fosgladh  ris 
na  seòmraichean  againne. 

Stad  sinn  tiotan  aig  Coupar-Aonghas,  ghabh  sinn 
tromh  Pheairt  'us  dh'  fhan  sinn  greis  bheag  eile  aig 
Dùn-Bhlathain,  far  'n  do  chruinnich  mòran  sluaigh. 
Fhuair  sinn  sealladh  de  'n  t-seann  àrd-eaglais,  's  bho  so 
ghabh  sinn  air  adhart  gu  Calasràid  agus  ràinig  sinn  e 
aig  ceathramh  an  dèigh  thrì  uairean.  Bha  grùn  math 
sluaigh  a  bha  glè  mhodhail  aig  àito_stad  sàmhach  an 
rathaid  iaruinn  ann  an  so.  Bha  Mr  Mac-Neachdain 
agus  a'  bhean  aige  —  a  bhaintighearn  Aimili a — ga  'r 
feitheamh  'an  sin.  'Se  'n  tigh  acasan  ga  'm  bheil  sinn 
'a  dol,  thug  iad  gu  caoimhneil  iasad  dhuinn  dhe.  Bha  'n 
Ridire  Callum  Macghriogair,  agus  a'  bhaintighearn' 
Eilidh  a  bhean  ga  'r  feitheamh  cuideachd.  Is  esan 
mac  bràthar  na  maighdinn  uasail  Nicghriogair  agus 
is  i  a'  bhean  nighean  bràthar  Bain-tighearn  Aimili  Nic- 
Neachdain. 

1  Dh'  èug  i  'an  1874. 

Thug  a'  chaileag  bheag  aca  bad  de  fhlùraichean 
dhomh.  Chaidh  sinn  's  a'  mhionaid  do  'n  charbad 
ainmeal  againn  fhèin  a  bha  leinn  air  mullach  am  Furca 
'an  Switzerland,  &c,  bha  e  'an  so  ga  'r  feitheamh  'us 
shuidh  Còirneal  Ponsonby  agus  am  Brùnach  air  a 
thoiseach.  Ghabh  sinn  eich  dhuais  'an  so  's  chaidh  sinn 
air  adhart  tromh  bhaile  beag  Chalasràid.  Cha  'n  'eil 
ann  ach  aon  sràid  fhada,  le  glè  bheagan  de  bhùithean 
's  de  thighean  math,  ach  's  am  bheil  mòran  de  thighean 
air  am  bheil  coltas  bochd.  Bha  Kannè  x  truagli  a  bha 
ris  na  h-uile  ni  fhaicinn  'an  ùrdugh  air  thoiseach  oirnn — 
's  a  dh'  fhàs  tinn,  'na  luidhe  'so  fhathast  gu  'n  charach- 
adh.  Mu  thrì  chairteil  a'  mhile  air  adhart  ràinig  sinn 
Loch-a-mheanbh-chruidh  a  tha  mu  cheithir  mìle  air 
fad,  agus  e  glè  bhreagha,  tha  a  Bheinn-mheanbh  'us 
slèibhtean  àillidh  eile  ag  èirigh  ri'  'chùl  'us  mu  'n  cuairt 
dhe.  Tha  coille  dhlùth  mu  'n  rathad  de  dharach,  beithe, 
faibhili  'us  caorann,  &c.  Tha  'n  tigh  a'  sealltuinn  gu 
ciatach,  air  bruthach  àrd,  'o  's  cionn  an  loch  's  e  air  a 
chuairteachadh  le  craobhan,  agus  tha  'n  rathad  ga 
ionnsuidh  tromh  chraobhan  sior  -  uaine  'us  mòran, 
sheòrsachan  eile  na  'm  measg.  Thug  leth-uair  sinn  gu 
dorus  tigh  beag  clùmhar  Inbher  -  Thròsaich.  Tha 
trànnsa  farsuing  mar  a  theidear  a  stigh  ann,  'us  bòrd 
mòr  air  son  cluich  'na  mheadhoin ;  's  air  taobh  thall 
sin  ris  an  làimh  chli  tha  seòmar  dinneir  glè  ghrinn, 
's  am  bheil  deadh  mheudachd  'us  aon  uinneag  mhòr 
air.      Tha    seòmar    cuideachd   an  tighe  air   taobh   na 

1  S'  e  bh'  air  ceaim  na  'n  turasan  a  thug  mi  do  mhòr-thir  na  Roinn- 
Eòrpa. 

làimhe  deise  dhe  'n  trànnsa  's  tha  e  fhein  's  an  corr  dhe 
'n  tigh  uile  crlè  choltach  ri  tigh  Moraire  Dalhousie  'an 

o  o  o 

Inbher-Mairc ;  ach  gu  'r  e  so  tigh  is  lugha.  Tha  'n 
staidhir  niu  choinneamh  an  doruis  mhoir  agus  tha 
trànnsa  aig  a  bràighe'  tha  ruith  bho  'n  làimh  dheis  thun 
na  làimhe  clith,  agus  tha  na  seòmraichean  aig  Liùsaidh 
'us  aig  mo  chagaran  Beatrais  a'  fosgladh  dhe.  Tha  'n 
seòmar  suidhe  beag  clùmhar  agam  fhein,  agus  mo 
sheòmar  cadail  'an  so  cuideachd.  Tha  mo  sheòmar 
cadail  mòr  math  agus  tha  dithis  bheag  eile  a'  fosgladh 
dhe,  fear  air  son  m'  eididh  agus  am  fear  eile  air  son 
m'  ionnlaid  agus  tha  'm  fear  aig  Aimili  Dittweiler  ann. 
Mu  'n  cuairt  dhe  'n  oisinn,  beagan  air  adhart  air  seòinar 
Liùsaidh  tha  'n  fheadhain  aig  Ban-mhorair  Churchill  'us 
aig  a  bean-fhrithealaidh,  agus  fear  Còirneal  Ponsonby,  's 
iad  uile  farsuing  gasda.  Tha  staidhir  làimh  ris  an 
t-seòmar  eididh  agamsa  a  tha  dol  gu  ùrlar  eile  air  am 
bheil  àiteachan  luidhe  a'  Bhrùnaich  's  na  'n  seirbhiseach 
eile.  Tha  na  seòmraichean  uile  gle  chomhfhurtail  's 
iad  air  an  àirneasaehadh  cho  sìmplidh  's  èudaichean 
ùrlair  ùr  air  na  h-uile  h-aon  diubh.  'S  duilich  leinn 
Kanne  a  blii  tinn,  'se  e  Jungbluth  an  còcaire  'tha 
seasamh  àite  mar  Stiùbhard,  agus  is  e  sheòl  dhuinn  uile 
ar  seòmraichean. 

Ghabh  sinn  uile  ar  tea  'us  leig  sinn  ar  'n  anail  air  son 
greis  agus  aig  fichead  mionaid  roimh  shia  uairean  chaidh 
mi  mach  anns  a'  eharbad  leis  an  dà  chaileig  'us  Ban-mho- 
rair  Churchill.  Bha  mo  ghaol  beag  Beatrais  cho  toi- 
lichte  agus  cho  math.  'S  i  so  a  ceud  sgrìob  leinn  gu  'n 
bhan-oidiounsuchaidh  a  bhi  leatha.    B'  fheudar  dhuinn 

gabhail  air  adhart  ri  taobh  eile  an  loch,  leis  nach  'eil 
rathad  air  an  taobh  so  nis  faide  no  Inbher-Thròsaich 
fhèin,  chaidh  sinn  seachad  air  an  drochaid  a  th'  aig 
àth  ainmeal'  Choill-an-togail  air  ani  bheil  iomradh  anns 
an  '  Lady  of  the  Lake '  agus  a  rithist  sios  bruthach  cas 
ris  an  deas  'us  thairis  air  drochaid  Chill-ma-hòaig  far 
am  bheil  beagan  thighean  agus  cadh'-chliath-cise,  ghabh 
sinn  air  adhart  troimh  chadha  Làinidh  agus  cha  mhòr 
nach  eil  an  abhuinn  a  th'  ann  mar  a  tha  gach  sruthan  'us 
àllt  's  an  dùthaich  tioram  an  dràsda.  Tha  monaidhean 
àluinn  ann  agus  moran  de  choille  bhreagha  a  fàs  orra. 
Tha  au  t-àite  so  cur  Switzerland  na  m'  chuimhne,  le 
uainead  na  'n  slèibhtean  's  iad  cho  àrd  sgorrach  agus 
craobhan  cho  breagha  mu  'n  iochdar  agus  suas  ri  'n 
taobhan.  'X  uair  a  bha  Liùsaidh  's  mi  fhèin  a'  seall- 
tuinn  mu  'n  cuairt  bha  sinn  a'  cuimhneachadh  air 
Pilatus  's  air  na  craobhan  anns  na  machraichean 
breagha  'bh'  air  an  rathad  gu  Hergessvyl.  Chaidh  sinn 
air  adhart  cho  fada  ri  ceann  a  bhos  Loch  Lùbnaig  agus 
gu  dearbh  is  breagha  an  sealladh  e  ;  thill  sinn  an  so  air  an 
rathad  air  an  d'  thainig  sinn.  Fhuair  sinn  sealladh  gasda 
de  Loch-a-mheanbh-chruidh  's  de  'n  Bheinn-mheanbh 
ghuirm  bhòidhich  's  de  na  monaidhean  eile  mu  'n  cuairt. 
Fhuair  sinn  dhachaidh  aig  leth  uair  an  deigh  seachd. 

Ghabh  m'  fheudail  bheag  Beatrais  a  suipear  'n  uair 
a  ràinig  sinn  dhachaidh,  ach  thàinig  i  'stigh  greis  leinn 
'n  uair  a  bha  sinn  aig  ar  dinneir.  Cha  robh  sinn  aig 
an  dinneir  ach  ceathrar,  'us  chaidh  sinn  a  mach  a 
rithist  tacan  na  dèigh.  Bha  feasgar  ciùin  rionnagach  ann, 
chaidh  Liùsaidh  a  luidlie.     Lèugh  Sine  greis  dhòmhsa 

a  rithist  ann  an  seòmar  na  cuideachd,  agus  'an  dèigh 

sin  chaidh  mi  suas  an  staidhir,  oir  bha  mi  gle  sgìth. 

Diardaoin,  an  dara  latha  dc  mh'tos 
meadhoin  an  Fhoyhair. 

Bha  maduinn  chiùin  shoillear  bhlàth  ann.  Bha  sinn 
a'  cur  romhainn  sgriob  a  ghabhail,  ach  bha  eagal  oirnn 
uu  'm  feumamaid  èirigh  tuille  's  moch  a  dhol  gu  Loch 
Laoimean.  Ghabh  mi  mo  thràth-maidne  le  Liùsaidh 
'us  Beatrais  anns  an  t-seòmar  chuideachd.  Sgriòbh 
mi  greis,  &c.  Aig  fichead  mionaid  romh  dhà-uair-dheug 
tliog  mi  orm  na  m'  charbaid  fhein,  'us  Liùsaidh, 
Beatrais,  agus  Sìne  Churchill  leam.  Bha  Còirneal 
Ponsonby  agus  am  Brìmach  air  toiseach  a'  charbaid 
'us  ghabh  sinn  air  adhart  gu  Calasràid.  Bha  eich 
dhuais  ghasda  againn  's  cha  robh  againn  uair  's  am  bith 
ach  paidhir.  An  àite  Calasràid  a  ruighinn  thionndaidh 
sinn  ris  an  deas  an  taobhsa  dhe  'us  ghabh  sin  greis  air 
adhart.  'N  uair  a  ràinig  sinn  mullach  uchdaich  a  bha  'n 
sin  chunnaic  sinn  an  sliabh  àluinn,  ris  an  abrar  Beinn-le- 
Dia ;  bha  Beinn-mhòirlich  ris  an  tuath,  agus  mullaich- 
ean  na  h-Uamh  mhòir  ris  an  ear,  bruthaichean  gun  a 
bhi  ro  àrd  's  iad  còmhduichte  le  fraoch  bòidheach  dearg ; 
agus  air  falbh  uainn  a  seasamh  an  agaidh  an  spèur  bha 
Dùn  Miat  agus  carragh  cuimhne  Wallace  air  "  Creag  na 
h-abaid "  dlùth  air  Sruil-a.  Ghabh  sinn  air  adhart 
tromh  gharbhlach  agus  cho  robh  sinn  fada  gun  dol 
seachad  air  lochan  beag  ris  an  abrar  Loch-an-Kùsgaidh. 
Tha  'n  dùthaich  so  glè  iosal  ach  mar  a  b'  faide  'bha  sinn 
a  dol  air  adhart  's  ann  bu  bhòidhche  a  bha  i  a'  sealtuinn,  le 

craobhan  breagha  's  le  achaidhean  arbhair,  'us  buanaich- 
ean  ag  obair  orra ;  's  an  dèigh  dhuinn  bruthach  eile 
theirneadh  thàinig  sinn  gu  Loch  "  Menteith  "  an  t-aon 
loch  'an  Albainn  ris  an  abrar  Lake  'am  Beurla.  Tha 
c  gle  choltach  ri  Loch-a-Chinn-àird  a  tha  goirid  bho 
Bhailatair,  's  tha  cnuic  iosal  bhòidheach  ghorm  'us 
dhearg  air  falbh  a  null  uainn.  Tha  dhà  no  tri  a  dh' 
eileanan  's  an  loch ;  'an  "  Innis-mo-thaimh  "  am  fear  is 
motha  dhiubh  chithear  's  a  choille  ballachan  briste  an 
t-seann  Tigh-mhanaich.  Bha  Ban-rìgh  Màiri  greis  a' 
fuireach  'an  sin,  agus  tha  clachan-cuimhne  a  chaidh  a' 
chur  air  cuid  de  theaghlacli  Menteith  ri  'm  faicinn  ann. 
Dh'  fhàg  sinn  air  ar  làmh  dheis  balla  briste  chaisteil  a' 
Chnuic -dheirg,  air  an  làmh  chlith  bha  Cath-chliath 
pàirce  a  Chnuic-dheirg,  's  bha  Mr  Grèum  leis  am  bheil 
an  'oighreachd  na  'sheasamh  'an  sin.  Tha  craobhan 
anabarrach  mor  's  a'  phàirce.  Ghabh  sinn  air  adhart 
seachad  air  Clachan  Abair-Phuill  a  rinn  Sir  Walter 
Scott  cho  ainmeal  'an  '  Eob  Euadh.'  Tha  'n  dùthaich  a' 
fàs  glè  bhreagha  ann  an  so,  tha  na  monaidhean  àrda, 
sgorrach,  's  iad  cho  uaine  a'  cur  Pilatus  a  rithist  na 
m'  chuimhne.  Tha  craobhan  mòra  breagha  ann,  's  am 
fraoch  badanach  na  aon  bharr  dearg  'us  rainneach 
iteagach  uaine  thall  's  a  bhos  'na  mheasg,  'us  creagan 
'us  frith-choille  a'  measgadh  le  chèile  cho  chiatach, 
agus  Beinn  Laoimean  thall  ag  eirigh  mar  Bhan-rìgh 
a'  measg  na  'm  beann  a  tha  mu  'n  cuairt  dhi.  Stad  sinn 
aig  dà  uair,  mu  cheithreamh  a'  mhìle  seachad  air  a'  so 
'us  ghabh  sinn  ar  tràth-nòin  na  'r  suidhe  air  an  fheur 
fodh  sgàile  ciataich  daraige,  a  bh'  aig  bun  na  "  Creige 

Mòire."  Bha  'n  latha  anabarrach  teth  's  a  ghrian  cho 
loisgeanta,  ach  bha  mòran  de  neòil  èutrom  bhàna  a' 
snàmh  air  aghaidh  na  'n  speuran  gorm.  Bha  'n  solus  's 
an  dubhar  thall  's  a  bhos  mu  seach  air  gach  àite  's 
buaidh  cho  bòidheach  aca  air  na  dathan  àillidh  a  bh' 
air  gach  cnoc  'us  glac  mu  'n  cuairt,  choisich  sinn  greis 
an  dèigh  ar  tràth  -  nòin  ach  cha  'n  fhaca  sinn  àite 
sònruichte  's  am  bith  da  'm  bu  mhath  leinn  dealbh  a- 
tharruing,  'us  chaidh  sinn  air  ais  do  'n  charbad  an  dèigh 
do  na  h-èich  a  bhi  air  an  atharrachadh.  Beagan  shlat 
air  adhart  air  a'  sin  thàinig  Loch  Ard  'am  fradharc,  agus 
dealbh  ni  bu  bhòidhche  cha  ghabhadh  faicinn.  Bha 
Beinn  Laoimean  cho  bhuidhe  's  cho  ghorm  ag  eirigh 
'o  's  'cionn  na  'm  beann  eile  s'  na  cnuic  iosal  cho  breagha 
le  'm  bàrr  fraoich  de  gach  caochladh  seòrsa  deirg,  agus 
dòhiinn  de  chraobhan  uaine  ri  'm  beulthaobh  a'  dealach- 
adh  a'  chuid  so  bho  'n  chòr  dhe  'n  loch.  Thàinig  sinn 
as  a'  charbad  a  tharruing  dhealbh.  Bha  bothain  bheaga 
bhochda  ri  'm  faicinn  thall  's  a  bhos  fada  bho  chèile  'us 
caileagan  òga  'us  clann  bheag  chas-ruisgte  a'  sealltuiim 
cho  laghach  mu  'n  cuairt  doibh,  's  i  'ghàidhlig  a  th'  aca 
uile  ann  an  so. 

Shuidh  Liùsaidh  'us  mise  fad  leth-uair  a'  tarruing, 
agus  bha  Beatrais  a'  cluich  mu  'n  cuairt  cho  toilichte  le 
Sìne  Churchill,  chaidh  sinn  's  a'  charbad  'an  dèigh  sin  's 
cha  'n  'eil  cuimhne  agam  air  sgrìob  'bu  bhreagha  na' 
bh'  againn  ri  taobh  Locli  Ard.  'S  e  loch  fada  bòidheach 
a  th'  ann  le  craobhan  air  gach  taobh  dhe,  'us  am  fraoch 
cho  badanach  dearg  air  gach  cnocan  'us  tolman  a  bha  ri 
fhaicinn  ;  bha  rainneach  ann  'us  creagan  'us  cnuic  àrda 

dhe  na  h-uile  cumadh'  bu  bhreagha  na  chèile,  's  na 
craobhan  a'  fàs  orra  dìreach  mar  a  tha  iad  an  Switzer- 
land ;  bha  'n  rathad  dona  agus  garbh,  's  e  air  bruaich 
gu  math  cas  'oj&^  'cionn  an  loch,  ach  rinn  na  h-eich  a 
bh'  againn  anabarrach  math.  Chuir  an  rathad  so  na 
m'  chuimhne  am  fear  air  an  deachaidh  sinn  air  adhart 
ri  taobh  Loch  Zug  'an  Switzerland.  Thaitinn  taobh 
Loch  Ard  ruinn  gu  math,  agus  taobh  an  Lochain  Duibh 
agus  an  loch  fhada  bhreagha  ris  an  abrar  Loch-a-choin. 
Bha  'm  fraoch  fo  làn  bhàrr  de  gach  dath  dearg  a  b' 
àillidh  's  e  fàs  na  bhadain  cho  saibhir  ri  taobh  an 
rathaid.  Tha  na  cùirn  chlach  a  tha  ri  taobh  Loch- 
a-choin  ag  innseadh  far  am  bheil  na  pioban  nan  luidhe 
a  tha  toirt  an  uisge  'stigh  do  Ghlaschu,  ach  cha  d' 
rinn  iad  milleadh  's  ain  bith  air  coltas  na  dùthcha 
leis. 

'N"  uair  a  dh'  fhàg  sinn  an  rathad  so  thàinig  sinn  a 
stigh  air  rathad  Loch  Laoimean  dhe  'n  robh  deadh 
shealladh  againn  de  Loch  Aircleait  's  ann  ri  thaobh  a 
tha  iad  ag  ràdh  a  rugadh  "  Eilidh  Nicghriogair."  Tha 
cùnntas  air  a  thoirt'  an  Rob  Ruadh  air  coltas  na  h-uile  **^ 
h-àite  a'  chunnaic  sinn  an  diugh.  Tha  'n  aon  luidhe  air 
Loch  Aircleait  'sa  th'  air  Loch  Caladair  ach  gu  'm  bheil 
na  monaidhean  mu  'n  cuairt  da  nis  àirde  'us  nis  bioraiche. 
Dh'  fhàg  sinn  an  loch  so  air  ar  lamh  chli  's  thàinig 
sinn  an  tiota  air  Loch  Katerine  'us  b'  àillidh  e  ri 
fhaicinn;  ann  an  solus  caoin^i  an  fheasgair  chiùin,  bha  e 
maiseach  da  rìreadh !  Stad  sinn  aig  tigh  òsda  beag 
Shròn-a-chlachair  far  am  bi  luchd  turais  air  uairean 
a'  cur  seachad  na  h-oidhche,  agus  far  am  bheil  cithe 

aig  am  bi  bata-na-smùid  a  taghal'  na  falbh  's  na  tighinn 
bho  Loch  Laoimean.  B'  feudar  dhuinne  feitheamh 
ceathramh  na  h-uaire  gus  an  d'  thainig  am  bata-smùid 
beag  leis  an  robh  sinn  a  falbh.  Cha  robh  dùmhladas 
sluaigh  's  am  bith  ann  no  ni  a'  chuireadh  dragh  no 
dorran  oirnn.  Cha  b'  urrainn  turas  a  bhi  ni  bu  shàmh- 
aiche  'us  ni  bu  toilichte.  Cha  mhor  gu  'n  do  thachair 
creutair  oirnn,  cha  'n  fhaca  sinn  ach  glè  bheagan  ajìh! — , 
àiteachan  dhaoine  uaisle,  ach  bha  na  bh'  ann  diubh  glè 
bhòidheach  chunnaic  sinn  beagan  de  bhothain  bhochda, 
mnathan  còire  'us  clann.  Caileagan  cas-ruisgte  le  'm 
falt  leadanach  mu  'n  guaillean,  agus  seann  daoine  'us 
luchd  dù-chosnaidh  a  bha  cho  mhodhail  shàmhach. 
Tha  'n  t-àite  so  cho  aonaranach — tha  e  cho  fiadhaich— 
'us  tha  e  cho  breagha,  tha  e  cho  uaigneach,  gun  tigh 
òsda  ri  fhaicinn,  's  gun  ghuth  ag  eigheach  dèirce  a  chur 
dragh  oirnn,  daoine  còire  gun  ghò  ann  's  gun  iad  toileach 
a  bhi  'n  eiseamail  neach  's  am  bith  's  a  ghàidhlig  aca 
uile,  se  so  uile  tha  deanadh  de  Albainn  bheadarach  an 
t-aon  dùthaich  is  ciataiche  's  is  mòralaiche  a  th'  air 
aghaidh  an  t-saoghail.  Tha  'm  fraoch  fhein  ann  cho 
àillidh  's  nach  fhaicear  a  leithid  'an  àite  's  am  bith  eile. 
Ged  is  breagha  Switzerland  cha  'n  'eil  e  coltach  ris  an 
dùthaich  so  leam-sa. 

Bha  e  deich  mionaidean  romh  chòig  'n  uair  a  thàinig 
an  "  Eob  Euadh  " — an  ceart  bhata-smùid  beag  glan  a 
bh'  againn  roimhe  air  a  cheatliramh  latha  deug  de  mhìos 
mu  dheireadh  an  Fhoghair  1859,  's  tha  atharrachadh 
mor  's  na  cùisean  an  diugh  'an  dòigh  no  dhà.  Dh' 
fhosuail  mo  Dhuine  imoil  'us  mise  obair-uisge  Ghlaschu 

air  an  latha  sin  's  bha  sìcle  uamhasach  ann,  le  ceò  's  le 
nisge.  Chunnaic  mi  'n  diugh  an  t-àite  's  an  tigh  's 
an  do  ghabh  sinn  ar  tràth-nòin  air  an  latha  sin. 

Ghabh  sinn  cuairt  ghoirid  'us  thionndaidh  sinn  a  stigh 
do  chamus  Ghleann-Ghòill — gleann  breagha's  e  làn  coille. 
'S  i  so  dùthaich  chloinn  Ghriogair,  ach  cha  leis  an  t-seann 
teaghlach  i  nise,  chaidh  an  tigh  's  an  òighreachd  a  chean- 
nach  le  fear  dhe  'n  fhine  cheudna  aig  am  bheil  tigh  òsda 
mòr  an  Glaschu.  Thionndaith  sinn  a  rithist  'us  ghabh 
sinn  air  adhart  's  cha  'n  fhaca  sùil  àite  bu  bhòidhche  no 
bruachan  coillteach  an  Loch.  Bha  mòran  de  leabh- 
ruichean  againii  leinn,  a  tha  air  son  treòireachaidh  luclid- 
turuis  ach  's  e  'm  fear  aig  Black  is  fearr  leinn  dhiubh. 
Tha  'n  '  Lady  of  the  Lake '  againn  leinn  cuideachd  's  tha 
e  taitneach  leinn  a  bhi'  sealltuinn  air  a'  Bheinn-mheanbh 
sgorrach  a  tha  cho  iomraiteach  ann  's  i  'g  èirigh  suas 
cho  rìoghail  ri  taobh  deas  an  loch.  Chunnaic  sinn 
beanntan  Arrochair  shios  na  'r  dèigh — na  Alps  'their  iad 
riu  agus  is  math  a  luidheas  an  t-ainm  sin  orra,  tha  iad 
nan  sgùran  cho  biorach  's  iad  cho  breagha ;  a  Bheinn- 
bhàn,  Beinn-mhòirlich,  Beinn-im,  agus  Beinn-na-croise. 
An  dèigh  sin  thàinig  sinn  a  dh'  ionnsuidli  "A  chladaich 
airgeadaich "  ainmeal,  agus  "  Eilean  Eilidh "  's  bu 
bhòidheach  e.  'S  an  geodha  beag  cumhann  le  'choille 
ghrinn  fodh  sgàile  na  'n  sleibhtean  àrda  breagha  agus  an 
cithe  beag  fiodha  air  an  robh  mo  chuimhne  cho  mhath. 
Ged  a  bha  sac  air  mo  chridhe  rinn  mi  toileachadh  an 
dèigh  dhol  gu  tir,  'n  uair  a  fhuair  mi  air  a'  chèum 
rathaid  cuid  de  na  ceart  èiteagan  beaga  geala  as  an  do 
thrus  m'  fhèudail  Ailbeart  na  rinn  usgairt  caol-dùirn 

dhòmhsa.     Thrus  mi  fhuin  feadhainn  dhiubh  a  thug  mi 

leam. 

Ghabh  sinn  ar  tea  air  clar-uachdair  bata-na-smùid 
niu  'n  d'  tliainig  sinn  air  tir.  Fhuair  sinn  dà  charbad 
duais  ann  an  so  's  cliaidh  an  dà  chaileig  leamsa  'am 
fear  dhiubh  's  am  Brùnach  'na  shuidhe  air  a  thoiseach, 
's  chaidh  Sìne  Churchill  agus  Còirneal  Ponsonby  's  an 
fhear  eile.  Bha  'm  feasgar  àillidh,  dearsadh  na  greine. 
a'  lasadh  na  'm  beann,  agus  daithean  dearg  agus  òrbhuidh 
a  toinneamh  na'  cheile  'an  ciabhan  sgiamhach  na  'n 
spèur,  mar  a  bha  sinne  a'  dol  tromh  'n  Tròsaich  a  tha 
dorìreadh  glòrmhor  ri  fhaicinn — 

"  So  wondrous  wild,  the  whole  might  seem 
The  scenery  of  a  fairy  dream," — 

agus  taobh  Loch  Achareidh  cho  bùidheach  agus  a' 
ghrian  a'  dol  sios  air  cùl  na  Beinn-mheanbh  àrd  bhreagha 
mu  'm  bheil  Sir  Walter  Scott  ag  ràdhain — 

"  The  western  waves  of  ebbing  day 
Rolled  o'er  the  glen  the  level  way. 
Each  purple  peak,  each  flinty  spire, 
Was  bathed  in  floods  of  livins  fire." 

Chaidh  sinn  seachad  air  tigh  òsda  laghach  na  Tròsaich 
far  an  do  stad  Liùsaidh  le  Alice  agus  Luthais  'an  1865 
agus  far  am  bheil  eaglais  bhòidheach,  ann  an  suidh- 
eachadh  grinn,  agus  an  dèigli  sin  ràinig  sinn  drochaid 
Tuirc.  Tha  astar  fada  's  an  rathad  a  tha  dol  mu  'n 
cuairt  Loch  a  mheanbh-chruidh  gu  Inbher-Thròsaich  :  'us 
chithear  an  tigh  tri-chairteil  na  li-uaire  mu  'n  ruigear 
e.  rhuair  sinn  dhachaidh  aig  ochd  uairean.  Blia  'n 
sgriòb  dhachaidh  gle  bhreagha,  bha  daitliean  cho  àillidb 

's  an  speur  'an  deigh  dol  fodha  na  greine,  's  e  dearsadh 
air  na  monaidhean  gorma.  Chaidh  an  latha  uile  leinn 
gu  math.  Bha  'n  dimieir  againn  mar  a  bha  i  'n  dè. 
Bha  mise  glè  sgìth. 

Dihaoine,  an  treas  latha 
cle  mhìos  meadhoin  an  Fhoghair. 

Bha  mhaduinn  tròni  dorcha  grnamach  agus  's  gànn 
a  chitheamaid  na  monaidhean  taobh  thall  Chalasraid, 
ach  bha  'n  turadh  ann.  Chaidh  mi  suas  ài  m'  sheòmar 
fhèin  'us  thug  mi  greis  air  sgrìobhadh  agus  aig  dà-uair- 
dheug  ghabh  mi  sràid  'an  coille  bhòidhich  a  bha  dlùth 
air  làimh  a  sios  ri  taobir  beòil  an  tighe  ach  bha  'n 
ceò  cho  dùmhail  's  nach  bu  leir  dhuinn  an  dùthaich 
bhreagha  a  chitear  bho  so  ri  latha  soilleir.  .  .  .  Ghabh 
sinn  ar  tràth-nòin  uile  le  cheile.  .  .  .  Thog  sinn  òirnn 
aig  leth-uair  an  deigh  trì  anns  a'  cheart  òrdugh  's  an 
robh  sinn  an  dè,  ghabh  sinn  air  adhart  gu  cathadh 
breagha  na  Làinith  agus  seachad  air  Cill-ma-hòaig  far  an 
d'  feuch  gille-beag  ri  badan  fhlùraichean  a  thoirt  dhomh, 
bha  e  aige  ceangailte  ri  bàrr  maide  fada,  agus  an  uair 
a  dh'  fheuch  Còirneal  Ponsonby  ri  greim  a'  dheanamh 
air  thuit  e  air  an  rathad  mhòr  orra.  Ghlaodh  am 
balachan  "  Stadabh,  stadabh  ! "  agus  an  uair  a  chunnaic 
mi  cho  duilich  coltach  's  a  bha  brònain — gu  mòr  aoibh- 
nis  a'  mhàthar — thug  mi  air  a'  cliarbad  stad.  Chunnaic 
sinn  air  ar  rathad  air  cnoc  anns  a  choille  tigh  Làinith  i 
's  le  Mr  Buchanan  Hamilton  e,  agus  's  ann  a  sgrìobh 
Sir  Walter  Scott  'Eob  Paiadh.' 

Ghabh  sinn  air  adhart  ri  taobh  an  loch  àillidh  da  'n 
ainm  an  Lùbanao-  's  tha  'n  rathad  tha  dol  air  adhart  ri 

taobh  nan  lùban  bòidheach  aige  cho  choltach  ris  an 
Axenstrasse  a  tha  làmh  ri  Loch  Lucerne  leis  cho  àrd 
sgorrach  uaine  's  a  tha  na  beanntan  ag  eirigh  cho  chas 
uaithe.  Tha  ceithir  mìle  air  fad  's  an  loch  bhreagha  so. 
Tha  rathad  iaruinn  gun  chriochnachadh  ri  taobh  'n  iar  an 
loch,  rathad  air  son  aon  sreath  de  charbaid-smùid  agus 
chuir  fhaicinn  cho  iosal  ri  oir  an  uisge  an  Axenstrasse 
a  rithist  na  m'  chuimhne.  Tha  'n  rathad  a  dol  air 
adhart  fodh  chraobhan  breagha  sycamorc.  Chaidh  sinn 
seachad  ris  an  làmh  dheis  air  tigh-tuathanachais  Aird- 
hùlairidh,  f ar  am  b'  àbhaisd.  Bruce  am  fear  turais  a  bha  'n 
Abyssinia  a  bhi  fuireach.  L»h'  inntrich  sinn  'an  dèigh  sin 
Strath-tethir — srath  breagha  farsuing  fosgailte  làn  coille 
'us  achaidhean  arbhair  's  am  fraoch  cho  bòidheach  dhearg 
air  na  monaidhean.  Cha  'n  'eil  's  a'  bhaile  bheag  a  tha  so 
ach  aon  sreath  de  thighean  chosnaichean  's  tha  'n  sluagh 
glè  bhochd,  tha  tigh  òsda  beag  laghach  ann.  Tha  tigh 
òsda  anabarrach  grinn  beagan  nis  faide  air  adhart  ris  an 
abrar  Tigh-an-Eìgh,  's  an  aghaidh  aige  uile  còmhduichte 
le  flùrain  bhòidheach  a  bha  cinntinn  suas  ris  a  bhalla. 
Thionndaidh  sinn  'an  so  ris  an  làmh  chli  a  dhol  gu 
Bochuiddir  gleann  a  tha  glè  àillidh  agus  bho  'm  faighear 
sealladh  ciatach  air  Loch  Mhòil  le  a  bhruthaichean  àrda 
breagha  "  Thc  Bracs  d  Bcdquhiddcr."  Tha  'n  sràth 
fhèin  glè"  bhreagha  le  chraobhan  mòra,  's  le  achaidhean 
arbhair,  'us  an  abhaiim  bheag  a  ruith  troimhe  ris  an 
abrar  "  A  Bhalbhag."  Mu  dhà  mhìle  air  adhart  chaidh 
sinn  seachad  air  a  dhà  na  trì  de  thighean  beaga  laghach 
's  iad  còmhduichte  le  flùrain  mar  a  bha  'n  tigh-òsda 
a  dh'  ainmich  mi.      Stad  sinn  ri  ceann  a  mach  baile 

beag  bòidheach  da  'n  ainm  "  BaiT-Eaglais  Bhochuiddir :' 
a  tha  dà  mhìle  dheug  bho  Chalasraid,  cha  'n  'eil  ann  ach 
glè  bheag'  thighean.  Thàinig  sinn  as  a'  charbad  ja'  so, 
'us  choisich  sinn  suas  uchdach  cas  a  bha  ri  taobh  an 
rathaid  's  air  an  robh  craobhan  breagha — 's  air  a  mhul- 
lach  ràiriig  sinn  an  cladh,  agus  sean  bhallachan  briste 
na  h-eaglais.  chaidh  sinn  a  shealtuinn  air  uaigh  Eob 
Euaidh.  Tha  leac-juidhe  iosal  chòmhnard  oirre  air  am 
bheil  dealbh  duine  'us  feile-beag  air.  Tha  leac  eile  air 
aaigh  a  mhnatha  a  tha  làmh  ri  the  fhèin,  'us  claidh- 
eamh  air  a  ghearradh  gu  màth  garbh  oirre.1  Tha  uaigh 
a  mhic  làmh  ri  uaigh  fhèin  air  an  taobh  eile  ach  tha 
coltas  ni  's  ùire  oirre.  Sheall  sinn  air  seann  soitheach 
baistidh  gu  math  neònach  a  th'  ann  's  air  dhà  no  trì 
de  sheann  leacan  lighe  eile  a  th'  ann  agus  air  te  dhiubh 
tha  rànn  no  dhà  a  tha  gle  neònach.  Dh'  aithris  Mr 
Camshron  am  màightir-sgoil  dhomh  iad 2  's  e  gille  glè 

1  Tha  iad  ag  radh  gun  robh  na  clachan  so  air  an  gearradh  na  ceudan 
bliadlma  mu  :n  deachaidh  an  cur  an  so. 

2  ISABEL   CAMPBELL, 

SPOUSE   OF   MR   ROBERT   KIRK,    MI>'ISTER, 

DIED    25TH    DECEMBER    1680. 

SHE    HAD     TWO     SONS,     COLLN     AXD     WILLIAM. 

HER    AGE    25. 

Stones  weep  tlio'  eyes  -\vere  dry ; 
Choicest  flowers  soouest  die  : 
Their  sun  oft  sets  at  noon, 
Wtose  fruit  is  ripe  in  June. 
Then  tears  of  joy  be  thine, 
Since  earth  niust  soon  resign 
To  God  what  is  diviiie. 


Nasci  est  segrotare,  vivere  est  sa?pe  mori,  et  mori  est  vivere. 


Love  axd  Live. 

fhiosrach  a  th'  aim  agus  sgriobh  e  dhomh  a  rithist 
iad. 

Chaidh  shm  an  deigh  sin  a  stigh  do  dh'  eaglais  ùr 
laghach  a  tha  goirid  bho  'n  t-sean  chaibeal,  cha  'n 
urrainn  àite  'bhi  air  a  shuidheachadh  nis  bòidhche  na 
tha  'n  t-àite  so,  tha  e  'sealltuinn  sios  air  Loch  Mhòil 
's  air  coire  domhain  'us  gleann  a  tha  'g  èirigh  a  null  ri 
'chùl.  Choisich  sinn  a  rithist  sios  am  bruthach,  agus 
chaidh  sinn  air  ais  clo  'r  carbad  's  thill  sinn  air  a'  cheart 
rathad  air  an  d'  thàinig  sinn,  s'  mu  leth  mhìle  seachad  air 
Baile-na-Eaglais  thàinig  sinn  gu  cladh  ùr  chlann  Ghrio- 
gair.  'S  i  so  dùthaich  chlann  Ghriogair.no  mo  thru- 
aighe !  feudaidh  mi  ràdh  gu  'm  b'  i  so  i.  Tha  'n  t-àite 
adhlaic  aca  so  'an  caibeal  a  th'  ann  an  coille  's  e  dùinte 
aA  stigh  le  balla,  agus  le  geata  iaruinn.  An  deigh  dol  air 
ais  seachad  air  "  Tigh-an-Eìgh  "  thàinig  sinn  as  a'  char- 
bad  'us  dhirich  sinn  bruthach  beag  a  bh'  air  òighreachd 
Bhraid-Albainn  far  an  do  las  sinn  teine  'us  shuidh  sinn 
air  bruaich  goirid  bho  'n  àllt  a  ghabhail  ar  tea.  Fhuair 
sinn  dachaidh  aig  leth  uair  an  deigh  ochd,  bho  'n  turas 
thaitiiich  agus  thoilichte  so.  Ged  a  bha  cudthrom  air 
an  latha,  bha  e  cho  soillear  's  gun  d'  fhuair  sinn  seal- 
ladh  gle  mhath  dhe  'n  dùthaich  mhais_ich_a  bha  mu  'n 
cuairt  duinn. 

Bha  'n  dinnear  againn  mar  a  bha  i  'n  di'.  Tha  sinn 
daonnan  a'  suidhe  'an  seòmar  na  cuideachd.  Lèugl 
Sìne  am  pàipear-naigheachd  dhuinn. 

Disathurna,  an  ccathvamh  latha  de  mhìos 
mcadhoin  an  Fhoghair. 

Dli'  èirich  mise  aig  leth-uair  an  dèigh  seachcl ;  'us  ghabh 
sinn  ar  tràth-maidne  aig  ceathramh  romh  ochd.  Chaidh 
mise  a  mach  air  m'  eaeh  beag  Sultan  l  aig  naoi  uairean 
'us  dh'  fhalbh  càch  a'  coiseachd.  Ghabh  sinn  tromh  'n 
choille  sios  gu  oir  an  loch  'us  chaiclh  sinn  na  'r  triùir 
a  'm  bàta  beag,  agus  dh'  iomair  an  t-àrd-ghille-seilg  's 
am  fear  a  tha  fothadh  sinn  gu  taobh  thall  an  loch.  Bha 
'm  Brùnach  an  toiseach  a'  bhàta  againne  'us  chaidh 
bàta  beag  eile  'us  fear  air  chùl  dà  raimh  innte  thairis 
le  Còirneal  Ponsonby  agus  Sìne  Churchill.  Aig  an 
taobh  thall  chaiclh  sinn  's  a'  charbad  a  rithist.  Tha 
mo  rùn  bheag  Beatruis  a'  gabhail  a  leithid  de  thoil- 
eachadh  anns  gach  ni'  tha  i  faicinn  's  tha  i  cho  sùnn- 
dach  daonnan  'us  cho  mhath. 

Ghabh  sinn  air  adhart  troimh  'n  Tròsaich  àluinn  gu 
Loch  Katrine.  Bha  a'  mhaduinn  glè  cheòthar  dorcha 
's  cha  bu  leir  dhuinn  ni  a  bha  astar  's  am  bith  air  falbh 
uainn,  's  ann  air  eigin  a  chitheamaid  a  Bheinn-niheanbh 
fhein.  Chaidh  sinn  aig  deich  uairean  air  bòrd  a  bhàta- 
smùicl  an  "  Piob  Euadh "  a  dhol  gu  Sròn-a-chlachair. 
Cha  'n  fhaiceadhmid  nì,  's  ann  a  bha  'n  speur  cho 
toiteal  dhorcha  's  ged  bu  latha  geamhraidh  e,  ach  'n 
uair  a  ràinig  sinn  Sron-a-chlachair  bha  'n  iarmailt  a 
fàs  ni  bu  shoilleire  a  null  ris  an  làmh  chli  'us  b'  e  sin 
an  rathad  air  an  robh  sinne  a  toirt  air  n'  aghaidh. 

1  Mharcuich  mi  e  gu  mullach  an  Righi  a  tha  coig  mile  troidh  air 
àirde  'an  1868. 

Ghabh  sinn  dà  charbad  duaise  'an  so  agus  chaidh 
Sìne  'us  Còirneal  Ponsonby  air  adhart  air  thoiseach 
oirnn  'am  fear  dhiubh,  chaidh  sinn  gu  Loch  Aircleait 
air  rathad  bòidheach  le  bruthaichean  de  fhraoch  bàrr- 
dhearg  a  null  ri  'r  làmh  dheis.  Sgap  an  ceò  uigh  air 
n'  uigh  agus  thainig  stùcan  àrda  creagach  am  fradharc 
'o  's  cionn  an  rathaid  's  air  adhart  air  thoiseach  oirnn. 
Thachair  mòran  de  charbaid  fhosgailte  oirnn  fad  an 
rathaid,  'us  bha  iad  làn  sluaigh  a  bh'  air  tighinn  a 
dh'  fhaicinn  na  dùthcha  's  bha  na  h-àiteachan  suidhe 
uile  air  an  taobh  mach.  Chuir  so,  leis  na  h-uile  ni 
eile  a'  chunnaic  mi  'n  diugh  agus  Diardaoin,  Switzerland 
na  m'  chuimhne  agus  na  turasan  a  bh'  againn  ann. 
Thàinig  iad  gu  sònruichte  fa  chomhair  m'  inntinn  'n 
uair  thàinig  Loch  Laoimean  's  an  fhradharc  gun  fhios, 
gun  fhaireachadh,  ghabh  sinn  sios  an  uchdaich  chas' 
tha  dol  gu  Inbher-Snàid.  Cha  robh  tigh  'an  so  ach  aon 
tigh  òsda  beag  's  bha  na  slèibhtean  àrda  cho  chas  'os 
cionn  an  loch  's  gur  ann  a  bha  iad  coltach  ri  sgàilean 
air  falbh  a  null  a  measg  a  cheathaich.  Chaiclh  sinn  's 
a'  mhionaid  an  sin  air  bòrd  a'  bhata-smùid  laghach  da  'n 
ainm  am  Prionnsa  Ceile.  Bha  e  na  thoileachadh  dhomh 
a  bhi  smuaineachadh  gur  e  sin  ainm  a  bh'  air  a'  bhàta 
anns  an  robh  a'  bhean  bhrònach  bhrist-chridhich  aige- 
san — a  bhàntrach  mo  thruaighe !  agus  a  chuid  cloinne 
air  an  ceud  thuras-seòlaidh  air  an  loch  àillidh  so  a 
chaidh  e  fhein  a  dh'  fhaicinn  'an  1847.  Is  bàta  mòr 
breagha  i,  mòran  nis  motha  na  "VYinkelried  anns  an 
b'  àbhaisd  dhuinn  seòlaidh  air  Loch  Lucerne.  Tha 
seòmar   mor   biatachd   <ra   h-iosal.      'S   tha   àrd-chlar- 

uachdair  innte  'us  lobhta  fodha  air  am  feud  daoine 
seasamh  a  ghabhail  am  piòban  tombaca  gu  'n  dragh 
a  chur  air  neach  eile.  Bha  na  daoine  uaisle  a  leanas 
air  bòrd :  Mr  Smollett  a  tha  na  bhall-parlamaid,  Mr 
W)die,  an  siomarlan  aig  an  Eidire  T.  Mac-a-chòm- 
baich,  Mr  Denny  agus  Mr  Young  an  Eùn-chleireach. 

Ghabh  sinn  air  adhart  gu  deas,  's  cha  b'  urrainn 
coltas  ni  b'  Ailpeanaich  a  bhi  air  àite  na  bh'  air  a 
cheud  leth  dhe  'n  loch.  Tha  e  cho  choltach  ri  Loch 
Lucerne,  ach  gur  e  so  fear  is  faide — tha  dà  mhile  thar 
fhichead  ann.  Chum  sinn  a  stigh  ris  a'  chladach  'n 
ear  's  Beinn  Laoimean  ag  èirigh  'o  's  air  cionn  cho 
niòrail  le  a  guailleann  àrda  —  Cruachan,  Creag  a' 
Bhòchdain,  agus  an  Tàrmachan — 's  ràinig  sinn  cithe 
Bù'àird-eunain  far  am  bheil  tigh  beag  bòidheach  air 
mhàl  aig  fear  Mr  Mair  bho  'n  Diùc  Ghreumach  dha  'in 
buin  leth  Loch  Laoimean.  'S  e  àite  grinn  a  tha  'n  so 
's  tha  rathad  uaithe  gu  mullach  na  beinne,  a  tha  3192 
de  throidhean  a  dh'  àirde — tha  achaidhean  arbhair  mu 
iochdair  na  beinne,  'us  coille  a'  cinntinn  suas  bho  sin 
ri  a  taobhan  gorma.  Tha  monaidhean  breagha  air  gach 
taobh  de  'n  loch  ann  an  so,  ach  cha  'n  eil  iad  cho  fhior 
àrd  ris  a'  chladach  an  iar.  Tha  'n  loch  'a  leudachadh 
a  mach  a'  so  ach  tha  tuille  machair  mu  thiomchuill  's 
tha  fior  choltas  na  gàlldachd  air  an  null  ris  an  ear  's 
ris  an  deas ;  ach  's  ann  a'  so  a  tha  na  ceithir  eileanan 
fichead  a  tha  cho  choillteach  bhòidheach.  Tha  cuid 
dhe  na  h-eileanan  mòr :  's  ann  air  Innis  Lonaig  a  tha  na 
craobhan  iubhair  a'  fàs  a  bh'  air  an  cur  le  Eaibeart  Bruce 
'n  uair  a  bha  e  toileach  an  sluagh'  bhi  cleachdadh  na  'm 

boghachan  saighead.    Tha  sean  chladh  chlann  Ghriogaii 

ann  am  fear  eile  dhiubh  ris  an  abrar  Innis-Caillich. 

'S  ann  an  Innis-a-mhurrain  a  null  uainn  ris  am  laimli 
dheis  a  tba  fridh  nam  fiadh  aig  an  Diùc  Ghreumach. 
Agus  chmmaic  sinn  an  tigh  aige,  Buchanan  House  air  a 
mhòrthir  agus  chaidh  sinn  seachad  air  Cnoc-Chòrnaic. 
Thàinig  a  ghrian  ris  beagan  an  dèigh  dhuinn  dol  air 
bòrd  bata-na-smùid  's  bha  seideadh  gu  math  cruaidh 
ann  do  ghaoth  an  ceann.  Stad  sinn  aig  dà  uair  aig 
Port-an-Eilean  'us  ghabh  sinn  ar  tràth-nòin.  Bha  'ni 
biadh  againn  fhèin  leinn,  ach  ghabh  sinn  e  'an  seòmar 
biatachd  a  bhàta,  a  tha  cho  mòr  's  gu  'm  feudadh  leth- 
cheud  no  tri-fichead  sluaigh  suidhe  sios  gu  socrach  gu  'n 
dinneir  ann.  Ghabh  Còirneal  Ponsonby  a  thràth-nòin 
leinn  .  .  .  'us  chaidh  sinn  'an  dèigh  sin  air  adhart 
o'u  Beallach  'us  thill  sinn  an  sin.    Bha  'n  latha  glè  bhlàth. 

o  o 

Chaidh  sinn  seachad  ris  an  làmh  chlì  air  tighean  breagha. 
'S  ann  a  bha  iad  coltach  ri  caisteil,  na  'm  measg  bha 
"  Camshron,"  àite  Mr  Smollett ;  Arden  àite  an  Eidire  I. 
Lumsden,  Probhaiste  Grhlaschu ;  agus  an  Eoss-Dubh  àit 
an  Eidire  Sèumas  Mac  -  a  -  Chòmbaich,  chaidh  sinn 
seachad  air  an  rathad  a  tha  dol  gu  Gleann  Freòin,  's 
air  Innis-Chonachain,  's  Innis-an-t-Shamhanaich,  's  air 
an  Stob  Ghòbhlach,  's  air  baile  beag  laghach  Lus's,  's 
air  a  Bheinn-duibh  's  air  port  Inbher-Ùglais  a  tha  mu 
choinneamh  Bù-'aird-eunaiii.  Eainig  sinn  an  Tairbeart 
'an  dèigh  sin,  baile  beag  's  an  deachaidh  Ailbeart  gaoil 
air  tir  an  1847,  tha  na  monaidhean  'us  maisiche  a 
tighinn  oirnn  'an  so  agus  feadhainn  eile  nis  àirde  ag 
èirieh  a  null  ri  'n  cùl  's  tha  beallaich  chiatacli  anii  làn 

de  choille  bhreagha.  Tha  gleann  a'  ruith  tarsuing  a'  so 
bho  'n  Tairbeart  a  nùll  gu  Arrochar  aig  taobh  Loch 
Long.  Chunnaic  sinn  as  a'  so  am  monadh  air  am  bheil 
cumadh  cho  neùnach  's  ris  an  abair  iad  an  "  Cobbler " 
agus  beagan  air  adhart  fhuair  sinn  sealladh  de  na 
beanntan  breagha  sin  "  Alps  "  Arroehair.  Chuir  mar  a  tha 
na  cnuic  a'  ruith  a  stigh  do  'n  loch,  agus  na  h-uile  ni 
eile  a  chunnaic  mi  Nasen  a  tha  làmh  ri  Loeh  Lucerne 
na  m'  chuimhne. 

Tha  ceann  an  loch  agus  gleann  Fallach  anabarrach 
breagha,  's  e  so  an  rathad  a  ghabhar  le  carbad  a  dhol 
do  'n  Òban.  Tharruing  Liùsaidh  'us  mise  dealbhan  de 
chuid  do  na  h-àiteachan  mar  a  b'  fearr  a  b'  urrainn 
duinn,  ach  cha  robh  e  furasda  agus  bata-na-smùid  a 
cumail  air  a  h-adhart;  bha .  sinn  a  rithist  duilich  nach 
d'  iarr  sinn  orra  deanadh  air  an  socair,  an  uair  a  chunnaic 
sinn  gun  robh  againn  ri  feitheamh  greis  ris  an  "  Eob 
Buadh  "  aig  Sron-a-chlachair.  Thill  sinn  far  am  bheil 
tiu.li  òsda  Inbher-Earanain,  aig  ceann  Loch  Laoimean  ; 
chunnaic  sinn  toll  ann  an  creig  air  an  taobh  'n  ear  ris  an 
abair  iad  "  Uamh  Eob  Euaidh  "  agus  an  deigh  sin  chaidh 
sinn  air  tir  aig  Inbher-Snàid.  Bha  grùn  math  sluaigh 
an  sin  'us  thilg  iad  badain  fhraoich  ga  'r  ionnsuidh  's  an 
dol  seachad  's  e  'm  fraoch  a  th'  aca  cur  sgeimh  air  na 
h-uile  rud  an  so,  agus  gu  dearbh  fhèin  cha  b'  urrainn  ni 
'bu  bhòidhche  a  bhi  aca,  's  e  cho  breagha  na  bhadain 
throma  fo  làn  bhlàth.  Tha  na  beanntan  an  so  fìor 
àillidh  le  'n  sgorran  creagach  biorach  's  le  'n  trusgain 
rìomhach  de  fheur  's  de  chraobhan.  Bha  'm  feasgar  cho 
soillear  's  cho  blàth  's  cho  taitneach  's  leis  nach  robh 

toil  againn  a  bhi  dhachaidh  tuilleàdh  's  luath  ghabh  sinn 
an  rathad  cho  socrach  ghasda.  Bha  beagan  sluaigh 
cruinn  aig  Sron-a-chlachair  ri  'r  falbh  's  ri  'r  tilleadh, 
ghabh  sinn  ar  tea  'am  bata-na-smùid.  Bha  'n  duine 
grinn  sin  air  am  bheil  fior  choltas  an  duin'  uasail  Mr 
Blàr,  fear  tigh  òsda  na  Tròsaich,  a'  feitheamh  oirnn  a 
falbh  's  a  tighinn,  's  ann  leis  a'  tha  bata-smuid  "  Loch 
Katrine,"  agus  thug  e  dhuinn  uachdar  oibrichte. 

'S  e  fior  thuras  toilichte  a  bh'  againn  a'  seòladh  air  an 
loch  àillidh  so,  agus  bha  ar  sgrìob  dhachaidh  's  a'  charbad 
tromh  'n  Tròsaich  glè  thaitneach.  Chaidh  sinn  's  a' 
bhàta  a  rithist  far  an  d'  thàinig  sinn  aisde  's  a'  mhaduinn, 
agus  dh'  iomair  sinn  thairis  ;  ach  bha  e  glè  neo-thoilichte 
leinn,  bha  ghaoth  air  èirigh  's  caitein  air  an  loch  's  am 
bàta  beag  air  a  luasgadh  air  na  tuinn  mar  gum  biodh 
plaosg  uibhe  ann.  Thàinig  uisge  a  stigh  air  a  bhàta 
bheag  's  an  robh  an  dithis  eile,  mharcaich  sinn  air 
adhart  'us  fhuair  sinn  dachaidh  aig  leth-uair  an  dèigh 
seachd.  'S  e  so  an  aon  contretemps  a  bh'  againn  air  an 
latha  thoilichte  thaitneach  so.  'S  e  m'  fheudail  Ailbeart 
a  bhiodh  air  an  toilinntinn  a  ghabhail  ann. 

Bha  'n  dinnear  mar  air  na  làithean  roimhe  agus  leugh 
Sìne  na  pàipearan  naigheachd  dhomh.  Chaidh  sinn  a 
bhliadlma  gus  an  diugh  troimh  'm  Briinig  Pass. 

Didònuicli,  an  còigeamh  latha  clc  mhìos 
meadhoin  an  Fhoyhair. 

Bha  maduinn  dhorcha  ghruamach  ann.  Einn  mi 
suas  m'  inntinn  air  son  gu  'n  dol  do  'n  Eaglais  leis  na 
bhiodh  de  shluagh  ann,  chaidh  Beatrais  'us  mise  a  mach 

a'  marcachd  aig  aon-uair-deug,  mise  air  "  Sultan  "  agus 
ise  air  "  Beatrais  "  bheag  aice  fhèin,  thug  sinn  mu  uair 
a  muigh  is  chaidh  sinn  an  toiseach  suas  ri  cùl  an  tuath- 
anachais  agus  suas  greis  air  feadh  na  'm  bruthaichean 
fraoich'  us  rannaich  a  bha  nùll  ri  cùl  an  tighe,  chunnaic 
sinn  Loch  Drongaidh  's  cha  mhor  nach  robh  e  tioram, 
's  thug  sinn  sgriob  gu  "  Drochaid  Tuirc  "  'us  thill  sinn 
air  rathad  nan  stàbull  a  dh  'ionnsuidh  an  tighe.  Lèugh 
mi  'n  ùrnuigh,  an  litir,  an  soisgeal,  agus  an  dara  leasan 
air  son  an  latha  leis  an  dà  chaileig.  Lèugh  Beatrais 
an  earrann  ma  dheireadh  dhe. 

'N  uair  a  bha  sinn  ai«  ar  tràth-nòin  shil  e  air  an  uisoe, 

o  o    7 

ach  cha  robh  e  fada  gu  'n  turadh  a  dheanamh  agus  rinn 

O  O 

e  feasgar  blàth  breagha,  ghabh  mi  sràid  a  mach  aig  leth- 
uair  an  dèigh  coig  le  Liùsaidh,  'us  Beatrais,  agus  Sìne 
Churchill.  Stad  sinn  aig  an  tigh  's  am  bheil  an  gille- 
seilg  Maclsaic  agus  a  bhean  a'  fuireach.  An  deigh  tacan 
coiseachd  a'  dheanadh  uaith  sin  chaidh  Beatrais  'us  mise 
air  adhart  greis  air  rathad  na  Tròsaich  anns  a'  charbad, 
'us  thàinig  sinn  dhachaidh  a  rithist  aig  leth-uair  'an 
dèigh  seachd. 

Diluain,  an  siathamh  latha  de  mhìos 
meadhoin  an  Fhoghair. 

Bim  ceò  tròm  ann,  's  a  mhaduinn  mhoich  ach  thog  an 
latha  'an  dèigh  sin  'us  bha  e  'n  dà  chuicl  soillear  'us 
blàth.  Dh'  èirich  mise  le  ceann  gle  ghoirt.  Aig  còig 
mionaidean  romh  aon-uair-deug  mharcaich  mi  air  falbh 
le  Beatrais.  Bha  Sharp  mo  dheadh  chù  leam.  Bha  A. 
Mac-Thòmais,  agus  Mac-Uaraig,  na  'r  dèigh.  Mhar- 
caich  sinn  air  an  rathad  air  an  do  thill  sinn  an  de  agus 

dhìricli  sinn  suas  ris  a'  bhrùthach  a  tha  sealltuinn  sios 
ri  Loch  Drongaidh,  cha  mhor  nach  'eil  an  loch  tioram. 
Theirinn  sinn  am  hruthach  air  an  taobh  eile  a'  marcachd 
cho  luath  's  a  b'  nrrainn  duinn  air  rathad  gu  math 
garbh,  ach  ged  a  bhà  e  garbh  bha  e  glè  bhòidheach  le 
fraoch  cùbhraidh  dearg,  agus  rainneach  iteagach  uaine 
thall  's  a  bhos  na  mheasg.  Thàinig  sinn  an  deigh  sin 
gu  àite  's  an  d'  fhuair  sinn  plathadh  de  Loch  Acha- 
rèidh  agus  de  'n  Bheinn-mheanbh.  Bha  sinn  a  cheart 
cho  uaigneach  a'  so  's  ged  a  bhitheadhmid  a'  marcachd 

O  O 

'am  Baile-Mhoireil  's  ghabh  sinn  air  adhart  'an  taice  na 
coille  'us  seachad  air  bothain  bheaga  bhrònach  gus  an  d' 
thàinig  sinn  air  an  rathad  mhòr  aig  Droehaid  Tuirc  agus 
stad  sinn  aig  "  Tigh  òsda  mhic  Fhearghuis  "  ach  ged  's  e 
so  a  theirear  ris  cha  'n  'eil  ann  ach  aon  de  na  bothain 
ghàidhealach,  de  'n  fheadhain  is  bochda  coltas  dhiubh. 
Tha  ainm  bean  an  tighe  so  am  fad  's  am  fagus,  tha  i 
uamhasach  reamhar,  tha  i  glè  bheartaeh  's  bha  i  'n  deadh 
sgeadachadh,  ach  tha  i  cho  ghaolach  air  an  àite  's  an 
robh  i  riamh  a'  reic  uisge-bheatha  's  nach  fàg  i  e.  Bha 
coltàch  oirre  'bhi  cho  toilichte  mise  fhaicinn,  'us  rug  i 
air  dhà  làimh  orm  'us  chriotuich  i  mi.  Cha  'n  urrainn 
i  coiseachd  gun  lorg,  agus  b'  fheudar  dhi  suidhe.  Cha 
d'  fhan  sinn  ach  beagan  mhionaidean,  thill  sinn  cho 
luath  's  a  chaidh  sinn  air  adhart,  'us  ràinig  sinn  dhach- 
aidh  aig  aon  uair.  Bha  'm  Brùnach  's  an  dithis  ghillean 
eile  cheart  cho  teth  's  a  bha  iad'  an  latha  dhirich  sinn  an 
Bighi,  's  bha  iad  teth  an  latha  sin  do  rìreadh.  Fèum- 
aidh  gu  'n  do  mliarcaich  sinn  niu  ochd  mile  dh'  astar, 
cha  robh  mo  cheann-sa  nì  na  b'  fearr. 

An  deisfh  ar  tràth-nòin  a'  ghabhail,  tlioar  sin  oirnn 

O  O  '  o 

aig  tri  uairean  anns  a'  charbad  mar  a  rinn  sinn  an  de' 
'us  ghabh  sinn  rathad  air  an  deachaidh  sinn  Dihaoine 
tronih  chathadh  Làinith,  agus  seachad  air  Loch  Lùbnaig, 
Srath-tethir,  agus  Tigh-an-Eìgh ;  ach  an  àite  tionndadh 
ris  an  lànili  chli  gu  Bochuiddir  ghabh  sinn  air  adhart 
direach  fad  cheithir  mìle  gu  ceann  Loch  Eirean.  Bha 
'n  latha  breagha  's  e  anabarruch  teth.  Stad  sinn  aig  an 
tigli  òsda  bheag  bho  'n  d'  fhuair  sinn  deadh  shealladh  dhe 

O  O 

'n  loch  ghorm  a  bha  cho  bòidheach  fodh  dhearsadh  na 
grème,  's  gach  dath  bu  breagha  na  cheile  air  na  sleibh- 
tean  mu  'n  cuairt  dhe.  Bha  'n  Bidire  Callum  Mac- 
ghriogair x  agus  a'  bhain-tighearn  Eilidh  a'  bhean,  's  an 
dithis  chloinne  bheag  aca  ga  'r  feitheamh  aig  an  dorus 
agus  thug  iad  leò  suas  an  staidhir  sinn.  Tlia  seùniar 
cuideachd  beag  anabarruch  bòidheach  aca  a'  sealltuinn 
a  mach  ris  an  loch,  agus  tha  e  air  a  chur  an  òrdugh  cho  ^f^*^ 
grinn ^s. .clio- chomh-fhurtail.  Tlia  n  da  chaileig  bhig 
aca  ro-lagliach.  Malamhin  ceithir  bliadhna  'a  dh'  aois 
'us  Mairearad  a  dhà.  Bha  an  Bidire  Oallum  'na  dheise 
ghàidhealaich.  Tha  e  na  Chaiptinn  air  lòng  chogaidh 
'us  sheòl  e  dhuinn  rudan  neònach  a  tlmg  e  dhachaidh  a' 
New  Zealand  agus  botul  a  tha  iad  ag  ràdhainn  a  bh'  aig 
"  Bob  Buadh  "  thug  seann  duine  tha  's  an  sgìreachd  e  do 
'n  bhaintighearn  Eilidh,  agus  cuach  airgid  a  bh'  aiu'  sin- 
sin-seanathair  an  Bidire  Cnallum  's  as  an  d'  òl  Prionnsa 
Tearlach.  'S  i  bhaintigiiearn  Eilidh  an  t-aon  duine 
cloinne  bh'  aig  Iarl  Anntruim  nach  mairionn.  Bha  an 
Bidire  Callum  's  a  bhean  ro  chaoimhneil  'us  thug  iad  ar 

1  Dh'  eug  e  'an  1879. 

tea  dhuinn  'us  dh'  fhàg  sinn  iad  a  thilleadh  dhachaidh 
aie  leth-uair  an  dèigh  coig.     Bha  beagan  sluaigh  a  hha 

O  O  O  O  O 

gle  chàirdeal  cruinn  aig  an  dorus  'us  rinn  iad  iollach  'n 
uair  a  ràinig  sinn  's  a  'n  uair  a  dh'  fhàg  sinn.  Dh'  ath- 
arraich  sinn  eich'  an  àite  eiginn  uime  so  'n  uair  a  thill 
sinn  hho  Bheallach  'an  1843.  Chuir  iad  na  m'  chuimli- 
ne  gun  d'ainmich  mi  sinn  na  m'  leahhar.  Air  ar 
rathad  dhachaidh  chaidh  sinn  tromh  phàircean  Eudan- 
a-Chip,  àite  is  leis  an  Eidire  Callum  ach  tha  e  'n  dràsda 
aig  cuideigein  air  nihàl.  Thill  sinn  air  an  rathad  air  an 
d'  fhalhh  sinn  'us  ràinig  sinn  dhachaidh  aig  leth-uair  'an 
dèigh  seachd. 

Bha  pian  mòr  na  m'  cheannsa  fad  an  latha  ach 
chaidh  e  na  b'  fearr  dìreach  mu  'n  d'  fhuair  sinn 
dachaidh. 

Dwnàirt,  an  searhdamh  latha  de  mhìos 
meadhoin  an  Fhoyhair. 

Fhuair  mi  litir  bho  Chòirneal  Elphinstone  a  sgriòbh  e 
air  an  dara  latha  fichead  bho  Halifax,  's  bha  cùnntas 
cho  taitneach  mu  m'  ghaol  Artair  ìnnte.  Bha  sìde 
mhath  aca  'us  turas  toihchte ;  rinn  esan  mo  rùn  e  fhein 
aig  an  tigh  leis  na  h-uile  neach  a  bh'  air  bòrd  'us  bha 
mòran  de  ghaol  aca  uile  air,  bha  trì  cheud  de  luchd 
imrich  cuaìn  air  bòrd.  Chaidh  sinn  a  mach  da  'r 
cois,  ach  an  deigh  dol  greis  air  adhart  mharcaich  mise 
an  còrr  dhe  'n  astar  'ach  choisich  càch  e.  Bha  mi 
glè  sgìth  's  cha  robh  mi  idir  gu  math.  Shil  an  latha 
'us  lean  e  air  an  uisge  fad  an  fheasgair.  Chuir  sinn 
romhainn  dol  air  adhart  'us  co  dhiùbh  ged  a  bhà  e  cho 
fliueh,  bho  na  chaidh  bata-na-smùid  òrduchadh  gu'  bhi  da 

r'  feitheamh  ga  'r  toirt  gu  Loch  Katrine,  agus  na  h-eith- 
richean  a  hha  g'  ar  'n-iomradh  a  dh'  ionnsuidh,  "A 
chladaich  airgeadaich."  Dh'  fhalbh  mi  fhèin  's  na  cail- 
eagan  's  Ban  -  mhorair  Churchill  direach  mar  air  na 
làithean  roimhe,  ach  'n  uair  a  ràinig  sinn  cha  leigeadh 
an  t-uisge  leinn  rud  's  am  bith  a  dheanamh ;  ach  ghabh 
sinn  ar  tea  'am  bata-na-smùid,  'us  thill  sinn  dachaidh 
agus  ràinig  sinn  an  tigh  aig  leth-uair  an  dtìgh  seachd. 

Diciadaoin,  an  t-ochdamh  latha  de  mhìos 
meadhoin  an  Fhoghair. 

Bha  oidhche  chruaidh  agani  leis  a  ghreim-lònaidh 
na  m'  chois.  Dh'  eirich  mi  beagan  an  dèigh  naoi 
uairean,  agus  's  gann  a  b'  urrainn  domh  mo  chas  a  chur 
fotham,  ach  cha  robh  tinneas  cridhe  's  am  bith  orm, 
ghabh  mi  mo  thràth-maidne  leam  fhein,  ach  cha  mhor 
a  b'  urrainn  domh'  ghabhail.  Dh'  fhan  mi  aig  an  tigh 
a  leughadh  's  a  sgriòbhadh  's  a  gabhail  sèimheanachd 
'an  àiteachan  suidhe  socrach.  Theirinn  mi  gu  'm  thràth- 
nòin  leis  a  chloinn  do  sheòmar-na-cuideachd  'us  chuid- 
ich  am  Brùnach  mi  a  theirneadh  's  a  dhireadh  na 
staidhreach.  Leig  mi  m'  anail  'an  deigh  sin  agus  aig 
fichead  mionaid  romh  cheithir  chaidh  mi  mach  anns  a' 
charbad  le  Sìne  Churchill  ann  an  dòigh  shamhach 
laghach  a  bha  glè  thaitneach.  Cha  robh  'n  latha  ro 
shoillear  's  cha  'n  fhaiceadhmid  fada  uainn,  ach  bha 
greadain  shoillseach  ann  an  dràsda  's  a  rithist  a  bha  cur 
sealladh  breagha  air  an  dùthaich  àillidh.  Ghabh  sinn 
air  adhart  gu  Loch  Menteith  air  a'  cheart  rathad  a  ghabh 
sinn  Diardaoin,  's  bha  iongantas  oirnn  cho  ghoirid  's  a 

dh'  fhairich  sinn  e.  An  deigh  dol  seachad  air  Caisteal 
Chnoc-dheirg  thionndaith  sinn  ris  an  laimh  chli  air 
adhart  ri  taobh  an  loch,  seachad  air  an  eaglais  agus  air  a 
bhaile  bheag  ris  an  abrar  Port  Menteith,  anns  nach  'eil 
ach  dhà  no  trì  thighean.  Fhuair  sinn  sealladh  math  de  dh' 
Innis-mo-thaimh  air  an  rathad,  stad  sinn  a'  ghabhail  ar 
tea  air  taobh  muigh  phàircean  Chnoc-dheirg.  Kinn  sinn 
ar  tea  mu  'n  d'  fhàg  sinn  an  tigh  ach  bha  i  teth  gu  leoir 
aguinn.  Thill  sinn  as  a'  sin  'us  ghabh  sinn  cuairt  tromh 
Chalasraid  agus  air  adhart,  air  an  rathad,  air  an  d' 
thàinig  sinn  a  mach  aig  Cath-chliath-cìse  Chill-ma- 
hòaig.  Tha  mòran  de'  thighean  bòidheach  air  an  togail 
bho  's  'cionn  an  rathaid  so  agus  tha  sealladh  air  an 
dùthaich  mu  'n  cuairt  uaith  a  tha  glè  mhath.  Fhuair 
sinn  dhachaidh  aig  ceathramh  an  deigh  seachd.  Bha 
'n  Ridire  Uilleam  Jenner  air  thoiseach  oirnn  's  an  tigh, 
chaidh  cur  ga  iarruidh  air  son  mo  choise,  ghabh  mi  mo 
dhinneir  shios  an  staidhir  le  Liusaidh  's  le  Sìne  Churchill. 
Bha  mi  coiseachd  ni  b'  fearr  'us  chaidh  mi  sios  gun 
chuideachadh  ged  a  bha  mi  gu  math  crùbach. 

Diardaoin,  an  naothamh  latha  de  mhlos 
meadhonach  an  Fhoghair. 

Fhuair  mi  deagh  oidhche,  agus  chaidh  agam  air 
coiseachd  gu  math  'n  uair  a  dh'  eirich  mi  's  bha  mi  glè* 
thaingeal.  Theirinn  mi  gu  'm  thràth-maidne  mar  a 
b'  àbhaisd.  Fhuair  mi  litrichean  a  rithist  bho  m'  fheu- 
dail  Artair  's  bho  Chòirneal  Elphinstone  le  cùnntas  cho 
toilichte  air  a  mhath  a  tha  e  bhi'  an  sin  a'  deanamh. 
Dh'  flialbh  mi  aig  leth-uair  an  deigh  aon-uair  deug  le 

^iùsaidh  'us  Beatrais  troimh  bheallach  Lainidh  'us  ràinig 
inn  eeann  a  bhos  Loch  Lùbnaig.  Bha  sinn  an  dùil  ri 
lealbh  dhe  a  tharruing  ach  bha  e  tuilleadh  's  fada  's  an 
heasgar  air  son  sin.  Thachair  dà  charbad  mhòr  oirnn 
us  bàrr  sluaigh  orra,  aig  a  chuid  a  b'  aimleathna  de  'n 
Irochaid  a  tha  dol  gu  Cill-ma-hòaig  agus  chunnaic  sinn 
Iròbhain  de  chrodh  gàidhealach  's  iad  air  an  rathad  a 
Ih'  ionnsuidh  na  n-Eaglaise  brice.  Cha  robh  annta  ach 
)eathaichean  beaga  ach  bha  iad  cho  fiadhaich  coltach 
3  iad  cho  mollach  pheallagach  's  na  dròbhairean  le  'n 
'oin  nan  deigh.  Chunnaic  sinn  mòran  dhròbhain  ag 
onnaltradh  mu  iochdar  na  'm  monaidhean  air  an  rathad 

ranlpi  ceann  Loch  Eireann.  Bi'  iad  a  stad  oidhcheanan 
dr  an  rathad,  agus  's  àbhaisd  do  na  dròbhairean  fuir- 
ach  fhaotuinn  le  'n  luchd  eòlais  's  na  bothain  agus 
mns  na  bailtean  beaga  mu  'n  cuairt.  Fhuair  sinn 
lachaidh  aig  leth-uair  an  dèigh  aon  uair.  Chuir  mi  dà 
ihraobh  òg  air  beul-thaobh  an  tighe,  agus  chuir  Liù- 
aidh  'us  Beatrais  feadhain  cuideachd.  Cha  robh  leam 
ich  a  chlann,  aig  mo  thràth-nòin  an  diugh  a  rithist. 
3ha  mo  chas  glè  rag,  agus  ged  a  bha  mi  cur  romham 
,on  turas  eile  'thoirt  gu  Loch  Katrine  b'  feudar  dhomh 
uireach  aig  an  tigh,  ged  a  bha  e  duilich  leam.     Ghabh 

aiiini  sgrìob  bheag  an  dèigh  uile  le  Beatrais  anns  a  char- 
>ad  gu  tigh  òsda  na  Tròsaich  's  air  ais.  Chunnaic  sinn 
m  Tròsaich  àillidh,  agus  Loch  Achareidh,  'us  a  Bheinn- 
nheanbh  ag  eirigh  cho  breagha  'o  's  a  chionn.  Fhuair 
m  seòrsa  de  tharruing  a  dheanadh  air  oirean  a  mach  na 

iiiil  )einne,  agus  thill  me  glè  thoilichte  leis  a  so  aig  letli- 
iiair  an  dèigh  seachd.    Stad  sinn  troirid  bho  'n  tigh  a  gha- 

bhàil  air  tea  ach  cha  d'  thainig  mise  as  a'  charbad  idir. 
Bha  mi  mòran  ni  b'  fearr  le  dhol  a  mach  'us  bha  mi  'n 
comas  suidhe  aig  an  dinneir  àbhaistich  agus  bha  'n 
liidire  Uilleam  Jenner  aig  a  bhòrd  leinn.  Bha  mo 
chagaran  Beatrais  leinn  greis  aig  an  dinneir  mar  a  bha 
i  air  na  h-uile  oidhche  eile  de  'n  sgriob  so.  Cha  tug  mi 
2)ctge  idir  leam  bho  'n  tigh  agus  's  e  'm  Brùnach  an  t-aon 
àrd-sheirbhiseach  a  bha  'm  frithealadh  aig  mo  thraìthean 
uile,  agus  air  chùl  sin  fhritheal  e  'muigh  orm  anns  goch 
àm  'us  e  daonnan  cho  ullamh,  cho  làmhchuir  agus  cho 
toilichte.  Bha  na  trì  deadh  ghillean  bùird  Blake,  Can- 
non,  agus  Tearlach  MacThòmais  leinn  agus  fhritheal 
iadsan  am  bòrd  aig  an  tràth-nòin  'us  aig  an  dinneir. 
'S  e  Tearlach  aon  de  sheachdnar  bhràithrean,  's  tha 
dithis  dhiubh  nam  sheirbhis  fhein  'us  fear  eile  na  ghill- 
eunaich  am  Baile-Mhoireil.  Bha  Sharp  còir  's  an 
t-seòmar  na  h-uile  latha  aig  uair  na  dinneir  's  e  cho 
mhath  's  a  fuireach  'n  a  luidhe  cho  sàmhach,  stòlda. 

Dihaoine,  an  deicheamh  latha  de  mhtos 
mu  dheireadh  an.Fhoyhair. 

Bha  e  sileadh  air  an  uisge  moch  's  a  mhaduinn,  agus 
dhearbh  sin  dhomh  gu  'n  d'  rinn  mi  ceart  m'  inntinn 
atharrachadh  mu  rathad  an  Spiteil  a  ghabhail  dachaidh 
mar  a  bha  mi'  cur  romham  air  feasgar  an  dè.  Bha  mi 
mòran  ni'  b'  fearr  agus  bha  e  ni'  b'  fhasa  dhomh  cois- 
eachd.  Dh'  fhàg  sinn  Inbher-Thròsaich  aig  leth-uair  an 
dèigh  aon-uair-deug  agus  gu  dearbh  tha  cuimhneachan 
toilichte  agam  air  na  deich  latha  a  chaidh  mi  ann  cho 
sàmhach  ajms   cho   clùmhor.      A<ms  air  an   dùthaich 

àluinn  agus  na  seallaidhean  breagha  a'  chunnaic  mi 
anns  a'  choimhearsnachd,  ged  a  chaidh  an  dà  latha  mu 
dheireadh  a  mhilleadh  orm  leis  a  ghreim  -  lònaidh 
mhosach  so.  Chaidh  an  dà  chaileig  agus  mise  air 
adhart  ann  an  carbad  duais  a  fhuair  sinn  bho  Chala- 
sraid,  bha  'm  Brùnach  na  shuidhe  cho  àrd  air  a 
thoiseach  's  gu  'n  robh  e  cur  mo  chridhe  as  a  chochull 
a  bhi  sealltuinn  air.  Chaidh  Sìne  Churchill  agus  an  dà 
dhuin-uasal  air  athart  air  thoiseach  oirnn  gu  àite-stad 
carbad-na-smùid  aig  Calasràid.  Dh'  fhalbh  an  treal- 
laich-turais  againn,  agus  na  h-eich  bheaga,  agus  gach 
ni  a  bhuineadh  dhuinn  leis  an  aon  each  iaruinn  leis  an 
d'  fhalbh  sinn  fhèin.  Stad  sinn  an  taobh  muigh  do 
Pheairt  air  son  beagan  mhionaidean  a'  ghabhail  ar 
tràth-nòin — thainig  Sìne  Churchill  a  stigh  a  rithist  aig 
Abaireadhain  air  son  ar  tea — los  gum  faigheadh  am 
Brùnach  tighinn  ga  'r  cuideachadh.  Chaidh  sinn  a 
stigh  do  dhà  charbad  an  uair  a  ràinig  sinn  Bailatair 
agus  bha  'n  t-uisge  ann. 

Ràinig  sinn  Baile-Mhoireil  aig  leth-uair  an  dèigh  sia. 


RUSGADH    XA   'X    CAORACH. 

Baile-Mhoireil, 

Diluain,  an  treas  latha  dcug  de  'n 

mhìos  bhuidhe,  1870. 

Dh'  fhalbh  sinn  bho  'n  tigh  anns  a'  charbad  aig  leth- 
uair  an  dèigh  aon-uair-deus;  amis  ghabh  sinn  seachad 

air  tigli  Iain  MhicThòmais.  Bha  na  caoraich  agamsa 
ann  am  fang  'an  sin  anns  an  achadh  a  bu  dlùithe  air 
làimh,  goirid  bho  'n  bhalla,  'us  Seumas  Brùn,  an 
ciobair  agus  am  Moireastanach  a  th'  agam  na  ghreidh- 
ear  'an  Abair-Ghealadair,  a  breith  air  na  caoraich  agus 
a'  ceangal  an  casan.  Bha  bràthair  Morgan  'us  feadhain 
eile  'g  an  cuideachadh.  Bha  iad  an  dèigh  an  ceangal  'g 
an  cur  'an  uchd  na  'm  boireannach  'us  iad  na  'n  suidhe 
air  an  làr  agus  lom  iad  na  ruisg  dhiubh  gu  miorbhuill- 
each  math  le  siosaran  mòra.  Bha  ceathrar  dhiubh  na  'n 
suidhe  mun  cuairt  agus  bha  triuir  diùbh  na  'n  deadh 
rùsgadairean,  b'  ann  dhiùbh  sinn  Bean  Durran,  'us 
Bean  Leys  ach  cha  robh  urrad  de  chleachdadh  aig 
Bean  a  Mhoireastanaich  air,  agus  bha  e  gu  niath  duilich 
dhi  greim  a'  chumail  air  na  caoirich  mhora  throma  sin 
agus  iad  cho  dona  le  breabadh.  Tha  aig  na  rùsgadair- 
ean  ri'  'n  toirt  eadar  an  glùinean  agus  is  obair  chruaidh 
e.  Bha  ceathrar  eile  de  bhoireannaich  na  'n  suidhe  ri 
taic  a'  bhalla  's  iad  a  rùsgadh  cuideachd  chaidh  comh- 
arradh  a  chur  an  dèigh  sin  air  na  caoirich ;  agus 
mu  'n  deachaidh  cuid  dhiubh  a  rùsgadh  b'  eadar  na 
h'  adhaircean  aca  a  shàbhadh  'g  an  cumail  bho  fhàs  a 
stigh  na  'n  cinn.  Thaitinn  an  sealladh  rium  gu  math 
bha  e  cho  neònach  a  bhi  faicinn  na  'n  rusg  tiugha 
breagha  a  tighinn  dhiubh  mur  gum  bu  chotaichean 
uachdair  a  bh'  orra  iad. 

GEALLTANAS  PÒSAIDH  AIR  A  THOIRT  LEIS  A' 
BHAN  -  PHRIOXNSA  LIÙSAIDH  DO  MHARCUS 
LATHURNA. 

Baile-Mhoieeil, 

An  treas  latha  de  mhìos  mu  dheireadh 

an  Fhoyhair,  1870. 

'S  e  latha  sònruichte  a  bha  ann  an  diugh !  Thug 
Liùsaidh  ar  gaoil  gealltanas  pòsaidh  do  Mharcus 
Lathurna. 

Thachair  so  an  uair  a  bha  iad  a'  gabhail  sràid  bho 
Airidh  Ghlas-uillt  a  dh'  ionnsuidh  an  Dubh-loch.  Bha 
Sìne  Elj  leòtha,  agus  Morair  Hatherley  (Lord  Chan- 
cellor).  Chaidh  mise  anns  a'  charbad  le  Beatrais,  agus 
Bean  Ponsonby  gu  tobraichean  na  Pannanaich  a  tha 
mu  dha'  mhìle  bho  Bhailatair,  air  taobh  deas  na 
h-aibhne,  àite  anns  an  robh  mi  roirnhe  bho  chionn 
moran  bhliadhnachan.  Tha  iad  gu  tubaisteach  an 
dèigh  na  h-uile  craobh  a  bh'  air  na  monaidhean  a 
ghearradh  sios. 

Thàinig  sinn  as  a'  charbad  'us  bhlais  sinn  an  t-uisge, 
agus  tha  e  làn  iaruinn.  Choimhead  sinn  air  an  àit' 
ionnlaid  agus  chaidh  sinn  troirnh  an  t-seann  tigh  òsda 
bheag  neònach  anns  an  bheil  na  h-uile  ni  cho  glan  's 
cho  grinn.  B'  àbhaisd  mòran  tathaich  a  bhi'  air  anns 
na  làithean  a  dh'  fhalbh.  Thug  am  Brùnach  bliadhna 
air  sheirbhis  ann  agus  bha  aireamh  mhòr  a  dh'  eich  's 
de  ghobhair  aca  's  an  àm  sin. 

Bha  'n  spèur  an  diugh  mar  a  bha  e  bho  chionn  dà 
latha  gun  leud  na  boise  de  neul  air  a  ghorm-bhrat 

àillidh.  Eàinig  sinn  dhachaidh  aig  seachd  uairean. 
Thill  Liùsaidh  dhachaidh  beagan  an  dèigh  sin  agus 
dh'  innis  i  dhomh  gu  'n  do  bruidheann  am  Marcus  rithe 
mu'  ghràdh  dhi,  agus  gu  'n  d'  iarr  e  i  ri  phòsadh  agus 
gu  'n  tug  i  a  gealltanas  dha  le  làn  fhios  air  mise  'bhi 
deònach  air  a  ghnothuch.  Cha  robh  mi  gun  fhiughair 
agam  ri  so  a  thachairt  ach  an  dèigh  uile  'n  uair  a 
thàinig  an  gnothuch  gu  daingean  an  ceart  bha  mi  cho 
duilich  a  bhi  'g  a  call.  Ach  thug  mi  m'  aonta  mar  a 
bha  e  nadurra  dhomh  a'  dheanamh  agus  cha  'n  'eil 
agam  ach  a  bhi  nise  ag  urnuigh  gu  'm  bi  i  sona. 


DIDÒNUICH    COMANNACHAIDH   CHRATHIE, 
1871. 

Baile-Mhoireil, 

Didònuich,  an  treas  latha  deug  de 

chcud  mhìos  a'  ghcamhraidh. 

Bha'  mhaduinn  glè  shoillear  ged  a  bha  sneachda 
dùmhail  air  a  bhlàr.  Chaidh  mi  do  'n  eaglais  aig  da- 
uair-dheug  agus  Ban-diùc  Roxburgh  us  Ban-mhorair  Ely 
leam.  'S  e  Morair  Bridport  a  bha  frithealadh  orm  agus 
chaidh  esan  leam  cuideachd.  Thoisich  seirbhis  shòn- 
ruichte  an  latha  an  dèigh  na  searmoin  agus  gu  dearbh 
bu  drùighteach  a  bhi  'g  a  h-èisdeachd.  Ghluais  i  m' 
aigne  fhèin  'us  bhean  i  ga  m'  chridhe  cho  mhòr  's  nach 
urrainn  mi  innse.     Cha  dichuimhnich  mi  am  feasd  e. 

Bha  coltas  na  h-eaglaise  glè  dhrùighteach.  Bha  na 
bùird  anns  na  suidheachain  tharsuing  mu  choinneamh 
na  cùbaid,  air  an  còmhdach  le  anart  geal.  Ged  a  thàinig 
am  Brùnach  leinn  cha  do  shuidh  e  fhèin  no  gin  eile  dhe 
na  seirbhisich  Albannach  air  ar  cùl  mar  a  b'  abhaist. 
Shuidh  iad  gu  h-iosal  an  staidhir  leis  an  fheadhain  eile 
a  bha  gu  commannachadh  aig  a  cheud  bhòrd.  Bha 
bòrd  eile  air  beulthaobh  na  cùbaide  agus  e  cùirnichte 
le  anart  geal. 

Bha  'n  t-seirbhis  mar  air  na  Sàbaidean  eile  gu  dèrgh 
na  searmoin  ach  gu  'n  robh  luaidh  air  choirèigin  anns 
gach  salm  'us  ùrnuigh  air  dleasdanas  an  latha,  agus 
b  'e  an  ceann-teagaisg  "  Umhlachd  iomlan  a'  Mhic  " 
(Eabh.  ii.  10). 

Bha  an  ùrnuigh  an  dèigh  na  searmoin  glè  ghoirid  agus 
na  dèigh  thug  an  Dr  Mac-an-Tàilleir  beagan  fhocal 
dhoibh  as  a  chùbaid.  Thug  e  cuireadh  dùrachdach  do  na 
fior  aithreachain  gu  iad  a  tharuing  dlùth  do  Dhia  aig  a 
bhòrd  fhèin,  ach  thoirmisg  e  uaith  iadsan  a  bha  cruaidh- 
ichte  anns  a'  pheacadh.  Bha  na  h-uile  focal  a  labhair 
e  cho  làn  caoimhneis  'us  misnich  dhoibhsan  a  bha  lag. 
Thug  mi  'n  aire  gu  'n  robh  aon  a  clh'  ùrnuighean  na  h- 
eaglaise  Sasunnuich  aige,  ach  gu  'n  robh  i  aigesan  ni  bu 
ghiorra  'us  ni  bu  shimplidh  no  a  tha  i  anns  an  leabhar 
.  .  .  an  deigh  dhà  mar  so  criochan  a  chur  mu  'n  bhòrd, 
theirinn  e  a  dh'  ionnsuidh  a'  bhùird  a  bh'  air  beulthaobh 
na  cùbaid  'us  sheas  e  ann  an  sin  làmh  ris  a'  mhinisteir 
a  bha  'g  a  chuideachadh  agus  na  foirfich  air  gach  taobh 
dhiubh.  Sheinn  an  cothional  an  còigeamh  salm  deug 
thar  an  fhichead  agus  fhad  's  a  bha  iad  ris  a  sin  thug  na 

foirfich  a  stigh  an  t-aran  agus  am  fion  'us  chuir  iad  air 
a  bhòrd  iad.  Bha  'n  t-aran  air  dà  thriunnsar  mhòr,  a 
bha  còmhdaichte  le  anart  geal  agus  e  air  a  ghearradh 
na  mhìrean  beaga.  Agus  am  fion  ann  an  ceithir  cupain 
mhòr  aìrgid.  Leugh  am  ministeir  an  sin  na  briathran 
bho  cheud  litir  an  Abstoil  Phòil  a  chum  nan  Corin- 
tianach  xi.  23,  anns  am  bheil  barantas  air  son  suipeir  an 
Tighearna  a  choimhead,  agus  an  deigh  sin  rinn  e  ùrnuigh 
choisrigidh  a  bha  goirid  ach  glè  dhrùighteach. 

Chaidh  an  sin  an  t-aran  agus  am  fion  a  chur  an  làmh- 
an  nam  foirfeach  agus  na  'm  measg  bha  Frannsaidh 
Leys  brathair  màthar  a'  Bhrùnaich,  Symon  a'  mar- 
sanda,  Hunter,  agus  an  Dr  Eobastanacli,'  'us  thug 
iad  sin  do  chàch  e.  Thug  e  fhèin  e  do  'n  fheadhain 
a  bu  dlùithe  dha  dhiubh,  anns  an  t  -  suidheachan, 
mheadhoin  anns  an  àbhaisd  do  theaghlach  MhicThomais 
suidhe.  Bha  ann  air  an  am  so  seann  Dònull  Stiùbhard 
a  tha  ceithir  fichead  bliadhna  'us  a  sia  agus  a  bhean 
nach  'eil  ach  còig  bliadhna  nis  òige  na  e  fhein  's  iad  le 
cheile  a'  sealltuinn  cho  èireachdail  agus  cho  ghrinn. 
Bha  muinntir  Dhònuil  òig  Stiùbhard  ann,  teaghlach 
MhicThomais,  'us  an  sean  Bhrùnach  agus  a  bhean — 
esan  ceithir  fichead  bliadhna  agus  a  h-aon  's  e  air  cromadh 
cho  mhòr  agus  ise  tri  fichead  bliadhna  agus  a  h-aon  deug. 
Bha  am  breacain  ghuaille  air  sean  Iain  Brùn,  agus  air 
seann  Dònull  Stiùbhard  ;  agus  bha  sean  Mhac-a-Ghobha 
a'  Kintore  na  shuidhe  leòtha.  Chaidh  an  t-aran  itheadh 
's  am  fion  òl  le  leithid  a  dh'  urram  's  iad  uile  nan  suidhe. 
Shìn  iad  fhèin  air  adhart  e  bho  'n  dara  h-aon  gus  an 
t-aon  eile ;  's  bha  na  h-uile  gin  a  cur  a  chupain  air  ais  air 

a  bhòrd  an  clèigh  òl  as,  agus  an  sin  na  foirfich  'g  a  ghiulan 
a  dh'  ionnsuìdh  an  ath  shuidheachain  anns  an  robh 
bòrd  cùrnaichte  's  mar  sin  air  adhart  gus  an  d'  òl  iad 
uile  dhe.  An  dèigh  sin  chuir  na  foirfich  an  t-aran  's  an 
fion  air  ais  air  a  bhòrd  a  bh'  air  bealthaobh  a'  nihinistear 
agus  thug  esan  focal  no  dha  a  dh'  earail  air  an  t-sluagh 
agus  thug  e  buidheachas  'nan  ainm.  Thug  e  an  sin  a 
mach  an  treas  salm  thar  a'  cheud,  agus  am  feadh  a  bha 
iad  'g  a  seinn  dh'  fhàg  an  luchd  comannaichidh  am  bòrd 
agus  shuidh  feadhain  eile  sios  nan  àiteachan. 

Dh'  fhalbh  sinne  dhachaidh,  an  dèigh  sin.  Tha  e 
eucomasach  dhòmhsa  innse  mar  a  dhrùigh  an  t-seirbhis 
shimplidh  agus  bhreagha  so  oirnn.  Bha  na  h-uile  neach 
cho  dùrachdach  coltàs  gun  chur  a'  fiachamh  sam  bith 
agus  cha  ghabh  e  cur  an  ceill  dhòmhsa  an  coltas  fìor 
chrabhaidh  a  bh'  air  a'  chothional  uile.  Dhrùigh  e  orm 
fhèin  cho  mhòr  's  gu  'n  do  dhùisg  e  miann  orm  gu'  bhi 
na  'm  measg  aig  a'  bhòrd.1  Bha  e  cho  chiatach  leam  an 
sluagh  còir  simplidh  fhaicinn  an  sin  'n  an  èideadh 
laghach  fhein  agus  mi  eòlach  air  mòran  dhiubh.  Bha 
aon  seann  bhoireannach  ann  gun  cheann-eudach  aeh  a 
currac  geal  'us  bha  cuid  dhiubh  a  choisich  astar  fada 
ged  a  bha  'n  sneachda  cho  tròm  's  iad  fhèin  cho  aos- 
mhor.  Bha  'chuid  mhòr  dhe  'n  t-sluagh  againn  fhèin 
ann.  Bàinig  sinn  dhachaidh  aig  fìchead  mionaid  roimh 
dhà  uair. 

1  Tha  mi  a'  gabhail  a'  chonimannachaidh  an  sin  na  h-uile  fogharadh 
bho  1873. 

AM   BEUM-SLEIBHE,    1872. 


Dimàirt,  an  t-aona,  latha  dcug  de 
'n  mhìos  bhuidhe. 

Thàinig  am  Brùnach  a  stigh  beagan  an  deigh  cheithir 
uairean  's  e  ag  ràdh  gun  robh  eagal  air  gu  'n  robh  lean- 
abh  air  a  bhàthadh  anns  an  abhuinn  's  gu  'n  robh  sluagh 
an  àite  uile  a  mach  a'  siubhal  air  a  shon  an  uair  a  bha 
esan  shios  aig  taobh  na  h-aibhne.  Chuir  an  naigheachd 
cruaidh  so  oillt  orm  b'  e  Kattray  ainm  athair  an  leinibh. 
Tha  e  a'  fuireach  aig  Càrn-na-creige  direach  os  cionn  an 
àite  's  an  do  thog  am  marsanta  fiodha  ùr  a  thigh.  Tha  e 
làmh  ri  tigh  a'ghille-seilg  Abercrombie  goirid  bho  thigh 
tuathanachais  Mhonaltri.  Dh'  fhalbh  mi  ann  an  carbad 
le  Beatrais  'us  Sìne  Ely  beagan  roimh  chòig  uairean  'us 
ghabh  sinn  air  adhart  ri  taobh  tuath  na  h-aibhne.  Stad 
sinn  greis  aig  Tigh-na-bàiche  'us  chunnaic  sinn  an  sluagh 
air  ais  's  air  adhart  ri  taobh  an  uisge.  Thachair  dà 
bhoireannach  oirnn  an  sin  'us  dh'  innis  iad  dhuinn  gu  'n 
robh  dithis  chloinne  air  am  bàthadh  agus  gu  'n  robh  iad 
an  dèigh  corp  an  fhir  a  b'  òige  dhiubh  fhaotuinn.  'S  e 
'n  gnothuch  uamhasach  e  mo  thruaighe !  Bha  iad  a' 
siubhal  anns  gach  àite  air  son  an  fhir  eile.  'N  uair  a 
bha  sinne  an  sin  thàinig  sean-mhathair  an  leinibh  le 
cabhaig  bho  àit  ris  an  abrar  Scutter  Hole  agus  i  ann  an 
staid  chruaidh  mu  'n  ni  a  thachair  's  ban-Chatanach  i — 
màthair  Rattray.  Thill  sinne  an  dèigh  dol  air  adhart 
beagan  ni  b'  fhaide. 

Tha  Allt  Mhonaltri  a  ruith  a  nuas  dlùth  air  tigh  an 

tuathanaich  agus  beagan  fo  'n  bhùth  aig  bean  MhicPhea- 
droin  tha  e  gabhail  seachad  fo'  dhrochaid  bhig  agus  a 
tuiteam  anns  an  abhainn  agus  chuala  sinn  gur  a  th'  ann 
a'  cluich  ri'  thaobh  a  bha  'n  dà  ghille  bheag,  bha  fear 
dhiubh  tri  bliadhna  dh'  aois  agus  am  fear  eile  eadar 
deich  agus  aona-bliadhn'  deug.  Cha  'n  'eil  ann  am  biche- 
antas  ach  àlltan  beag,  ach  bha  beum-slèibhe  an  diugh 
ann.  Bha  'n  abhainn  i  fhèin  air  at  cho  mòr  's  nach 
faicte  clach  innte.  Thuit  am  fear  beag  's  an  allt  's  am 
fear  eile  'g  iasgach,  'us  leum  esan  an  sin  a  stigh  a  thear- 
nadh  a  bhràthar.  Bha  clann  Abercrombie  leotha  agus 
ghlaodh  iad  cho  àrd  's  gu  'n  cualas  iad,  ach  mun  d' 
ràinig  duine  iad  thug  an  sruth  leis  a  stigh  do  'n  abhainn 
iad.  'S  e  gnothuch  cianail  a  th'  ann !  A  rèir  mar  a 
chuala  mi  air  mo  rathad  dhachaidh,  bha  màthair  na  'ni 
balachan  bochda  air  falbh  bho  'n  tigh  'n  uair  a  thachair 
an  sgioradh  so  ;  bha  i  air  falbh  a'  sealltuinn  air  a  màthair 
fhein  a  bha  'n  a  luidhe  an  coltas  bàis  agus  chaidh  am 
fear  'bu  shine  a  chumail  as  an  sgoil  a  thoirt  an  fhaire 
air  an  fhear  bheag. 

Ghabh  sinn  suas  gu  tigh  bean  a'  Ghranntaich  'us 
ghabh  sinn  ar  tca  an  sin.  Choisich  sinn  an  dèigh  sin 
air  adhart  ri  taobh  na  h-aibhne  'us  chuala  sinn  gu'  n  do 
thill  am  bàta  's  nach  d'  fhuair  iad  an  ionndrainn.  'N  uair 
a  ràinig  sinn  ni  bu  dlùithe  air  a'  chaisteal,  chunnaic 
sinn  feadhain  air  bruachan  na  h-aibhne  a  rùrach  a 
measg  nan  creag  le  maidean  agus  bha  athair  na  cloinne 
na  'm  measg.  Be  'n  sealladh  brònach  fhaicinn  a'  seall- 
tuinn  air  son  colainnean  a  leanaban  bochda,  agus  e  a 
sior  ghal. 

Diciadaoin.  an  dara  latha  deug  de 
'n  mhios  bhuidhe. 

Chaidh  mi  na  m'  charbad  suas  gu  Bush  a  dh'  earalach- 
adh  air  bean  Uilleam  Brùn  nach  leigeadh  i  le  Ailbeart 
beag  gaolach  ruith  mu  'n  cuairt  leis  fhein  air  eagal  e 
dhol  a  chòir  an  uillt,  agus  bha  mi  toilichte  fhaicinn  gu  'n 
robh  i  fhèin  a  tuigsinn  gu  'n  robh  cunnart  ann.  Thuirt 
i  gu  'n  d'  falbh  Uilleam  am  duine  aice  aig  trì  uairean  's 
a'  mhaduinn  a  dhol  le  càch  a  rannsachadh  gach  àite  air 
son  nan  corp,  chaidh  cuid  diubh  sios  gu  Abar-Gheal- 
laidh  agus  cho  fad  air  adhart  ris  a  Ghirnich  agus  feadh- 
ain  eile  gu  h-àrd  us  gu  h-iosal  mu  'n  chaisteal  ach  cha 
robh  ni  ri  fhaotuinn. 

Tha  na  h-uile  duine  ri  bhi  mach  a  màireach  a  rann- 
sachadh  gach  àite. 


Diardaoin,  an  treas  latha  dewj  de 
'n  inhios  bhuidhe. 

Dh'  fhàg  mi  'n  tigh  anns  a'  charbad  le  Beatrais  'us 
Sìne  Ely  aig  leth-uair  an  dèigh  deich.  Ghabh  sinn 
seachad  air  a'  bhùth  bheag  aig  bean  MhicPheadroin 
agus  thionndaidh  sinn  far  an  rathaid  ris  an  làimh  dheis, 
air  cùl  an  tighe  ùir  aig  a'  mharsanta  fiodha.  Thàinig 
sinn  as  a'  charbad  fo'  thigh  a  ghille-seilg  Abercrombie 
agus  choisich  sinn  gu  tigh  beag  Chàrn-na-creige  aig 
bun  Creag-an-Ordui.  Tha  'n  suidheachadh  aige  gle 
bhòidheach  's  e  fodh'  fhasgadh  a'  bhruthaich  'us  sealladh 
cho  breagha  ri  fhaotuinn  uaithe  de  Loch-na-gàr. 
Chaidh  am  Brùnach  a  stigh  an  toiseach  asus  chunnaic 

e  seann-mhàthair  na  cloinne.  Chaidh  sinne'  stigh  an 
cleigh  sin  agus  air  bòrd  fo  anart  geal  ann  an  ceann- 
ceatharna  'n  tighe,  bha  'n  leanabhan  bòidheach  neochion- 
tach  's  gun  e  ach  trì  bliadhna  a  dh'  aois.  Thog  iad  an 
t-anart  'us  be  'n  leanabh  reamhar  ciatach  e,  agus  e 
sealltuinn  dìreach  mar  gu  'm  biodh  e  'n  a  chadal.  Cha 
robh  milleadh  sam  bith  air,  'us  bha  e  na  eudach  mairbh 
agus  a  làmhan  paisgte  'us  rughadh  bùidheach  'na 
ghruaidhean,  bu  chianail  an  sealladh  e.  Leig  mi  le 
Beatrais  fhaicinn,  agus  bha  mi  toilichte  gur  ann  's  an 
dealbh  dhrùighteach  agus  bhòidheach  so  a  chitheadh  i 
'm  bàs  air  son  a  cheud  uair. 

Thàinig  an  sin  a'  mhàthair  bhrònach  a  stigh,  clio 
chiùin  agus  cho  sàmhach,  chaoin  i  beagan  an  toiseach  'n 
uair  a  rug  mi  air  a  làimh,  agus  a  dh'  innis  mi  dhi  mar 
a  bha  mi  a  faireachduinn  air  son  a  leòn,  agus  air  son  a 
deuchainn  chruaidh.  Thiormaich  i  a  deòir,  agus  thuirt 
e  leis  an  earbsa  mhòir  agus  anns  an  spiorad  striòchdaidh 
do  thoil  an  Fhreasdail  a  tha  cho  làidir  anns  an  t-sluagh 
so  "  Feumaidh  sinn  feuchainn  ris  a  so  a'  ghiùlan,  agus 
ar  dòchas  a'  chur  anns  an  Uile-chumhachdach." 

Is  e  Alasdair  a  b'-ainm  do  'n  ghille-bheag  bhochd. 
Tha  i  fhein  na  boireannach  tana  glas  dorcha,  deadh 
bhean  air  am  bheil  coltas  glè  eireachdail.  "  Cha  b' 
ann  ga  toil  fhèin  a  dh'  fhalbh  i  air  an  latha  sin  "  thuirt 
a'  màthair-cheile  ach  b'  e  'n  duiiie  aice  a  thug  oirre  falbh 
a  dh'  fhaicinn  a'  màthar.  Tha  aon  mhac  beò  aice 
fhathast  agus  dà  chaileig,  ach  chaill  i  'n  t-aon  bu  shine 
agus  an  t-aon  a  b'  òige  'g  a  teaghlach.  'N  uair  a  bha 
mi  falbh  thug  mi  dhi  ni-èigin,  bhean  sin  gu  mòr  rithe 

agus  thug  i  a  beannachd  orm.  'S  ann  ri  taobh  an  uillt 
os  cionn  na  drochaide  bige  a  bha  a  chlann  a'  cluich  an 
uair  a  dh'  èirich  an  sgioradh  brònach  so  dhoibh. 

Choisich  sinn  sios  a  rithist  agus  an  sin  thill  sinn 
dhachaidh  anns  a'  charbad.  Ghabh  sinn  sràid  an  dèigh 
sin  seachad  air  na  stàbuill  sios  gu  taobh  na  h-aibhne 
far  an  robh  an  sluagh  air  cruinneachadh  air  gach  taobh. 
Bha  Dònull  Stiùbhard,  Sèumas  Brùn,  agus  dithis  eile 
anns  a'  bhàta  agus  iad  uile  ag  obair  le  maidean  anns 
gach  toll  agus  fodh  gach  clach  mar  a  bha  iad  a'  dol  air 
adhart.  Bha  iad  shuas  aig  linne  a  bhàta  's  air  ais  ach 
cha  d'  fhuair  iad  ni.  Dh'  fheith  mi  fhèm  an  sin  gus  an 
robh  e  aon  uair.  Cha  b'  urrainn  dhomh  falbh  bho  'n 
t-sealladh  chianail.  Bha  'n  t-athair  bochd  air  an  taobh 
air  an  robh  sinne,  agus  bha  Uilleam  Brùn  a'  measg 
chàich  air  an  taobh  thall.  Shuidh  mise  greis  air  a 
bhruaich  le  Sìne  Ely.  Bha  Beatrais  air  dol  dhachaidh 
air  thoiseach  oirnn.  Bha  'n  Granndach  cho  mhath  ris 
a'  Bhrùnach  na'  sheasamh  goirid  uamsa.  'N  uair  a 
ràinig  iad  linne  dhoimhin  a  bha  'n  sin  anns  an  do 
thachair  do  dhuine  a  bha  ag  iasgach  a'  bhradain  a  bhi 
air  a  bhàthadh  bho  chionn  dà  bhliadhn'  thar  fhichead 
chuir  iad  mir  a  dh'  eudach  dearg  ri  bàrr  maide  fada 
agus  chuir  iad  e  os  cionn  an  uisge  agus  leig  so  leòtha 
gach  ni'  fhaicinn  gu  ruig  an  grùnnd  ach  bha  an  saothair 
diomhain  oir  ged  a  bha  'n  abhainn  air  tuiteam  bha 
sruthladh  math  de  thuil  fhathast  innte. 

Chaidh  mi'  mach  aig  ceithir  uairean  le  Sìne  Ely  ann 
an  carbad  aon  eich  agus  thill  sinn  a  rithist  roimh  chòig. 
Chunnaic  mi  Mr  Lubban  am  maighstir-sgoil  duine  beag 

ro-laghacli — agus  bha  esan  ag  ràdh  gu  'n  robh  Sèurnas 
so  am  fear  bu  shine  na  leanabh  tapaidh  math.  Tha 
na  h-uile  neach  cho  làn  co-fhaireachdain  agus  a'  noch- 
dadh  de  ehaoimhneas.  Is  taitneach  ri'  fhaicinn  mar  a 
tha  iad  uile  cho  iomaguineach  air  son  corp  an  leinibh 
bhochd  fhaotuinn.  Is  e  a  cheud  rud  's  a'  mhaduinn 
agus  an  rud  mu  dheireadh  's  an  oidhche  e,  ao;us  is  obair 
throm  e  rè  nan  làithean  fada  so.  Ach  tha  a  leithid  de 
bhròn  air  na  h-uile  neach  air  son  an  sgioraidh  mhulad- 
aich  so.  'N  uair  a  bha  sinn  aig  ar  dinneir  fhuair  sinn 
tios  gun  d'  fhuair  iad  an  corp  beag  air  eilean  aig  Pan- 
anaich,  fodh  Bhailatair  agus  gu  'n  robh  iad  a  deanamh 
deas  air  son  a  thoirt  dachaidh  gun  dàil. 

Disathurna,  an  còiycamh  latha  deug 
de  'n  mhìos  bhuidhc. 

An  deÌQ'h  ar  tràth-nòin,  aicr  ceathramh  roimh  thrì 
uairean  chaidh  mi  a'  dh'  ionnsuidh  na  cadh'-chliadh  'n 
iar  anns  a'  charbad  leis  an  dithis  chloinne  agus  chun- 
naic  sinn  an  tiodhlacadh  agus  an  sluagh  uile  a'  gabhail 
an  rathaid  cho  chianail  agus  cho  socrach ;  thill  sinn  air 
ais'  us  ghabh  sinn  seachad  air  an  drochaid  agus  sinn  a 
faotuinn  plathadh  de  'n  chòmhlan  bhrònach  an  dràsda 
agus  a  rithist.  Chunnaic  sinn  iad  an  sin  a  tighinn  'n 
ar  coinneamh  'us  thill  sinn  a  dh'  ionnsuidh  na  drochaide, 
far  an  do  sheas  sinn  gus  an  deachaidh  iad  seachad. 
Bha  mu  dheich  duine  fichead  ann  uile  gu  lèir,  bha 
athair  na  cloinne  ann — an  duine  bochd — 'us  bha  Sèumas 
Brùn  agus  Uilleam  a  bhràthair  ann,  'us  bràthair  Fhrànn- 
saidh,  agus   Alasdair  Leys  agus  an  tuathanach  Mac- 

rheadroin  agus  mòran  eile.  Bha  'n  dà  chiste  luidhe 
bheag  còmhduichte  le  geal  agus  an  t-athair  brònach  ag 
coiseachd  aig  ceann  a  h-aon  dhiubh.  B'  e  an  sealladh 
cianail  e.  Bha  an  Dr  Mac-an-Tàillear  'us  duine  uasal 
eile  leis  air  deireadh  na  cuideachd.  Bha  e  shuas  aig 
an  tigh  'us  chaidh  e  roinih  an  t-seirbhis  ann  an  sin  a 
reir  a  chleachdaidh  aig  na  Protestantich  Albannaich. 
Is  i  an  eaglais  Easbuigeach  an  aon  tè  aig  am  bheil 
seirbhis  aig  taobh  na  h-uaigh.1  Sheas  sinn  a'  sealltuinn 
as  an  dèigh  cho  fad  's  bu  leir  dhuinn  iad  agus  an  sin 
thill  sinn  dhachaidh. 


TURAS   GU   LUCHAIRT   AN   RÒID-NAOIMH   AN 
DUNEIDEANN, 

AN   TREAS   LATHA   DEUG   DE   CHEUD   MHÌOS   AN 
FHOGHAIR,   1872. 

Dimàirt,  an  treas  latha  deug  de  cheud 
mhìos  an  Fhoghair. 


Dh'  fhàg  mi  Osborne  bòidheach  aig  sia  uairean  agus 
Leopold  'us  Beatrais  leann  bha  Màiri  Leiningen  'us  Ban- 
diùc  Koxburgh  leinn,  agus  Fionnaghalla  Dhònullach2  bha 
Còirneal  Ponsonby  ann  agus  De  Ros,  Mr  Collins  agus 

1  Tha  atharrachudh  air  a  chùis  so  bho  na  sgrìobh  mi  so,  agus  a  nis 
(1883)  tha  ùrnuigh  gu  bicheanta  air  a  cur  suas  aig  an  uaigh. 

2  A  bhean-uasal  urramach  Fionnaghall  Dhònullach  a  bha  na'  maigh- 
dean  chomhaduichd  agus  a  tha  nise  'na  bean-feitheamh  air  seòmar  na 
leaba. 

Fràulein  Bauer.  Bha  am  feasgar  glè  bhlàth.  Bha  na 
soìthichean-seòlaidh  anns  an  robh  uaislean  a  mach  ri 
luingearachd  a'  sealtuinn  cho  bòidheach.  Ràinig  sinn 
Gosport  ro  luath,  'us  b'  fheudar  dhuinn  feitheamh  deich 
mionaidean  mu  'n  d'  fhuair  sinn  gu  tir.  Ghabh  mi 
beannachd  an  so  le  Màiri  Leiningen  ghaoil  a  bha  tilleadh 
do  'n  Ghearmailt  air  an  ath  latha.  Bha  na  carbadan- 
smùid  mòr  breagha  againn  fhèin  'g  ar  feitheamh  agus  is 
iad  a  tha  nan  toileachadh. 

Bha  'n  oidhche  ciatach.  Thàinig  an  Eidire  Uilleam 
Jenner  do  'n  charbad  aig  Basingstoke  agus  stad  sinn  mu 
leth-uair  an  dèigh  deich  aig  Banbury  a  dh'  fhaotuinn 
rud-eigin  ri  itheadh,  agus  chaidli  mise'  luidhe  beagan 
roimh  dhà-uair-dheug. 

Diciadaoin.  an  ceathramh  latha  deug  de 
cheud  mhìos  an  Fhoghair. 

Fhuair  mi  deadh  fhois,  agus  bha  mi  air  mo  chois  'us 
m'  eudach  orm  aig  ochd,  no  goirid  na  dhè'igh.  Bha 
sinn  an  uair  sin  seachad  air  Melrose.  Bha  'n  ceò  cho 
tròm,  agus  an  iarmailt  cho  tuigh  's  gur  gann  a  chith- 
eamaid  nì.  B'  e  Fountainhall  an  t-àite  stad  dùthcha 
mu  dheireadh  air  an  d'  thàinig  sinn  seachad  agus 
'an  sin  thàinig  seann  Mhr  Lawson  am  marsanda  sìl 
ainmeal  a  bha  aon  uair  na  Phrobhaisd  'an  Dunei- 
deann,  far  ann  robh  sinn,  agus  thug  caileagan  beag 
a  bha  'n  sin  bad  'fhlùraichean  do  m'  leanaban  (mar 
a  their  sinn  fhathast  ri  Beatrais).  Ghabh  sinn  seachad 
air  Portobello  agus  'am  beagan  mhionaidean  bha  sinn 
aig   àite   stad   carbad-na-smùid — an   t-àite    stad    uai£- 

neach  againn  fhein  a  tha  'n  taobh  muigh  de  Dhun- 
eideann.  'S  ann  aige  a  chleachd  mo  ghaol  Ailbeart  agus 
mi  fhèin  stad  rè  aona  bliadlma  deug  agus  sinn  daonnan 
an  cuideachd  a  chèile.  agus  dh'  fhàg  sinn  e  air  son  na 
h-uaire  mu  dheireadh  le  cheile  bho  chionn  aona  bliadh- 
na  deug.  Bha  e  ann  an  sin  gun  atharrachadh  sam  bith 
agus  na  h-uile  ni  eile  air  caochladh. 

Bha  'n  Bidire  Dùghlasach,  an  Seanalair  a  bh'  air 
ceann  an  airm  an  Albainn  an  sin.  Probhaisd  Dhun- 
eideann  agus  luch-dreuchd  eile  'g  ar  feitheamh.  Chaidh 
mise  anns  a'  charbad  agus  an  dithis  chloinne  agus  Ban- 
diùc  Boxburgh  leam. 

Is  e  latha  dorcha  tròm  gruamach  a  bh'  ann  ach  bha 
moran  sluaigh  a  mach  agus  chuir  an  dealas  'na  m' 
chuimhne  na  làithean  sona  a  dh'  fhalbh.  Bha  freicea- 
dan  de  na  Scots  Greys  leinn.  Ghabh  sinn  suas  gu  dorus 
an  t-seann  tighe  ghruamaich  sin  Lùchairt  an  Bòid 
Naoimh  a  tha  cho  ainmeal  'an  eachdruidh  na  dùthcha. 
Bha  freiceadan  de  'n  Beiseamaid  Chataich  agus  còisri 
chiùil  air  an  ceann  nan  seasamh  'g  ar  feitheamh  ann  an 
cùirt  cheithir-chearnach  na  lùchairt.  Thàinig  sinn  as 
a'  charbad  'us  ghabh  sinn  suas  an  staidhir  àbhaisteach. 
Chaidh  sinn  troimh  dhithis  de  na  seòmraichean  mòra 
gruamach  anns  am  b'  àbhaist  dhuinn  fuireach  agus  an 
dèigh  dol  troimh  thrànnsaichean  a  bha  'n  sin  chaidh 
sinn  suas  staidhir  eile  a  bha  gìè  chas,  gu  seòmraichean 
Arrighàidheal  (mar  a  theirear  riuthe).  Bha  iad  air 
an  ùr  chur  an  òrdugh  air  son  mo  thighinn  aig  am  àm  so. 
Bha  am  paipeir  soillear  bòidheach  a  bh'  air  na  balla- 
chau,  an  cotan  craobhach  a  bha'  còmhdach  na  h-airneis 

agus  na  h-eiulaichean  ùrlair  uile  air  an  taghadh  le 
Liùsaidh.  Tha  na  seòmraichean  agamsa  uile  an  taice  a 
chèile  agus  's  e  'n  seòmar  dinneir  fear  is  neo-shuilbhere 
dhiubh  agus  tha  e  aig  a  cheann  is  fhaide  air  falbh,  's  e 
'n  ath  fhear  mo  sheòmar  suidhe  agus  tha  e  glè  mhòr 
agus  ro-thaitneach,  's  e  's  grinne  dhiubh  uile,  agus  tha 
paipeir  cho  soillear  air ;  tha  mo  sheòmar  cadail  làimh 
ris  an  fhear  so,  ach  tha  e  pailt  mor  agus  tha  mo  sheò- 
mar  èideachaidh  a'  fosgladh  as.  Tha  na  h-uile  h-aon 
dhiubh  a'  fosgladh  a  stigh  an  dara  fear  do  'n  fhear  eile 
agus  tha  na  h-aon  eudaich  ùrlair  agus  an  t-aon  chotan 
craobhach  air  na  h-uìle  seòmar  ach  fear  na  dinneir,  agus 
's  e  'n  suidheachadh  a  th  'orra  geraniums  dhearga  air 
grùnnd  geal.  Tha  seòmar  air  son  page  agus  feadliain 
air  son  mo  dhà  bhean  fhrithealaidh  air  taobh  thall  de 
thrànnsa  beag,  dìreach  mu  m'  choinneamh. 

Ghabh  sinne  na  'r  triùir  ar  tràth-maidne  'an  seòmar 
na  dinneir,  mu  'n  gann  a  ràinig  sinn.  Tha  na  seom- 
raichean  againn  os  cionn  an  fheadhain  a  b'  àbhaist  a 
bhi  againn  agus  tha  na  h-uinneagan  aca  a'  sealltuinn  an 
aon  rathad. 

Thog  an  latha  agus  ged  a  bha  ceathach  ann  thàinig 

a'  ghrian  a  mach  gu  boisgeil,  agus  aig  ceathramh  roimh 

,  1b     dha-uair-dheug  chaidh  mi  a  mach  do  'n  ghàradh,  ghabh 

nU     mi  troimh  na  seann  seòmraichean  againn,  agus  bha  coltas 

cho  chianail  agus  cho  fàs  orra — an  seòmar  cadail  dor- 

cha,  le'  obair  ghreis  a  bh'  air  call  an  dath  agus  a  leab- 

l50     aidh  uaine  shioda.      Agus  a  chùil  bheag  thruagh  de 

|i;1]]a.     sheòmar  anns  am  b'  abhàisd  dhòmhsa   m'  eudach   a' 

chur  dhiom  anns  an  oidhche.    Is  ioma  smuain  a  dhùisg 


1 ']"! 

am  faicinn  a  rithist  na  m'  chridhe.  Chaidh  mi  troimh 
sheòmar  fada  nan  dealbh  agus  sios  staidhir  bheag  do  'n 
ghàradh.  Choinnich  Beatrais  an  sin  mi  agus  ghabh 
sinn  sràid  air  fheadh.  Tha  e  nis  fearr  na  bha  e,  ach 
tha  e  fhathast  cho  fosgailte  ris  an  rathad  mhor  's  gu  'm 
faic  na  h-uile  neach  a  stigh  ann.  Chaidh  sinn  troimh 
'n  t-sean  chaibeal  bhreagha,  'us  sheall  sinn  air  na  h- 
uinneagan  àilidh  agus  air  na  leacan-lighe  ciatach  a  th' 
ann.  Thill  Beatrais  'us  mise  a  stigh  an  deigh  sin  agus 
am  Brùnach  leinn,  bha  esan  a  gabhail  de  thoileachadh 
anns  gach  ni  a  bha  e'  faicinn.  Chaidh  Macaindrea  f ear- 
gleidhidh  an  àite  leinn,  duine  laghach  tùrail  'us  thug  e 
sinn  an  toisich  do  sheòmraichean  Hamilton  an  fheadhain 
a  bha  aig  Morair  Darnley,  agus  an  deigh  sin  ghabh  sinn 
suas  sean  staidhir  gu  seòmar  na  Ban-rìgh  Màiri.  Tha 
sean  obair  ghrèis  bhreagha  air  seòmar  Morair  Darnley 
agus  tha  dealbhan  ann  de  'n  teaghlach  riòghail  agus  de 
Dhiùcan  'us  de  Bhan-diùcan  Hamilton.  Tha  seann 
dealbhann  eile  a  tha  glè  neònach  anns  an  t-seòmar  so. 

Chunnaic  sinn  an  staidhir  bheag  uaigneach  a  tha  dol 
suas  gu  seòmar  cadail  Ban-rìgh  Màiri  agus  chaidh  sinn 
gu  bràighe  staidhre  lùbaich  dhorcha  eile  far  am  bheilear 
ag  ràdh  a  chaidh  Bizzio  mhort.  Tha  iad  a'  sealltuinn 
na  fala  aige  fhathast  air  an  ùrlar.  Chaidh  sinn  an  dèigh 
sin  do  sheòmar  na  Lathaireachd  Bìoghail.  Chaidh  a 
mhullach  a  dheanamh  na  chearnagan  a  bha  air  an  dath 
gu  bòidheach  'an  àm  Ban-rìgh  Màiri  agus  orra  sin  tha 
na  ceud  litrichean  do  ainm  a  màthar,  agus  de  h-ainm 
fhein  mar  bhean  oighre  crùn  na  Frainge  agus  mar 
Bhan-rìgh  Albainn  agus  tlia  na  ceud  litrichean  de  ainm 

Darnley  ann  cuideachd.  Anns  an  t-seòmar  so  tha  'n 
leabaidh  a  chaidh  ullachadh  air  son  a'  cheud  Tearlach 
'n  uair  'thàinig  e  gu  bhi  air  a  chrùnadh  'n  a  rìgh  air 
Albainn.  As  a  sin  chaidh  sinn  do  sheòmar  cadail  Ban- 
rìgh  Màiri  bhochd  far  am  bheil  an  t-sean  leabaidh  aice, 
agus  i  air  call  an  dath.  Tha  a  bhascaid  eudaich  ann  a 
chuir  Ban-rìgh  Ealasaid  a  dh'  ionnsuidh  an  siathamh 
Eìgh  Sèumas  an  uair  a  rugadh  e,  agus  am  bocsa  oibre  a 
bha  aig  Màiri.  Tha  sean  obair  ghrèis  an  crochadh  air 
an  t-seòmar  so  agus  air  dithis  bheag  eile  a  tha  's  na  tur- 
aitean  ;  b'  e  fear  dhiubh  a  seòmar  èididh  agus  's  ann  's 
an  fhear  eile  a  bha  i  aig  a  suipeir  le  Bizzio  'n  uair  a 
mharbh  iad  e.  Tha  mìrean  de  'n  t-sean  obair  ghrèis  a 
b'  abhaist  a  bhi'  còmhdach  nam  ballachan  a'  crochadh 
a  nise  an  àite  dhealbhan.  Tha  gach  nì  a  tha  i  a'  faicinn 
cho  taitneach  le  Beatrais,  tha  na  h-uile  nì  a'  toirt  toil- 
inntin  dhi. 

Chaidh  mi  a  mach  aig  leth-uair  an  dèigh  chòig 
uairean  ann  an  carbad  fosgailte  cheithir  each.  Bha 
Beatrais,  Leopold,  agus  Ban-diùc  Pioxburgh  leinn,  agus 
bha  dithis  de  luchd  coimhid  nan  each  agani  a'  mar- 
cachd  leinn,  ghabh  sinn  tromh  Canongate  seann  sràid 
neònach  agus  na  tighean  cho  àrd  innte,  agus  an  sluagh 
a  bu  bhochda  'us  a  b'  isle  inbhe  mu  na  dorsan.  Chaidh 
sinn  seachad  air  Tigh  Iain  Knox  agus  air  togalaichean 
neònach  eile  agus  sios  sràid  a  Bhanc,  agus  air  adhart 
gu  ceann  an  ear  sràid  a'  Phrionnsa.  Is  sràid  mhaiseach 
i  le  a  bùthain  mòra  breagha  agus  a  tighean  òsda 
eireachdail  air  aon  taobh  agus  na  gàraidliean  air 
an    taobh    eile    asais    tighean    nan    dealbh.   agus    na 

carraighean  cuimhne  breagha,  an  sean  bhaile  ag  èirigh 
a  suas  a  null  uainn  agus  an  caisteal  a'  crùnadh  an 
t-seallaidh  àillidh,  ghabh  sinn  an  deigh  sinn  suas  sràid 
Naomh  Aindrea  agus  troimh  chearnag  de  'n  ainm 
cheudna  anns  am  bheil  dealbh  cuimhne  Morair  Melville 
air  a  chur  suas,  chaidh  sinn  troimh  an  t-sràid  fharsuing 
bhreagh  ris  an  abrar  sràid  Dheòrsa,  agus  air  adhart  gu 
Cearnag  Tearlag  far  am  bheil  dealbh-cuimhne  mo 
ghaoil  ri  'bhi  air  a  chur.  Bha  mise  ri  stad  a  dh' 
fhaicinn  na  làrach  air  an  bheil  e  ri  bhi,  ach  cha 
b'  urrainn  domh  leis  mar  a  bha  'n  sluagh  a  dùmh- 
lachadh  umainn  agus  na  bha  de  charbadan  eile  a  falbh 
as  ar  dèigh,  agus  bha  iad  a  cumail  rinn  leis  cho 
sleamhuinn  agus  cho  chas  's  a  bha  na  sràidean. 
Thionndaith  sinn  ris  an  làmh  chlìth  'us  cha  robh 
e  furasda  dhuinn,  oir  thàinig  dà  charbad  eile  an  luib 
an  fhir  againne.  Ghabh  sinn  air  adhart  troimh  shràid 
an  Dòchuis  agus  troimh  shràid  Port-na-Ban-rìgh  agus 
a  fàgail  sin  thionndaidh  sinn  air  rathad  docharach 
agus  an  dèigh  dol  troimh  sràid  Clarendon  agus  sràid 
Farrais  sios  gu  Uisge  Lìte  chunnaic  sinn  nach  b'  urrainn 
dhuinn  faotuinn  air  adhart  ni  b'  faide. 

Thill  sinn  ann  an  sin  agus  cha  robh  e  furasda  leis 
an  rathad  a  bhi  cho  aimhleathan.  Chaidh  sinn  troimh 
Aite  Mhoraidh,  agus  sreath  Heriot  agus  air  adhart 
troimh  sràid  Pitt  gu  sreath  Inbher-Lìte  sios  a  mach 
as  a  bhaile  seachad  air  Lios  nan  Lus  air  adhart  air 
rathad  Port-na-Ban-rìgh,  sràid  Pilrig  agus  an  rathad 
a  tha  dol  gu  Lìte.  Dh'  aithnich  mi  'n  rathad  so  le 
sinn  ga  ghabhail  roimhe  ann  an   1861.     Ghabh  sinn 

an  deigh  sin  sràid  leathann  a  tha  ri  taobh  a  Chnuic 
Challtainn,  sios  Eegent  Terrace,  seachad  air  Luchairt  an 
Eòid  Naoimh  gu  Eathad-carbaid  na  Ban-rìgh  a  tha  cho 
breagha.  Agus  mu  'n  cuairt  Arthur's  Seat  le  fheur 
bòidheach  agus  a  chreagan  's  a  lochain  bheaga,  gu  mi- 
fhortanach  cha  bu  leir  dhuinn  ni  sam  bith  leis  cho 
trom  's  a  bha  'n  ceò.  Eàinig  sinn  dhachaidh  aig 
leth-uair  an  dèigh  seachd.  Dh'  fhàg  an  sgriob  so  gu 
math  sgith  mi. 

Bha  mòran  sluaigh  a  mach  ach  ghiùlain  iad  iad  fèin 
glè  mhath ;  ach  gu  'n  robh  iad  a  deanamh  de  dh'  iollach 
agus  de  ghlaodhaich  'us  iad  a  ruith  leinn  gach  rathad, 

o  o  o 

oir  b'  fheudar  do  na  gillean  greasaidh  na  h'  eich  a 
chur  cho  socrach  aig  na  h-uile  àite  's  an  robh  uchdach, 
bha  bruthach  na  dhà  againn  ri'  theirneadh  anns  a' 
bhaile  agus  bha  fear  anabarruch  fada  againn  air  ar  til- 
leadh  dhachaidh  air  Eathad-carbaid  na  Ban-righ.  Bha 
mòran  bhrataichean  aca  a  mach  ach  cha  robh  oithearp 
sam  bith  eile  air  a'  deanamh  gu  maise  a  chur  air  a 
bhaile.  Chum  an  dithis  a  bha  marcachd  leinn  de  luchd 
coimhead  nan  each,  gle  dhlùth  air  a'  charbad  agus  gu 
dearbh  cha  robh  e  furasda  dhoibh  sin  a  dheanamh. 

Diardaoin,  an  còigeamh  latha  deug  de 
chcud  mhìos  an  Fhoghair. 

Bha  maduinn  cheòthar  ann  an  diugh  a  rithist. 
Ghabh  mi  mo  thràth-maidne  aig  leth-uair  an  dèigh 
naoi.  Dh'  fhalbh  Beatrais  'us  Leopold  a  dh'  fhaicinn 
caibeal  Eoslin.  Choisich  mi  tacan  mu  'n  cuairt  de  'n 
ghàradh   mu   leth-uair  an  deigh   deich,  agus   an  sin 

sliuidh  mi  leth-uair  fo  'n  aon  chraobh  a  bh'  ann 
dheanamh  sgàile  dhomh  —  craobh  sgithich  'us  meòii 
fhada  an  crochadh  sios  oirre  agus  i  ag  cinntinn  air 
torran  beag  feuraich,  b'  e  so  an  t-aon  aite  sam  b'  urrainn 
mi  suidhe  gu  'n  a  bhi  air  m'  fhaicinn  bho  'n  t-sràid. 
Leugh  mi  ann  an  sin  cuid  de  'n  bhàrdachd  aig  "  ciobair 
Ettrick."  'S  e  'm  Brùnach  a  thug  an  leabhar  dhomh  bho 
chionn  beagan  bhliadhnachan  agus  tha  mòran  de  rudan 
gle  bhreagh'  ann.  An  dèigh  sin  sgriobh  mi  gus  an  robh 
e  leth-uair  an  dèigh  dà-uair-dheug. 

Chaidh  mi  'mach  aig  leth-uair  an  deigh  còig  mar  a  rinn 
mi  'n  dè,  bha  Beatrais  'us  Leopold  leam  agus  Ban-diuc 
Eoxburgh.  Bha  'n  dà  dhuin'  uasal  a'  marcachd  leinn 
agus  chaidh  sinn  tuille  's  fada  air  astar,  mar  bhith  an 
cèo  bha  sinn  air  sealladh  ciatach  fhaotuinn  air  an  dù- 
thaich  àillidh  so'  us  i  còmhdaichte  cho  saibhir  leis  gach 
seòrsa  luidheanach  agus  le  craobhan  breagha,  's  tha  de 
chnocan  's  de  ghlacan  innte  'us  monaidhean  uaine 
Pentland  air  falbh  a  null  uainn.  Bha  'n  iarmailt  's  an 
t-athar  air  dhath  na  dùdlachd  ach  nach  robh  e  cho  fuar. 
Bha  e  gìè  dhorranach  leinn  an  ceò  'bhith  folach  gach  ni 
uainn,  agus  bha  e  aon  uair  cho  tròm  's  ged  a  bhiodh 
ciùchranaich  uisge  ann.  Chaidh  sinn  a  mach  air 
Rathad-carbaid  na  Ban-rìgh  a'  tionndadh  thun  na 
làimhe  deise  'n  uair  a  dh'  fhàg  sinn  an  lùchairt.  Bha 
moran  sluaigh  mu  'n  cuairt  an  uair  a  chaidh  sinn  a 
mach  agus  leis  gu  'n  robh  againn  ri  falbh  socrach  a 
theirneadh  a  bhruthaich  a  bha  romhainn,  ruith  cuid 
dhuibh  leinn — na  gillean  beaga  gu  sònruichte,  ghabh 
sinn  air  adhart  troimh  Liberton  agus  seachad  air  bail- 

tean  beaga  Straiton  agus  Lasswade,  a  tha  gle  ghrinn 
agus  tha  deadh  chuimhne  agam  air  an  coltas  bho  1842. 
Chaidh  sinn  troimh  Bonnyrigg  air  adhart  gu  caisteal 
Dalhousie.  Thug  Ban-diùc  Buccleuch  an  sin  mi  an 
1842,  a  dh'  fhaicinn  Marcus  agus  Ban-mharcus  Dal- 
keith.  Is  sean  chaisteal  e  a  th'  air  a  thogail  de  chloich 
dheirg,  cha  d'  thainig  sinn  idir  as  na  carbaid  ann  an 
so.  Bha  'n  t-uisge  ann  ach  cha  do  dhùin  sinn  an  car- 
bad  gus  a  so,  agus  an  uair  a  theann  sin  ri  'dhùnadh 
rinn  e  turadh,  ghabh  sinn  air  adhart  fodh  dhrochaid 
bhreagha  ri  taobh  deas  abhuinn  Esk,  chaidh  sinn  seachad 
air  Newbattle  ach  cha  deachaidh  sinn  a  stigh  do  'n 
phàirce.  Tha  bogha  ann  an  so  a  chaidh  a  thogail  air 
son  an  IV.  Dèorsa  a  dhol  fodha  na  charbad,  ach  cha 
deachaidh  e  riamh  ann,  chaidh  sinn  troimh  bhaile  beag 
Dalkeith  agus  a  stigh  do  'n  phàirce,  far  an  robh  sluagh 
cruinn  dìreach  mar  a  bha  iad  anns  na  h-uile  aite  eile 
fad  na  slighe.  Tha  craobhan  àluinn  'an  so,  tha  an  syca- 
more  sònruichte  breagha  ann,  ghabh  sinn  suas  a  dh' 
ionnsuidh  an  tighe  agus'  an  sin  thàining  sinn  as  a'  char- 
bad.  Bha  mi  toileach  gu  'm  faiceadh  a'  chlànn  na  seòm- 
raichean  a  bh'  againne  an  uair  a  bha  sinn  ann  an  so. 
Bha  cuimhne  mhath  agann  air  seòmar  na  dinneir,  air 
an  staidhir  'us  air  an  lobhta  fharsuing  air  a  braighe,  anns 
an  deachaidh  urrad  de  shluagh  a  dheanamh  aithnichte 
dhomh.  Chunnaic  mi  na  seòmraichean  a  bh'  againn 
fhèin  ach  ged  a  tha  an  leabaidh  'us  an  soitheach  ionnlaid 
an  sin  fhathast  tha  gach  nì  eile  air  atharrachadh. 

Bha  sinne'  an  so  mu  dheireadh  ann  am  Foghar  1859, 
's  e  sualairean  'us  meinearan  a  tha  's  a  chuid  mhor  de 

shluagh  Dalkeith  agus  na  'm  bailtean  beag  eile  mu  'n 
cuairt  agus  tha  iad  glè  bhochd  na  'n  crannchur.  Ghabh 
sinn  direach  dbachaidh  as  a'  so',  us  thàinig  sinn  a  stigh 
air  a'  cheart  rathad  air  an  robh  sinn  a'  tigliinn  a  mach 
agus  theirinn  sinn  uchdach,  Eathad-carbaid  na  Ban- 
rìgh.  Bha  dùmhladas  sluaigh  an  so  a  rithist  ach  bha 
iad  uile  cho  geanail  agus  cho  toilichte  chunnaic  sinn 
gillean  beaga'  us  caileagan  a  dol  car  air  char  leis  a 
bhruthach  chas,  agus  urrad  de  shluagh  a'  bruchdadh  a 
mach  as  a  bhaile  a  dh'  fhaotuinn  seallaidh  dhinn. 

Dihaoine,  an  siathamh  latha  deug  de 
cheud  mhìos  an  Fhoghair. 

Tha  fior  latha  fliuch  ann  an  dingh.  Ghabh  mi  sràid 
a  mach  aig  leth-uair  an  deigh  aon-uair-deug  le  Fionn- 
aghall  Dhònullach.  Tha  ainm  na  mnatha-uaisle  so  a' 
tarruing  aire  muinntir  Dhuneidinn  gu  mor.  Ghabh  sinn 
tarsuing  an  null  thun  nan  stàbull  'us  chunnaic  sinn 
seòmar  na  h-acfhuin,  an  tigh  carbaid  agus  gach  àite 
mu  'n  cuairt  dhoibh  'us  tha  iad  uile  gle  mhath.  Sheall 
mi  stigh  do  'n  Tigh-fhreiceadan  a  bha  's  an  ath  dhorus. 
Bha  na  saighdearan  air  an  tarruing  an  òrdugh  a'  muigh 
an  dùil  ri  mise  thighinn  a  mach  ach  ged  a  chunnaic 
iad  mi  cha  d'  aithnich  iad  mi.  Ghabh  mi  seachad  air 
an  cùlthaobh  'us  dh'  amais  mi  air  serjeant  a  tha  mi  a' 
smuaineachadh  a  bhuineadh  dha  'n  Eeiseamaid  Chataich, 
bha  e  na  làn  uidheam  agus  ceithir  Buinn-chuimhne  air 
a  bhroilleach.  Dh'  fharraid  mi  dhe'  dè  'n  ùine  a  thug 
e  's  an  arm  'us  thuirt  e  gun  tug  fichead  bliadhna.  Dh' 
fheòraich  mi  dhe  cia  as  a  bha  e'  mach  agus  dh'  innis  e 

dhomh  gun  robh  a'  siorramachd  Pheairt.  Bha  dithis 
eile  'dhaoine  an  sin  's  iad  a'  còcaireachd  le  'n  còtaichean 
dhiùbh  agus  's  ann  's  an  t-seòmar  so  a  bha  iad  a'  cadal 
cuideachd.  Thug  na  paipearan  naigheachd  cùnntas 
seachad  air  còmhradh  neònach  a'  bha  iad  ag  ràdh  a  bh' 
eadar  mise  's  na  daoine  so  ach  cha  robh  diog  fhirinn 
ann.  Ghabh  sinn  'an  deigh  sin  troimh  'n  tigh  do  'n 
ghàradh  'us  thill  sinn  troimh  'n  chaibeal  aig  leth-uair 
an  dèigh  dà-uair-dheng  a  stigh  air  ais  an  do  'n  tigh. 

Bha  'n  clìle  uisge  ann  ach  ged  a  bhà  thog  sinn  oirnn 
aig  leth-uair  an  dèigh  ceithir  'an  carbad  fosgailte.  Bha 
Beatrais  agus  an  dà  bhean  uasal  leam  's  a'  charbad  agus 
bha  'n  dithis  de  luchd  coimhead  na  'n  each  a'  marcachd 
leinn,  ghabh  sinn  air  adhart  troimh  sràid  a'  Phrionnsa 
mu  choinneamh  na  'n  gàraidhean  breagha  's  am  Mound 
's  nan  togalaichean  àillidh  a  tha  mu  'n  cuairt  agus  tha 
coltas  cho  beò  air  an  t-sràid  so  daonnan  leis  na  'tha  de 
choisichean  'us  de  luchd  charbad  air  ais  agus  air  adhart 
innte.  Ghabh  sinn  thairis  air  Drochaid-an-deadhain 
bho  am  bheil  deadh  shealladh  ri  'fhaotuinn  air  an 
dùthaich  ged  nach  robh  e  ro  shoillear  againne  leis  an 
uisge  a'  bhi  cho  tròm.  Chaidh  sinn  seachad  air  Tigh- 
Eiridinn  an  Stiùbhartaich —  tigh  ùr  eireachdail,  agus 
fhuair  sinn  sealladh  math  bho  'n  rathad  de  thigh  fogh- 
luim  breagha  eile  ris  an  abrar  Fettes  College  a  chaidh 
a  thogail  bho  chionn  beagan  bhliadhnachan ;  ràinig 
sinn  oir  pàirce  Barnton  agus  thill  sinn  uaith  sin  a  dhol 
gu  Granton.  Sheid  a  ghaoth  oirnn  gu  cruaidh  a  chòr 
air  an  uiso'e  a'  bhi  cho  tròm  ann.  'S  bha  de  shileadli 
as  na  soàileasain  auainn  's  gu  'n  robh  an  carbad  bog 

fliucb.  Bha  'n  rathad  air  an  robh  sinn  a'  gabbail 
seachad  air  cithe  Granton  far  an  d'  thàinig  sinn  air  tir 
'an  1842,  agus  air  adhart  an  cois  na  mara;  tbàinig  sinn 
an  deigb  sin  gu  Trinity  àite  sam  bheil  deadh  thigbean, 
agus  an  sin  gu  Newhaven  far  am  faca  sinn  cuid  de 
mhnathan  an  eisg,  bha  iad  glè  dhealasacb  ach  cha  robb 
an  eideadh  suaicheanta  fhein  orra.  Ghabh  sinn  air 
adhart  gu  Lìte  agus  bha  mòran  sluaigh  cruinn  'g  ar 
feitheamh  ann  ged  a  bha  'n  sileadh  cho  tròm  ;  gu  dearbh 
cha  robh  àite  sam  bith  anns  nach  d'  thàinig  iad  a  mach 
agus  iad  uile  cho  rìoghail. 

Chaidh  sinn  air  aimhreit  's  an  rathad  an  so  agus  b' 
eigin  dhuinn  tileadb  air  ais  a  dhol  a  dh'  ionnsuidh  nan 
Albert  Docks  ùra  bha  iad  glè  bhreagha  agus  deadh 
mheudacbd  annta,  bha  am  brataichean  sgaoilte  air  a 
ghaoithe  aig  an  luingis  uile. 

Stad  sinn  tiota  a  bhruitheann  ri  Probbaisd  Lìte,  agus 
thuirt  e  gu  'n  robh  an  sluagh  uile  glè  bbuidheach  dhiom 
air  son  mi  'thigbinn  'g  am  faicinn ;  agus  chaidb  taing  a 
thoirt  domh  gu  tric  uaith  sin,  thug  e  de  thoileacbadh 
dhoibh  mi  'thighinn  a  mach  nam  measg  gu  boil  leis  an 
dortadh  uisge  a  bh'  ann.  Ghabh  sinn  air  adhart  bho 
so  ri  taobh  a'  chladaich  'us  fhuair  sinn  sealladh  fad  as 
air  Inchkeith  chaidh  sinn  troimh  dhulachan  uaine  Lìte, 
air  adhart  air  an  rathad  Lunaineach,  seachad  air  Tigb- 
còmhnuidh  reiseamaid  nan  each  agus  air  Naomh  Mair- 
earaid  agus  a  stigh  dhachaidh  troimh  phàirce  na  Ban- 
rìgh.  Bàinig  sinn  aig  deich  mionaidean  'an  dèigh  seachd. 
Bba  sinn  uile  car  fliucb  agus  db'  atharruich  sinn  ar 
'n  èideadh  sun  dàil.     Cha  do  chum  na  còtaichean  dion 

a  bh'  oirnn  an  t-uisge  a  mach  ro  nihath.  An  dèigh  na 
dinneir  a  bhi  thairis,  dh'  fhàg  sinn  lùchairt  an  Ròid 
Naoimh  aig  fichead  mionaid  romh  aon  -  uair  -  deug  ; 
thàinig  gàradair  far  an  robh  mi  'us  thug  e  dhomh  bad 
de  fhlùraichean  agus  'n  uair  a  ghabh  mi  uaith  e,  thuirt 
e  "  gu  'm  b'  e  so  latha  bu  toilichte  'g  a  bheatha."  Bha 
'n  oidhche  'n  a  turadh  'us  dh'  fhàg  sinn  an  carbad  fos- 
gailte.  Bha  an  dithis  chloinne  agus  Ban-diùc  Roxburgh 
leamsa,  agus  bha  freiceadan  coimheadachd  a  mach  leinn. 
Bha  àireamh  mhòr  sluaigh  a  mach.  Bha  'n  rathad  uile 
air  a  lasadh  gu  bòidheach  le  soluis  ghorm  'us  dhearg  'us 
bhuidhe  a  bha  a'  dearsadh  oirnn  bho  chreagan,  Salis- 
bury  agus  bho  Arthur's  Seat  le  soillse  cho  taitneach. 
Bha  leusan  eile  dlù  air  àite  stad  carbad-na-smùid — a 
cheart  àite  aig  an  d'  thàinig  sinn  a  mach  air  ar  tighinn. 
Thuirt  am  probhaisd,  "  gun  robh  e  'n  dòchas  gun  robh 
mi  a  falbh  ann  an  deadh  shlàinte,"  agus  thug  mise 
buidheachas  dha  air  son  na  còdhail  chaoimhneil  a 
fhuair  mi,  agus  an  soillseachadh  breagha  a  rinneadh  air 
a  'bhaile  air  air  mo  shon. 

Disathurna.  an  seachdamh  latha  deuy  de 
chcud  mhlos  an  Fhoghair, 

Bha  bruthain  cho  mhòr  ann  'us  bha  mi  cho  troimh- 
cheile  's  nach  do  chadail  mi  gu  math  idir.  Bha  sinn 
aig  Bailatair  aig  seachd  uairean  agus  b'  fheudar  sinn  a 
bhi  air  ar  dùsgadh  mu  'n  d'  ràinig  sinn  sin  agus  chuir 
sinn  oirnn  ar  n'  eudach  le  cabhaig.  Bha  mòran  slu- 
aigh  a  mach  romhainn  an  sin,  agus  am  Baile-Mhoireil 
cuideachd  a  'n  uair  a  ràinis  sinn  e  ais?  ceathramh  romh 

oclid  uairean.  Bha  am  fraoch  cho  bòidheach  ged  nach 
eil  e  a  mach  ceart  fhathast.  Bha  'n  iarmailt  cho  caoin 
agus  cho  tlàth. 

'S  e  so  co-ainm  latha  breith  mo  mhàthar  ghaoil.  A 
mhàthair  ghràdhach  sin  a  bha  cho  ionmhuin  agus  cho 
ghaolach,  cho  tairis  agus  cho  làn  caoimhneis.  Is  tric  a 
tha  mo  chridhse  le  miann  ag  iarruidh  a  ghaoil  sin 
fhathast.  Is  niinic  a  chaith  i  an  latha  so  'an  Abar- 
Gheallaidh  ach  cha  robh  sinne  an  so  an  uair  sin. 


TUEUS    GU   DUN-EOBAIN   AN    1872. 

Dihaoine,  an  seàthamh  latha  de  mhìos 
meadhoin  an  Fhoyhair,  1872. 

Maduinn  ghruamach  ach  tha  i  na'  turadh.  Ghabh 
mi  mo  thrath  maidne  romh  naoi  uairean  leis  a  chlann 
agus  aig  leth-uair  an  dèigh  naoi  dh'  fhàg  mi  Baile- 
Mhoireil  mo  ghaoil  ann  an  carbad  fosgailte  cheithir  each, 
bha  Beatrais  'us  Leopold  leam,  'us  Sine  Churchill, 
Fràulein  Bauer,  agus  Morair  Granville,  ghabh  sinn  air 
adhart  gu  Bailatair  agus  choinnich  rinn  ann  an  sin 
Còirneal  Ponsonby,  an  Eidire  Uilleam  Jenner,  agus  Mr 
Collins.  Bha  'm  Brùnach  leinn  agus  is  esan  a  tha 
daonnan  a'  coimhead  as  dèigh  na  h-uile  nì  air  mo 
shonsa,  agus  thug  mi  leam  Aimili  Dittweiler,  Anna 
Dhònullach,   Sèumas  Morgan,  agus  Uilleam  Leys  mo 

dhara  pìobaire.  Bha  'n  luchd  frithealaidh  aig  Beatrais 
aig  Leopold  agus  aig  Ban-mhorair  Churchill  leinn 
cuideachd,  agus  thug  sinn  triùir  ghillean  bùird  leinn 
agus  Goddard,  chaidh  sinn  a  stigh  do  àite-stad  carbad- 
na-smùid  aig  Abaireadhain  agus  bha  dùmhladas  mòr 
sluaigh  ann,  chaidh  òraid  a  thoirt  dhomh,  agus  iuch- 
raichean  a  bhaile,  le  Leslie  am  probhaisd,  agus  chaidh 
Morair  Kintore  agus  Morair  og  Abareadhain  a'  dhean- 
amh  aithnichte  dhomh.  Thug  Morair  Kintore  bad 
fhlùraichean  agus  measan  dhomh.  Thog  an  latha  agus 
dh'  fhàs  e  gu  math  teth.  Chaidh  sinn  air  adhart  bho 
Abaireadhain  air  rathad  air  nach  robh  mise  riamh  roimhe 
— ghabh  sinn  seachad  air  Inbheriùbhraidh  air  adhart  ri' 
bun  Beinn-a-chaoidh  agus  fhuair  sinn  sealladh  math  de 
Bhoc-na-Cabraich  agus  de  na  monaidhean  eile  'bha  mu 
'n  cuairt,  ghabh  sinn  seachad  air  Baile  Hundaith  agus 
air  ballachan  briste  seann  chaisteal  Hundaith  agus  air 
adhart  gu  Keith  far  an  robh  saighdearan  saor-dheònach 
Bhanbh  air  an  tarruing  an  òrdugh.  Bha  mòran  sluaigh 
air  cruinneachadh  ach  cha  do  leig  iad  le  neach  tighinn 
a  stigh  gu  àite  stad  carbad-na-smùid.  Bha  beagan 
moille  air  a  chur  oirnn  an  so  le  aon  de  na  dorsan  nach 
gabhadh  fosgladh.  'S  e  dorus  a  bha  eadar  seòmar  cadail 
'us  seòmar  èididh  a  bh'  ann,  chaidh  Anna  as  an  dara 
seòmar  a  stigh  do  'n  fhear  eile  beagan  mu  'n  d'  ràinig 
sinn  Keith  agus  'n  uair  a  dh'  fheuch  i  ri  tilleadh  cha 
ghabhadh  an  dorus  fosgladh.  Dh'  fheuch  an  Brùnach 
ris  le  uile  neart,  agus  ghabh  e  sgeannan  da,  ach  cha 
ghluaiseadh  e  dha,  agus  b'  fheudar  dithis  de  luchd  oibre 
an  rathaid  iaruinn  fhaotuinn  's  ghabh  iad  dha  le  ùird 

agus  mu  dheireadh  thall  chuir  iad  a  stigh  e.  Bha  sinu 
aig  Keith  aig  leth-uair  an  deigh  aon  uair  agus  aiy  Eilgin 

o  o  o  o  o  o 

aig  dà  mhionaid  romh  dhà.  Bha  'n  t-aite  stad  ann  an 
so  air  a  chur  'an  òrdugh  gu  breagha  ;  bha  boghachan  ann 
air  an  cur  suas  le  flùrachan  agus  le  fraoch,  agus  bha 

O  ?        O 

ùrlar  àrd  air  a  thogail,  agus  aiteachan  suidhe  air  an  cur 
air,  air  son  na  'm  mnathan  uaisle,  agus  bha  moran  ànn 
dhiùbh.  Bha  'm  Probhaisd  ann  agus  Diùc  Eichmond 
'us  morair  March.  Shìn  am  Probhaisd  òraid  dhomh  agus 
rinn  mise  tacan  bruidhne  ris  an  Diùc  agus  dh'  innis 
esan  dhomh  gu  'n  d'  rinneadh  ball  saor  de  'n  bhaile  so, 
do  Leopold  gaolach,  bràthair  mo  mhàthar  'n  uair  a  bha 
e  fuireach  anns  a'  choimhearsnachd  'an  1819.  Tha  iad 
a'  ràdh  gur  iad  ballachan  briste  na  h-àrd-eaglais  a  tha 
an  so,  feadhain  is  breagha  'an  Albuinn  agus  tha  'm 
baile  uile  làn  de  sheann  chuimhneachain.  Cha  robh 
Uachdaran  Eioghail  Breatannach  riamh  roimhe  cho  fada 
so  gu  tuath.  Thug  nighean  a'  Phrobhaisd  dhomh  bad 
fhlùraichean. 

Stad  sinn  ann  an  so  mu  dhèich  mionaidean.  Bha 
'n  latha  anabarrach  teth.  Bha  'n  t-arbhar  abaich  'us 
tha  e  air  a  bhuain  an  cuid  a  dh'  àiteachan.  An  deigh 
so  ghabh  sinn  ar  tràth-nòin  de  bhiadh  fuar,  's  an  uair 
a  bha  sinn  'n  ar  suidhe  aig  a'  bhord  bheag  ga  ghabhail 
sheall  sinn  a  inach  'us  chunnaic  sinn  gu  'n  robh  sinn 
a  dol  seachad  air  Farrais.  Chaidh  an  carbad  gu  socrach 
seachad  air  ach  cha  do  stad  e.  'S  ann  dlùth  air  so  a 
tha  'm  blàr  fiadhaich  anns  an  do  chuir  Shakespeare 
na  buitsichean  a  choinneachadh  Mac-Beathaige.  Tha 
Narinn  na'  luidhe  £u  bòidheach  air  cladach  a  chaolas 

Mhoirich.  Ghabh  sinn  seached  air  an  raon  air  an  deach- 
aidh  blàr  fuileachdach  Chuilfhodair  a  chur,  am  blàr 
sin  air  nach  urrainn  dòmhsa  smuaineachadh  gu  'n  mhòr 
dhoilgheas.  Bha  'n  fraoch  cho  barr-dhearg  bhòidheach 
mu  'n  cuairt,  agus  an  dùthaich  cho  breagha.  Stad  sinn 
aig  leth-uair  an  deigh  tri  aig  Baile-mor  na  gaidhealtachd, 
Inbhernis,  agns  tha  a  shuidheachadh  gle  ghrinn. 

Stad  sinn  mu  dheich  mionaidean  'an  so  direach  mu  'n 
d'  ràinig  sinn  an  ceann-uidhe.  Bha  dùmhladas  mòr 
sluaigh  ann  ach  bha  gach  ni  air  a  chur  an  òrdugh 
cho  math  's  nach  robh  mùchadh  sam  bith  ann.  Bha 
mòran  mhnathan  uaisle  na  'n  suidhe  air  lobhtachan 
a  chaidh  chur  suas  agus  dh'  aithnich  mi  Ban-tighearna 
Chluani  na  suidhe  thall  na  'm  broilleach.  Bha  Cluanni 
fhein  ann  air  ceann  na  'n  saighdearan  saor-dheònach 
a  bha  ris  an  làimh  dheis  na  'n  seasamh  làmh  ris  na 
lobhtachan  air  an  robh  na  mnathan  uaisle,  agus  ris 
an  làimh  chli  bha  probhaist  a  bhaile — an  Dr  Mac- 
Coinnich — seann  duine  breagha  's  an  deise  ghàidh- 
ealach  air,  agus  shìn  e  òraid  dhomh.  Bha  Mòrair  Sea- 
field,  'us  oighre  Mhic-Shimi  'an  sin  agus  Baillie  Doch- 
fuar  'us  Mr  Eoghan  a  mhac  's  thuirt  mi  focal  no  dhà 
ris  gach  aon  diùbh.  Thug  ogha  do  'n  Phrobhaisd  bad 
fhlùraichean  domh.  Bha  dùmhladas  rnor  sluaigh  a  null 
ri  taobh  cùil  an  àrd-ùrlair. 

Dh'  fhalbh  sinn  air  adhart  agus  bha  'n  dùthaich  mu 
'n  cuairt  dhinn  glè  bhreagha.  Tha  ballachan  briste  an 
Tighmhannaich  goirid  bho  'n  abhuinn  a  tha  ruith  a 
stigh  do  Chaolas  na  Mannachain.  Tha  'n  caol  so  coltach 
ri  loch  mòr  's  na  monaidhean  ag  èirigh  suas  mu  'n  cuairt 

da,  agus  am  faileas  ri  fhaicinn  am  broilleach  an  uisge 
shàmhaich  shoilleir  mar  gu  'ni  b'  e  sgàthan  a  bhiodh  ann. 
Bha  neul  ciar  an  fheasgair  air  gach  cnoc  'us  glac  ach 
an  dèigh  sin  bha  gach  ni  a'  sealltuinn  cho  bòidheach. 
Eàinig  sinn  Inbherpheobhrainn  aig  fichead  mionaid 
roimh  cheithir,  agus  bha  na  saighdearan  saor-dheònach 
an  so  mar  a  bha  iad  anns  na  h-uile  àite  air  an  rathad, 
agus  chaidh  òraid  eile  a  thairgseadh  dhomh  an  so,  agus 
tìùraichean.  Chaidh  an  Eidire  Seumas  Mac-Mhathainn 
àrd-oifigeach  na  siorramachd  ainmeachadh  dhomh  ann 
an  so,  agus  an  duin-uasal  a  tha  'an  oifig  fodha :  agus 
thug  mnathan  uaisle  òg  a  bha  'n  sin  badain  de  fhlùr- 
aichean  do  Bheatrais.  Cha  'n  aithne  dhomh  aite  is 
bòidhche  a  th'  air  a  shuidheachadh  no  Inbherpheòbhrain 
mar  tha  e  na  luidhe  ann  an  gleann  'us  na  monaidhean 
ag  èirigh  mu  'n  cuairt  da,  chuir  e  na  m'  chuimhne  cuid 
dhe  na  bailtean  beaga  a  chunnaic  mi  ann  an  Switzerland. 
Tha  ceann  caolas  Chromba  a'  tighinn  am  fradharc  ann 
an  so. 

Bha  ar  tea  's  ar  coffee  air  an  cumail  teth  anns  an 
inneal  Lochlainich  a  bh'  againn  air  son  a  ghnothuich 
agus  ghabh  sinn  iad  'n  uair  a  bha  sinn  a  dol  gu  socrach 
seachad  air  Baile  Dhuthaich  s'  ann  bho  'n  àrd-eaglais 
a  tli'  air  a  coisreagadh  do  naomh  Duthus  a  tha  am 
baile  so  'toirt  ainm,  mu  'n  do  sguir  sinn  ga  'r  tea  ràinig, 
sinn  drochaid  a  Bhànnath  agus  thàinig  an  Diùc  Catach 
gu  dorus  a'  charbaid.  Ged  nach  d'  thainig  e  na  'r  fratharc 
gus  a  so  's  e  a  bha  a  cur  an  eich  iarruinn  fad  an  rathaid 
bho  Inbhernis.  Tliàinig  e  nise  a  chur  fàilte  oirnn  an 
uair  a  bha  sinn  ag  inndreachdainn  air  an  oighreachd 

aige  fhè'in  agus  air  ceann  an  rathaid  iaruinn  Chataich. 
Thuirt  e  rium  gun  robh  mi  'cur  urram  mòr  air  le  mi 
thighinn  do  Dhunrobainn.  Thàinig  am  Morair  Eaonull 
L.  Gower  gu  dorus  a'  charbaid  còmhladh  ris.  'S  e  duine 
anabarruch  troimh  cheìle  air  an  robh  cùram  àite  stad 
carbad-na-smùid  ann  an  so,  agus  cha  robh  e  leigeadh 
fois  no  tàmh  leis  an  t-sluagh  ach  'toirt  orra  sior  iollach 
a  dheanamh. 

An  uair  a  bha  sinn  aig  Bailedhuthaich  thàinig  sinn 
am  fradharc  caolas  Dhòrnuich  ach  chaill  sinn  e  'n  uair 
a  dh'  inntrich  sinn  gleann  Sìn.  Tha  'n  rathad  iarruinn 
air  a  leagadh  gu  math  àrd  ann  an  so,  agus  chitear 
uaith  abhainn  Sìn  a  ruith  na  lùban  'an  iochdar  a  ghlinne 
agus  cnocan  fraoich  'us  creagan  mora  ag  èirigh  suas 
air  gach  taobh  dhi,  agus  an  gleann  uile  cho  breagha, 
cho  fiadhuich  agus  cho  fàsail,  's  ann  aig  ceann  a  ghlinne 
so  a  tha  òighreachd  na  Ban-diùc  a'  tòiseachadh. 

Ràinig  sinn  Gòillspidh  aig  sia  uairean  agus  bha  a' 
Bhan-diùc  an  sin  ga  'r  feitheamh  agus  bha  freiceadan 
ann  de  shaighdearan  saor-dheònach  Chataobh  agus  bu 
bhreagha  a  bha  iad  a'  sealltuinn  le  'n  cotaicbean  goirid 
dearga  agus  am  feileachan  de  bhreacan  na  'n  Catach. 
Chaidh  mise  do  'n  charbad  cheithir  each  a  bh'  aig  a' 
Bhan-diùc  an  sin  ga  m'  fheitheamh.  Chaidh  an  Diùc 
agus  a  Bhan-mhorair  Flòraidh  agus  Morair  an  Tairbeart 
leinn  's  iad  a'  marcachd.  Ghabh  sinn  air  adhart  troimh 
aon  sràid  fhada'  bhaile  bhig  a  tha  coltach  ri  Baile-nan- 
Duffach.  Is  iasgairean  a  chuid  mhòr  dhe  'n  t-sluagh  a 
th'  ann.  Bha  am  baile  air  a  chur  an  òrdugh  gu  grinn  le 
fraoch  'us  le  tìùraichean  agus  bha  mòran  de  bhocjha- 

chan  buadhach  aca  air  an  cur  suas,  'us  sgriobhainean 
gàidhlig  air  cuid  dhiubh  'us  Beurla  air  feadhainn  eile, 
bha  cuid  dhiubh  mar  a  leanas. 

"  Ar  buidheachas  do  'n  Bhuadkaich." 

"  Na  h-uile  latha  chi  's  uach  fhaic,  slàiute  dhìubh  'us  sòlas." 

"Ceud  mìle  fàilte  do  Chataobh." 

"  Fàilte  do  'u  latha  bhuidhe." 

"  Better  lo'ed  ye  canna  be  ; 
Will  ye  no  come  back  again  ì " 

Bha  an  sluagh  anns  na  h-uile  àite  làn  dealais  agus 
caoimhneis.  Cha  do  ghabh  sinn  thar  deich  mionaidean 
a  dol  gu  caisteal  Dhunrobainn.  Thàinig  sinn  air  a 
chaisteal  gun  fhios  gun  fhaireachadh  ann  a'  mionaid 
agus  bu  bhreagha  a  bha  e  a'  sealltuinn  le  a  mhullach 
àrd  's  le'  thuraitean  corrach  'us  e  leth  choltach,  ri  seann 
chaisteal  Albannach  's  ri  tigh  Frangach.  Bha  Constance, 
Ban-mharcus  Westminster,  piuthar  is  òige  an  Diùc  's  an 
dorus  romhainn  agus  bha  a'  nighean  bheag  aig  Anna 
Shutharlan  anns  an  trànnsa,  's  ann  de  chloich  a  tha  'n 
trànnsa  so  air  a  dheanamh  agus  an  staidhir  agus  seòrsa 
de  lobhta  a  ruith  mu  'n  cuairt  a  tha  dol  gu  trannsa  fad 
eile,  ach  bheir  mi  cùnntas  orra  so  agus  air  na  seòm- 
raichean  a'  màireach. 

Thug  a'  Bhan-diùc  mise  do  na  seomraichean  a  bh'  air 
an  cur  a  mach  dhomh  fhein.  Chaidh  an  airneiseachadh 
agus  an  cur  an  òrdugh  air  ar  son  le  cheile  leis  an  Diùc 
agus  a'  Bhan-diùc  ghràidh  nach  mairionn.  Tha  seòmar 
suidhe  ann  làmh  ri  seòmar-cuideachd  an  tighe,  agus 

turait  bheag  bho  'm  bheil  trànnsa  a  ruith  a  dh'  ionn- 
suidh  mo  sheòmar  eididh  agus  tha  an  seòmar  so  a'  fos- 
gladh  a  stigh  do  m'  sheòmar  cadail,  agus  do  sheòmar 
eile  a  tha  air  son  mo  bhean-eididh  's  e  sin  an  seòmar 
èididh  a  chaidh  ullachadh  roimhe  air  son  m'  Ailbeart 
gaoil.  Chaidh  mi  a  dh'  fhaicinn  an  t-seòmair  aig 
Beatrais  tha  e  sios  tri  cèumanan  staidhreach  anns  an 
aon  trànnsa  anns  am  bheil  mi  fhein.  Tha  Fraulein 
Bauer  agus  Morgan  a  bean-èididh  ann  an  seòmraichean 
dlùth  oire.  Tha  seòmar  a'  Bhrùnaich  direach  mu  m' 
choinneamh  's  e'  m  fear  a  bha  air  ullachadh  roimhe  air 
son  gille-eididh  Ailbeart.  B  e  'm  priosan  e  's  an  t-seann 
aimsir. 

Leig  mi  m'  anail  air  son  tacan,  oir  bha  nii  glè  sgith. 
Ghabh  mi  mo  dhinneir  ais;  leth-uair  'n  dèigh  ochd  ann 
am  sheùmar  suidhe  fhein,  cha  robh  neach  aig  an  dinneir 
leam  ach  Beatrais  'us  Leopold  agus  fhritheil  am  Brùnach 
oirnn.  Beagan  an  dèigh  sin  thàinig  Anna  Shutharlan 
gu  'r  faicinn  'us  dh'  fhan  i  greis,  thàinig  Sìne  Churchill 
an  deigh  sin.     Chaidh  a  chlann  a  chodal  tràth. 


DUNROBAINN, 

Disathurna,  an  seachdamh  latha  de  mh'ios 
mcadhoin  an  Fhoyhair. 

Innsidh  mi  nise  mu  m'  sheòmraichean.  Tha  iad  gle 
àrd;  tha  'n  seòmar  cadail  glè  bhreagha  agus  is  e  's 
motha  dhiubh,  tha  leaba  àillidh  ann  air  a  h-oibreach- 
adh  le  tìùraichean  geal  'us  òir  agus  calmain  air  gach 
oir  dhith  coltach  ri  tè  a  tha  ann  an  Clieveden,  tha  air- 
neis  de  ahorm  eutrom  ann  a<ms  geal  'us  òr  air  oirean 

mullaich  a  bhalla  mu  'n  cuairt.  Tha  cearnagan  de 
ghorm  èutrom  'us  de  gheal  air  a  bhalla  'us  cuirteanan 
de  shioda  gorm  'us  duilleagan  buidhe  orra  mar  gum 
biodh  an  t-òr  ann ;  agus  tha  'n  t-eudach  ùrlair  a  freag- 
airt  do  dhath  na  h-airneis.  Tha  'n  seòmar-eididh  air 
a  chur  an  òrdugh  anns  a  cheart  doigh  ris  an  fhear  èile, 
ach  gur  e  sioda  gorm  'us  dearg  a  th'  air  na  ballachan. 
Tha  'n  seòmar  suidhe  air  a  chrochadh  le  sioda  uaine 
air  dath  na  mara,  agus  na  ceud  litrichean  de  dh'  ainm 
an  Diùc,  agus  na  Ban-diùc  agus  de  dh'  ainmeanan  an 
cuid  nighean  an  òrdugh  air  mullach  an  t-seòmair.  Tha 
'n  airneis  uile  de  dhath  èutrom,  agus  tha  na  bùird  's 
na  cathraichean  's  gach  ni  eile  a  th'  ann  ag  cur  Clieveden 
agus  tigh  Stafford  na  m'  chuimhne.  Tha  mullach 
cruinn  àrd  air  am  boudoir  beag  agus  e  làn  do  rionn- 
agan  òir,  tha  'n  aon  seòrsa  airneis  ann  's  a  tha  's  an 
t-seòmar-suidhe.  Tha  dealbhan  glè  bhreagha  's  an 
t-seòmar-suidhe  agus  anns  na  seòmraichean  eile  cuid- 
eachd.  Ghabh  mi  mo  thràth-maidne  aig  leth-uair  an 
dèigh  trì  anns  an  t-seòmar-suidhe  agus  beagan  an 
dèigh  sin  chunnaic  mi  a'  Bhan-diùc.  Chaidh  mi'  mach 
aig  fichead  roimh  aon-uair-deug  leis  a'  Bhan-diùc  agus 
le  Beatrais  a  dh'  ionnsuidh  na  'n  staidhrichean  a  tha 
dol  sios  do  'n  ghàradh.  Tha  'n  gàradh  glè  bhreagha 
agus  tha  tobraichean  ann,  tha  e  fad  an  rathaid  gu  ruig 
an  cladach,  tha  a  mhuir  mu  leth  mhile  nis  dlùithe  air 
an  tigh  so  na  a  tha  i  aig  Osborne.  Choisich  sinn  gu 
ruig  bà-thigh  bòidheach  a  th'  aca  air  son  a  chruidh 
ghallda  agus  chaidh  sinn  beagan  ni  b'  fhaide  air  adhart 
a  dh'  ionnsuidh   an   tigh   bhaine  —  tigh   beag   cruinn 

fionnar  bòidheach.  Dh'  iarr  a  Bhan-diùc  air  a'  Bhrùn- 
ach  dorns  an  t-seòmar  suidhe  fhosgladh  agus  an  uair 
a  chaidh  sinn  a  stigh  ann  co  a  bha  'n  leabaidh  an  sin 
air  thoiseach  oirnn  ach  policeman,  cha  robh  fiughair 
againn  ri  a  leithid  de  cheatharnach  a  bhi  'an  sin  agus 
ghabh  sinn  mòr  ioghnadh  ach  cha  b'  urrainn  duinn  gu 
'n  a  bhi  gaireachdaich  mu  'n  chùis.  Thàinig  Flòraidh, 
Sìne  Churchill,  agus  Fràulein  Bauer,  far  an  robh  sinn 
ann  an  so  agus  an  dèigh  sin  thàinig  an  Diùc  e  fhein, 
chaidh  sinn  air  ais  do  'n  tigh  troimh  'n  ghàradh  chàil, 
agus  gu  dearbh  tha  e  air  a  chumail'  an  deadh  òrdugh. 
Sheòl  an  Diùc  dhuinn  ann  an  so  innleachdan  a  bh'  aige 
air  son  siolachadh  a'  bhradain,  agus  inneal  ùr  a  bh'  aige 
air  son  uisgeachadh  feòir,  ghabh  sinn  suas  na  staidh- 
richean  a  dh'  ionnsuidh  an  tighe.  Bha  sgàile  gu  leòir 
an  so  a  chumail  na  greine  dhinn  ach  bha  pailt  tuilleadh 
's  a  chòir  de  chraoblian  ann.  Chaidh  a  chuid  is  sine 
dhe  'n  chaisteal  a'  thogail  anns  an  dara-ceud-deug. 
Fhuair  an  Diùc  mo  dheireadh  air  a  dheanamh  ni  bu 
mhotha  e  agus  chuir  e  na  turaitean  air.  Chaidh  a 
chuid  ùr  dhe  a'  chriochnachadh  ann  an  1849-1850. 

Thill  mi  stvjh.  ai™  ceàthramh  roimh  dhà-uair-dheug. 
Bha  'n  latha  gruamach  dorcha.  Ghabh  sinn  ar  tràth- 
nòin  mar  a  ghabh  sinn  ar  tràth  -  maidne.  Thug  mi 
greis  air  leughadh  'us  mar  sin  sios  agus  chaidh  mi  mach 
aig  fichead  mionaid  roimh  cheithir  uairean,  ann  an  car- 
bad  agus  Bourner1  air  cheann  na  sreine,  chuir  mi  an 
carbad  agam  fhèin  agus  na  h-eich  bheaga  agam  air  falbh 

1  Bha  e  na  ghille  carbaid  'us  na  ghille-greasaidh  agam  bho  cheann 
ochdbliadhna  deug  thar  fhichead. — 1883. 

leis  a'  Blian-Jiùc,  Constance  Westminster,  agus  Sìne 
Ohurchill.  Ghabh  sinn  seachad  air  carragh  cuimhne 
an  Diùc  nach  mairionn,  tha  e  'n  taobh  a  muigh  dhe  na 
geatachan  agus  aghaidh  ris  a  chaisteal,  tha  e  dlùth  air 
an  àite-stad  diomhair  a  th'  aca  air  son  carbad-smùid  an 
teaghlaich ;  tha  an  t-àite  so  gl6  dhlùth  air  an  tigh  ach 
ged  nach  urrainn  e  bhi  thar  coig  ceud  slat  air  falbh  tha 
na  h-uile  ni  air  a  dheanamh  cho  rianail  's  gur  gann  a  chi 
neach  gum  bheil  e  idir  ann.  Ghabh  sinn  seachad  air  na 
ceithir  rathaidean  tarsuing,  a  tionndath  ris  am  lànih 
chlì  troimh  choille  bhòidheach  Dhunrobainn,  tha  crao- 
bhan  breagha  innte  de  ghiubhas  nadurrach  agus  de  dhar- 
ach,  uinseann,  beithe,  as,us  faibhili  'os  cionn  an  rathaid 

'  '        O 

agus  fodha,  agus  mòran  dhe  rainnich  agus  de  fhraoch 
bòidheach  badanach  barr-dhearg.  Tha  cuid  dhe  'n 
rathad  glè  chas.  Ghabh  sinn  seachad  air  na  Bacan 
agus  air  adhart  air  rathad  Beinn-a-Bhràighe,  seachad 
air  an  Tigh-Dhuitseach,  stad  sinn  aig  na  ceithir  rath- 
aidean  tarsuing  a'  ghabhail  ar  tca  'us  ar  coffee  a  bha  deas 
againn  leinn  agus  ghabh  Constance  'us  Anna  ioghnadh 
ri  fhaicinn  cho  teth  's  a  chaidh  againn  air  an  cumail. 
Chunnaic  sinn  feidh  a  null  uainn,  ghabh  sinn  air  ad- 
hart  rathad  Beinn-a-Bhràighe  's  ann  air  a  mullach  a  tha 
iomhaigh  mhòr  an  t-seann  Diùc  'n  a  seasainh.  Stad 
sinn  greis  a  dh'  fhaotuinn  sealladh  math  dhe  'n  chais- 
teal  agus  de  Ghòillspidh,  ris  an  deas  bha  na  monaiclh- 
ean  a  tha  stigh  a  null  's  an  dùthaich  agus  na  sleibh- 
tèan  uaine  a  tha  null  os  cìonn  criochan  Bois.  Thàinig 
sinn  a  mach   aig  tigh  cath'  -  chliath  Chulmhàili,  aous 

O  O  }        o 

ghabh  sinn  troimh  GhòiHspidh  a  bha  air  a  dheanamh 

sàrmhaiseach,  stad  sinn  aig  taobh  mach  a  bhaile  aig  dà 
thigh  bheag  a  bha  f odh  'n  aon  druim  agus  ghlaodh  Anna 
air  caileag  òg  laghach  a  bha  'n  sin  'us  thàinig  i  far  an  robh 
sinn  tha  i  cleachdadh  a  bhi  fìgheadh  thonnagan  Seall- 
taineach.  Bha  ise  fuireach  's  an  dara  dorus  agus  b'  i  a 
ban  -  choimhearsnach  leth  sheanna  bhoireannach  car 
neònach  agus  thug  i  dhòmhsa  comharradh  leabhair  a  dh' 
oibrich  i  air  mo  shon.  Ghabh  sinn  troimh  Allt  Ghòill- 
spidh  agus  troimh  phàirce  na  h-àiridh  agus  air  adhart 
air  an  rathad  feuraich  a  tha  eadar  a  choille  's  a  mhuir 
gus  an  d'  ràinig  sinn  Strath-Stèphen  agus  air  dhuinn 
coimhead  na  'r  dèigh  fhuair  sinn  sealladh  àillidh  dhe 
n'  chaisteal  'us  cnocan  a  Chamusmhòir  ag  èirigh  a 
null  ri'  chùl,  thionndaidh  sinn  a  stigh  air  rathad  mòr 
Ghallabh  'us  thill  sinn  ris  a'  chaisteal. 

Eàinig  sinn  dhachaidh  aig  leth-uair  an  deigh  sia. 
Bha  'm  feasgar  glè  ghruamach.  Dh'  fheuch  mi  ri  seal- 
ladh  beag  dhe  'n  mhuir  a  tharruing.  Ghabh  sinn  ar  din- 
neir  aig  ceathramh  an  dèigh  ochd  ann  an  seòmar  na 
dinneir,  shuidh  mise  eadar  an  Diùc  agus  Anna,  bha 
Leopold  leinn  'us  Constance  Westminster,  Morair  Gran- 
ville  'us  a  bhean,  agus  Sìne  Churchill  agus  Eaonull.  Bha 
mise'  faireachdain  cho  neònach,  a  leithid  so  de  chuirm 
agam  an  àite  aineil  air  son  a  cheud  uair  gun  fhear  mo 
ghaoil  a  bhe  na  m'  chuideachd  !  Fhritheil  am  Brùnach 
ormsa  mar  a  bha  e  deanamh  aig  na  h-uile  tràth  bha  e 
frithealadh  orm  a  muigh  's  a  stigh  anns  gach  dòigh  gu 
comasach  agus  do-sgithichte.  Chaidh  mi  air  son  greis 
do  sheòmar-cuideachd  an  tighe  a  tha  's  an  ath  dhorus  'g 
am  sheòmar  suidhe  fhèin.    Thàinig  bean  Sumner,  far  an 

r<  >bh  sinn  an  sin,  's  e  Kingscote  a  b'  ainm  cìlii  f  hein  is  leth 
phiuthar  i  rìo  'n  chòirneal  a  tha  de  'n  ainm  sin,  agus  is 
nighean  peathar  i  do  Mhorair  Bloomfield,  tha  i  fhèin  'us 
a  Bhan-diùc  ro  mhòr  aig  a'  cheile  agus  tha  'n  rìuine  aice 
— a  tha  fuireach  an  so  leatha — ro  àraidh  leis  an  Diùc ; 
bha  Constance  Pitt  an  so  cuideachrì,  piuthar  is  òige 
Màiri  Pitt  tha  i  'an  so  le  a  carairì  Morair  Granville  agus 
leis  a  Bhan-mhorair ;  bha  lithiche  ainmeal  anns  a 
chuirìeachd  a  thug  dà  bhliadhna  anns  na  h-Innseann  's 
e  Dr  Fayrer  is  ainm  dha,1  bha  Mr  Sumner  ann  agus  Mr 
Edwin  bràthair  Màiri  Lascelles  cha  d'  fhan  mise  ach 
beagan  de  mhionaidean  leòtha  'us  chaidh  mi  an  dèigh 
sin  'g  am  sheòmar  suidhe  fhèin. 

Didònuich,  an  t-ochdamh  latha  dc  mhìos 
meadhoin  an  Fhoghair. 

Bha  maduinn  bhreagha  shoilleir  ann.  Fhuair  sinn 
ar  tràth-maidne  mar  bha  e  againn  an  rìè,  chairìh 
mi  mach  's  a  mhionaid  an  dèigh  sin — aig  ceathramli 
an  dèigh  deich — a  ghabhail  sraid  le  Beatrais,  ghabh 
sinn  rathad  ris  an  abrar  "cèum  na  Ban-tighearna." 
Tha  e  tòiseachadh  aig  a'  chaisteal  agus  a'  dol  mile  gu 
leth  air  adhart  a'  measg  chraobhan  a  tha  tilgeadh 
dubhair  air.  Tha  e  gabhail  air  adhart  an  cois  na 
mara  is  frith-rathadan  a  ruith  uaithe  dh'  ionnsuirìh 
a  chladaich,  agus  tha  aiteachan  suidhe  ri  'thaobh 
bho  'm  faighear  deadh  shealladh  air  a  mhuir  agus  air 
na  clarìaichean  fad  as.     Bha  'n  latha  glè"  bhlath  agus 

1  Bha  e  air  turus  thairis  'an  cuideachd  Alfred,  agus  sgriobh  e  leabhar 
glè  ghasda  mu  dhè'ighinn  nathruichean. 

bha  dùmhladas  na  coille  a  deanamh  mùchadh  anns 
an  àite  so.  Thill  sinn  air  an  rathad  cheudna  'us 
ràinig  sinn  an  tigh  aig  ceathramh  an  deigh  aon-uair- 
deug.  Bha  'n  Dr  Cuimean  an  sin  'us  rinn  e  seirbheis 
ghoirid  mu  mheadhoin  latha  anns  an  lobhta  a  tha 
mu  'n  staidhir,  bha  e  na  sheasamh  direach  mu  choin- 
neamh  far  an  robh  sinne.  Sgaoil  sinn  mu  cheath- 
ramh  roiinh  aon  uair.  Thug  Anna  mise  an  dèigh  sin 
do  'n  t-seòmar  aice  fhein  agus  is  glè  ghrinn  e  ;  seòmar 
fada,  gun  bhi  ro  àrd  agus  e  cho  soilleir,  's  e  a 
sealltuinn  a  mach  os  cionn  barra  na  'n  craobh  gu 
leir ;  tha  e  glè  shimplidh  na  airneis  uile.  Tha  'n 
seòmar  cadail  'us  an  seòmar  eididh  aice  glè  ghrinn 
cuideachd  's  iad  cho  fosgailte  laghach,  glè  choltach 
ris  an  fheadhain  a  tli'  aca  an  Tigh  Stafford.  Tha 
seòmar  èididh  an  Diùc  air  airneiseachadh  gle  shim- 
plidh ;  's  toigh  leis  gach  ni  mu  'n  cuairt  da  'bhi 
simplidh.  Thug  a'  Bhan-diùc  an  dèigh  sin  mi  air 
adhart  an  trànnsa  's  am  bheil  seòmruichean  Flòraidh 
agus  do  'n  t-seòmar  altruim  far  am  faca  sinn  Alix 
bheag  na  codal,  'us  chaidh  sinn  an  deigh  sin  suas 
staidhir  do  'n  t-seann  chuid  do  'n  chaisteal  agus  do 
na  seòmraichean  a  bh'  aig  an  Diùc  agus  aig  a'  Bhan- 
diùc  ghràdhaich  nach  mairionn,  ach  an  uair  mu 
dheireadh  a  bha  i  'n  so  's  ann  's  na  seòmraichean  a 
th'  agamsa  a  bha  i  'fuireach.  Tha  dealbhan  dhinn 
flii'in  'us  de  dh'  fheadhain  eile  is  aithne  clhomh  anns 
gach  seomar.  Theirinn  sinn  an  dèigh  sin.  Bha  ar 
tràth-nòin  againn  mar  a  bha  e  againn  an  dè. 

Aig  fichead  mionaid  an  dèigh  ceithir  chaidh  mi  gu 

ruig,  an  t-aite-suidhe  bu  dlùithe  dhuinn  an  ceum  na 
Ban-tighearna  agus  tharruiug  mi  dealhh  an  àite  a  hha 
'n  am  fhradliarc.  Aig  leth-uair  an  deigh  còig  chaidh 
mi'  mach  'an  carhad  fosgailte  le  Beatrais  agus  Ban- 
mhorair  Granville,  chaidh  sinn  troimh  choilltean  Uppat 
air  an  rathad  a  tha  ri  taobh  an  uillt  mhòir,  seachad  air 
Tùr  nam  Piocach  agus  suas  gu  carragh  cuimhne  Mhr 
Loch,  chuir  a'  Bhan-Diùc  nach  mairionn  an  sgriobh- 
adh  a  leanas  air. 

MAR   CHUIMHNEACHAN   URRAMACH   AIR 

SÈUMAS  LOCH, 

LEIS   AM   BU   MHIANN   ANN   AM   FEASGAR   CIUIN   A   BHEATHA   A 
BHI   SEALLTUINN   MU   !N    CUAIRT   AIR  AN   ÀITE   SO. 

Tha  mi  guidhe  gu  'ru  bi  clann  a  chloinne  a'  cruinneachadh  ann  an 
so  a  bheachd  -  smuaineachadh  airsan  a  chaith  a  bheatha  an  saothair 
shubhailcich  air  son  na  dùthcha  'bha  gràdhach  leis,  agus  air  son 
nan  càirdean  ga  'n  d'  rinn  e  seirbheis  agus  a  thog  an  carragh  so  mar 
chuimhneachan  air  anns  a  bhliadhna  1858. 

Obit  Juni  28,  1855. 

Tha  'm  fraoch  anabarruch  breagha  mu  'n  cuairt 
ann  an  so  uile.  Thàinig  sinn  as  a'  charbad  'us  chaidh 
sinn  na  mheasg,  tha  sealladh  ciatach  ri  fhaicinn  as 
a  so,  suas  gleann  Dhunrobainn  agus  thar  na  mara, 
's  e  Ceann-a-Bheithe  an  rugha  is  fhaide  a  tha  ruith 
a  mach  do  'n  mhuir  bho  'n  t-sealladh  a  th'  againn 
ann  an  so.  Tha  plathadh  fior  thaitneach  ri  fhaotuinn 
do  'n  chaisteal  aig  ceann  frith  -  rathaid  a  th'  air  a 
ghearradh  troimh  'n  choille.  Theirinn  sinn  am  bru- 
thach  a  rithist  agus  mu  'n  d'  fhag  sinn  a  choille  iosal 
an   taice  na  mara  stad   sinn   a  srhabhail  ar  tca  's  ar 

coffcc  ach  bha  sinn  air  ar  'n  itheadh  beò  leis  na  mion- 
cliuileagan.  Thàinig  sinn  an  dèigh  sin  a  mach  air  an 
rathad  mhòr  agus  ghabh  sinn  air  adhart  ri  taobh  a' 
chladaich  mu  leth-mhlle  ni  b'  fhaide  na  chaidh  sinn  an 
dè,  thill  sinn  a  stigh  rathad  an  Tigh-bhainne — dachaidh 
aig  seachd.  Leig  mi  m'  anail  greis  agus  thug  mi  tacan 
air  sgrìobhadb,  ghabh  mi  mo  dhinneir  'n  am  sheòmar 
suidhe  fhdin  leis  an  dithis  chloinne  againn  fhèin  agus  le 
Anna.  Chaidh  mi  an  dèigh  sin  do  sheòmar-cuideachd 
an  tighe  far  an  robh  na  mnathan  uaisle  agus  na  daoine 
uaisle  cruinn  ach  cha  d'  fhan  mi  ach  ùine  ghoirid 
leòtha. 

Diluain,  an  naothamh  latha  de  mhìos 
meadhoin  an  Fhoghair. 

Bha  beagan  uisge  ann  toiseach  an  latha.  An  dèigh  ar 
tràth-maidne  chaidh  mi  le  Beatrais  'us  Sìne  Churchill 
ann  an  carbad  fosgailte  gu  ruig  tigh-nan-con,  tha  fear 
anabarrach  grinn  ris  an  làmh  chlì  agus  e  cho  glan,  tha 
e  beagan  nis  faide  air  adhart  na'  stàbuill  a  tha  dlùth  air 
àite  stad  carbad-na-smùid.  Chaidh  Mr  Dònullach  'g  an 
sealltuinn  dhuinn,  is  bràthair  e  do  'n  Dònullach  bhochd 
a  bha  na  eunadair  aig  Ailbeart.  Chunnaic  mi  'n  Wind- 
sor  e  bho  chionn  dà  bhliadhna,  is  e  's  àrd  ghille-seilg  do 
'n  Diùc.  Tha  miol-choin  'us  coin  èunaich  chiatach  'an 
so  de  gach  seòrsa.  Chaidh  sinn  dh'  fhaicinn  nan  Dònul- 
lach  nan  tigh  grinn  fhèin  'us  chunnaic  sinn  an  cuid 
nighean  tha  triuir  dhiubh  glè  bhreagha,  bha  iad  ag  cur 
clann  bhràthar  an  athar  'n  am  chuimhne.  Cha  'n  'eil 
sainhlachadh  sam  bith  aige  fhèin  ri  a  bhràthair.    Chaidh 

sinn  as  a  so  a  dh'  fhaicinn  na  'n  stàbull  's  clia  'n  'eil 
iad  ro  mhòr.  Chunnaic  mi  na  h-eich  bheaga  agam  fhein, 
agus  cuid  de  na  h-eich  mhòr  'us  bheaga  aig  Anna. 
Choisich  sinn  a  dh'  ionnsuidh  an  tighe  an  deigh  sin 
agus  thachair  an  Diùc  agus  Raonull  oirnn  air  an  rathad. 
Thug  iad  a  dh'  ionnsuidh  an  rathaid  ga  'n  sealltuinn 
dhomh  dà  bheathach  bhreagha  ghàidhealach  a  tha  iad 
a  reamhrachadh  air  son  an  cur  a  dh'  fhaotuinn  duais- 
gheall  aig  a'  Nollaig.  Chaidh  sinn  seachad  air  an  treud 
ga  'm  buineadh  iad  an  dè  an  uair  a  bha  sinn  a  mach, 
's  beathaichean  fior  bhreagha  iad  le  'm  falluingean  mol- 
lach,  an  cinn  ghreannach,  agus  an  adhaircean  mòra 
farsuing ;  's  ann  odhar  agus  air  dhath  ciar  na  luch  a 
tha  'n  àireamh  is  motha  dhiubh.  Dh'  fhalbh  mi  aig 
còig  mionaidean  fichead  an  dèigh  dà  uair  dheug  leis  an 
dithis  chloinne  'us  le  Anna  a  leagadh  na  ceud  chloiche 
do  'n  Charragh  a  tha  na  Cataich  agus  na  seirbhisich  aig 
an  Diùc  a'  cur  suas  mar  chuimhneachan  air  a'  Bhan- 
diùc  ghaoil  air  an  robh  gach  neach  an  Cataobh  cho 
toigheach.  Chaidh  sinn  air  adhart  an  carbad  cheithir 
each.  Thàinig  an  latha  gu  turadh.  Bha  càch  uile  air 
adhart  roimhinn ;  dh'  fheith  an  Diùc  ri  'r  cuideachadh 
do  'n  charbad  agus  an  sin  ruith  e  air  adhart  air  thois- 
each  oirnn  agus  MacAlasdair  an  cùl  a  choise,  's  e  so 
Pìobaire,  gill'-èididh,  agus  rùn-sheirbheasach  an  Diùc, 
duine  goirid  garbh  mu  thri  fichead  bliadhna  'dh'  aois 
duine  gasda  agus  deadh  phiobaire.  Thàinig  sinn  as 
a'  charbad  'us  chaidh  mise  gu  ùrlar  togta  a  bha  fodh 
chòmhdach  agus  e  làimh  ris  a  chloich,  bha  a  chlann 
làimh  rium  agus  Anna  's  an  Diùc,  'us  Constance  agus 

Sìne  Churchill.  Bha  càch  uile  ani  measg  an  luchd 
amhairc  na  'n  seasamh  mu  'n  cuairt.  Clmir  Mr  Joass 
am  ministear  a  tha  'n  sin  a  suas  ùrnuigh  ghoirid  agus 
an  deigh  sin  sliìn  e  an  òraid  dhòmhsa  ach  cha  do  lèugh 
e  i.  Labhair  mise  am  beagan  fhocal  air  an  do  mheòraich 
mi  ach  cha  do  lèugh  mi  ni  sam  bith,  thuirt  mi  mar  so  : — ■ 

"  Tha  e  toirt  mòr  thoilinntinn  dhomh  air  an  àni  so 
fianuis  a  thoirt  air  mo  ghràdh  agus  air  mo  mheas  air  mo 
bhan-charaid  ghaolach  a  Bhan-diùc,  agus  tha  mi  cho 
toilichte  'bhi  fuireach  an  dràsda  le  a  cuid  cloinne,  agus 
tha  mi  'g  iarruidh  a  bhi  toirt  buidheachais  duibh  uile 
air  son  na  fàilte  rìoghail  agus  chridheal  a  chaidh  a  chur 
orm  ann  an  Cataobh." 

Chaidh  agam  air  so  uile  a  ràdh  gun  stad  sam  bith  ach 
bha  mi  luaisgeanach  na  dhèigh.  An  deigh  sin  chaidh 
an  t-aol  a'  sgaoileadh  agus  a  chlach  a'  bhualadh  le  òrd 
's  an  dòigh  ghnathaichte.  Thug  an  Diùc  dhomh  dealbh 
na  cumadh  a  tha  ri  bhi  air  a  Charragh-chuimlme.  Tha 
e  ri  'bhi  de  'n  chumadh  ris  an  abrar  Crois  Eleanor  agus 
dealbh  ceann  'us  guaileann  na  Ban-diùc  ri  'bhi  air. 
Thug  iad  dhomh  cuideachd  bonn-cuimhne  a  fhuair 
Eaonull  L.  Gower  air  a  dheanamh.  An  uair  a  bha  so 
uile  seachad  chaidh  sinn  a  rithist  do  'n  charbad  'us  thill 
sinn  dachaidh  's  bha  'n  sluagh  uile  ri  iollach  àrd.  Tliill 
Leopold  da  chois  'us  ghabh  Constance  an  t-àite  aige  anns 
a'  charbad.  Bha  sinn  aig  an  tigh  roiuih  aon  uair. 
Chaidh  Beatrais  'us  mise  a  stigh  do  'n  t-seòmar  far  an 
robh  a  chuideachd  uile  cruinn  a  bha  gu  an  tràth-nòin 
a  ghabhail  an  sin,  bha  Anna  agus  an  Diùc  leinn  agus 
rinn  iad  cuid  dhe  'n  t-sluagh  aithnichte  dhomh  ;  a  measg 

chàich  bha  seann  bhean  nasal  'g  am  b'  ainm  Houston 
tha  i  dlùthachadh  air  ceithir  fichead  bliadhna  agus  a 
deich.  Bha  a  Bhan-diùc  Chatach  ro  ghaolach  oirre  agus 
Ban-diùc  Norfolk  cuideachd.  Thàinig  tioma  oirre  'us 
thuirt  i  "An  i  so  mo  mo  Bhan-rìgh  ghràdhach  ? "  "  agus 
Diùc  mo  ghaoil  ? "  thuirt  i  agus  i  a  breith  air  làimh  air 
an  Diùc. 

Ghabh  sinn  ar  tràth-nòin  mar  a  b'  àbhaisd.  An 
deigh  sin  chunnaic  mi  Morair  Granville  chaidh  mi  mach 
aig  ceathramh  an  dèigh  ceithir  ann  an  carbad  fosgailte 
cheithir  each  le  Beatrais,  Anna,  agus  Constance,  bu  leis 
an  Diùc  na  h-eich  a  bh'  againn.  Bha  latha  math 
gaothar  ann  ged  nach  robh  an  iarmailt  ro  shoilleir. 
Ghabh  sinn  air  adliart  gu  Beinn  -  a  -  Bhraighe  air  am 
bheil  an  Carragh-cuimhne  's  an  iomhaigh  nihòr  de  shean- 
athair  an  Diùc,  b'  esan  a  cheud  Diùc  dhe  'n  dream  agus 
le  e  phòsadh  na  Ban-Iarla  Cataich  fhuair  iad  an  òigh- 
reachd  mhòr  so.  Dh-èug  ise  'an  1839,  agus  tha  cuimhne 
agamsa  oirre  mar  sheann  bhean  uasal  a  bha  tapaidh  lagh- 
ach.  Ghabh  sinn  an  rathad  air  an  deachaidh  sinn  air  na 
làithean  roimhe  air  adhart  ri  taobh  an  uillt  mhòir  agus 
troimh  na  bacan  a'  sealltuinn  air  adhart  ri  gleann  tiadh- 
aich  Dhuinrobainn  ;  ged  nach  'eil  na  monaidhean  àrd 
tha  iad  gle  bhòidheach  le  'n  trusgan  de  fhraoch  dearg  'us 
bha  na  blàir  uaine  mhòintich  's  na  cnuic  fhad  air  falbh 
uainn,  a'  sealltuinn  cho  maiseach.  Bha  'n  uchdach  duilich 
ri  dhìreadh  aig  na  h-eich  agus  rinn  am  feur  a  bhi  fodh'  'n 
casan  ni  bu  dorra  e.  An  uair  a  bha  sinn  leth  an  rathaid 
suas  stad  sinn  a  ghabhail  ar  tea  'us  ar  coffce ;  beagan  roimh 
sin  fhuair  am  Brùnach  bad  de  fhraoch  geal  cha  'n  'eil  mise 

matli  air  fhaicinn  idir  ach  chith  esan  e  ge  be  cho  luath 
's  a  bhitheas  an  carbad  a  ruith,  tha  suil  anabarruch  aige 
air  a  shon.  Cha  teid  gàidheal  sam  bith  seachad  air  gun 
a  bhuain,  tha  iad  a'  creidsinn  'gum  bheil  buaidh  shona 
air,  cha  robh  an  latha  ro  slioilleir  ach  fhuair  sinn 
sealladli  air  monaidhean  do-àireamh,  is  leis  an  Diùc  iad 
uile,  a  null  gu  ruig  an  cladach  an  iar  far  am  bheil  frìth 
no  dhà  aig  Diùc  Westminster  air  mhàl  uaithe. 

À'  sealtuinn  a  null  ri  siorramachd  Eois  agus  ris 
a'  chaolas  Mhoireach  chitir  ri  side  shoilleir  seachd 
siorramachdan  as  a  so  ach  cha  robh  e  soilleir  gu  leòir 
air  son  sin  an  diugh.  Chunnaic  sinn  Beinn  Einneis  gu 
soilleir,  cnap  do  mhonadh  a  tha  ag  èirigh  suas  bho 
thalamh  iosal  a  tha  ruith  fada  mach  a  dh'  ionnsuidh  na 
mara  's  ann  air  òighreachd  Diùc  Eichmond  a  tha  i. 
Theirinn  sinn  an  uchdach  a  dhìrich  sinn  ach  an  dèigh 
sin  thionndaidh  sinn  a  dh'  ionnsuidh  an  rathaid  mhòir 
agus  ghabh  sinn  dachaidh  troimh  Ghòillspidli  agus  a 
stigh  seachad  air  Tigh  -  na  -  cadh'  -  chliath  aig  seachd. 
Thàinig  an  gaol  beag  bòidheach  caileige  'g  am  fhaicinn. 
Bha  Lilah  Grosvenor  direach  an  deigh  tighinn  agus  thug 
Beatrais  a  stigh  i.  Ghabh  sinn  ar  dìnneir  aig  ceath- 
ramh  an  dèigh  ochd  anns  au  t-seòmar  dìnneir  direach 
mar  a  bha  sinn  air  Disathurna.  Bha  a  cheart  sluagh 
aig  a  bhòrd  a  bh'  ann  air  an  latha  sin  ach  gun  robh 
Còirneal  Ponsonby  a  chòr  ann.  Bha  ceann  caora  againn, 
agus  bha  e  gle  mliath,  dh'  ith  mise  e  air  son  a  cheud 
uair  air  Didònuich  'us  dheadh  thaitinn  e  rium.  Dh' 
flian  mi  tacan  ann  's  an  t-seòmar-chuideachd  agus 
rinn  an  Diùc  aithnichte  dhomh  Mr  Stanley  am  fear  a 


180  TUILLEADH   DHUILLEAG 

fhuair  a  mach  Machunlèibhe.  Bhruidheann  e  mu  a 
choinneamh  ri  Machunleibhe  agus  tha  e  'g  ràdh  gu  'm 
feum  e  ochd  miosa  deug  fhathast  a  chriochnachadh  na 
h-oibre  a  tha  e  cur  roimhe'  dheanamh.  Bha  'n  Ridire 
Ionraic  Eawlinson  ann  an  sin  cuideachd. 

Chaidh  mise  'g  am  sheòmar  fhein  'us  thug  Sìne  greis 
air  leughadh  dhomh. 

Dimàirt,  an  deicheamh  latha  de  mhìos 
meadhoin  an  Fhoghair. 

Maduinn  bhreagha.  Ar  tràth-maidne  mar  is  abhaist. 
Aig  leth-uair  an  dèigh  deich  chaidh  mi  air  muin  na 
làire  bige  "Maggie,"  dh'  fhalbh  sinn  a  dh'  fhaicinn 
easain  Allt  Ghòillspidh  agus  bha  Anna  'us  Sìne  Churchill 
a'  coiseachd.  Chaidh  sinn  a'  mearachd  dà  uair  mu  'n 
d'  fhuair  sinn  air  an  rathad  cheart.  Ghabh  sinn  a  mach 
an  rathad  àbhaisteach  agus  sios  seachad  air  a  mhuileann 
fodh  dhrochaid  an  rathaid  iarruinn  agus  thairis  air  an 
abhuinn  a'  measg  chlachan  gu  math  garbh,  agus  bho  sin 
air  adhart  air  cèum  rathaid  a'  measg  phreasan  Calltainn 
'us  craobhan  de  gach  seòrsa  gus  an  d'  ràinig  sinn  far  am 
bheil  an  gleann  a  fàs  aiinhleathan.  Agus  aig  drochaid 
mhaide  a  bha  'n  sin  thàinig  mise  bhar  an  eich  agus 
choisich  mi  air  adhart  gu  ceann  nan  eas.  Chaidh  sinn 
thairis  air  dha  no  trì  'dhrochaidean  fiodha,  air  adhart 
air  ceum  rathaid  ri  bun  chreagan  àrda  a  bha  àillidh  leis 
gach  seòrsa  de  luibheanacli  uaine.  Bha  'n  t-àite  ana- 
barruch  breagha,  bha  e  sealltuinn  dòmhsa  coltach  ri 
dealbh  beag  de  Choire-Mhuilsi.  Mharcaich  mise  an 
t-each  beag  air  ais  a  rithist  agus  ràinig  sinn  an  tigh  mu 

dhà-uair-dheug.     Bha  'n  latha  gle  bhlàth.     Bha  beagan 

bhoinean  uisge  ann  ach  rinn  e  deaclh  latha  tioram. 

Dh'  fhalbh  ini'  rithist  aig  deich  mionaidean  roimh 
cheithir  ann  an  carbad  fosgailte  a  dhol  leis  an  dithis 
chloinne  'us  le  Anna  gu  Loch  Brora  a  bha  naoi  mile 
dh'  astar  uainn.  Ghabh  sinn  seachad  air  na  stàbuill 
'us  a  mach  air  rathad  mor  Ghallabh.  Chaidh  sinn 
troimh  bhaile  beag  iasgaich  Brora  agus  bha  'n  sluagh 
uile  'mach  a  chur  fàilte  oirnn,  bha  bogiia  buadhach 
suas  aca  agus  am  baile  uile  air  a  dheanamh  bòidheach 
le  fraoch.  Thionndaidh  sinn  gu  bras  ris  an  làmh  chli 
'us  thàinig  sinn  an  tiota  air  mointeach  fhiadhaich  fhar- 
suing  agus  stad  sinn  far  am  bheil  aon  de  na  meinean  guail 
ga  h-oibreacheadh,  a  fhuair  an  Dùic  a  mach  bho  chionn 
ghoirid.  Chaidh  sinn  seachad  air  aon  diubh  ri  taobh 
na  mara  air  Didònuich.  Chaidh  sinn  a  rithist  air 
adhart  'us  cha  b'  fhada  gus  an  tàinig  sinn  air  ceann 
Loch  Brora.  Tha  e  seachd  mìle  air  fad  's  e  gu  math 
aimhleathan  aig  a  cheann  a  bhos.  'S  ann  as  a  tha 
abhuinn  Brora  a  ruith  do  'n  mhuir.  Far  am  bheil  an 
loch  a'  dol  nis  farsuinge  tha  na  monaidhean  a'  dol  nis 
àirde,  agus  mar  a  bha  sinn  a  gabhail  air  adhart  bha 
sinn  a'  faicinn  Cnoc  Choireill  le  chreagan  breagha  a 
'g  eirigh  suas  gu  h-aillidh  os  cionn  an  loch.  Thug  uair 
sinn  bho  so  gu  ruig  am  bothan  iasgaich — tigh  beag 
Frangach  coltach  a  tha  air  a  thogail  a  dh'  fhiodh,  tha 
e  direach  ri  taobh  an  rathaid  air  àilean  uaine.  Thàinig 
sinn  as  a'  charbad  ann  an  so.  Bha  carbad  mor  cheithir 
each  ris  an  abair  iad  hrcak  aig  an  Diùc.  Cha  robh  nà 
h-eich  sin  ais  riamh  roimhe  le  cheile  fodh'  aon  srian 

agus  clia  bu  ghnothuch  furasd  an  cur,  leis  cho  lùbach 
agus  cho  chumhann  's  a  bha  'n  rathad.  Bha  Morair 
Granville  air  a  thoiseach  leis  an  Diùc ;  agus  bha  Con- 
stance  Westminster,  Sìne  Churchill,  agus  Ban-diùc  de 
San  Arpino  's  an  taobh  stigh,  bha  a  bhean  uasal  so 
direach  an  dèigh  tighinn,  is  ban-charaid  i  do  'n  Bhan- 
diùc  Chataich.  Bha  Ban-mhorair  Granville  's  an  taobh 
stigh  cuideachd  agus  dithis  de  ghillean  nan  each  nan 

o  o  o 

seasamh  air  a  chùl.  Bha  na  trì  mnathan  uaisle  òg  le 
Mr  Collins  agus  Còirneal  Ponsonby  ann  an  carbad  eile 
na  'n  dèigh.  Dh'  fhàg  iad  an  tigh  air  thoiseach  oirnne 
ach  rug  sinne  orra  aig  Brora.  Bha  tca  aig  MacAlasdair 
'g  ar  feitheamh  ann  an  seòmar  beag  shuas  an  staidhir 
anns  an  do  las  e  teine,  agus  bha  iasg  ròiste  aige  dhuinn, 
's  e  coffce  a  gbabh  mise.  Bha  tiugh  nan  càirdean  air  a 
chèile  aig  na  mnathan  uaisle  uile  anns  an  t-seòmar 
bheag  agus  bha  Leopold  leinn.  'S  ann  againn  fhèin  a 
bha  'n  tca  chridheal.  An  deigh  a  bhi  ullamh  chaidh 
sinn  a  dh'  fhaicinn  nan  iasgairean  a  tarruing  sgrìob  a 
stigh.  Chaidh  i  leotha,  gu  math,  bha  dà  bhradan  aca  a 
thilg  iad  a  mach  a  rithist,  agus  bha  bric  'us  moran  a 

O  *        O 

dh'  iasg  eile  aca.  Chaidh  iad  a  thoirt  sgriob  eile  agus 
chaidh  mise  air  taobh  mach  an  tighe  a  tharruing  dealbh. 
'S  e  'n  Dònullach  an  t-àrd  fhear  seilg  a  bh'  air  ceann 
nan  iasgairean  's  bha  feadhan  diubh  ag  iomradh  'us 
feadhain  eile  a'  coiseachd  air  ais  's  air  adhart.  Bha  'n 
sealladh  a  bh'  againn  a  null  ri  Cnoc  Choireill  gle  bhre- 
agha  's  na  daithean  air  gach  ni  cho  àillidh. 

Chaidh   cach   uile   thar   an  loch  ann  am  bàta  ach 
roshnuich  mise  a  chas  air  tìr  agus  chaidh  mi  anns  a' 

charbad  mu  'n  cuairt  gu  ruig  an  t-àite  sam  bheil  an 
t-uisge  dubh  a  ruith  a  stigh  do  Loch  Brora.  Agus  gu 
dearbh  's  e  'n  t-uisge  dubh  e ;  chaidh  sinn  thairis  air 
anns  a'  charbad.  Dh'  innis  a'  Bhan-diùc  dhuinn  gu  'n 
robh  rathad  breagha  ann  an  dùthaich  fhiadhaich  an  so 
a  bha  ruith  suas  do  'n  ghleann,  ghabh  sinn  air  adhart 
air  rathad  àillidh  a  bha  ri  taobh  an  loch,  fodh  Chnoc 
Choireill  agus  troimh  Choille  Choireill ;  tha  coltas  deadh 
chinneas  air  na  craobhan  'an  so  chunnaic  sinn  feidh  gu 
h'-àrd  air  fìor  chreachunn  a  mhonaidh  's  an  dol  air 
adhart  ri  taobh  an  loch  chunnaic  sinn  a  null  uainn 
monaidhean  àrda  ag  èirigh  os  cionn  an  fheadhain  iosal 
a  bu  dlùithe  oirnne  air  an  taobh  thall,  's  ann  air  aon 
diubh  'g  an  ainm  beinn  Arlamain  a  tha  an  fhridh  is 
dlùithe  air  làimh  a  th'  aig  an  Diùc. 

Thionndaidh  sinn  ris  an  deas  'us  ghabh  sinn  seachad 
air  mòinteach  a  tha  'n  Diùc  an  deigh  a  thoirt  a  stigh 
an  dòigh  iongantach  le  crànn  a  tha  falbh  le  smùid. 
Thill  sinn  rathad  Uppat  'us  stàd  sinn  dlùth  air  àite 
Mhr  Loch.  'S  ann  an  Uppat  a  bha  'n  Diùc  a'  fuireach 
le'  bhean  mu  'n  d'  thàinig  e  stigh  air  an  òighreachd. 
Be  athair  Mhr  Loch  am  fear-gnothuich  a  bh'  àig  an 
Diùc  nach  mairionn  agus  's  e  a  mhac  a  tha  na  fhear- 
gnothuich  aig  an  Diùc  so  agus  tha  cuimhne  agamsa  air 
fhaicinn  's  an  dreuchd  cheudna  aig  Morair  Ellesmere  'an 
Worsley  ann  an  1851.  Thàinig  bean  Loch  a  mach  agus 
nighean  dhi  leatha  agus  thug  ogha  dhi  bad  fhlùraichean 
dhùmhsa.  Bha  na  sgoilearan  aig  Dol  air  an  tarruing 
an  òrdugh  air  taodh  muigh  an  Tigh-sgoil.  Thill  sinn 
troinih  'n  choille  'us  fhuair  sinn  dhachaidh  aio;  fichead 

mionaid  an  deigh  seachd.  Ghabh  sinn  ar  dinneir  aig 
leth-uair  an  deigh  ochd  'an  seòmar  na  dinneir,  bha 
chuideachd  àbhuisteach  ann  ach  gu  'n  robh  a  Bhan-diùc 
San  Arpino  a  chòr  ann  agus  an  Ridire  Ionraic  Ravvlin- 
son,  agus  nach  robh  am  Morair  Eaonull  L.  Gower  leinn, 
no  Còirneal  Ponsonby. 

'S  fheudar  dhomh  cùnntas  a  thoirt  air  coltas  an 
t-seòmair  bhiatachd  so.  Cha  'n  'eil  e  ro  mhòr  ach  tha  e 
gle  bhreagha ;  tha  e  air  dheanamh  na  chearnagan 
tiodha  agus  tha  dealbh  an  Iarla  Chataich — athair  na 
ceud  Bhan-diùc  de  'n  dream — air  aon  de  na  cearnagan 
aig  dara  ceann  an  t-seòmair,  agus  tha  dealbh  air 
a  tharruing  an  cailc  le  Landseer  ann  cuideachd, 
dà  fhiadh  anns  an  t-sneachd  agus  an  dara  fear 
an  deigh  am  fear  eile  a  mharbhadh.  Tha  cinn 
dhamh  cràchdach  mu  'n  cuairt  de  'n  t-seòmar  uile 
agus  tha  pioban  air  an  cur  gu  innleachdach  air  cùl 
fear  gle  bhreagha  dhiubh  leis  am  bheil  an  gas  air  a 
thoirt  gu  bàrr  gach  meòir  dheth  's  e  air  a  lasadh 
suas.  Tha  anns  gach  cearnag  air  gach  taobh  de  'n 
t-seòmar  dealbhan  daighte  de  iomhaidhean  Thorwald- 
sen.  Tha  'n  seòmar  so  glè  dhorcha  anns  an  latlia. 
Bha  taigeis  againn  gu  'r  dinneir  an  diugh  agus  bha 
ceann  caora  againn  an  de.  Bha  MacAlasdair  a' 
cluich  na  piob  mhòr  na  h-uile  latha  roimhe  so  niu 
bhòrd  na  dinneir  ach  an  diugh  's  e  Uilleam  Leys  l  mo 
phìobaire  fhein  a  chluich ;  chluich  iad  an  deigh  sin 
le  cheile  's  an  ath  sheòmar.  Chaidh  mi  air  son  greis 
do  sheòmar-na-cuideachd,  seòmar  breagha  a  tha  mu  'n 

1  Dh'  fhhg  e  mo  sheirbheas'  an  1876. 

aon  mheudachcl  ri  seòmar  na  dinneir,  agus  tha  e  air  a 
chur  an  òrdugh  le  buird  ghrinne  's  le  rudan  f  ìnealta,  's 
ann  dorcha  dearg  a  tha  'm  paipear  a  th'  air  a'  bhalla. 
Tha  turait  bheag  aig  an  dara  ceann  de  'us  uinneag  air 
gach  taobh  dhe,  agus  e  fosgladh  a  stigh  do  sheòmar 
eile  a  bhuineas  do  sheòmar-na-cuideachd  agus  tha  an 
seòmar  so  a  rithist  a'  fosgladh  a  stigh  do  'n  leabhar- 
lann.  Tha  dealbh  dhiomsa  a  tha  cho  mòr  rium  fhèin 
anns  an  t-seòmar  bheag  a  tha  fosgladh  as  an  turait. 
Tha  seòmar  na  dinneir  air  an  taobh  eile ;  agus  seòmar 
na  cluich  direach  mu  choinneamh  mo  sheòmar  suidhe- 
sa.  Lèugh  Sìne  Churchill  an  deigh  sin  dhòmhsa  na 
m'  sheòmar  fhèin. 

Diciadaoìn,  an  t-aonu  latha  dcuc/  dc  mhìos 
mcadhoin  an  Fhocjhair, 

Macluinn  ghruamach.  Tha  iad  ag  radh  gu  'm  bheil 
cliuch  airm  nan  saighdearan  a  dol  air  aclhart  gu  buadhar 
's  an'  deas.  Tha  na  h-nile  neach  a'  moladh  Artair  mo 
ghaoil,  tha  e  cho  èudmhor  agus  a'  gabhail  de  dhragh 
mu  'n  chuis.  Tha  so  glè  thoilichte  leam.  Ghabh  mi 
sràid  a  mach  aig  ceathramh  roimh  aon-uair-deug  le  Sìne 
Churchill.  Chaidh  sinn  leis  an  Diùc  sios  clo  'n  ghàradh 
a  dh'  fhaicinn  museum  a  th'  ann,  tha  e  's  an  deadh 
òrdugh,  agus  tha  moran  ann  de  dh'  usgairtean  Ceilteach 
a  tha  gun  a  bheag  de  mhilleadh  orra.  'S  tha  feadhain 
ann  a  tha  air  an  deanamh  gle  choltach  riuthe,  tha 
seann  innealan  de  gach  seòrsa  ann  agus  moran .  de 
rudan  iongantach  a  bh'  aig  na  Ceiltich  agus  bha  gach 
seòrsa   eoin  •  ann    a   tha   tathuich    Dunrobainn.      Bha 

Mr  Joass  am  ministear  an  sin  a  mhineachadh  gach  nì 
dhuinn. 

Ghabh  sinn  sràid  ghoirid  ach  thàinig  an  t-uisg  'us 
thill  sinn  a  stigh  aig  leth-uair  an  deigh  aon-uair-deug. 
Thachair  Alix  oirnn  air  a  h-each  beag.  Chunnaic  sinn 
an  carbad  Lochlainnach  agus  an  t-each  beag  aig  a'  Bhan- 
diùc.  Thug  mi  greis  air  taghadh  ghibhtean  a  bha  mi  gu 
thoirt  seachad  agus  an  dèigh  ar  tràth-nòin  abhaistich 
thug  mi  rithist  greis  air  an  cur  an  òrdugh.  Thug  mi 
tacan  air  tarruing  dealbh  na  mara  bho  'n  uinneig.  Aig 
deich  mionaidean  roimh  cheithir  dh'  fhalbh  mi  'an 
carbad  fosgailte  leis  an  dithis  chloinne  agus  Anna. 
Dh'  fhalbh  an  Diùc  anns  a'  charbad  mhor  aige  leis  na 
mnathan  uaisle  eile,  agus  chaidh  Eaonull  L.  Gower, 
Còirneal  Ponsonby  agus  an  Eidire  Ionruic  Eawlinson 
leòtha.  Ghabh  sinn  a  mach  troimh  'n  chadh'-chliath 
n  iar  agus  air  adhart  troimh  Ghòillspidh  air  rathad  a 
"  chnoc  Airgid."  Chaidh  sinn  air  adhart  roimhe  air 
pàirt  de  'n  rathad  so  agus  tha  e  gle  bhòidheach  le 
coille.  Thionndaith  sinn  ris  an  làimh  dheis  'us  ghabh 
sinn  thairis  an  tòrr  a  rinn  a  cheud  Diùc  ann  an  so  air 
son  rathad  a  bhi  thairis  air  a  mheur  de  'n  mhuir  a  tha 
tighinn  a  stigh  'an  so  ris  an  abair  iad  Loch  Fleet.  Tha 
'n  tòrr  so  ag  aonadh  an  dà  thaobh  de  Strath-fleet.  Tha 
àite  stad  air  an  rathad  iaruinn  dlùth  air  a  so. 

Chaidh  sinn  an  dèigh  sin  troinih  ghleann  bòidheach 
air  adhart  gu  Dòrnuich  'us  monaidhean  grinne  ann. 
Ghabh  sinn  air  adhart  an  cois  a  chladaich  seachad  air 
a  Chamusmhor  cha  deachaidh  sinn  a  chòir  an  tighe 
a  tha  na  luidhe  am  bun  a  chnuic  bhoidhich  de  'n  ainm 

sin,  shuas  a  measg  na  coille  —  an  deigh  dol  greis 
troimh  'n  choille  thàinig  sinn  a  macli  aisde  air  talamh 
iosal  'us  chunnaic  sinn  tùr  eaglais  Dhòrnuich,  b'  ard- 
eaglais  i  bho  sheann. 

Thionndaith  sinn  ris  an  laimh  chli  agus  ràinig  sinn 
am  baile ;  cha  'n  'eil  ann  ach  àite  beag  agus  ged  is  e 
baile  mòr  Chataobh  e  tha  e  nise  air  chùl  an  t-saoghail 
leis  nach  'eil  an  rathad  iaruinn  a'  dol  na  'chòir.  Is 
baile  iasgaich  e  ach  cha  'n  'eil  e  cho  mòr  ri  Gòillspidh. 
Bha  bogha  suas  aca  an  so  agus  sgriobhadh  gàidhlig 
air,  agus  bha  na  tighean  air  an  deanamh  maiseach 
le  flùraichean  's  le  fraoch  'us  geugan  uaine  agus  bha 
mòran  sluaigh  a  mach.  Ghabh  sinn  gu  dorus  na 
h-'ard-eaglais  mar  their  iad  rithe ;  agus  ged  nach  robh 
dùil  agam  ri  tighinn  as  a'  charbad  an  so,  theirinn  mi 
'us  choisich  mi  air  feadh  na  eaglaise  mòire.  Tha 
athair  'us  mathair  an  Diùc  nach  mairionn  air  an 
tiodhlacadh  'an  so  agus  sia-deug  de  Iarlachan  Chataobh; 
tha  iomhaigh  an  t-seann  Diùc  ann  air  a  ghearradh  a' 
marmor.  'S  e  Gillebard  Moràbhia  a  thog  an  eaglais  so 
bha  e  'n  a  Easbuig  bho  1223  gu  1260  ;  'us  thog  e  air 
a  chosd  fhein  i.  Bha  'n  naomh  Gillebard  so  càirdeach 
du  'n  teaghlach  a  bha  an  dèigh  ceann  deas  Chataobh 
a  thoirt  a  mach  agus  is  ann  uaith  so  a  tha  an  t-ainm 
Sutherland  aig  an  sliochd  gus  an  latha  'n  diugh.  Tha 
Ruiseart  Moireach  brathair  an  Easbuig  tiodhlaichte 
ann  an  so  'an  ciste  chloiche.  Cha  d'  fhan  sinn  ach 
beagan  mhionaiden  's  an  eaglais  's  thàinig  sinn  a  mach 
air  dorus  eile  'us  chaidh  sinn  do  'n  charbad.  Tha 
seann  tùr  neònach  air  an  àite  's  an  robh  lùchairt  an 

Easbuig,  direach  mu  choinneamh  na  h-eaglais.  Bha  'n 
sluagh  nile  glè*  dhealasach  's  bha  seann  hhean  iasgach 
chasruisgte  an  sin  's  a  cliabh  air  a  muin,  us  cotaichean 
cho  goirid  oirre.  Chunnaic  sinn  na  h-urrad  coltach 
rithe  mu  Dhunrobainn — bha  i  a  crathadh  a  neapaicinn 
agus  cha  mhor  nach  robh  i  dànnsadh  le  toilinntinn 
mar  a  bha  sinn  a  dol  a  mach  aig  ceann  a  bhaile. 
Smeid  am  Brùnach  oirre  gu  tighinn  dlùth  oirnn  'us 
thilg  e  ni-eigin  ga  h-ionnsuidh  'us  ruith  an  seann 
chreutair  bochd  ga  thogail,  stad  sinn  'n  uair  a  ràinig 
sinn  a  choille,  a  ghabhail  ar  tea  's  ar  coffee  agus  dirich 
mar  a  bha  sinn  deas  thàinig  carbad  mor  an  Diùc. 

Dh'  atharruich  sinn  ar  cùrsa  'an  so  'us  ghabh  sinn 
air  adhart  gu  tuathanachas  shònruichte  an  Diùc  nach 
mairionn  aig  Embo  agus  Skelbo  agus  chaidh  sinn  gu 
tigh  Mhr  Bateson  aig  a  Chamusmhòr  's  e  tigh  beag 
bòidheach  a  th'  ann  'us  gàradh  beag  air  a  bheul- 
thaobh.  Theirinn  an  dithis  chloinne  as  a'  charbad  'us 
càch  uile  leòtha  ach  ghuidh  mise  orra  leigeadh  leam 
suidhe  mar  a  bha  mi,  bha  mi  cho  sgith.  Thàinig  mi 
mach  an  dèigh  sin ;  agus  gu  dearbh  tha  'n  tigh  beag 
air  a  chur  an  òrdugh  gle  bhòidheach  gle  cinn  dhamh 
donn  'us  dealbhan  bòidheach  us  moran  de  nithean 
grinne.  Dh'  iarr  iad  ornisa  m'  ainm  a  sgriobhadh  agus 
rinn  mi  sin  na  m'  shuidhe  's  a  charbad. 

Thill  sinn  bho  so  air  a'  cheart  rathad  dhachaidh  a 
rithist ;  bha  'm  feasgar  cho  breagha,  agus  na  h-uile 
dath  bu  mhaisiche  no  chèile  anns  an  spèur  ruiteach 
dhearg,  mu  'n  d'  rùinig  sinn  an  Camusmòr  chunnaic 
sinn  àirdean   Ghallaobh   auus  air  adhart  seachad    air 

Brora.  Thill  sinn  a  stigh  aig  seachd,  ghabh  mise  mo 
dhinneir  leis  an  dithis  chloinne  na  m'  sheòmar  fhèin, 
agus  an  deigh  sin  chaidh  mi  greis  bheag  do  sheòmar- 
na-cuideachd ;  sgriobh  mi  tacan  an  dèigh  sin,  agus 
aig  leth-uair  an  deigh  aon-uair-deng  dh'  fhàg  mi 
Dunrobainn  leis  an  dithis  chloinne  agus  Anna,  ann  an 
carbad  an  Diùc,  bha  'n  Diùc  'g  ar  cuideachadh  's  e  na 
dheise  Ghàidhealaich.  Choisich  e  'n  deigh  sin  air  adhart 
's  MacAlasdair  na  dheigh,  ghabh  sinn  direach  a  dh' 
ionnsùidh  an  àite  stad  a  th'  aca  fhein  air  an  rathad 
iaruinn  a  tha  mu  chòig  ceud  slat  bha  'n  tigh. 

Bha  moran  sluaigh  a  mach  agus  bha  'n  t-àite  uile 
air  a  shoillseachadh  le  lòchrain  Eipheiteach  'us  le 
soluis  ghorm'  us  dhearg.  Bha  na  h-uaislean  uile 
cruinn  ann  an  sin  'g  ar  feitheamh  agus  ghabh  mi 
beannachd  leotha,  phòg  mi  Anna  'us  Constance  agus  an 
dà  chaileag  agus  chaidh  mi  stigh  do  charbad-na-smùid. 
Rug  mi  air  làimh  air  an  Diùc  agus  gu  dearbh  bha  e 
fhèin  agus  a'  Bhan-diùc  glè  chaoimhneil. 

Bha  e  leth-uair  an  deigh  dà-uair-dheug  mun  deach- 
aidh  nii  luidhe.     Bha  Beatrais  na  codal  roimhe  sin. 

Diardaoin,  an  dara  latha  deug  de  mhìos 
meadhoin  an  Fhoghair. 

Bha  'n  turas  glè  shàmhach  ach  cha  do  chadail  mise 
mòran.  Bha  sinn  aig  ochd  uairean  aig  Bailatair.  Bha 
mhaduinn  àillidh,  chaidh  Beatrais,  Leopold,  'us  mise  do  'n 
aon  charbad  agus  ràinig  sinn  Baile-Mhoireil  gu  sàbhailte 
aig  ceathramh  roimh  naoi  uàirean  anns  a'  mhaduinn. 

Bha   mi   saoilsinn    gur    h-ann   a   bha   mi   bruadar. 


*L- 

Cha  b'  urrainn  domh'  ghabhail  a  stigh  gun  robh 
mi  'n  raoir  'an  Dunrobainn  agus  gun  do  ghabh  mi 
1110  dhinneir  an  sin. 


AX    T-OLLA   TOKMALD    MACLEOID. 

[Màrt  1873. — Tha  mi  toilich  cùnntas  a  thoirt  air  gacl 
cuimhneachan  priseil  a  bh'  agam  air  mo  dheadh  charaid 
ionmhuin  an  t-olla  Tormaid  a  tha  nise  air  a  thoirt  aii 
falbh  uainn  agus  sinne  ga  ionndrainn  nis  mò  agus  nis 
mò  bho  latha  gu  latha. 

Thuff  mise  uime  sin  na  leanas  mu  dhèighinn  as  a' 
chùnntas  lathail  a  bha  mi  gleidheadh  bho  1861,  an 
t-àm  anns  an  do  tharruing  mo  thròm  bhròn  mi  ni  bu 
dlùithe  ris.] 

Baile-Mhoireil, 

Didònuich,  an  t-aona  latha  deug 

de  'n  chèitein,  1862. 

Bha  'n  Dr  Macleòid  gu  caoimhneil  a  dol  a  dheanamh 
seirbhis  anns  an  tigh  dhuinn  'us  chabhaigich  mise  gu 
'bhi  deas  air  a  son.  Bha  Alice  na  luidhe  gu  tinn  ach 
chaidh  Eileag  'us  Affie  do  sheòmar  na  dinneir  leam  aig 
beagan  mhionaidean  roimh  dheich  uairean.  B'  e  so  an 
ceud  uair  dhòmhsa  'bhi  's  an  t-seòmar  so  bho  na  thàinig 
mi.  Bha  na  h-uaislean  uile  na  'n  suidhe  air  mo  chùl- 
thaobh,  bha  na  seirbhisich  air  an  taobh  thall  's  an 
Granntach  's  na  Gàidheil  eile  na  measg.  Cha  robh  seir- 
bheis  riamh  roimhe  ni  bu  taitniche,  ni  b'  fhaireachdail, 

ni  bu  shimplidh  agus  ni  bu  drùightiche.  Einn  e 
ùrnuigh  an  toiseach  agus  an  sin  leugh  e  earanan  de  'n 
sgriobtar  a  bha  air  an  taghadh  cho  freagrach  mar  a 
leanas ;  an  treas  caibdeal  thar  an  fhichead  do  Iob,  an 
dara  salm  thar  an  dà  fhichead,  na  ceud  roinn  de  'n 
cheathramh  caibdeal  deug  de  'n  t-soisgeal  a  reir  Eoin 
agus  a  rithist  bho  'n  treas  rann  thar  an  fhichead  gu 
deireadh  a'  chaibdeil  agus  leugh  e  an  seachdamh  caib- 
deal  de  Thaisbeanadh  gu  cheann.  Bha  iad  uile  cho 
freagarach.  An  deigh  sin  rinn  e  ùrnuigh  eile  agus  an 
sinn  shearmonuich  e  bho  'n  treas  rann  deug  de  'n  dara 
caibdeal  deug  de  'n  t-soisgeal  a  chum  nan  Eabhruidh- 
each,  bhean  e  ris  an  deicheamh  caibdeal  cuideachd  'us 
thionndaidh  e  aig  uairean'  dh'  ionnsùidh  nan  Corin- 
tianach.  Bha  'n  t-searmoin  gle  chiatach,  labhair  e  innte 
mu  thrioblaid,  'us  mu  ghràdh  Dhia,  agus  mu  fhulangus 
an  t-slànuighear,  agus  nach  do  chaomhain  Dia  Esan  bho 
àmhghar,  agus  thuirt  e  gu  'n  robh  an  trioblaid  sin  beann- 
uichte  a  tharuingeadh  ar  cridheachan  ni  bu  tinne  air  ar 
dacliaidh  shiorruidh,  far  am  bitheadhmid  uile  le  chèile 
leis  an  dream  ghràidh  a  bha  air  dol  dachaidh  air  thois- 
each  oirnn.  Chodhùin  e  le  ùrnuigh  eile  anns  am  do 
ghuidh  e  air  mo  slionsa  an  dòigh  cho  faireachdail. 
Thàinig  tioma  air  a  chloinn  's  orm  fhein  an  deigh 
dhuinn  dol  suas  an  staidhir. 


Diluain,  an  dara  latha  dcug 
de  'n  chèitcin. 

An  deigh  tilleadh  dhachaidh  feasgar  thàinig  an  Dr 

Macleòid  ga  m'  fhaicinn,  agus  bha  e  cho  deas-bhriath- 

rach  agus  cho  taitneach  cho  caoimhneal  agus  cho  math. 
Bhruidhean  sinn  greis  niu  thrioblaid  bàis  Ailbeart  ghaoil, 
agus  mar  a  bha  e  daonnan  cho  deas  gu  bhi  air  a  ghairm 
air  falbh,  ni  a  chuir  mòr  ioghnadh  air  an  Dr  Macleòid, 
agus  thuirt  e  gu  dè  an  staid  thoilichte  's  an  robh  inntinn 
a  ghnath.  Cho  neo-fheineil  agus  cho  deas  gus  na  h-uile 
nì  a  dheanamh  a  bha  feumail ;  nochd  mi  so  le  innseadh 
cho  suilbhere  sa  bheireadh  e  suas  gach  nì  ga  'm  bu  mhotha 
a  chiatamh  agus  gach  nì  bu  docha  leis.  Cha  'n  aith- 
neadh  duine  air  gu  'n  robh  smalan  sam  bi  air  ged  a  dh' 
fheumadh  e  tionndadh  ri  nithean  eile  nach  biòdh  idir 
cho  toilichte  leis,  shealladh  e  air  an  taobh  shoilleir  do 
gach  nì ;  's  e  sin  na  biodhmid  a  dol  bho  so  gu  Lunain 
no  bho  Windsor  gu  Lunain  a'  fàgail  a  dhachaidh  ghràdh- 
ach  fhèin  bhiodh  e  cho  sùnndach  thoilichte,  mar  nach 
b'  urrainn  dòmhsa  'bhi.  Thuirt  esan  gum  bu  bheannachd 
mhor  a  bhi  beò  an  cochommun  riusan  a  bha  air  falbh 
romhainn.  Thuirt  e  gun  robh  seann  bhoireannach  a 
b'  aithne  dha  a  chaill  an  duine  aice  agus  mòran  ga  cuid 
cloinne  agus  a  dh'  fhuiling  na  h-urrad  de  thrioblaid  agus 
an  uair  a  dh'  fheòraich  e  dhi,  ciamar  a  chaidh  aice  air 
a  doilgheasan  a  ghiùlan,  fhreagair  i  ag  ràdh :  "  Och  an 
uair  a  chaidh  esan  a  thoirt  air  falbh  dh'  fhàg  e  toll  cho 
mòr  na  m'  chridhe  's  gun  deachaidh  càch  uile,  gu  fur- 
asda  troimh."  l  Tha  so  glè  fhaireachdail  air  a  ràdh  agus 
gle  fhior  agus  's  ann  mar  sin  a  bhitheas  dhòmsha  gu 
brath  tuille. 

1  Chuala  mi  uaith  sin  nach  h'  aithne  do  'n  Dr  Macleòid  fhein  am 
boireannach  so  idir  gur  e  an  Dr  Black  a  bha  roimhe  fhèin  ann  an 
sgireachd  a'  Bharoni  an  Glaschu  a  dh'  inuis  a  naigheachd  dha. 

Baile-Mhoireil, 

Didònuich,  an  ceathramh  latha  jichcacl  de 

cheud  mhìos  an  Fhoghair,  1862. 

Bha  seirbhis  ro-thaitneach  an  diugh  a  rithist  aig  an 
Dr  Macleòid  gu  h-iosal  an  staidhir.  Einn  e  taghadh 
cho  chiatach  air  na  h-earanan  a  lèugh  e ;  an  treas  salm 
thar  a  cheud,  pàirt  de  'n  aona  caibdeal  deug  de  Isàiah 
agus  mu  'n  do  thòisich  an  t-searmoin  lèugh  e  an  ceath- 
ramh  caibdeal  de  na  Philipianaich,  bha  'n  ceann-teagaisg 
aige  air  a  thoirt  bho  'n  chaibdeal  sin — an  t-siathamh 
rann :  "  Na  biodh  ro-chùram  ni  sam  bith  oirbh :  ach  anns 
gach  uile  ni  le  h-ùrnuigh  agus  le  aslachadh  maille  ri 
breith-buidheachais  biodh  bhur  n-iarrtuis  air  an  deanamh 
aithnichte  do  Dhia."  Agus  ghabh  e  cuideachd  an  còig- 
eamh  rann  de  'n  aona  caibdeal  deug  de  'n  t-soisgeal  a 
reir  Lucais  :  "  Co  agaibhse  aig  am  bi  caraid,  agus  a  theid 
da  ionnsuidh  air  mheadhon  oidhche  agus  a  their  ris  a' 
charaid  thoir  dhomh  tri  builinnean  air  iasachd  ? "  Bha 
an  t-searmoin  so  drùighteach  mar  is  abhaist. 

'S  an  fheasgar  'an  dèigh  na  dinneir  chaidh  mise  null 
do  sheòmar  Mrs  Bruce  agus  thainig  an  Dr  Macleòid  far 
an  robh  sinn  ann  an  sin  agus  bha  e  cho  caoimhneal  'us 
e  toirt  de  mhisnich  'us  de  chomfhurtachd  dhomh.  Bha 
cumadh  tilgte  de  'n  iomhaigh  aig  mo  ghaol  Ailbeart 
anns  an  trànnsa  gu  h-iosal  an  staidhir  agus  thaitinn  e 
gu  math  ris.  Lion  a  shùilean  le  deòir  agus  thuirt  e  gu  'n 
robh  a  chall  air  fhaireachdain  ni  bu  mhotha  gach  latha. 
Sheall  mi  dha  dealbh  na  h-uaighe  aige  agus  thuirt  e, 
"  0  cha  'n  eil  csan  an  sin,"  agus  tha  sin  cho  fior ;  tha  e 
na  smuain  cho  taitneach  agus  tha  esan  a'  sealltuinn  ris 

iin  t-saoghal  ri  teaclid  mar  ni  da  rireamh.  Sheall  mi  an 
dèigh  sin  dha  dealbh  na  h-iomhaigh  luidhe  a  rinn  Maro- 
chetti  agus  thuirt  e  gur  e  'n  dealbh  a  bha  gu  h-iosal  an 
trànnsa  bu  choltaiche  ris. 

Didònuich,  an  ccathramh  lathafichcad 
de  'n  chèitein,  1863. 

Se  'n  diugh  an  latha  breith  bochd  agamsa ! 

Thòisich  an  t-seirbhis  aig  an  Dr  Macleòid  aig  ceath- 
ramh  an  dèigh  deich.  Bha  chloinn  uile  's  an  làthair  ach 
mo  leanaban,  leugh  e  an  deicheamh  salm  thar  a'  cheithir 
tìchead  agus  an  treas  salm  thar  a'  cheud ;  lèugh  e  an 
naothamh  rann  de  'n  cheathramh  caibdeal  thar  an 
fhichead  de  'n  t-soisgeal  a  reir  Mhata :  bha  'n  t-sear- 
moin  gle  bhreagha  ach  lèugh  e  i  'n  uair  so  leis  nach  robh 
tuilleadh  tìm  aige  air  meòrachadh  oirre,  chunnaic  mi  's 
an  fheasgar  e  'us  bha  e  cho  tairis  's  cho  chaoimhneil 
rium. 

Didònuich,  an  naothamh  latha  de  mhìon  mu 
dheireadh  an  Fhoghair,  1864. 

Chaidh  mi  aig  ceithir  uairean  do  'n  eaglais  le  Eileag 
agus  le  Augusta  Stanley.  Thug  an  Dr  Macleòid  seirbhis 
thaitneach  dhuinn  agus  rinn  e  searmoin  bhreagha  gun 
fhocal  di  a  lèughadh  agus  bhean  i  gu  mòr  ri  faireach- 
dinn  an  t-sluaigh,  chunnaic  mi  'n  duine  còir  'an  dèigh 
sin,  agus  chuir  e  troimh  cheile  orm  a  bhi  'g  innseadh 
dha  mu  'm  bhròn,  agus  mu  m'  iomagain  mhoir,  'us  an 
trom-chùram,  a  bh'  orm  ;  ach  bha  esan  cho  chaoimhneil 
agus  cho  faireachdail,  bha  e  cho  misneachail  'us  cho  làn 

de  'n  chreideamh  agus  de  'n  dòchus  sin  is  urrainn  a 
mhàin  an  cridhe  briste  a  chomhfhurtachadh  agus  a 
chumail  suas.  Thuirt  e  na  shearmoin  gu  'm  feudadh 
sith  a'  bhi  aig  neach  agus  e  gun  sòlas  agus  gu  'm  feudadh 
sòlas  a  bhi  aig  neach  gun  sith  na  lorg  agus  gu  dearbh 
tha  sin  fior. 

Baile-Mhoireil, 

Didònuich,  an  t-aona  latha  deug  de 

'ji  7>ihìos  bhuidhe,  1865. 

Rinn  mi  oithearp  shònruichte  'us  chaidh  agam  air  dol 
do  'n  eaglais  aig  dà-uair-dheug  leis  na  caileagan  agus 
Ban-diùc  Athull.  Cha  robh  mi  innte  idir  an  uiridh  ach 
aon  fheasgar  beagan  mu  'n  d'  fhag  sinn  mu  dheireadh  an 
Fhoghair  'us  bha  mi  cho  luaisgeanach  'na  dhèigh.  Bha 
mi  toilichte  an  diugh  nach  robh  dùil  aig  neach  ri  mi 
dhol  ann.  Bha  seirbhis  glè  dhrùighteach  aig  an  Dr 
Macleòid.  Be  a  cheann-teagaisg  an  deicheamh  rann  de 
cheud  litir  na  'n  Tesselònianach.  Cha  'n  'eil  neach  ann 
a  leughas  am  Biobull  nis  fearr  na  e  agus  bha  na  h- 
ùrnuighean  aige  cho  breagha.  Tha  'n  ùrnuigh  air  mo 
shonsa  daonnan  cho  làn  co-fhaireachdain  agus  an  diugh 
ghuidh  e  innte  cho  grinn  air  son  Alix  agus  a  leanabh 
beag.  Thug  an  t-seinn  agus  an  t-seirbhis  uile  ormsa 
'bhi  sileadh  nan  deur.  Bha  mi  faireachdain  cho 
aonaranach !  Bha  gach  ni  cur  na  m'  chuimhne  na 
amanan  beannuichte  a  dh'  fhalbh. 

Baile-Mhoiueil, 

Disathurna,  an  ceathramh  latha  dewj  de  mhìos 

mu  deireadh  an  Fhojhair,  1865. 

An  deigh  na  dinneir  thug  an  Dr  Macleòid  dhuinn 
cùnntas  fada  air  an  duine  uamhasach  sin  Dr  Pritchard1 
agus  na  còmhraithean  a  bh'  aige  ris.  Cha  'n  fhaca  e 
riamh  roimhe  bho  na  rugadh  e  duine  aig  an  robh  nadur 
cho  truagh  ris  no  sruthaire  coltach  ris  aig  nach  robh 
suim  idir  de  'n  fhirinn. 

Thainig  an  Dr  Macleòid  an  deigh  sin  an  àird  an 
staidhir  agus  lèugh  e  cho  breagha  a'  bàrdachd  Burns  do 
Eileag  'us  dhomh  fhein. 

Didònuich,  an  càigeamh  latha  dewj  de  mh'ws 
mu  dheireadh  an  Fhoghair,  1865. 

Chaidh  sinn  aig  dà-uair-dheug  do  'n  eaglais  far  an 
deachaidh  an  Dr  Macleòid  gràdhach  troimh  an  aon 
t-sheirbhis  bu  bhreagha  a  chuala  mi  riamh.  Bha  'n  t-sear- 
moin  glè  dhrùighteach  a  bh'  aige  agus  bhean  i  gu  mòr 
ri  'r  faireachduinean  uile.  Bha  'n  ceann-teagaisg  bho  'n 
treas  rann  deug  de  'n  treas  caibdeal  do  Ghenesis :  "Agus 
thuirt  an  Tighearna  Dia  ris  a  mhnaoi,  ciod  e  so  a  rinn 
thu  ? " 

Nochd  e  an  sin  dhuinn  gu  'n  robh  beatha  uaigneach 
aig  gach  neach  againn  air  nach  robh  fios  aig  neach  ach 
Dia  a  mhàin  agus  labhair  e  mu  'n  chunnart  uamhasach  a 
bh'  ann  a  bhi  leantuinn  caithe-beatha  cealgach  cho  fada 
's  gun  tigeadh  e  gu  fein-mhealladh  agus  gu  'n  dichuimh- 
nicheamaid  co  i  a  chòir  seach  an  èucoir.      B'  fhearr 

1  Phuinnseanaich  e'  bhean  agus  a  mhathair  chdile  agus  bha  'n  Dr 
Macleòid  a'  dol  ga  choimhead  anns  a'  phriosan. 

leam  gu  'm  b'  urrainn  dhomh  na  h-uile  focal  a  thuirt  e  a 
chur  sios,  bha  e  cho  taitneach.  'N  a  ùrnuighean  breagha 
ghuidh  e  cho  tairis  air  son  Morair  Palmerston.1 

Baile-Mhoireil, 

Didònuich,  an  scachdamh  latha  deug 

dc  'n  mhìos  bhuidhe,  1866. 

Chaidh  sinn  aig  dà-uair-dheup-  do  'n    eaolais   agus 

o  o  o  o 

thug  an  Dr  Macleòid  searmoin  bhreagha  dhuinn  bho  'n 
ochdamh  rann  deug  thar  fhichead  de  'n  naothamh 
caibdeal  de  Mharc. 

Bha  i  ciatach,  cho  làn  seirc  agus  i'  nochdadh  far- 
suingeachd  inntinn  fhein,  bha  i  cho  fada  an  aghaidh  an 
spioraid  neo-ghràdhach  a  bhios  a  roinn  dhaoine  an 
aghaidh  a  cheile  agus  a  nochdadh  mar  a  bha  an  t-seirc 
agus  an  gràdh  'us  fior  àirde  ann  an  cridhe  air  Fear- 
Saoraidh. 

.  .  .  Ghabh  Ban-diùc  Athull  agus  an  Dr  Macleòid 
an  dinneir  leam.  Bha  esan  cho  grinn  'us  e  cho  làn 
co-f haireachduinn  ;  tha  e  fulang  mòran  bho  obair  thròm 
's  bho  iomaguin  agus  's  fheudar  dha  falbh  thairis  areis 
air  son  a  shlàinte  'us  beagan  fuasglaidh  fhaotuinn.  Bha 
mise  'g  innseadh  dha  am  feum  a  bh'  agam  fhèin  air  a  sin, 
agus  gur  e  sin  a  thug  an  so  mi  agus  gur  ann  le  strìth  a 
fhuair  mi  ann.  Thuirt  e  gur  math  a  bha  e  'tuigsinn  mo 
chor  agus  ghuidh  e  orm,  "  Mar  a  tha  sibh  ag  obair  air  ar 
son  uile,"  mi  thighinn  daonnan  do  'n  àite  shàmhach  so 
air  son  fois.  Thuirt  mise  gu  'n  d'  rinn  m'  Ailbeart  gaoil 
a  choire  fhèin  leis  nach  robh  e  'gabhail  fois  gu  leòir ; 

1  Bha  e  ris  a  bhàs  an  uair  sin  'us  dh'  èug  e  air  an  ochdamh  latha 
deug  de  rnhìos  mu  dheireadh  an  Fhoghair. 

agus  bhruidheann  sinn  greis  air  an  fhuasgladh  agua  a 
chomhfhurtachd  a  bha  'am  fois  iomlan  a  ghabhail  bho 
gach  obair  aig  uairean. 

Eaile-Mhoireil, 
Didònuick,  an  siathamh  latha  dcug  dc 
mhìos  mcadhoin  an  Fhoghair. 

Bha  'n  eaglais  làn  sluaigh,  agus  mùchadh  cho  mòr 
innte  le  'n  anail.  Shearmonuich  an  Dr  Macleòid  gu 
taitneach,  bha  a  chuid  mu  dheireadh  de  'n  t-searmoin 
sònruichte  breagha  'n  uair  a  chuir  e  uaithe  am  pàipeir. 
Thuirt  e  gu  'n  robh  e  mar  fhiachabh  air  gach  neach  a 
shlàinte  fhein  oibreachadh  a  mach.  Bha  Dia  toileach 
gu  'm  biodhmid  uile  air  ar  tearnadh  ach  dh'  fheumadh- 
mid  fhèin  ar  slàinte  oibreachadh  a  mach  air  ar  son 
fhèin.  Agus  dh'  fheudadhmid  'bhi  air  ar  call  le  'r 
coire  fhèin.  Dh'  innis  e  dhomh  an  raoir  gu  'n  robh  e 
faireachduin  cho  luaisgeanach  's  gu  'm  feumadh  e  cuid 
dhe  'n  t-searmoin  a  lcughadh. 

BiULE-MHOIREIL, 

Diardaoin,  am  Jichcadamh  latha  de  mhìos 
meadhoin  an  Fhoghair,  1876. 

Thàinig  an  Dr  Macleòid  an  de"  'us  tha  e  ri  fuireach 
dà  oidhche.  Thàinig  e  tacan  a  bhruidheann  rium  an 
diugh  agus  mi  na  m'  shuidhe  a  muigh.  Labhair  e  gu 
caoimhneil  rium  agus  thuig  mi'  air  gun  robh  deuchainn 
mhòr  air  air  son  na  bha  a  ghnothuichean  a'  cur  ioma- 
guinn  orm,  ach  thuirt  e  gun  robh  fios  aige  air  dilseachd 
an  t-sluaigh  uile  dhomh,  agus  gu  'm  bu  chòir  dhomh 
misneach  a  ghabhail. 

Air  an  ath  latha  thàinig  e'  ghabhail  beannachd  leam, 
blia  Ard-Sheanadh  na  h-Eaglaise  gu  chur  do  na 
h-Innsean  a'  shealltuinn  an  deigh  na  'n  teachdairean 
a  tha  an  sin  aice.  Cha  'n  'eil  e  ri  bhi  air  falbh  ach  sia 
miosan ;  ach  tha'  bheatha  cho  luachmhor  's  gur  bochd 
a  cliur  'an  cunnart,  Thàinig  tioma  air  an  uair  a  bha  e 
'gabhail  a  cheud  dhiom  'us  thuirt  e,  "  Mar  a  pill  mise 
tha  mi  'guidhe  air  Dia  'ur  Mòrachd  Eioghail  a  ghiùlan 
troimh  'ur  deuchainean  uile." 

Baile-Mhoireil, 
Disathurna,  an  deichcamh  latha  de  mhìos  mu 
dheireadh  an  Fhoghair,  1868. 

Ghabh  Mr  Van  de  Weyer  agus  an  Dr  Macleòid  an 
dinneir  leinn.  Bha  'n  Dr  Macleòid  a'  sealltuinn  cho 
bochd  agus  e  cho  briste  sios  'us  feusag  fhada  air.1 

Didònuich,  an  t-aona  latha  deug  de  mhìos 
mu  dheireadh  an  Fhoghair. 

Chaidh  sinn  uile  do  'n  eaglais  aig  dà-uair-dheug.  Bha 
Christian  agus  Franz2  'an  àite  suidhe  Abargheallaidh. 
Chaidh  an  Dr  Macleòid  air  ceann  seirbhis  an  latha,  agus 
cha  chuala  mi  riamh  searmoin  bu  bhreagha  na  thug  e 
dhuinn  na  ùrnuigh  bu  drùightichte  na  'n  te  'rinn  e  air 
mo  shonsa.  Be  'n  ceann-teagaisg  Lucas  ix.  33  :  "  Agus 
thuirt  Peadar  ri  Iosa,  A  mhàighstir  is  maith  dhuinn  a 
bhi  'n  so    .    .    .    gun  fhios  aige  ciod  a  bha  e  ag  ràdh." 

Chunnaic  mi  an  Dr  Macleòid  agus  bhruidheann  e 

1  Clia  robh  e  ach  direach  air  tighinn  dachaidh  as  na  h-Innsean. 

2  Bha  Prionnsa  Christian  agus  a'  Bhan-Phrionnsa  air  tighinn  ga  V 
feicinn,  agus  Prionnsa  Teck  agus  a'  Bhan-phrionnsa. 

mar  a  rinn  e  'n  raoir  cuideachd,  mu  na  h-Innsean  agua 
niu  'n  troimh  cheile  a  tha  's  an  Eaglais. 

Baile-Mhoireil, 

Didbnuich,  an  siathamh  latha  de  'n 

mhìos  bhuidhe,  1869. 

Chaicìh  mi  do  'n  eaglais  le  Liùsaidh,  Leopold,  mo 
chagaran  Beatrais  agus  Christian.  Thàinig  an  Dr 
Macleòid  an  so  an  raoir  agus  is  e  shearmonaich  dhuinn 
an  diugh  agus  gu  dearbha  bha  an  t-sheirbheis  taitneach 
's  i  labhairt  ris  na  cridheachan  againn.  Bha  na 
h-ùrnuighean   breagha  agus  mar  robh   an  t-searmoin. 

o  o  o 

Bha  i  cho  làn  de  'n  fhirinn,  agus  de  chomhairlean  sim- 

3        O 

plidh  math,  ag  iarruidh  oirnn  deanamh  daonnan  mar  a 
bha  e  air  innseadh  dhuinn,  agus  mar  a  bha  air  cogaisean 
fhèin  ag  innseadh  dhuinn  a  bhi  ceart.  Bha  'n  ceann- 
teaguisg  bho  1  Pheadar  iv.  21.  Chunnaic  mi  'n  Dr  Mac- 
leòid  an  dèigh  sin  ap:us  tha  mi'  faicinn  athurrachadh  mòr 

O  O 

air,  tha  e  sealltuinn  cho  seann.  'S  e  am  Fear-riaghlaidh  am 
bliadhna  air  Ard-sheanadh  na  h-Eaglaise,  agus  bhruidh- 
eann  e  le  toilinntinn  mu  'n  aonachd  spioraid  a  bha  'n 
am  measg  ga  thaobhsan ;  agus  bha  e  ro  dhuilich  air  soii 
na  tha  Pharlamaid  a'  deanamh  mu  'n  Eaglais  Eireanaich. 

Baile-Mhoireil, 

Didònuich,  an  treas  latha  de  mhlos  mu 

dhtircadh  an  Fhof/hair,  1869. 

Chaidh  mi  aig  dà-uair-dheug  leis  a  chloinn  do  'n 
eaglais.  Thug  an  Dr  Macleòid  searmoin  bhreagha 
dhuinn  agus  dà  ùrnuigh  dhrùighteach  mar  is  àbhaist. 
B  e  'n  ceann-teagaisg  Mata  xxvi.  30. 

Chunnaic  mi  an  Dr  Macleòid  roinih  uair  na  dinneir. 
Tha  iomaguin  mhoir  air  'is  eagal  gu  'm  feuchar  ri 
Eaglais  Steidhichte  na  h-Alba  a  chur  bhar  a  bunait ; 
ged  buidheachas  do  Dhia  nach  'eil  atharrachaidh  teag- 
aisg  no  dòigh  aoraidh  an  sin,  agus  nan  tachradh  so 
agus  gu  'n  aonadh  an  Eaglais  Shaor  agus  na  Presbi- 
terianaich  aonuichte  ris  an  Eaglais  steighichte  bhiodh 
iad  nan  aon  bhuidheann  làidir  Phrotestanaich.  Dh' 
fheòraich  mi  dhe  a  bharail  mu  Mharcus  Lathurna,  agus 
thuirt  e  gun  robh  an  deadh  bharail  aige  air ;  gur  e  dh' 
ullaich  e  air  son  a  cheud  chommunachaidh  gu  'n  robh 
mòr-mheas  aige  air,  agus  gu  'n  robh  buadhan  inntinn 
aige  a  bha  àrd.  finealta,  agus  uasal. 

Didònuich,  an  dara  latha  demhìos  mu 
dheireadh  an  Fhoghair,  1S70. 

Maduinn  bhòidheach  an  dèigh  oidhche  reothaidh. 
Bha'  ghrian  glè  theth.  Ghabh  sinn  ar  tràth-maidne  air 
a  bhlar-a-muigh  'us  ghabh  Leopold  gràidh  leinn  e. 
Shuidh  sinn  a  mach  greis  an  deigh  sin,  'us  chaidh  sinn 
do  'n  eaglais  aig  dà-uair-dheug.  Cha  robh  i  cho  fior 
mhùchta  an  diugh.  Thug  an  Dr  Macleòid  clhuinn  sear- 
moin  bhreagha  mu  'n  chogadh  agus  ged  nach  d'  ainmich 
e  'n  Fhraing,  thuigeadh  neach  sam  bith  gur  i'  bha  e  ag 
ciallachadh,  'n  uair  a  sheall  e  mar  a  bha  Dia  deanamh 
peanas  air  aingidheachd,  diomhanas,  agus  f  eòlmhorachd ; 
agus  lèugh  e  'n  t-ochdamh  caibcleal  thar  an  fhichead  de 
Isàiah  agus  bho  Eseciel,  Amos,  agus  aon  de  na  Sailm, 
agus  bha  e  iongantach  mar  a  bha  gach  focal  a  lèugh  e'  cho 
freagarach  air  an  Fhraing.    Searmoin  chiàtach  a  ghluais 

na  cridheachan  againn  uile.  Einn  e  ùrnuigh  cho  breagha 
air  son  nan  daoine  tinne,  an  dream'  bha  bàsachadh,  iad- 
san  a  bh'  air  an  leòn,  blàr-a-chogaidh,  agus  air  son  mo 
chliamhuineansa  agus  mo  nigheanan.  Dhrùigh  gach 
focal  oirnn  uile  gu  tròm. 

Diluain,  an  treas  latha  de  mhìos  mu 
dheireadh  an  Fhoghair. 

Thàinig  an  Dr  Macleòid  a'  ghabhail  beannachd  leam. 
Bha  e  bruidheann  an  de  rithist  air  a  bharail  àrd  a  bh' 
aige  air  Mareus  Lathurna,  gu  'n  robh  e  cho  math  cho 
ànl-inntinneach  agus  cho  chiatach  anns  gach  dùigh, 
agus  gun  robh  an  teaghlach  uile  cho  ghasda. 

O  o  o  o 

Baile-Mhoireil, 
Am  mhìos  buidhe,  1871. 

Cha  b'  urrainn  do  'n  Dr  Maclèoid  ghràdhach  tighinn 
an  so  idir  am  bliadhna  re  m'  fhuireach  'an  so,  bha  e 
fad  a  gheamhruidh  ann  am  fior  clhroch  shlàinte.  Tha  e 
air  dol  thairis  do  Ems. 

Baile-Mhoieeil, 

Didònuich,  an  còigeamh  latha  de  cheud 

mhìos  d  (jhcamhraidh,  1871. 

Chaidh  mi  do  'n  eaglais  aig  beagan  roimh  dha-uair- 
dheug  le  m'  Chagaran  agus  le  Sìne  Ely,  so  a'  cheud 
uair  dhomh  a  bhi  innte  bho  na  ghabh  mi  tinneas  trom 
— tha  e  na  thoileachadh  leam  dol  ann  oir  tha  mi  cho 
toigheach  air  an  eaglais  bhig  ghrinn  a  tha  'n  so.  Chuid- 
ich  am  Brùnach  mi  a  dhireadh  agus  a  theirneadh 
staidhir  chas  'us  chaidh  agam  oirre  gu  math.  Thàinig 
an  Dr  Macleòid  an  dè  do  'n  chaisteal  agus  is  e  bh'  air 

ceann  na  seirbhis  an  cliugh  ach  rinn  e  goiricl  i  chionn 
's  nach  robh  mise  gu  math.  Thug  e  dhuinn  searmoin 
bhreagha  bho  'n  naothamh  rann  de  'n  t-siathamh  caib- 
deal  do  Mhata,  "  Air  n-Athair  a  ta  air  neamh ; "  agus 
dh'  innis  e  cho  comhfhurtail  agus  cho  priseil  sa  bha 
e  dhuinn  a  bhi  sealltuinn  air  Dia  mar  Athair  an  àite 
a  bhi  coimhead  ris  mar  bhreitheamh.  Mhìnich  e  cuid- 
eachd  gu  breatha  dhuinn  mu  Shuipeir  an  Tighearna 
'n  uair  a  thug  e  fios  seachad  mu  'n  chomannachadh 
a  bhi  ann  air  a  cheud  Sabaid.  Thuirt  e  nach  e  mior- 
bhuille  a  bh'  ann  idir  ged  a  bha  mòran  sluaigh  a'  smuain- 
eachadh  gur  e.  Thill  sinn  dachaidh  aig  ceathramh  an 
dèigh  aon  uair  agus  thaitinn  na  chuala  sinn  rinn  gu  math. 
Thàinig  e  'g  am  fhaicinn  roimh  àm  na  dinneir. 

Diluain,  an  siathamh  latha  de  cheud 
ìnhìos  a'  gheamhraidh. 

Bha  greis  fhada  thoilichte  de  bhruidheann  agam  ris  an 
I)r  Macleòid  an  dèigh  ar  tràth-nòin  an  diugh  a  rìthist. 

Baile-Mhoireil, 
Didònuich,  an  siathamh  latha  fichead 
de  'n  chèitein,  1872. 

Chaidh  mi  do  'n  eaglais  aig  dà-uair-dheug ;  le  m' 
Leanaban,  na  mnathan-uaisle  'us  càch.  Shearmonaich 
an  Dr  Macleòid  cho  chiatach,  searmoin  mu  'n  bheatha 
ri  teachd  agus  mu  dhòchas  agus  i  cho  làn  do  ghràdh 
agus  do  fhior  fhaireachdain  bhlàth.  Be  a  cheann- 
teagaisg  an  naothamh  rann  de  'n  chòigeamh  caibdeal 
de  Mhata, "  Gu  'n  tigeadh  do  Eioghachd."  Bha  mise  cho 
duilich  e  fhèin  fhaicinn  a'  sealtuinn  cho  bochd. 

An  deigh  ar  tràth-nòin  chimnaic  mi  an  Dr  Macleòid 
còir,  bha  e  cho  iosal  na  inntinn  agus  a'  sealtuinn  cho  bochd 
agus  bha  e  cho  toilichte  suidhe  an  uair  a  dh'  iarr  mi  air  e. 
Thuirt  e  gun  robh  an  obair  thròm  an  dèigh  a  chlaoidh 
agus  gu  'm  feumadh  e  an  tigh  a  bh'  aige  an  Glaschu 
thoirt  suas,  nach  robh  mionaid  fois  aige  ann  eadar  obair 
fhein  'us  gnothuichean  na  h-Eaglaise  anns  na  h-Innsean. 
Tha  so  a  cur  dragh  air,  ach  tha  e  ag  ràdh  gu  'm  feum 
e  dheanamh.  Einn  e  tuilleadh  's  a  chòir,  cha  d'  fhuaìr 
e  riamh  os  cionn  an  turais  a  thug  e  do  na  h-Innsean. 
Tha  e  diùltadh  searmonachadh  na  bruidheann  sam  bith 
a  dheanamh  ann  am  folais  agus  tha  e'  dol  do  America 
air  son  beagan  mhiosan.  Bhruidheann  e  mòran  mu  'n 
bheatha  ri  teachd  agus  thuirt  e  gu  'n  robh  e  cinnteach 
gu  'n  tugaclh  Dia  gu  iomlanachd  anns  a  bheatha  sin  an 
t-ionnsachadh  a  thòisich  anns  an  t-saoghal  so,  agus  gu  'n 
oibreachadh  e  air  adhart  gach  ni  a  chuidicheadh  am  math 
gu  buaidh  a  thoirt  air  an  olc  agus  peacadh  a  chur  a  bith. 

Baile-Mhoireil, 

Diluain,  an  scachdamh  latha  fichead 

de  'n  chèitein,  1872. 

Chunnaic  mi  an  Dr  Macleòid  'us  ghabh  mi  beannachd 
leis,  le  fior  dhoilgheas  agus  iomaguin,  's  gann  a  bhruidh- 
eann  e  idir  aig  an  dinneir  an  dè"  ach  dh'  fhàs  e  ni  bu 
shùnndaich  beagan,  an  uair  a  bha  sinn  gu  bhi  ullamh. 

Baile-Mhoireil, 

A  n  siathamh  latha  deug  de  'n  mhìos 

bhuidhe,  1872. 

Thill  sinn  dachaidh  aig  leth-uair  an  deigh  ochd; 
ahabh  mi  oidhche  mhath  leis  a'  Bhrùnach  ao;us  bha  mi 

direach  a  falbh  ga  m'  sheòmar  eididh  'n  uair  a  thill  e  agus 

dh'  iarr  e  cead  tighinn  a  stigh  a  rithist  a  ràdh  beagan 

fhocal  rium.    Thàinig  e  stigh  agus  thuirt  e  cho  chaòimh- 

neil  gu  'm  fac  e  Còirneal  Ponsonby  agus  gu  'n  robh  droch 

sgeul  air  tighinn  mu  'n  Dr  Macleòid,  gu  'n  robh  e  ro 

thinn,  gu  dearbh  gu  'n  robh  eagal  air  gu  'n  robh  e  marbh  ! 

0  a  bhuille  bha  sinn  !    Cho  uamhasach  cruaidh  's  a  bha  e 

an  caraid  caoimhneil,  gaolach  mòr-chridheach,  gràdhach 

sin  a  chall !     Ghuil  mi  gu  goirt  ach  dh'  fheuch  mi  ri  m' 

dhèoir  a  chasg,  'us  thug  mi  buidheachas  do  'n  Bhrùnach 

chòir  air  son  cho  chaoimhneil  's  a  bhrist  e  dhomh  an 

sgeul  brònach  so  ris  am  bu  bheag  mo  dhùil.     Chuir  mi 

dh'  iarruiclh  Leopold  'us  dh'  innis  mi  dha  e  agus  's  gann  a 

b'  urrainn  e  ghabhail  a  stigh  agus  dh'  innis  mi  e  do  m' 

mhnathan  frithealaidh  uile.     Bha  na  h-uile  neach  cho 

brònach — Ban-diùc  Athull,    Sìne  Ely,  'a   mhaighdean 

uasal   Nicghriogàir,   Còirneal    Ponsonby,   agus   an   Dr 

Mac-an-Tàillear  air  an  d'  thàinig  a  leithid  de  thioma  'n 

uair  a  chual  e  an  naigheachd  's  gu  'n  robh  e  greis  mu  'm 

b'  urrainn  e  bruitheann.     Bha  e  fhein  'us  sinne  ao;  ràclh 

ri  cheile  gur  call  e  nach  gabh  leasachadh.     Bha  fios  aig 

an  Dr  Mac-an-Tàillear  gu  'n  robh  e  tinn  bho  chionn 

seachdain  (ach  cha  robh  fìos  agamsa  air),  agus  gu  'm 

feudadh  am  bàs  tighinn  air  uair  sam  bith.    Bha  'n  òraid 

fhada  chiatach  a  thug  e  aig  Coinneamh  an  Arcl-Shean- 

adh  tuilleadh  's  tròm  air  a  shon.     Bha  sin  air  an  deich- 

eamh  latha  fìchead.     Bha  sinn  uile  ag  altrum  dòchais 

gu  'm  deanamh  fois  aiseag  gu  slàinte.     Bha  mi  cho  toil- 

ichte  gu  'm  faca  mi  e  cho  ghoirid  roimhe  so  !     'N  uair 

thàinig  a'  Bhan-diùc  far  an  robh  mi  cha   b'  urrainn 

duinn  facal  a  ràdh  mu  ni  sam  bith  eile.  An  di'igh 
dhi  ìn'  fhàgail  agus  a  bha  mi  na  'm  aonar  ghuil  mi  gu 
goirt  oir  is  càll  mor  so  dhòmhsa. 

Diluain,  an  seachdamh  latha  cleug  de 
'n  mhìos  hhuidhe. 

An  uair  a  dhùisg  ini  leum  an  sgeula  bròin  na  m' 
chuimhne  thig  e  nis  goirte  'n  uair  nach  'eil  cuimhne  aig 
neach  air  's  a  cheud  dùsgadh. 

An  dèigh  ar  tràth-maidne  bhris  mi  mach  a  caoineadh 
an  uair  a  chuiinhnich  mi  air  mo  charaid  gràdhach  agus 

O  O 

air  na  rinn  e  air  mo  shon.  Mar  a  mhisnich  agus  a 
thug  e  comhfhurtachd  dhomh,  an  1862-63-64,  bha  a 
leithid  de  cho-fhaireachdain  aige  daonnan  rium  agus 
an  fhiughair  leis  an  robh  mi  daonnan  a'  sealltuinn  air 
adhart  ris  na  beagan  uairean  sam  b'  urrainn  domh 
fhaicinn  anns  an  àite  so,  agus  gu  'n  robh  mi  nise  air  an 
toileachadh  's  an  cuideachadh  so  a  chall  cho  math  ris  a 
chòr  a  chaill  mi. 

Fhuair  sinn  fios  Telegraph  feasgar  an  dè  bho  Mhr 
Dònull  Macleòid  gu  'n  d-eug  a'  bhràthair  gràidh  aig 
meadhon  latha.  Thàinig  a  cheud  fhios  gu  m'  chlèireach 
fhein  Warren  bho  chlèireach  Telegraph  'an  Glaschu. 

Chuir  mi  fios  'an  cabhaig  a  dh'  ionnsuidh  na  h-uile 
gin  ga  m'  chuid  cloinne  agus  cha  luidhe  m'  inntinn  air 
ni  sam  bith  eile.  Tha  mi'  feuchainn  ris  na  h-uile  ni 
thuirt  e'  chuimhneachadh,  oir  anns  gach  amharas  agus 
iomaguin  inntinn  anns  am  bithinn  's  ann  ris  a  choimh- 
eadain  os  cionn  gach  neach  eile  air  son  còmhnadh  agus 
cha  tug  neach  riamh  urrad  de  mhisnich  's  do  earbsa 


BHO  m'  leabhar-latha.  207 

dhomh  mu  'm  chuicl  cloinne  's  a  thug  esan.  Tha 
cuimhne  agam  air  e  bhi  cho  toilichte  'n  uair  a  chluinn- 
eaclh  e  cùnntas  math  umpa.  .  .  .  Agus  bha  e  cho  làn 
de  thaingealachd  do  Dhia  'us  earbsa  cho  mòr  aig  ann. 
Chuir  e  litir  bhreagha  gu  Sìne  Ely  air  co-ainm  an  latha 
breith  aige  (an  treas  latha  de  'n  mhios  bhuidhe)  am 
freagradh  do  thè  chuir  mise  a  dh'  fharraid  ciamar  a  bha 
e.  Tha  an  litir  mar  a  leanas  agus  cha  mhòr  nach  'eil 
spiorad  faidhclearachd  's  na  briathran  a  tha  innte ! 

-•1  n  treas  latha  de  'n  mhìos  bhuidhe,  1872. 

A  Bhan-mhorair  Ely  ionìihcinn, — Cha  'n  'eil  fios  agam  co 
dhiubh  tha  rao  cheann  falamh  no'  tha  mo  chridhe  làn,  no  'n 
d'  èirich  an  dà  chuid  dhomh  ach  ge  be  ciamar  'tha  cha  'n  urrainn 
dòmhsa  m'  fhaireachdain  a  chuir  an  cèill  ann  a  bhi  freagairt  na 
litir  chaoimhneil — tuilleadh  's  caoimhneil — a  fhuair  mi  uaibh 
an  uair  a  bha  mi  ann  an  ioma-ghaoth,  no  ann  an  iarmailt  mhi- 
fhallain  ghnothuichean  an  Ard-Sheanaidh. 

Tha  mi  toirt  buidheachais  gu  dùrachdach  dhuibh  fèin  agus 
do  'm  Bban-rìgh  air  son  cuimhneachadh  orm.  Labhair  mi  fad 
dà  uair  an  uaireadair  aig  an  Ard-sheanadh.  Cha  d'  rinn  sin  a 
bheag  do  mhath  dhòmhsa  agus  tha  eagal  orm  nach  d'  rinn  e 
mòran  math  do  neach  sam  bith  eile. 

Bha  mi  ri  searmonachadh  an  dè.  Tha  mi  air  àite  grinn  a 
ghabhail  air  son  an  t-sàmhraidh  agus  tha  mi  an  dòchas  gun  tiig 
mi  dhiom  an  cudthrom  a  th'  air  m'  inntinn,  a  tha  ga  m'  fhàgail 
cho  chianail  agus  gu  'n  toileachadh  sam  bith. 

Bu  chòir  dhomh  a  bhi  na  m'  dhuine  tàingeal  toilichte  an 
diugh.  Tha  mi  tri  fichead  bliadhna  dh'  aois  an  diugh  agus  nam 
measg-san  a  shuidheas  aig  mo  bhòrd  bithidh  mo  mhàthair,  mo 
bhean  agus  mo  naoinear  chloinne,  bithidh  mo  shiathnar  bhràith- 
rean  ann,  agus  mo  pheathruichean  agus  dà  phiuthar  m'  ath;ir, 
tè  dhiubh  ceithir  fichead  bliadhna  agus  a  h-aon  agus  an  te  eile 
tri  fichead  bliadhna  agus  a  sia-deug  ;  agus  na  h-uile  gin  diubh 
nan   aobhar  toileachaidh   agus   molaidh  !      C'  arson  a  tha  cho 

liutha  tròcair  air  am  buileachadh  ormsa  agus  au  doilgheas  a  tha 
mi  faicinn  cho  tric  aig  a  chòr  de  shluagh  an  t-saoghail  ] 

'S  ann  aig  Dia  arahàin  a  tha  fios  !  Cha  'n  urrainn  dòrahsa 
fhaicinn  ciamar  a  tha  e  'n  còmas  duinn  a  ràdh  gun  bheil  e 
daonnan  na  Athair  glic,  gràdhach  gun  leth-bhreith  ri  aon  seach 
a  cheile  ga  'chuid  cloinne.  An  ni  nach  urrainn  duinn  a  thuig- 
sinn  an  dràsda,  tuigidh  sinn  e  an  dèigh  so.  Feumaidh  sinn 
earbsa  ris  far  nach  lèir  dhuinn. 

Gum  beannaicheadh  Dia  a'  Bhan-rìgh  air  son  a  sior-mhaitheis  ! 
Tha  tlachd  agam  dhi  mar  bhoireannach,  tha  gràdh  again  dhi  mar 
bhana-charaid,  agus  tha  urrani  agam  dhi  mar  Bhan-rìgh  ;  agus 
tha  fios  agabh  gu  'm  bheil  mi  labhairt  mar  a  tha  mi'  faireachdain. 
Tha  a  misneach,  a  foighidinn,  agus  a  comas  giùlain,  nan  cuis 
iòghnaidh  leam. 

(Air  a  chur  sios)        T.  aTacleòid. 

Màrt,  1873. 

Thàinig  Dr  Macleòid  gràidh  do  Baile-Mhoireil  uair 
no  dha  eile  nach  d'  ainmich  mi  agus  shearmonaich 
e  an  sin ;  air  an  aona  latha  deug  de  mhìos  mu 
dheireadh  an  Fhoghair  1873,  agus  air  co-ainm  an 
latha  breith  agamsa  an  ceathramh  latha  fichead  de 
'n  chèitein  1864,  bha  sin  an  deigh  dha  tilleadh  a' 
Palestine.  Bha  e  ann  cuideachd  air  an  t-seachdamh 
latha  fichead  de  'n  mhìos  bhuidhe  1867,  agus  air  an 
naothamh  latha  fichead  de  'n  chèitein  1869. 

Bha  doilgheas  mòr  orm  an  uair  mu  dheireadh  a 
chunnaic  mi  e,  leis  cho  iosal  agus  cho  brònach  agus 
a  bha  choltas,  an  àite  esan  a  bhi  toirt  misneach 
dhòmhsa  niar  a  b'  àbhaist  's  ann  a  b'  fheudar  dhòmhsa 
a  bhi  ga  mhisneachadh  fhein  agus  a'  feuchainn  ri 
togail  a  thoirt  air  inntinn.  Thuirt  e  gu  'n  robh  e  air 
òrduchadh  dha  gun  char  oibre  a'  dheanamh,  agus  gu  'm 

b'  fhèudar  clha  a  thigh  an  Glaschu  'thoirt  suas  agus 
gu  'n  ni  'dheanamh  ach  searmonachadh  's  a  Bharony 
air  an  t-sabaid ;  le  sin  a  dheanamh  thuirt  e  gu  'n  robh 
iàd  a  toirt  dha  dòchas  air  dol  na  b'  fhearr,  ach  gu  'n 
robh  an  gnothuch  glè  neo-chinnteach.  Thuirt  e  gu  'n 
robh  e  ro-dhuilich  leis  a  bhi  cur  uaith  gnothuichean 
na  h-Eaglaise  anns  na  h-Innsean;  agus  gu  'n  robh  e 
dol  e  fhein  do  Choinneamh  an  Ard-Sheanaidh  ga  thoirt 
suas  agus  a  ràdh  na  bha  na  bheachd  mu  'n  chùis  ged 
a  dh'  fhaodadh  cuid  a  bhi  cliombach  dhe.  Bha  e  'cur 
roimhe  clol  a  dh'  America  mu  thoiseach  an  Fhoghair, 
feuch  am  faigheadh  e  air  ais  a  neart,  agus  a  shlàinte ; 
bha  e  'diultadh  na  h-uile  cuireadh  gu  dinneir  no  gu 
searmonachadh  no  labhairt  sam  bith  am  follais.  Thuirt 
e  nach  robh  a  bheag  a  dhùil  aige  ri  dhol  am  feadhas, 
ach  gu  'm  f  eudadh  e  'bhi  'mearachd.  Gu  'n  robh  na  h-uile 
ni  an  lamhan  Dhia.  "  'S  e  nadur  na  'n  Gàidheal  a' 
misneach  a  chall  'n  uair  a  bhriseas  air  an  slàinte," 
thuirt  esan.  Bha  e  guidhe  air  Dia  beagan  tuilleadh 
saoghail  a  dheònachadh  dha  air  son  a  chuid  cloinne, 
agus  air  son  '  Good  Worcls '  oibreachadh  air  aclhart. 
Labhair  e  an  sin  mar  a  bha  e  deanamh  daonnan  air 
maitheas  agus  air  gràdh  Dhia  agus  gu  'n  robh  e  cinn- 
teach  gu  'n  tugadh  Dia  ann  an  saoghal  eìle  dhuinn 
cothrom  air  sinn  fhein  ionnsuchadh  uigh  air  n-uigh 
agus  air  èirigh  gu  iomlanachd.  Cha  robh  duine 
riamh  ni  bu  toilichte  no  esan  air  gu  'n  tuigeadh  gach 
neach  gu  'm  b'  Athair  gràdhach  Dia  a  bha  toileach  na 
h-uile  a  thighinn  ga  ionnsuidh,  agus  gu  'm  b'  e  Fear- 
saoruidh  beò  a  bh'  againn  a  bha'  na   Bhràthair  agus 

'na  charaid,  a  dh'  ionnsuidh  am  bu  chòir  dhuinn 
teachd  le  h-earbsa  agus  le  dànachd  dhiadhaidh.  Cha 
robh  duine  riamh  ann  bu  mhotha  a  neartuicheadh 
creideamh  neach  eile  no  an  Dr  Macleòid.  Bha' 
chreideamli  fhein  cho  làidir,  agus  a  chridhe  cho  mòr 
agus  gu  'ni  feudadh  na  h-uile  àrd  'us  iosal,  lag  'us 
làidir,  an  seachranaiche  agus  am  fìrean,  tighinn  ga 
ionnsuidh  le  làn  chinnt  gu  'm  faigheadh  iad  co-fhair- 
eachdain,  còmhnadh  agus  comhfhurtachd  uaithe. 

An  gaol  a  bh'  agamsa  air  a  bhi  bruidheann  ris,  ag 
iarruidh  a  chomhairle  agus  ag  innseadh  dha  mu  'm 
bhròn,  agus  mu  'm  throm  iomaguin  ! 

Och  mo  chreach  !  cho  eucomasach  's  a  tha  e  dhòmhsa 
buadhan  àrd  an  duine  ainmeal  agus  mhath  so  a  chur 
an  ceill.  Bha  urrad  aig  a  lathaireachd  fhein  ri  dhe- 
anamh  ris  a  bhuaidh  a  bh'  aig  a  bhriathran  air  càchj 
bha  e  cho  blàth,  cho  faoilidh,  agus  cho  chridheal, 
bha  a  chridhè  cur  thairis  air  le  caoimhneas  ga'  chomh- 
chrèutairean  agus  le  gràdh  do  gach  neach ;  cha  ghabh 
e  innse  do  neach  dha  nach  b'  aithne  e  oir  bha  mòran 
aig  aoidh  'us  a  ghean  fhein  ri  dheanamh  ris  a  bliuaidh 
a  bh'  aig  a  làthaireachd  air  càch,  agus  ciamar  a 
ghabhas  a  ghne  duine  a  bh'  ann  a  bhi  air  a  mhineachadh 
do  neach  nach  faca  e  fhein  ? 

Bha  tlachd  shònruichte  aig  ann  an  àileachd  obair 
nàduir,  agus  bha  spèis  àrd  aige  do  thir  fhiadlmich 
agus  mhaisich  a  dhùthchais  d'  an  robh  a  ghaol  cho 
dealasach  agus  cho  blàth.  'N  uair  mu  dheireadh  a 
bha  e  'n  so  thuirt  mise  ris  gu  'n  robh  mi'  cur  romham 
uisge  thobraichean  òl  'n  uair  a  rachainn  gu  deas  air 

son  mo  shlàinte,  tliionndaidh  esan  ris  an  uinneig  a 
bha  sealltuinn  a  mach  air  a  ghleann  bhreagha  troimli 
am  bheil  an  abhuinn  a'  ruith  :  agus  thuirt  e,  "  Bheir 
iarmailt  ghlan  nan  slèibhtean  sin  agus  an  t-sànihchair 
a  th'  ann  an  so  tuilleadh  slàinte  d-ur  Mòrachd  na 
uile  thobraichean  na  dùthcha."  Thuirt  e  gu  'n  tug  a 
bhean  air  tighinn  ga  m'  fhaicinn  ged  a  bha  e  cho  fad  air 
ais  na  shlàinte,  "  Tha  dol  do  Bhaile-Mhoireil  daonnan 
a'  deanamh  feum  dhuit,"  ars  ise  ris.  Bha  gràdh  air 
leth  aìge  do  cheòl  nuallanach  tir  a  dhùthchais  agus 
na  mhòr-chaoimhneas  sgriobh  e  'n  roimhràdh  a  leanas 
air  son  an  leabhair  piobaireachd  a  chuir  ni'  àrd- 
phiobaire-sa  Uilleam  Ros  a  mach : — 

A  PHIOB-MHÒR  AGUS  A  CEÒL. 

Leis  an  Urramach  Tormoid  Macleòid. 

'S  i  Piop  nuallanach  na  'n  dos  inneal  ciùil  sònruichte  "  Tir  nam 
beann"  'us  i  gu  aigliearach  air  ghlèus  'an  achlais  fior  ghàidheal 
a  mheòir  gu  gracl  air  an  fheadan,  agus  e  an  làn  eideadh  nan  sonn. 
'S  e  le  'chèum  stàdail  ann  an  seòmar  uaibhreach  a  chinn-f  headhna 
na  air  feadh  nan  gleann  àilidh  anns  an  do  f  hreagair  mactalla  nan 
creag  do  f  headain  shiùbhleach  a  shinnsearachd,  cha  'n  'eil  inneal 
ciùil  eile  cho  freagrach  air  son  tional  clann  gach  fine  bho  gach 
gleann  gu  cruinneachadh  mu  bhrataichean  an  cinn -f headhna, 
agus  tha  dearbh  fhios  gur  i  a  mhàin  a  chuireas  gillean  an 
fhèile  air  mhire-chath  do  'n  bhlàr.  Is  beò  a  bheir  i  fàilte 
do  'n  cheann-fheadhna  a  tilleadh  gu  buadhar  bho  'n  chath 
agus  is  tiomhaidh  a  thig  an  tuireadh  uaipe  an  uair  a  ghiu- 
lainear  le  a  dhaoine  brònach  e  gu  a  dhachaidh  bhuan  anns  a 
ghleann  no  do  'n  eilean  naomh  anns  am  bheil  a  dhàinih  na  'n 
codal.  Tha  doimhneachd  faireachdain  is  tiamhachd  anns  a  chèol 
so  a  tha  air  a  chur  cho  saothrachail  ri  'cheile  agus  nach  tuig  neach 
e  ach  gàidheal  a  mhàin  ;  tha  e  dhàsan  làn  de  'chuimhneachain 
dhrùighteach  mu  'dhachaidh  'us  mo  dhùthaich  ;  tha  an  ceòl  so  a 

toirt  a  rithist  fa  chomhair  a  shùilean  na  h-eudainn  agus  na  cruth- 
ain  a  dh'  f  halbh  ;  tha  e  a  toirt  air  sùilean  inntinn  a  bhi  a  rithist  a 
faicinn  gach  beann,  'us  loch,  'us  gleann,  do  dhùthaich  òige  agus  a' 
dùsgadh  suas  cuimhne  air  na  làithean  a  chaith  e  na  'm  measg  an 
uair  a  bha  a  shonas  aig  àirde,  mar  so  an  uair  a  bheir  ceòl  na 
pìoba  gàire  air  càch  tha  i  toirt  air  a'  ghàidheal  a'  bhi  a'  sileadh 
nan  deur  mar  nach  urrainn  ceòl  sam  bith  eile  a'  dheanamh  eadhoin 
an  dèigh  dha  inntinn  a  bhi  air  àrd  àiteach  fhaotuinn  feadh  nam 
bliadhnachan  bho  na  dh'  fhàg  e  tir  òige.  Faodaidh  coigreach  a 
shaoilsinn  nach  'eil  ach  fuaim  gun  bhrigh  anns  a  cheòl-mhòr  leis 
cho  tric  's  a  thigear  thairis  'us  thairis  air  na  h-aon  phoncan  ach 
cha  'n  ann  mar  sin  a  tha  e  do  'n  ghàidheal  anns  am  bheil  e  gluasad 
cuimhneachan  nam  bliadhnachan  a  dh'  fhalbh,  cha  'n  'eil  gun 
teagamh  ceòl-mòr  sam  bith  gun  tiamhachd  bròin,  gheibhear  e 
eadhoin  's  an  fhàilte  a  th'  air  a  cluich  a  dheanamh  beatha  a 
chinnf  headhna  òig  a  measg  a  shluaigh  tha  mar  gu  'm  b  e  cuisle 
bhròin  air  son  an  t-seann  Triath  a  ruith  a  measg  na  fàilte  aig  an 
fhear  ùr,  cha  'n  e  mhàin  gum  bheil  an  tiamhachd  so  anns  a  "  Tui- 
readh  "  far  am  biodh  dùil  againn  ris  ach  gheibhear  e  anns  a'  "bhros- 
nachadh  catha "  oir  ged  tha  srann  cho  làidir  's  cho  fearail  aige  a' 
cur  aigne  nan  laoch  ri  theine,  gheibhear  poncan  bròin  ann  mar 
gu  'm  bitheadh  iad  eadhoin  an  sin  a  toiseachadh  ri  caoidh  nam 
marbh.  Tha  guth  mar  o'  dhoimhneachd  a  bhròin  a  tighinn 
le  lasan  cruaidh  bho  na  poncan  cabhagach  air  am  bheilear  a  tigh- 
inn  thairis  'us  thairis  leis  an  aon  ghaoir,  "  Sòlas  a  bhròin  "  mar  a 
thuirt  Ossian  ris,  leis  am  miann  a  bhi  smuaineachadh  a  ghnath 
air  an  ni'  a'  chailleadh  agus  a  tighinn  thairis  gun  sgur  air  an  aon 
smuain  bhròin  a  tha  a'  lionadh,  a  chridhe  aonaranaich  agus  an 
deigh  gach  smuain  a  bhriseas  a  mach  mu  dheireadh  leis  an  aon 
sgreud  chruaidh  leis  an  do  thòisich  e.  Saoilidh  mòran  nach  'eil  'an 
so  ach  cainnt  gun  tùr,  ach  tha  e  air  a  chur  sios  le  làn  chreideas 
anns  gach  focal  dhe. 

'S  e  bàrdachd  Ossian  guth  bàrdachd  nan  gàidheal  agus  's  i  phìop 
guth  an  ciùil  ;  agus  anns  an  dà  ghuth  sin  gheibhear  spiorad  agus 
òrain  molaidh  "  Tir  na  'm  Beann  na  'n  gleann  's  na  'n  gaisgeach." 

Thuirt  mise  ris  gu  'n  robh  mi  cinnteach  gu  'n  robh 
e  toilichte,  gu  'r  gàidheal  a  fhuair  greim  air  O'Con- 

nor1  agus  thuirt  e  gun  robh  e  gle  thàingeal  sin  a' 
chluinntinn. 

Bha  leithid  de  gheiread  inntinn  ann  'us  e  cho  làn 
àbhachd  agus  dh'  innseadh  e  do  naigheachdan  beaga 
dhuinn,  agus  bha  dòigh  cho  ghrinn  aig  air  an  innseadh. 
Bha  comas  iongantach  aige  air  inntinn  sluaigh  a  thar- 
ruing  agus  air  a  cho-fhaireachdain  a  nochdadh  dhoibh- 
san  a  b'  àirde  inbhe,  cho  math  ris  na  truaghain  a  b'  isle 
agus  air  comhfhurtachd  a  thoirt  clhoibhsan  a  bhiodh  air 
leabanan  tinnis  agus  an  glacan  a  bhàis,  dhoibhsan  a 
bhiodh  fodh  àmhghar,  a  rachadh  air  seacharan  no  a 
bhiodh  fodh  amharus.  Thuirt  ban-charaid  dhomh  rium 
fhèin  uair  na'  m  biodh  i  an  trioblaid  mhoir,  ann  ani 
bròn,  no  fodh  iomaguin  gur  ann  a  dh'  ionnsuidh  an  Dr 
Mhicleòid  a  dh'  iarrudh  i  dol !  Agus  's  ann  mar  sin  a 
bhà  daonnan !  Bhioclh  neach  cho  cinnteach  gu  'n 
èisdeadh  esan  ris  gach  sgeula  trioblaid,  laigse,  no  bròin 
le  làn  cho-fhaireachduin. 

Dh'  iarr  mise  air  suidhe  a  clheanamh  agus  chunnaic 
mi  gu  'n  robh  e  fàs  lag  an  uair  a  bha  e  cho  toileach  suidhe, 
ni  nach  b'  àbhast  dà  dheanamh,  thuirt  e  nach  b'  urrainn 
e  seasamh  ro  mhath ;  agus  chuala  mi  an  dèigh  sin  gu  'n 
do  ghearain  e  air  sgios  an  uair  a  choisich  e  air  ais  bho  'n 
Eaglais.  Thuirt  mise  ris  gu  'n  robh  eagal  orm  gu  'n  d' 
rinn  a  thuras  do  na  h-Innseann  coire  dha,  dh'  aidich  e 
gu  'n  d'  rinn  ach  thuirt  e  nach  robh  aithreachas  air,  air 
son  a  dhol  ann.     Thuirt  mise  gu  'n  robh  mi  'n  dòchas 

1  Am  fear  a  ruith  dh'  ionnsuidh  a'  charbaid  agam  aig  Luchairt 
Buckingham  le  litir-iarrtais  agus  dag  aige  air  an  naothamh  latha  fichead 
de  cheud  mhios  an  Earraich  1872,  agus  rug  am  Brìmach  air. 


214  TUILLEADH   DHUILLEAG 

gu  'n  tngadh  e  'n  deadh  àire  air  fhein  agus  gu  'n  tigeadh 
e  an  rathad  againn  air  a  thilleadh  deireadh  an  Fhoghair. 
An  uair  a  rug  mi  air  làimh  air  a  ghabhail  beannachd 
leis  thuirt  e  leis  na  deòir  'n  a  shùilean  "  Gu  'm  beannuich- 
eadh  Dia  'ur  Mòrachd  "  's  ann  an  sin  a'  bhuail  e  na  m' 
chridhe  air  son  a  cheud  uair  'n  uair  a  bha  mi'  dùnadh 
an  doruis  gu  'm  feudadh  e  bhi  nach  faicinn  an  caraid 
gràidh  so  gu  bràth  tuilleadh,  agus  thàinig  tioma  orm, 
ach  chaidh  sin  seachad  agus  is  beag  a  shaoil  leamsa  mu 
'n  tigeadh  ceann  tri  seachdainean  gu  'm  biodh  an  spiorad 
uasal  fìorghlan  aigesan  leis  an  Dia  agus  am  Fear- 
saoruidh  a  ghràdhaich  e  cho  mor  agus  dha  'n  d'  rinn  e 
seirbheis  cho  dìleas  !  Chuala  mi  uaith  sin  gu  'n  d'  thuirt 
e  ri  feadhain  'an  so  gu  'n  robh  eagal  air  nach  faiceadh  e 
sinn  gu  bràth  tuilleadh. 

Bheir  mi  nise  cùnntas  as  mo  Leabhar  lathail  air  na 
còmhraidhean  a  bha  eadar  mi  fhein  agus  an  duine  uasal 
grinn  eireachdail  sin  Mr  Dònull  Macleòid  bràthair  an 
Dr  Tormoid  air  a  cheathramh  latha  fichead  de  cheud 
mhìos  an  Fhoghair  1872,  mu  a  bhràthair  gaoil. 

"  Bha  Tormoid  na  dhuine  a  dh'  fhaodtadh  a  bhi  air  a 
thaghadh  a  noehdadh  a  mach  dealbh  agus  buadhan  an 
fhior  ghàidheal  anns  an  t-seadh  a  b'  àirde  de  'n  ainm, 
agus  thuirt  sinn  ri  chèile  gur  iad  sin  an  dream  aig  am 
faighte  co-fhaireachduinn  agus  dilseachd  agus  a  bu 
mhotha  grinneas  de  gach  sluagh  eile.  Thuirt  mise  bho 
na  thuit  mo  thròm  bhròn  orm  'an  1861  gur  iad  na  gàidheil 
bho  'm  motha  a  fhuair  mi  de  cho-fhaireachduinn  agus 
de  bhuaidh  chiùineachaidh.   .   .    .   Thuirt  esan  (Dònull 

Macleòid,  gur  e'  bhrathair  fichead  bliadhna'  bu  shine 
na  esan  's  gu  'n  robh  e  'dol  daonnan  ga'  ionnsuidh  mar  a 
rachadh  e  gu  athair  air  son  comhaiiie.  Bha  a  chaoimh- 
neas  do-sgithichte  ris  gach  neach  agus  bha  fhoighidinn 
co-ionnan  ri'  mhaitheas.  'S  ioma  neach  nach  faca  e 
riamh  ga  'n  do  nochd  e  caoimhneas  agus  sin  gu  tric  gu  'n 
fhios  a  bhi  aig  a  theaghlach  fhein  air.  Bha  e  cho 
geanail  agus  cho  làn  fearas-chridhe  's  gu  'n  tàrruingeadh 
e  daoine  de  gach  seòrsa  a  chuir  an  làn-earbsa  ann. 
Tha  Mr  Dònull  Macleòid  a  làn  chreidsinn  gu  'n  robh 
bàs  a  bhràthar  gaoil  aig  a  cheart  àm  sin  na  thròcair 
mhòr,  a   chionn   gu  'm   biodh   beatha  fhada   ann   an 

1  O 

anmhuineachd  agus  ann  an  diomhanas  na  deuchainn 
chruaidh  dha.  .  .  .  Bha  a  shlàinte  air  fàimeachadh 
mu  'n  deachaidh  e  do  na  h-Innseann  ach  gun  tea- 
gamh  rinn  an  turas  sinn  coire  dha  nach  robh  beag ; 
ach  cha  chaomhnadh  esan  e  fhèin  fhad  's  a  bha  e 
'g  creidsinn  gu  'n  robh  obair  aige  air  a  cur  a  mach  air  a 
shon.  .  .  .  CThiùlain  a'  bhean  agus  a'  chlann  an  call 
mòr  gu  h-ion2;antach  leis  mar  a  theagaisg  e  fhein  iad  gu 

o  o  o        o  o 

sealltuinn  air  an  t-saoghal  ri  teachd  mar  staid  shonais 
a  bha  na  ni  da  rìreamh  agus  bha  iad  a'  faireachdain 
gu  'm  biodh  e  air  aimhreadh  dhoibhsan  gun  aoibhneas  a 
dheanamh  na  shonas-san.  Bha  a  chreideamhsan  cho 
làidir  's  gu  'n  robh  e  gabhail  greim  sònruichte  air  càch 

O  O  O 

agus  thuirt  e  gu  'n  robh  e  creidsinn  an  dòigh  cho  àraid 
's  an  ath  shaoghal  agus  anns  a  bheatha  bheòthail  a 
bhithidh  sluash  a'  caitheamh  ann. 

TUEAS    A   DH'    IXBHIRLOCHAIDH,    1873. 

Dimàirt,  an  naothamh  latha  de  nihìos 
meadhoin  an  Fho'jhair,  1873. 

Dh'  eirich  mi  aig  deich  mionaidean  'an  deigh  seachd, 
agus  deich  mionaidean  'an  dèigh  sin  shuidh  mi  gu  'm 
thràth-maidne  le  Beatrais.  Bha  maduinn  àilidh  ann. 
Dh'  fhàg  mi  Baile-Mhoireil  aig  còig  mionaidean  'an  deigh 
ochd  le  Beatrais  agus  Sìne  Churchill  ann  an  carbad 
cheithir  each  a  dhol  gu  Bailatair,  hha  'm  Brùnach  na 
shuidhe  air  mo  chùlthaobh  'us  chaidh  Seanalair  Pon- 
sonby  agus  Dr  Fox  air  adhart  air  thoiseach  oirnn.  Bha 
'n  carbad-smùid  comhfhurtail  againn  fhèin  'an  so  'g  ar 
feitheamh ;  thàinig  Sìne  Churchill  a  stigh  leinne  agus 
chaidh  Aimili  Dittweiler,  Anna  Dhòuullach  agus  Maxted 
bean-fhrìthealaidh  Ban-mhorair  Churchill  do  sheòmar 
an  luchd  eididh.  Bha  'm  Brùnach  làmh  riumsa  agus 
bha  Frànnsaidh  leinn  a  gabhail  cùram  de  Noble  còir.1 
An  dèigh  dol  thar  drochaid  na  Duinn  aig  leth-uair  an 
deigh  aon-uair-deug  ghabh  sinn  ar  tràth-nòin  de  bhiadh 
fuar,  agus  aig  ceathramh  roiinh  aon  uair  bha  sinn  aig 
àite  coinneachaidh  na  'n  rathad  iaruinn  aig  Stanley,  dh' 
fhàg  sinn  'an  sin  an  rathad  meadhoin  a  tha  ruìth  gu  deas 
bho  Abaireadhoin  'us  thionndaidh  sinn  a'  stigh  air  an 
rathad  ghàidhealach.  Bha  sinn  ag  èigheach  nan  creach 
'an  so  air  son  na  h-iarmailt  a  bhi  cho  chiar  agus  nach 
faìceadhmid  ni  de  'n  dùthaich  a  nùll  uainn  agus  bha 

1  Cu-chaorach  ciatach  eile  th'  agam. 

eagal  oirnn  mn  'n  fheasgar.  Chaidh  sinn  aig  aon-nair 
seachad  air  gleann  àllaidh  Dhunchaillinn  'ns  fhnair 
sinn  sealladh  's  an  dol  seachad  de  'n  Ard-eaglais  agns 
de  'n  dùthaich  bhreagha  mn  'n  cnairt.  Bha  'n  toil- 
eachadh'  ghabh  Beatrais  na  'm  faicinn  a  cnr  na  m' 
clmimhne  na  turasan  aoibhneach  a  bh'  agam  fhein  an 
sin  roimhe  so ;  ghabh  sinn  an  deigh  sin  seachad  air  St 
Colme  an  tuathanachas  a  th'  aig  a'.  Bhan-diùc  aig  Dail- 
na-£riùbhsaich  agus  chunnaic  sinn  a  chrois  chèilteach 
a  th'  air  a  cur  suas  aig  Laganiochdrach  mar  chuimh- 
neachan  air  Diùc  Abhull  nach  mairionn  ;  chunnaic  sinn 
a  rithist  Bailechloichri ;  agus  an  dèigh  sinn  ghabh 
sinn  troimh  chathadh  breagha  Chill-a-Chragi  cha  d' 
rinn  sinn  ach  gabhail  seachad  greis  uaithe  an  uair  a 
thug  sinn  an  sgrìob  fhada  ri  taobh  Loch  Tatha  'us  Loch 
Teamhthuil  'an  1866.  Dh'  fhan  an  speur  cho  dorcha 
's  a  bha  e  os  cionn  Dhunchaillinn  's  an  ùine  ghoirid 
thuit  bratsgàile  de  cheathach  bàn  air  na  slèibhtean  'us 
thàinig  an  t-uisge. 

Ghabh  sinn  seachad  glè  dhlùth  air  Blàr-Athull  'us  bha 
mise  'cuimheachadh  an  turais  mhuladaich  a  thug  mi  an 
sin  'an  1863.  An  uair  a  chaidh  mi  air  a'  cheart  rathad 
so  a'  dh'  fhaicinn  an  Diùc  nach  mairionn ;  agus  bu  leir 
dhomh  bho  so  gach  ni  ùr  a  rinneadh  mu  'n  chaisteal  bho 
'n  uair  sin.  Tha  'n  rathad  iaruinn  a  tha  ruith  bho  so 
air  an  aon  luidhe  ris  an  rathad  air  an  tug  sinn  an  sgrìob 
thoilichte  a'  tilleadh  bho  Dhailchuinidh  'an  1861. 
Ghabh  sinn  seachad  air  Dail-na-spiteil — àite  aonaranach 
— agus  an  sin  suas  ri  Druimuachdair  'us  Loch  Garraidh 
'us  Loch  Erichd  acrus  iad  a'  sealltuinn  cho  bòidheach 

«ed  a  bha  an  dùthaich  mu  'n  cuairt  cho  fiadhuich  's  e 
cho  aonaranach  gun  choille  gun  tigh  cònihnuidh  agus 
ceathach  's  uisge  a'  milleadh  a  choltais.  Beagan  an 
deigh  sin  stad  sinn  aig  Dailchuinidh  goirid  hho  'n  tigh 
òsda  anns  an  do  chodail  sinn  'an  1861.  An  deigh  dhu- 
inn  marcachd  bho  Bhaile-Mhoireil  gu  gleann  Ehuinn- 
sidh,  agus  uaith  sin  sios  gu  Newton  mòr ;  cha  'n  'eil 
astar  fada  's  an  turas  so  le  'ghabhail  tarsuing  thar  nam 
beann,  ach  air  eagal  a  bhi'  an  carbaid  'an  side  neoch- 
innteach  thàinig  sinne  an  t-astar  fada  so  mu  'n  cuairt. 
Bàinig  sinn  Cinn-a-ghiùbhsaich  aig  còig  mionaidean 
fichead  roimh  thri  uairean.  Bha  àite  stad  carbad-na- 
smùid  'an  sin  air  a  dheanamh  glè  mhaiseach  le  flùraich- 
ean,  le  fraoch  agus  le  brataichean.  Bha  oighre  Mhic- 
Shimidh  an  sin — àrd  oifeagach  na  siorramachd — agus 
Cluani  Mac-a-Phearsoin  agus  iad  le  cheile  's  an  deise 
ghaidhealaich.  Dh'  fhan  sinne  far  an  robh  sinn  gus  an 
deachaidh  gach  ni  'bhuineadh  dhuinn  a'  chur  'n  ar  carb- 
aid  agus  an  sin  thàinig  sinn  a  mach  's  an  dile  uisge  ann. 
Chaidh  sinne  'n  ar  triùir  's  a  charbad  mhòr  agam  fhein 
agus  Seanalair  Ponsonby  agus  am  Brùnach  air  a  thois- 
each.  Bha  na  mnathan  frithealaidh  agamsa  anns  an 
ath  charbad  agus  na  mnathan  frithealaidh  eile  agus 
Frànnsaidh  's  an  cù  's  na  seirbheisich  eile  'an  dà 
charbad  'n  ar  dèigh.  Ghabh  sinn  troimh  bhaile  beag 
Chinn-a-ghiùbhsaich  far  an  robh  dà  bhogha  bhuadhach 
air  an  cur  suas  agus  bha  gach  àite  air  a  dheanamh 
maiseach,  agus  bha  cuid  de  dhaoine  Chluaini  air  an 
tarruing  suas  romhainn.  Thionndaidh  sinn  uaithe  sin 
ris  an  làimh  chlì  suas  a  measg  nam  monaidhean  agus 

air  adhart  troirnh  'n  bhaile  bheag  fhada  bhochcl  nis  an 
abrar  Newton  mòr  ('s  ann  do  'n  àite  so  a  bhuineadh  an 
duine  aig  Anna  Dhònullach  ach  cha  'n  fhac'  i  e  riamh 
gus  a  so)  troimh  'n  deachaidh  sinne  'an  1861,  agus  uaith 
so  air  adhart  troinih  mhòintich  fhàsail  còmhduichte  le 
fraoch.  Tha  'n  rathad  ag  gabhail  air  adhart  air  bruachan 
abhuinn  Spè  a  tha  ruith  gu  seimh  troimh  ghleann  uaine 
breagha  'us  na  slèibhtean  bithbhuan  ag  èirigh  gu  greadh- 
nach  a  null  uainn.  Chaidh  sinn  seachad  air  a  "  Chreag 
Dhuibh"  agus  air  caisteal  a  bha  ann  an  coille,  bha 
bogha  buadhach  aca  air  an  rathad  agus  fear  a'  chaisteal 
'us  a'  bhean  na  'n  seasamh  làimh  ris,  agus  thug  iad  bad 
fhlùraichean  dhomh.  Thàinig  sinn  'an  dèigh  sin  air 
caisteal  Chluani  agus  bha  a'  Bhan-tighearna  le  a  teagh- 
lach  'g  ar  feitheamh  aig  a'  chadh'-chliath.  Stad  sinn 
'an  dèigh  dol  seachad  agus  thàinig  i  'thoirt  bad  fhlùr- 
aichean  domh. 

Bha  mi  ag  aithneachadh  an  rathaid  air  adhart  uaithe 
so,  leis  a  bheagan  cuimhne  a  bh'  agam  air  le  dhol 
troimh  aon  uair  'an  18-47.  Bha  'n  dùthaich  na  h-aon 
fhàsaich  gun  bhaile,  gun  tuath  bho  na  dh'  fhàg  sinn 
Newton  mòr  mar  robh  corra  bhothan  beag  brònach  agus 
beagan  thighean  thuathanach  thall  's  a  bhos  ach  bha  'm 
beagan  sluaigh  a  bh'  ann  <Aè  chàirdeil.    Fhuair  sinn  eich 

O  O  O 

eile  aig  Drochaid  Lacrain,  drochaid  mhòr  chloiche  air  an 

O  O  ' 

deachaidh  sinn  thar  an  Spè  agus  air  an  robh  deadh 
chuimhne  agam ;  tha  i  goirid  bho  Strathmhàisi.  Stad 
sinn  beagan  mhionaidean  'an  so;  agus  thug  nighean 
bheag  bad  fhlùraichean  domh.  Thug  fear  an  tighe 
òsda  botul  le  fion  ann  acms  ffloine  do  'n  Bhrùnach.     'S 

e  Macghriogair —  fear  tighe  òsda  Bhanabhi  bha  'g 
ullachadh  nan  each  dhuinn  fad  an  rathaid  ;  chaidh  e 
fhein  air  thoiseach  oirnn  na  h-uile  cèum  's  e  na  dheise 
ghàidhealaich.  Cha  robh  againn  ach  paidhir  each  fad 
an  rathaid  agus  'an  dèigh  a'  cheud  àite  stad  bha  iad  glè 
mhath.  Bha  'n  deadh  rathad  againn ;  's  gann  gu  'n 
robh  uchdach  idir  againn  ged  a  bha  beanntan  cho  àrd 
mu  'n  cuairt  duinn.  Dh'  eutromaich  an  t-uisge  agus 
ged  a  bha  fras  an  dràsd  's  a  rithist  ann  bha  deadh 
shealladh  againn  de  'n  dùthaich  bhreagha'  bha  mu  'n 
cuairt  agus  de  na  monaidhean  àrda,  sgorrach  biorach,  a 
bh'  air  gach  taobh,  goirid  an  dèigh  sin  dh'  fhàg  sinn  an 
abhuinn  'us  ràinig  sinn  Loch  Lagain  bòidheach,  tha  e 
seachd  mile  air  fad  agus  tha  'n  rathad  a'  gabhail  air 
adhart  fodh  sgàile  beithe,  caorann  le  bhagailtean  de 
dhearcan  dearga,  darach,  agus  mòran  fearna  agus  iad  uile 
cho  breagha.  Bha  mi  cho  toilichte  an  loch  fhaicinn  a 
rithist  an  dèigh  chòig  bliadhna  fìchead  dh'  aithnich  mi 
e  agus  bu  taitneach  leam  a  rughachan  coillteach  's  a 
chamusan  beaga,  an  dà  eilean  bheag,  agus  an  'ionad 
aisig  gu  taobh  thall  an  loch,  agus  an  dà  Bheinn  Aldair. 
An  deigh  dol  seachad  air  àit'  an  aisig  stad  sinn  'an  àit 
uaigneach  aig  còig  uairean  agus  ghabh  sinn  ar  tea  anns 
a'  charbad  agus  gu  dearbh  bha  e  glè  ùrachail.  Thàinig 
sinn  'an  dèigh  sin  gu  Ardmheirgi  air  an  robh  deadh 
chuimhne  agam  'us  mar  a  ghabh  sinn  air  adhart  mu' 
choinneamh  bha  mi'  cuimhneachadh  agus  ag  innse  naigh- 
eachdan  doibh  air  a  mhios  a  chaith  mi  'n  sin  agus  na 
h-uile  latha  dhiùbh  cho  fliuch  ris  an  latha  'n  diugh. 
Bha  'n  Piidire  Iain  Bamsden  a  cheannaich  an  oighreachd 

so,  na  sheasamli  ri  taobh  an  rathaid  agus  beagan  sluaigh 
leis.  Tha  Tigh-eunaich  a  Mhagh  aig  ceann  an  loch, 
tigh  beag  bòidheach  coltach  ri  Ardmheirgi  agus  tha  fear 
tharruing  dhealbh  ris  an  abrar  Mr  Ansdell  a'  fuireach 
ann.  Fhuair  sinn  eich  ùra  aig  a  Mhagh  (far  nach 
'eil  ach  aon  tigh)  agus  ghabh  sinn  air  adhart  troimh 
Ghleann  Spean,  gleann  breagha.  Bha  sinn  bho  'n 
rathad  a'  sealltuinn  sios  air  an  abhainn  's  i  a  ruith  na 
h-easan,  na  steallan,  agus  na  cuartagan  a  measg  nan 
creag  air  am  bheil  craobhan  a  fàs  gu  dlù  agus  na 
beanntan  arda  ciatach  ag  èirigh  a'  null  uaipe  sgùr  'an 
deigh  sgùr  dhiubh  a'  tighinn  'n  ar  fradharc,  ghabh  mi  'n 
rathad  so  roimhe  ach  cha  robh  cuimhne  sam  bith  agam 
air  a  choltas.  Mu  'n  d'  thàinig  sinn  gu  tigh-osda 
Dhrochaid  Euaith  fhuair  sinn  sealladh  air  cuid  de  na 
rathaidean  ainmeal  a  tha  ruith  a  reir  a  chèile  air  eudan 
nam  beann  an  so.  Chitear  nis  fearr  iad  beagan  air 
adhart  air  a  so.  Tha  luchd  eòlais  n'  an  creag  a'  creid- 
sinn  gu  'm  bheil  iad  a'  comharrachadh  a  mach  cladaich- 
ean  loch  uisge  a  bha  aon  uair  a  lionadh  a'  ghlinne,  agus 
a  bha  air  a  ghlasadh  an  sin  le  meall  eighe  a  bha  'an 
Gleann  Spean,  agus  gu  'n  do  thuit  an  loch  aig  tri  amanan 
a  reìr  's  mar  a  bha  an  eigh  a  briseadh  air  falbh. 

Bha  turadh  ann  'us  choisich  sinn  greis  mu  'n  d' 
ràinig  sinn  Drochaid  Ruaidh.  Dh'  atharruich  sinn 
eich  aon  uair  eile  'an  so  agus  chaidh  sinn  air  adhart  'an 
tiota  'an  dèigh  sin  fodh  bhogha  buadhach  air  a'  dhean- 
amh  de  fhraoch  agus  sgriobhainean  air,  bha  pìoban 
mòra  ag  cluich  agus  grùn  ghàidheal  air  an  tarruing  'an 
òrdugh  ach  gu  mi-fhortanach  ghabh  na  carbaid  seachad 

orra  ro  luath.     Bha  sgriobhadh  Gàidhlig  air  aon  taobh 

de  'n  bhogha  agus  air  an  taobh  eile,  "  Loyal  Highlandcrs 
welcome  their  Queen."  Tha  na  paipearan  naigheachd  ag 
radh  gur  i  bantrach  Mhic-Eaonuill  na  Ceapach  a  chuir 
suas  e. 

Mu  thri  mile  uaith  so  ràinig  sinn  Drochaid  Speain 
agus  bha  'n  oidhche  a'  tuiteam.  Choinnich  Morair 
Abinger  'us  a'  Bhan-mhorair  agus  an  tuath  aca  sinn  aig 
an  Tigh  òscla  ann  an  so.  Thuirt  am  Morair  gn  'n  d'  iarr 
an  sluagh  air  buidheachas  a  thoirt  dhomh  air  son  mi 
chur  de  urram  air  an  dùthaich  agus  gu  'n  d'  thàinig  mi 
'g  a  sealltuinn.  Agus  thug  nighean  leis  bad  mòr  fhlùr- 
aichean  dhomh  'an  ainm  na  tuath.  Ghabh  sinn  an 
dèigh  sin  air  adhart  troimh  mhòintich  fhàsail  agus  shil 
an  t-uisge  gu  tròm  oirnn  a  rithist.  Dhorchaich  an 
oidhche  agus  cha  robh  ann  ach  gu  'm  faiceamaid  a  bhi 
dol  air  adhart  fodh  sgàile  bheanntan  àrda.  Ghabh  sinn 
a  stigh  do  Inbhir-Lòchaidh  aig  deich  mionaidean  ai 
dèigh  ochd  uairean,  bha  an  tigh  air  a  lasadh  suas  agus 
sealltuinn  glè  shuilbhire.  Tha  trànnsa  beag  grinn  's  an 
dol  a  stigh  agus  tha  tri  seòmraichean  laghach  agamse 
shuas  an  staidhir  agus  na  mnathan  frithealaidh  goiric 
uam,  tha  Beatrais  'us  Morgan  dlùth  orm  air  taobh  eilc 
an  fcrànnsa.  Tha  mo  sheòmar  suidhe  glè  ghrinn.  Bln 
e  naoi  uairean  mu  'n  d'  fhuair  sinn  suidhe  gu  'r  dinneir. 
Ghabh  Beatrais  'us  Sìne  an  dinneir  na  m'  chuideachd 
ao-us  fhritheil  am  Brùnach  oirnn  agus  Cannon1  ai 
gille-coise.  Tha  seòmar-na-cuideachd  mor,  tha  e  gu 
math  breagha  agus  air  a  dheadh  airneiseachadh.     C\u 

1  Dh'  fhàg  e  mo  sheirbhis'  an  1879. 

robh  sinn  fada  gun  dol  fodh  sgaoil  's  bha  sinn  uile  glè 
thoilichte  faotuinn  a  luidhe. 

Caisteal  In'Bhirlochaidh, 

Diciadaoin,  an  deicheamh  latha  de  mhìos 

rneadhoin  an  Fhoghair. 

Tha  sileadh  tròm  ann  an  dingh  'us  ceò  air  na  sleibh- 
tean.  Bha  e  glè  dhorannuch  leam,  ach  gu  'n  robh  toil- 
eachadh  anns  na  seallaidhean  breagha  a  bha  ri  fhaicinn 
bho  'n  tigh.  Gu  sònruichte  bho  'n  t-sheòmar  suidhe 
agamsa  air  am  bheil  uinneag  mhòr  a  tha  na  bogha  agus 
tè  bheag  eile  air  gach  taobh  dhi  sin  'us  iad  a'  coimh- 
ead  ri  Beinn  Mbheis  a  tha  direach  ri  'r  beulthaobh 
cho  àrd,  agus  tha  deadh  shealladh  againn  de  'n  Ghear- 
rasdan  nis  faide  ris  an  làimh  dheis,  agus  de  'n  Linne 
Dhuibh  'us  de  phàirt  de  Lochial  a  tha'  rnith  suas  dà 
mhile  dheug  bho  so,  agus  monaidhean  Mhùideart  air 
adhart  bho  cheann,  suas  gu  Gleann-Fhianain ;  agus  tha 
iad  so  uile  agus  Banabhi  le'  Thigh-òsda  dlùth  air  a 
Chlais-uisge  Chaledònianach  ri  'm  faicinn  bho  'n  umneao; 
eile.  Cha  'n  eil  an  seòmar  beag  bòidheach  so  a'  fos- 
gladh  do  sheòmar  sam  bith  eile ;  tha  'ii  ath  sheòmar 
aig  Aimili  Dittweiler,  agus  's  e  'n  ath  fliear  a  rithist  an 
seòmar  èididh  agamsa  agus  laimh  ris  a  sin  tha  'n 
seòmar  aig  Anna,  tha  iad  sin  uile  fada  agus  aimh- 
leathan  agus  tha  mo  sheòmar  cadailsa  làimh  riutha, 
seòmar  mòr  fada  farsuing  agus  an  leaba  agam  fhèin 
ann,  an  leaba  a  bh'  agam  air  falbh  leam'  an  Switzerland, 
Inbherthròsaich,  Sanclringham,  agus  Baden.  Tha  seò- 
mar  na  dinneir  air  a  cheud  ùrlar,  tha  deadh  mheudachd 

ann  agus  's  ann  'tha  na  daoine-uaisle  a'  gabhail  an  din- 
neir.  Tha  'n  seòmar  cuideachd  an  sin  mar-an-ceudna 
agus  an  Leabhar  -  lann  beag  anns  am  bheil  sinne  a' 
gabhail  air  tràithean.  Cha  'n  'eil  seòmar  sam  bith  's 
an  tigh  so  a'  fosgladh  do  fhear  eile.  Ged  tha  cuid  dhe 
na  seòmraichean  codail  nis  motha  na  bha  iad  an  Inbher- 
thròsaich  cha  'n  'eil  na  seirbhisich  cho  math  dhe.  Ghabh 
Beatrais  'us  mise  ar  tràth-maidne  'us  ar  tràth-nòin  gach 
latha  leinn  fhein,  agus  air  an  latha  so  'an  dèigh  ar  tràth- 
maidne  aig  leth-uair  'an  deigh  naoi  uairean  chaidh  mise 
suas  an  staidhir  'us  sheall  mi  air  seòmar  a'  Bhrùnaich, 
tha  e  sios  dha  no  tri  cheumanan  staidhreach  bho  'm 
sheòmar  fhein  agus  cha  'n  'eil  e  nis  motha  no  seòmar 
ionnlaid  glè  bheag.  Tha  Beatrais  direach  tarsuing  an 
trànnsa  a  null  uamsa,  110  mu  'n  cuairt  dhe  'n  oisinn. 
Tha  deadh  sheòmraichean  aige  Sìne  Churchill  agus  aig 
an  dà  dhuin-uasal  gu  h-àrd  an  staidhir.  Bho  nach  d' 
thàinig  turadh  chaidh  Beatrais  'us  Sìne  Churchill  a 
ghabhail  sràid  leam  mu  'n  cuairt  dhe  'n  tigh  's  clhe  na 
stàbuil,  an  dèigh  am  faicinn  ghabh  sinn  a  mach  aig 
Tigh-na-cadh'-chliath  agus  ràinig  sinn  an  tuathan- 
achas,  ach  cha  robh  beathach  cruidh  sam  bith  ri  f  haicinn 
ann  's  an  àm  sin,  agus  air  ar  tilleadh  dhachaidh  ghabh 
sinn  a  stigh  troimh  'n  tigh.  Chunnaic  sinn  àite  na 
còcaireachd,  agus  seòmar  biatachd  na  'n  seirbheiseach 
'us  bha  sinn  a  stigh  aig  ceathramh  roimh  aon-uair. 
Bha  plathainean  breagha  dhe  'n  ghrein  ann  a  lasadh 
suas  na  dùthaich  mhaisich,  agus  tharruing  mise  dealbh 
bho  'n  uinneag  a  tha  sealltuinn  ri  Banabhi. 

Chluich    mi     am    inano    greis    le    Beatrais.      Bha 

coltas  togail  air  an  latha  ach  bha  greidein  theth  agus 
frasan  mu  seach  ann  ;  ach  chuir  sinn  romhainn  dol  a 
mach.  Aig  fichead  mionaid  roimh  choig  thog  an  triùir 
againn  oirnn  na  'm  charbad  fhein  agus  am  Brùnach 
air  a  thoiseach,  bha  paidhir  each  againn  agus  gille- 
sreasaiclh  a  rinn  gu  h-anabarrach  math.  Chaidh  sinn 
seachad  air  an  Tighthogalach  bho  's  cionn  Drochaid 
Lòchaidh  agus  'an  dèigh  dol  thar  na  drochaide  ghabh 
sinn  mu  mhile  air  adhart  gu  Banabhi,  far  am  bheil 
deadh  thigh  òsda  laimh  ris  a'  chlais-uisge  Chaledònian- 
ach.  An  dèigh  dol  thar  drochaid  na  clais-uisge 
ghabh  sinn  troimh  bhaile-beag  na  Corpaich,  far  an  do 
thionndaidh  na  h-eich  air  rathad  eile  agus  thuirt  am 
Brùnach  nach  mòr  nach  do  chuir  iad  'an  clais  sinn  ! 
ach  'an  dèigh  dol  beagan  air  adliart  fhuair  sinn  tionn- 
dadh  agus  bha  sinn  uile  ceart,  ghabh  sinn  air  adhart 
suas  ri  taobh  Lochial.  Tha  e  caol  an  toiseach  ach  tha 
e'  leudachadh  suas  ri  cheann,  agus  shuas  bho  sin  tha 
monaidhean  sgorrach  aigeantach  Mhùideart.  Tha  iad 
dlùth  air  Gleann  -  Fhianain.  Tha  'n  deadh  rathad 
'an  so  agus  ged  a  tha  e  ruith  ri  bun  nan  slèibhtean 
cha  'n  'eil  uchdach  sam  bith  ann,  ach  tha  e  glè  lùbach 
agus  de  choille  mu  thiomchioll  's  gu  'n  robh  sinn  a  dol  air 
adhart  fodh  sgàile  chraobhan  uinnsinn  'us  daraich  'us 
fearna,  agus  fodh  chraobhan  caorainn  luchdaichte  le 
dearcan  dearga.  Bha  'm  fraoch  cho  saibhir  agus  cho 
ioma-dathach  a'  cinntinn  cho  breagha  a  measg  na  rain- 
nich  a  bha  toiseachaclh  ri  ruadhachadh,  agus  bha  e 
'sealltuinn  cho  bòidheach.  Bha  bothain  bheaga  bhochda 
'an  sud  's  'an  so  air  an  rathad,  bha  iad  air  an  togail 

de  chloich  'us  air  an  drocli  thuthadh,  le  luithean  a' 
cinntinn  air  ani  nmllaichean  's  iad  gun  choltas  dluith 
no  dealbh  orra.  Bha  an  achaidhean  beaga  arbhaii 
làn  luibhean  's  an  gàraidhean  gun  sgoinn  'us  preasan 
a'  cinntinn  suas  ri  'n  uinneagan ;  acli  an  deigh  uile  bha 
crodh  aig  na  h-uile  h-aon  diubh  ! 

Chaidh  sinn  seachad  air  an  Fhasadhfhearna  an  t-àite 
bh'  aig  athair  a  Choirneil  Chamshron  a  thuit  aig  Quatre 
Bras.  Cha  'n  eil  ann  a  nis  ach  tigh-tuathanaich,  tha 
craobhan  gle  bhreagha  niu  'n  cuairt  da.  Tha  mi  smuain- 
eachadh  gu  'rn  feumadh  gu  'n  deachaidh  sinn  deich  niile 
a  dh'  astar  gu  ceann  an  loch.  Fhuair  sinn  mòran  toil- 
ichidh  na  'r  cuairt  gu  boil  leis  na  frasan  uisge  a  bha 
sior  thuiteain. 

Thill  sinn  dachaidh  aig  fichead  mionaid  roimh  ochd. 
Fhuair  mi  deadh  naigheachd  mu  Leopold  ged  a  bha 
droch  shide  aige.  Bha  ar  dinneir  mar  a  bha  i  'n  dè, 
chluich  mi  am  piano  le  Beatrais  ann  an  seòmar-na- 
cuideachd  agus  'an  deigh  sin  chaidh  sinn  an  àird  an 
staidhir. 

Diardaoin,  an  t-aona  latha  deug  de  mhìos 
meadhoin  an  Fhoghair. 

Dìle  'us  doireann  fad  na  li-oidhche  'us  cha  'n  i' 
mhaduinn  ni  is  fearr.  Cha  b'  urrainn  duinn  dol  a 
mach  fad  na  maidne.  Thog  e  an  deigh  'mheadhoin 
latha  'us  bha  coltas  breagha  air.  Direach  mar  a  rinn 
sinne  suas  ar  n-inntinn  gu  dol  a  mach  aig  ceathramh 
an  deigh  ceithir  shil  e  rithist ;  ach  co  dhiubh  'n  uair 
a  thog  mise  orm  'n  am  charbad  fhèin  le  Beatrais  'us 

Sìne  thàinig  a'  ghrian  a  macli  agus  fhuair  sinn  feasgar 
breagha.  Chaidh  sinn  gu  drochaid  Speain  air  an  rathad 
air  an  d'  thàinig  sinn  Dimàirt  agus  'an  deigh  dol  thar 
na  drochaide  thionndaidh  sinn,  air  adhart  ri  taobh  na 
h-aibhne  ris  an  làmh  chli  fodh  sgàile  chraobhan  ciatach 
a  tha  pailt  mu  'n  cuairt  agus  bha  sinn  a'  faicinn  moran 
beighe  a'  fàs  suas  ris  na  bruthaichean.  Fhuair  sinn 
eich  ùra  'an  dèigh  'dol  seachad  air  an  Drochaid  Bhàin 
agus  air  sean  chladh  dhe  nach  'eilear  a'  gabhail  mòran 
cùram,  chunnaic  sinn  sgioba  tiodhlacaidh  a  falbh  as 
agus  grùn  de  thuathanaich  na  'm  measg  'an  eudach 
dubh,  bha  'chadh-'chliath  glaiste  'us  sluasaid  gòirid 
uaipe.  Gheibhear  deadh  shealladh  de  Bheinn  Nibheis 
bho  'n  uchdaich  os  cionn  na  Drochaide  Bàine  agus  de 
na  beanntuinn  os  cionn  Loch  Lòchaidh  agus  fhuair  sinn 
plathadh  de  'n  loch  fhèin  bho  aon  de  ghlasan  na  clais- 
uisge.  Dh'  atharruich  sinn  eich  'an  so  mu  'n  deachaidh 
sinn  thar  na  glaise,  tha  abhuinn  Lòchaidh  a  ruitli  air 
adhart  'an  so  agus  i  gle  dhluth  air  a'  chlais-uisge.  Tha 
'n  rathad  gu  math  àrd  'an  so  «©  cionn  na  h-aibhne 
agus  na  clais-uisge,  agus  sealladh  math  uaithe  de 
Bheinn  Nibheis  agus  de  na  monaidhean  mu  'n  cuairt. 
Tha  'n  rathad  so — mar  a  tha  na  h-uile  rathad  eile  's 
an  àite  so  glè  mhath  agus  breagha,  tha  e  lùbadh  a' 
measg  chraobhan  agus  bhothan  laghach  ged  a  tha  iad 
beag  bochd — thall  's  a  bhos  'an  cois  an  dailtean  beaga 
agus  an  crodh  gàidhealach  aca  ag  ionaltradh  mu  'n 
cuairt.  Bha  'n  latha  frasach  a  rithist  an  dèigh  dhuinn 
tighinn  gu  Gearrlochaidh.  Theirinn  sinn  gu  Banabhi 
agus  is  ciatach  an  coltas  a  th'  air  an  ligh-òsda  a  th' 

ann,  ràinig  sinn  dachaidh  aig  ceathramh  roimh  shia 
uairean.  Ghabh  Beatrais  'us  Sìne  an  tea  'an  seòmar  na 
dinneir,  agus  'an  deigh  sin  ghabh  iad  sràid  ghoirid  mu 
'n  cuairt  de  'n  tigh  agus  thill  iad  a  stigh  aig  seachd. 
Thug  mise  greis  air  sgriobhadh.  Bha  e  sior  shileadh  air 
an  uisge  ach  cha  robh  gaoth  ann.  An  deigh  na  dinneir 
chluich  Beatrais  'us  mise  am  jpiano,  'us  an  deigh  sin 
chaidh  mi  suas  an  staidhir  agus  thug  Sìne  Churchill 
greis  air  leughadh  dhomh. 

Dihaoinc,  an  dara  latha  dcug  de  mhìos 
meadhoin  an  Fhoghair. 

Tha  latha  breagha  soilleir  grianar  ann  an  diugh. 
Thàinig  Mr  Newton  fear  tharruing  na  'n  dealbh'  an  so 
an  dèigh  ar  tràth-maidne  le  cuid  dhe  obair.  Tharruing 
mise  dealbhan  'us  chuir  mi  daithean  orra,  bha  sealladh 
cho  breagha  ri  fhaicinn  bho  m'  uinneig  fhèin.  Chaidh 
mi  aig  aon-uair-deug  a  niach  'an  carbad  le  Beatrais  'us 
Sìne  Churchill,  bha  Seanalair  Pohsonby  air  an  toiseach, 
na  shuidh  leis  a'  Bhrùnach,  ghabh  sinn  seachad  air 
Tkditogalach  Iain  fhada  agus  air  adhart  troimh  Ghear- 

O  O  O 

rasdan  dubh  Inbher-Lòchaidh.  Bha  bogha  buaghach 
aca  air  a  chur  suas  beagan  seachad  air  Drochaid  Nibheis 
teann  air  sean  chladh  dhe  nach'  eilear  a  gabhail  a  bheag 
dhe  chùram  agus  anns  am  bheil  carragh  cuimhne  air 
Eobhan  MacLachlainn  am  bàrd.  Chaidh  sinn  seachad 
air  Tigh  Eiridinn  beag  grinn,  a  thog  fear,  Mr  Belford  agus 
a'  bhean ;  agus  beagan  in  b'  fhaide  air  adhart  ghabh  sinn 
a  stigh  do  'n  bhaile  fodli  bhogha  buadhach  eile,  's  le 
nighean  an  Pddire  Donnachadh  an  Fhasadhfhearna  'an 

Gearrasdan  a  nise.  'S  ann  do  'n  dìdeann  so  a  thàinig 
Mac-'ic-Iain  Ghleann-Comhann  a  thoirt  a  mhionnan 
gu  hhi  dìleas  do  'n  treas  Eigh  Uilleam. 

Cha  'n  'eil  baile  a'  Ghearrasdain  ach  beag,  agus  a  mach 
bho  'n  àite  sam  bheil  na  bùithean  is  fearr,  cha  'n  'eil  e 
ro  ghlan,  tha  moran  de  'n  t-sluagh  gle  bhochd  ach  iad 
uile  cho  càirdeil  agus  cho  dealasach.  Tha  ceithir  eag- 
laisean  ann — Eaglais  Steidhichte,  Eaglais  Shaor,  Eaglais 
Easbuigeach  agus  te  Phàpanach.  Chaidh  sinn  mu 
mhìle  air  adhart  ri  taobh  na  Linne  Duibhe  sios  troimh 
Acha-an-todhair  agus  an  sin  thill  sinn,  agus  ghabh 
sinn  a  dh'  fhaicinn  an  t-sean  Chaisteal  duibh.  'S  e  's 
dlùith  air  a  bhaile  no  caisteal  ùr  Inbher-Lòchaidh, 
chaidh  sinn  a'  shealtuinn  air  a  bhalla-bhriste  ach  cha  'n 
eil  mòran  ann  dhe  agus  cha  'n  eil  a  bheag  ri  fhaicinn 
mu  thiòmchioll.  Thàinig  sinn  as  a'  charbad  mu  cheath- 
ramh  a'  mhile  bho  'n  tigh  'us  choisich  sinn ;  fhuair  sinn 
dhachaidh  mu  leth-uair  an  dèigh  da-uair-dheug. 

Dihaoine  an  dara  latha  deug  dc  rnh'ws 
meadhoin  an  Fhoghair. 

Bha  latha  àillidh  ann  agus  chaidh  mi  ghabhail  sgrìob 
le  Beatrais  'us  Sìne  Churchill  anns  a'  charbad,  bha  'n 
da  dhuin'  uasal  'an  carbad  eile  'n  ar  dèigh  'us  Tearlach 
Mac-Thomais  'na  shuidhe  air  a  thoiseach  ghabh  sinn 
seachad  air  Banabhi  's  air  adhart  gu  Geàrrlochaiclh  air 
an  rathad  air  an  do  thill  sinn  dachaidh  an  clè  ach  'an 
àite  dol  thar  na  clais-uisge  ghabh  sinn  air  adhart  air 
rathad  a  bha  ris  an  làimh  chli ;  tha  'n  rathad  breagha 
a   dol   troimh  Choilleros   gus   an  d'  thàinig  sinn  am 

fradharc  Loch  Lòchaiilh,  a  hha  'sealtuinn  cho  maiseach 
le  a  hhruthaichean  coilltich  agus  a  shleibhtean  gorma. 
Thionndaidh  sinn  bho  'n  rathad  mhor  gu  bruachan 
abhuinn  Airceig  dlùth  air  Caisteal  Lochial  agus  chuir 
breaghad  an  t-seallaidh  an  Tròsaich  na  m'  chuimhne. 

Tha  Acha'-na-Carraigh  'na  luidhe  glè  iosal,  ach  tha 
craobhan  anabarruch  breagha  nm  'n  cuairt  da,  tha 
saibhreas  na  coille  agus  na  meangain  a'  toinneamh  na 
cheile  agus  na  monaidhean  garbha  a'  sealltuinn  cho 
àillidh  's  iad  a'  dol  nis  breagha  's  nis  breagha  gus  an 
ruigear  Loch  Airceig  a  tha  mu  leth  mhile  bho  'n  tigh. 
Tha  'n  loch  so  a  cur  Loch  Katrine  na  m'  chuimhne,  gu 
sònruichte  far  am  bheil  an  cithe  beag  dhe  'n  deachaidh 
sinn  air  bòrd  a  bhata  bheag  smùid  ghrinn  a  bh'  aig 
Lochial  air  an  loch. 

Choinnich  e  fhein  sinn  aig  a  chithe  'na  fheile  agus 
'na  bhreacan  guaille  agus  chaidli  sinn  uile  air  bòrd 
bata-na-smùid.  Bha  'm  feasgar  àillidh  's  bha  boisgeadh 
breagha  a'  lasadh  gach  glac  'us  cnoc  mu  'n  cuairt.  Tha 
'n  loch  ceithir-mile-deug  air  fad  agus  a  thaobh  cho  beag 
ùine  's  a  bha  againn  b'  fheudar  dhuinn  tilleadh  aig  a 
leth  agus  bha  Lochial  duilich  air  son  so  a  chionn  nach 
faca'  sinn  a  chuid  bu  bhreagha  dheth.  Tha  frìdh  nam 
fìadh  ris  an  làimh  chli  dol  suas ;  agus  tha  'n  taobh  deas 
fodh  chaoraich. 

Tha  coille  bhreagha  mu  iochdar  nam  monaidhean 
àillidh  a  tli'  air  gach  taobh  de  'n  loch,  darach  nadurra 
gun  chraobh  air  a  cur  dheth.  Thuirt  Lochiall  gu  'm  b'  e 
so  an  luibh  a  bha  iad  a'  gartlan  as  an  tir  an  so.  Bha 
na  craobhan  so  a'  cinntinn  anns  gach  lag  a  bha  's  na 

cnuic  agus  anu  an  sgorran  nan  creag.  Bha  beinn 
chruinne-bhiorach  an  ceann  oirnn  far  an  do  thill  sinn 
ris  an  abrar  Sgùr-na-h-ad,  bha  Gleannmàilidh  ris  an 
làimh  chli  agus  Mùrlagan  a  null  ris  an  tuath,  bha  a 
Ghiùbhsach  agus  na  Gearraidhnean  air  an  taobh  thall 
ris  an  deas.  Ghabh  sinne  na  'r  triùir  ar  tea  mu  'n  do 
thill  sinn  agus  dh'  ùraich  i  sinn  gu  mòr.  Dh'  fheuch 
mise  ri  dealbh  a  tharruing  ach  bha  a  ghrian  ro  theth  air 
son  sin. 

Bha  Lochial  ro-ghrinn  ag  innse  dhuinn  mu  gach 
àite  's  a  dhoigh  labhairt  cho  taitneach,  bha  e'  an  China 
le  Morair  Eilginn.  Bha  'n  t-àite  so  air  mhàl  aig  Morair 
Malmesbury  fad  choig-bliadhna  deug  bho  shean  Lochial. 
B'  àbhaist  do  theaghlach  Canning  tighinn  an  so  's  an 
àm  sin  agus  is  minic  a  chuala  mi  a'  Bhan-mhorair  ag 
innse  mu  mhaise  an  àite  agus  chunnaic  mi  dealbhan  a 
tharruing  i  ann.  Dh'  èug  sean  Lochial  bho  chionn  tri- 
bliadhna-deug  agus  tha  'dhachaidh  aig  an  fhear  so  'an 
so  bho  sin.     Bha  Alfred  'an  so  'an  1863. 

Mu  'n  d'  thubhairt  Seanalair  Ponsonby  e  b'  iongan- 
tach  an  sealladh  ar  faicinn  an  diugh.  "  Bha  Lochial  'an 
sin,"  ars  esan.,  "  agus  e  do  shliochd  an  fhir  a  b'  aobhar 
do  'n  èirigh  'an  1745 — oir  gun  chòmhnadh  Lochial  cha 
tugadh  Prionnsa  Tearlach  an  oithearp — agus  e  a'  seall- 
tuinu  do  'ur  Mòrachd — ion-ogha  an  fhir  a  dh'  fheuch  iad 
ri  chur  bhàr  na  cathrach — na  h-àiteachan  a  bh'  air  an 
deanamh  ainmeal  le  Prionnsa  Tearlach  a  bhi  na  fhòg- 
arach  annta,  bu  shealladh  e'  thoirt  tioma  air  neach." 

Tha  sin  mar  sin  ;  agus  tha  mise  a  faireachduin  urram 
na  m'  chridhe  ann  a  bhi  dol  troimh  'n  dùthaich  àillidh 

so  agus  uaill  orm  a  ràdh  gur  mi  fhein  is  uachdaran 
oirre — far  an  robh  iad  cho  rìoghail  agus  cho  dìleas  do 
theaghlach  mo  shinnsearachd — oir  tha  fuil  na  'n  Stiùbh- 
artach  a  ruith  na  'm  phòransa  agus  is  mi  a  tha  'n 
diugh  a'  seasamh  na  'n  ionad  agus  tha  'n  sluagh  cho 
dìleas  agus  cho  rìoghail  dhòmhsa  agus  a  bha  iad  do  'n 

o  o  o 

dream  mhi-shealbhar  sin. 

Chaidh  sinn  air  tir  aig  a'  chithe  bheag  agus  choisich 
sinn  thar  na  drochaidean,  agus  na  carbaid  'n  ar  dèigh, 
ghabh  sinn  air  adhart  fad  beagan  cheudan  shlat  gu 
cadh'-chliath  a  bha  mu  choinneamh  an  rathaid  air  an  d' 
thàinig  sinn  agus  'an  sin  chaidh  sinn  do  na  carbadan. 

O  O 

Bha  piobaire  ag  cluich  bho  na  thàinig  sinn  air  tir, 
ghabh  sinn  air  adhart  troimh  rathad  breagha  ris  an 
abrar  "am  mile  dorcha"  tha  'n  t-ainm  so  aige  bho  'n 
chùnntas  chraobhan  ciatach  a  th'  air  gach  taobh  dhe 
a'  toinneamh  am  meangain  na  'cheile  agus  a  dean- 
amh  an  rathaid  dorcha.  Air  an  taobh  chli  dhe  tha  e 
fodh  sgàile  chreagan  àrda  air  am  bheil  saibhreas  mòr 
de  fhraoch  's  de  rainnich  's  de  luibhean  eile  ag  cinntinn. 
Tha  'm  fraoch  a'  fàs  anabarrach  breagha  anns  an  dùth- 
aich  so  's  a  bhlàth  na  bhadain  cho  tròm,  chunnaic  sinn 
ann  an  so  an  uamh  anns  an  robh  Prionnsa  Tearlach  am 
folach  fad  seachdainn.  Dh'  fhàg  sinn  an  rathad  so  aig 
ceann  Loch  Lòchaidh  agus  bu  bhòidheach  a  bha  e  a' 
sealltuinn  fodh  dhearsa  na  grèine  'us  i  dol  fodha  's  an 
iar,  ghabh  sinn  air  adhart  air  bruaich  an  uisge  gus  an 
d'  ràinig  sinn  an  rathad  air  an  d'  thàinig  sinn.  'S  le 
Lochial  so  fad  mhiltean  air  adhart,  agus  gu  dearbh  is 
breagha  an  oighreachd  i. 

Ach  a  nis  thàinig  an  sealladh  oirnn  a  thug  bàrr  air 
càch  gu  leir — chunnaic  sinn  Beinn  Nibheis  'us  na  mon- 
aidhean  a  tha  mu  'n  cuairt  dhi,  agus  an  fheadhain  a  tha 
'ruith  suas  gu  Loch  Lagain  's  iàd  cho  dearg  le  dearsadh 
dol  fodha  na  grèine — Alpcnglùhcn — mar  a  chithear  e 
air  na  Beanntan  Ailpeanach.  Bha  e  cho  àillidh.  Dh' 
fhalbh  an  deirge  uith  air  n-uith  gus  an  d'  fhàs  no 
cnocan  gorm  agus  a  rithist  glas,  cha  mhòr  nach  robh 
'n  oidhche  dorcha  mu  'n  d'  ràinig  sinn  Banabhi  agus  bha 
e  ceathramh  roimh  ochd  mu  'n  d'  fhuair  sinn,  dachaidh. 
Tharruing  mise  Beinn  Nibheis  bho  'n  charbad  an  uair  a 
dh'  fhalbh  sinn  anns  a'  mhaduinn. 

Bha  mòran  litrichean  'g  am  fheitheamh.  Tha  iad  air 
an  liubhairt  aig  ochd  agus  a  dol  a  mach  aig  deich,  ni  a 
tha  glè  mhi-ghoireasach. 

Ghabh  sinn  ar  dinneir  bheag  àbhaistich  mu  naoi 
uairean. 

Disathurna,  an  treas  latha  deug  de  mhìos 
meadhoin  an  Fhoyhair. 

Bha  sinn  glè  thoilichte  maduinn  bhreagha  eile  fhaicinn 
le  sinn  a  bhi  'cur  romhainn  dol  do  Ghleann-Comhann 
oir  be  sin  an  gnothuch  sònruichte  a  thug  an  rathad  so 
sinn  's  an  'am  so.  Ghabh  sinn  ar  trath-maidne  beag 
griun  mar  a  b'  abhaisd.     Thug  mi  greis  air  tarruing. 

Thog  sinn  oirnn  aig  aon-uair-deug  anns  a  'cheart 
òrdugh  's  an  robh  sinn  an  dè  'us  Frànnsaidh  Mac-a- 
Chleirich1  agus  Cannon  air  toiseach  an  dara  carbaid. 
Ghabh  sinn  air  adhart  troimh  'n  Ghearrasdan  'us 
troimh   Acha  -  an  -  todhair    mar   a   rinn   sinn   anns   a' 

1  Caraid  do  'n  Bhrùnach  a  bha  na  m'  sheirbheas  bho  1870. 

mhaduinn  an  àè  agus  sios  cladach  an  ear  na  Linne 
Duibhe  air  an  robh  dearsadh  na  grèine  gu  bòidheach 
agus  na  monaidhean  a  null  uainn  a'  sealltuinn  cho 
o-firm,  cha  'n  'eil  na  bothain  air  adhart  ri  taobh  an 
rathaid  ach  brònach  coltach.  Cha  'n  fhiach  iad  tighean 
còmhnuidh  a  radh  riutha,  tha  iad  cho  beag,  cho  iosal, 
agus  cho  dorcha  le  tudha,  fraoch,  agus  còinnteach. 
Mar  fhaiceadhmid  smùid  asda  agus  gu  'n  robh  seann 
sluagh  luideagach  'us  clann  gun  chìreadh  niu  na  dor- 
san  cha  smuainicheadhmid  gu  'm  b'  àiteachan  fuirich 
iad  idir.  Tha  iad  air  an  suidheachadh  gu  bòidheach 
am  measg  chraobhan  agus  bha  am  monadh  fraoich  'us 
feòir  suas  ri  'n  cùl  a'  cur  Switzerland  na  m'  chuimhne. 
Tha  achaidhean  beaga  bochd  aca  le  tuilleadh  luibhean- 
ach  na  arbhair  annta  agus  iad  air  luidhe  gu  dona  leis 
an  uisge  agus  an  cuid  a  dh'  àiteachan  chunnaic  sinn 
laogh  no  mart — de  'n  fhior  sheòrsa  ghàidhealach  ag 
ionaltradh  a'  measg  an  arbhair. 

Tha  sealladh  gascla  againn  bho  'n  rathacl  so  dhe  na 
monaidhean  breagha  a  th'  air  taobh  thall  an  loch. 
Bho  'n  Chorran l  chunnaic  sinn  Connaghleann  'an  Aird- 
ghobhar  far  am  bheil  tigh  Iarla  Morton  aige  beul 
breagha  glinne,  cheannaich  e  'n  oighreachd  chiatach  so 
bho  Mhac-'ic-Eobhain.  Tha  'n  Linne  Sheileach  ri  taobh 
deas  a'  Chorrain.  Tha  'n  rathad  'an  so  a  tionndadh 
a'  sealladh  na  mara  ris  an  iar  gus  an  ruigear  Ounaich 
far  am  bheil  na  h-uighir  a  thighean  agus  'an  so  tha 
beanntan  Ghleann-Comhann  a  tighinn  's  an  t-sealladh. 

1  'S  ann  an  so  a  fhuair  Alfred  an  Abhag  sgiathanach  aige  air  am 
bheil  Corran  mar  ainm. 

Bha  na  h-uile  ni  clio  àluinn  mar  a  chaidh  sinn  air 
adhart.  Bha  de  choille  ann  agus  gach  ni  cho  uaine, 
'us  an  loch  cho  chiùin.  Tha  Bailechaolais  ceithir 
mile  bho  'n  Chorran  'us  ràinig  sinn  e  aig  beagan  roimh 
aon  uair.  Tha  suidheachadh  an  tigh  òsda  mhòir  air 
taobh  thall  'an  aisig  an  so  ri  bun  nam  beann,  anabar- 
rach  breagha.  Tha  tigh  nis  lugha  agus  nach  'eil  cho 
breagha  air  an  taobh  tuath  air  an  d'  thàinig  sinne. 
B'  fhèudar  dhuinn  ar  carbaid  fhàgail  'an  sin  'us  choisich 
sinn  sios  gu  bàta  an  aisig  a  toirt  leinn  ar  cleòcanan 
ar  tràth-nòin  agus  na  goireasan  eile  a  bh'  againn  leinn. 
Cha  robh  ach  beagan  sluaigh  'an  sin  ach  bha  iad  glè" 
mhodhail  sàmhach.  Chaidh  mise  'us  Beatrais  agus 
Sìne  Churchill  do  'n  bhàta,  agus  Seanalair  Ponsonby 
'us  am  Brùnach  leinn ;  chaidh  ar  'n  iomradh  thairis 
le  dà  ghàidheal  eudaichte  'am  feileachan-beaga  agus 
Piòb  mhòr  gu  nuallanach  ri  ceòl  dhuinn.  Bha  tuil- 
leadh  sluaigh  air  an  taobh  thall  ach  bha  iad  uile  glè 
rioghail  'us  chum  iad  astar  math  air  falbh  uainn. 
Thàinig  bantrach  uasal  'g  an  ainm  Ban-tighearna 
Beresford  far  an  robh  sinn,  is  leatha  'chreag  sgliata 
a  th'  ann  an  so,  bha  i  fhein  agus  a  nighean  aice'  an 
èideadh  bròin  agus  thug  aon  diubh  bad  fhlùraichean 
dòmhsa.  Bha  dà  dheadh  charbad  duaise  'g  ar  feith- 
eamh  'an  sin  'us  chaidh  sinn  annta.  Beatrais  'us  Sìne 
agus  mise  ann  am  fear  iosal  diubh  's  am  Brùnach  air 
a  thoiseach.  Bha  paidhir  each  againn  a  dh'  fhalbh  glè 
mhath.  Bha  'n  dà  dhuin-uasal  anns  an  dara  carbad. 
Bha  sealladh  breagha  againn  bho  gach  taobh  'n  ar  dol 
air  adhart  'an  so  am  measg  nam  beanntan  Ailpeanach. 

Tharruing  Liùsaidh  'us  Alice  dealbhan  de  chuid  dhe  na 
h-àiteachan  'an  1865  an  uair  a  bha  iad  'an  sin. 

Ghabh  sinn  air  adhart  fodh  dhubhar  mhonaidhean 
àrda  uaine,  gus  an  d'  ràinig  sinn  am  bàile  beag  anns 
am  bheil  na  sgliatairean  a'  fuireach.  Tha  'm  baile 
gle  ghlan  grinn  —  tha  e  na  aon  shràid  fhada  sgapta 
ach  ged  a  bha  'n  sluagh  bochd  bha  iad  glè  ghlan 
agus  bha  na  h-uile  tigh  air  a  chur  an  òrdugh  gu 
bòidheach  le  flùraichean  'us  fraoch  'us  mirean  a  dh' 
eudach  dearg.  An  deigh  dhol  seachad  greis  air  a 
chreag  dh'  inntrich  sinn  Gleann  -  Comhann  a  tha  glè 
uaine  bòidheach  aig  fhosgladh  le  craobhan  'us  tighean 
thall  's  a  bhos  ann.  Buinidh  a  chuid  is  motha  de  'n 
oighreachd  do  bhean-uasal  de  shliochd  Mhic'-ic-Iain  a 
chaidh  a  mharbhadh  am  mort  oillteil  Ghlinn-Comhann. 
Tha  abhuinn  Chomhann  a  ruith  gu  dlùth  air  làr  a' 
ghlinne  agus  lianagan  uaine  mu'  bruachan  air  am 
bhèil  crodh  ag  ionaltradh  agus  chithear  caoraich  shuas 
air  feadh  creagan  fiadhaich  a'  ghlinne,  bhreagha  so. 
Tha  tionndadh  grad  's  an  rathad  gharbh  lùbach  chas 
so  'g  ar  toirt  a'  dh'  ionnsuidh  a  chuid  is  fiadhuiche 
dhe  'n  ghleann.  Tha  sleibhtean  àrda  gruamach  doirbh 
ann  le  'n  sgùran  àillidh  's  le  creagan,  creag  air  muin 
creige  na  'm  mill  ag  èirigh  suas  dhà  no  tri  mhìltean  de 
throidhean  mar  gu  'm  b'  ann  a  dh'  ionnsuidh  na  'n 
neamhan,  air  gach  taobh,  cha  'n  'eil  coltas  àite  còmh- 
nuidh  ri'  fhaicinn  ach  gu  'm  bheil  clachan  air  seann 
làraichean  far  am  bheil  craobhan  mu  leth  an  rathaid 
suas  an  gleann,  tha  iad  air  gach  taobh  dhe  'n  rathad 
a'  sealltuinn  dhuinn  far  an  robh  dachaidhean  sluaÌQ-h 

uair-èigin  agus  ag  inuse  le  guth  àrd  mu  sgeul  fuil- 
eachdach  a'  bhròin.  Tha  coltas  an  àite  fhèin  a  deanamh 
a  ghnothuich  uamhasach  a  chaidh  a  dheanamh  air 
daoine  neo-chiontach  na  'n  cadal  nis  oillteil.  Ciamar 
no  c'  àite  an  teicheadh  iad  ?  Tha  mi  'n  dòchas  nach 
robh  fios  aig  Righ  Uilleam  air  ni  mu  'n  ghnothuch. 

Chunnaic  sinn  uamh  Ossian  ris  an  làimh  dheis  gun 
a  bhi  'ro  fhada  shuas  an  gleann  ;  ach  tha  mi  cinn- 
teach  gu  'm  bheil  i  còrr  'us  niìle  troidh  os  cionn  làr 
a'  ghlinne  agus  cha  'n  'eil  mise  faicinn  ciamar  a  b' 
urrainn  a  dh'  Ossian  no  do  h-aon  eile  'bhi  beò  innte. 
Tha  sgriodain  uamhasach  a'  tighinn  a  nuas  'an  so  leis 
an  t-sneachda  'us  leis  an  uisge  's  a  gheamhradh,  tha  na 
clachan  a  tighinn  air  an  rathad  mhòr  's  ga  fhàgail  cho 
garbh.  Tha  e  cur  drochaid  an  Deamhain  'an  St  Gothard 
agus  an  Gòschenen  Pass  na  m'  chuimhne  ach  gu  'm  bheil 
iad  sin  nis  àirde  ged  nach  'eil  iad  cho  fìadhuich.  Aig 
mullach  an  Inneinn  bha  sinn  mu  astar  dheich  mìle  bho 
Bhaile-Chaolais,  agus  shuidh  sinne  an  so  'n  ar  triùir  'an 
dèigh  tighinn  as  a'  charbad  ri  taobh  balla  iosal  'us 
fhuair  sinn  sealladh  math  air  na  monàidhean  maiseach 
'us  fhuair  mise  cuid  dhuibh  a  tharruing. 

'S  e  "  Na  tri  Peathraichean,"  a  theirear  riuthe  agus 
their  na  goill  air  uairean  "  Creideamh,  Dòchas  'us 
Gràdh  "  riuthe. 

Chaidh  breacan-uachdair  a'  sgaoileadh  air  an  fheur 
agus  shuidh  an  triùir  againn  a  ghabhail  ar  tràth-nòin 
agus  f  hritheil  am  Brùnach  agus  Frànnsaidh  oirnn  agus  an 
dèigh  sin  thug  mise  greis  air  tarruing  dhealbh.  Bha  'n 
latha  àillidh  agus  e  cho  chiùin.     Ach  ann  an  so,  eadhoin 

ann  an  so,  anns  an  àite  uaigneach  shàmhach  so  lean 
daoine  mi-mhodhail  sinn  de  mhuinntir  nam  paipearan- 
naigheachd  a  bha  'n  ar  deigh  na  h-uile  rathad  a  rach- 
amaid ;  bha  aon  fhear  gu  sònruichte  a  tha  toirt  sgeòil 
do  phaipeir  Albannach  air  choir-eigin  agus  lean  e 
Beatrais  'us  Sìne  Churchill  'us  mise  agus  gloin-amhairc 
aige  ri  shùil  agus  bha  e  glè  ladurna  ris  a'  Bhrùnach  an 
uair  a  chaidh  e'  dh'  iarruidh  air  falbh  as  air  caramh,  bha 
Sìne  i  fhèin  toileach  dol  ga  chur  air  falbh.  Dh'  fhalbh 
e  mu  dheireadh  thall  agus  'n  uair  a  thill  am  Brùnach 
thuirt  e  gu  'n  do  shaoil  leis  gu  'm  biodh  tuasaid  aca ;  oir 
an  uair  a  thuirt  am  Brùnach  ris  gu  'm  b'  e  iarrtas  na 
Ban-rìoh  e  dh'  fhalbh  's  ann  a  fheao;air  e  gu  'n  robh 
urrad  de  chòir  aige  fhein  air  a  bhi  'n  sin  's  a  bh'  aig  a 
Bhan-rìgh.  Smàd  am  Brùnach  gu  cruaidh  e  air  son  a 
ladurnais  agus  's  ann  a  thuirt  am  peasan  mi-mhodhail, 
"  Am  bheil  f hios  agad  cò  mise,"  thuirt  am  Brùnach  ris 
gu  'n  robh  "  agus  nach  biodh  a  dhànadas  aig  an  duine- 
uasal  a  b'  àirde  an  Sassun  a  dheanamh  mar  a  bha  esan  a 
deanamh,  agus  gun  ann  ach  fear  a  thoirt  sgèoil  do  phaip- 
ear-naigheachd,  agus  mar  a  falbhadh  e  gu  h-ealamh  gu  'm 
biodh  an  còrr  mu  dhèighinn."  Thuirt  an  fear  so  ris, 
"  Am  bi  chridhe  agad  sin  a  radh  rium  an  lathair  na  'n 
daoine  eile  'tha  tighinn  an  sin  ? "  (oir  bha  tuilleadh  dhe 
luchd  nam  paipearan  a  tighinn  far  an  robh  iad)  agus  thuirt 
am  Brùnach  gu  'n  abradh  e  sin  an  lathair  duine  sam  bith 
nach  giulaineadh  e  fhèin  mar  bu  chòir  dha.  Bha  mòran 
tuilleadh  de  chonsachadh  geur  aca;  ach  thàinig  càch  'us 
chomhairlich  iad  do  'n  duine  so  falbh  leotha  'us  rinn  e 
sin  mu  dheireadh.      Bu  chòir  a  leithid  so  de  dhroch 

ohiùlan  a  bhi  air  a  thabhairt  am  follais.  Bha  sinn  cllùth 
air  uair  ann  an  sin,  agus  an  dèigh  sin  theirinn  sinn  a 
chuicl  bu  chaise  de  'n  Inneinn  ag  coiseachd. 

Thàinig  ministear  na  sgireachd  Mr  Stiùbhart  suas  an 
gleann  'n  ar  clèigh  choinnich  e  sinn  'am  Bailechaolais 
an  uair  a  ràinig  sinn  e,  dhinnis  e  ainmean  nam  be- 
anntan  dhuinn,  agus  sheòl  e  dhuinn  an  dearbh  àite  anns 
an  do  thachair  am  'mort  oillteill,  thuirt  e  gu  'n  robh 
mòran  de  'n  eaglais  Easbuigeach  'an  so  fhathast  a  thaobh 
na  rioghalachd  a  bh'  annta  ris  an  t-seann  dream  Stiùbh- 
artach  agus  gu  'm  bheil  Pàpanaich  ann  cuideachd. 

Cha  bhicheanta  le  reothadh  a  bhi  's  a  ghleann  tha  e 
ràdh,  ach  tuitidh  an  sneachd  ann  gu  dùmhail. 

Tha  Lochan  Ach-a-Triachadain  'am  bun  na  beinne 
anns  am  bheil  uamh  Ossian,  tha  tigh  beag  'us  talamh 
àitichte  mu  'n  cuairt  da,  aig  ceann  an  lochain,  agus 
abhuinn  Chomhann  a  ruith  an  so  gu  seimh  air  adhart. 
Thill  sinn  sios  an  gleann  le  sgrìob  anabarrach  agus  an 
uair  a  ràinig  sinn  Tigh-a-Phuirt  stad  an  gille-carbaid 
agus  thainig  seann  cluine  mor  tròm  eireachdail  far  an  robh 
sinn  'us  cuach  airgicl  aige  na'  làimh,  thuirt  e  gu  'n  d'  òl 
Prionnsa  Tearlach  aisde,  agus  gu  'n  clo  ghabh  Ailb- 
eart  mo  ghaoil  deoch  aisde  'an  1847,  agus  dh'  iarr  e  a 
dh'  fhàbhar  mise  a  bhlasad  aisde.  Bha  bòrd  cùirnichte 
ri  taobh  an  rathaid  agus  botal  uisge-bheatha  na  shuidhe 
air,  cha  b'  urrainn  dhomh  diultadh,  agus  bha  an  sluagh 
cho  toilichte  an  uair  a  chunnaic  iad  mi  a  togail  na 
cuaiche  agus  ag  òl  aisde,  chuala  sinn  uaithe  sin  gur  e 
Alasdair  Camshron  a  b'  ainm  do  'n  duine  so. 

Bha  'm  feasgar  cho  àillidh  agus  cho  chiùin  's  gu  'n 
robh  gach  beann,  'us  gleann,  gach  creag,  'us  craobh,  ri 
'm  faicinn  am  broilleach  an  loch  mar  gu  'm  bu  sgàthan  e. 
Dh'  iomair  an  dithis  dhaoine  na  'n  deiseachan  gàidh- 
ealacli  a  null  a  rithist  thar  an  aisig  sinn.  Bha  sealladh 
ciatach  againn  as  a'  so  de  Sgùr-na-Cìche  a  tha  'g  èirigh 
suas  os  cionn  an  loch  aig  iochdar  cathaidh  cumhann 
Ghlinne-Comhann ;  agus  tha  gorm  cho  bòidheach  air 
monaidhean  Airdghobhar  a  tha  null  uainn  ri  taobh 
thall  an  loch  air  adhart  ris  a  Chorran.  Bha  an  dùthaich 
uile  a'  sealltuinn  cho  àluinn.  Bha  trì  piobairean  a' 
cluich  fhad  's  a  bha  sinn  'dol  thar  an  aiseag  's  bha  'n 
sluagh  còir  cho  chàirdeil  agus  cho  dealasach.  Chaidh 
sinn  do  na  carbaid  a  rithist,  agus  ghabh  sinn  an  rathad 
dhachaidh  le  deadh  sgriob.  Stad  sinn  air  adhart  ri 
taobh  na  Linne  Duibhe  a'  ghabhail  ar  tca  ach  cha 
d'  thàinig  sinn  as  a'  charbad,  shuidh  sinn  ag  amharc  mu 
'n  cuairt  ann  fhad  's  a  bha  iad  ag  goil  a'  choire.  Bha 
ghrian  air  a  h-uilinn  's  an  iar  a  tilgeadh  dearsadh  glòr- 
mhor  air  Beinn  Nibheis  'us  air  na  slèibhtean  eile  mu 
'n  cuairt,  bha  rughadh  cho  bòidheach  orra  agus  e 
deanamh  an  fhraoich  mu  'n  iochdar  cho  fior  dhearg. 
Bha  na  h-uile  dath  's  a  bhogha  froise  ri  'm  faicinn  anns 
an  spèur,  agus  e  sior  dhol  'am  breaghad  'us  bha  gorm  cho 
bòidheach  air  na  monaidhean  os  cionn  a'  Ghearasdain. 
Be  'n  sealladh  àillidh  e  'us  fhuair  mi  tòiseachadh  air 
dealbh  a  tharruing  dhe  'an  dèigh  dol  dachaidh,  aig 
ceathramh  roimh  sheachd,  bha  'n  sealladh  a  b'  feàrr  ri 
fhaotùinn  bho  uinneag  an  t-seòmair  aig  Beàtrais. 

Ghabh   mi   greis   fois   'an   dèigh    sin,   agus   sgrìobh 

mi.     Tha  sìde  moran  nis  feàrr  againne  air  ar  turus  no 
a  th'  aig  Leopold. 

Didònuìeh,  an  eeathramh  latha  deug  de  mhìos 
mcadhoin  an  Fhoghair. 

Bha'  mhaduinn  gruamach  'us  shil  e  beagan  air  an 
uisge,  ach  thog  an  latha  'an  deigh  sin  's  ged  nach  robh  e 
grianar,  bha  deadh  shìde  againn. 

Ghabh  mi  sràid  a  mach  le  Beatrais  aig  fichead 
mionaid  roimh  aon-uair-deug,  chaidh  sinn  an  toiseach 
do  'n  gharadh  chàil  's  e  gàradh  mòr  a  th'  ann  agus  tha 
tighean  teth  ann  sam  bheil  deadh  fhion-dhearcan  a'  fàs. 
Ghabh  sinn  as  a'  sin  a  mach  seachad  air  Tigh-na-cadh'- 
chliath  's  cha  do  thachair  neach  oirnn,  ghabh  sinn  air 
adhart  'dh  'ionnsuidh  an  tuathanachais  agus  thairis  air 
drochaid  mhaide  a  bha'  dol  thar  àllt  a  bha  ris  a  làimh 
chli.  Cha  robh  'n  rathad  so  ach  a  dol  gu  tigh  gille- 
seilg  agus  thuirt  am  Brùnach  gu  'm  bu  chòir  dhuinn 
tilleadh,  agus  ghabh  sinn  a  chomhairle,  'us  thàinig  sinn 
a  stigh  ri  taobh  cùil  an  tighe,  a'  gabhail  rathad  nan 
stàbull  aig  deich  mionaidean  roimh  aon  uair.  Leig  mi 
m'  anail  'us  thug  mi  greis  air  sgrìobhadh  agus  'an  deigh 
sin  lèugh  mi  na  h-ùrnuighean  le  Beatrais,  agus  cuid  de 
shearmoin  Mhr  Caimbeul1  'us  thaitinn  i  cho  mhath  ri 
Beatrais  'us  gu  'n  d'  ath-sgrìobh  i  uile  i.  Ghabh  sinn  ar 
tràth-nòin  anns  an  dòigh  àbhaistich.  Chuir  mi  daithean 
air  dealbh  no  dhà  a  tharruing  mi  'us  chriochnuich  mi 
an  dealbh  air  an  do  thòisich  mi  dhe  an  t-sealladh  a  bh' 
air  adhart  ris  a'  Ghearasdan. 

1  Ministeir  ùr  Chràthi. 
Q 

Chaidh  mi  mach  'an  carbad  fosgailte  le  Beatrais  agua 

Sìne  Churchill.  Ghabh  sinn  seachad  air  Tigh-na-togalach 

aig  "  Iain  fada  "  agus  air  adhart  gu  Drochaid-Nibheis 

agus  an  sin  thionndaidh  sinn  bharr  an   rathaid  agus 

ghabh  sinn  suas  an  gleann  fad  cheithir  mìle,  ri  taobh  na 

h-aibhne,  agus  i  cho  breagha  a  ruith  cho  bras  thar  chla- 

chan  mòra  agus  i  na  cuartagan  'an  cuid  a  dh'  àiteachan, 

bha  'n  rathad  a  ruith  fodh  sgàile  chraobhan  breagha  'us 

bruthaichean  uaine  cas  ag  èirigh  ri  'r  taobh  agus  sinn  ri 

bun  Beinn  Nibheis  a  bha  'g  èirigh  suas  mu  'r  coinn- 

eamh  mar  Bhan-rìgh  nam  beann.    Be  'n  sealladh  àillidh 

e  !  bha  'n  gleann  mar  gu  'm  biodh  e'  dùnadh  air  thoiseach 

oirnn ;  agus  mu  leth  an  rathaid  thàinig  sinn  air  tigh 

tuathanaich,  agus  tha  'n  rathàd  'an  so  fodh  sgàile  chrao- 

bhan  uinsinn,  cha  'n  fhaca  sinn  tigh  sam  bìth  os  cionn 

so ;  agus  cha  'n  fhaca  sinn  mòran  chraobh  ach  far  an 

robh  iad  am  bruachan  nan  àllt,  agus  an  sgoran  nam  beann. 

Bha  caoraich  ag  ionaltradh  suas  gu  math  àrd  ri  aghaidh 

nam  monaidhean.     Dh'  fhas  an  rathad  cho  garbh  an  so 

's  gu  'm  b'  fheudar  tighinn  as  a'  charbad  'us  choisich  sinn 

mu  mhìle  na  b'  fhaide  suas  agus  an  sin  d'  fhèum  sinn 

tilleadh.     Bha  sinn  air  ar  togail  le  maise  agus  aonaran- 

achd  Ghlinn-Nibheis  ;  cha  mhor  nach  abrainn  gur  e  's 

breagha  na  Gleann-Comhann.  Cha  robh  neach  ri  fhaicinn 

's  a  ghleann  an  uair  a  dh'  inntrich  sinn  e  ach  thachair 

mòran  oirnn  n'  ar  tilleadh  's  iad  a  tighinn  a  dh'  fhaotuinn 

sealladh  dhinn.    An  dèigh  dhol  air  ais  's  a'  charbad  stad 

sinn  tacan  gus  an  d'  fhuair  mise  dealbh  a'  tharruing. 

Is  le  bean  Caimbeulach  Mhigheadh  an  t-àite  so,  is  i 
nighean  'us  ban-omhre  an  Bìdire  Donnachadh  Canishron 

an  Fhasadhfheama  agus  is  leatha  cuid  mhor  do 
Bheinn  Nibheis.  Tha  ainm  air  na  h-uile  beinn  'us  cnoc 
'an  so,  sgriobh  gille-seilg  Inbher-Lòchaidh  sios  dhomh 
iad  ach  cha  'n  'eil  cuimhne  agam  orra.  Bha  e  ro  thrath 
leinn  tilleadh  dhachaidh  'us  ghabh  sinn  sgriob  gu  ruig 

o  o  o  o 

am  Baile-mòr  'us  thill  sinn  dachaidh  as  a  sin,  'us  rainig 
sinn  an  tigh  aig  ceathramh  an  dèigh  seachd.  Thug  mi 
greis  air  sgrìobhadh.  Tha  e  'n  deigh  ochd  mu'  m  bheil 
sinn  a  faotuinn  ar  litrichean  'us  tha  sin  na  h-uair  glè 
neo-ghoireasach. 

An  dinneir  's  an  dòigh  àbhaistich.  Tha  mo  chu- 
chaorach  còir  Noble  's  an  t-seòmar  leinn  aig  na  h-uile 
tràth  agus  e  cho  math.  Bheir  am  Brùnach  air  luidhe 
air  caithir  agus  cha  'n  fheuch  e  ri  tighinn  as  a  sin  gun 
chead.  Chum  e  mir  a  dh'  aran  milis  na  bheul  gun 
itheadh  gus  an  d'  fhuair  e  òrdugh  's  e  cù  is  umhail  a 
chunnaic  mi  riamh,  agus  e  cho  beadarach  agus  cho 
chaoimhneil ;  mu  shaoileas  e  neach  a  bhi  'n  diomb  ris 
cuiridh  e'  spògan  a  mach  'an  dòigh  cho  ghrinn  mar  gu 
'm  biodh  e'  guidhe  air  son  càirdeis. 

Thug  Sìne  Churchill  greis  air  leughadh  dhuinn. 

Diluain,  an  còigeamh  latha  deug  cle  mhios 
meadhoin  an  Fhoghair. 

Bha  ceathach  air  aghaidh  nan  stùchd,  ach  thàinig  a 
ghrian  am  fradharc  'us  sgaoil  i  e.  Einn  e  latha  àillidh 
'us  bha  e  cho  chiùin,  chuir  sinn  romhainn  dol  gu  Gleann- 
Fhianain  'us  ar  tràth-nòin  a'  ghabhail  'an  sin.  Chrioch- 
nuich  mi  dà  dhealbh  a  tharruing  mi  de  'n  t-sealladh  a  bha 
null  gu  Banabhi  'us  chuir  mi  daithean  orra,  thug  m 

greis  air  sgriobhadh  'an  dèigh  sin,  agus  aig  ceathramh 
roimh  dhà-uair-dheug  ghabh  Beatrais  'us  mise  cuairt 
ghoirid  da  'r  cois  mu  'n  tigh. 

Dh'  fhalbh  mi  aig  fichead  mionaid  roimh  aon  uair  anns 
a  'charbad  agam  fhein  le  Beatrais  'us  Sìne  Churchill,  's 
bha  'm  Brùnach  leinn  gach  latha  'na  shuidhe  air  toiseach 
a'  charbaid,  bha  'n  dà  dhuin'  uasal  'n  ar  deigh  'us  Frànn- 
saidh  Mac-a-Chk'irich  'us  Tearlach  MacThòmais  leotha 
agus  ghabh  sinn  seachad  air  Banabhi,  troimh  'n  Chorpaich 
agus  suas  taobh  Lochial.  An  uair  a  ràinig  sinn,  ceann  an 
loch  bha  'n  rathad  a'  tionndadh  ris  an  làimh  dheis  'us  e 
dol  na  lùban  air  adhart  troimh  ghleann  uaine,  agus 
monaidhean  breagha  Mhùideart  air  thoiseach  oirnn  car 
ris  an  làmh  chli.  An  dèigh  dol  seachad  air  dail  mhòr  's 
an  robh  feadhain  a'  caoineachadh  feòir  ràinig  sinn  àite 
cumhann  troimh  'n  robh  abhuinn  Chreagaig  a  ruith  cho 
seimh  's  ged  bu  abhuinn  Shasunnach  i.  Bha  craobhan 
giuthais  'us  feadhainn  eile  ag  cinntinn  air  na  creagan  'an 
so  mar  nach  fhaca  mise  iad  riamh  roimhe  an  Albuinn, 
tha  Loch  Seile  a  fosgladh  oirnn  'an  so  le  monaidhean 
àrda  sgorrach  air  gach  taobh  dheth.  'S  e  loch  uisge  th 
ann  agus  tha  e  ficheacl  mile  air  fad. 

Tha  tùr  grannda  na  sheasamh  aig  ceann  an  loch,  mar 
chuimhneachan  air  Prionnsa  Tearlach,  's  ann  a  tha  e 
coltach  ri  tigh  soluis,  tha  dealbh-cloiche  de  'n  Phrionnsa 
air  a  mhullach  agus  balla  mu  'n  cuairt  dhe  gu  h-iosal.  'S 
ann  an  so  a  thug  Fear  Bhoradail  e  a'  choinneachadh  nam 
Finneachan.  'S  ann  de  shliochd  an  duin'  uasail  sin  a  tha 
Fear  Ghleann-Aladail  agus  's  e  'n  tigh  aige  an  t-aon  tigh 
còmhnuidh  a  tha  ri  fhaicinn  'an  so.     An  uair  a  rainig 

Prionnsa  Tearlach  an  t-àite  so  cha  robh  ga  fheitheamh 
ach  mu  clhà  f hear  clheug  'us  shaoil  leis  gu  'n  robh  e  air  a 
bhrath  'us  shuidh  e  sios  le  'cheann  eadar  a  dhà  làimh  gu 
dubhach.  'S  ann  's  an  àite  's  an  do  shuidh  e  'tha  'n  tùr 
air  a  thogail  direach  ri  taobh  an  loch  agus  mu  choinn- 
eamh  tigh  Ghleann-Fhianain  's  tha  'n  rathad  air  an  d' 
thàinig  sinne  a'  gabhail  còig  mile  fìchead  seachad  air  a 
so  air  adhart  gu  Arasaig.  Cha  b'  fhada  bha  'm  Prionnsa 
na  shuidhe  fodh  mhulad  'n  uair  a  chual  e  nuallan  na 
Pioba  mòire  agus  air  dha  leum  gu  chois  'us  sealltuinn 
suas  ris  na  monaidhean  chunnaic  e  na  Camshronaich  's 
Clann  Dònuil  a  teirneadh  a'  bhealaich  agus  an  dèigh 
dhoibh  uile  iollach  àrcl  a  dheanamh  thog  Marcus  Thuli- 
bardine1  bratach  Eìgh  Sèumas  agus  chaidh  a  sgaoileadh 
air  gaoth  nam  beann.  Bha  so  air  ceud  mhios  an  Fhogh- 
air  1745  agus  'an  1746  bha  Prionnsa  Tearlach  na  fhog- 
arach  bochd  'g  a  fholach  fhein  mu  bhruthaichean  taobh 
Loch  Airceig  agus  Loch  Seile.  Thàinig  sinn  cho  ealamh 
as  a  Ghleann  chumhann  a  stigh  'am  fradharc  Loch  Seile 
's  e  air  a  lasadh  suas  le  dearsaclh  na  grèine  's  na  beann- 
tan  'arda  sgorrach  mu  'n  cuairt  da.  Cuid  diubh  mu  thri 
mile  troidh  a  dh'  àirde,  bu  bhreagha  an  sealladh  e,  cha 
robh  tigh  ri  fhaicinn  ach  tigh  a'  ghlinne  agus  eaglais 
Phàpanach  a  th'  air  bruthach  àrd  a  chuir  na  m' 
chuimhne  eaglaisean  'us  tighean-chaileach  a  chunnaic 
mi  's  na  dùthchanan  thall  thairis,  an  uair  a  sheall  mi  mu 
'n  cuairt  air  gach  ni  's  air  gach  àite  'an  so  air  leam  nach 
fhaca  mi  riamh  àite  cho  breagha  ris,  no  àite  a  bha  'g 
innseadh  eachdruidh  fhèin  cho  math  ris.     An  sealladh 

1  B'  e  so  Diùc  Abhull  mar  bhi  e  'dh'  èirigh  le  Rìgh  Se"umas. 

a  dh'  flu'umadh  a  bhi  'n  so  an  1745!  Agus  tha  mise 
'an  so  an  diugh,  'us  fuil  nan  Stiùbhartach  na  'm  phòran 
agus  mi  cuideachd  do  shliochd  an  Eìgh  a  dh'  fheuch 
Prionnsa  Tearlach  ri  'chur  bhar  na  cathrach,  agus  mi  a' 
suidhe  's  a  coiseachd  ann  an  uaigneas  ann  an  so  agus 
cho  sìtheil. 

Thàinig  sinn  as  a'  charbad  'us  dhirich  sinn  suas  gu 
cnocan  beag  a  bha  far  an  rathaid,  'ns  ghabh  Beatrais  'us 
Sìne  Churchill  'us  mise  ar  tràth-nòin  an  sin *  tharruing 
mise  dealbh  'an  deigh  sin  ach  cha  d'  fheuch  mi  ri  daith- 
ean  a  chur  air.  Choisich  sinn  mu  'n  cuairt  tacan  agus 
an  sin  theirinn  sinn  a  dh'  ionnsuidh  an  rathaid  mhòir  a 
bhruidheann  ri  Fear-a-Ghlinne,  chaidh  Seanalair  Pon- 
sonby  far  an  robh  e  ach  cha  'n  fhac  e  mise  riamh  roimhe. 
'S  e  gàidheal  somalta  foghainteach  coltach  a  th'  ann, 
tha  e  mu  dheich  bliadhna  fichead  agus  e  na  bhàntraich. 
'S  ann  do  'n  Eaglais  Phàpanaich  a  tha  e  agus  's  ann 
diubh  a  tha  'n  sluagh  uile  mu  'n  cuairt  an  so.  Tha 
bràthair  athar  a'  fuireach  leis  agus  is  e  sagairt  na 
h-eaglaise  so  e.  Sheòl  e  dhomh  ìnòran  de  shean  chuimh- 
neachain  iongantach  a  bh'  aca  air  Prionnsa  Tearlach. 
Bha  sean  bhocsa  snaoisein  neònach  ann  a  thug  e  fhèin 
do  fhear  Bhoradail  agus  1745  'us  1746  air  a  ghearradh 
nir,  oir  is  ann  am  Boradail  a  luidh  e  aii  oidhche  mu 
dheireadh  chodail  e  'n  Albuinn ;  chunnaic  sinn  uaire- 
adair  a  bh'  aige  agus  fàine  anns  am  bheil  dual  ga 
chuailean  òrbhuidhe. 

'S  e  Mùideart  a  theirear  ris  an  dùthaich  so  agus  chitear 

1  Chuir  Fear  Ghleann-Aladail  craobh  ghiuthis  ann  's  an  aite  so  mar 
chuimhneachan. 

an  t-Eilean-Sgiathanach  gu  soilleir  bho  nihullach  nam 

beann  is  àirde.  Tha  fearrann  Iarla  Morton  a  tighinn  a 
suas  glè  dhlùth  air  ceann  Loch  Seile.  Tha  oighreachd 
Lochial  a  ruighinn  so  cuideachd  aOTis  oishreachd  Fear- 

o  o  o 

Ghleann-Aladail  suas  ri  ceann  an  loch.  Bha  'n  teagh- 
lach  so  bho  sheann'  am  Boradal  'an  Arasaig  ach  fhuair 
iad  an  oighreachd  so  bho  'n  càirdean  cloinn  Dònuill 
aig  an  robh  i  roimhe  agus  a  dh'  fhalbh  'an  deigh  Chuil- 
fhodair  do  Eilean  Phrionnsa  Edaird. 

Chaidh  Beatrais,  Sìne  Churchill,  agus  am  Brùnach  gu 
mullach  an  Tùir  le  Fear-a-Ghlinne  ach  bha  iad  a'  ràdh 
gu  'n  robh  e  guìnath  duilich  ri  dhìreadh.  Chaidh  Seana- 
lair  Ponsonby  a  stigh  a  shealltuinn  na  h-eaglaise  agus  bha 
e  ràdh  gu  'n  robh  i  glè  bhreagha  agus  air  a'  cur  an 
òrdugh  an  dòigh  chostail.  Cliuala  sinn  a  rithist  nach 
robh  ach  mu  fhichead  sluaigh  's  a'  choimhearsnachd. 
Dh'  fhàg  sinn  an  t-àite  maiseach  so  aig  leth-uair  an 
dèigh  ceithir,  thug  sinn  dà  uair  an  uaireadair  ann.  Cha 
robh  am  feasgar  cho  fior  shoilleir  ri  feasgair  Dhihaoine, 
agus  Dhisathurna  agus  cha  robh  dearsadh  boisgeil  sam 
bith  air  na  slèibhtean.  Bha  na  h-eich  sgith  agus  cha 
deachaidh  an  cur  ach  socrach  air  an  rathad  dhachaidh. 
Chunnaic  mi  flùr'  an  so  nach  faca  mi  riamh  am  Baile- 
Mhoireil,  'an  àite  'an  neòinain  mòr  geal l  ris  an  abair  na 
Frangaich  "  Marguerites,"  agus  a  chithear  cho  biche- 
anta  anns  na  dailtean  Sasunnach  tha  ann  an  so  neònain 
cho  rnor  ris  an  fhear  eile  ach  's  ann  a  tha  e  cho  buidhe 
ris  an  òr.2 

Tha  'm  fraoch — mar  a  bha  mi  ag  ràdh  roimhe — na 
1  Chrysanthemum  Leucanthcmum.  2  Chrysanthemum  scgetum. 

bhadain  bhreagha  dhùmhail  ann  an  so,  agus  mar  a  bha 
sinn  a'  dol  air  adhart  bha  sinn  'g  a  fhaicinn  a'  fàs  tròm 
breagha  air  na  sean  bhallachan.  Choinnich  sinn  air  an 
rathad  na  daoine  uamhasach  sin  a  tha  cur  gach  sgeòil 
a'  dh'  ionnsuidh  na  'm  paipearan-naigheachd,  agus  an 
duine  a  bha  cho  mi-mhodhail  Disathurna  leotha.  Ràinig 
sinn  an  tigh  aig  fìchead  mionaid  'an  deigh  sia.  Ghabh 
sinn  ar  tea  'us  sgriobh  mise  greis  agus  chuir  mi  na 
h-uile  ni  'an  òrdugh.  Bha  gach  airgiocl  a  bha  ri  bhi  air 
a  thoirt  seachad  air  a  chur  air  leth.  Bha  mi  duilich 
gu  'm  b'  i'  so  an  dinneir  bheag  laghach  mu  dheireadh 
a  bha  ri  bhi  againn  'an  so.  Chaidh  mi  suas  's  a' 
mhionaid  an  dèigh  na  dinneir  agus  thug  mi  greis  eile 
air  sgrìobhadh. 

Dimàirt,  an  siathamh  latha  deug  de  mhìos 
meadhoin  an  Fhoghair. 

B'  eigin  eirigh  aig  seachd  uairean  agus  ghabh  Beatrais 
'us  mise  ar  tràth-maidne  aig  ceathramh  roimh  ochd. 
Bha  maduinn  bhreagha  ann. 

B'  e  Tor-Lundaidh  sean  ainm  an  àite  agus  's  e  Lochan 
Thor-Lundaidh  a  their  iad  ri  loch  beag  a  tha  fodh  'n 
tigh,  tha  tunnagan  air  agus  tha  eilean  ann.  Tha 
tri-fichead  's  a  ceithir  mile  anns  an  oighreachd  so,  agus 
cheannaich  Morair  Abinger  i  bho  'n  Diùc  Gòrdan  nach 
marionn  thoisich  e  ri  tigh  a  thogail  ann  ach  chaidh 
a  losgadh  gu  làr ;  thog  am  Moraire  so  an  tigh  a  tha 
nis  ann,  bho  chionn  deich  bliadhna  agus  tha  e  air 
tuilleadh  a  chur  ris  uaithe  sin.  Thug  e  caisteal  Inbher- 
Lòchaidh  mar  ainm  air  an  dèigh  an  t-seann  daingnich 

a  chaidh  a  thogail  an  toiseach  tha  iad  a  ràclh,  leis  na 
righrean  Piocach.  Tha  iad  a'  smuaineachadh  gu  'n 
deachaidh  an  caisteal  ga  'm  buin  am  balla  briste  a 
thogail  ri  linn  a  cheud  Edaird.  Tha  'n  Eidire  Walter 
Scott  ag  innse  ann  an  "  Sgeulachd  Mhontròis "  gu  'n 
d'  thug  Marcus  Mhontròis  buaidh  air  Marcus  Earragh- 
àidheal  an  so  'an  1645. 

Dh'  fhàg  sinn  Inbher-Lòchaidh  aig  ceathramh  an 
deigh  ochd  uairean  agus  gu  clearbh  bu  toilichte  na 
làithean  a  chaith  sinn  ann.  Ghabh  na  daoin'  uaisle  air 
adhart  air  thoiseach  oirnn. 

Ghabh  sinn  air  adhart  gu  Banabhi  far  an  robh  grùn 
math  sluaigh  cruinn  agus  chaidh  mi  air  bòrd  bàta-na- 
smùid.  Bha  Morair  Abinger  an  sin  'us  a'  Bhan-mhor- 
air,  agus  thug  mi  buidheachas  dhoibh  air  son  am 
mòr  chaoimhneis.  Dh'  fh'àg  mi  aon  ga  m'  leabhruichean 
'us  clealbhun  ann  an  Inbher-Lòchaidh  air  son  Morair 
Abinger,  agus  dealbh  Ailbeart  'us  mo  dhealbh  fhèin. 
Is  Ban-Americanach  a'  Bhan-mhorair,  thàinig  i  as  na 
Stàitean  deas  agus  's  e  Mc-a-Ghrùdaire  is  sloinneadh 
dhi.  Tha  còignear  chloinne  aca  —  ceathrar  nighean 
agus  aon  mhac.  'S  i  'n  Gondolier  is  ainm  do  bhata-na- 
smùid  'us  dh'  fhalbh  i  leinn  air  adhart  air  a'  chlais- 
uisge  Chaledònianaich.  Tha  i  air  an  aon  togail  ris 
an  tè  air  an  robh  sinn  a'  seòladh  air  Loch  Laoimean 
'us  seòmar  mor  uinneagach  innte  anns  an  urrainn  do 
thri  fichead  's  a  dhà  suidhe  gu  'n  clinneir.  Dh'  fhan 
sinne  air  clàr-uachdar  na  luinge  neart  de  'n  ùine, 
chaidh  sinn  gu  socrach  air  adhart  agus  bha  sinn  a' 
faicinn  os  ar  cionn,  ri  taobh  a  bhruthach  an  rathad  air 

an  deachaidh  sinn  gu  Gearrlòchaidh  agus  gu  Acha-na- 
Carraigh.  Bha  oighreachd  Lochial  ris  an  làimh  dheis 
'us  oighreachd  Abinger  ris  an  lùimh  chli,  gu  mi-sheal- 
bhar  bha  ceò  air  Beinn  Nibheis,  bha  a  mullach  uile 
còmhduichte  leis  agus  tha  iad  ag  ràdh  gur  tric  mar 
sin  i. 

An  dèigh  dol  troimh  dhrochaid  ghabh  sinn  air  adhart 
gu  glasan  Ghearrlòchaidh  agus  an  deigh  sin  dh'  inntrich 
sinn  Loch  Lòchaidh.  'S  e  obair  iongantach  a  bha  's 
a  chlais-uisge  so  a'  dheanamh  ach  tha  e  gu  math 
fadalach  a  bhi  seòladh  oirre.  Thàinig  an  sluagh  aig 
na  h-uile  glas  a  dh'  fheuchain  ri  sealladh  fhaotuinn 
dhinn.  Tha  'n  abhuinn  ag  èirigh  fad  an  rathaid  bho 
Bhanabhi  gu  Loch  O-ich — a  thàinig  oirnn  an  dèigh 
Loch  Lòchaidh — agus  leis  a  sin  tha  na  soithichean  'g 
an  togail  suas  uigh  air  'n  uigh  gu  ruig  sin.  Agus  'an 
dèigh  sin  air  adhart  gu  Inbhernis  's  ann  a  tha  iad  'g  an 
leigeil  sios  uigh  air  'n  uigh  mar  gu  'm  biodh  iad  a' 
teirneadh  a'  bhruthaich.  An  uair  'tha  'n  soitheach  's  a 
ghlais  's  an  t-uisge  aig  àirde  tha  na  geatachan  air  an 
dùnadh.  Tha  iad  'an  sin  a'  fosgladh  nan  amar  uisge 
le  inneal  a  th'  aca  air  son  a  ghnothuich.  Chaidh 
seòladairean  bata  -  na  -  smùid  a  chuideachadh  luchd 
fosgladh  nan  glas — ni  nach  b'  àbhaist  doibh  a  dhean- 
amh — los  gum  faigheadhmid  air  adhart  ni  bu  chabh- 
agaich.  Bu  neònach  a  bhi  'g  am  faicinn  a  ruith  mu  'n 
cuairt  's  mu  'n  cuairt  ag  oibreachadh  an  inneil  a  tha 
fosgladh  nan  toll  a  tha  'an  iochdar  nan  geatachan  iosal 
agus  troimh  'm  bheil  an  t-uisge  a  ruith  gus  am  bheil 
e  air  isleachadh  anns  a'  ghlais  dhùinte.     Tha  'n  geata 

iòsal  an  sin  air  fhosgladh  agus  tha  'n  geata  àrd  a  cumail 
a  mach  an  uisge  a  tha  os  a  chionn  fhèin.  Tha  na 
soitheachan  a  tha  dìreadh  nan  glas  air  an  togail  anns  a 
cheart  dòigh.  Gabhaidh  coig  no  sia  'throidhean  a  thoirt 
mar  so  do  gach  glais  a  dh'  èirigh  uisge.  (Sgriobh 
Seanalair  Ponsonby  an  cùnntas  so  dhomh  mu  'n  chùis.) 
Mar  a  dh'  inntrich  sinn  Loch  Lòchaidh  bha  e  a' 
sealltuinn  glè  bhreagha  'us  chunnaic  sinn  a  null  uainn 
far  an  bheil  Loch  Airceig  na  luidhe  ach  cha  b'  urrainn 
duinn  fhaicinn  leis  na  cnocan.  Tha  coille  mu  iochdar 
nam  monaidhean  a  tha  suas  ris  gach  taobh  de  Loch 
Lòchaidh  ach  tha  ionaltradh  gasda  chaorach  suas  ris 
na  mullaichean.  An  dèigh  dol  air  adhart  ochd  mìle 
air  Loch  Lòchaidh  chaidh  sinn  troimh  ghlasan  an 
Lagain  a  stigh  gu  Loch  O-ich.  Bha  Mr  Ellice  'us  a' 
bhean  a'  feitheamh  oirnn  ann  an  so  agus  thàinig  iad 
far  an  robh  sinn — tha  a'  bhean  càirdeach  do  Sheanalair 
Grey.  Bha  iad  toileach  mise  dhol  leòtha  a  ghabhail 
sgriob  mu  'n  cuairt  Inbhergharraidh  agus  gu  'm  beirinn 
air  bata-na-smùid  anns  an  ath  ghlais,  ach  roghnuich 
mi  fuireach  gu  sàmhach  air  bòrd  ged  a  tha  e  gu  math 
fadalach  a  bhi  feitheamh  ri  dol  troimh  na  glasan.  Is 
obair  chùramach  a  bhi  'stiùradh  'an  so  oir  's  gann  'tha 
troidh  aca  ri  dol  na  tighinn  air,  taobh  air  thaobh.  Thug 
Bean  Ellice  dearcan  fiona  ciatach  dhuinn  agus  chaidh 
i  air  tir  'an  so,  dh'  fhan  e  fhein  air  bòrd  leinn  gus  an 
d'  ràinig  sinn  an  ath  ghlas  aig  Caolachaidh.  Tha 
rathad  dubharach  air  adhart  'an  so  fodh  sgàile  chraobh- 
an,  ri  taobh  an  loch  agus  'an  deigh  dol  seachad  air 
thàinis  sinn  air  Tobar-nan-Ceann  far  am  bheil  carragh 

cuimhne  beag  a  chaidh  chur  suas  a  dh'  innseadh  mar  a 
thugadh  'an  so  le  Iain  Lòm  na  seachd  cinn  aig  mortairean 
oighre  na  Ceapach  agus  a  bhràthair,  an  uair  a  chaidh 
dioohaltas  a  dheanamh  orra  le  òrdugh  Mhic-Dhònuill 

O  O 

nan  Eileanan.  Chaidh  an  carragh  so  chur  suas  'an 
1812.  Thàinig  sinn  'an  deigh  sin  air  sean  chaisteal 
Inbhergharraidh,  'us  craobhan  a  fàs  dlùth  dha  bhall- 
achan  briste,  tha  'n  tigh  ùr  aig  Mr  Ellice  goirid  uaithe. 
Tha  oighreachd  anabarruch  mòr  aige  ann  an  so  air  gach 
taobh.     Tha  na  monaidhean  £u  math  àrd  agus  tha  aon 

O  O 

sgùr  ann  a  tha  os  cionn  chàich  uile,  ris  an  abair  iad 
Beinn  Tighe.  Dh'  fhàg  Mr  Ellice  sinn  aig  Caolachaidh. 
Bha  Mr  Brewster  na  sheasamh  'an  sin  tha  e  dlùth  air 
ceithir  fichead  bliadhna  'dh  aois,  bha  e  roimhe  na  àrd 
Chancellor  'an  Eirinn.  Chaidh  Frànnsaidh  agus  police- 
man  a  mach  an  so  le  Noble  còir  'us  choisich  iad  gu 
Cille-Chuimean.  An  uair  a  bha  sinn  'n  ar  stad  'an  aon 
de  na  glasan  thàinig  boireannach  bochd  le  aran  coirce 
'us  bainne  'g  ar  'n  ionnsuidh,  ni  a  tha  'n  sluagh  aoidheal 
so  a  tairgse  do  gach  neach  a  theid  seachad. 

Mu  dheich  mionaidean  an  dèigh  da-uair-dheug 
ghabh  Beatrais,  Sìne  Churchill  'us  mise  ar  tràth- 
nòin  de  bhiath  teth.  Bha  an  sluagh  a  bha  n'  an 
seasamh  aig  na  glasan  a'  sealltuinn  a  stigh  oirnn 
ach  cha  ghabhadh  e  cuideachadh.  Eainig  sinn  Cille- 
Chuimean  agus  bha  mòran  sluaigh  cruinn  ann  agus 
bogha  buadhach  suas  aca,  agus  ghabh  sinn  greis  mu  'n 
d'  fhuair  sinn  air  adhart.  Air  co-ainm  an  latha  so  bho 
chionn  sia-bliadhna-fichead  chaidh  m'  fheudail  Ailbeart 
air  adhart  'an  so,  b'  e  sin  an  latha  air  am  fac  e  11' 

Dònullach  an  t-eunadair  ann  an  so.  Bha  e  na  ghille- 
seilg  aig  Morair  Digby  agus  aig  Còirneal  Porter  agus 
thàinig  e  le  eoin  ruaclha  uatha  gu  Ailbeart  agus  ghabh 
e  ciatamh  ga  choltas  eireachdail,  agus  bho  'n  a  bha 
eunadair  'g  a  dhi  dh'  iarr  e  fhaicinn  a  rithisd  'us  chuir  e 
fasdadh  air.  'S  e  duine  breagha  a  bh'  ann  gu  sònruichte 
na  dheise  ghàidhealaich  agus  's  i  bu  trice  a  bh'  air. 

Bha  fras  thròm  ann  ach  bha  i  thairis  an  uair 
a  clhirich  sinne  rithist  gu  clàr-uachdair  na  luinge. 
Thàinig  sinn  'an  so  a  stigh  air  Loch-Nis.  Tha  e 
ceithir  -  mile  -  fichead  air  fàd,  tha  a  bhruachan  glè 
choillteach  agus  moran  a  clh'  àiteachan  bòiclheach 
ri  'm  faicinn  mu  thiomchioll.  Chaidh  sinn  seachad  air 
Inbher-Mhoireastan  a  tha  'an  Gleann-Moireastan  's  leis 
na  Granntach  an  oighreachd  ach  tha  i  air  mhàl  aig 
an  Eidire  Seòrus  Brooke  Middleton  chunnaic  sinn  far 
an  robh  eas  ainmeal  Faogharaidh  ach  cha  'n  fhaca 
sinn  an  t-eas  fhèin.  Bha  'n  sluagh  nan  grùnain  anns 
gach  àite  's  an  saoileadh  iad  gu  'm  b'  urrainn  iacl  seal- 
laclh  fhaotuinn  dhinn  agus  iad  ri  sior  iollach. 

Thàinig  sinn  an  dèigh  sin  air  sean  Chaisteal  Urchadain 
agus  bu  bhreagha  e,  tha  e  làmh  ri  Creagan  an  Lochain 
agus  bha  mòran  sluaigh  cruinn  'an  sin  cuideachd.  Chaidh 
an  caisteal  so  a  theannachadh  uair  no  dhà  gun  tuiteam, 
bha  e  air  a  theannachadh  glè  chruaiclh  anns  a'  cheath- 
ramh  ceud  deug  an  uair  a  bha  a  cheucl  Edaird  na 
Eigh  air  Sasunn.  Is  le  Morair  Seafield,  ceann-fine  nan 
Granntach  e,  tha  oighreachcl  mhòr  aige  ann  an  so,  tha 
'n  Tigh-seilg  aige  fhèin'  am  Baile-macaan  shuas  an 
"leann.     Tha  bheinn  bhreacrha  ris  an  abair  iad  Meall- 

fuar-bhoinne  ag  èirigh  suas  gu  h-àillidh  ann  an  so.  Tha 
i  dà  nihile  'us  seachd  ceud  troigh  air  àirde  ach  cha  'n 
fhaicear  bho  so  ach  am  fior  nihullach  aice.  Dh'  fheuch 
mi  ri  dealbh  a  tharruing  ach  bha'  ghaoth  nani  eudann 
agus  cha  b'  urrainn  domh. 

Aig  fichead  mionaid  roimh  cheithir  chaidh  sinn 
seachad  air  tigh  Dochfour,  àite  Mhr  Baillie  tha  e 
coltach  ri  bhi  air  a  thogail  air  àite  gu  math  ìosal. 
Chadail  m'  Ailbeart  gaoil  ann  a  shia  bliadhna  fichead 
gus  an  nochd.  Tliug  beagan  mhionaidean  air  adhart 
gu  Dochgarroch  sinn  'us  ged  a  bha  mòran  sluaigh 
cruinn  ann  bha  coltas  àite  sàmhach  air.  Dh'  fheith 
sinn  air  bòrd  gus  am  faca  sinn  an  treallaich  turais 
againn  asus  na  seirbhisich  uile  air  tir.  Bha  dha  no  tri 
charbaid  ann  a  chòr  air  an  fhear  againne  agus  ghabh 
mi  toileachadh  ann  a  bhi  sealtuinn  orra  a  dol  'an 
òrdugh.  Bha  Morgan,  Maxted,  agus  Ealasaid  Stiùbhart 
anns  an  fhear  mu  dheireadh  a  dh'  fhalbh  agus  bha 
Frànnsaidh  le  Noble  air  a  thoiseach.  Bha  Mr  Baillie 
aig  an  àite  's  an  deachaidh  sinn  air  tìr  agus  a' 
Bhan-mhorair  Georgiana  leis  agus  's  fhada  bho  nach 
faca  mi'  roimhe  i,  bha  a  mac  Mr  Eoghan  agus  an 
nighean  aca  a  tha  pòsda  aig  Mr  Colville  leòtha,  chuir 
dà  chaileig  bhig  badain  lìn  air  an  rathad  air  son 
mise  'choiseachd  orra  —  is  sean  fhasan  gàidhealach  e. 
Tha  baile  beag  far  an  d'  thàinig  sinn  air  tìr.  Tha  a' 
Bhan-mhorair  Georgiana  Baillie  glè  sheann  a  nise.  Is 
piuthar  athar  i  do  Dhiùc  Manchester,  ogha  do  'an  Bhan- 
diùc  a  bha  cho  ainmeal  ri'  latha  fhèin. 

Chaidh  Beatrais,  Sìne,  'us  mise  do  charbad  duaise  nach 

robh  ro  bhreagha,  bha  paidhir  each  againn  agus  gille- 
greasaidh.  Bha  Seanalair  Ponsonby  's  an  dara  carbad 
'us  Aimili  Dittweiler  na  suidhe  làimh  ris.  Bha  Dr 
Fox  agus  Anna  ann  agus  bha  na  h-uile  àite  suidhe  cho 
làn  's  a  ghabhadh  iad.  Bha  'm  Brùnach  na  shuidhe 
air  mo  chùlthaobhsa,  ann  an  dùmhladas  sluaigh  tha 
mi  faireachdain  nis  tearuinte  le  h-aon  a  bhi  na  m' 
thaice  air  mo  chùlthaobh.  Bha  freiceadan  coimheadachd 
againn  leinn  de  an  7th  Dragoon  Guards  bha  iad  a' 
smuaineachadh  gur  iad  a  b-fearr  a  bhi  mach  leis  an 
dùmhladas  sluaigh  a  bh'  ann  's  a  bhaile.  Cha  robh 
Uachdaran  Rioghail  riamh  roimhe  an  Inbhernis  bho 
na  bha  an  tè  bho  'n  d'  thàinig  mi  Ban-rìgh  Màiri  ann. 
Bha  sinne  uile  'n  ar  n-èideadh  turais  agus  bha  e  car 
neònach  leinn  a  bhi  leth  mar  leth  'n  ar  luchd  turais 
iorasal  agus  ann  am  mòrachd  stàtail. 

Bha  'm  feasgar  cho  breagha  agus  Inbhernis  'a  seall- 
tuinn  cho  maiseach  agus  an  Caolas  Moireach  a'  ruith  cho 
ghorm  ri'  thaobh.  Chaidh  sinn  seachad  air  Tigh- 
cuthaich  na  siorramachd,  togail  a  tha  glè  mhor  agus 
breagha.  Bha  againn  ri  dol  'n  ar  carbaid  air  adhart 
sia  mile  'dh'  ionnsuidh  a  bhaile,  cha  deachaidh  sinn  ach 
roimh  bheagan  de  agus  b'  èiginn  dol  air  adhart  gu  math 
luath  leis  cho  anmoch  's  a  bha  e.  Bha  boghachan 
buadhach  ann  agus  am  baile  air  a  dheanamh  maiseach 
anns  gach  dòigh  agus  bha  na  saighdearan  saor-dheònach 
a  mach.  Bha  na  h-uile  ni  's  an  deadh  òrdugh  agus 
an  sluagh  glè  dhealasach.  Bha  'n  sean  Phrobhaist 
breagha  aca  ann  an  sin  agus  oighre  Mhic-Shimidh  agus 
choisich  iad  leinn  gu  carbad-na-smùid.     Bha  a  leithid 

de  shluagh  ann  agus  gu  'n  do  theab  nach  faigheadh  am 
Brùnach  air  adhart  leis  na  bha  e  giùlan  a  dh'  eudaichean 
uachdair,  mu  dheireadh  fhuair  na  h-uile  creutair  gu 
ruig  an  cù  fhein  a  steach  gu  sàbhailte,  agus  ghabh  sinn 
air  adhart  air  an  rathad  iaruinn  cheudna  a  ghabh  sinn 
roimhe.  Ghabh  sinn  an  rathad  a  ghabh  sinn  an  uiridh 
ach  cha  do  stad  sinn  gus  an  d'  ràinig  sinn  Keith  far 
an  deachaidh  an  dorus  air  aimhreit  oirnn  an  uair  sin. 
Flmair  sinn  tea  theth  aig  sia  uairean  'us  feòil  fhuar 
leatha  agus  dh'  ùraich  sin  sinn  gu  mor.  Bha  feasgar 
breagha  ann. 

Iiàinig  sinn  Bailatair  aig  sia  mionaidean  roimh  naoi, 
agus  ghabh  sinn  air  adhart  gun  mhoille  ann  an  carbad 
fosgailte  cheithir  each  agus  marcaiche  le  lòchran  air 
thoiseach  oirnn.  Bha  sgàth-fhras  uisge  ann  ach  ghabh 
i  seachad.  Eàinig  sinn  Baile-Mhoireil  gu  tearuinte  aig 
lichead  mionaid  roimh  dheich,  bha  sinn  glè  thaingeil 
gu  'n  deachaidh  cach  nì  leinn  cho  mhath. 


TIGHINN-DACHAIDH   A   MHÒRACHD   RÌOGHAIL 
DIÙC  DHUNÈIDEANN  LE  A  MHNAOI  ÒIG. 

Disathurna,  an  naothamh  latha  fichead  de 
cheud  mhìos  an  Fhoghair,  1874. 

Dh'  fhàg  mi  'n  tigh  aig  ceathramh  roimh  dhà  uair 
ann  an  carbad  cheithir  each,  bha  Beatrais  agus  Ban- 
mhorair  Abercromby  leam  agus   am  Brùnach  na  làn 

èideadh  gàidhealach  na  shuidhe  air  mo  chùlthaobh. 
Bha  'n  latha  fliuch  agus  leis  a  sin  chum  sinn  an  carbad 
dùinte,  thàinig  a  ghrian  ris  an  dèigh  sin  agus  an  uair  a 
thàinig  sinn  as  a'  charbad  aig  Bailatair  rinn  e  turadh. 

Bha  carbad-na-smùid  air  ruighinn  mu  'n  d'  ràinig 
sinn  agus  Alfred  'us  Màiri  ann,  agus  thàinig  Màiri  air 
adhart  na  m'  choinneamh  an  uair  a  chunnaic  i  mise 
'tighinn.  Bha  Alfred  na'  sheasamh  an  sin  a  feitheamh 
gus  an  ruiginn.  Phòg  mi  iad  le  chèile  agus  chaidh 
iad  fhèin  'us  Beatrais  's  a  charbad  leam.  Bha  e  air 
latha  breagha  a'  dheanamh  agus  bha  an  carbad  a  nise 
fosgailte  againn.  Bha  deise  agus  ad  a  dh'  eudach  donn 
air  Màiri.  Ghabh  sinn  air  adhart  air  ar  socair  an 
dèigh  an  drochaid  a  ruighinn.  Bha  mu  dheich  thar 
fhichead  de  shaighdearan  saor-dheònach  Bhailatair  a 
mach,  am  feileachan  de  bhreacan  Chlann-'ic-Fhearchuir. 
Sheas  iad  ri  ceann  na  drochaide  agus  air  adhart  bho 
sinn  air  an  drochaid  'us  seachad  oirre  bha  'n  sluagh 
againn  fhèin  uile,  bha  iad  na  'n  làn  èideadh  'us  an 
teaghlaichean  leòtha,  bha  tuath  na'  n  trì  oighreachdan 
ann  uile  le  'n  teaghlaichean  agus  na  h'  uaislean  againn 
fhein.  Chaiclh  na  Piòbairean  air  ceann  na  cuideachd 
agus  iad  ag  cluich  gu  h-aighearach,  bha  na  gillean 
seilg  'us  feadhain  eile  air  gach  taobh  dhinn  na  'n 
deiseachan  gàidhealach  agus  an  còrr  dhe  'n  chuideachd 
'g  ar  leantuinn.  Dh'  fhan  am  Brùnach  na  àite  fhèin 
leinne  anns  a'  charbad. 

Chaidh  sinn  's  an  òrdugh  so  troimh  'n  bhogha  bhuadh- 
ach  air  adhart  dhachaidh,  direach  mar  a  rinn  sinn 
an  uair  a  thàinig  Eileag  an  so  an  deigh  pòsaidh  ach 

R 

nach  robh  uighir  a  shluagh  ann  an  uair  sin.  Bha 
Leopold  'na  charbad  fhein.  Thàinig  sinn  as  na  carbaid 
aig  dorus  a'  chaisteil  agus  thog  Dr  Eobustan  deoch 
slàinte  na  caraid  òige  agus  dh'  òl  gach  neach  i  le  iollach. 
Chaidh  dà  ruidhle  a  dhannsadh  an  dèigh  sin  agus  thug 
sinn  Alfred,  'us  Màiri  do  na  seòmraichean  a  bha  ri  bhi 
aca  gu  h-iosal  agus  shuidh  sinn  leòtha  gus  an  do  ghabh 
iad  an  tea. 


FALBH  A'  PHRIONNSA  CHUIMRICH  BHO  OBAIR- 
GHEALLAIDH  AN  UAIR  A  BHA  E  DOL  DO  NA 
H-INNSEAN. 

Baile-Mhoireil, 
Dihaoine,  an  seachdamh  latha  deurj  de  mhìos 
meadhoin  an  Fìwyhair,  1875. 

An  uair  a  bha  sinne  a'  tilleadh  dhachaidh  aig  fichead 
mionaid  an  dèigh  seachd  chaidh  sinn  seachad  air  a' 
charbad  aig  Bertie  anns  a'  Bheallachbhuidhe,  ach  cha 
robh  fuaim  carbaid  ri'  chluinntinn  an  uair  a  theirinn 
sinn  gu  'r  dinneir  aig  beagan  roimh  naoi  uairean,  agus 
cha  robh  Alix  —  a'  Bhan  -  Phrionnsa  Chuimreach  —  air 
tighinn.  Bha  na  h-uaislean  aca  air  tighinn  'us  chuir 
sinn  air  comhairle  ri  Charlotte  Knollys1  air  son  dè 
b'  fearr  a'  dheanamh,  agus  chuir  sinn  fios  gu  Alix  ise 
'thighinn  agus  eudach  Bertie  a'  thoirt  leatha,  dh'  ionn- 

1  Aon  de  Bhari-tighearnan  na  Ban-phrionnsa  Cuimrich,  agus  an 
nighean  bu  shine  a  bh'  aig  an  t-Seanalair,  Ridire  Uilleam  Knollys, 
K.C.B.,  a  bha  ioma  bliadhna  'na  cheannard  air  Luchd-Muinntir  a' 
Phrionnsa  Chuimrich. 

suidh  a'  chaisteil.  Mu  dheireadh  thall  thàinig  Bertie  e 
fhèin  agus  e  na  fhuil  's  na  fhalas,  bha  e  air  a  rathad  a 
chall  agus  dhealaich  e  fhèin  's  a  chompanaich  's  an 
t-sealg,  bha  latha  gu  niath  buadhar  aige.  Mharbh  e 
ceithir  dhamh  donn,  dh'  iarr  e  sinne  thòiseachadh  ri  'r 
dinneir.  Shuidh  sinn  gu  'r  dinneir.  Eileag,  Beatrais, 
Sìne  Churchill,  Morair  Carnarvon  'us  mise.  Bha  Chris- 
tian  air  dol'  shealltuinn  air  son  Bertie  ach  cha  robh  e 
fada  gun  tighinn.  Bha  e  deich  uairean  mu  'n  d'  thàinig 
Alix  agus  thàinig  Bertie  aig  deich  mionaidean  an  dèigh 
sin ;  agus  bha  e  leth-uair  an  deigh  deich  mu  'n  d'  èirich 
sinn  bho  'r  dinneir.  An  dèigh  sin  chaidh  na  h-uaislean 
uile  do  'n  t-seòmar-coinnichidh,  bha  na  h-uile  aon  a 
faireachduinn  mar  gu  'm  bitheadh  an  dealachadh  mul- 
adach  so  a  cur  sac  air  an  cridheachan.  Thug  mise  Alix 
'us  Bertie  suas  an  staidhir  leam  aig  aon-uair-deug,  agus 
thug  sinn  greis  a  bruidheann  mu  nithean  a  bhuineadh 
do  'n  turas  so  do  na  h-Innsean  a  bha  cur  urrad  a  dh' 
iomaguin  orm.  Thàinig  e  mu  dheireadh  gu  àm  deal- 
achaidh  'us  chuir  Bertie  a  dh'  iarruidh  Lòhlein  agus  a' 
Bhrùnaich  gu  beannachd  fhàgail  leòtha.  Chunnaic  mi 
'n  deuchainn  a  chuir  sin  air  fhèin  agus  orrasan.  Eug  e 
air  làimh  orra  le  chèile  agus  thàinig  tioma  orm  fhèin  an 
uair  a  thuirt  am  Brùnach  :  "  Gu  'm  beannaicheadh  Dia 
'ur  Mòrachd  Pàoghail  agus  gu  'm  b'  ann  a  bheireadh  e  gu 
tearuinte  dhachaidh  sibh!"  Ghabh  e  beannachd  cuid- 
eachd  le  m'  mhathan  frithealaidh  a  bha  na  'n  seasamh 
leinn.  Bha  mo  ghràdh  bochd  Alix  glè  mhuladach  agus 
mi  fhein  cuideachd,  phòg  'us  phòg  mi  iad  le  chèile  agus 
gheall  mi  dol  ga  'm  faicinn  air  falbh  's  a  mhaduinn. 

Disatharnu,  an  t-ochdamh  latha  dcug  de 
mhios  meadhoin  an  Fhoyhair. 

Bha  maduinn  ghruamach  amhaidh  ann.  Bha  'n  cnatan 
air  Beatrais  agus  leis  a  sin  ghabh  mise  mo  thràth-maidne 
anns  an  tighean  bheag  na  m'  aonar. 

Dh'  fhalbh  Eileag  anns  a'  charbad  leam  aig  leth-uair 
an  dèigh  naoi  a  dhol  gu  Obairgheallaidh.  'N  uair  a 
ràinig  sinn  bha  na  h-uile  nì  an  sin  cho  troimh  chèile. 
Bha  Bertie  anns  a'  ghàradh  'us  dh'  fhan  sinn  greis  bheag 
an  sin  leis,  chaidh  mise  an  dèigh  sin  far  an  robh  Alix 
'us  fhuair  mi  na  seòmar  cadail  i  ag  cur  ghnothuichean 
an  òrdugh,  bha  na  caileagan  leatha,  agus  cha  robh  na 
mnathan  frithealaidh  fhathast  air  falbh.  Mu  dheir- 
eadh  thall  dh'  fhàg  iad  uile  aig  ceathramh  an  dèigh 
deich.  Ghabh  Bertie  mo  ghaol  beannachd  leis  gach 
neach.  Bha  na  h-uaislean  'us  an  sluagh  againn  uile 
cruinn  mu  'n  cuairt  doibh^iaPni  falbh.  'S  i  Beatrais — 
mo  ghaol  bochd  —  an  t-aon  neach  nach  robh  's  an 
làthair.  Chaidh  Christian  air  adhart  air  thoiseach 
orra.  Eug  Bertie  air  làimh  air  na  h-uile  gin  ;  ghuidh 
mise  na  h-uile  buaidh  leis  agus  Dia  ga  bheannachadh 
's  a  chumail  dion  air  rè  an  turais  fhada  iomaguineach 
so  a  bha  ri  bhi  aige  anns  an  àirde  'n  ear.  Bha  e  cho 
chianail  leinn  fhaicinn  a  falbh  gun  fhios  dè  clh'  fhaod- 
adh  tachairt.  'S  gun  fhios  againn  an  tilleadh  e  am 
feasd.  Bha  Alix  'us  na  gillean  beaga  anns  a'  charbad 
leis  'us  na  caileagan  'an  carbad  eile  na  'n  dèigh.  Gu  'm 
b'  ann  a  bhiodh  Dia  'g  a  bheannachadh. 

TUEUS   GU   IXBHEE-AOEA. 

Dimàirt,  an  t-aona  laiha  fichead  de  mhìos 
meadhoin  an  Fhoghair  1875. 

Ghabh  sinn  ar  dinneir  aig  fìchead  mionaid  roiinh  naoi: 
cha  do  shuidh  leam  ach  mo  theaglach  fhein.  Dh'  fhàg 
sinn  Baile-Mhoireil  aig  ceathramh  roimh  dheich,  bha 
Beatrais  'us  Sìne  Churchill  anns  a'  charbad  leam  'us  am 
Brùnach  na  shuidhe  air  a  chùl.  Bàinig  sinn  Bailatair 
aig  aon-uair-deug  agus  chaidh  sinn  do  charbad-na-smùid 
choinnich  Seanalair  Ponsonby  'us  an  Eidire  Uilleam 
Jenner  sinn  ann  an  sin.  Bha  Aimili  'us  Anna  ann  a 
dh'  fhrithealadh  dhòmhsa,  agus  Morgan  aig  Beatrais, 
bha  Frànnsaidh  Clèireach  leinn,  agus  Cannon,  Tearlach 
Mac-Thòmais  agus  Heir  na  gillean  coise,  bha  Baldry 
leinn  cuideachd  agus  joolicemcn.  Thug  sinn  sia  eich 
leinn,  agus  bha  Bourner,  Hutchinson,  agus  Goddard  air 
thoiseach  oirnn  leis  an  treallaich  turais  againn.  Chaidh 
sinn  air  adhart  gu  socrach  ach  cha  do  chadail  mise  gu 
math. 

Inbher-Aora, 

Diciadaoin,  an  dara  latha  thar  fhichead  de  mhìos 

meadhoin  an  Fhoghair. 

Eàinig  sinn  Tigh-an-Droma  aig  ochd  uairean,  àite 
fìadhaich  aonaranach  ann  an  gleann  fàsail  'us  monaidh- 
ean  uaine  ag  èirigh  suas  mu  'n  cuairt  do.  Ghabh  sinn 
ar  tràth-nòin  'an  so  ann  an  carbad-na-smùid.  Bha 
coffee   againn   leinn  'us  theasaich  am   Brùnach  i   agus 

fhuair  sinn  nithean  eile  as  an  Tigh-òsda  laghach  eoltas 
a  bha  'n  sin.  Bha  maduinn  àillidh  ann  agus  ged  a  bha 
beagan  ceathaich  air  nmllach  nam  beaim  shnàinh  e  air 
falbh.  Tha  'n  Tigh-òsda  a  tha  'n  so  gle  ghrinn  agus  tha 
beagan  tliighean  ann  thall  s'  a  bhos.  'S  le  Morair  Bhraid- 
albainn  an  òighreachd  so,  agus  thachair  e  fhèin  'us  a' 
Bhan-mhorair  oirnn  ann-  an  so,  'us  thàinig  sinne  a' 
carbad-na-smùid.     Bha  'n  latha  glè*  bhreagha. 

Chaidh  Beatrais,  Sìne  Churchill  'us  mise  do  'm  char- 
bad  fhèin  ann  an  so  agus  paidhir  a  dh'  eich  dhuais 
againn,  bha  'm  Brùnach  'us  Frànnsaidh  Cleireach  na  'n 
suidhe  air  a  thoiseach,  bha  'n  dà  dhuin'  uasal  agus  na 
ceithir  mnathan  frithealaidh  'an  carbad  eile  'n  ar  deigh 
agus  an  treallaich-turais  agus  na  gillean  coise  na  'n 
dèigh-san  a  rithist.  Bha  'n  rathad  ag  gabhail  air  adhart 
troimh  ghleann  farsuing  agus  monaidhean  gorma  ag 
èiridh  suas  air  gach  taobh,  tha  meinean  luaidhe  aig 
Morair  Bhraidalbainn  'an  aon  diubh.  Bha  'n  rathad 
glè  lùbach  garbh  agus  sinn  'g  a  dhireadh  's  'g  a  their- 
neadh  cho  bicheanta  's  gum  b'  fheudar  dhuinn  a  ghabhail 
socrach.  Bha  na  beanntan  breagha  aig  frìdh  a'  Mhonaidh 
dhuibh  ri  'm  faicinn  a  null  taobh  thall  de  Thigh-an- 
Droma,  ghabh  sinn  seachad  air  ceann  Ghlinn-Urchaidh, 
gleann  farsuing  'us  moran  coille  ann,  agus  chunnaic  sinn 
fad  an  rathaid  far  am  bheil  iad  a'  dheanamh  an  rathaid 
iaruinn.  'S  e  'n  gleann  so  'tha  toirt  an  ainm  ]\iorair 
Ghlinn-Urchaidh  do  Iarla  Bhraidalbainn.  Tha  àllt  a' 
ruith  troimh  làr  a  ghlinne.  Chunnaic  sinn  Beinn 
Laoidh  a  null  ris  an  làimh  chli ;  agus  bha  an  dùthaich 
a  dol  mi  bu  bhreagha  na  h-uile   ceum  a  bha  sinn  a' 

teirneadh  'us  do  chraobhan  ciatach  's  de  fhrith-choille 
ri  fhaicinn  ann  bha  Dailmhàili  na  luidhe  cho  bòidheach 
'am  broilleach  na  coille  'us  bha  Cruachan  agus  na 
monaidhean  mu  'n  cuairt  dhi  na  'n  sreath  air  thoiseach 
oirnn,  bha  gorm  cho  àillidh  ri  fhaicinn  air  na  mul- 
laichean  agus  an  spèur  cho  soilleir  le  dearsadh  na 
grèine  oir  bha  i  glè  theth  ged  a  bha  osag  ghaoithe  ann. 
Le  sealltuinn  'n  ar  dèigh  bha  sinn  a  faicinn  na  'm 
monaidhean  troimh  'n  d'  thàinig  sinn. 

Aig  Dailmhàili  tha  'n  rathad  a  ruith  fodh  sgàile 
chraobhan  gus  an  d'  ràinig  sinn  an  Tigh-òsda  a  tha  na 
sheasamh  leis  fhein.  Tha  'n  eaglais  air  a  suidheachadh 
gu  grinn  a  measg  chraobh  an  iochdar  a'  ghlinne,  cha 
robh  mòran  sluaigh  an  so  agus  bha  na  bh'  ann  diubh 
glè  bhèusach.  Tha  Dailmhàili  trì-rnile-deug  bho  Thigh- 
an-Droma.  Chaidh  ceithir  eich  a  chur  's  a'  charbad 
againn  an  so  ga  'r  tarruing  suas  an  uchdach  a  bh'  air 
thoiseach  oirnn,  oir  bha  i  fada  agus  cas,  thàinig  sinn 
aig  a  mullach  am  fradharc  Loch  Odha  agus  gu  dearbh 
is  breagha  e.  Thug  iad  a  phaidhir  thoisich  de  na  h-eich 
as  a'  charbad  ann  an  so.  Tha  Loch  Odha  a'  gabhail  air 
adhart  fada  null  uaithe  so  agus  fhuair  sinn  plathadh  de 
chaisteal  ainmeal  Chillchùirn  agus  de  cheann  an  loch 
le'  mhonaidhean  àillidh  ris  an  làimh  dheis,  agus  de  dh' 
eileanan  Innis-Eil  agus  Airdchon  us  feadhain  eile'  bu 
lugha.  Tha  iad  ag  ràdh  gum  bheil  aon  de  shinnsir- 
eachd  teaghlach  Earraighàidheal  air  àmhlac  'an  Innis- 
Eil.  Tha  deich-mile-fichead  a  dh'  fhad  's  an  loch, 
agus  mar  a  tha  e  a  fosgladh  sios  tha  na  cnuic  mun 
cuairt  da  dol  'n  as  ìsle.     An  dèigh  dol  mu  'n  cuairt  de 

cheann  an  loch  ghabh  sinii  seachad  air  dàduich  'us  bha 
grùnnd  gle"  bhriste  againn,  bha  sinn  a  faicinn  slèibhtean 
àrda  a  null  uainn  ag  &righ  os  cionn  an  fheadhain  bu 
dlùithe.  Bha  beithe  's  darach  agus  mòran  rainnich  a 
fàs  an  so  air  na  cnuic  agus  a  measg  nan  creag  direach 
mar  a  bha  iad  'an  Inbher-Lòchaidh  agus  ri  taobh 
Lochial.  Bha  grùn  sluaigh  an  sud  's  an  so  ach  cha 
robh  moran  ann.  Bha  ceithir  dhe  na  h-eich  agam 
fhein  'g  ar  feitheamh  aig  aite  an  iochdar  Ghleann- 
Aora  ris  an  abras  Crois-nan-Slèuchdach,  tha  e  mu 
shia  mìle  bho  bhaile  Inbher-Aora  agus  's  ann  an  so  a 
tha  òighreachd  an  Diùc  a'  tòiseachadh.  Bha  Liùsaidh 
'us  Lathurna  ann  an  so  'g  ar  feitheamh  agus  iad  a' 
sealltuinn  cho  chiatach  agus  cho  toilichte.  Bha 
Lathurna  a'  marcachd  agus  lean  Liùsaidh  sinn  anns 
a'  charbad  a  th'  aice  air  son  nan  each  beaera.     Thàinig 

O  O 

sinn  goirid  an  dèigh  sin  gu  bogha  buadhach  air  an  robh 
an  Gàidhlig — "  Ceud  mile  fàilte  do  'n  Bhan-rìgh  a  dh' 
Inbher-Aora."  Thàinig  boireannach  anabarruch  som- 
alta — bean  tuathanaich  a  chloinn  'ic  Artair — far  an 
robh  mi  le  bad  fhlùraichean,  agus  shin  leanabh  a  bh' 
aice  na  gairdeanan  dhomh  e. 

Ghabh  sinn  air  adhart  troimh  Ghleann-Aora  agus 
oir  chraobhan  air  gach  taobh  dhe  'n  rathad  air  an  robh 
sinn  mar  a  bha  sinn  a'  dlùthachadh  ris  a'  chaisteal.  An 
uair  a  ràinig  sinn  a  chadh'-chliath  bha  dithis  dhaoine 
àrmuichte  nan  seasamh  aice  agus  feadhan  eile  dhiubh 
an  sud  's  an  so  fad  an  rathaid  a  dh'  ionnsuidh  a' 
chaisteil.  Bha  fèileachan  orra  a  bhreacan  nan  Caim- 
bealach  asms   còtaichean   donna   air   an   robh   bannan 

dearga,  bha  uireabal  coilich  dhuidh  'am  bonaid  gach 
fir  agus  gas  roid  oir  's  e  sin  suaicheantas  nan  Caim- 
bealach.  Bha  pìobairean  na  'n  saighdearan  saor- 
dheònach  a  mach  leòtha.  An  uair  a  ràinig  sinn  an 
caisteal  bha  na  saighdearan  saor-dheònach  iad  fhèin 
an  sin  na  'm  feileachan  's  na  'n  cotaichean  dearga — 
agus  muintir  nan  gunnaichean  mòra  an  eideadh  gorm 
air  an  robh  bannan  airgid.  'S  e  Lathurna  is  còirneal 
orra  agus  bha  iad  air  an  tarruing  an  òrdugh  'g  ar 
feitheamh  agus  bha  mòran  eile  ann  a  thàinig  a  ghabhail 
seallaidh.  Bha  Diùc  'us  Ban-diùc  Earraghàidheal  le  'n 
siathnar  nighean  aig  an  dorus  a  chur  fàilte  oirnn :  tha 
na  cèumanan  staidhreach  a  bha  air  taobh  muigh  an 
doruis  a  nise  fodh  ghloine,  tha  tigh  teth  air  son  fhlùr- 
aichean  air  a  chur  thairis  orra. 

Thug  an  Diùc  agus  a'  Bhan-diùc  sinn  gu  'r  seòm- 
raichean  fhèin  agus  tha  pàirt  dhe  'n  fheadhain  aig 
Liùsaidh  againn;  tha  iad  glè  chomhfhurtail  cha  'n 
'eil  iad  mor  ach  tha  iad  cho  suilbhere  agus  sealladh  cho 
breagha  againn  uatha  de  Loch-Fme.  Eàinig  sinn  mu 
aon  uair  'us  ghabh  sinn  ar  tràth-nòin  aig  dà  uair,  cha 
do  shuidh  leam  ach  Liùsaidh  'us  Beatrais  agus  Lath- 
urna,  ghabh  sinn  e  ann  an  seòmar-cuideachda  grinn  na 
Ban-diùc,  tha  e  aig  cosan  na  staidhreach  agus  obair 
ghrèis  air  a  bhalla  aige.  Fhritheil  am  Brùnach  ormsa 
mar  a  lean  e  air  a  dheanamh  aig  na  h-uile  tràth  fhad  's 
a  dh'  fhan  sinn  an  so,  agus  chuidich  dhà  no  trì  de  sheir- 
bhisich  an  Diùc  e.  An  dèigh  ar  tràth-nòin  chaidh  sinn 
do  sheòmar  cuideachda  mor  an  tighe,  's  ann  's  an  t-seò- 
mar  a  tha  's  an  ath-dhorus  ris  a  ghabh  sinn  ar  tràtli- 

nòin  an  1847,  an  uair  a  bha  Lathurna  mu  dhà  bhli- 
adhna  'dh'  aois.  Tha  niise  air  tilleadh  an  so  nio 
chreach !  gun  fhear  mo  ghaoil  na  m'  chuideachda  agua 
Lathurna  na  chliamhuinn  dhomh,  "  cha  'n  'eil  carraig 
air  nach  caochail  sruth  ! " 

Tha  Morair  agus  Ban-mhorair  Dufferin  a'  fuireach  'an 
so  an  dràsda  agus  bha  iacl  air  thoiseach  orm  'an  seòmar- 
na-cuideachd  an  uair  a  chaidh  mi  ann,  agus  bha  'n 
Piidire  Iain  MacNeil  ann  agus  a'  bhean  a'  Bhan- 
mhorair  Emma.  'S  ise  aon  phiuthar  an  Diùc,  agus  is  e 
seann  duine  ciatach  a  th'  annsan,  tha  e  ceithir  fichead 
bliadhna  a  dii'  aois  bha  e  aon  uair  na'  Theachdaire 
Bìoghail  agamsa  ann  an  Persia.  Chaidh  mi  suas  an 
staidhir  an  dèigh  sin  a  leigeal  m'  anail  agus  thug  mi 
greis  air  tarruing  monaidhean  breagha  Aird-Chona- 
ghlais,  bha  sealladh  gasda  agam  dhiubh  bho  uinneag  na 
turait  sam  bheil  seòmar  m'  eididh,  ghabh  mi  tea  an 
deigh  sin  agus  dh'  fhalbh  mi  gu  Croit-a-bhille  le  Liù- 
saidh  agus  Beatrais  chaidh  sinn  troimh  cuid  dhe  'n 
choille  anns  am  bheil  craobhan  faibhili  anabarruch 
breas,ha  agus  feadhain  ghiuthais  cuideachd  ohabh  sinn 

o  o  o  o 

an  rathad  àrd  air  adhart  seachad  air  Beallach-an-Fhua- 
rain  agus  bha  cnuic  uaine,  'us  craobhan,  darach  'us 
rainneach  a  measg  talamh  briste  fad  an  rathaid  mar  a 
bha  e  aig  taobh  Lochial  chaidh  sinn  seachd  air  baile 
beag  Acha-nan-goll  a  tha  ri  bun  cnuic  agus  ràinig  sinn 
àllt  bras  ris  an  abrar  uisge  Dhùghlais.  Thill  sinn  'us 
lean  sinn  an  t-àllt  bòidheach  so  air  son  greis  gus  an 
deachaidh  sinn  seachad  air  bothain  agus  air  tuathana- 
chas  bheag  agus  an  sin  ràinig  sinn  cladach  maiseach 

taobh  Loch-Fme.  Mar  a  chaiclh  sinn  air  adhart  bha 
dol  fodha  na  greine  a'  tilgeadh  dearg  cho  àillidh  air  na 
sk'ibhtean,  bha  dath  an  òir  orra  dìreach  roimh  sin  agus 
cha  b'  urrainn  dhomh  a  bhuaidh  a  bh'  aige  so  innseadh, 
bha  e  cho  breagha.  Bha  'n  sealladh  cho  àillidh  suas  's 
a  sios  an  cladach  agus  faileas  gach  ni  ri  fhaicinn  anns 
an  loch  chiùin  cho  bòidheach. 

Ghabh  sinn  dhachaidh  roimh  bhaile  beag  Inbher- 
Aora  'a  tha  làimh  ri  cadh'-chliathan  a  chaisteil,  tha 
sealladh  grinn  againn  dheth  bho  'n  uinneig  agamsa. 
'S  ann  aig  a  chìthe  beag  a  thàinig  sinn  air  tìr  'an 
1847,  agus  tha  sean  chrois  Cheilteach  a  tha  gu  math 
neònach  direach  os  a  chionn  's  e  Baile-na-siorramachd 
e  agus  tha  dà  thigh  -  òsda  ann  trì  eaglaisean  agus 
priosan,  ghabh  sinn  sràid  anns  a'  ghàradh  an  dèigh 
tilleadh  agus  chaidh  sinn  a  stigh  aig  deich  mion- 
aidean  an  dèigh  seachd.  Leig  mi  m'  anail  greis,  'us 
thug  mi  tacan  air  sgriobhadh,  ghabh  sinn  ar  dinneir 
aig  leth-uair  an  deigh  h-ochd  anns  an  t-seòmar  's  an  do 
ghabh  sinn  ar  tràth-nòin.  Ghabh  an  Diùc  'us  a'  Bhan- 
diùc,  Liùsaidh,  Beatrais,  agus  Ban-mhorair  Churchill, 
an  dinneir  leam,  chaidh  mi  greis  bheag  do  sheòmar-na- 
cuideachd  'us  bha  'morair  Cailein  ann  leis  a'  chòr  dhe 
'n  teaghlach,  bha  triùir  mhinistearan  ann — an  Dr  Mac- 
ghriogair,  an  Dr  Dònull  Macleòid,  agus  Mr  Story,  tha 
iad  uile  a  fuireach  s'  a'  chaisteal  an  dràsda,  agus  bha 
na  daoine  uaisle  a  leanas  ann ;  Morair  Ardmillan  a 
tha  'n  so  air  ceann  na  cùirte  na  bhreitheamh,  Fear- 
gairm  na  siorramachd ;  Caimbeulach  Acha-na-cloiche, 
agus   Mr  Eachunn  MacNeil  Ugadail   agus    a'  bhean, 

agus  feadhain  eile  sheòl  Mr  MacNeil  bràiste  dhomh 
a  fhuair  aon  de  shinnsireann  bho  Rìgh  Raibeart  Bruce, 
tha  e  coltach  ris  a'  bhràiste  Lathurnach. 

Diardaoin,  an  treas  latha  fichead  de  rnhìos 
meadhoin  an  Fhorjhair. 

'S  e  'n  latha  brònach  so  co-ainm  an  latha  bho  chionn 
tri  bliaclhna  air  an  do  chaill  mise  mo  phiuthar,  agus 
is  goirt  a  tha  mi  'g  a  h-ionndruinn. 

Tha  maduinn  bhreagha  ann,  ghabh  mi  mo  thràth- 
maidne  le  Liùsaidh  agus  Beatrais  'n  am  sheòmar  suidhe 
fhèin  aig  ceathramh  roimh  dheich.  'S  e  'n  seòmar 
suidhe  agamsa  an  seòmar  cadail  is  àbhaist  a  bhi  aig 
Liùsaidh  ach  chuir  i  fhein  an  òrdugh  e  air  mo  shonsa, 
agus  chuir  a'  Bhan-diùc  dealbh  Bhaile-Mhoireil  ann  an 
oisinn  de — dealbh  a  leithid  an  fhir  a  rinn  Becker.  Tha 
'n  seòmar  èididh  ìs  àbhaist  a  bhi  aig  Lathurna  far  an 
fhir  so,  tha  e  na  sheòmar  suidhe  aig  mo  dhà  bhean- 
fhrithealaidh  agus  tha  Anna  a'  cadal  ann.  Tho  mo 
sheòmar  cadail  an  dèigh  sin  agus  a  rithist  an  seòmar 
grinn  a  tha  's  an  turait  le  'dhà  uinneig,  a  h-aon  dhiubh 
a'  sealltuinn  ri  monaidhean  breagha  Aird-chonnaghlais 
agus  an  tè  eile  a'  sealltuinn  ris  an  dorus  bheòil,  ris 
an  drochaid — agus  ris  na  craobhan  breagha  a  tha  sios 
fodh  'n  tigh.  Tha  mo  bhean  èididh  Aimili  Dittweiler 
s'  an  ath  sheòmar  ris  an  fhear  sam  bheil  mìse  'g  cadal 
agus  Beatrais  's  an  t-seòmar  is  fhaisge  dhi — am  fear 
is  àbhaist  a  bhi  na  sheòmar  suidhe  aig  Liùsaidh. 

Chaidh  mi  'mach  aig  beagan  an  dèigh  aon-uair-deug 
a  ghabhail  sràid  le  Beatrais  agus  Liùsaidh,  thionndaidh 

sinn  a  stigh  do  'n  choille  agus  ghabh  sinn  an  rathad 
iosal  gu  cnoc  a  tha  mu  choinneamh  an  tighe  ris  an 
abrar  Dùn-na-cuaich,  cha  mhòr  nach  'eil  coille  air 
gu  ruig  a  mhullach,  agus  tha  tùr  air  a  thogail  air, 
choisich  sinn  air  adhart  fodh  sgàile  chraobhan  breagha 
's  e  faibhili  a  bha  'm  mòran  dhiubh  agus  bha  craobhan 
giubhais  ann  a  chuir  pàirce  Windsor  agus  Eheinhardts- 
brunn  na'  m'  chuimhne,  choisich  sinn  greis  air  adhart 
agus  ràinig  sinn  tobar  agus  bothan  beag  anns  am  bheil 
cailleach  chearc  an  Diùc  a'  fuireach.  Thàinig  boir- 
eannach  sunndach  air  an  robh  coltas  deadh  nadur 
a  mach  far  an  robh  sinn  's  e  Bean-mhic-Neacail  a 
theirear  rithe,  phòg  i  làimh  Liùsaidh  agus  an  uair  a 
chunnaic  i  mise  thuit  i  air  a  glùinean  'us  thuirt  i  ri 
Liùsaidh,  "  Ciamar  a  bhruidhneas  mi  rithe  ?  "  Chaidh 
sinn  a  stigh  do  'n  bhothan  agus  tha  sean  bhoireannach 
eile  ann  a  tha  ceithir  fichead  bliadhna  a  dh'  aois,  bha 
i  coimhead  cho  tòiseal  ghlan  le  a  currachd  geal  bòidh- 
each  air  a  ceann,  ghabh  sinn  beagan  air  adhart  agus 
an  dèigh  sin  thill  sinn  ri  taobh  na  h-aibhne,  tha  i 
làn  èisg  agus  tha  i  a  ruith  a  stigh  do  'n  mhuir  glè 
dhlùth  air  a'  cliaisteal.  Bha  sinn  air  ais  a  stierh  aig 
fìchead  mionaid  roimh  aon  uair.  Ghabh  sinn  ar  tràth- 
nòin  aig  dà  uair  dìreach  mar  a  ghabh  sinn  an  dè  e. 
Bha  'n  lath  trom  ach  bha  e  soilleir  agus  bha  'n  turadh 
ann.  Thug  mi  greis  a'  tarruing  dhealbh  agus  a'  cur 
dhaithean  orra. 

Chaidh  mi  mach  na'  m  charbad  fosgailte  fhèin  aig 
ceathramh  an  dèigh  ceithir  agus  Bourner  air  cheann  na 
srèine,  bha  Liùsaidh,  Beatrais,  'us  a'  Bhan-diùc  leam.    An 

dèigh  dhuinn  gabhail  greis  air  adhart  air  an  rathad  air 
an  robh  sinn  an  dc  thionndaidh  sinn  a  stigh  air  rathad 
coillteach  Eas-a-chosain  far  am  bheil  caochladh  sheòr- 
sachan  de  chraobhan  breagha  giubhais.  Chuir  meudacl  n  l 
cuid  dhiubh  Eberstein  a  tha  dlùth  air  Baden  'n  ani 
chuimhne,  ghabh  sinn  air  adhart  air  an  rathad  a  chaidh 
a  dheanamh  air  mo  shonsa  'an  1871  agus  ris  an  abrar 
"  Eathad  carbaid  na  Ban-rìgh "  gus  an  d'  ràinig  sinn 
an  Leachdain-mhor  agus  bho  sin  fhuair  sinn  sealladh 
ciatach  air  an  loch  agns  air  na  sleibhtean  a  tha  mu 
'n  cuairt  dhe,  Beinn  Fhìn  's  a  Bheinnbhuidhe  agus 
mar  sin  sios.  Tha  'n  rathad  glè  chas  a  dol  gu  lochan 
a  th'  ann  air  son  cluich  air  an  eigh  agus  gu  Black 
Bull  Cottage ;  ghabh  sinn  thar  drochaid  Charlonnain 
sios  a  dh'  ionnsuidh  an  eas  agus  air  ais  gu  ruig  an 
Dubh-Loch  fodh  sgàile  chraobhan  faibhili  a  tha  toinn- 
eamh  am  meòir  na  cheile  os  cionn  an  rathaid.  Chaidh 
a  h-aon-deug  dhiubh  a  leagadh  leis  an  stoirm  bho  chionn 
dà  bhliadhna  agus  b'  e  mòr  am  bèud  e !  tha  dà  cheud 
bliadhna  bho  na  chuireadh  iad  le  Marcus  Earraghàidh- 
eal.  Thàinig  sinn  ann  an  tiota  gun  dùil  ris  am 
fradharc  an  Dubh-Loch,  agus  is  bòidheach  e,  cha  'n  'eil 
coltas  sam  bith  aige  ris  an  Dubh-Loch  againne.  Tha 
am  fear  so  air  a'  chuartachadh  le  cnuic  uaine  choillteach 
agus  Gleann  Siora  àillidh  le  choilltean  dlùth  a  null  ri 
'chùl,  ghabh  sinn  air  adhart  ri  taobh  na  làimhe  deise  a 
dh'  abhuinn  Shiora  gus  an  d'  ràinig  sinn  tuathanachas 
an  Druimliath  a  tha  air  a  shuidheachadh  gu  bòidheach 
ri  eudan  cnuic.  Chaidh  sinn  seachad  air  aon  no  dhà 
eile  dhe  thiejhean  thuathanach  a<nis  's  e  seann  tigh  gle 


BHO  m'  leabhar-latha.  271 

neònach  a  bha  'n  aon  diubh.  Bha  ar  tea  cleanta  againn 
leinn  'us  ghabh  sinn  ann  an  so  i  'us  thaitinn  na  h-uile 
goireas  a  bh'  againn  air  a  son  gu  math  ri  Ealasaid — a 
Bhan-diùc — thill  sinn  air  ais  air  an  rathad  cheudna 
agus  air  adhart  ri  taobh  a'  chladaich.  Fhuair  sinn 
dachaidh  aig  deich  mionaidean  roimh  sheachd.  Bha 
turas  toilichte  againn  ach  bha  gaoth  àrd  ann  'us  i  gu 
math  fuar. 

Shuidh  Liùsaidh,  Beatrais,  'us  a'  Bhan-diùc  ai«  an 
dinneir  leam,  agus  bha  Morair  agus  Bhan-mhorair 
Dufferin  ann  agus  an  Eidire  Iain  MacNeil  agus  a' 
Bhan-mhorair  Emma  a  bhean  direach  mar  a  bha  iad  an 
de.  Chaidh  mi  air  son  uine  ghoirid  an  dèigh  sin  do 
sheòmar-na-cuideachd  agus  rinn  an  Diùc  cuid  de  na 
h-aoidhean  aithnichte  dhomh.  An  siorram  Mr  T.  Irvine 
bho  Drum  'an  Siorramachd  Abareadhain,  agus  Mr  I.  Mac- 
Challum  Pholtalloch,  duine  a  tha  glè  bhreagha,  ghabh 
a  mhac — a  tha  na  dhuine  mòr  àrd — a  dhinneir  leinn 
an  dè,  tha  an  nighean  aige  an  dèigh  mac  do  Gathorne 
Hardy  a'  phòsadh.  Bha  'n  Bidire  Seòrus  agus  Ban- 
tighearna  Home  ann,  tha  iadsan  a'  fuireach  direach  mu 
choinneamh  a'  bhaile  ;  's  esan  'us  fear-ionaid  siorram  ann 
agus  is  nighean  peathar  ise  do  'n  Eidire  F.  Grannt. 
Chaidh  mise  suas  an  staidhir  le  Beatrais  agus  Sìne 
Churchill.  Bha  Liùsaidh  daonnan  a  fuireach  gu  h-iosal 
le  càch. 

Dihaoine,  an  ceathramh  latha  fichead  de  mhìos 
meadhoin  an  Fhoghair. 

Bha  dìle  'us  doireann  ann,  ghabh  mi  mo  thràth- 
maidne  le  'm  dhithis  ni^hean  ghaolaich.    Thog  an  latha 

'us  cliaidh  mi  a  mach  le  Liùsaidh  agus  Beatrais,  aig 
beagan  an  dèigh  dhà-uair-dheug  ràinig  sinn  a  chadh'- 
chliath  a  th'  aig  na  stàbuill  a  tha  'am  "Pàirce  na  'n 
Siristean  "  us  sheall  sinn  air  na  h-eich  againn  fhèin  'us 
air  an  fheadhain  aig  Liùsaidh.  Chunnaic  nii  cuileinn 
beag  ann  cuideachd  agus  bu  nighean  i  do  shean  Frisky 
bhochd  a  bh'  aig  Liùsaidh  ;  ghabh  sinn  an  deigh  sin  air 
adhart  ri  cùl  nan  stàbull  far  am  bheil  craobhan  fior 
bhreagha  de  ghiubhas,  ghabh  sinn  a  rithist  an  rathad 
direach  troimh  'n  gharadh  chàil  agus  seachad  air  craobh 
de  ghiuthas  nadarruch  a  tha  anabarrach  àrd  agusgarbh. 
Thill  sinn  a  stigh  aig  fichead  mionaid  roimh  aon  uair. 
Bha  'n  latha  gle  ghruamach  dorcha. 

An  dèigh  ar  tea  aig  ceathramh  an  deigh  còig  dh'  fhalbh 
mi  le  Liùsaidh,  'us  Beatrais,  agus  Sìne  Churchill  anns  a 
charbad  bha  'n  t-uisge  ann  an  uair  a  dh'  fhalbh  sinn 
ach  thàinig  e  gu  dortadh.  Ghabh  sinn  an  rathad 
uaigneach  air  an  do  choisich  sinn  roimhe  agus  ràinig 
sinn  an  t-eas  is  motha  a  th'  air  abhuinn  Aora.  'S 
e  Linne  'Ghlutainn  a  theirear  ris  agus  tha  e  glè  bhòidh- 
each.  Thàinig  sinn  as  a'  charbad  an  sin  a  choiseachd 
thairis  air  drochaid  mhaide  air  nach  robh  Liùsaidh  no 
càch  toileach  dol  thairis  anns  a'  charbad,  tliill  sinn 
dachaidh  air  an  rathad  mhòr.  Bha  'n  latha  air  togail 
gu  breagha  an  sin  agus  ghabh  sinn  seachad  air  tigh- 
òsda  Inbher-Aora,  air  adhart  troimh  chadh'-cliliath  a 
tha  daonnan  fosgailte  agus  suas  an  rathad  ris  an  abair 
iad  am  Beurla  an  "Town  Avenue."  Tha  e  air  cùl  a 
bhaile,  tha  e  dlùth  air  mìle  'dh'  fhad  agus  craobhan 
breagha  faibhili  a'  toinneamh  am  meòir  'na  chèile  os  air 

cionn.  Thill  sinn  air  an  rathad  a  bha  eadar  na  crao- 
bhan  Teile  ann  am  pàirce  na  'm  fiadh  agus  a  stigh  air 
cadh'-cliath  a  blia  làmh  ris  an  àilean  a  th'  air  son 
Fearaschuideachd  na  'n  uaislean,  aig  leth-uair  an  dèigh 
sia  uairean.  Bha  luchd  na  'm  pìcean  air  gheàrrd  fad 
an  latha,  's  ann  de  thuath  an  Diùc  iad. 

Ghabh  sinn  ar  dinneir  aig  leth-uair  an  deigh  ochd 
air  son  a  bhi  deas  a  dhol  gu  dànnsadh  a  bha  ri  bhi 
ann.  Cha  robh  leam  aig  an  dinneir  ach  Liùsaidh, 
Beatrais,  agus  Sìne  Churchill.  Chaidh  mi  tiotan  an 
deigh  sin  do  sheomar  na  cuideachd  agus  rinn  an  Diùc 
aitlmichte  dhomh  an  Eidire  Dònull  Caimbeul  Dhun- 
's-da-Innis  agus  a'  bhean  agus  Mr  Caimbeul  bho 
Inblieratha  ùr,  air  Loeh-Odha.  Tha  'n  Eidire  Dònull 
Caimbeul  ag  giulan  Iuchair  mar  shuaicheantas  air  e  bhi 
na  fhear  gleidhidh  air  Caisteal  Dhun-'s-da-Innis.  Tha 
e  eadar  dà-fhichead  'us  leth-cheud,  agus  bha  e  an  làn 
èideadh  Gàidhealach,  mar  a  bha  Mac-Challum  Pholtal- 
lach  cuideachd  agus  na  uaislean  eile  a  bha  's  an  làthair. 
Mu  leth-uair  an  dèigh  deich  chaidh  sinn  anns  a'  char- 
bad  a  null  do  'n  Phàilliunn  a  bh'  aca  air  a  chur  suas 
air  son  an  tuath  uile  'dhol  a'  dhànnsa  ann.  Chaidh 
Liùsaidh,  Beatrais,  agus  Sìne  Churchill  ann  leamsa, 
ann  an  carbad  an  Diùc.  An  uair  a  ràinig  sinn  chuir 
an  Diùc,  Latharnu,  agus  Cailean,  fàilte  oirnn,  agus 
bha  a'  Bhan-diùc  le  'cuid  nighean  'us  mnathan  uaisle 
eile  'g  ar  feitheamh  aig  ceann  shuas  ùrlair  àrd  air  an 
do  shuidh  sinn  uile.  'S  e  seòmar  mòr  fada  breagha  a 
bh'  ann,  tha  mi  cinnteach  gu  'n  robh  e  ceud  agus  deich 
troidhean  fichead  a  dh'  fhad.     'S  ann  an  uair  a'  phòs 

Liùsaidh  'chaidh  'chur  suas.  Bha  e  'an  òrdugh  gle* 
bhreagha  le  brataichean  agus  tha  mi  cinnteach  gun 
robh  eadar  seachd  'us  ochd  ceud  sluaigh  ann,  eadar 
an  tuath  's  a  mnathan  agus  an  clànn,  agus  na  bh'  ann 
de  mhuinntir  a'  bliaile ;  ach  an  dèigh  uile  bha  de 
dhànnsaichean  gallda  aca  agus  nach  robh  an  gnothuch 
coltach  ris  na  bàlachan  is  àbhaist  a  bhi  againne  anns 
nach  bi  ni  eile  ach  ruidhleachan.  'S  ann  a'  Glascho 
a  thàinig  a  chòisir-chiùil  ach  cha  b'  urrainn  doibh 
ruidhle  a'  chluich  agus  b'  fhèudar  do  na  piobairean  an 
cluich  air  an  son,  's  ann  le  ruidhle  a  dh'  fhosgail  am 
bàl.  Dhànns  Liùsaidh  leis  a'  Bhrùnach  agus  Beatraia 
le  aon  a  dh'  fhorsairean  an  Diùc ;  ged  nach  b'  e  an 
ceòl  freagarach  a'  chluich  a  chòisir  -  chiùil  dhoibh, 
chluich  na  piobairean  an  dèigh  sin  'us  dhànns  Sìne 
Churchill  ruidhle  leis  a'  Bhrùnach  agus  dhànns  Anna 
Dhònullach  le  Frànnsaidh  Clèireach.  Dhànns  Liùsaidh 
'us  Beatrais  ruidhle  eile  le  Mr  Iain  Caimbeul  'us  fear- 
eigin  eile.  Bha  "  schottische  "  aca  an  dèigh  sin  agus  bha 
iad  coltach  ri  bhi  glè"  ghaolach  air,  bha  tuilleadh  ruidh- 
leachan  aca  agus  mu  dheireadh  dhànns  Liùsaidh  'us 
Beatrais  "  tempete  "  leòtha.  An  toiseach  a'  ghnothuich 
ghabh  Mr  Iain  Caimbeul  'us  feadhain  eile  òrain  Ghaidh- 
lig.  Bha  cuimhne  agam  air  feadhain  a  chaidh  a  sheinn 
dhuinn  an  1842  le  luchd  iomraidh  a  bhàta  air  Loch- 
Tatha.  Thill  sinn  dachaidh  an  uair  a  sguir  an  dànnsadh 
ais  leth  uair  an  deicrh  dà-uair-dheug. 

Diaathurna,  an  còigeamh  latha  fichead  de 

mhlos  meadhoin  an  Fhor/hair. 

Bha  'n  dìle  uisge  ann.  An  tràth-maidne  mar  a  b' 
àbhaist  le  m'  dhithis  chloinne  ghaolach — bha  m'  fheu- 
dail  Liùsaidh  cho  chaoimhneil  agus  cho  fritheilteach 
agus  i  cho  iomaguineach  air  son  mise  agus  mo  sheir- 
bhisich  a  bhi  air  ar  deanamh  comhfhurtail  agus  i  cho 
smuaineachail  air  gach  ni.  Thog  an  latha  agus  aig 
leth-uair  an  deigh  aon-uair-deug  chaidh  mi  mach  a 
ghabhail  sràid  le  Liùsaidh  gu  ruig  Tigh-nan-con  agus 
air  adhart  gu  abhuinn  Aora.  Chaidh  Beatrais  a  mach 
le  Sìne  Churchill  agus  leis  na  caileagan  òg  eile.  Bha 
'n  abhuinn  gle  iosal  an  uair  a  chunnaic  sinn  Diardaoin  i, 
ach  bha  i'  nise  air  at  gu  mor.  Chunnaic  sinn  na  coin 
agus  an  Iolair  a  th'  aig  Tig-nan-con ;  chaidh  sinn  bho 
sin  a  dh'  ionnsuidh  a  gharaidh-chàil.  Tha  measan 
OTÌnne  'us  craobhan  anabarruch  brea^ha  ann.    Thill  sinn 

o  o 

dhachaidh  aig  fichead  mionaid  roimh  aon  uair,  ghabh 
sinn  ar  tràth-nòin  uiar  a  b'  àbhaist. 

Thug  Liùsaidh  mi  'dh'  fhaicinn  sean  mhaighdean 
uasal  chòir  de  chloinn  'ic  'Ghibean,  a  bha  ro  bhochd 
na  slàinte  air  son  tighinn  a  mach  'g  am  fhaicinnsa ; 
chriotuich  i  guallain  Liùsaidh  agus  thnirt  i,  "  Tha 
sinn  uile  cho  ghaolach  air  a'  Bhan-phrionnsa ;  tha  i  na 
peata  againn  uile."  "  'S  e  Latharnu  am  peata  agaibh- 
sa,"  arsa  Liùsaidh  ridhe.  "  'S  e  gu  dearbh  arsa  ise  agus 
leis  a  sin  tha  sibhse  na  'r  peata  againn  gu  dùbailte." 
Mo  thruaighe  dh'  eug  i  beagan  an  deigh  sin. 

Chaidh  Liùsaidh,  Beatrais,  agus  an  Diùc  a  mach  leam 

aig  tleicli  rnionaidean  an  dèigh  cheithir  uairean,  bha  'm 
feasii'ar  soilleir  breagha  agus  ghabh  sinn  sgrìob  ehiataeh, 

O  O  O  O  O  ' 

ghabh  sinn  an  rathad  air  an  robh  sinn  Diciadaoin 
agus  latha  no  dha  eile  air  adhart  gu  Beallaeh-an-Fhu- 
arain  chaidh  sinn  troimh  phàirce  na  'm  fiadh  agus  bha 
moràn  chadh'-chliathan  ri  fhosgladh  agus  ri  dhùnadh 
innte,  oir  tha  iad  uile  air  an  cumail  glaiste  air  eagal  na 
'm  fiadh  a  dh'  fhaotuinn  a  mach,  ghabh  sinn  a  mach  as 
a'  so  taobh  thall  a'  Chroin-uillt  air  rathad  Chinn-loch-a- 
Gilp,  agus  ghabh  sinn  seachad  air  Dail-a-cheanna,  Cill- 
Iain,  Ach-nan-gobhal,  agus  Acha-an-droighinn.  Tha 
sean  chleachdadh  a  bha  uair-eigin  's  a  Ghàidhealtachd, 
aca  fhathasd  'an  Acha-nan-gobhal  agus  'an  Acha-an- 
droighinn.  Thug  an  Diùc  dhomh  an  cùnntas  ;i  leanas 
niu  'n  chùis : — 

Bha  gus  bho  chionn  gle  ghoirid  seann  dòigh  nèonach  aca  air 
roinn  an  fliearain  ann  an  Gàidhealtachd  na  h-Alba.  Bha  iad  a' 
togail  an  tighean  nan  grannan  an  taice  a  chèile  agus  bha  'm  fear- 
ann  aig  gach  baile  dhiubh  so  air  an  t-seann  dòigh  ris  an  abairte 
"  An  Roinn-ruith."  Bha  an  t-aon  mhonadh  aca  catorra  agus  blia 
an  cuid  spreidh  ag  ionaltradh  air  uile,  an  ceann  a'  cheile,  agus 
bha  croinn  air  an  tilgeadh  niu  'n  talamh  àitichte  los  gum  faigh- 
eadh  iadsan  aig  an  an  robh  droch  roinn  am  bliadhna  cothrom 
fhaotuinn  air  earainn  ni  b'  feàr  an  ath  bhliadhna.  'S  e  fior  sheann 
riaghailt  a  tha  'n  so  ach  cha  'n  'eil  i  na  riaghailt  ro  mhath  air  son 
an  fhearainn,  chuir  an  Ridire  Ionraic  Ma)rne  leabhar  a  mach  bhq 
chionn  ghoirid  mu  'n  chùis  so  agus  tha  e'  nochdadh  ann  gun  robh 
an  cleachdadh  so  aca  aon  uair  feadh  na  Roinn-Eòrpa  gu  leir,  agus 
gu  'm  bheil  e  fhathast  aca  's  na  h-Innsean.  Tha  na  croitean  aca 
a  nise  air  letli  anns  a'  Ghàidhealtachd,  agus  a  thigh  fhèin  aig  neach 
aìr  a  chroit  fhein  ged  a  tha  iad  fhathast  an  cuid  a  dh'  àiteachan  ag 
ionaltradh  an  spreidh  air  an  aon  mhonadh. 

'S  e  Ach-nan-cobhal  dlùth  air  Inbher-Aora  h-aon  dhe  na  seann 

bhailtean  so  agus  's  ann  an  1847  a  sguir  iad  de  chroinn  athilgeadh 
niun  fhearann.  Bha  sia  teaghlaich  dheug  an  uair  sin  's  a'  bhaile 
agus  fichead  achadh  beag  sgaptà  bho  chèile  aca  air  an  àiteach. 
Cha  robh  e  furasda  a  thoirt  orra  sgur  dhe  'n  t-seann  dòigh  so  ach 
mu  dheireadh  dh'  aontaich  iad  ris  gach  aon  diubh  a  leantuinn  ri 
earainn  fhèin  agus  feuchainn  ri'  dheanamh  ni  b'  fearr  bho  bhli- 
adhna  gu  bliadhna.  Tha  na  tighean  aca  fhathasd  an  taice'  cheile 
mar  a  b'  àbhaisd,  so  aon  de  'n  ghlè  bheagan  tha  anns  a'  Ghàidh- 
ealtaclid  a  nise  de  na  seòrsa  bhailtean  sin. 

Tha  iad  ag  ràdh  gur  iad  so  na  tha  a  nise  's  a  Gliàidh- 
ealteachd  de  na  bailtean  so.  Tha  'n  sluagh  a  tha  fuir- 
each  annta  a'  pòsadh  a  measg  a'  cheile  agus  'g  an  cumail 
fhein  air  leth  air  càch. 

Ghabh  sinn  air  adhart  eadar  monaidhean  iosal  neòn- 
ach  agus  iad  ag  èirigh  suas  cho  uaine  air  gach  taobh 
dhinn,  bha  'n  Diùc  ag  ràdh  gu  'm  bheil  lochain  am 
mullaichean  cuid  dhiubh  air  am  bheil  deadh  bliric. 
Sheall  e  gach  gleann  agus  gach  tuathanachas  a  bha 
niun  cuairt  dhuinn  agus  bha  naigheachd  air  choir-eigin 
aige  mu  gach  àite  a  chunnaic  sinn.  Thionndaidh  sinn 
an  deigh  sin  ris  an  làimh  chlì  a  stigh  troimh  choille 
dharaich  agus  seachad  air  an  obair  fhùdair  aig  an  Eidire 
S.  Caimbeul  agus  a  stigh  troimh  bhaile  beag  ris  an 
abrar  Coille-Bheaimain.  Cha  'n  'eil  ann  ach  sreath  de 
bhothain  bheaga  anns  am  bheil  an  fheadhain  a'  fuireach 
a  tha  'g  obair  's  an  obair  Fhùdair,  ghabh  sinn  bho  so  air 
adhart  gu  baile  beag  ris  an  abrar  an  Fhùrnais  anns  am 
bheil  an  sluagh  a'  f  uireach  a  tha  ag  obair  ann  an  creagan 
mòra  a  th'  aig  an  Diùc  ri  taobh  na  niara.  Theirear  an 
Fhùrnais  ris  an  àite  a  chionn  gun  robh  fùrnaisean  air 
an  cur  suas  ann  anns  a  cheud  bliadhna  mu  dheireadh 

air  son  leaghadh  luaìdh  a  bha  iad  a'  toirt  a'  Sasunn. 
Sheall  an  Diùc  dhuinn  an  seann  bhalla  briste  aig  aon 
diubh  agus  chaidh  sinn  seachad  air  aon  dhe  na  creagan. 
Bha  'n  rathad  air  an  deachaidh  sinn  air  adhart  ri  taobh 
cladach  Loch-Fme  agus  bha  e  cur  na  ni'  chuimhne 
taobh  Loch-ial  an  dèigh  dol  seachad  air  Banabhi  bha  de 
choille  mu  'n  rathad  air  gach  taobh,  craobhan  daraich, 
uinnsinn,  faibhili.  asms  gach  seòrsa  eile  agus  mòran  de 

'  '         O  O  O 

fhrith-choille  challtuinn  'us  de  phreasan  smioran.  Stad 
sinn  aiìj  rudha  ris  au  abrar  "  A  Pheighinn  mhòr "  far 

o  o 

am  bheil  Batairidh  aig  na  Saighdearan  saor-dheònach  air 
am  bheil  Latharnu  na  chòirneal;  agus  fhuair  sinn  seal- 
ladh  ciatach  bho  so  de  'n  mhuir  sios  ris  na  caoil  Bhò- 
dach'  agus  na  monaidhean  cumadail  bòidheach  a  tha 
nm  'n  cuairt  doibh.  B'  iad  monaidhean  Ardrishaig  an 
fheadhain  a  b'  fhaide  air  falbh  uainn  de  na  bha  sinn  a' 
faicinn.  Thug  mìse  greis  air  tarruing  dhealbh  an 
deigh  dhuinn  ar  tea  a'  ghabhail.  Ghabh  sinn  air  adhart 
air  rathad  a  Chinnmhòir,  Cille-Bhrìde  agus  Dail-a- 
cheanna.  Bha  'm  feasgar  aillidh  'us  fiamh  cho  bòidh- 
eadh  dhe  na  monaidhean  fad  air  falbh  agus  dhe  'n 
choille  a  bha  null  ri  cùl  a  bhaile.  Tharruing  mi  dealbh 
eile  de  na  bha  na  m'  fhradharc  bho  'n  Tigh-scoil  ùr  aig 
a'  Bhan-diùc  ris  an  abair  iad  Scoil-a-Chreagain. 

Fhuair  sinn  dachaidh  aig  leth-uair  an  dèigh  sia  \iair- 
ean.  A  thuilleadh  air  mo  dhà  nighean  fhein  bha  'n  Diùc 
agus  a'  Bhan-diùc  a  Bhan-mhorair  Dufterin,  agus  Cail- 
ean  Caimbeul  aig  an  dinneir  leam.  Chaidh  nii  mar 
a  b'  àbhaist  do  'n  t-sèomar-cuideachd  air  son  greis 
agus  chaidh  mi  'n  deigh  sin  suas  an  staidhir  gu  'm 

sheòmar  fhèin.     Dh'  fhan  Beatrais   le  Sìne  'us  leam 
jEhein. 

Didòmdch,  an  scàthamh  latha  fichead  de 
mhìos  meadhoin  an  Fhoghair. 

Bha  a'  mhaduinn  gle  fhliuch,  agus  an  deigh  ar  tràth- 
maidne  grinn  a  ghabhail  mar  a  b'  àbhaist  shuidh  mi  a 
sgTÌobhadh  'us  chuir  mi  romham  nach  rachainn  a  mach. 
Shearmonuich  an  Dr  MacGhriogair  dhuinn  'an  seòmar 
mòr  fada  na  dinneir  aig  ceathramh  an  deigh  dà-uair- 
dheug  chaidh  mi  an  dèigh  sin  do  'n  t-seòmar-cuideachd 
agus  do  'n  dà  Leabhar-lànn,  chuir  Liùsaidh  'us  Lathar- 
mi  am  fear  is  ùire  dhiubh  's  an  òrdugh  sam  bheìl  e. 
Tha  dealbhan  gle  bhreagha  'an  seòmar-na-cuideachd, 
tha  dealbh  an  Diùc  dhe  'n  deachaidh  an  ceann  a  thoirt 
ann,  agus  tha  dealbh  Field-Marshal  Conway  ann  a 
bh'  air  a  tharruing  le  Gainsborough  tha  dealbh  an  Diùc 
Gilleaspuig  ann  a  thog  an  Caisteal,  agus  dealbh  a 
bhoireannuich  bhreau;ha  a  bu  shean-mhathair  do  'n 
Diùc  so,  bha  i  'n  toiseach  pòsda  aig  Diùc  Hamilton 
agus  an  dèigh  sin  aig  Diùc  Earraghàidheal. 

Ghabh  sinn  ar  tràth-nòin  mar  a  b'  àbhaist,  chaidh 
mi  'n  dèigh  sin  suas  an  staidhir  agus  aig  fichead  mionaid 
roimh  cheithir  chaidh  mi  'ghabhail  sràid  le  Liùsaidh,  'us 
Beatrais,  agus  Sìne  Churchill  air  adhart  ri  taobh  na 
h-aiblme,  thàinig  i  thairis  air  an  rathad  mhor  feadh  na 
h-oidhche  leis  an  tuil  a  bh'  innte,  ràinig  sinn  an  ceud 
eas,  ris  an  abrar  "  Eas  a  mhuilear  "  ach  cha  'n  'eil  e  cho 
breagha  'ri  "  Eas-a-gharbh-uillt."  Thachair  cuid  de  'n 
bhuidheann  oirnn  a'  tilleadh,  agus  an  dèigh  coiseachd 

greis  ri  taobh  'na  h-aibhne  chaidh  sinn  do  'n  charbad 
'us  ghabh  sinn  a  dh'  ionnsuidh  an  eas  mheadhoin  ris 
an  abrar  "  Eas-a-chlaidheamh "  far  an  d'  thàinig  sinn  a 
rithist  as  a'  charbad  a  dh'  fhaotuinn  sealladh  math  de  'n 
eas ;  ràinig  sinn  "  Eas-a-ghlutain  "  an  deigh  sinn,  agus  be 
sin  an  treas  fear,  cliaidli  sinn  suas  greis  de  Ghleann- 
Aora  an  dèigh  sin  seachad  air  Sròn-màgachain  a  dh' 

ionnsuidh  na  Tullaich  agus  air  ais  a  rithist  seachad  air 
na  stàbuil  agus  a  stigli  air  an  rathad  a  tha  tighinn  bho  'n 
bhaile  agus  bha  sinn  a  stigh  aig  deich  mionaidean  an 
deigh  sia. 

Ghabh  mi  tca  le  Beatrais  agus  Liùsaidh,  bha  iad  car 
fada  gun  tilleadh,  thug  mi  greis  an  dèigh  sin  air  leugh- 
adh  amis  air  sgrìobhadh.     A  thuilleadh  air  Liùsaidh  's 

O  O 

air  Beatrais  bha  Latharnu,  'us  Ealasaid  Chaimbeul,  Sìne 
Churchill,  agus  Seanalair  Ponsonby  aig  an  dinneir  leam. 
Chaidh  sinn  mar  a  b'  àbhaisd  air  son  ùine  ghoirid  do 
sheòmar-na-cuideachd. 

Diluain,  an  seachdamh  latha  fichead  de 
mhìos  meadhoin  an  Fhoghavr. 

Bha  'n  oidhche  gle  fhiadhaich,  bha  'n  dìle  's  an  doir- 
eann  ann,  agus  bha  iad  ag  innseadh  dhuinn  gun  robh 
tein'  athair  'us  tàirneinich  ann.  Piinn  mi  beagan  sgrìobh- 
aidh  an  deigh  ar  tràth-maidne  grinn,  agus  chaidh  mi' 
mach  le  Liùsaidh    an  deigh   aon-uair-deu<r  'us   choin- 

nich  an  Diùc  's  a'  chuideachd  eile  sinn  goirid  bho  'n 
tigh,  agus  chuir  mise  craobh  òg  de  sheudar  Lebanoin, 
tliug  a'  Bhan-mhorair  Einma  NicNeill  an  siol  as  an 
do  chinn  i  dhachaidh  leatha  as  an  àirde  'n  ear.     Ghabh 


BHO  m'  leabhar-latha.  281 

sinn  air  adhart  bho  sin  a  dh'  ionnsnidh  an  rathaid  a 
tha  dol  gu  taobh  na  h-aibhne  agus  chnir  mi  craobh  da 
ghiubhas  geal  direach  mu  choinneamh  te  anabarrach 
breagha  dhe  'n  do  ghabh  Ailbeart  moran  tlachd  'an 
1847.  Chaidh  Beatrais  a'  ghabhail  sràid  gu  mullach  a 
chnuic  bhoidhich  a  tha  mu  choinneamh  a'  chaisteil,  ris 
an  abair  iad  Dùn-na-Cuaich.  Chaidh  Sìne  Churchill 
agus  Evelyn  'us  Frannsag  Chaimbeul  leatha.  Dh'  fhalbh 
iad  an  deigh  na  craobhan  fhaicinn  air  an  cur  agus  bha 
Beatrais  i  fhein  ri  tè  a'  chur  an  uair  a  thilleadh  iad. 
Chaidh  mise  le  Liùsaidh  's  a'  charbad  seachad  air 
Croit-a-bhille,  agus  air  creag  de  chlach  granite — ach  cha 
b'  i  aon  de  na  creagan  mòra  a'  chunnaic  sinn  ann  am 
frìth  na  'm  fiadh  Disathurna — theirinn  sinn  as  a'  char- 
bad  'an  sin  agus  ghabh  sinn  suas  rathad  fada  cas  a  bha 
dol  troimh  'n  choille,  bha  iad  ag  radh  gu  'n  robh  sealladh 
breagha  ri  fhaotuinn  bho  mhullacli  a'  bhruthaich  ach 
cha  n'  fhaca  sinn  moran  dhe.  Tha  mi  cinnteach  gu  'n 
do  choisich  sinn  mile  gu  leth  gu  mullach  na  h-uchdaich 
so  ach  ged  a  bha  e  cho  fada  choisich  mise  gu  math,  cha 
robh  e  cho  furasda  a  theirneadh,  bha  mi  call  mo  chasan 
leis  cho  fliuch  shleamhuinn  's  a  bha  'm  feur  'us  a  choinn- 
teach,  agus  mi  gun  tacaidean  na  'm  bhòtainean,  thuit 
mi  dà  uair  air  m'  fhad  air  an  talamh. 

Thill  sinn  dhachaidh  rathad  Eas-a-chosain  cho  luath 
's  a  b'  urrainn  duinn  aig  ceathramh  roimh  aon  uair. 
Tha'  choille  fior  dhlùth  'an  so  agus  moran  frith  choille 
is  rainnich  ann,  cha  robh  a  bheag  a  dh'  uisge  againn. 
Ghabh  sinn  ar  tràth-nòin  mar  a  b'  àbhaist.  Thug  mi 
greis  air  tarruing  dhealbh  bha  sealladh  cho  breagha  bho 

m'  uinneig  fhein.  'N  uair  a  bha  mi  'cur  uman  gu  dol 
a  macli  a  rithist  thug  Liùsaidh  a  stigh  an  dithis  chloinne 
àluinn  aig  Gilleaspuig  Caimbeul.  'S  e  gille  beag  bòidh- 
each  bàn  a  tlia  'n  Niall  's  e  mu  thri  bliadhna  a  dh'  aois 
— tha  e  gle  choltach  ri  athair  an  uair  a  bha  e  na  leanabh. 
Tha  Ealasaid  na  leanabh  air  leth  breagha :  tha  a  folt 
caisreagach  donn,  'us  sùileau  mòra  gorm  aice  'us  roisg 
fhada  dhorcha  orra,  tha  sròin  bhòidheach  oirre,  agus  a 
beulan  cho  beag. 

Chaidh  mi  mach  anns  a'  charbad  aig  deich  mionaidean 
roimh  cheithir  le  Liùsaidh,  Beatrais,  agus  Latharnu, 
ghabh  sinn  air  adhart  ri  bun  Dun-na-Cuaich  seachad 
air  an  rathad  a  tha  gabhail  troinih  na  craobhan  iuthair 
'us  gheanm-chnò,  thairis  air  Drochaid  a  ghearrain,  agus 
air  adhart  ri  taobh  an  loch,  air  rathad  gasda  a  bha  dol 
troimh  choille,  agus  dhe  'n  robh  sealladh  breagha  againn 
de  chladach  an  taobh  thall,  agus  de  mhonaidhean  Aird- 
chona-ghlais,  ghabh  sinn  seachad  air  Eutha-na-sròine, 
Acha-na-tràthad  agus  air  ballachan  briste  an  t-seana 
chaisteal  aig  Dùn-da-ràmh  gus  an  d'  ràinig  sinn  ceann 
Loch  Fìne.  Bu  le  cloinn  Mhic  Neachdain  Dùn-da-ràmh 
roimhe  so,  acli  tha  iad  a  nise  bho  cheann  fhada  a'  fuir- 
each  'an  Eirinn.  Thionndaidh  sinn  ris  an  làimh  chli 
agus  ghabh  sinn  suas  Gleann  Fìne,  gleann  cumhann 
fiadhaich  gun  choille  sam  bith  ann  agus  abhuinn  Fìne 
a  ruith  troimhe.  Bha  na  monaidhean  àrda  uaine  le  n' 
creagan  sgorrach  glas  a'  cur  Spiteal  Ghlinn-sìth  na  m' 
chuimhne  agus  an  t-àite  air  òighreachd  Morair  Fife  ris 
an  abrar  an  Alltan-odhar.  Ghabh  sinn  suas  gu  bothan- 
seilg  beag  'us  le  Mr  Callander,  brathair  ceile  a'  Mhorair 

Gilleaspuig.  Tha  gille-seilg  a'  fuireach  ann  agus  bean 
o'le  laghach  aige.     Bha  ar  tca  againn  leinn  deanta  agus 

leis  an  uisge  a  bhi  ann  chaidh  sinn  a  stigh  'g  a  gabhail 
do  'n  bhothan  sheilg,  agus  thug  mise  greis  air  tarruing 
dhealbh.  Thug  Sìne — bean  a'  Mhorair  Gilleasbuig  Caini- 
beul — agus  a  dà  phiuthar  greis  a'  fuireach  'an  so.  'S  e  an 
Diùc  a  bha  gabhail  cùram  dhiubh.  Thill  sinn  dachaidh 
air  an  rathad  air  an  d'  thàinig  sinn,  agus  rug  fras  glè 
tliròni  oirnn  agus  cha  do  sguir  i  gus  an  robh  sinn  gu 
bhi  dhachaidh.  Eàinig  sinn  aig  fichead  mionaid  roimh 
sheachd.  Bha  leam  aig  an  dinneir- — a  thuilleadh  air 
Liùsaidh  agus  air  Beatrais — an  Diùc  agus  a'  Bhan-diùc, 
an  Piidire  Iain  MacNeill  agus  a'  Bhan-mhorair  Emma 
a'  bhean.  Dh'  fhalbh  Mr  Dònull  Macleòid  ;  ach  tha 
càcli  uile  an  so  fhathasd. 

Dìmàirt,  an  t-ochdavih  latha  fichcad  dc 
mhìos  meadhoin  an  Fhoyhair. 

Bha'  mhaduinn  grianar  ach  bha  i  frasach.  Dh'  fhalbh 
mi  aig  goirid  an  deigh  aon-uair-deug  anns  a'  charbad  le 
Liùsaidh  agus  Beatrais,  ghabh  sinn  air  adhart  ri  taobh 
a'  chladaìch  gus  an  d'  ràinig  sinn  an  rudha  aig  Uisge 
DhiiLihlais,  agus  stad  sinn  an  sin  a  tharruing  dhealbh, 

eadar  na  frasan  bha  an  sealladh  cho  àillidh  agus  bois- 
geadh  na  grèine  cho  bòidheach  air  gach  cnoc  'us  glac. 

Thill  sinn  dachaidh  troimh  'n  bhaile  aig  ceathramh 
roimh  aon  uair. 

Thug  mi  tacan  'cur  daithean  air  na  dealbhan  a  thar- 
ruing  mi.  Ghabh  sinn  an  tràth-nòin  mar  air  gach  latha 
eile  a9;us  thill   mi  rithist  ris  an  obair  cheudna.     Dh' 

fhalbfa  nii  ;m  dèigh  sin  aig  ceathramh  roiuih  cheithir  uair- 
ean  anrj  an  carbad  fosgailte  le  Liùsaidh,  Beatrais,  agus 
Sìne  Churchill,  bha  fras  ann  'n  uair  a  dh'  fhalbh  sinn, 
ghabh  sinn  air  adhart  gu  Gleann-Shira.  Ghabh  sinn  air 
adhart  air  an  rathad  a  tha  troimh  na  craobhan  faibhili, 
dhe  'n  deachaidh  cho  liugha  a  h-aon  a  leagadh  bho  chionn 
dà  bhliadhna  leis  an  stoirm.  Ghabh  sinn  snasri  taobh  na 
làimhe  deise  dhe  'n  Dubh-loch  a  tha  tri  cheathramhan  a 
mhìle  air  fad  agus  air  adhart  gu  ceann  Ghleann-Shìra, 
tha  e  suas  mu  sheachd  mìle  Lho  cheann  an  loch  agus  tlia 
e  glè  bhreagha.  Ràinig  sinn  suas  Diardaoin  so  chaidh,  cho 
fada  ris  an  Druim-liath.  'S  e  gleann  fior  breagha  a  th' 
ann,  tha  e  dùnadh  suas  agus  a  dol  nis  creagaiche  mar  is 
fhaide  theidear  a  stigh  ann,  tha  creagan  mòra  ri  fhaicinn 
a'  nieasg  an  fheòir  uaine,  agus  tha  mòran  coille  niu 
iochdar.  Chaidh  sinn  seachad  air  dà  thuathanachas 
agus  ràinig  sinn  dùnadh  a  'ghlinne  'us  chunnaic  sinn  air 
bruthach  ann  an  sin  tigh  "ille-seil^  agus  shuas  beagan 

ni  b'  fhaide  bha  làrach  tighe  anns  an  robh  Eob  Ruadh 
a'  fuireach  greis  am  folach  agus  a  luchd-leanmhuinn 
am  folach  'an  Gleann-Shìra. 

Thainig  sinn  as  a'  charbad  'an  so  a'  shealltuinn  eas  a 
bh'  air  an  abhuinn,  tha  e  tuiteam  bho  àirde  mhòr  agua 
tha  iad  air  frith-rathaidean  a  dheanamh  'g  a  ionnsuidh. 
Ghabh  sinn  air  adhart  beagan  ni  b'  fhaide  anns  a' 
charbad  agus  an  sin  stad  sinn  a'  ghabhail  ar  tea. 
Stad  sinn  dà  uair  an  dèigh  sin  a  tharruing  dhealbh  dhe 
'n  ghleann  àilidh  uaine  so,  a  tha  cho  breagha,  agus  cho 
naigneach.  Tharruing  mi  ceann  iosal  an  Dubh-Loch  an 
dèigh  sin  agus  chuidich  Liùsaidh  mi.     Tha  'leithid  de 

thàlant  aig  mo  dheadh  leanabh  gaoil  agus  tha  mi  cho 
duilich  a  bhi  'g  a  fàgail  na  'm  dhèigh.  Tharruing  ise 
dealbh  a'  ghlinne  so  cuideachd  'us  thug  i  greis  air  tar- 
ruing  's  a'  mhaduinn  an  diugh.  Bha  'm  feasgar  cho 
breagha  an  dèigh  do  'n  latha  togail,  agus  sgap  na  neòil 
dhorcha  air  falbh  an  uair  a'  ràinig  sinn  ceann  a'  ghlinne. 
Fhuair  sinn  dachaidh  aig  fichead  mionaid  an  deigh  sia, 
Thug  mi  greis  a'  cur  mo  phàipeirean  an  òrdugh  agus  a' 
cur  daithean  air  dealbhan  's  mar  sin  sios,  a  thuilleadh 
air  Liùsaidh  's  air  Beatrais,  bha  'n  Diùc  's  a  Bhan-diùc, 
Ban-mhorair  Dufferin,  agus  Mr  Iain  Caimbeul  aig  a' 
bhùrd  leinn  gu  'n  dinneir.  Chaidh  mi  'n  deigh  sin  do 
sheòmar-na-cuideachd  agus  ghabh  mi  beannachd  le 
Morair  agus  Ban-mhorair  Dufièrin,  tha  iad  a'  fàgail  so  a 
màireach.  Tha  esan  a'  falbh  do  Chanada  air  an  ochdamh 
latha.  Thàinig  Liùsaidh  mo  ghaol  do  m'  sheòmar  fhèin 
leam  'us  thug  sinn  greis  a'  bruitheann  ann. 

Diciadaoin,  an  naothamh  latha  fichead  de 
mhìos  mcadhoin  an  Fhoghair. 

Is  e  so  co-ainm  an  latha  air  an  d'  thug  Vicky  geall- 
tanas  pòsaidh  do  Fritz — tha  fichead  bliadlma  cheanna 
bho  sin !     Gu  ii  robh  Dìa  'g  am  beannachadh  ! 

Dh'  eirich  mi  roimh  ochd  uairean  agus  ghabh  mi  mo 
thràth-maidne  mu  dheireadh  ann  an  so  le  Liùsaidh  'us 
Beatrais.  Chaidh  mi  an  sin  'n  am  eideadh  turais  mu 
leth-uair  an  deigh  naoi  uairean  agus  theirhm  mi  'n 
staidhir.  Moch  's  a'  mhaduinn  bha  coltas  air  latha  bre- 
agha  dheanamh  ged  a  bha  e  dorcha  ach  thuit  an  ceò  gu 
dumhail  mu  leth-uair  an  dèigh  ochd  agus  shil  e.     Chur 

sinn  romhainn  na  h'-eich  a  chnr  air  falbh  dhachaidh 
rathacl  Dhailmhàili  agua  iad  a  stad  a  ghabhail  tàmh  na 
h-oidhche  an  Tigh-an-Droma  oir  fhuair  iad  a  leithid  a 
shàruchadh  a  tighinn  air  adhart  's  ga  'n  cur  a  mach  's  a 
stigh  do  bhàtaichean-na-smùid.  Bha  sinn  a'  cur  cairt 
na  treallaich-turais  dhachaidh  air  a'  nihuir.  B'  fheudar 
dhuinn  cuid  de  na  cisteachan  mòra  a  ghlèidheadh  leinn 
fhein  oir  bha  cuid  'g  ar  'n  uidheam  eididh  annta  's  bha 
iad  gle  dhraghail.  Ghabh  nii  beannachd  leis  an  teagh- 
lach  uile,1  agus  le  cloinn  'ic  Neill  agus  an  sin  le  sac  air 
mo  chridhe  dhealaich  nii  ri  Liùsaidh  mo  rùin.  Bha  'n 
dile  uisge  ann  an  uair  a  dh'  fhàg  sinn  agus  rinn  sin  air 
dealachadh  ni  bu  chianala. 

Dh'  fhàg  sinn  Inbher-Aora  aig  leth-uair  an  deigh 
naoi  a'  gabhail  a  mach  air  a  cheart  chadh'  chliath  air  an 
d'  inntrich  sinn  ach  ghabh  sinn  air  adhart  an  cois  na 
mara  an  dèigh  sin  gus  an  d'  ràinig  sinn  ceann  an  loch. 
Lùb  sinn  air  adhart  an  deigh  sin  ris  an  làimh  dheis — 
ag  cumail  ri  taobh  an  loch — dh'  atharruich  sinn  eich 
ais  tigh  òsda  beag  a'  Charn-duibh  ais;  fichead  mionaid 

roirnh  aon-uair-deug.  Bha  clann  bheaga  bhòidheach  a' 
Mhorair  Gìlleasbuig  aig  an  uinneig  ann  an  so,  tha  iad 
a'  fuireach  ann  an  dràsda  agus  is  àluinn  iad.  Bha 
beagan  sluaigh  cruinn  ann  an  so  agus  b'  fhdudar  an 
àsainn  agus   na   h-eich  atharruchadh,  dh'   fheum   iad 

O  ' 

paidhir  a  dh'  eich  thoisich  a  chur  's  a  charbad  gu  'r 
tarruing  suas  uchdach  chas  Ard-chonaghlais,  chuir 
so  moille  dheich  mionaidean  no  ceathramh  na  h-uaire 

1  Dh'  è"ug  Ealasaid  Ban-cliùc  Earraghàidheal  air  a'  choigeamh  latha 
fichead  de'  n  chditein,  1878. 

oirnn.  Bha  uisge  tròm  ann  agus  bu  dorrannach  an 
ceò  a  bhi  cho  dùmhail  air  na  monaidhean.  Ghabh 
sinn  seachad  air  Ard-chonaghlais  àite  Mhr  Callan- 
der,  agus  thionndaidh  sinn  ris  an  làimh  chli  gu  fàsach 
fhiadhaich  Ghleann  -  chonaghlais.  Bha  na  monaidh- 
ean  uaine,  àrda,  gun  choltas  ti'gh  còmhnuidh  ri  fhaic- 
inn  a'  cur  Spiteal  Ghlinn-sìth  na  m'  chuimhne.  Thog 
an  ceò  urrad  's  gam  faca  sinn  mullaichean  na  'n  sleibh- 
tean  air  an  robh  sinn  a  dol  seachad.  Bha  'n  rathad 
cas  agus  direach  mar  a  bha  sinn  a'  faotuinn  teann  air  a 
mhullach  dhiult  na  h-eich  thoiseach  ceum  a'  dheanamh, 
bha  iad  a  stad  's  a  breabadh  's  a  dol  air  adhàrt  na 
leithid  a  dhòigh  roimh  so  agus  gun  do  shaoil  leinn  nach 
faigheamaid  air  adhart  idir  agus  gum  feumamaid  fuir- 
each  re  na  h-oidhche  'an  tigh  òscla  air  choir-èigin.  Stàd 
sinn  'us  thug  am  Brùnach  na  h-eich  thoisich  as  a'  char- 
bad  ri  taobh  Loch  Beisteil  agus  choisich  e  fhèin  'us 
Frànnsaidh  air  adhart.  Fhuair  sinn  an  deigh  sin  air 
adhart  mòran  ni  b'  fearr.  Beagan  mu  'n  d'  ràinig  sinn 
mullach  na  h-uchdaich  chunnaic  sinn  tighean  còmh- 
nuidh  beaga  thall  's  a  bhos.  Bha  'n  t-uisge  glè  thròm 
an  uair  a  bha  sinn  's  an  eigin  bu  mhotha  ach  rinu  e 
turadh  an  uair  a  rainig  sinn  mullach  a  bhruthaich. 

'S  ann  aig  a  mhullach  'an  so  a  tha  'n  t-àite  ris  an 
abrar  "  Leig  t-anail  's  bi  tàingeil " — "  Rest  and  be  thaiik- 
ful"  chaidh  na  focail  sinn  a  ghearradh  air  cloich  ann 
an  so  le  aon  de  na  saighdearan  a  bh'  aig  Marshal  Wade 
leis  an  uair  a  chuir  luchd  riaghlaidh  na  dùthcha  e  a' 
dheanamh  nan  rathaidean  mòra  air  feadh  na  Gàidhealt- 
achd.     Tha  a  chlach  na  seasamh  an  so  fhathast  ach  tha 

n;i  Eocail  air  cosd  dhi.  Thàinig  sinn  an  so  a  stigh  air 
a  chathadh  bhreagha  ris  an  abrar  Gleann  Crò,chamhòr 
nach 'eil  e  cho  fiàdhuich  ri  Grleann  Comhunn  ach  cha 
'n  'eil  e  cho  bhreagha  ris  agus  tha  'n  rathad  mòran  nis 
caise.  Bha  e'  cur  na  ni'  chuimhne  Uileann  an  Deamhain, 
agus  tha  e  car  coltach  vi  Drochaid  an  Deamhain  a  tha 
ann  an  Goschenen  Pass  air  an  St  Gothard.  Bha  'n 
rathad  cho  lùbach  's  ^un  d'  thàinig  sinn  as  a'  charbad 
'us  choisich  sinn  e.  Bha  beagan  sluaigh  na  'n  seasamh 
'an  sin.  Tha  'n  abhuinn  'an  so  a'  ruith  troimh  iochdar  a' 
ghlinne  direach  mar  a  tha  abhuinn  Chomhunn  a  ruith, 
bha  tigh  no  dhà  an  so  agus  beathuichean  cruidh  ag  ion- 
altradh  thall  's  a  bhos.  Thàinig  a  ghrian  arn  fradharc 
2U  boiso;eil  ann  an  so  agus  dhealraich  i  air  a'  ghleann 

O  O  O  o 

bhreagha,  chaidh  sinn  air  ais  do  'n  charbad  aig  iochdar 
na  h-uchdaich  agus  dhòl  sinn  air  slàinte  Vicky  agua 
Fritz. 

Cha  robh  'n  t-uisge  cho  tròm  an  dèigh  sin  agus  ged  a 
bha  sgath-fhrasan  a'  tuiteam  bha  plathainean  boisgeil 
de  'n  ghrèm  againn  nan  deigh.  Ghabh  sinn  air  adhart 
eadar  chraobhan  agus  chunnaic  sinn  mullaichean  shleibh- 
tean  àrda  air  falbh  uainn.  Chunnaic  sinn  mullach 
Beinn  Laoimean  agus  an  deigh  sin  thàinig  sinn  a 
stigh  air  Loch  Lòng.  'S  e  loch  sàile  a  th'  ann  agus 
sheòl  sinne  suas  air  an  1847.  Ghabh  sinn  air  adhart 
sreis  ri  taobh  na  mara  agus  bha  sinn  a'  faicinn  Arroch- 

O  ° 

air  air  an  taobh  tliàll  agus  mòran  a  thighean  breagha 
mu  'n  cuairt  da.  An  uair  a  ràinig  sinn  ceann  an  loch 
bha  Ban-mhorair  Welby  agus  a  cuid  cloinne  an  sin 
'g  ar  feitheamh  (b'  e  Yictoria  Wortley  a  b'  ainm  dhi 


BHO  m'  leabhae-latha.  289 

mu  'n  do  phòs  i).  Ghabh  sinn  air  adhart  fodh  bhogha 
a  bh'  air  a  chur  suas  goirid  bho  'n  drochaid,  agus 
troimh  bhaile  Arrochair  a  tha  'an  siorramachd  Dhun- 
breatunn  agus  fhuair  sinn  sealladh  math  de  'n  Bheinn 
ainmeal  ris  an  abair  iad  an  Còblair  no  Beinn  Artair. 
Fhuair  sinn  eich  ùra  aig  an  Tairbeart.  Cba  'n  eil  ann 
ach  baile  beag  ach  bha  bogha  aca  air  a  chur  suas  tar- 
suing  an  rathad,  bha  e  air  a  dheanamh  le  flùraichean 
agus  geugan  laibhreis.  Bha  grùn  math  sluaigh  'an  so 
agus  bha  iad  a  tighinn  ro  dlilùth  oirnn.     Binn  Seana- 

o  o 

lair  Ponsonby  aithnichte  dhomh  ann  an  so  Ard-oifeig- 
each  Siorramachd  Dhunbreatun  Mr  Crum  Ewing. 
Ghabh  e  'n  rathad  air  thoiseach  oirnn  greis,  'na  charbad, 
agus  an  deigh  sin  lean  e  sinn. 

Thàinig    sinn    air    Loch    Laoimean    an    deigh    dol 

O  O 

seachad  air  an  Tairbeart.  Ghabh  siun  greis  air 
adhart  ri  thaobh  agus  gu  dearbh  b'  àillidh  an  sealladh 
e.  Bha  na  craobhan  a'  lùbadh  thairis  oirnn  air  gach 
taobh  agus  bha  sinn  an  dràsd  's  a  rithist  a'  faotuinn 
caog-shealladh  de  cheann  an  loch  agus  de  'n  chuid  dhe 
a  bha  dlùth  air  an  rathad  air  an  robh  sinn ;  bha  na 
cnuic  a  bha  ag  èirigh  a  null  ri  'r  laimh  dheis  a'  cur 
na  m'  chuimhne  a  chuid  a  dh'  Abar-Pheallaidh  a  tha 
goirid  bho  Loch-Ard,  agus  iochdar  Beinn  Pilatus. 
Bha  de  chraobhan  breagha  'an  so,  cha  mhòr  nach 
robh  na  craobhan  cuilinn  a'  cinntinn  gu  oir  an  loch 
agus  bha  de  chamuis  's  de  rughachan  beaga  bòidheach 
ann  a  toirt  air  a  chladach  sealltuinn  cho  grinn !  Bha 
gaoth  àrd  ann  'us  coltas  glè  fhiadhaich  air  an  loch,  bha 
cathadh  na  mara  a'  seideadh  mar  gu  'm  biodh  meall 

T 

deathaich  ann  na  aon  smùid  air  a  sguabadh  seachad 
aghaidh  nan  tonn  gorma.  Blia  craobhan  air  am 
briseadh  le  neart  na  gaoithe.  Bha  beagan  fhrasan 
eutrom  uisge  againn  ach  bha  'ghrian  a  dearsadh  air 
sach  ni  cho  breagha.  Bha  e  cur  Switzerland  na  m' 
chuimhne.  Bha  sinn  a'  faotuinn  sealladh  moran  ni  b' 
feàrr  de  gach  ni  na  fhuair  sinn  roimhe  a'  bàta-na- 
smùid.  Mar  a  b'  fhaide  'bha  sinn  a'  dol  air  adhart  bha 
na  monaidhean  a  dol  ni  b'  isle,  agus  an  loch  ni  bu 
leathna  agus  mu  dheireadh  thàinig  sinn  am  fradharc 
nan  eileanan  coillteach.  Dh'  athurraich  sinn  eich  a 
rithist  aig  Lus,  cha  'n  'eil  ann  ach  baile  beag,  gu 
dearbh  cha  mhor  nach  feud  mi  ràdh  gu  'm  bheil  an 
tigh-òsda  na  sheasamh  leis  fhèin.  Chaidh  an  carbad 
againne  a  tharruing  suas  làimh  ris,  agus  bha  'n  sluagh 
a  bh'  air  cruinneachadh  ann  a  dùmhlachadh  air  a 
chèile  cho  mhor  's  gun  robh  clann  a  bha  'n  am  measg 
a'  sgriachail  leis  an  eagal,  thug  dithis  de  na  bh'  ann 
bad  fhlùthraichean  an  tè  do  Bheatrais  'us  dhòmhsa 
agus  thug  sean  bhoireannach  a  bh'  ann  paipear  de  rudan 
milis  dhòmh. 

Ghabh  sinn  bho  so  seachad  air  ceann  ghlinn  Luis  'us 
ghlinn  Fionn-a-ghlais  a  tha  ruith  suas  eadar  na  mon- 
aidhean  breagha  a  tha  ris  an  làimh  dheis,  bha  'n  loch 
ri  'r  làimh  chli  'us  mòran  coille  mu  'n  rathad.  Tha 
creagan  sgliata  ann  an  so  teann  air  Lus.  Mu  dhà 
mhile  bho  Lus  chaidh  sinn  troimh  Eos-dubh  an  t-àite 
aig  an  Eidire  Sèumas  Mac-a-Chòmbaich  agus  tha  seal- 
ladh  breagha  uaith  de  Bheinn  Laoimean  agus  de  'n 
loch.     Ghabh  sinn  a  dh'  ionnsuidh  an  tiohe  agus  stad 

sinn  aige  gun  tighinn  as  a'  charbad,  bha  na  Saighdearan 
saor-dhèonach  air  an  tarruing  a  mach  'g  ar  feitheamh 
agus  thug  nighean  bheag  an  Eidire  bascaid  mheasan 
dhòmhsa  agus  thug  e  fhèin  bad  fhlùraichean  dhomh. 
Chaidh  atliair  a  bhàthadh  anns  an  loch  bho  chionn 
dà  bhliadhna  agus  e  tilleadh  dhachaidh  thairis  'am 
bàta  an  deigh  a  bhi  's  a  bheinn  -  sheilg,  agus  cha  d' 
fhuaradh  a  chorp  gu  ceann  ceithir-lath-'deug  an  dèigh 
sin ;  chaidh  na  gillean  -  seilg  aig  a  bhàthadh  leis. 
Ghabh  sinn  air  adhart  bho  so  troimh  mhoran  a  dh' 
àiteachan  eile,  agus  bha  anns  gach  baile  boghachan  air 
an  cur  suas  le  flùraichean  agus  le  brataichean  agus  far 
nach  robh  bratach  ni  b'  feàrr  aig  an  t-sluagh  bhochd  bha 
iad  ag  crochadh  neapaicean  a  mach.  Bha  carbadan  gun 
àireamh  's  iad  làn  sluaigh  'n  ar  dèigh  agus  mòran  a 
ruith  leinn  da  'n  cois  's  bha  na  h'  eich  againne  a  falbh 
cho  mall  oir  cha  robh  iad  ro  mhath.  Thàinig  sinn  mu 
dheireadh  gu  Beallach  ach  cha  deachaidh  sinn  troimh 
'n  bhaile,  ghabh  sinn  direach  gu  carbad-na-smùid  agus 
bha  gach  ni  air  a'  dheanamh  gu  h-òrdail  ged  a  bha 
mòran  sluaigh  ann.  Bha  a'  militia  a'  mach  agus  fhuair 
sinn  gu  furasda  clo  charbad-na-smùid  aig  ceathramh  an 
deigh  tri  uairean. 

Chaidh  bad  'fhlùraichean  a  thoirt  dhomh  an  so  a 
rithist  agus  chaidh  Ball-Parlamaid  na  siorramachd  Mr 
Orr  Ewing  a  dheanamh  aithnichte  dhomh  agus  Fear- 
gairm  na  siorramachd  Mr  Smollet  a'  chunnaic  sinn  air 
bòrd  bata-na-smùid  bho  chionn  shia  bliadhna.  Tha 
moran  dath  ga  dheanamh  'ani  Beallach  agus  tha  ceangal 
'an  rathad    crnothuich  'us  oibre   eadar   e  's    Glaschu. 

Ghabh  sinn  ar  tràth-nòin  de  bhiadh  fuar  nmn  gann  a 
chaidh  sinn  do  charbad-na-smùid. 

B  'e  Sruithleadh  an  ath  àite  's  an  do  stad  sinn,  hha 
dùmhladas  mor  sluaigh  a  maeh  bha  àite-an-stad  air 
a  chur  an  òrdugh  gu  breagha  aca.  Bha  'm  feasgar 
ciatach,  an  dùthaich  cho  maiseach  mu  'n  cuairt  agus 
an  speur  cho  bòidheach.  Thuit  an  oidhche  gle  ealamh 
an  dèigh  so.  Stàd  sinn  aig  Peairt  agus  aig  Drochaid 
Dùin,  ann  an  sin  thàinig  Sìne  Churchill  do  'n  charbad 
againne  'us  fhuair  sinn  ar  tea ;  stad  sinn  a  rithist  aig 
Abareadhoin  's  bha  'n  dile  uisge  ann.  Ràinig  sinn 
Bailatair  aig  fichead  mionaid  roimh  dheich  'us  chaidh 
sinn  gun  mhoille  sam  bith  do  'n  charbad  'us  fhuair  sinn 
dachaidh  do  Bhaile-Mhoireil  aig  còig-mionaidean-fichead 
roimh  aon-uair-deug. 


TIODHLACADH    GAIDHEALACH. 

Diardaoin,  an  t-aona  latha  fichead  dc  mhìos 
mu  dheireadh  an  Fho'jhair,  1875. 

Is  brònach  leani  a  leithid  dhe  latha  fliuch  a  bhi  aca 
air  son  tiodhlacadh  athair  a'  Bhrùnaich1  oir  tha  'n 
gnothuch  muladach  sin  ri  tachairt  an  diugh.  Cha  'n 
'eil  coltas  turaidh  sam  bith  air,  agus  is  e  'n  diugh  an 
naothamh  latha  bh'  ann  a  dh'  uisge  gun  stad !  Cha 
chualas  riamh  roimhe  a  leithid !       Chunnaic   mi   mo 

1  Dh'  eug  e  air  an  ochdamh  latha  deug  aig  Miocrais  air  taobh  thall 
na  h-aibhne  mu  choinneamh  Obair-Gheallaidh,  bha  e  ceithir  fichead 
bliadhna  aerus  a  sia,  a  dh'  aois. 

dheadh  Bhrùnach  air  son  tiota  rohnh  m'  thràth-maidne 
agus  e'  falbli  do  Mhiocrais.  Dh'  fhalbh  mise  ann  a 
rithist  aiff  fichead  mionaid  roimh  dhà-uair-dheug  agus 
Beatrais  'us  Sìne  Ely  anns  a'  charbad  leam,  agus  gu 
mi-shealbhar  bha  'n  dile  uisge  ann.  Thachair  an  Dr 
Robustan  oirnn  air  an  rathad  agus  bha  mòran  sluaigli 
air  adhart  goirid  bho  'n  tigh — bha  'm  Brùnach  ag  ràdh 
rium  an  dèigh  sin  gu'  n  robh  mu  cheud  ann. 

Bha  na  gillean  seilg  agamsa  uile  ann  agus  bha  an 
gobha  Mitchell  ann  a  Clach-an-tuim,  bha  Symon  ann 
agus  an  Granntach,  agus  bha  coignear  ann  eadar 
bhrathraichean  athar  'us  bhraithrean  màthar  a'  Bhrùn- 
aich,  Leys,  MacThòmais  (am  postmaster),  am  Forsair 
agus  sluagh  bho  Abairàrdair  agus  iochdar  Mhiocrais 
bha  na  gillean  agamsa  ann  uile ;  bha  Heale  ann  'us  bha 
Lòhlein  ann  ged  nach  d  'rinn  e  ach  tilleadh  an  diugh  an 
dèigh  a  bhi  air  falbh  air  chead  rè  seachduinn,  agus  bha 
Cowley,  Jarret,  an  Bosach  agus  Collins  an  t-àrd  ghille- 
bùird  ann.  Bha  'cheathrar  bhraithrean1  leis  a'  Bhrùnach 
agus  na'  measg  bha  Dònull  nach  d'  rinn  ach  tighinn  an 
raoir,  's  ann  gu  Bush,  tigh  Uilleam  a  bhràthar  a  ghabh 
e  an  uair  a  thàinig  e  agus  chuir  e  seachad  an  oidhche 
'an  sin.  Thug  iad  sinne  do  cheann-ceatharna  an  tighe 
far  an  robh  an  t-sean  bhean  ghràdhach  na  suidhe  fodh 
thròm  bhròn  ri  taobh  an  teine,  agus  ged  a  bha  i  duilich 
bha  i  cho  chiuin  agus  a'  sealltuinn  cho  eireachdeil ;  bha 
bean  Uilleam  glè  chaoimhneil  freasdalach  rithe,  agus 
bha  a  sean  phiuthar-cheile  'us  a  h-ighean  'g  an  cuid- 

1  Bha  'n  coigeamh  bràthair  Uisdean  an  uair  sin  'an  New  Zealand.  'S 
e  's  gille-frithealaidh  Gàidhealach  dhòmhsa  bho  1883. 

eachadh  ;  a  chòr  air  na  dh'  ainmich  mi  bha  'n  t-Urramach 
M.  West  ann,  Mr  Sahl,  Dr  Marshall  agns  Dr  Profeit, 
agus  bha  Mr  Begg  agus  an  Dr  Eobustan  ann.  Bha  na 
mic  anns  an  t-seòmar  anns  an  robh  a'  chiste-luidhe  agus 
bha  feadhain  ann  leòtha  air  an  d'  thug  am  Brùnach  an 
ceann  's  an  robh  sinne  do  'n  tigh  fhàgail.  Tha  trànnsa 
beag,  air  ain  bheil  aon  dorus  an  tighe  a'  ruith  eadar  an 
seòmar  agus  an  ceann-ceatharna  daonnan  anns  na  seann 
tighean  tuathanachais  so.  Sheas  Mr  Càimbeul  ministeir 
Chràthie  anns  an  trànnsa  so  air  taobh  a  stigh  an  doruis 
agus  an  còrr  dhe  'n  t-sluagh  cruinn  air  a  thaobh  muigh. 
Cho  luath  's  a  thòisich  e  air  an  ùrnuigh  dh'  èirich  an 
t-sean  bhean  ghràdhach  'us  sheas  i  làimh  riumsa — 
chluinneadh  i  'n  ùrnuigh  ged  mo  thruaighe !  nach  bu 
leir  dhi  leus,  leig  i  'taice  air  cathair  fhad  's  a  bha  Mr 
Caimbeul  ris  an  ùrnuigh  a  bha  cho  druighteach  agus 
cho  chiatach.  An  uair  a  bha  sin  seachad  thàinig  am 
Brùnach  agus  ghuidh  e  air  a  mhàthair  i  a  dheanamh 
suidhe,  agus  thug  iad  an  sin  a  mach  a'  chiste-luidlie 
agus  bha  na  bràithrean  uile  'g  a  giùlan,  lean  càch  an  sin 
uile  iad  agus  chaidh  sinne  na  'n  deigh  'us  chunnaic  sinn 
iad  'g  a  cur  a  stigh  anns  a'  Charbad  -  dubh,  chaidh 
sinn  an  dèigh  sinn  gu  mullach  tuim  a  bha  dlùth 
air  an  tigh  agus  chunnaic  sinn  an  còmhlan  brònach 
a  gabhail  an  rathaid  gu  socrach  cianail.  Dhean- 
ainn  a  mach  na  h-uile  h-aon  de  na  bràithrean  le  iad  a 
bhi  làimh  ri  m'  dheadh  Bhrùnach,  a  bha  mi'  faicinn 
'na  fhèile  cuaiche  ri  taobh  a'  Charbaid-duibh.  Bha  na 
daoin'-uaisle  'an  carbadan  'us  càch  uile  da  'n  cois.  Gu 
fortanach  rinn  e  turadh  an  sin.     Thill  mise  do  'n  tigh 

a  dh'  fheuchainu  ri  còmhfhurtachd  a  thoirt  do  'n 
t-sean  bhean,  thug  mi  bràiste  dhi  anns  an  robh  dual 
a  dh'  fhalt  an  duine  aice,  a  chaidh  a  ghearradh  dhe  an 
dè,  agus  bheir  mi  glasag  air  son  an  uaireadairean  do 
gach  aon  dhe  na  mic. 

An  uair  a  thog  iad  a  chiste-luidhe  chaoin  'us  dh' 
ailleagaich  a'  bhàntrach  bhochd  gu  goirt. 

Ghabh  sinn  beagan  uisge  bheatha  'us  uisge  an  ceann 
a  cheile,  agus  crioman  càis  a  reir  a  chleachdaidh  a  tha 
air  feadh  na  gàidhealtachd  uile,  agus  an  dèigh  sin  ghabh 
sinn  beannachd  leis  an  t-sean  bhean-uasal  chòir,  agus 
ghuidh  mise  oirre  a  misneach  a  chumail  suas.  Thuirt 
mi  rithe  nach  robh  an  dealachadh  ach  air  son  uine 
bheag.  Chaidh  sinn  dachaidh  a  rithist  le  cabhaig  agus 
chunnaic  sinn  iad  a  dol  a  stigh  do  'n  chladh,  agus  le 
còmhnadh  mo  ghloinneachan  amhairc  chunnaic  mi  iad 
a'  giùlan  na  ciste  a  stigh.  Bha  mi  cho  duilich  nach  b' 
urrainn  domh  a  bhi  anns  a  chladh  leòtha. 

Chunnaic  mi  mo  Bhrùnach  còir  aig  beagan  roimh  dhà 
uair.  Thuirt  e  gu  'n  deachaidh  na  h-uile  ni  leòtha  gu 
math  ach  bha  e  a'  sealltuinn  cho  brùnach  mo  thruaighe  ! 
Bha  e  tilleadh  a  rithist  gu  tigh  a  mhàthar  far  an  robh 
na  càirdean  uile  ri  bhi  cruinn  aig  an  tea.  Bha  so  glè 
dheuchaineach  air  an  t-sean  bhàntraich  ghràdhaich, 
ach  cha  ghabhadh  e  cuideachadh.  Bha  cuid  dhe  na 
coimhearsnaich  agus  na  mnathan  aca  aig  an  tca  aice  an 
de.  Bha  na  h-uile  cho  chaoimlmeil  agus  cho  làn  co- 
fhaireachdain,  agus  thug  e  toileachadh  mòr  do  'n  Bhrùn- 
ach  a  bhi  faicinn  na  chaidh  a  chur  de  mheas  air  fhein 
agus  air  a  theaglach  an  drugh. 

TOIRT   A'   CHÒMHDUICH   FAR   IOMHAIGH    A'    PHRI- 
ONNSA-CÈILE   AN   DUNÈIDEANN,    1876. 

LÙCHAIRT   AN    RÒID-NaOIMH, 

An  seachdamh  latha  deug  de  cheud  mhìos 
an  Fhoghair,  1876. 

'S  e  so  co-ainm  latha  breith  mo  mhathar  ghaoil.  An 
uair  a  b'  àbhaist  dhi  clol  a  clh'  Abair-Glieallaicìh  is  minic 
a  bha  i  dhà  na  thri  làitheanan  anns  a'  bhaile  so  air  a  falbh 
's  air  a  tighinn  agus  bha  i  daonnan  cho  ghaolach  air ! 

Thàinig  sinne  an  so  an  dè  aig  ochd  uairean.  Bha  'n 
deadh  oidhche  againn.  Bha  sinn  cho  duilich  nach  b' 
urrainn  dhuinn  sealladh  fhaotuinn  air  ni  sam  bith  leis 
cho  dùmhail  's  a  bha  'n  ceò  agus  bha  frasan  uisge  ann 
cuideachd.  Thàinig  mo  rùn  geal  Artair  gu'  thràth- 
maidne  leinn  agus  e  'n  deise  na  Eeiseamaid  aige,1  agus 
lean  e  air  tighinn  ga  'r  faicinn  anns  an  cudeaclh  sin. 
Chaidh  mi  'mach  aig  aon-uair-deug  agus  shuidh  mi  fodh 
sgàileagan,  agus  am  fasgadh  chùirteinean  a  null  ris  an 
taobh  dhe  'n  Abaid  is  dlùithe  air  Arthur's  Seat.  Thug 
mi  greis  air  sgriobhadh  agus  ag  cur  m'  ainm  ri  paipearan 
sònruichte  agus  am  Brùnach  'g  am  chuideachadh  a 
thiormachadh  gach  ni  sgrìobh  mi. 

Lèugh  mi  na  pàipearan-naigheachd  cuideachd  agus 
thug  an  '  Courant '  cùnntas  glè  ghrinn  mu  na  thachair 
an  dè.  Chuir  mòran  nithean  stacl  orm.  Bha  'n  latha  a 
dol  ni  b'  feàrr.  Bha  mòran  sluaigh  a  tighinn  do  'n 
bhaile  as  gach  àite,  reiseamaidean  a  màrsadh,  'us  cois- 
riean  ciùil  ag  cluich  agus  othaill  air  gach  neach  dìreach 

1  Bha  e  'n  uair  sin  na  Mhàirìseir  anns  na  seachdamh  Hussars  agus  a' 
f  uireach  ann  an  Cairtealan  na  Reiseamaid  aige  a  mach  bho  Dhuneideann. 

mar  a  bhitheas  iad  'n  Lunnain  an  uair  a  bhitheas 
jmothuch  mòr  air  choireigin  ri  tachairt. 

'S  ann  an  Dunèideann  a  bha  m'  fhèudail  Ailbeart  air 
ceann  gnothuch  follaiseach  air  son  an  uair  mu  dheir- 
eadh :  an  uair  a  leag  e  clach  stèigh  a'  Phost-office  air  an 
treas  latha  thar  fhichead  de  mhìos  mu  dheireadh  an 
Fhoghair  1861,  direach  sia  seachdainean  niu  'n  d' 
thainig  a  Chrioch.  Sheall  mise  'mach  air  an  uinneig  as 
a  dhèigh  agus  e  falbh  an  greadhnachas  rìoghail  anns  na 
carbadan  Lunnaineach  agus  dh'  fhalbh  a'  chlann  leis  a 
dh'  fhaicinn  a  ghnothuich.  'S  ann  an  so  a  chunnacas 
mo  mhàthair  mu  dheireadh  cuideachd  am  follais — an 
uair  a  bha  i  leamsa  a'  sealltuinn  na  'n  Saighdearan  saor- 
dheònach  an  uair  a  thàinig  iad  'n  am  làthair  'an  1860 
agns  bi  sinn  a'  cheud  sgriob  a  ghabh  i  am  follais  leam 
rè  fhichead  bliadhna ! 

Bha  Artair  mo  ghaol  air  ceann  a  dhleasdanais  agus  leis 
a  sin  cha  b'  urrainn  e  tighinn  gu  thràth-nòin  leinn.  Dh' 
fhalbh  sinn  a  mach  aig  leth-uair  an  dèigh  tri  agus  bha 
tricarbadan  aig  a  bhuidheann  againn:  bha  Beatrais,  Leo- 
pold,  'us  mise  anns  an  treas  fear;  agus  bha  'm  Brùnach  na 
na  làn  deise  Ghàidhealaich  agus  Collins  leis  air  a  chùl ; 
bha  Leopold  na  dheise  Ghàidhealaich  cuideachd ;  bha 
mo  rùn  Artair  a'  marcachd  ri  m'  thaobh  'us  e  air  ceann 
làn  fhreiceadan  rìoghail  de  na  seachdamh  Hussars. 

Ghabh  sinn  a  mach  ris  an  làimh  dheis — seachad  air 
Cnoc-na-h-Abaid,  Eathad  an  Eegent,  'us  Sràid  a  Phri- 
ounsa  thionndaidh  sinn  uaith  sin  a  stigh  gu  Cearnag 
Naoimh  Aindreis,  agus  air  adhart  air  Sràid  Dheòrsa  gu 
Ceamag  Tearlag.  Bha  am  mor-shluagh  nan  grunnan 
's  gach  àite,  air  mullach  Cnoc-a-Chaltoin,  agus  air  gach 

carragli-cuimbne  àrd  bho  'm  faigheadh  iad  seàlladb. 
Bba  na  sràidean  'us  na  tigbean  air  an  deanamh  fior 
mbaiseacb.  Bha  croinn  Venetian  air  an  còmhduch  gu 
breagba  le  brataicbean  na  'n  sreathan  air  gach  taobb  de 
Shràid  Naoimb  Aindreis  agus  de  Shràid  a'  Phrionnsa. 
Bha  Cearnag  Naoimh  Aindreis  air  a'  deanamh  fior-nihais- 
each  cuideachd  agus  bha  na  sgriobhainean  a  bb'  air  gach 
ni  fior  fhaireachdail  agus  freagarach.  Bha  latha  breagha 
ann,  ged  bha  beagan  tromadas  's  an  iarmailt  's  e  sin  a 
b'  feàrr  na  gbrian  loisgeanta  a  bh'  ann  an  dè  ged  nach 
faiceamaid  ni  ro  fhada  uainn.  Bha  am  mòr-shluagh  ana- 
barruch  dealasach  fad  an  rathaid  ach  bha  'n  dùmbladas 
bu  mhotha  dhiubh  mu  'n  cuairt  de  'n  àite  's  an  robh  'n 
iomhaigb.  Bba  Diùc  Buccleuch  'g  ar  feitheamh  an  sin, 
agus  bha  cùram  a  ghrùinnd  air  Buidheann  Eìoghail  nam 
boghachan  saighead. 

Threòraich  iad  sinn  gu  ùrlar  a  bh'  air  a  chur  an 
òrdugh  gu  breagha  air  ar  son.  Sheas  Beatrais  'us  Leopold 
beagan  a  null  ri  m'  chùl.  Cha  d'  thàinig  Artair  leam 
an  so,  bha  e  cho  toileach  a  dhleasdanas  a  dheanamh  's 
gun  d'  f  han  e  air  muin  an  eich  air  ceann  a  dhaoine  goirid 
bho  'n  cliarbad  agam.  Bba  na  h-uaislean  againn  fliL'in 
'us  Mr  Cross  Eùn-chlèireach  na  Eìogbachd  na  'n  seas- 
amb  a  null  air  an  cùlsan,  agus  bha  Luchd-riaghlaidh  na 
buidbeann  a  cbuir  suas  an  iomhaigh  na  'n  seasamh  gu 
h-iosal  'us  Diùc  Buccleuch  air  an  ceann.  Bha  mòran  de 
'n  luchd  àmhairc  bu  sbònruichte  na  chèile  air  an  taobh 
stigh  de  a  chuireadh  suas  a  chumail  a'  mhòr-shluaigh 
gun  bhrùchdadh  a  stigh  oirnn.  Chunnaic  mi  Ban-diùc 
Athuill  ann,  agus  Ban-diùc  Eoxburgh  agus  a'  bhàntrach 
aig  sean  Mhorair  Euthven  'us  an  Eidire  Tòmas  Bid- 

dulph.  Bha  na  mnathan  frithealaidh  againn  ann  ach 
clia  'n  fhaca  mise  iad. 

Thòisich  gnothuch  sònruichte  an  latha  le  Dr  Milligan, 
aon  de  Dheadhain  a'  Chaibeil  Eioghail  a  chur  ùrnuigh 
suas,  cha  robh  i  ach  goirid  agus  cha  chualas  gu  math  i  leis 
a  ghaoir  a  bh'  aig  a'  mhòr-shluagh.  Sheinn  iad  an  dèigh 
sin  am  fonn  cho-sheirmeach  aig  m'  Ailbeart  gaoil,  agus 
na  briathran  aige  cho  coltach  ri  Laoidh  Eioghachdail. 
Bha  a  cho-sheirm  air  a  seinn  gu  binn  le  còisir-chiùil  agus 
Ard-fhear-teagaisg  a  chiùil  an  Oil-thigh  Dhunèideann, 
Mr  Oakely  air  an  ceann,  agus  bha  iad  air  an  cuideachadh 
le  luchd  cluich  na  'n  inneal  ciùil  aig  Eeiseamaid  Ailean 
an  Earrachd.  Einn  Diùc  Buccleuch  an  deigh  sin  Luchd- 
Eiaghlaidh  a'  Chomuinn  aithnichte  dhomh.  'S  e  fhèin 
a  b'  fhear-cathrach  dhoibh  agus  am  measg  bha  'n  Eidire 
Iain  MacNeill,  G.C.B.,  an  Eidire  Uilleam  Gibson-Craig, 
an  Eidire  Dònull  MacNee,  Dr  Lyon  Playfair,  agus  Mr 
Uilleam  Mac-an-Fhùcadair.  An  deigh  sinn  lèugh  an 
Diùc  ùraid  thaitneach  anns  an  d'  thug  e  iomradh  air 
mo  Chompanach  gaolach  agus  air  mo  Mhathàir  ghràidh, 
agus  leugh  mise  freagairt  do  'n  òraid. 

Thuirt  Mr  Cross  an  sin  gu  'm  b'  i  mo  thoilsa  an  cònih- 
duch  a  bhi  air  a  toirt  far  na  h-Iomhaigh  agus  chaidh  sin 
a'  dheanamh  ann  an  tiota  gun  ni'  dhol  air  aimhreit.  Tha 
'n  carragh  cuimhne  gu  lèir — an  Iomhaigh,  an  t-each  agus 
na  h-iomhaighean  a  tha  na  'n  seasamh  mu  na  h-oisinean 
gle  bhreagha,  chaidh  Port  -Marsaidh  Coburg,1  a'  chluich 
an  deigh  sin,  agus  cha  'n  eil  uair  a  chluinneas  mi  na 

1  B'  àbhaist  do  'n  phort  so'  bhi  daonnan  air  a  chluich  air  son  Ailbert, 
agus  rinneadh  an  toiseach  e  air  son  brathair-ar  sean-athar,  Prionnsa 
Frànnsaidh,  Iosias  bho  Saxe-Coburg-Saalfeld. 

poncan  air  an  robh  mi  cho  eòlach  nach  eil  iad  a'  toirt 
na  m'  chuimhne  nan  làithean  sona  a  dh'  falbh. 

liinneadh  Mr  Steel  a  shnaidh  an  Iomhaigh  aithnichte 
dhomh,  agus  an  deigh  sin  chaidh  laoidh  cho  -  sheir- 
meach  eile  a  sheinn.  'S  e  Mr  Oakely  a  chuir  ri 
cheile  na  briathran  taitneach  agus  am  fonn  ris  an  do 
sheinneadh  i.  Tha  e  na  fhear-ciùil  barruichte  agus 
ro-mhath  air  an  organ,  chaidh  sinne  an  dèigh  sin 
mu  'n  cuairt  dhe  'n  Iomhaigh  a  shealltuinn  air  na 
dealbhan  grabhailte  a  bh'  air  àite-seasamh  an  eich  agus 
lean  mo  luchd  comhaideachd  sinn  'vis  Luchd-Eiaghlaidh 
a'  Chomuinn  agus  Mr  Steel.  Chaidh  an  triùir  luchd 
snaithidh  a  ghearr  na  grunnan  dhealbh  a  th'  aig  na 
h-oisinean  a'  dheanamh  aithnichte  dhomh.  Lean  am 
Brùnach  sinn  mu  'n  cuairt  cuideachd,  bha  e  na  shea- 
samh  ri  'r  cùlthaobh  fad  na  h-ùine  agus  thug  an 
fhaoilte  a  chaidh  dheanamh  rinn  toilinntinn  mhòr  dha. 

Thill  sinn  troimh  cheann  deas  Sràid  Tearlag  sios  gu 
Sràid  a  Phrionnsa.  Bha  na  h-eich  aig  Eeiseamaid  na 
'n  Tuathanach  uasal  glè  mhifhoiseil  agus  an  fheadhain 
ais  na  Hussars  cuideachd  agus  bha  'n  leumnaich  's 
an  dol  mu  'n  cuairt  's  an  ùpraid  a  cur  eagail  air  na 
h-eich  againne.  Bha  aon  fliear  dhe  na  Hussars  a  chuir 
'am  fior  chunnart  sgiorraidh  sinn  le  dol  a  stigh  eadar 
na  h-eich  againn.  Bha  e  deich  mionaidean  gu  coig  an 
uair  a  fhuair  sinn  dhachaidh. 

Sheall  sinn  a  mach  air  an  uinneig  a  dh'  fhaicinn 
Artàir l  a'  marcachd  air  falbh,  agus  an  dèigh  sinn  rinn 

1  Bha  Cùirneal  Pickard.  R.H.A.,  'am  frithealadh  air  Artair,  bha  e 
leis  bho  1867,  bha  e  an  caochladh  phostachan  ann  an  seirbheir-na 

mi  Eidire  de  Mhr  Steel.  Agus  blia  e  a'  sealltuinn 
cho  toilichte.  Is  duine  còir  caoimhneil  e — tha  falt 
fada  liath  air  a  nise.  Einn  mi  Eidire  de  Mhr  H. 
Oakely  an  deigh  sin,  dh'  eirich  sgiorradh  dha  bho 
chionn  beagan  bhliadhnachan  ann  an  Switzerland  agus 
tha  e  crùbach  fhathast  na  dheigh.  Bu  bhan-Mhoir- 
each  a  mhàthair — nighean  do  'n  Mhorair  Tearlach 
Moireach-Aynsley —  agus  bu  phiuthar  màthar  i  do 
bhean  Drumman  Megginch,  agus  phòs  a  phiuthar 
brathair  athar  do  Fanny  Drumman.  Bha  moran  nieas 
aig  mo  chaomhag  ghràidh  Augusta  Stanley  air. 

Bha  cuideachda  mhòr  agam  gu  an  dinneir  anns  an 
t-sean  shèomar  dinnear  a  tha  gu  h-iosal  agus  cha  do 
ghabh  mise  an  tràth  sin  roimhe  ann  bho  na  ghabh 
mi  e  le  m'  fheudail  Ailbeart  'an  1861.  Shuidh  mi  anns 
a'  mheadhoin  mu  choinneamh  far  am  b'  àbhaisd  clhomh 
suidhe.  Thug  Artair  mise  a  stigh  agus  shuidh  e  ri'  m' 
thaobh  agus  bha  Leopold  'us  Beatrais  ann  agus  na 
h-uaislean  againn  uile.  Shuidh  Diùc  Buccleuch  goirid 
uamsa,  agus  bha  a  nighean  aige — a  Bhan-mhorair  Màiri 
Scot  ann  agus  an  duine  aig  a  piuthar  Morair  Lothian, 
bha  Morair  Dhail-Cìde  ann,  agus  Morair  òg  Eilginn 
'us  Morair  Eosebery,  bha  sean  Bhan-mhorair  an  Duin- 
mhòir  ann  agus  a'  Bhan-mhorair  Adine  Moireach, 
Morair  agus  Ban-mhorair  Elphinstone,  an  Eidire  Iain 
MacNeill,  agus  a'  Bhan-mhorair  Emina  a'  bhean,  Mr 
Cross,  an  t-urramach  B.  Primrose,  Maidseir-Seanalair 

Ban-rìgh  ann  an  1878,  's  e  duine  grinn  ceanalta  a  bh'  ann  agus  bha  e  glè" 
ghaolach  air  Artair  'us  ormsa.  Dh'  èug  e  leis  a  chaitheainh  aig  aois 
dà  fhichead  'an  Cannes  anns  a  Mhàrt  1880,  gu  mòr  bròn  gach  neach 
dha  'm  b'  aithne  e. 

Stiùbhart,  agus  Còìrneal  Hale  nan  seachdamli  Hussars, 
— an  Eeiseamaid  's  am  bheil  mo  ghaol  Artair.  Bha 
còisri  chiùil  na  Eeiseamaid  sin  a'  cluich  fhad  's  a  hha 
sin  ri'  r  dinneir  agus  chluich  an  Eosach  fhad  's  a  hha 
sin  ag  itheadh  nam  measan  an  dèigh  na  dinneir,  agus 
fhritheil  am  Brùnach *  dhòmhsa. 

Bha  coltas  cho  toilichte  air  gach  neach,  agus  bha 
iad  uile  a'  bruitheann  air  mar  a  chaidh  an  latha  leinn. 
Bha  Mr  Cross  ro  aoibhneach  mu  'n  chùis.  Dh'  fhan 
mi  greis  a  còmhradh  riuth  an  seomar-na-cuideachd, 
agus  chaidh  mi  an  dèigh  sin  suas  an  staidhir  agus  thug 
Beatrais  'us  mi  fhein  greis  a'  gabhail  beachd  air  an 
soillseanan  aighir  a  bh'  air  an  tilgeadh  do  'n  spèur. 
Bha  a  leithid  de  ghàir  air  an  t-shràid  agus  de  ghleadh- 
raich  bho  na  carbadan  smuid  ! 


A   TOIRT   BHRATAICHEAN   URA   DO   REISEAMAID 
NAN   SCOTACH   RÌOGHAIL,   1876. 

Baile-Mhoireil, 

An  siathamh  latha  fichead  de  rahìos  meadhoin 

an  Fhoghair,  1876. 

Ghabh  sinn  ar  tràth-nòin  ni  bu  luaithe  na  'n  uair 
àbhaistich.  Bha  coltas  togail  air  an  latha  agus  cha 
robh  an  t-uisge  a  chòir  cho  tròm.     Thog   sinn  oirnn 

1  Bha  e  gle"  chruaidh  dha  a  bhi  làthair  aig  an  fhè'isd  so,  agus  gun  ach 
ceithir-lath'-deug  bho  na  chaochail  a  nihàthair  ghràidh  ;  ach  dheanamh 
esan  a  dhleasdanas  ge  be  cianiar  a  bhiodh  a  chridhe  fhein. 

aig  trì  uairean.  Dh'  fhalbh  na  h-uaislean  againn  'an 
carbaclan  air  thoiseach  oirnn,  chaidh  mòran  cle  na  seir- 
bhisich  cuideachd  air  adhart  gu  Bailatair  oir  bha 
gnothach  an  latha  na  shealladh  ùr  dhoibh.  Thug 
Uilleam  Brùn  a'  bhean  ann  a  chionn  i  ràdh  an  dè  gu  'm 
bu  toigh  leatha  'dhol  ann  a  thaobh  nach  fac  i  riamh 
roimhe  àireamh  cho  mor  a  shaighdearan  cruinn  ;  thug 
Uisdean  Brùn  a'  bhean  fhein  leis.  Bha  Bean  Profeit x 
ann  agus  a  cuid  cloinne.  Bha  Alice,  Beatrais,  agus 
Artair  anns  a'  charbad  leamsa.  Chaiclh  sinn  'an  car- 
bad  dùinte   »u   Bailatair,   agus   chum    e   na   thuradh, 

O  3  O  ' 

bha  'm  Brùnach  agus  Collins  air  cùl  a'  charbaid.  Dh' 
fhosgail  sinn  an  carbad  aig  ceann  a'  bhaile.  Cha 
deachaidh  sinn  a  stigh  do  'n  bhaile  idir,  ghabh  sinn 
air  adhart  troimh  choille  ri  làimh  chlì  an  rathaid 
iaruinn.  Ghabh  Captain  Teàrlach  Phipps  (a  bha  'n  sin 
mar  fhear-cuideachaidh  an  Adjutant-Quartermaster- 
General)  air  thoiseach  oirnn  a  dh'  ionnsuidh  an  fhos- 
glaidh  anns  an  robh  an  sluagh  cruinn.  Bu  bhreagha 
an  t-àite  e  's  e  ri  taobh  Creag-an-dàraich,  cnoc  àrd 
ciatach  'us  Cathadh  Bhailatair  ri  iochdar  agus  pàirc' 
Tigh  Mhonaltri  agus  cnuic  eile  mu  choinneamh.  Cha 
b'  urrainn  àite  'bhi  ni  bu  bhreagha.  Bha  mòran  sluaigh 
cruinn,  bha  iad  ag  innse  dhòmhsa  gun  robh  dhà  no 
trì  mhìltean  ann ;  ach  cha  robh  neach  dhiubh  'an 
deiseachan  suaicheanta  sam  bith.  Bha  Alix  an  sin 
ann  an  carbad  agus  Bertie  'us  na  gillean  beaga  leatha 
na  'n  deiseachan  Gàidhealach  agus  bha  Prionnsa  Iain 
bho   Glucksburg   (brathar   athar   na   Ban  -  phrionnsa), 

1  Bean  an  fhir  a  tha  'n  ùghdarras  agam  'am  Baile-Mhoireil. 

leòtha  cla  chois.  Sheas  iad  goirid  uamsa.  Bha  Artair 
na  dheise  Ghàidhealaich  cuideachd  agus  theirinn  esan 
as  a'  charbad  'us  sheas  e  an  sin  leòtha.  Chuir  iad 
Fàilte  Rìoghail  ormsa,  agus  an  dèigh  siu  chaidh  iad 
troimh  na  cleachduinean  a  tha  àbhaisteach  'an  'am 
a  bhi  faotuinn  bhrataichean  ùra  agus  hha  a'  chòisri 
chiùil  a'  cluicli  nan  sean  phort  màrsaidh  breagha  "  The 
Garb  of  old  Gaul"  'us  "  Dumbarton  Drnms"  agus  thuig 
mi  gur  ann  mar  urram  dhomh  fhein  a  chluich  iad  am 
port  màrsaidh  bho  "Fillc  du  Règiment"  mar  gum  biodh 
iad  ag  ràdh  gu  'n  d'  rugadh  mise  's  an  Eeiseamaid  a 
chionn  gu  'n  robh  m'  athair  na  Chòirneal  oirre  's  an 
àm  sin,  chaidh  an  sin  na  Drumachan  a'  chàradh  air 
muin  a  cheile  agus  rinn  Mr  Middleton,  ministear  Bhail- 
atair  ùrnuigh  agus  chaidh  an  deigh  sin  na  Brataichean 
a'  shìneadh  dhòmhsa.  Thug  mise  air  ais  iad  do  'n 
dà  oifigeach  's  iad  air  an  gluinean  làimh  rium  agus 
thuirt  mi  riuthe  mar  a  leanas : — 

"  Tha  e  toirt  mor  thoileachadh  dhòmhsa  'an  àm  a  bhi 
'g  earbsa  nam  Brataichean  so  ribhse — a  bhi  cuimhneach- 
adh  a  thaobh  m'  athair  a  bhi  na  Chòirneal  oirbh — gu  'n 
robh  ceangal  eadar  mise  agus  bhur  Beiseamaid  bho 
cheud  làithean  mo  bheatha  anns  an  t-shaoghal.  Bha 
m'  athair  glè  mhor  as  a  bhi  na'  shàighdeir  agus  theag- 
aisgeadh  dhòmhsa  riamh  a  bhi  'g  am  chùnntas  fhein  'n 
am  nighean  sàighdeir.  Tha  e'  toirt  aoibhneas  dhomh 
mar-an-cèudna  gu  'm  bheil  mac  agam  a  tha  cur  roimhe  a 
bheatha  chaitheamh  anns  an  arm,  agus  tha  mi  làn 
chinnteach  'an  àm  fèum  gu  'n  dearbh  se  e  fein  toilltinn- 
each  air  a  bhi  na  shàighdeir  Breatunach.     Tha  mi  nise 

a'  toirt  nani  brataichean  so  dhuibh  ann  an  làn  dearbh- 
eachd  air  sibh  a  chumail  suas  anns  gach  àm  an  sean 
ainm  glòrmhor,  agus  am  mòr-mheas  a  bha  riamh  aig 
ceud  Eeiseainaid  nan  saighdearan  coise,  mo  Scotaich 
Eìoghail." 

Thuirt  an  Còirneal  MacGuire  beagan  fhocal  am 
freagairt  riurn,  agus  thug  e  na  sean  bhrataichean  'g  am 
ionnsuidh  'us  ghuidh  e  mi  'g  an  gabhail  uatha.  Ghabh 
mi  iad  agus  thuirt  mi  ris  e;u  'n  tu£-ainn  leam  do  Windsor 

o  o  o 

iad  agus  gu  'm  biodh  iad  air  an  cur  suas  an  sin  mar 
chuimhneachan  orra  fhein  'us  air  an  Còirneal.  Mhàrs 
iad  an  sin  seachad  orm  gu  breagha — tha  iad  nan  daoine 
mòra  foghainteach,  eireachdail — agus  an  dèigh  dhoibh 
an  Fhàilte  Eìoghail  a  losgadh  a  rithist  thog  iad  àrd  iol- 
lach  air  mo  shonsa  trì  uairean.  'S  e  buidheann  de 
Eeiseamaid  Ailean  an  Earrachd  a  bha  cumail  òrdugh 
an  sin  agus  's  iad  a  ghabh,  cùram  air  mo  shonsa  de  na 
sean  Bhrataichean.  Dh'  fhalbh  sinn  dhachaidh  mun 
gànn  a  bha  'n  gnothuch  thairis. 

Thainig  an  t-uisge  gu  dortadh  an  uair  a  thòisich  a' 
ministear  air  an  ùrnuigh  'us  lean  e  air  sileadh  gun 
sgur ;  gidheadh  chum  sinne  an  carbad  fosgailte,  agus 
ràinig  sinn  an  tigh  aig  leth-uair  an  dèigh  còig. 

Bha  mise  glè  luais^eanach  fhad  's  a  bha  mi  'bruidh- 

O  O 

eann. 


U 

TURAS    GU    LOCH    MARUIDHE. 

Diciadaoin,  an  dara  latha  deug  de  mhìos 
mcadhoin  an  Fhorjhair,  1877. 

Bha  maduinn  dhorcha  ann,  ach  bha  i  glè  chiùin. 
Cha  do  chuir  mise  an  oidhche  seachad  ro  mhath  idir. 
Dh'  c'irich  mi  aig  ceathramh  an  deigh  ochd,  agus  ghahh 
mi  mo  thràth-maidne  aig  ceathramh  roimh  naoi.  Chuir 
am  Brùnach  agus  mi  fhèin  mo  phàipearan  agus  gach  ni 
eile  a  hhuineadh  dhomh  anns  na  cisteachan  mòra  mun 
do  ghabh  sinn  ar  tràth-maidne  air  Diluain,  leis  gu  'n 
robh  an  treallaich-turais  ri'  bhi  air  a  cur  air  adhart 
air  thoiseach  oirnn.      Dh'  fhàg  mi  Baile-Mhoireil  aig 

O  O 

ceathramh  an  dèigh  naoi  uairean  agus   bha   Beatrais 

O  O 

'us  Ban-diùc  Roxburgh  leam.  Bha  Leopold  a'  fàgail 
aig  deich  uairean  leis  fhèin  a  dhol  gu  Dun-Chailinn. 
Bha  'm  Brùnach  air  cùl  a'  charbaid,  bha  a  chas x  ni  b' 
fearr,  ach  tha  i  air  a  thoirt  a  nuas  glè  mhòr.  Thòisich 
an  t-uisge  ri  sileadh  an  uair  a  dh'  fhàg  sinn  an  tigh, 
agus  lean  e  air  gus  an  d'  ràinig  sinn  Bailatair,  far  an 
deachaidh  sinn  a  stigh  do  charbad-na-smùid.  Thachair 
Seanalair  Ponsonby  agus  an  Ridire  Uilleam  Jenner 
rium  ann  an  so.  Chaidh  Wilmore,  Morgan,  Cannon, 
agus  Heir  leinne  agus   Frànnsaidh   Clèireach   aig   an 

1  Thuit  e  troinih  àite  fosgailte  a  bha  'n  turait  an  "  Thunderer  "  an  uair 
a  chaidh  sinn  air  bòrd  oirre  aig  Osborne  air  an  dara  latha  deug  de  'n 
mhios  so  chaidh,  agus  leoin  e  faobhar  na  lurga,  mhill  e  rithist  i  's  e 
leurn  bhar  a'  charbaid  an  uair  a  bha  i  'dol  ni  b'  fearr,  bha  i  glè"  dhona 
an  deigh  dhuinn  dol  do  Bhaile-Mhoireil  'us  b'  èigin  da  fois  a  ghabhail 
leatha,  air  son  beagan  ùine  mu  'n  deachaidh  sinn  air  an  ath  thuras. 

robh  mo  chù  gaolach  Noble  fodh  'chùram.  Dh'  fhalbh 
Anna  Dhònnllach,  Hollis  an  còeaire,  agus  Lockwood, 
air  adhart  air  thoiseach  oirnn  Diluain.  Chaidh  Sey- 
niour  a  thàinig  an  àite  Goddard  bochd  leòtha  agus 
Ealasaid  Stiùbhart  a'  nihaighdean  sheòmair. 

Thog  an  latlia  an  dèigh  sin  'us  thàinig  e  uigh  air  'n 
uigh  gu  bhi  glè  bhreagha,  ghabh  sinn  troimh  Abar- 
eadhoin  's  bu  chiatach  a  bha  e  sealltuinn  's  an  dol 
seachad,  chunnaic  sinn  tùr  a  cliuireadh  suas  air  oilthigh 
a  th'  ann  'us  thaitinn  e  rinn  glè  mhath.  Bha  sinn  aiu; 
àite-coinneachidh  na  'n  rathad  iaruinn  aig  Dyce  aig 
naoi  -  mionaidean  -  deug  roimh  dhà  -  uair  -  dheug.  Tha 
'm  fògharadh  gu  niath  tràth  aca  'an  so  a  reir  coltais  oir 
chunnaic  sinn  arbhar  aca  air  a  bhuain  goirid  bho  Abar- 
eadhoin.  Chaidh  sinn  seachad  ri  bun  Beinn-a-chaoidh 
agus  tha  am  fraoch  anabarruch  breagha  anns  gach  àite. 
Ghabh  sinn  ar  tràth-nòin  aig  aon  uair  agus  bha  Noble 
a  stigh  leinn  agus  e  cho  math  agus  cho  stolda.  Stad 
sinn  aig  Keith  aig  còig-mionaidean-fjchead  an  dèigh 
aon  uair — far  an  do  stad  sinn  'an  1872  a  dh'  fhaotuinn 
dhaoine  a  dh'  fhosgladh  an  doruis  a  dh'  fliartluich  oirnn 
fhèin.1  Bha  na  Saighdearan  saor-dheònach  agus  mòran 
de  shluagh  eile  'g  ar  feitheamh  ann  an  so.  Bha  'n 
t-arbhar  na  'luidhe  gu  dona  ann  an  so  ach  bha  e  ni  b' 
feàrr  air  adhart  ri  Eilginn.  Thàinig  sinn  goirid  an 
deigh  sin  am  fradharc  monaidhean  bòidheach  a'  Chaolais 
]\lhoirich — agus  tha  iad  ga  rireamh  breagha :  tha  'n  loch 
cho  gorrn,  agus  e  dùinte  a  stigh  le  cnuic,  air  an  robh 
craobhan  'us  badain  choille,  na  achaidhean  buidhe  le 

1  Faic  ar  Turus  gu  Dun-Robain,  clàr  160. 

arbhar  agus  iad  thall  's  a  bhos  'g  a  bhuain,  bu  bhòidh- 
each  an  sealladh  e.  Chaidh  sinn  seachad  ris  an  làimh 
dheis  air  ballachan  briste  sean  eaglais  ris  an  abrar 
Abaid  Chinnlois,  agus  seachad  air  Barrais  aig  ochd- 
mionaidean  deug  an  deigh  dà  uair.  Thàinig  sinn  air 
Xarainn  an  dèigh  sin,  tha  e  'na  luidhe  iosal  ri  taobh  a' 
Chaoil  ach  tha  na  cnuic  mun  cuairt  de  'toirt  air  seall- 
tuinn  bòidheach.  'S  ann  dlùth  do  'n  àite  so  a  dh'  eug 
Cecilia  Brinckman  piuthar  Sìne  Churchill  bhochd, 
chaochail  i  air  an  t-siathamh  latha  deug  de  'n  mhios 
so  'chaidh  agus  's  e  sin  an  t-aobhar  a  tha  air  Sìne  'bhi 
air  falbh  uamsa  an  dràsda.  Bha  dath  cho  fior-dhearg 
'us  cho  àillidh  air  an  fhraoch  agus  ged  a  bha  a  mhuir 
greannach  bha  i  cho  bòidheach  ghorm  agus  bha  na 
caochladh  dhaithean  a'  coimhead  cho  breagha ;  bha  'n 
rainneach  agus  na  craobhan  mar  a  bha  iad  againn  fhèin, 
an  dèigh  tuar  an  fhoghair  a'  ghabhail.  Tha  am  bàrr 
glè  bhreagha  mun  cuairt  dhe  so  uile.  Ghabh  sinn 
seachad  air  Ard-nan-Saor  àite  bòidheach  air  cladach  a 
Chaoil,  agus  seachad  air  Cuilfhodair  ach  cha  do  stad 
sinn  aig  a  h-aon  diubh.  Chaidh  sinn  seachad  air 
Inbhernis  aig  trì  mionaidean  an  deigh   trì  agus   bha 

o  o  o 

mòran  sluaigh  a  mach  ann,  ghabh  sinn  a  rithist  le 
sgrìob  seachad  air  a'  Mhanachain.  'S  e  'n  rathad  so 
air  adhart  gu  ruig  Inbher-Feòthrain  air  an  deachaidh 
sinn  gu  Dùn-Bobain  an  1872.  Bàinig  sinn  Inbher- 
Feòthrain  aig  fichead  mionaid  roimh  cheithir,  tha  e  air 
a  shuidheachadh  gu  bùidheach  ann  an  gleann  àillidh 
stad  sinn  aige  agus  bha  àireamh  mhòr  sluaigh  a  mach 
ann  "u  'r  feitheamh. 

Bha  'n  Eidire  Coinneach  MacChoinnich  Triath 
Ghearrloch  agns  a'  Bhain-tighearna  'g  ar  coinneachadh 
an  so  le  'n  triùir  chloinne — dà  mhac  agns  nighean.  Is 
dnine  taitneach  eireachdail  e  agus  Lha  e  's  an  èideadh 
ghàidhealach.  Tha  òighreachd  mhòr  aige  ann  so  agus 
's  e  fearann  chlann  Choinnich  a  tha  mun  cuairt  an  so 
uile.  Is  piuthar  a  Bhain-tighearna  aige  do  Bhan-mhorair 
Granville  agus  tha  i  fior  choltach  rithe.  Ghabh  sinn  ar 
tea  beagan  an  dèigh  so  agus  dh'  ùraich  i  sinn  gu  mòr. 
An  àite  tionndadh  gu  Baile  Dhuthaich  bho  Inbher- 
Feòbhrain  's  ann  a  ghabh  sinn  air  adhart  ris  an  làimh 
chlì  gu  Srath-Feòthair  a  tha  cho  ainmeil  agus  cho 
bòidheach  le  coille  agus  tighean  grinne  'us  bothain 
bheaga  thall  's  a  bhos  ann ;  chaidh  sinn  air  adhart  bho 
sin  troimh  ghleann  fiadhaich,  cnocach,  creagach,  'us 
feur  'us  fraoch  'us  rainneach  'us  craobhan  a'  cinntinn 
suas  air  feadh  nan  stacan.  Tha  'n  rathad  iaruinn  a 
gabhail  a  mach  ri  aoclunn  a  mhonaidh  os  cionn  a'  bhaile 
agus  air  adhart  gu  Srath-Bhrathain  agus  Loch  Luicheart. 
Bha  corra  fhras  uisge  ann  'us  plathainean  dhe  'n  ghrein 
againn  eatorra. 

Dh'  fhàg  sinn  carbad-na-smùid  aig  Achadh-na-sìne 
aìg  ceathramh  romh  choig  uairean  cha  'n  'eil  ann  ach 
ceann  uighe  glè  bheag  'us  tigh  na  dhà  mun  cuairt  da. 
Chaidh  sinne  na  'r  triùir  do  'n  charbad  agamsa  agus 
shuidh  am  Brùnach  agus  Cannon  air  a'  thoiseach. 
Lean  an  dà  dhuin'-uasal  agus  na  trì  mnathan  frithealaidh 
sinn  ann  an  carbad  eile,  agus  bha  càch  nan  dèigh-san. 
Thàinig  Triath  Gheàrrloch  air  adhart  gu  ruig  so  leinn, 
aims   bha   Fàilte  dhuinu  sin-iobhta   an   oàidhlÌGi  air  a 

cheann-uighe  'us  breacain-uachdair  air  an  crochadh  an 
òrdugh  air  mar  urrann  dhuinn,  ged  a  bha  gu  mishealbhar 
frasan  uisge  troma  ann,  bha  turas  taitneacli  againn  troimli 
an  fhichead  niìle  a  chaidh  sinn  air  adhart  de  dhùthaich 
fhiadhaich  fhàsail  gun  aon  tigh  còmhnuidh  ri  fliaicinn. 
Chaidh  sin  an  toiseach  air  adhart  ri  taobh  Loch-a-Chroisg 
a  tha'  ruith  gu  fada  aimhleathan  eadar  mhonaidhean  a 
tha  glè  choltach  ris  an  fheadhain  a  th'  aig  a'  SpiteaJ 
agus  aig  Loch  Muic.  Le  sealltuinn  air  ais  chunnaic  sinn 
na  tri  mullaichean  ris  an  abrar  Sgùran-a-Mhuilinn. 
Tha  'n  rathad  ag  gabhail  air  adhart  ri  taobh  loch  beag 
eile  an  dèigh  sin,  agus  bho  mhullach  a'  bhruthaich 
ghabh  sinn  sios  gleann  Dochairt  agus  'us  breagha  e, 
goirid  bho  sin  thainig  Loch  Maruidhe  àillidh  anns  an 

o  o 

fhradharc  agus  cha  b'  fhada  gus  an  d'  ràinig  sinn  e. 
Fhuair  sinn  eich  ùra  aig  Ceann-Loch-Iù  far  am  bheil 
tigh-òsda  beag  agus  bothan  seilg  goiricl  uaithe  a  bha 
greis  air  mhàl  aig  Mr  Clowes,  cliamhainn  Ban-mhorair 
Waterpark  b'  àbhaisd  dha  fhein  'us  dha  bhean  mòran 
fuirich  a  dheanamh  ann.  Tha  iad  a  nise  a'  fuireach  'an 
Flowerdale  tigh-seilg  eile  a  th'  aig  an  Ridire  Coinneach 
Mac-Choinnich  dlùth  air  Geàrrloch. 

Chaidh  sinn  air  adhart  cleich  mìle  ri  taobh  Loch 
Maruidhe  mu  'n  d'  rainig  sinn  an  tigh-òsda  agus  bu 
bhreagha  an  rathad  e.  Tha  na  monaidhean  ris  an  làimh 
dheis  air  adhart  bho  Cheann-Loch-Iù  air  leth  breagha, 
tha  iad  cho  àrd  agus  cho  sgorrach  agus  coille  mu 
iochdar  cuid  dhiubh.  Tha  aon  bheinn  àrd  ag  èirigh  os 
cionn  chàich  agus  cha  'n  eil  i  eu-coltach  ri  Pilatus  'na 
cumadh.     Tha  an  sealladh  a  th'  againn  dhi  bho  'n  tigh- 

òsda  gle  choltach  ris  mar  a  chitheamaid  Pilatus  bho 
Pension  Wallis.  Tha  'n  rathad  a'  lùbadli  air  adhart 
cho  breagha  agus  sinn  a'  faotuinn  sealladh  an  sid  's  an 
so  dhe  'n  loch  a  tha  air  a  ghlasadh  a  stigh  gu  tur  a 
measg  na  'ni  beann.  Tha  craobhan  de  gach  seòrsa  mu  'n 
cuairt  dhe,  ach  's  iad  an  fheadhain  is  pailte  a  th'  ann 
beithe,  giubhas  de  sheòrsa  na  dhà,  'us  fearna,  agus 
tha  moran  de  rainnich  agus  de  fhraoch  àrd  bòidheach  a 
fàs  ann  gu  pailt  agus  creagan  fìadhaich  ag  eirigh  suas  os 
cionn  gach  ni  eile.  Chithear  'an  corra  àite  craobh 
bhreagha  de  ghiubhas  nàdurra  air  a  toinneamh  agus  a 
stoc  's  a  ceann  coltach  ris  a'  chlach-ghiubhas  a'  cinntinn 
as  a'  chreig  a  sios  do  'n  loeh  agus  i  sealltuinn  an  aghaidh 

o  O  O 

an  speur  ghuirm  mar  gum  biodh  i  'n  dealbh  Eadailteach. 
An  deigh  a  choille  fhàgail  tha  'n  rathad  a  ruith  ri  taobh 
mill  mhora  de  chlachan  gun  chàrnadh  sam  bith  orra  ach 
direach  mar  gun  tuiteadh  iad  as  an  athar,  no  mar  gu  'm 
biodh  iad  air  an  tilgeadh  suas  le  crith-thalmhainn. 
Bha  frasan  uisge  gu  math  tròm  ann  agus  rinn  so 
bogha-froise  gle  bhreagha,  agus  bha  fear  eile  ri  fhaicinn 
bho  'n  ath-shoillseachadh  aige  air  an  spèur.  Thàinig 
turadh  an  dèigh  sin  agus  bha  'n  spèur  cho  àillidh  le  dol 
fodha  na  grèine  agus  bha  a  sòillse  a'  dearsadh  dearg  air 
mullaichean  nan  slèibhtean.  Bha  Beinn  Slioch  air  a' 
lasadh  suas  mar  a  chunnaic  mi  Beinn  Nibheis  agus  na 
monaidhean  eile  a  tha  mu  'n  cuairt  a  dh'  Inbher- 
Lòchaidh. 

Bha  e  goirid  an  dèigh  seachd  an  uair  a  ràinig  sinn 
dhachaidh,  tha  'n  tigh-òsda  na  sheasamh  ri  taobh  an 
loch  agus  craobhan  mu  'n  cuairt  dhe.    Cha  'n  'eil  cadh'- 

chliath  idir  air  a  bheulthaobh.  Cha  'n  eil  ach  balla 
iosal  mu  'n  euairt  dlie  'n  tigh  agus  e  fosgailte  air  gach 
taobh  air  son  carbadan  a  leigeadh  a  stigh.  'S  e  tigh 
beag  grinn  a  th'  ànn  agus  e  air  a  dheadh  airneiseachailh. 
Tha  dà  sheòmar  suidhe  ris  an  làimh  chli  mar  a  theidear 
a  stigh  tha  sinn  a  gabhail  ar  tràithean  anns  an  fhear 
is  motha  agus  na  daoin'-  uaisle  'g  an  gabhail  's  an 
fhear  is  lugha.  Tha  seòmraichean  beaga  glè  chlùmhar 
mar  a  theidear  suas  staidhir  ghoirid  shocrach  a  tha 
ris  an  làimh  dheis.  Tha  an  seòmar  aig  Beatrais  ris  an 
làimh  chli  agus  am  fear  aig  a  Bhrùnach  direach  mu 
choinneamh  ris  an  làimh  dheis.  Tha  trànnsa  beag  suas 
tri  cèumanan  staidhreach  as  a'  sin ;  agus  aig  a'  cheann 
thall  aige  ris  an  làimh  chli  tha  'n  seòmar  suidhe  beag 
bòidheach  agamsa  agus  tha  e  sealltuinn  ris  an  loch  'us 
ri  Beinn  Slioch  agus  ris  an  rathad  mhòr ;  tha  e  gu  math 
làn  leis  na  goireasan  a  thug  mi  leam.  Tha  mo  sheòmar 
cadail  aig  a'  cheann  eile  agus  tha  dà  sheòmar  beag 
anns  a'  mheadhoin  aig  Wilmore  agus  aig  Anna. 

An  uair  a  ràinig  sinn  so  chuala  sinn  gun  robh  na 
Euiseinich  a'  sèisdeadh  Plevna  air  an  naothamh  latha, 
agus  gun  do  chuir  iad  an  ruaig  air  buidheann  de  na 
Turcaich  le  call  mòr.  Lean  an  seisdeadh  air  an  ath 
latha  agus  bha  Skobeloff  an  seilbh  air  na  mullaichean. 
Ghabh  mise  mo  dhinneir  le  Beatrais  us  leis  a'  Bhan- 
diùc.  Leugh  a'  Ban-diùc  an  dèigh  sin  an  cùnntas  a  th' 
air  a  sgriobhadh  mu  bheatha  Thiers.  Fhritheil  am 
Brùnach  dhòmhsa  mar  a  b'  àbhaist  'us  thug  e  ghloinne 
uisge  'g  am  ionnsuidh  mar  a  chleachd  e  dheanamh. 
Bha  mi  faireachdain  glè  sgith. 

Is  e  so  co-ainm  latha  breith  Louis  Hesse — 'g   am 
beannaicheadh  Dia  e  ! 

Diardaoin,  an  trcas  latha  dcug  de  mhìos 
mcadhoin  an  Fhoghair. 

Bha  uisge  tròm  ann  rè  na  h-oidhche  agus  bha  a' 
mhaduinn  gruamach.  Fhuair  mi  deadh  chadal.  Ghabh 
Beatrais  'us  mise  ar  tràth-maidne  agus  ar  tràth-nòin 
còmhladh  shios  an  staidhir.  Thu<]<;  mi  o-reis  air  tarruing 
cha  robh  solus  an  latha  ro  fhreagarach  air  a  shon ;  ged  a 
bha  bheinn  mhòr  bhreagha  glè  shoilleir.  Ghabh  mi  sràid 
le  Beatrais  aig  aon-uair-deug.  Ghabh  sinn  mu  nihìle 
air  adhart  air  rathad  Chinn-Loch-Iù  agus  bu  bhreagha  a 
bha  na  monaidhean  a'  sealtuinn  'n  ar  falbh  's  'n  ar 
tilleadh.  Tha  bothan  beag  brònach  ri  ceann  drochaid 
Talladail  agus  sean  duine  'fuireach  ann,  bha  còta  air 
agus  ad  àrd  dhubh  agus  bha  e  gle  thoilichte  coltas 
ri  mise  fhaicinn,  thuirt  e  nach  moran  Beurla  aige, 
agus  's  ann  mar  sin  a  thachair  do  'n  chuid  is  motha  de 
shluagh  an  àite  so.  Chaidh  am  Brùnach  a'  thoirt 
ni-eigin  dha  agus  dh'  fheòraich  e  ainmeanan  nam  beann 
dhe. 

Bha  bruthainn  anabarruch  ann.  Thill  sinn  a  stigh 
aig  leth-uair  an  dèigh  dà-uair-dheug  agus  thug  mise  greis 
air  tarruing  dhealbh  agus  air  cur  dhaithean  orra.  Bha 
teas  mòr  's  an  iarmailt,  ach  thionndaidh  an  latlia  gu 
sileadh.  Thug  mi  greis  eile  air  na  dealbhan  agus  air 
leughadh  's  air  sgrìobhadh  agus  an  dèigh  sin  fhuair 
sinn  ar  tca,  dh'  fhalbh  mi  le  Beatrais  'us  a'  Bhan-diùc 
anns  a'  charbad  aig  leth-uair  an  deigh  coig,  agus  bha 

am  Brùnach  agus  Frànnsaidh  nan  suidhe  air  a  thois- 
each  agus  ghabh  sinn  air  aclhart  troimh  choille  ghiuth- 
ais  a  bha  lùbadh  ri  taobh  an  loch  fad  dhà  mhìle  air 
adhart  gu  drochaid  na  Garbhaig,  theirinn  sinn  bruth- 
ach  bho  sin  gu  Slatairdail,  agus  dhirich  sinn  uchdach  a 
bha  ris  an  làimh  chli  uaithe  sin.  Tha  na  monaidhean 
gu  math  ni  's  isle  'an  so  agus  iad  mar  gu  'm  biodh  iad  air 
an  tilgeadh  air  a  cheile  cho  neònach.  Tha  feur  'us  rainn- 
each  'us  fraoch  a'  fàs  suas  ri  'n  taobhan,  agus  creagan 
gèura  scorrach  air  na  mullaichean  aca. 

Chaidh  sinn  seachad  air  lochan  beag  ris  an  abrar 
Bad-na-sgallaig  as  am  bheil  Allt  Chearraidh  a  ruith  a 
stigh  do  lochan  beag  eile.  Tha  'n  rathad  a'  lùbadh  air 
adhart  'an  so  glè  choltach  ris  mar  'tha  iad  an  Switzer- 
land,  agus  bruachan  àrda  cas  air  gach  taobh  dhe.  Ghabh 
sinn  seachad  air  dha  na  trì  easan  a  th'  air  a'  Chear- 
raidh  'an  so,  's  iad  a'  ruith  troimh  chreagan  breagha 
'us  bruachan  coillteach  mar  gu  'm  biodh  iàd  a'  deanamh 
rathaid  a  dh'  aindèoin  trompa.  B'  fhior  do  'n  Bhrùnach 
a  ràdh  gun  robh  an  t-àite  so  coltach  ri  Gleann  Feisidh; 
ach  nach  'eil  ach  frith-rathad  an  sin,  agus  nach  'eil  ach 
beul-àth  a  dol  thar  an  uillt  ann.  Le  sealltuinn  air  ais 
bho  so  fhuair  sinn  sealladh  ciatach  do  Bheinn  Eidli, 
Ghabh  sinn  sios  an  gleann  gu  Dail-Chearraidh  agus  is 
bòidheach  an  t-àite  a  th'  aig  an  drochaid  an  so  air  an 
rathad  gu  Geànioch  'us  cnocan  uaine  coillteach  ann. 
Thill  sinn  a  chionn  e  bhi  cho  fada  's  an  latha  'us  ghabh 
sinn  an  rathad  air  an  d'  thàinig  sinn  a  niach,  ràinig  sinn 
dhachaidh  aig  leth-uair  an  dèigh  seachd.  Bha  feasgar 
gruamach  fann  dorcha  ann  ach  fhuair  sinne  a  stigh  mu  'n 

do  shU   e  air  an  uisge.     Chuir  a'  Bhan-diùc  criocli  air 
leughadh  dliuinn  mu  bheatha  Thiers. 

Dihaoine,  an  ceatkramh  laiha  deug  de 

7nhìos  meadhoin  an  Fhoghair. 

Bha  uisge  's  gaoth  uamhasach  ann  fad  na  h-oidhche 
agus  neart  de  'n  mhaduinn.  Ghabh  sinn  ar  tràth- 
maidne  mar  a  ghabh  sinn  e  'n  de.  An  dèigh  greis 
chaidh  Beatrais  'us  mise  air  adhart  mu  mhìle  air  an 
rathad  air  an  deachaidh  sinn  anns  a'  charbad  an  dè. 
Tha  na  cmiic  chreagach  os  cionn  an  rathaid  le  'n 
craobhan  breagha  agus  an  fhrith-choille  mu  'n  iochdair 
a'  cur  Eudann  an  Leòmhain  na  m'  chuimhne,  agus  an 
Tròisich  agus  Lochial.  Binn  e  turadh  'us  thàinig  an 
latha  gu  bhi  gle  bhreatha  ach  gun  robh  bruthainn  'us 
mùchadh  mòr  ann.  Thill  sinn  a  stigh  aig  fichead 
mionaid  roimh  aon  uair.  Tha  sealladh  àillidh  agamsa 
bho  m'  sheùmar-suidhe ;  tha  Beinn  Slioch  air  an  dara 
taobh  agus  an  loch  bòidheach,  agus  sleibhtean  àrda 
creagach,  's  an  t-eilean  uaine  air  an  taobh  eile.  Dhùr- 
aichdinn  suidhe  tharruing  dhealbh  fada  'n  latha. 
Thàinig  tclcgram  no  dhà  eile  'g  am  ionnsuidh. 

Dh'  fhalbh  sinn  a  mach  'an  dà  charbad  aig  leth-uair 
an  deigh  trì  uairean,  bha  Beatrais  'us  a'  Bhan-diùc 
còmhladh  riùmsa  agus  am  Brùnach,  bha  'n  dà  dhuin' 
uasal  's  a'  charbad  eile  'us  Frannsaidh  leòtha.  Ghabh 
sinn  an  ceart  rathad  air  an  deachaidh  sinn  an  dè  ach 
an  deigh  eich  ùra  fhaotuinn  aig  Drochaid  Chearraidh 
thionndaidh  sinn  ris  am  làimh  chli  air  adhart  greis  air 
droch  rathad  a«us  an  dèigh  sin  troimh  choille  dharaich 

gu  Sìldeag  far  am  bheil  fcigh  beag  agus  gàradh  grinn  an 
cois  na  mara  aig  Morair  Bristol  agus  Mr  Bateson.  Cha 
'n  eil  an  rathad  air  an  robh  sinn  dol  seach  so,  agus  b' 
eigin  dhuinn  tilleadh  air  ais  a  rithist.  Ghabh  sinn 
thar  na  drochaide  agus  tha  'n  abhuinn  bheag  a  ruith 
troimh  choille  bhòidhich  de  ghiubhas-leireig  agus  de 
chraobhan  eile,  dhirich  sinn  bruthach  an  sin  'us  ghabh 
sinn  seachad  air  Flowerdale  air  adhart  gu  Geàrrloch  a 
tha  ri  taobh  na  mara.  Cha  'n  eil  ann  a  dh'  àiteachan 
còmhnuidh  ach  tigh  beag  thall  's  a  bhos,  agus  tha 
eaglais  ann  'us  tigh-ministear  agus  banc  'us  tigh-òsda  a 
tha  air  a  thogail  air  an  ruinn  'us  àirde  dhetli.  Tba  'n 
camus  gle  bhrea^ha  ach  cha  'n  èil  na  cnuic  a  tha  air 

O  O 

cjach  taobh  dhe  ro  àrd.  Tha  sleibhtean  àrda  coillteach 
a  null  re  cùl  Gheàrrloch,  agus  tha  e  fosgailte  ri  Cuan 
mor  na  h-àirde  'n  iar.  Thill  sinn  an  so  air  ais  agus 
thàinig  na  bha  shluagh  's  an  àite  mach  a  chur  fàilte 
oirnn.  Bha  ar  tea  againn  leinn  deanta  agus  stad  sinn  'g 
a  gabhail  an  deigh  dol  seachad  air  Drochaid  Chearraidh. 
Bha  'm  feasgar  gle  bhreagha.  Fhuair  sinn  dachaidh 
ai"   ceathramh   roimh   sheachd   uairean.     Tha  na   lit- 

O 

richean  againn  a'  tighinn  aig  ceathramh  roimh  cheithir 
a<ms  aÌ2[  leth-uair  an  deigh  naoi.     Tha  'n  t-àileadh  an 

O  O  O 

so  gu  math  tròm  neoshunndach.  Ar  dinneir  mar  is 
àbhaist.  An  deigh  na  dinneir  chluich  mi  'm  piano 
còmhladh  ri  Beatrais. 

Disathurna,  an  còigeamh  latha  deug  de 
inhìos  meadhoin  an  Fhoghair. 

Bha  maduinn  bhreagha  anu.  Fhuair  mi  deaclh  oidh- 
che  cadail  agus  dh'  èirich  mi  tràth.  Tlia  plàigh  na  dun- 
ach  de  choinn-speachainn  an  so.  B'  fheudar  dhuinn  èud- 
ach  tana  a  thàirneachadh  ri  taobh  a  stigh  nan  uinneag 
'g  an  cumail  bho  thighinn  a'  stigh  an  uair  a  bhiodh  na 
h-uinneagan  fosgailte  agus  tha  an  t-sìde  cho  blàth  's  gu 
'm  feum  iad  a  bhi  fosgailte  gu  math  tric.  B'  fhèudar 
dhòmhsa  eideadh  tanna  a  chur  a  rithist  orm  le  teas  na 
h-aimsir.  Bha  mi  eadar  dhà  chomhairle  mu  dheighinn 
c'  àite  an  rachainn  an  diugh  ach  bha  iad  uile  ag  ràdh 
gu  'n  robh  Toirreasdan  cho  bhreagha  's  gun  d'  rinn  mi 
suas  m'  inntinn  gu  dol  ann.  Bha  fras  uisge  gu  math 
tròm  ann  mu  'n  d'  fhàg  sinn  an  tigh,  agus  thug  mise 
greis  air  tarruing  dhealbh  agus  a  cur  dhaithean  orra. 

Thog  sinn  oirnn  aig  leth-uair  an  dèigh  dà-uair-dheug, 
ann  an  carbad  fosgailte,  bha  Beatrais  còmhladh  rium 
agus  a'  Bhan-diùc — a  tha  air  a  togail  leis  gach  àite  a  tha 
i  'faicinn — bha  Seanalair  Ponsonby  'us  am  Brùnach  na 
'n  suidhe  air  toiseach  a'  charbaid.  Bha  'n  latha  breaglia ; 
cha  robh  againn  thar  dhà  na  thrì  fhrasan  uisge  agus 
cha  do  nihair  iad  ach  beagan  mhionaidean.  Ghabh  sinn 
air  adhart  gu  Ceann-Loch-Iù  agus  dh'  atharruich  sinn 
eich  ann  an  sin,  agus  gu  dearbh  bu  bhreagha  a  phaidhir 
bhuidhe  a  bh'  againn.  Bha  a'  ghrian  a'  dearsadh  cho 
àillidh  agus  a  gathan  soilleach  a'  lasadh  suas  na  dùthcha 
le  leithid  de  mhaise.  'N  uair  a  bha  sinn  aig  leth  an 
rathaid  chaidh  sinn  thar  Drochaid   Ghrùdaidh  fhuair 

sinn  deadh  sliealladh  air  Beinn  Slioch.  'S  e  àllt  gìè 
bhras  a  tha  'n  so,  agus  craobhan  breagha  giubhais  mu  'n 
cuairt  dhe,  agus  gleann  àillidh  a  ruith  suas  ris  an  deas. 
Bho  Cheann  -  Loch  -  Iù  thionndaidh  sinn  suas  ris  an 
làiinli  dheis  ri  taobh  abhuinn  Gharraidh  's  na  beanntan 
a  tighinn  's  an  fhradharc  aon  an  dèigh  aon,  na  'm  mill 
mhora  àrda.  Chaidh  sinn  seachad  ris  an  làmh  chli  air 
lochan  beag  bòidheach  ris  an  abrar  Loch  Clàr  tha  e 
'ruith  a  null  'an  gleann  coillteach  agus  ri  iochdar 
stùchdan   àrda.      Tha    tigh-seil^   aig   an    Eidire    Ivor 

o  o  o 

Guest  ann  an  sin  agus  chunnaic  sinn  tigh  beag  shuas 
anns  a'  choille. 

Goirid  an  dèigh  so  dh'  fhosgail  sinn  cdeann  breagha 

o  o  o  o 

Thoirreasdan  a  tha  cho  uamhasach  fhiadhaich  agus 
ballachan  dorcha  na  'n  creag  aig  a  bheinn  mhoir  ris  an 
abair  iad  an  Liaruch.  'S  mor  an  t-ioghnadh  a  chuir  i 
oirnn  na  'r  dol  seachad  ri  h-iochdax.  Ged  nach  'eil  mon- 
aidhean  fior  àrd  an  so  ach  Beinn  Slioch  fhèin  anns  am 
bheil  3216  de  throidhean  tha  'n  caisead  a  toirt  orra 
sealltuinn  nis  àirde  na  an  fheadhain  againne  'an  siorr- 
amachd  Abareadhain,  agus  cha  'n  'eil  an  dùthaich 
fhèin  dad  's  ceud  troigh  os  cionn  na  fairge  an  so  agus 
tha  Baile-Mhoireil  ochd  ceud  troidh  nis  àirde  na  mhuir. 
Tha  na  sleibhtean  mu  'n  cuairt  do  Loch  Maruidhe  'us  do 
'n  ghleann  so  agus  anns  a'  choimhearsnachd  gu  leir  cho 
sgorrach  agus  cho  creagach.  Tha  Beinn  Liaruch  a 
sealltuinn  cho  neònach  leis  cho  dorcha  's  a  tha  i  agus  na 
creagan  uamhasach  ag  èirigh  ri  h-aghaidh  mar  gu  'm 
biodh  barra-bhallachan  gearasdain  ann  suas  os  cionn 
a  chèile — anabarrach  neònach  gu  dearbh  ;  tha  'n  gleann 

fhcin  cho  chòmhnard  agns  na  monaidhean  ag  èirigh  cho 
cas  air  gach  taobh  dhè.  Tha  dà  thigh  an  so  agus  tha 
gille-sèilg  a'  fnireach  'am  fear  dhinbh.  Chunnaic  sinn 
beathach  no  dha  cruidh  aca,  agus  bha  mòran  mònaclh 
air  a  gearradh  aca. 

Thàinig  sinn  gu  Loch  Toireasdan  àrd,  cha  mhòr  nach 
eil  e  air  a  ghlasadh  a  stigh  leis  na  beanntan  agus  tha 
e  glè  bhòidheach,  chunnaic  sinn  uaith  so  slèibhtean  an 
eilean  Sgiathanaich  air  falbh  a  null  uainn.  Cha  'n  'eil 
baile  beag  sam  bith  an  so  agus  ged  a  tha  tigh-òscla  ann, 
cha  'n  'eil  ann  ach  tigh  aon  ùrlais,  tha  e  air  aoladh  air 
an  tigh  muigh  agus  tha  uinneagan  beaga  air.  Ghabh 
sinn  air  adhart  gu  àite  uaigneach  far  nach  robh  tigh  na 
duine,  agus  an  dèigh  bruach  bheag  a  streap  slmiclh  sinn 
aig  fichead  mionaid  roimh  thrì  a  ghabhail  ar  tràth-nòin, 
agus  bha  'n  deadh  chàil  againn  air  a  shon.  Bha  'n 
t-àileadh  a  bha  tighinn  oirnn  thar  na  mara  cho  chaoin 
agus  cho  ùrachail.  Dh'  fhan  sinne  le  chèile  greis  a' 
tarruing  dhealbh  oir  bha  'n  sealladh  mun  cuairt  cho 
breagha.  Bha  na  monaidhean  Sgiathanach  ri  fhaicinn 
a  null  ris  an  làimh  dheis  's  iad  ag  èirigh  os  cionn  an 
fheadhain  clhù-dhearg  a  bha  dùnaclh  a  stigh  an  loch.  Bha 
'Chomraich  ris  an  àircle  cleas  clireach  mu  choinneamh  far 
an  robh  mise  na  m'  shuidhe,  's  le  Morair  Middleton  e 
'nise  ach  bu  le  cloinn  Choinnich  e  roimhe  so,  bha  na 
mullaichean  àrcla  aig  Beinn-na-h-Eaglais  'us  Beinn-nan- 
Damh  a  null  uainn  agus  sgorran  geala  na  Beinne 
Liaruich.  Thug  sinn  uair  'n  ar  suidhe  ann  an  sin  agus 
cha  robh  sinn  toileach  fhàgail  bha  'n  t-àite  cho  breagha 
ach  cho  fiadhaich  aGfus  cho  fàs  agus  gu  'n  robh  sinn  a 

faireachdan  mar  gu  'm  biodhmid  an  deigh  ceann  an 
t-shaoghail  a  ruigheachd.  Bha  tigh-sgoil  an  sin  na 
sheasamh  leis  fhi'in  gun  tigh  na  chòir.  Cha  'n  'eil  ach 
goirid  hho  na  chaidh  a  thogail.  'S  ann  le  duin'-uasal  ga 
'n  ainm  Darach  a  tha  'n  òighreachd  so,  agus  chaidh  dà 
mhac  òg  leis  seachad  oirnn  dà  uair  's  iad  a  marcachd  'us 
gille  leòtha.  Chaidh  sean  duine  breòite  hochd  seachad 
air  an  àite  's  an  robh  mise  na  m'  shuidhe  'us  dh'  iarr  mi 
air  Ban-diùc  Eoxburgh  dol  a  bhruitheann  ris ;  's  e 
coigreach  a  bh'  ann  a  thàinig  a  America,  thuirt  e  gun 
robh  e  dol  do  Shasunn  agus  gur  e  àite  grànnda  a  bha 
'n  so ! 

Choisich  sinn  greis  air  adhart  agus  thàinig  an  sluagh 
'mach  ga  'r  faicinn,  chaidh  sinn  a  stigh  do  bhùth  agus 
cheannaich  sinn  rudan  beaga  ann,  cha  robh  ann  ach 
bùthan  beag  coltach  ris  an  fhear  aig  Edmonston  agus 
bha  'n  duine  a  bh'  ann  air  a  chur  cho  mhòr  mu  'n  cuairt 
's  sur  gann  a  b'  urrainn  dha  air  seirbhiseachadh.  Thilg 
e  na  h-uile  ni  sios  dhuinn.  Cheannuich  mise  comhfhur- 
tairean  amhach  a  bha  glè  mhath,  agus  dà  bheannag  a 
bh'  air  am  figheadh  de  shnath  clòimhe  agus  cleòca  beag 
glè  ghrinn. 

Bhruidheann  sinn  ri  boireannach  an  sin  ach  cha  robh 
aon  diog  Bheurla  aice  agus  cha  do  thuig  i  sinn  ach 
fhuair  i  tè  eile  a  b'  òige  'us  chuidich  i  leatha.  Suas  far 
an  rathaid  agus  ri  eudann  a'  bhruthaich  bha  còig  na  sia 
de  bhothain  bheaga  bhrònach  agus  clann  chas-ruisgte  air 
clhroch  èudach  mu  'n  cuairt  doibh,  agus  na  mnathan 
truagha  na  'n  suidhe  air  an  talamh.  Bha  'n  sluagh  ri 
iollach  agus  coltas  a  bhi  cho  toilichte  orra,  cha  mhòr 

gu  'm  bheil  neach  sam  bith  a  tighinn  an  rathad  so.  B' 
fheudar  dhuinn  dol  air  ais  do  'n  charbad  'an  so  agus  bha 
fear  dhe  na  h-eich  a  bha  diultadh  dol  air  adhart ; 
thugadh  gu  socair  e  agus  fhuair  sinn  air  adhart  gu  gasda 
an  deigh  sin,  agus  sinn  ro-thoilichte  le  'r  sgrìob.  Fhuair 
sinn  sealladh  taitneach  a  rithist  'n  ar  tilleadh  dhe  'n 
bheinn  bhreagha;  agus  bha  sinn  ro-thoilichte  le  'r  turas. 
Bha  aon  fhras  uisge  againn  ach  cha  b'  fhada  a  sheas  i, 
fhuair  sinn  eich  ùra  a  rithist  aig  Ceann-Loch-Iù  agus 
ràinig  sinn  ar  dachaidh  bheag  laghach  aig  beagan  roimh 
sheachd  uairean,  agus  rinn  Beatrais  'us  mise  toileachadh 
ri  'r  tca  fhaotuinn.  Fhuair  sinn  ar  dinneir  àbhaistich 
na  b'  fhaide  air  adhart  's  an  fheasgar ;  chluich  Beatrais 
am  piano  air  son  greis,  agus  beagan  an  deigh  sin  chluich 
sinn  le  cheile  e. 

Didònuich,  an  siathamh  latha  deug  de 
mhìos  mcadhoin  an  Fhoghair. 

Tha  maduinn  bhreagha  shoilleir  ann  ach  gu  'm  bheil 
beairan  ceathaich  air  eudan  Beinn  Slioch  'us  tric  leatha 
neul  a  bhi  mu'  ceann.  Thàinig  fras  thròm  agus  gun 
dùil  sam  bith  againn  rithe.  Ghabh  sinn  sràid  a  mach 
aig  leth-uair  an  deigh  aon-uair-deug  agus  an  dèigh  dol 
air  adhart  mu  thrì  cheud  slat  thionndaidh  sinn  gu 
frith-rathad  a  bha  ruith  ris  an  lùimh  dheis  far  rathad 
Cheann  -  Loch-Iù,  ghabh  sinn  air  adhart  fodh  sgàile 
chraobhan  daraich  'us  caorainn  agus  troimh  fheur 
fliuch  agus  rainneach  gu  àite  's  an  robh  dà  bhothan 
iosal  bhochd  coltas.  Thug  sinn  sùil  a  stigh  do  fhear 
diubh  agus  thàinig  boireannach  glan  tòiseil  a  mach  as 

x 

ach  's  gànn  a  thuigeadh  na'  bhruidhneadh  i  focal  Beurla. 
Thug  sinn  sùil  an  dèigh  sin  a  stigh  do  'n  fhear  eile ; 
's  ann  a  tha  a  leabuidh  aig  Baldry  againne ;  bha  eabar  gu 
ruig  dlùth  air  an  dorus  agus  bha  e  iosal  muchta  ach  bha 
e  'n  òrdugh  glè  ghrinn.  Bha  coltas  snasail  poncail  air 
bean-an-tighe,  cha  robh  a  bheag  sam  bith  de  Bheurla 
aice-sa  nis  motha.  'S  e  MacEath  a  tha  's  an  duine 
aice  agus  thuirt  i  gur  e  Sliaruch  as  ainm  do  'n  àite. 
Dh'  innis  am  Brùnach  dhi  gur  i'  Bhan-rìgh  agus  a 
h-ighean  a  bha  'n  sid  agus  thug  sinn  beagan  airgid  dhi. 
Thill  sinn  air  ais  air  an  rathad  cheudna  agus  an  dèigh 
sràid  mhath  a  ghabhail  air  adhart  an  rathad  eile  thill 
sinn  a  dh'  ionnsuidh  an  tighe  aig  fichead  mionaid  roinih 
aon  uair.  Leugh  sinn  na  h-ùrnuighean  agus  mar  sin 
sios.  Cha  'n  'eil  eaglais  nis  dlùithe  air  a  so  na  Ceann- 
Loch-Iù  agus  Geàrrloch,  agus  bha  'n  sluagh  a  dol 
seachad  air  a  so  air  an  rathad  gu  Geàrrloch  cho  tràth 
ri  leth-uair  an  dèigh  seachd  agus  iad  da  'n  cois.  Dh' 
fhalbh  Beatrais,  a'  Bhan-diùc  agus  mise  aig  leth-uair  an 
dèigh  ceithir  a  dhol  gu  Eilean  Maruidhe  chaidh  ceithir- 
ramhach  leinn  agus  bha  i  air  a  stiùradh  le  Hormsby 
fear  an  tighe-òsda  duine  laghach  sàmhach  gu  math 
ògail  coltach.  Cha  'n  fhaicear  an  t-Eilean  so  bho  'n 
tigh  oir  tha  e  air  fholach  leis  na  h-eileanan  is  motha. 
Is  e  so  eilean  is  lugha  dhiùbh  ged  a  tha  na  Leabh- 
raichean  Treòrachaidh  ag  ràdh  nach  e.  Tha  e  gle  thait- 
neach  a  bhi  'am  bàta  a  mach  air  an  loch  chiùin  ghorm, 
air  feadh  nan  eileanan  uaine  coilltich,  agus  gun  ni  ri 
chluinntinn  ach  diosgan  nan  ràmh — na  monaidhean 
àillidh  dearg  'us  gorm  ri  fhaicinn  air  aon  taobh,  agus 

sgùran  breagha  Bheinn  Slioch  agus  monaidhean  eile  air 

O  o  O 

an  taobh  thall. 

Chaidh  am  bùta  a'  sparradh  gu  cladach,  agus  an  dèigh 
dhuinn  faotuinn  a  mach  aisde  chaidh  sinn  air  adhart 
troimh  fhritlichoille,  agus  troimh  dhoire  dlùth  de  chra- 
obhan  daraich,  cuillinn,  beithe,  uinsinn  'us  faibhili  agus 
gach  seòrsa  a  tha  cinntinn  air  an  eilean  gu  ruig  an  tobar. 
Bha  an  tobar  so  aon  uair  ainmeal  air  son  leigheas  na 
feadhnach  air  am  biodh  an  cuthach  ach  cha  mhòr  nach 
eil  e  tioram  a  nise.  Tha  sean  chraobh  'na  seasamh  làimh 
ris  agus  be  an  cleachdadh  aig  gach  neach  a  thigeadh 
'an  so  's  an  aimsir  a  dh'  fhalbh  gun  cuireadh  iad  bonn 
copair  gu  cruaidh  teann  le  òrd  eadar  a  chraobh  agus  an 
rùsg,  bha  so  mar  thabhartas  do  Mhaolruabh,  an  naomh 
aig  an  robh  a'  chòmhnuidh  'an  so  anns  an  ochdamh 
ceud.  Dh'  eug  an  naomh  so  dlùth  air  a'  Cliomraich 
anns  a'  bhliadhna  722  agus  tha  creas  dlùth  air  Toireas- 

O  O 

dan  fodh  'ni  bheil  iad  ag  radh  an  do  leig  e  anail.  Tha 
cuid  ag  ràdh  gur  ann  bho  Mhaolruabh  so  a  tha  an  loch 
agus  an  t-eilean  a  tarruing  an  ainm  Maruidhe  agus  tha 
cuid  eile  ag  radh  gur  ann  bho  'n  ainm  Màiri  a  tha  e  air  a' 
thoirt.  Chuir  sinne  ar  sgillinnean  a  stigh  do  'n  chraoidh 
leis  an  òrd  mar  chàch,  agus  chunnaic  sinn  mìrean  de 
ribeanan  agus  a  dh'  eudach  air  an  ceangal  air  meòir  na 
craoibhe.  Chaidh  sinn  an  deigh  sin  a'  shealltuinn  air 
leachdan  a  tha  air  sean  uaighean  a  tha  'n  sin :  buinidh 
dithis  dhiùbh  de  dh'  uaigh  Ban-phrionnsa  Lochlainnich 
agus  tha  sean  eachdraidh  iongantaich  aig  an  t-sluagh  mu 
dèighinn.  Tha  mòran  a  dh'  uaighean  ùra  ann  agus  cha 
'n  'eil  thar  ochd  bliadlma  bho  na  thiodhlacadh  aon  a 


324  TUILLEADH   DHUILLEAG 

Chloinn-a-Leathainn  ann,  'g  am  buin  an  cladh  so.  Tha 
pàirt  de  shean  bhallachan  an  Tigh-mhannaich  ri  fhaic- 
inn  an  so  fhathast.  Cha  'n  'eil  an  t-eilean  so  ach  mu 
leth-mhìle  mu  'n  cuairt,  agus  cha  'n  'eil  ann  ach  niu 
cheathramh  a  mhìle  aig  a  chuid  is  leaithne  dhe.  Tha 
feidh  air  an  fheadhain  is  motha  dhe  na  h-eileanan. 
Thug  sinn  greis  a'  coiseachd  mu  'n  chladach  agus  an 
dèigh  eiteagan  bòidheach  a  thional  chaidh  sinn  do  'n 

O  O 

bhàta  is  dh'  iomradh  air  ais  sinn  dìreach  mar  a  thàinig 
sinn.  Bha  ceithir  tuathanaich  eireachdail  air  na  ràimh 
bha  aon  fhear  diùbh  gu  sònruichte  a  bha  gle  bhreagha, 
ghabh  iad  mu  fhichead  mionaid  ga  'r  toirt  gu  tìr.  An 
dèigh  faotuinn  gu  tìr  chaidh  sinn  an  carbad  fosgailte 
air  adhart  mu  dhà  mhìle  seachad  aìr  an  tigh-òsda  gus 
an  drochaid  a  tha  'n  taobh  thall  de  far  am  bheil  a  choille 
sgur  air  an  rathad  gu  Geàrrloch.  Ghabh  sinn  ar  tea 
'an  sin  agus  streap  sinn  suas  bruthach  a'  shealltuinn  air 
eas  beag  bòidheach  ach  nach  'eil  idir  cho  breagha  ris  an 
fheadhain  a  th'  aig  Baile-Mhoireil ;  thill  sinn  a  dh'  ionn- 
suidh  an  rathaid  a  rithist  agus  ràinig  sinn  dachaidh 

O  O 

ceathramh  an  deigh  seaclid  uairean. 

Thug  mi  greis  air  leughadh,  'us  greis  air  sgrìobhadh. 
Tha  seòmar  glè  ghrinn  aig  Beatrais,  ach  gu  'm  bheil  e  ro 
bhlàth  le  'bhi  os  cionn  àite-na-còcaireachd.  Tha  seòmar 
beag  gle  ghrinn  dìreach  mu  choinneamh  an  fhir  sin,  aig 
a'  Bhrùnach  agus  cha  'n  'eil  an  teas  cho  mòr  ann.  Thug 
Ban-diùc  Eoxburgh  greis  air  leughadh  nam  pàipeirean- 
naio'heachd  dhomh  an  dèigh  na  dinneir.     Chunnaic  mi 

O  O 

an  Eidire  Uilleam  Jenner  an  dèigh  sin. 

Dihtain,  an  scachdamh  latha  dcug  de 
mhìos  meadhoin  an  Fhoghair. 

Bha  'mhaduinn  cho  soilleir  bhreagha  's  gur  ann  a 
shaoileadh  neach  gu  'm  b'  e  deireadh  an  t-shàmhruidh  e. 
Tha  mo  dheadh  leabaidh  fhèin  agam  leam  agus  fhuair 
mi  fois  cho  mhath  na  h-uile  h-oidhche  bho  na'  thàinig 
mi  an  so.     An  dèigh  ar  tràth-nòin  thug  mi  greis  a  tar- 

o  o  o 

ruing  dhealbh  agus  a  cur  dhaibhean  orra.  Chaidh  mi 
'mach  aig  deich  mionaidean  an  deigh  aon-uair-deug  a 
ghabhail  sràid  le  Beatrais  dìreach  mar  a  rinn  sinn  an 
de,  thionndaidh  sinn  ris  an  làimh  dheis  'us  chaidh  sinn 
a'  shealltuinn  air  an  tuathanachas  agus  air  an  àite  sam 
bheil  eich  carbaid  na  'n  luchd  turais  air  an  cumail. 
'S  e  carbad  mòr  fosgailte  a  tha  'n  so.      Agus  tha  e 

O  O 

'm  bicheantas  làn  sluaigh ;  tha  e  'tachairt  oirnne  gach 
maduinn  an  uair  a  bhitheas  sinn  ag  gabhail  ar  sràid. 

O      O 

Grhabh  sinn  a  rithist  an  dèigh  sin  suas  seachad  air  Talla- 
dail  far  am  bheil  an  sean  duine  'fuireach,  ris  an  robh 
sinn  a  bruidhean  Diardaoin.  Chunnaie  sinn  e  tighinn 
as  a  charbad  turais  's  e  air  a  thilleadh  bho  bhi  'n  dè  an 
eaglais  Gheàrrloch.  Is  aon  de  na  Foirfich  innte  e. 
Bha  triùir  na  cheathrar  de  chloinn  bheag  air  dhroch 
eudach  na  'n  suidhe  's  na  'n  seasamh  mu  'n  cuairt  'us 
thug  sinn  briosgaidean  doibh  'us  aran  'us  feòil  as  na  bh' 

O  O 

againn  air  son  ar  tràth-nòin.  Bha  na  meanbh-chuil- 
eagan  anabarruch  geur,  bha  sinn  air  ar  'n  itheadh  leòtha. 
Thill  sin  a  stigh  aig  fìchead  mionaid  roimh  aon  uair. 
Thug  mi  greis  air  tarruing  cuid  dhe  na  seallaidhean 
breagha   a    chitear   bho   uinneag    seòmar  -  na  -  dinneir, 

agus    tharruins    mi    a    bheinn    aillidh   a   tha   nm   'r 

O  O 

coinneamh. 

An  dèigh  ar  tràth-nòin  bha  sinn  an  ioma-chomhairle 
mu  'n  rathad  a  ghabhadh-mid.  Agus  mu  dheireadh 
rinn  sinn  suas  ar  n'  inntinn  gun  dol  air  adhart  gu 
Pol-Iù  taobh  thall  Gheàrrloch  mar  a  blia  dùil  againn  a 
dheanamh,  ach  gun  rachadh-mid  gu  Drochaid  Chear- 
raidh  a  choinneachadh  na  'n  daoine  còire  a  dh'  iarr  cead 
gu  tighinn  a  Steòrnabhaidh  an  Leòbhas  a  dh'  fhaicinn 
"  am  Ban-rìgh  ghaoil."  Thug  mi  an  sin  greis  eile  air 
tarruing.  Aig  deich  mionaidean  an  dèigh  ceithir  dli' 
fhalbh  sinne  le  cheile  'us  Ban-diùc  Eoxburgh  ann  an 
carbad  fosgailte  agus  Seanalair  Ponsonby  agus  am 
Brùnach  air  a  thoiseach.  Ghabh  sinn  an  rathad  lùbach 
bòidheach  air  an  deachaidh  sinn  air  adhart  roimhe : 
cha  robh  a  chòir  urrad  de  thuil  an  easan  Chearraidh  's 
a  bh'  annta  an  deigh  an  uisge  a  bh'  ann  air  Dihaoine. 

An  uair  a  ràinig  sinn  dlùth  air  an  drochaid  chunnaic 
sinn  grùn  sluaigh  's  ar  feitheamh  agus  an  uair  a  ràinig 

O  O  O  O  O 

sinn  far  an  robh  iad  stad  sinn  an  carbad.  Einn 
Seanalair  Ponsonby  aithnichte  dhomh  Mr  Greenfield 
am  ministear  a  bha  leòtha.  Sheinn  iad  "  A  Dhia  glèidh 
a  Bhan-rìgh."  Agus  sheinn  iad  gu  dealasach  e ;  thug 
an  èudainn  chàirdeil,  agus  an  iollach  bhlàth-chrìdheach 
a  tho£  iad  ri  'r  tighinn  's  ri  'r  falbh  mor  thoilinntinn 

O  O 

dhomh.  Ghabh  iad  tri  uairean  an  uaireadair  a  tighinn 
a  nall,  agus  bha  iad  a  falbh  a  rithist  dìreach  air  ais. 
Bha  dà  cheucl  gu  leth  ann  diùbh  uile,  agus  bha  iad  as 
gach  inbhe  ann  àrd  'us  iosal.  agus  mòran  a  dh'  iasgairean 
na  'nieasg.   Thachair  moran  iasgairean  oirnn  Disathurna, 

bha  cuid  dhiùbh  's  a  charbad  turais ;  us  feadhain  eile 
dhiubh  dha  'n  cois  's  iad  an  deigh  an  cuid  èisg  a  reic. 
Choinnich  an  carbad  mòr  sinn  air  ar  tilleadh  agus  is 
gùnn  a  b'  urrainn  duinn  faotuinn  seachad  air. 

Bha  ar  tca  againn  leinn  deanta  agus  stad  sinn  'g  a 
gabhail  air  mullach  cnuic  a  bhà  os  cionn  an  eas,  ach  bha 
sinn  air  ar  'n  itheadh  beò  leis  na  meanbh-chuileagan, 
ghabh  sinn  air  adhart  seachad  air  Slatairdail  bho  'n  d' 
fhuair  sinn  an  deadh  shealladh  air  an  loch  agus  air 
Beinn  Slioch ;  agus  bha  na  monaidhean  eile  mu  'n 
cuairt  cho  bòidheach  dearg.  Chaidh  sinn  uaith  sin 
a  dh'  ionnsuidh  an  eas  bhig  aig  an  robh  sinn  an  de 
agus  thill  sinn  dachaidh  uaighe  sin  agus  ràinig  sinn  aig 
leth-uair  an  deigh  seachd.  Thill  Seanalair  Ponsonby  da 
chois.  Thug  mi  greis  air  sgrìobhadh  is  greis  air 
lèughadh.  Fhuair  mi  tuilleadh  teachdaireachd  leis  an 
tclcgraph.  Ghabh  Seanalair  Ponsonby  agus  an  Eidire 
Uilleam  Jenner  an  dinneir  còmhladh  ruinn. 

Fhuair  mi  beagan  rudan  a  Gèarrloch  air  son  cuimh- 
neachain  air  ar  sgiìob  a  thoirt  do  m'  sheirbhisich  ach 
cha  robh  mòran  ri  fhaotuinn  ann.  Bha  mi  cho  tàingeil 
nach  robh  cas  a'  Bhrùnaich  ro  dhraghail  da  ged  a 
bha  uighir  de  sheasamh  aige  ri  'dheanamh  oir  bha  e' 
feitheamh  oirnn  aig  na  h-uile  tràth  agus  bha  e  a' 
deanamh  na  coffcc  agamsa  na  h-uile  maduinn.  Bha 
mi  duilich  gu  'm  b'  i  so  an  oidhche  mu  dheireadh 
againn  an  so,  agus  gu  dearbh  dhùraichdinn  fuireach 
oidhche  na  dhà  ni  b'  fhaide ;  ach  tha  m'  fhèudail  Artair 
'am  Baile-Mhoireil  bho  Dhisathurna,  agus  fèumaidh  e 
'fhào-ail  a  rithist  air  an  naothamh  latha  fichead.    Ghabh 

mi  mòr  thaitneas  'n  am  fhuireach  's  an  dùthaich  àillidh 
so.  Bha  'n  tigh  beag  cho  clùmhor,  agus  e  cho  sàmhach, 
agus  gun  ni  a  cur  dragh  oirnn  de  na  nithean  a  Lhios 
gu  tric  a  tachairt  aig  ar  dachaidh  fhèin.  B'  e  an  t-aon 
an-shocair  a  bh'  againn  'an  so  mo  ghaol  Beatrais  a  bhi 
gu  dona  leis  an  lònaidh.  Tha  àite  grinn  aig  fear  Mr 
Banks  mu  'r  coinneamh,  ris  an  abrar  Leitir-Iù  agus  tha 
e  a  mach  air  mhàl  aige. 

Dimàirt,  an  t-ochdamh  latha  deug  dc 
mhìos  mcadhoin  an  Fho'jhair. 

Bha  maduinn  fhluich  cheòthar  ann,  agus  cha  b' 
urrainn  duinn  aon  sealladh  fhaotuinn  de  na  cnuic  na 
de  na  sleibhtean  mu  'n  cuairt.  Dh'  eirich  mi  tràth  'us 
ghabh  sinn  ar  tràth-maidne  aig  leth-uair  an  deigh  ochd 
agus  dh'  fhàg  sinn  aig  ceathramh  roimh  naoi  tigh-òsda 
beag  clùmhar  Loch  Maruidhe  agus  gu  dearbh  bha  mise 
duilich  fhàgail  agus  tha  mi  'n  dòchas  ri  fhaicinn  lath- 
eigin  fhathasd.  Fhuair  sinn  eich  ùra  aig  Ceann-Loch- 
Iù,  ged  a  chaidh  an  latha  ni  b'  feàrr  mar  a  chaidh  sinn 
air  adhart  cha  do  thog  e  air  chor  's  gu  'm  faiceamaid  an 
dùthaich  mu  'n  cuairt.  Mu  leth-uair  an  deigh  aon- 
uair-deug  ràinig  sinn  Achadh-na-Sìne,  agus  ann  an  sin 
thachair  Mr  Alasdair  MacMhathainn  ruinn  b'  e  Fear- 
cathrach  comunn  an  rathaid  iaruinn  e  agus  tha 
òighreachd  aige  air  falbh  nis  faide  ri  tuath.  Chaidh 
Ridire  a  dheanamh  dhe  uaith  sin  agus  tha  e  na  Bhàll- 
Parlamaid.  Chaidh  sinn  ann  an  sin  do  charbad-na- 
smùid  agus  ghabh  sinn  air  adhart  gun  stad  gu  Inbher- 
Feòbhrain  ;  chaidh  sinn  seachad  air  Srath-Feòbhair  agus 

air  caisteal  na  Ban-diùc  Chataich  agus  bha  iad  a'  seall- 
tuinn  glè  bhòidheach  a'  measg  nan  craobh.  Bha  Loch 
Luicheart  'us  Loch  Gharbh  a  sealtuinn  cho  breagha  's 
an  dol  seachad.  Stad  sinn  aig  Inbher-Feòbhrain,  aig 
Keith  agus  aig  àite  coinneachaidh  na  'n  rathad  iaruinn 
aig  Dyce.  Ghabh  sinn  ar  tràth-nòin  aig  aon  uair 
dìreach  mu  'n  d'  ràinig  sinn  Keith  agus  fhuair  sinn 
ar  tea  an  dèigh  dol  seachad  air  Dyce.  Bha  Noble  còir 
cho  math  air  an  turas  agus  cho  modhail  an  uair  a 
thigeadh  e  stigh  is  sinn  aig  ar  biadh ;  ach  bha  sior 
ionndrain  aige  air  a  chompanaich. 

Eàinig  sinn  Bailatair  aig  sia  uairean.  Bha  coltas 
glè  bhagarach  air  an  fheasgar.  Bha  na  neòil  cho  dorcha 
agus  cho  gruamach  ach  bha  na  bu  lugha  cudthrom  air 
an  iarmuilt  na  bh'  againn  aig  Loch  Maruidhe.  Bàinig 
sinn  Baile-Mhoireil  aig  ceathramh  roimh  sheachd 
uairean.  Bha  mo  rùn  Artair  aig  an  dorus  'g  ar 
feitheamh,  dhirich  e  'n  staidhir  leinn  agus  dh'  fhuirich  e 
greis  còmhladh  riùmsa.  Bha  e  mach  's  a  bheinn  sheilg 
bho  chionn  dà  latha  gun  urrad  agus  damh  a  leagadh. 


TUEAS   GU   BEOXMOUTH. 

Dihaoine,  an  treas  latha  fichcad  de  chcud 
mhìos  an  Fhoghaìr,  1878. 

B'  fheudar  an  dinneir  a'  ghabhail  aig  leth-uair  an 
deigh  coig.     Aig  sia  uairean  gu  'm  mhòr  dhuilichinn 

dh'  fhàg  mi  Osborne  gaolach  agus  còmhladh  ri  Beatrais 
agus  ri  Leopold  chaidh  mi  air  bòrd  an  Alberta  aig 
Cithe  Trinity.     Bha  'n  deadh  sgriòb  againne  ach  bha 

coltas  bagarach  air  an  t-side  air  falbh  a  mach  a  null  ris  a' 
chuan.  Anns  an  dol  seachad  air  an  "  Osborne,"  chunnaic 
sinn  Bertie,  Alix,  na  gillean  beaga  agus  Kìgh  Lochlain 
na  'n  seasamh  air  a  chlàr-uachdair.  Chunnaic  sinn 
cuideachd  an  "  Eurydice  "  bhochd  na  luidhe  anns  an  àite 
's  am  faca  sinn  i  air  latha  an  Review  agus  ise  mo 
thruaighe  mar  chlosaich  mharbh  làimh  ris  an  luingeis 
àluinn  eile  a  bha  na  n  làn  òrdugh  cho  bhreagha ! 
Ghabh  sinn  's  a  mhionaid  do  charbad-na-smùid ;  agus 
bha  'n  Bidire  I.  Garvock  ro  bhochd  na  shlàinte  air  son 
tighinn  far  an  robh  sinn.  Stad  sinn  aig  Banbury  a  dh' 
fhaotuinn  greim  ri  itheadh  agus  chaidh  mise  a  luidhe 
aig  mu  aon-uair-deug.  Bha  sinn  aig  Carlisle  eadar  còig 
's  a  sia  dh'  uairean  's  a'  mhaduinn  agus  dh'  fhàg 
Morair  Bridport  agus  Harriet  Phipps  sinn  a  dhol  air 
adhart  gu  Baile-Mhoireil — cha  d'  rinn  iad  ach  tachairt 
oirnn  aig  Banbury.  Chaidh  Fraùlein  Bauer  agus  dithis 
do  na  mnathan  frìthealaidh  agamsa  air  adhart  leòtha. 
Chaidh  Sìne  Ely  air  adhart  leamsa  gu  Broxmouth  agus 
Seanalair  Ponsonby  'us  an  Bidire  Uilleam  Jenner,  Mr 
Yorke,  agus  am  Brùnach  'us  Aimili  'us  Anna  agus 
triùir  ohillean  coise. 


BHO    M'    LEABHAE-LATHA.  331 


Disathurna,  an  trcas  latha  fichcad  dc 
cheud  mhìos  an  Fhogharaidh. 

Cha  d'  fhuair  mi  fois  na  h-òidhche  ro  mhath  agus 
bha  mi  's  a'  mhaduinn  gu  dona  le  guallainn  rag.     Bha 

O  O  O 

a'  mhaduinn  glè  fhliuch.  Bha  ceann-uighe  carbad-na- 
smùid  aig  Dunbar  air  a  chur  gu  maiseach  an  òrdugh 
agus  bha  Diùc  agus  Ban-diùc  Eoxburgh  an  sin  'g  ar 
feitheamh  aig  ceathramh  roimh  naoi  uairean.  Bha  'n 
Bidire    Grannt   Suttie   agus    a'  bhean  leòtha  ao-us  am 

O  O 

Probhaist  agus  Morair  Haddington  àrd  oifigeach  Eiagh- 
laidh  na  Siorramachd.  Chaidh  mise  do  aon  de  m' 
charbadan  dùinte  fhèin  agus  chaidh  Beatrais,  Leopold, 
agus  Ban-diùc  Eoxburgh  còmhladh  rium,  lean  càch  sinn 
'us  ghabh  sinn  troimh  phàirt  de  Dunbar.  Mharcaich 
Morair  Haddington  air  adhart  gu  Broxmouth  a  tha  mu 
mhìle  agus  ceathramh  bho  Dunbar.  Bha  sluagh  a 
mach  'o;  ar  feitheamh  fad  an  rathaid,  bha  boghachan 

O  '  O 

suas  aca  agus  na  tighean  air  an  deauamh  bòidheach  's 
gach  ni  eile  a  b'  urrainn  dhoibh  a'  dheanamh  a'  chur 
fàilte  oirnn. 

Tha'  phàirce  glè  bhreagha  'us  craobhan  ciatach  innte 
'us  rathadan  gasda  a  dh'  ionnsuidh  an  tighe  cha  'n  'eil 
an  tigh  ach  mu  cheathramh  a  mhìle  bho  'n  mhuir  agus 
chunnaic  sinn  i  fada  uainn  mar  a  bha  sinn  a  dol  air 
adhart.  Cha  'n  'eil  gnothuch  mòr  sam  bith  ri  'fhaicinn 
mun  tigh,  tha  'n  taobh  a  muigh  aige  coltach  ri  Clare- 
mont  ach  nach  'eil  e  cho  fior  bhreagha,  agus  nach  'eil 
staidhir  a  dol  gu  dhorus.  Chaidh  seòmraichean  a  chur 
ris  uair  na  dhà  asms  an  uair  a  bha  màthair  an  Diùc  a' 

fuireach  ann  rinn  i  ni  bu  bhreagha  an  ioma  doigh  e  'ns 
dh'  airneisicli  i  as  nr  e.  Tha  e  air  a  thogail  air  aghaidh 
bruthaich ;  agus  leis  a  sin  tha  ùrlar  a  chòr  air  an  dara 
taobh  na  a  th'  air  an  taohh  eile.  Tha  trànnsa  heag  ann 
troimh  ani  bheilear  a  dol  a  stigh  do  'n  tigh  agus  air 
adhart  bho  sin  fear  eile  is  cuimhinge  agus  uinneagan  air 
an  dara  taobh  agus  dorsan  air  an  taobh  eile.  A  dol 
direach  air  adhart  ris  an  làimh  chli  tha  an  seòmar 
suidhe  is  àbhaist  a  bhi  aig  a  Bhan-diùc  ach  tha  ean'arasa 
an  dràsda.  'S  e  seòmar  glè  chomhfhurtail  a  th'  ann 
agus  tha  uinneagan  bogha  air  sios  gus  an  t-ùrlar.  Tha 
seòmar-cuideachd  an  tighe  air  a  thoirt  do  Bheatrais — 
seòmar  fior  bhreagha — tha  e  làimh  ris  an  t-seòmar 
agamsa  ach  cha  'n  'eil  e'  fosgladh  a  stigh  ann.  Tha 
seòmar-na-dinneir  air  taobh  eile  an  trànnsa  agus  tha  e 
glè  laghach  's  air  a  dheadh  airneiseachadh  ach  cha  'n 
'eil  e  ro  mhor.  Tha  'n  staidhir  direach  mu  choinneamh 
seòmar  Beatrais.  Cha  'n  'eil  i  ro  mhòr,  agus  's  ann  aig 
a  bun  a  tha  'n  seòmar  a  th'  aig  Leopold.  Tha  trànnsa 
coltach  ris  an  fhear  iosal  aig  bràighe  na  staidhreach. 
Tha  mo  sheòmar  cadail-sa  os  cionn  mo  sheòmar  suidhe, 
agus  tha  seòmar  èididh  beag  laghach  làimh  ris — an 
seòmar  is  àbhaist  a  bhi  aig  a'  Bhan-diùc.  Tha  seòm- 
raichean  na  'm  mnathan  frithealaiclh  agamsa  làimh  ris 
an  fhear  agam  fhèin  agus  an  fheadhainn  aig  Sìne  Ely, 
agus  aig  Beatrais  an  taobh  thall  dhe  sin,  agus  tha 
rithist  àite  na  'm  mnathan  fritheilidh  aca ;  agus  tha  'm 
Brùnach  ri  ceann  a  mach  an  trànnsa.  Tha  na  h-uile  ni 
cho  chomhfhurtail  againn.  Theirinn  sinn  an  deigh  ar 
seòmraichean  fhaicinn  asus  ffhabh  sinne  'n  ar  triùir  an 

cleadh  thràth-maidne  a  bh'  air  ullachadh  air  ar  son  an 
seòmar-na-dinneir.  Fhritheil  an  Brùnach  dhninn  agus 
Cannon  an  gille-coise  a  thàinig  air  adhart  air  thoiseach 
oirnn.  Thàinig  Tearlach  MacThòmais,  Lockwood,  agus 
Shorter  an  gille-coise  ùr  air  adhart  leinn  fhein. 

Cha  deachaidh  mise  mach  idir  leis  cho  tròm  's  a  shil 
e  air  an  uisge.  Chaidh  mi  greis  an  àird  an  staidhir 
agus  chuir  mi  eudach  eile  orm,  agus  an  dèigh  teirneadh 
a  rithist  leig  mi  m'  anail  air  son  greis,  agus  lèugh  mi 
tacan  agus  an  deigh  sin  sgrìobh  mi.  Chunnaic  mi  a' 
Bhan-mhorair  Siùsaidh  Suttie  agus  a  dithis  nighean 
bhòidheach.  Tha  Harriet  gle  choltach  ri  Siùsaidh  Dal- 
rymple  ach  gu  'm  bheil  i  nis  dorcha.  Luidh  mi  tacan  a 
ghabhail  fois  air  cathair  sheimheanachd  agus  an  uair  a 
bha  mi  an  sin  fhuair  mi  naigheachd  brònach,  b'  e  sin 
naigheachd  bàis  Madanie  Van  de  Weyer  ghràdhaich 
agus  chùir  e  mulad  mòr  orm.  Cha  'n  eil  tclegrarph  idir 
aca  's  an  tigh  a  so  agus  leis  a  sin  chaidh  a'  naigheachd 
a  thoirt  dhomh  fhèin  gun  neach  ga  bhriseadh  dhomh. 
Cha  b'  urrainn  so  tachairt  a  stigh  agam  fhèin.  Chuir 
mi  fios  a  dh'  ionnsuidh  a  Bhrùnaich  agus  bha  e  air  a 
chur  mu  'n  cuairt  gu  mor  mun  chùis. 

Cha  robh  i'  riamh  anns  an  dàimh  dhuinne  anns  an 
robh  a  companach  gaoil ;  ach  chunnaic  sinn  i  cho  bich- 
eanta  còmhladh  ris  bho  1840  agus  gu  sònruichte  an 
uair  a  bha  iad  aig  Abar-Gheallaidh  'an  1867, 1878,  agus 
1870.  Bha  iad  riamh  cho  caoimhneil  rinn  fhein  'us  ri 
'r  cuid  cloinne.  Agus  chinn  an  cuid  fhèin  cloinne  'us 
an  fheadhain  againne  suas  còmhladh ;  agus  an  uair  a 
thuit  nio  thròm  bhròn  ormsa  co  a  bha  ni  bu  chaoimh- 

eala  na  M.  Van  de  Weyer  gràdhach.  Agus  an  sin  an 
deigh  dhàsan  agus  ga  mhac  Ailbeart  caochladh  rinn  ise 
i  fhein  cho  saor  riuni  agus  dh'  fheuch  mise  ri  comh- 
fhurtachd  a  thoirt  dhi.  Lean  e  riamh  air  a  bhi  na  thoil- 
eachadh  dhòmhsa  dol  do  New  Lodge1  bùidheach  a  bha 
daonnan  air  a  chumail  's  an  òrdugh  's  an  d'  fhàg  esan 
e,  bha  mi  faireachdain  mar  gu  'm  biodh  ath-shùillse  orm 
an  sin  bho  na  làithean  sona  a  dh'  fhalbh,  an  uair  a  bha 
esan  an  sin  a  toirt  sòlais  do  gach  neach.  Bha  mo  chridhe 
air  a  Q'hluasad  gu  mor  le  'bhi  smuaineachadh  gun  robh 
so  thairis  gu  brath  tuilleadh.  Tha  dul  eile  air  a  briseadh 
anns  a  cheanQal  a  bh'  agam  ris  na  bliadhnachan  nach 

O  O 

pill  ? — ri  cèile  lurach  mo  ghaoil,  ri  Leopold  deadh 
bhrathair  mo  mhathar,  agus  ri  Belgium  !  Tha  mi  bho 
lath  gu  lath  a  faireachdain  nis  coltaiche  "  ri  Oisein  an 
dèigh  na  Feinne."  Liùsaidh  bhochd  a  bha  na  comh- 
fhurtachd  cho  mhòr  'g  a  màthair  bho  na  chaochail  Ail- 
beart  a  mac — agus  Eilidh,  tha  mi  cho  duilich  air  an  son  ! 
Cha  d'  rinn  am  piuthar  Alice  ach  pòsadh  air  an  t-siath- 
amh  latha  deug  ri  Mr  Brand  bràthair  an  duine  aig  Vic- 
toria  bhochd. 

Ghabh  mi  tea  le  Beatrais  agus  aig  ceathramh  an  dèigh 
coig  thog  am  feasgar  agus  chaidh  mi  mach  leatha  fhein 
'us  le  Ban-diùc  Roxburgh  agus  le  Leopold ;  bha  Ban- 
mhorair  Ely,  an  Diùc,  Seanalair  Bonsonby,  agus  Mr 
Yorke,  anns  an  dara  carbad,  agus  Morair  Haddington 
leinn  a'  marcachd  agus  e  an  deise  shuaicheanta  na  h- 
oifig  aige.  Ghabh  sinn  air  adhart  troimh  Dunbar  agus 
bha  frèiceadan  coimhideachd  leinn  de  Beiseamaid  each 

1  Tha  e  dlùth  air  Windsor. 

nan  tuathanach  uasal  bho  Lothian  an  ear.  Bha  'm  baile 
an  òrclugh  greadhnach  agus  e  air  a  chumail  anns  an  deaclh 
riaghailt.  Bha  moran  bhoghachan  huadhacli  suas  aca, 
agus  sgriobhainean  ro  chaoimhneil  orra  uile,  ghabh  sinn 
a  stigh  do  'n  phàirce  a  tha  air  taobh  beòil  an  tighe  anns 
an  robh  Morair  Lauderdale  a'  fuireach  bho  sheann,  tha 
'm  beagan  a  tha  làthair  de  shean  chaisteal  Dunbar  dì- 
reach  mu  clioinneamh.  'S  ann  an  sinn  a  thug  Bothwell 
Ban-rìgh  Màiri  'na  priosanach  an  cleigh  Darnley  bhi  air 
a  mhort.  Tha  acarsaid  làimh  ris  ach  cha  'n  'eil  i  ach 
beag.  Ghabh  sinn  seachad  air  Cnoc-na-h-aire  air  am 
bheil  sean  tùr  agus  bha  na  gipsies  an  dèigh  càmpach- 
adh  mu  thiomchioll — thàinig  iad  bho  Norwood  agus 
bha  bhan-rìgh  aca  leòtha ;  bha  mòran  de  bhoireannaich 
dhorcha  bhreatha  clhiùbh  na  'n  seasamh  ri  balla  an 
tùir,  agus  iad  an  deadh  èideadh. 

Chaidh  sinn  troimh  bhailtean  beaga  Belhaven  'us 
West  Barns  agus  seachad  air  togalaichean  mòra  breagha 
na'  m  muillean  pàipeir.  Thionndaidh  sinn  an  dèigh 
sin  bhò  'n  rathad  mhòr  aig  an  tigh  cadh'-chliath  'n  iar 
aig  Beil  àite  na  Ban-mhorair  Màiri  Nisbet  Hamilton — a' 
phiuthar  is  sine  aig  mo  bhan-charaid  ghràidh  a'  Bhan- 
mhorair  Augusta  Stanley — chaidh  sinn  seachad  air  an 
tigh  agus  cha  'n  'eil  air  ach  coltas  gruamach  ach  tha 
phàirce  breagha.  Ghabh  sinn  an  cleigh  sin  troimh 
Belton  àite  Mhr  Baircl  Hay  agus  direach  air  ais  gu 
Broxburn.  Eàinig  sinn  dachaidh  aig  seachd  uairean. 
Bha  driùchd  tròm  ann  agus  nadur  cle  chiùchranaich 
uisge  mar  gu  'm  biodh  e  tighinn  oirnn  bho  'n  mhuir,  agus 
cha  bu  lèir  dhuinn  ni  leis. 

Cha  robh  aig  an  dinneir  leinn  ach  an  Diùc  a'  Bhan- 
diùc  agus  Sìne  Ely.  Ghabh  sinn  i  anns  an  t-seòmar 
àbhaiatich  agus  fhritheil  am  Brùnach  agus  dithis  eile 
de  na  gillean  againn  fhein,  agus  aon  de  ghillean  an 
Diùc.  Chaidh  mise  goirid  an  deigh  sin  'g  am  sheòmar 
fhein.  Sgriobh  mi  litir  agus  chaidh  mi  laidhe  mu  'n 
robh  e  ach  da-uair-dheug. 

Didùnuich,  wn  còigeamh  latha  fiehead  de 
chcud  ìnhìos  an  Fhoghair. 

Bha  maduinn  bhreagha  bhlàth  ann.     An  deigh  ar 

o  O 

tràth-nòin  ghabh  mi  sràid  le  Beatrais  sios  fodh  sgaile 
nan  craobh  ris  an  làimh  chli.  Ghabh  sinn  air  adhart 
air  rathad  farsuing  tha  ri  taobh  an  uillt  a'  gabhail  gu 
ruig  balla'  ghàraidh,  tha  ròsaichean  a'  fàs  air  a  bhalla 

O  O  7 

agus  tha  e  dìreach  an  cois  na  mara  a  tha  cho  bòidheach 
ghorm.  Tha  na  creagan  a  tha  'n  so  glè  chunnartach 
air  son  na  'm  bàtaichean  iasgaich.  Tha  rathad  ris  an 
abair  iad  na  dulachan  ag  gabhail  air  adliart  an  so  air 
mullach  nan  creag  a  tha  ag  èirigh  os  cionn  na  fairge. 
Tha  'n  rathad  so  a'  gabhail  air  adhart  gu  Dunbar  a 
tha  na  luidhe  cho  àrd  agus  gu  'm  bheil  an  eaglais 
bhreagha  a  th'  ann  na  comharradh  fearainn  do  'n  luchd 
mara  a  bhitheas  a'  seùladh  seachad,  chith  sinne  bho 
so  i.  Thill  sinn  air  ais  agus  shuidh  mise  greis  air  an 
fheur  dlùth  air  an  tigh.  Bha  aon  de  na  sgàileagain 
còmhduich  a  thug  sinn  leinn  bho  'n  tigh  thairis  orm 
agus  chuir  mi  m'  ainm  ri  pàipearean  'us  thug  mi  greis 
air  sgrìobhadh  ann  an  sin.  Shearmonaich  Mr  Mac-a- 
Chananaich  bho  Dunbar  dhuinn  ann  an  seòmar-na- 

dinneir  aig  dà-Tiair-dheug,  blia  am  ministear  so  greis 
na  fhear-teagaisg  aig  a'  Mhorair  Teàrlach  Càr.  Bha 
Beatrais  's  an  làthair  agns  Sìne  Ely,  an  Diùc  'us  a' 
Bhan-diùc,  Seanalair  Ponsonby,  Mr  Yorke,  agus  àrd- 
sheirbhisich  an  Diùc.  Bha  an  t-seirbheis  glè  ghrinn 
air  a  comhlionadh.  Sgrìobh  mi  greis  a  rithist  agus 
an  sin  leig  mi  m'  anail.  Thagh  mi  cuimhneachain  a 
bheirinn  do  sheirbhisich  an  tighe  agus  fhuair  mi  rudan 

O  O 

a'  Dunbar  air  son  an  t-sluaigh  agam  fhein. 

Chaidh  Beatrais,  a'  Bhan-diùc,  agus  Sìne  Ely  a  mach 
leam  'an  carbad  na  'n  ceithir  each  an  deigh  ar  tca  aic: 

O  O 

ceathramh  an  dèigh  coig.  Bha  am  feasgar  soilleir 
breagha.  Chuir  sinn  air  'n  aghaidh  ri  Sasunn  agus 
ghabh  sinn  air  adhart  air  ruith  na  mara,  ged  a  bha 
sinn  fada  a  stigh  uaipe.  Bha  fiamh  cho  gorm  de  'n 
mhuir  ach  bha  ceò  na  luidhe  oirre  cho  tròm  's  nach 
faiceamaid  ro  fhada  air  falbh.  Ghabh  sinn  seachad 
air  Cnoc  Baring — àite  an  Eidire  Uilleam  Muillear  air 
adhart  gu  Dùn-glas — àite  an  Eidire  Basil  Hall  agus  gu 

o  o  o         o 

dearbh  tha  e  breagha  'us  craobhan  aluinn  ann  tha  na 
craobhan  giùthais  a  th'  ann  coltach  ris  an  fheadhain 
ann  am  Belvidere  'am  Pàirce  Windsor  agus  tha  syca- 
morc,  faibhili  'us  daracli  ànn.  Tha  'n  rathad  a  clol  air 
adhart  os  cionn  gleann  doimhinn  agus  am  Brox  a  ruith 
troimh  iochdar  agus  chunnaic  sinn  ballachan  briste 
seann  Abaid  no  caisteal  ann  an  sin.  Stad  sinn  beagan 
mhionaidean  a  bhruidheann  ris  an  Ridire  Basil  agus 
ris  a'  Bhan-tighearna.  'S  e  tigh  mòr  cloiche  a  th'  aca 
agus  e  glè  aonaranach  neo-shuilbhere  coltach.  Eeum- 
aidh  gu  'm  bu  le  teaghlach  Home  e  uair-eigin.     Bha  de 

Y 

cheò  ann  'n  ar  dol  air  adhart  agus  gur  gann  'bu  leir 
dhuinn  "  Ceann  Naomh  Abba  "  no  an  rudha  a  tha  air 
"Creag-a-mhaduidh  Alluidh"  air  ani  bheil  iomradh  anns 
an  leabhar  ris  an  abrar  '  The  Bride  of  Lanimermoor.' 
Ghabh  sinn  cuairt  ni  b'  fhaide  a  stigh  an  dùthaich  air 
ar  tilleadh  dhachaidh  agus  cliaidh  sinn  troinih  bhailtean 
beaga  laghach  Brankeston  agus  Innerwick. 

Thill  sinn  dachaidh  aig  leth-uair  an  deigh  seachd.  Bha 
ar  dinneir  mar  a  bha  i  an  de  bha  an  Diùc  'us  a  Bhan- 
diùc  leinn,  agus  bha  Morair  Haddington  agus  Sean- 
alair  Ponsonby  còmhladh  ruinn  cuideachd.  Bha  athair 
Morair  Haddington  na  fhear  de  na  morairean  frithe- 
alaidh  agamsa  air  son  ùine  ghoirid.  B'  i  te  'g  a  pheath- 
raichean  a  bhean  àillidh  a  bh'  aig  mo  charaide  gràdh- 
ach  sean  Mhorair  Bhraid-Albainn — 's  i  te  eile  dhiùbh 
a  Bhàntrach  aig  Morair  Abareadhoin  —  an  treas  tè 
Ban-mhorair  Polwarth  nach  marionn  agus  's  i  a'  Bhan- 
trach  aig  Morair  Ashburnham  an  ceathramh  piuthar. 

Chaidh  na  daoine  uaisle  eile  a  bh'  ann  a'  dheanamh 
aithnichte  dhomh  'an  dèigh  na  dinneir  agus  na  'm 
meas!.'  bha  Mr  Mac-a-Chananaich  air  am  bheil  coltas 
duine  glè  ghrinn.  Chaidh  mi  an  deigh  sin  do  m'  shèo- 
mar  fhein  agus  dh  'fhan  Sìne  Ely  greis  còmhladh  rium. 

IHluain,  an  siathamh  latha  fichcad  de 
cheud  mhlos  an  Fhoghair. 

Tha  'n  latha  gaolach  beannuichte  so  air  tighinn  mu 
'n  cuairt  a  rithist  agus  mise  as  eugmhais  m'  fheudail  de 
na  fir! — ach  cha  'n  'eil  e  uair  sam  bith  as  mo  chridhe. 

An  uair  a  theirinn  sinn  gu  'r  tràth-maidne  thug  mi  do 

Bheatrais  dealbh  an  Tighadhlacaidh  againn  agus  e  air  a 
dhealtradh  gu  finealta,  agus  bànn  airgid  air  son  a  crios 
a  dh'  obair  Montenegrin.  An  dèigh  air  tràth-maidne 
thug  mi  bocsa  bhriosgaidean  airgid  do  'n  Bhrùnach  agus 
putain  onyx  air  son  a  lèine.  Bha  e  ro  thoilichte  leis  a' 
bhocsa  agus  thuirt  e  's  na  deòir  na  shùilean,  "  Tha  so 
tuileadh  's  a'  chòir."  Tha  fios  aig  Dia  nach  'eil  e  tuill- 
eadh  's  a  chòir  air  son  aon  cho  dìleas  anns  gach  seòl 
agus  clio  frithealtach.  Thug  mi  cuid  de  na  nithean 
beaga  a  cheannaich  mi  'an  Dunbar,  do  na  mnathan 
frithealaidh  agam  ;  thug  mi  gibhtean  do  Shìne  Ely, 
do  na  daoin'-uaisle,  agus  do  na  seirbhisich,  gu  'bhi  nan 
cuimhneachan  air  an  latha  phriseal  so  agus  air  an  àite 
anns  am  bheil  sinn. 

Chaidh  mi  mach  a'  ghabhail  sràid  le  Beatrais  'us  leis 
a'  Bhan-diùc  aig  leth-uair  an  deigh  deich,  chaidh  sinn  a 
shealltuinn  air  a'  ghàradh-chàil  bhreagha  agus  air  na 
tighean  teth  agus  gu  dearbh  tha  dearcan-fiona  fior 
chiatach  a'  fàs  annta,  agus  measan  fìnealta  eile.  Chois- 
ich  sinn  a  rithist  bho  so  a  dh'  ionnsuidh  na  mara  agus 
chaidh  Eex  an  cù-chaorach  laghach  aig  a'  Bhan-diùc 
leinn.  'S  e  's  lugha  na  Noble  agus  tha  ceann  breagha 
air.  Chunnaic  sinn  an  "  Lord  Warden  "  thàinig  i  'n  so 
an  de  bho  Spithead  far  am  faca  sinn  i  am  measg  nan 
luiugis-chogaidh  eile  's  e  Freemantle  a  tha  na  sgiobair 
oirre.     B'  i  'n  long  gheàrrd  an  uiridh  i. 

Tha  sealladh  grinn  ri  fhaicinn  bho  'n  rathad  so  a  dh' 
ionnsuidh  na  mara  tha  lochan  beag  'us  badain  choille 
ann  agus  chithear  Dunbar  air  falbh  a  null  uainn. 
Shuidh  mise  a  mach  greis  a'  ssrìobhadh  anns  a'  ffhàradh 

An  uair  a  thill  Beatrais  'us  a'  Bhan-diùc  bho  'n  sràid  ri 
taobh  na  mara  chaidh  nii  a'  shealltuinn  uaigh  an  Ridire 
Uilleam  Dùghlas  cha  mhor  nach  eil  na  preasan  a'  folach 
na  lice-lighe  shios  air  taobh  beòil  an  tighe.  Chaidh  Blàr 
Dunbar  a  chur  air  an  treas  latha  de  mhìos  meadhoin  an 
Fhoghair.  1650,  goirid  bho  Broxmouth.     Tha  'n  Ridire 

O  '  '    O 

Walter  Scott  ag  ràdh  gu  'n  robh  an  càmp  aig  Cromwell 
anns  a  phàirce ;  ach  tha  ag  aig  feadhain  's  a  chùis  sin 
oir  tha  iad  a'  ràdh  gur  a  th'  ann  air  taobh  tuath  Brox- 
burn  a  chuireadh  am  Blàr.  Bha  'n  càmp  aig  Leslie  air 
a  chnoc  àrd  ris  an  abrar  an  Dùn  a  chitear  gu  soilleir 
fad  mhiltean  mu  'n  cuairt.  An  uair  a  dh'  fhàg  an  t-arm 
Albannach  an  t-àite  làidir  anns  an  robh  iad  air  a'  chnoc, 
thàinig  iad  a  dh'  ionnsuidh  an  talamh  iosail  a  tha  goirid 

O  O 

bho  bhalla  na  pàirce.  Tha  iad  a'  ràdh  gur  ann  air  a' 
chnoc  air  am  bheil  an  tùr  a  nise  air  a  thogail  anns  a' 
phàirce  a  sheas  Cromwell,  agus  leis  a  sin  feumaidh  gu  'n 
robh  am  Blàr  air  a  cliur  goirid  bho  chadh'-chliath  na 
pàirce  a  th'  ann  an  dràsda.  Chuir  mise  craobh  an  dèigh 
sin  'an  làthair  an  Diùc  agus  na  Ban-diùc. 

Chaidh  sinn  a  stigh  goirid  bho  aon  uair,  an  deigh  ar 
tràth-nòin  chunnaic  mi  Siùsaidh  Suttie  agus  an  ditliis 
chloinne  is  òige  a  th'  aic,  tha  Yictoria  aona-bliadhn'- 

O  ' 

deug  agus  an  gille  beag  naoi  bliadhna.  Tliainig  an 
deigh  sin  Morair  agus  Ban-mhorair  Bowmont  le  'n  dithis 
chloinne  chiataich  Mairearacl  trì  bliadhna  agus  Victoria 
naoi  miosan.    Cha  d'  thàinig  an  leanabh  sille  aca  leòtha. 

O  O 

Dh'  fhalbh  mi  aig  leth-uair  an  dèigh  tri  an  carbad 
nan  ceithir  each,  agus  chaidh  Beatrais,  Leopold,  agus  a' 
Bhan-diùc  leam  ann.      Chaidh  an  Diùc,  Ban-mhorair 

Ely,  Seanalair  ronsonby,  agns  Mr  Yorke  air  adhart  'an 
eai'bad  eile  agus  bha  Morair  Haddington  a'  marcachd 
fad  an  rathaid  leinn.  Ghabh  sinn  troimh  ceann  an  iar 
Dunbar  agus  bha  mòran  sluaigh  a  mach  ann,  agus  thilg 
mnathan  -  uaisle  òg  agus  caileagan  de  bhadan  fhlùr- 
aichean  oirnn,  agus  gu  'n  do  lion  iad  an  carbad  leòtha ; 
chaidh  sinn  greis  seachad  air  baile  beag  Belhaven,  aig 
Cnoc-na-dail  bha  romhainn  na  làn  uidheam  Ban-rìgh  nan 
gijisics,  bha  i  a  suas  gu  math  an  aois,  agus  bha  cleòca 
scàrlaid  oirre  agus  neapaicin  bhuidhe  mu'  ceann,  bha  fior 
choltas  a  dream  oirre.  Bha  tè*  eile  a  bha  ni  b'  òige 
agus  i  fior  dhorcha  agus  deise  bheilbheid  oirre  agus 
breacan-uachdair  dearg  'us  bha  boireannach  eile  leatha. 
Bha  cotaichean  dearga  air  na  fir  aca  agus  iad  a'  seall- 
tuinn  cho  dorcha  's  a  chraiceann  sheas  iad  air  àite  àrd 
'us  chrath  iad  a  neapaiceanan  ruinn.  Cha  b'  iad  an 
fheadhain  Albannacb  a  bha  'n  so  ach  an  fheadhain 
Shasunnach  bho  Norwood. 

Bha  mòran  sluaigh  a  mach  aig  na  mùillean-pàipeir 
an  àm  dhuinn  dol  seachad  agus  gu  dearbh  cha  robh 
baile  beag  na  àite  air  an  rathad  anns  nach  robh  iad  a' 
dùmhlachadh  a  mach  'g  ar  faicinn.  Dh'  fhàg  sinn  an 
cnoc  àrd  ris  an  abrar  Traprain  Law  ris  an  làimh  chli 
agus  thionndaidh  sinn  ris  an  làimh  dheis  agus  ghabh 
sinn  tliar  an  Tyne  agus  a  stigh  gu  pàirce  àillidh  Tyning- 
ham  àite  Morair  Haddington.  Bha  craobhan  breagha 
an  so  a  rithist  agus  rathaidean  a  dh'  ionnsuidh  an  tighe 
fodh  sgàile  chraobhan  faibhili,  agus  sycamore  agus  bha 
aon  sreath  bhreagha  ann  de  chraobhan  cuilinn.  Tha 
mliuir  ri'  faicinn  bho  so  ach  cha  bu  leir  dhuinne  i  ro 

mhath  leis  a  cheò.  Ghabh  sinn  seachad  làimh  ris  an  tigh 
agus  tha  e  gle  breagha,  tha  an  seòrsa  de  thogail  air  a 
bhuineadh  do  linn  Bàn-righ  Ealasaid  agus  turraitean 
Albannach.  Tha  coltas  gàradh  ciatach  ann  ach  cha  d' 
thàinig  sinn  as  a'  charbad  idir.  Chuir  a'  phàirce  Wind- 
sor  na  m'  chuimhne  agus  bha  air  adliart  bho  sin  coltach 
ri  frìdh  Windsor  agus  air  fàgail  sin  na  'r  dèigh  thàinig 
sinn  a  rithist  air  an  rathad  mhòr  agus  ghabh  sinn  seachad 
air  sean  eaglais  mliòr  bhreagha  ris  an  abrar  Whitekirk. 
Bha  grùn  math  sluaigh  cruinn  an  so  a  rithist  agus  an 
dèigh  so  chunnaic  sinn  a  null  uainn  troimh  'n  cheò  cnoc 
àrd  an  North  Berwick  Lavv  agus  e'  sealltuinn  mar  gu  'm 
biodh  e  'g  eirigh  as  a  chuan.  Thàinig  sinn  'an  tiota  an 
cleigh  sin  air  sean  chaisteal  briste  Tantallou  a  tha  gu 
h-àrd  air  creao-  os  cìonn  na  mara.  Chaidh  sinn  a  null 
air  an  fheur  'g  a  shealltuinn  agus  gu  dearbh  's  e  àite 
mòr  a  bh'  ann  uair-eigin.  Bha  an  Eidire  Uisdean  Dal- 
ryniple  dha  'm  buin  e  'g  ar  feitheamh  ann  an  sin,  agus 
threòraich  e  sinn  thairis  air  an  t-sean  chlais-uisge  agus 
bha  bhratach  rìoghail  suas  aea  air  a  chadh'-chliath. 
Bha  Bhain-tighearna  an  sin  cuideachd  's  e  Arkwright  a 
b'  ainm  dhi  mu  'n  do  phòs  i.  Cha  robh  neach  eile  aun 
a  bhàrr  oirnn  fhèin  ach  an  Bidire  Dàibhidh  Baird  a' 
mharcaich  greis  de  'n  rathad  'n  ar  cuideachd.  B'  e 
an  caisteal  so  bho  shean  an  daingneach  làidir  aig  na 
Dùghlasaich  agus  chaidh  an  Bidire  Uisdean  air  fheadh 
leam  'g  a  shealltainn  dhomh.  Bhuineadh  e  aon  uair  do 
Iarla  Angus  a'  phòs  Ban-rìgh  Mairearad,  bàntrach  an 
IV.  Righ  Sèumas,  thug  na  Cùmhnantaich  a  mach  e  mii 
dheireadh. 

Bha  e  gu  mifhortanach  cho  ceòthar  agus  nach  bu  leir 
dhuinn  Creag  a'  Bhass,  ged  a  tha  i  cho  dlùth  air  làimh 
agus  gu  'm  faicear  am  bicheantas  i  bho  so ;  agus  bha 
sgàile  air  an  dùthaich  bhreagha  uile  a  bha  mu  'n  cuairt 
duinn  air  chor  's  nach  b'  urrainn  duinn  a'  faicinn.  Bha 
gloin'-àmhairc  aca  ach  bu  leir  dhuinn  nì  leatha ;  agus 
co  dhiù  bha  i  air  a  suidheachadh  ro  iosal  aca.  Ghabh 
sinn  ar  tca  'n  ar  suidhe  air  cathraichean  dlùth  air  oir 
na  creige.  Agus  bha  coltas  cho  fiadhaich  air  an  t-seal- 
ladh  mu  'n  cuairt.  Chabhagaich  sinn  dachaidh  an 
dèigh  sin  oir  cha  d'  fhàg  sinn  an  sean  chaisteal  gu 
deigh  shia  uairean.  Thill  sinn  air  ais  a  rithist  troimh 
choille  Binning — an  t-àite  aig  Morair  Haddington — a 

o  o  o 

tha  cho  coltach  ri  f  rìdh  Windsor  ach  cha  b'  urrainn  duinn 
faotuinn  troimpe,  agus  ghabh  sinn  ath-ghoirid  air  adhart 
bho  bhaile  Tyningham  gu  Bellowforcl  far  an  d'  fhàg 
sinn  an  rathacl  tarsuing.  Eàinig  sinn  Broxmouth  aig 
còig-mionaidean-fichead  roimh  ochd,  agus  mharcaich 
Morair  Haddington  leinn  facl  an  rathaid. 

Ghabh  sinn  ar  dinneir  aig  leth-uair  an  dèigh  ochd, 
an  Diùc  's  a'  Bhan-diùc  agus  sinn  fhèin.  Dh'  fhàg  sinn 
Broxmouth  eadar  deich  's  aon-uair-deu^,  agus  bha  sinn 

O'        O 

glè  dhuilich  a  bhi  'g  a  fhàgail  'an  dèigh  nan  làithean 
toilichte  a  chaidh  sinn  ann.  Dh'  fhalbh  a'  Bhan-diùc 
còmhladh  ruinn  anns  a'  charbad  a  bh'  againn  a  mach 
roimhe,  agus  bha  na  h-eich  cheudna  againn  a  bha  mach 
leinn  air  gach  latha  agus  a  ghabh  a'  chuairt  fhada 
leinn  an  diugh  cheanna.  Agus  bu  chiatach  a  bha 
MacThomais  an  gille-greisidh  a'  marcachd.  Bha  Dun- 
bar  agus  na  mùileann-pàipeir   air  an  lasadh  suas  gu 

bòidheach.  Ghabh  sinn  beannachd  leis  an  Diùc  * 
chaoinh  agus  leis  a'  Bhan-diùe  le  mòr  dhuilichinn  oir 
rinn  iad  ar  fuireach  leòtha  glè  thoilichte  clhuinn. 
Chaidh  na  li-uile  ni  leinn  clio  mhath. 


BÀS  AN   RIDIRE    TÒMAS    BIDDULPH    AIG    MÒIN- 
TEACH    OBAIR-GHEALLAIDH. 

AN   T-OCHDAMH   LATHA   FICHEAD   DE  MHÌOS   MEADHOIN   AN 
FHOGHAIR,    1878. 

Diciadaoin,  an  còigea/mh  latha  fichcad  de 
mhìos  meadhoin  an  Fhoghair,  1878. 

Dh'  flialbh  mi  bho  'n  tigh  'an  carbad  fosgailte  aiff 

o  o  o 

fichead  mionaid  roimh  chòig  uairean,  chaidh  Ban- 
diùc  Eoxburgh  'us  Harriet  Phipps  còmhladh  rium  agus 
ghabh  sinn  ar  tea  aig  Airidh  ghlinn  Ghealadair  ;  chaidh 
sinn  as  a  sin  air  adhart  gu  mòinteach  Obair-Gheallaidh 
a  shealltuinn  an  Iiidire  Tòmas  a  bha  tinn  fad  seachdain 
roimhe  sin.  An  dèigh  ruighinn  chaidh  mise  suas  an 
staidhir  agus  chunnaic  mi  a  bhean.  Thàinig  an  Eidire 
Uilleam  Jenner  do  sheòmar-na-cuideachd  agus  thuirt 
e  gu  'n  robh  an  Eidire  Tomas  toileach  m'  fhaicinn.  Dh' 
f halbh  mi  leis  agus  fhuair  mi  an  duine  bochd  'na  leabaidh 
dìreach  mar  a  bha  e  air  Disathurna  an  uair  a  bha  mi 
'g  a  shealltuinn,  rachadh  aige  air  bruidheann  gu  math 
àrd  ach  cha  robh  air  ach  fior  choltas  na  trioblaid. 
"  Cha  'n  'eil  mise  ach  glè  fhad  'air  ais,"  thuirt  e  rium 

1  Dh'  èug  e  air  an  treas-latha-fichead  cle  'n  Ghiblean,  1879. 

slieas  rai'  sealltuinn  air  agus  an  sin  an  uair  a  rug  mi 
air  làimh  air,  thuirt  e  "  Tha  sibh  glè  chaoimhneil 
riumsa "  d'  fhàisg  mi  'n  làimh  aige  'us  fhreagair  mi 
e  ag  ràdh,  "  Bha  sibhse  daonnan  caoimhneil  riumsa." 
Dh'  fhalbh  mi  an  deigh  sin  'us  gheall  mi  tigninn  a 
rithist  'g  a  fhaicinn. 

Disathurna,  an  t-ochchnnh  latha  fichead  dc 
mhìos  mcadhoin  an  Fhoghair,  1878. 

Dh'  fhalbh  mi  bho  'n  tigh  le  Beatrais  aig  aon-uair- 
deug  a  dhol  gu  mòinteach  Obaìr-Gheallaidh  a  dh'  fheòr- 
aich  air  son  an  Bidire  Tòmas.  Chaidh  mi  suas  an 
staidhir  agus  thàinig  Blake  an  t-sean  bhan-altrum  a 

o  o 

bh'  aca  a  stigh  far  an  robh  mi  agus  deuchainn  oirre  air 
son  a  thrioblaid  a  bhi  cho  fcròm.  Dh'  fheòraich  i  am 
bu  toigh  leam  sealladh  fhaotuinn  dhè  agus  thuirt  mi 
gu  'm  b'  eadh  agus  sheall  mi  air  bho  dhorus  an  t-seòmair. 
Thàinig  tioraa  air  Beatrais  'us  orm  fhein.  Thill  sinn 
dhachaidh  a'  cur  roimhinn  tighinn  air  ais  feasgar  's 
bha  sinn  am  Baile-Mhoireil  mu  cheathramh  roimh  dha- 
uair-dheug.  Shuidh  mi  greis  a'  sgrìobhadh  's  an  tigh 
bheag  a  tha  's  'a  ghàradh  agus  aig  ceathramh  roimh 
aon  uair  thàinig  ara  Brùnach  an  sin  le  litir  'g  ara 
ionnsuidh  agus  e'  caoineadh  's  ag  ràdh,  "  Tha  'n  gnoth- 
uch  thairis  a  nise ! "  'S  ànn  bho  'n  Bidire  Uilleam 
a  bhà  an  litir  a  dh'  innseadh  gu  'n  do  dh'  èug  an  Bidire 
Tumas  aig  fichead  mionaid  an  dèigh  dà-uair-dheug. 
Bha  a  bhean  agus  a  chlànn  leis  gus  an  d'  thàinig  a 
chrioch  air.  Bha  sinne  cho  duilich  nach  d'  fhan 
sinn  leòtha,  agus  bha  a  leìthid   de   dheuchainn  air  a' 

Bhrùnachj  tha  e  clio  làn  caiomhneis  agus  cofhaireachd- 
ain.  Is  gnothuch  cruaidh  e  agus  call  niur  !  Bha  e 
na  dhuìne  clio  còir  agus  cho  ciatacli  bha  e  clio  treibh- 
dhireach  agus  clio  neofheineil  anns  gacli  dòigh  agus 
cho  dìleas  dhòmhsa  agus  ga  m'  theaghlach.  Cha  robh 
mòran  cur  a  mach  ànn  ach  bha  e  fior  chaoimhneil  agus 
teò-chridheach  's  e  'n  call  uamhasach  e  do  a  hhean 
bhochd  agus  ga  chuid  cloinne  a  bha  cho  ghaolach  air  ! 

Diardaoin,  an  trcas  latha  de  rahìos  mu 
dheireadh  an  Fhotjhair,  1878. 

Bha  latha  àillidh  ann  agus  e  cho  blàth  's  gu  'n  saoil- 
eadh  neach  gu  'm  bu  latha  sàmhraidh  e.  Dh'  fhalbh 
mi  aig  ceathramh  an  dèigh  deich  anns  a'  charbad  a  dhol 
gu  mòinteach  Obair-Gheallaidh  agus  chaidh  Beatrais, 
agus  Ban-diùc  Eoxburgh  leam,  ghabh  Harriet  Phipps, 
Fraiilein  Bauer,  agus  na  daoin'  uaisle  air  adliart  romh- 
ainn.  Chaidh  sinn  a  stigh  do  sheòmar-na-dinneir 
agus  bha  a  chiste-luidhe  air  a  cur  ann  an  sin.  Thachair 
Màiri  Biddulph  bhochd  agus  a  dithis  chloinne  oirnn  'an 
sin.  Thàinig  a  bràthair  Captain  Conway  Seymour  agus 
ban-seirbhisich  an  tighc  a'  stigh  agus  bha  sinne  ann 
'us  na  mnathan  uaisle  uile.  Dh'  fhuirich  na  daoine 
uile  a  mach  anns  an  trànnsa  agus  dorus  an  t-seòmair 
air  fhàgail  fosgailte.  Thàinig  Mr  Càimbeal  beagan  an 
deigh  sin  agus  rinn  e  seirbheis  ghoirid  dhrùightich, 
leugh  e  earrann  ghoirid  de  'n  sgriobtar  agus  rinn  e 
ùrnuigh  anabarruch  breagha.  Thug  iad  a'  chiste-luidhe 
a  mach  's  a  mhionaid  an  dèigh  sin,  agus  Captain  Con- 
way  Seymour  aig  a  ceann.     Bha  Bertie  agus  a  thriùir 


,-         V 


BHO   M'   LEABHAK-LATHA.  347 

dhaoin'-uaisle  ann,  Morair  Bridport,  SeanaJair  Ponsonby, 
an  Kidire  Uilleam  Jenner  agus  Dr  Profeit,1  agus  chaidh 
iadsan  uile  air  adhart  gu  Bailatair  'an  carbadan,  agus 
chaidh  Morair  Macduff,  agus  an  Còirneal  Mac-Fhearchair 
leòtha. 

Shuidh  sinn  greis  le  Màiri  bhochd  agus  an  sin  thill 
sinn  dhachaiclh.    Dh'  fhalbh  a  Bhain-tighearna  an  dèigh 

O  O 

sin  agus  chaidh  i  fhèin  'us  a  cuid  cloinne  air  adhart  gu 
Windsor  an  cois  a  chuirp  phriseal  aig  a  companuch 
gaoil. 


CROIS-CHUIMHNEACHAIN  A  CHUIREADH  SUAS 
AIR  SON  BAN-PHRIONNSA  ALICE,  ÀRD  BHAN- 
DIÙC  HESSE. 

Baile-Mhoieeil, 

An  dara  latha  thar  Jichead  de 

'n  chèitein,  1S79. 

Eàinig  sinn  Baile-Mhoireil  aig  ceathramh  an  deigh  trì 
uairean  ghabh  mi  sràid  le  Beatrais  aig  ceathranih  romh 
shia  uairean  a  shealltuinn  na  Crois  a  tha  mi  an  deigh 
chur  suas  mar  chuimhneachan  air  m'  Alice  ghaoil.  'S  e 
granitc  Abaireadhain  a  th'  innte  agus  tha  i  dà  throidh 
dheug  'us  trì  oirlich  a  dh'  àirde.     Tha  i  glè  bhreaLiha 

o  o  o 

asms  tha  'm  sgrìobhaclh  a  leanas  oirre : — 

o  o 

1  Am  fear-gnothuich  agamsa  bho  cheud  mìos  a'  Gheamhraidh  1875, 
duine  gasda,  agus  gach  neach  gi'àdhach  air. 

AN    CUIMHNB   GHRÀDIIAICH 
AIR 

ALICE,   ÀRD    BHAN-DIÙC   HESSE, 

Ban-phrionnsa  de  Rìoghacìul  Bhreatainn  \is  Eirinn, 

A     RUGADH     AIR    A    CHÒIGEAMH     LATHA    FICHKAD     DE    'N 

GHIBLEAN,   AGUS    A   DH'   ÈUG   AIR   a'   CHEATHRAMH 

LATHA    DEUG    DE    'N    DÙDLACHD, 

THA   SO   AIR   A   CHUR   SUAS   LE 
A   MÀTHAIR   BHRÒNUICH, 

BAN-RÌGH    VICTORIA. 
"  Mairidh  a  h-ainm  beò,  ged  nach  eil  i'  an  so  nia  mh.n 

Choisich  sinn  an  dèigh  sin  gu  tigh  Dhònuil  Stiùbhairt 
'us  chaidh  sinn  a  stigh  ann ;  ghabh  sinn  a  rithist  gu  tigh 

o  }     o  ©  o 

a'  Ghranntaieh.  Bha  ar  faicinn  a'  cur  mulaid  orra  uile 
an  dèigh  bàis  Alice  mo  ghaol.  Thòisich  an  Granntach 
bochd x  ri  gal  agus  cha  b'  urrainn  da  tighinn  a  stigh  do 
'n  t-seòmar  anus  an  robh  sinn  cha  robh  againn  ach  tigh- 
inn  dachaidh  gle  chianail  an  diugh  do  Bhaile-Mhoireil, 
ao;us  Ijha  sach  bròn  a   thàinig  orm  air  an  ùrachadh 

O  o  o 

dhomh.     An    iomaguin  a  bh'   oirnn    mu  Ernie  beag 2 

1  Dh'  (5ug  an  Granntach  air  an  t-seachdamh  latha  deug  de  cheud 
mhìos  a'  Gheamhraidh,  1878,  agus  e  trì  fichead  bliadhna  agus  a  deich  a 
dh'  aois.  Fhuair  e  pension  'an  1875  agus  chaidh  e  a'  dh'  fhuireach  do 
hite  dlùth  air  Baile-Mhoireil  ris  an  abrar  an  Rudha-breac  agus  b' 
àbhaisd  dliuinne  dol  an  sin  gu  tric  'g  a  amharc  agus  bha  mise  a'  dol 
'g  a  fhaicinn  na  h-uile  latha  an  uair  a  bha  e  air  leabaidh  a  bhàis.  Agus 
bha  mi  's  an  tigh  aige  an  uair  a  dh'  fhalbh  iad  leis  'g  a  thiodhlacadh 
anns  a'  Bhraighe-mhur. 

2  Mac  Alice  a  blia  'n  a  luidhe  le  dìphthcria  aig  a'  cheart  am  ri 
pheathraichean  'us  ri  athair. 

ar  mulad  mu  Mhàiri  bhig  m'  fhèudail1  agus  ar  cùram 
mu  cliàch  agus  an  sin  a  chrùnadh  gach  bròin  eile 
Alice  mo  ghaol  air  a  toirt  uainn  agus  na  dèigh,  nio 

o  O  O      > 

luaidh  beau-  Waldie.2 


BAS    PBIOXXSA    IMPIBEAL    XA    'M 
FBAXGACH. 

Caisteal  Bhaile-Mhoireil, 

Diardaoin,  an  naothamh  latha  deug  de 

'n  mhìos  Bhuidhe,  1879. 

Bhuail  am  Brùnach  aig  mo  dhorus  aig  fichead  mion- 
aid  roimh  aon-uair-deug,  agus  an  dèigh  tighinn  a  stigh 

o?      o  o  o  o 

thuirt  e  gu  'n  robh  droch  naigheachd  aige ;  agus  an  uair 
a  dh'  fheòraich  mi  le  clisgeadh  gu  dè  bh'  air  aimhreadh 
thuirt  e  gu  'n  robh  am  Prionnsa  òg  Frangach  air  a  mhar- 
bhadh ;  cha  b'  urrainn  domh  bhriathran  a'  thuigsinn 
no  'ghabhail  a  stigh  agus  dh'  fheòraich  mi  a  rithist  agus 
a  rithist  dhe  gu  dè  a  bha  e'  ciallachadh,  agus  an  sin 
thàinig  Beatrais  agus  an  tdcgram  aice  'na  làimh  agus  i 
ag  ràdh,  "  0  tha  'm  Prionnsa  Prangach  air  a  mhar- 
bhadh!"  Gu  dearbh  tha  gaoir  a'  dol  troimh  m'  fheòil 
a  nise  an  uair  a  tha  mi  cuimhneachadh  na  'm  briathran. 

1  An  leanabh  a  b'  òige  a  bh'  aig  mo  rùn  Alice,  dh'  èug  i  le  diphtheria 
air  an  sìathamh  latha  deug  de  mhìos  meadhoin  a'  Gheàmhraidh,  1878. 
Fhuair  sinn  an  naigheachd  rnu  'n  d'  fhàg  sinn  Baile-Mhoireil. 

2  Prionnsa  Waldemar  a  mac  a  b'  òige  aig  Ban-phrionnsa  Crùin  na 
Gearmailt,  dh'  eug  e  le  diphtheria  air  an  t-seachdamh  latha  fichead 
de  'n  Mhart. 

Thog  mise  mo  dhà  làimh  ri  m'  cheann  agus  ghlaodh 
mi,  "  Cha  'n  'eil !  Cha  'n  'eil !  Cha  'n  urrainn  e  bhi  !  " 
Bho  mo  luaidh  Beatrais  a  caoineadh  gu  goirt — agus  gu 
dearbh  is  mòr  a'  rinn  nii  fhèm  dhe — agus  thug  i  an 
telegram  a  leanas  ri'  leughadh  dhomh,  thàinig  e  bho 
Bain-tighearna  Frere : — 

Baile  'Chip, 

An  naothamh  latha  deug  de  'n 

mhlos  Bhuidhe,  1879. 

A'  dti  ionnsuidh  an  Ridire  Ionruic  Ponsonby  Caisteal  Bhaile- 
MhoireU.  A  chum  Jios  a  thoirt  do  a'  Mòrachd  Rìoghail  a' 
Bhan-rìgh. 

Thàinig  am  fios  brònuch  mu  Phrionnsa  na  Fraìnge  a'  blii  air 
a  mharbhadh,  bho  Natal  leis  an  telegraph.  Chaidh  e  mach  air 
sgriob  bho  chàmp  Chòirneil  Wood  agus  an  uair  a'  thàinig  e  fhèin 
agus  na  bha  leis  bhar  nan  each  a  leigeadh  an  anail  agus  a  bhiath- 
adh  nan  each  thàinig  buidheann  dhe  na  Zulus  orra  a  bha  'm 
folach  goirid  bho  làimh  agua  mharbh  iad  esan.  Cha  d' thàinig 
teachdaireachd  shònruichte  mu  'n  chùis  an  so  fhathast  bho  neach 
sam  bith  ann  an  dreuchd.  Chaidh  corp  a'  Phrionnsa  fhaotuinn 
agus  chaidh  a  thiodhlacadh  le  làn  urram  an  airiu  aig  a'  chàmp  an 
Itelezi  agus  an  dèigh  dha  bhi  air  ullachadh  le  spiosraidh  thèid  a 
chur  air  adhart  do  Shasunn.  Tha  'n  fios  so  air  a  chur  air  adhart 
do  'r  n'  ionnsuidh  uair  air  thoiseach  air  e  bhi  air  a  chur  a  dh' 
ionnsuidh  nam  pàipeirean-naigheachd.  Chuir  mi  fios  gu  Morair 
Sydney  e  a  bhriseadh  an  sgeòil  bhrònuich  do  'n  Bhan-impireadh 
— na  'n  gabhadh  e  deanamh  dha  mu  'm  faigheadh  na  pàipearean 
fios  air. 

0 !  a'  Bhan-impireadh  bhochd  a  chaill  na  bh'  aice  ris 
an  t-saoghail,  agus  a  h-aon  duine  cloinne  a'  chall  anns 
an  dòigh  uainhasaich  chruaidh  so  !  Mu  thruaighe  i !  B' 
e  am  mifhortan  ga  rireamh  e !  Chuir  an  naìgheachd 
cruaidh  mi  fhein  na  m'  dhearg  bhreislich ;    agus  cha 

'n  urrainn  sinn  ar  h-inntinnean  a'  shuidheachaclh  bho 
sin  air  ni  sam  bith  eile. 

Chuir  sinn  a  dh'  iarruidh  Sìne  Ely  a  bha  anns  an 
tigh  an  uair  a  rugadh  e,  bha  i  gaolach  air  agus  b'  fhiach 
e  fhein  sin,  bu  ghrinn  e  !  0  mo  chreach  's  mo  leireadh 
se  'n  cruaidh  fhortan  e !  Mar  is  fhaide  a  smuainicheas 
neach  air  s'  ann  is  goirte  e !  Bha  mise  fodh  thròm 
bhròn,  agus  bha  deucliain  cho  mhor  mun  chùis  air  a' 
Bhrùnach,  agus  bha  na  h-uile  neach  cho  duilich.  Bha 
briseadh  an  latha  ann  mu  'n  deachaidh  sinn  a  luidh  ! 
Agus  ged  a  chaidh  mise  do  m'  leabaidh  cha  d'  rinn  mi 
mòran  cadail. 

Dihaoinc,  an  ficheadeamh  latha  de 
'n  mhìos  ihuidhe. 

Bha  oidhche  luasganach  gun  fhois  agam  agus  an  sgeula 

O  O  O  O  O 

cruaidh  so  ri  aghaidh  m'  inntinn,  agus  mi  a  smuain- 
eachadh  gun  robh  mi  faicinn  nam  beistean  Zulu  oillteil 
fodh  'm  chomhair,  agus  mi  cho  bhrònach  air  son  na 
Ban-impireadh  's  i,  gun  fhios  aice  fhathast  air  na  th' 
air  a  cùl.     Bha  mi  air  mo  chois  'an  deadh  àm. 

Tha  dà  fhichead  bliadhna  ao-us  a  dhà  an  diugh  bho 

O  O 

na  shuidh  mise  air  an  Bigh-chaithir :  ach  's  beag  guth 
a  th'  agam  air  agus  am  bròn  so  againn  uile. 

Chuir  mi  moran  fhiosan  air  falbh  an  raoir  leis  an 
tdcgraph  agus  thàinig  teachdaireachd  anns  a'  mhaduinn 
an  diugh  bho  Morair  Sydney  a'  ràdh  gu  'n  robh  e  dol 
sios  tràth  a  bhriseadh  an  sgeula  uamhasaich  so  do  a! 
mhàthair  thruagh.  Marbhaisg  air  an  olc  !  Fhuair  mi 
fiosan  bho  'm  chuid  cloinne  uile  agus  bha  iad  air  an 
leòn  mu  'n  chùis.     Fhuair  mi  fios  bho  'n  Bidire  Staf- 

ford  Northcote  gu  'n  d'  thainig  teachdaìreachd  gu  Tigh 
na  Pàrlamaid  uime;  agus  gu 'n  robh  na  h-uile  neach 
duilich  air  son  na  thachair.  'S  ann  gu  Còirneal  Stan- 
ley  a  thàinig  ani  fios.  Cliuir  mise  teachdaireachd  gu 
mòran  chàirdean  niu  'n  sgeula  bhròin. 

Chuir  am  Brùnach  'us  mi  fhein  gach  ni  anns  na 
cisteachan.  Cha  b'  urrainn  dhomh  innse  an  t-uamhas 
a  bh'  orm.  Cha'  n'  eil  toiseach  sàmhraidh  an  uair  a 
tha  sinn  an  so  nach  eil  fios  bàis  neaeh  rìoghail  air 
choir-eigin  a  tighinn  'g  ar  'n  ionnsuidh,  air  chor  's  gu  'm 
bheil  againn  ris  na  feisdean  stàtail  a  chuir  dhe. 

Chaidh  mi  gu  ruig  tigh  Dhònuil  Stiùbhairt  anns  a' 
charbad  aig  fichead  mionaid  an  deigh  aon-uair-deug  a' 
ghabhail  beannachd  leòtha.  Chaidh  sinn  air  adhart 
bho  sin  gu  tigh  Profeit.  Stad  sinn  aig  dorus  bùth 
Shimoin  'us  ghabh  sin  beannachd  leis  a'  bhean  agus 
chaidh  sinn  an  deigh  sin  gu  tigh  a'  Bhrùnaieh  los 
beannachd  fhàgail  aig  muinntir  Uisdean.  Thill  sinn 
dachaidh  aig  fichead  mionaid  an  dèigh  dà-uair-clheug 

o  o  o 

agus  thug  mise  greis  air  sgrìobhadh. 

Fhuair  mi  fios  bho  Morair  Sydney  ag  ràdh  gu  'n  d' 
innis  e  sgeula  a  chruadail  do  'n  Bhan-impireadh  ghao- 
laich.  Cha  b'  urrainn  dhi  'chreidsinn  an  toiseach  ach 
an  uair  a  thuig  i  gu  'n  robh  e  tuilleadh  's  fior  bhris  a 
cridhe.     Och  's  e  'n  deuchainn  mhòr  e  ! 

Ghabh  mise  'us  Beatrais  ar  tràth-nòin  ann  an  seòmar 
mo  ghaoil  Ailbeart.  Bha  Beatrais  fodh  throm  bhròn  's 
gu  dearbh  bha  sinn  uile  sin.  Bha  eadhoin  an  fheadhain 
dha  nach  b'  aithne  iad  làn  cofhaireachdinn  air  son 
gnothuch  cho  cruaidh.     Bha  e  na  ghille  cho  grinn,  agus 

bha  cle  ghaol  aig  gach  neach  air.  Tha  e  na  rud  cho 
iongantach  gu  'm  bheil  sinn  a'  fàgail  an  àite  so  bho 
bhliadhna  gu  bliadhna  le  naigheachd  bròin  a'  cur 
duthachais  oirnn.  Cha  'n  'eil  uair  a  dh'  fhàg  sinn  e 
bho  chionn  cheithir  bliadhna  nach  d'  fhuair  sinn  fios 
niu  bhàs  caraid  no  aon  'g  ar  luchd  eòlais  a'  measg  na  'n 
daoine  mòra. 

Dh'  fhàg  sinn  Baile-Mhoireil  aig  leth-uair  an  dèigh  aon 
uair,  bha  Sìne  Ely  'us  Leila  Errol  leinn  agus  iad  làn 
cofhaireachdainn.  Bha  sinn  duillich  a  bhi'  fàgail  an 
àite  direach  an  uair  bu  bhreagha  e.  Bha  craobhan  na 
'm  flùraichean  sàmhraidh  a  tighinn  fodh  bhlàth. 
Chaidh  sinn  seachad  air  craobh  de  lilac  geal  fodh 
bhlàth  dlùth  air  Bailatair.  Bha  'n  stùr  uamhasach 
draghail  dhuinn.  Cha  robh  mòran  blàth  air  a  chonnusc 
no  idir  air  a  bheallaidh  bhòidhich  a  b'  àbhaisd  seall- 
tuinn  cho  breagha  bho  'n  rathad  iaruinn  aig  an  àm  so' 
bhliadhna.  Eàinig  sinn  Abareadhain  aig  fichead  mion- 
aid  roimh  cheithir  agus  beagan  an  deigh  sin  ghabh  sinn 
ar  tea. 

Fhuair  sinn  pàipeirean-naigheachd  aig  Drochaid  Duin 
anns  an  d'  fhuair  sinn  an  sgeula  cruaidh  so  ni  bu 
mhionaidiche.  Ghabh  sinn  an  deigh  sin  seachad  air 
Arbroath — air  adhart  ri  taobh  na  mara — agus  air  East 
Haven  'us  Carnoustie  far  an  d'  fhàs  Symon  cho  tinn  's 
gu  'm  b'  fhèudar  dha  tilleadh  dhachaidh.  Tha  na  h-àit- 
eachan  so  uile  na  'n  luidhe  gle  iosal  agus  dailtean  air 
son  cluich  golf  goiricl  bho  gach  baile  dhiùbh.  Bha  'n 
rathad  iaruinn  a'  gabhail  air  adhart  troimh  thalamh 
feuraich  agus  torrain  us  lagain  ann  mar  a  chitear  air 

z 

am  fàgail  leis  a'  mbuir  an  talamh  iosal  gainmhich  gun 
chreagan ;  ach  tha  èirigh  's  a  ghrùnnd  air  adhart  ri 
Dundeadh. 

Eàinig  sinn  ceann  -  uidhe  Drochaid  Tatha  aig  sia 
uairean.  Bha  dùmhladas  mòr  sluaigh  a  mach  'us 
brataichean  a  snàmh  air  a  ghaoithe  ris  gach  taobh ;  ach 
mu  thruaighe  bha  ar  cridheachan  ro  thròm  air  son  sòlais 
sam  bith.  Thàinig  am  Probhaist  a  thoirt  òraid  dhomh 
asras  e  air  a  ss[eudachadh  ann  an  èididh  àillidh  agus 

o  o  o 

thug  mnathan-uaisle  badan  f  hlùraichean  do  Bheatrais  'us 
dhòmhsa.  'S  ann  am  mìos  meadhoin  an  Fhoghair,  1844, 
a  bha  mise  'an  Dundeadh  mu  dheireadh.  Bha  sin 
beagan  an  dèigh  dhomh  Affie  a  bhi  agam,  thàinig  sinn 
air  tir  'an  so  air  ar  rathad  gu  Blàr-an-Athull,  cha 
robh  againn  leinn  de  'n  chloinn  ach  Vickie  agus  cha 
robh  i  ceithir  bliadhna  a  dh'  aois  's  an  àm,  ghiulain 
Renwick l  i  troimh  'n  mhòr-shluagh,  chaidh  sinn  air 
bòrd  na  luinge  an  so  a  rithist  air  ar  tilleadh. 

Rinn  sinn  stad  mu  chòig  mionaidean  'an  so  agus  an 
dèigh  sin  ghabh  sinn  thairis  air  drochaid  mhiorbhuilte- 
ach  na  Tatha.2  Thoisich  iad  air  a  togail  'an  1871  agus 
tha  mu  mhìle  gu  leth  innte  air  fad.  Bha  e  glè  dhuilich 
dhoibh  an  steigh  aice  a  leagadh  agus  chaill  cuid  dhe  na 
bha  'g  obair  oirre  am  beatha.  Chaidh  a  criochnachadh 
'an  1878. 

B'  e  Mr  Bouch  a  chaidh  a  dheanamh  aithnichte 
dhomh  an  Dundeadh  a  b'  fear  deilbh  dhi,  ghabh  sinn 

1  An  t-àrd  ghille-coise  's  an  àm  sin,  dh'  e"ug  e  'an  1871. 

2  Thuit  an  Drochaid  so  ri  stoirm  mhòir  air  an  naothamh  latha 
fichead  de  'n  Dùdlachd,  1879,  agus  chaidh  na  carbadan-smùid  a  bha  dol 
thairis  oirre  'us  ceithir  fichead  sluaigh  a  chall. 

mu   ochd   mionaidean   a'   dol    thairis    oirre.      Bha   'n 
sealladh  mu  'n  cuairt  gle  bhreatlia. 

Bha  gillean  beaga  na  long-oileanachaidh  a'  sealltuinn 
glè  mhath  le  'n  còisir-chiùil  fhein  air  an  ceann.  Bha 
an  rathad  air  an  robh  sinn  a'  dol  tròimh  choilltichean 
uaine  Eife  anabarruch  bòidheach,  bha  e  fìor  bhòidheach 
gu  dearbh  an  dèigh  dhol  seachd  air  àite  coinnichidh  nan 
rathad  iaruinn  aig  Ladybank.  Stad  sinn  ann  an  sin 
beagan  mhionaidean  agus  thug  Mr  Balfour  a'  Balbirnie 
bascaid  fhlùraichean  dhomh.  Choinnich  sinn  e  fhèin 
agus  a'  Bhan-mhorair  Georgiana,  a  bhean  roimhe  'an 
Albainn  'an  1842.  Ghabh  sinn  seachad  air  Loch 
Liobhunn  far  am  bheil  fhathasd  ballachan  briste  a' 
chaisteil  anns  an  robh  Ban-rìgh  Màiri  bhochd  ann  am 
priosan.  Chaidh  sinn  seachad  air  roimhe  'an  1842. 
Stad  sinn  tiotan  'am  fradhare  nan  Lomonds  agus  an  sin 
ghabh  sinn  seachad  air  Dollar  agus  Tillicoultry  a  tha 
air  an  suidheachadh  gu  bòidheach  'an  gleann  uaine  a 
null  ri  bun  na  'm  beann,  bha  iad  ag  cur  na  h-Eadailte 
agus  Switzerland  na  m'  chuimhne,  ghabh  sinn  an  deigh 
sin  seachad  air  Sauchie  agus  Alloa  —  bailtean  's  am 
bheil  mòran  oibreichean  a  dol  air  adhart,  agus  chaidh 
sinn  seachad  ri  bun  a  chnuic  air  am  bheil  carragh 
cuimhne  Wallace.  Eàinig  sinn  ceann-uighe  an  rathaid 
iaruinn  aig  Sruithleadh  aig  ochd  mionaidean  deug  an 
dèigh  ochd,  agus  bha  sluagh  mòr  a  mach  agus  iad  uile 
cho  dealasach.  An  deigh  sin  fhàgail  ghabh  sinn 
dinneir  glè  mhath  de  dh'  fheòil  fhuar,  bha  i  'cur  na  'm 
chuimhne  nan  tràthan  grinne  a  b'  àbhaisd  dhuinn  a' 
ghabhail  air  ar  turas  taitneach  anns  an  Eadailt. 

Bha  sinn  a'  faotuinn  nani  paipeirean-naigheachd  Al- 
bannach  na  'r  dol  air  adhart  agus  bu  ghoirt  a  bhi  a 
leughadh  cùnntas  mu  'n  bhàs  chruadalach  so.  Bha  na 
fiosan  air  an  cur  le  telegraph  bho  Natal  gu  Baile-Chip 
agus  le  luingeis  bho  sin  gu  Madeira  agus  bho  sin  gu  ruie 

O  O  O  o  o  o 

a  so  a  rithist  le  telegra/ph.  Cha  robh  sinn  ga  fhaotuinn 
mionaid  as  ar  'n  inntinn.  Thàinig  Sìne  Ely  far  an  robh 
sinn  aig  Beattock  Summit  agus  dh'  fhan  i  leinn  gu 
Carlisle.  Sheall  i  dhuinn  paipeir-naigheachd  a'  Dunde- 
adh  ris  an  abrar  '  The  Evening  Telegraph '  anns  ain 
bheil  an  cùnntas  is  mionaidiche  do  'n  chùis  a'  chunnaic 
sinn  fhathast.  'S  uamhasach  an  gnothuch  an  t-òganach 
gaolach  so  a  bha  mar  chlach  a  sùl  ga'  mhàthair,  agus 
air  àrach  'an  sògh  rìoghail  a  bhi  air  a  chur  gu  bàs  cho 
brùideil,  tha  e  cruaidh  ga  rìreamh ;  agus  cha  ghabh  e 
tuigsinn  dòmhsa  ciamar  nach  do  thionndaidh  càch  a 
chogadh  air  a  shon.     Tha  e  thar  labhairt  dhomh. 


TIGHINN-DHACHAIDH   A   MHÒRACHD   EÌOGHAIL 
DIUC  GHALLABH   LE  A  MHNAOI   ÒIG. 

Caisteal  Bhaile-Mhoireil, 

Dìhaoine,  an  còigeamh  latha  de  mhìos 

meadhoin  an  Fhoghair,  1879. 

Dh'  fhalbh  mi  bho  'n  tigh  le  Beatrais  us'  Sìne  El)r  ann 
an  carbad  cheithir  each,  bha  na  gillean  greasaidh  'an 
deiseachan  gorma  ao;us  na  marcaichean  a  bha  leinn  'an 

deiseachan  dearga,  bha  'm  Brùnach  na  làn  dheise 
Ghàidhealaich  agus  e  air  cùl  a'  charbaid  làimh  ri  Power. 
Chaidh  an  Eidire  Ionruic  Ponsonby  agus  Seanàlair  Gar- 
diner  air  adhart  air  thoiseach  oirnn  gu  Bailatair. 
Ràinig  sinne  aig  ceithir  mionaidean  roimh  thrì  uairean 
agus  dh'  fhuirich  sinn  anns  a'  charbad  gus  an  cuala  sinn 
an  carbad-smùid  a  bh'  acasan  doibh  fèin  a'  tighinn. 
Agus  an  sin  theirinn  sinn.  Bha  iad  againn  an  tiota  an 
dèigh  sin  agus  leuni  mo  ghaol  Artair,  agus  Liùsaidh 
Mairearad  na  'm  choinneamh  'us  thug  sinn  fàilte 
chritheil  dhoibh.  Thug  mise  bad  fraoich  dh'  ise  agus 
fhuair  i  badain  eile  bho  chàch.  Bha  freiceadan  de  na 
Scotuich  Piìoghail  na'n  coinneamh. 

An  uair  a  ràinig  sinn  drochaid  Bhaile-Moireil  ghabh 
sinn  air  adhart  gu  socrach  fodh  'n  bhogha  a  bh'  air  a 
chur  suas  de  fhraoch  's  de  choinnteach,  bha  "  Welcome  to 
Balmoral "  air  a  chur  air  aon  taobh  le  flùraichean  agus 
"  Ceud  mìle  Fàilte "  air  an  taobh  eile  agus  "  A.  W." 
'us  "  L.  M."  air  gach  taobh.  Sheas  an  sluagh  agam 
fhèin  ann  an  sin — luchd  nam  feileachan  cuaiche.  Bha 
na  h-uaislean  againn  ann  cuideachd  agus  nam  measg 
bha  Morair  Chelmsford  agus  Mr  Cross,  bha  an  dithis 
mhac  aig  Eilidh,  Christian  Victor  agus  Ailbeart  ann, 
agus  na  mnathan  uaisle  òg  Pitt. 

Thuirt  Artair  beagan  fhocal  gun  an  carbad  fhàgail 
agus  fhreagair  Dr  Profeit  e  gu  h-aithghearra  agus  an 
dèigh  sin  shèid  na  piòbairean  suas  agus  chaidh  iad  air 
adhart  air  ceann  na  cuideachd  agus  luchd  na  'n  deise- 
achan  Gàidhealach  ri  'n  cùl,  lean  càch  iad  agus  ghabh 

sinn  's  an  ordugh  sin  air  adhart  a  dh'  ionnsuidh  a' 
chaisteil  air  ar  socair. 

Thàinig  triùir  chaileag  beaga  bòidheach  far  an  robh 
sinn  aig  a  chadh'-chliath  agus  thilg  iad  badain  fhlùr- 
aichean  do  'n  charbad  agus  bha  aon  diubh  de  mar- 
gucrites.  Bu  le  Còirneal  Clèireach  fear  coimhead  na  'n 
each  aig  Bertie  an  triùir  nÌQ'hean  beao;a  agus  tha  iad 

o  o  o         o 

a'  fuireach  'ani  Birkhall.  Bha  na  h-uile  h-aon  a  bha 
leinn  a'  dol  air  adhart  da  'n  cois. 

Cha  d'  thàinig  neach  leis  a'  chàraid  òig  ach  Captain 
Fitzgerald. 

An  uair  a  thàinig  sinne  as  a'  charbad  agus  a  bha 
gach  neach  cruinn  thog  Dr  Profeit  deoch-slàinte  na 
càraid  òige  agus  dh'  òl  iad  uile  i  le  àrd  iollach.  Thug 
Artair  taing  dhoibh.  Chaidh  sinn  a  stigh  an  dèigh  sin 
agus  ghabh  iadsan  agus  an  dà  ghille  bheag  an  tca 
leinn  anns  an  leabhar-lànn. 


CÀRN    A    MHÒRACHD    RÌOGHAIL    DIÙC 
GHALLABH. 

Diluain,  an  t-ochdamh  latha  de  mh'ios 
meadhoin  an  Fhoghair,  1879. 

Bha  maduinn  àillidh  ann.  Ghabh  Artair  'us  Liùs- 
aidh  an  tràth-maidne  le  Beatrais  'us  leamsa  ann  am 
bothan  beag  a'  ghàraidh,  agus  thog  sinn  oirnn  aig 
aon-uair-deug  a  dhol  gu  càrn  Artair,  bha  mise  mar- 

cachd  mo  làir  bheag  Sesidh  ach  dhirich  Beatrais 
da  cois.  Thachair  Artair  'us  a  hhean  oirnn  air  an 
rathad  agus  ghabh  sinn  taobh  na  làiinhe  deise  de 
cheum  a'  Chaimbeulaicli  gus  an  robh  sinn  goirid  bho  'n 
chàrn.  Thàinig  mise  far  muin  an  eich ;  amis  bha  na 
h-uaislean  uile  cruinn  ann  an  sin  roimhinn,  bha  Dr 
Profeit  cuideachd  agus  na  gillean-seilg  'us  seirbhisich 
eile  an  àite  le  'n  teaghlaichean  agus  a'  chuid  nihor  de 
sheirbhisich  an  tighe.  An  uair  a  bha  sinn  air  a' 
mhullach  làimh  ris  a'  chàrn  le  ar  gloineachan  làn  thog 
Dr  Profeit  slàinte  na  càraid  agus  thuirt  e  beagan  fhocal 
molaidh  mu  Artair.  Dh'  òl  iad  an  deoch  le  iollach 
aoibhneach  àrd — tri  uairean  a  trì.  Phreagair  Artair 
gu  deas-bhriathrach  agus  thug  e  buidheachas  dhoibh 
'an  òraid  ghoirid.  Dh'  òl  iad  mo  shlàinte-sa  an  dèigh 
sinn  le  àrd  iollach ;  agus  thuirt  am  Brùnach  gu'  m  bu 
chòir  dhoibh  deoch-slàinte  na  Ban-phrionnsa  Beatrais 
òl,  thog  Cowley  i  agus  dh'  òl  iad  i  gu  cridheal  le  mor 
iollach.  Bha  Fern  'an  sin  leis  na  coin  eile  agus  cha 
robh  an  iollach  a  còrdadh  ris  idir  agus  bha  e  a  sior- 
chofhartaich.  Chuir  sinn  uile  clach  anns  a'  chàrn  agus 
tha  an  sgrìobhadh  a  leanas  air — 

PHÒS    ARTAIR    DIÙC    GHALLABH    AGUS 
SHRATHEIREANN, 

A  BHAN-PHRIONNSA   LIÙSAIDH  MAIREARAD   A'   PRUSSIA, 

Aìr  an  treas  latha  deug  cle  'n  Mhàrt,  1879. 

Thill  sinn  dachaidh  an  dèigli  sin  agus  choisich  mise 
fad  an  rathaid  gu  tigh  Dr  Profeit,  stad  sinn  ann  an  sin 
asrus  chaidh  mise  a  rithist  air  muin  na  làire  bige. 

SGEIOB   GU   AIEIDH   GHLDOT   GHEALADAIE. 

Baile-Mhoiheil, 

An  siathainh  latha  dc  rnhìos  mu  dhcircadh 

an  Fhoyhair,  1879. 

Chaidh  mi  mach  anns  a'  charbad  aig  deich  mion- 
aidean  an  deigh  ceithir,  bha  a'  Bhan-impireadh  Eugenie 
còmhladh  rium,  thàinig  i  'nall  bho  Obair-Gheallaidh  l 
a  dhol  leam  gu  Airidh  na  Ban-rìgh  mar  a  their  iad 
rithe.  Bha  'm  feasgar  grianar,  soilleir,  blàth,  breagha. 
Thaitinn  an  Tigh-àiridh  beag  gu  math  ris  a'  Bhan- 
impireadh.  Cha  'n  eil  ann  ach  dà  sheòmar  agus  àite 
na  còcàireachd.  Tha  e  air  a  thogail  air  àite  fiadhuich 
aonaranuch  a'  sealltuinn  suas  ri  Loch  -  na  -  gàir,  tha 
beanntan  Loch-na-gàir  ag  èirigh  na  'm  mìll  os  cionn  an 
tighe  ach  tha  greis  mhath  astair  dh'  ionnsuidh  an  loch 
fhein.  Ghabh  sinn  sràid  air  adhart  mu  mhlle  gu  leth 
air  frith-rathad  a  bha  ri  taobh  na  h-aibhne  agus  lean 
na  coin  sinn,  rinn  a  Bhan-impireadh  mòran  còmhraidh 
rinn  mu  na  làithean  a  dh'  fhalbh. 

Bha  sinn  mu  uair  air  falbh  agus  fhuair  simi  ar  tea 
an  uair  a  thill  sinn.  Dh'  iasguich  am  Brùnach  bric 
chiatach  dhuinn  agus  rinn  e  deas  iad  ann  am  min- 
choirce,  agus  thaitinn  iad  cho  math  ris  a'  Bhan- 
impireadh  ghaolaich  agus   gu  'n  d'  rinn  i  a  dinneir 

1  Bha  a'  Bhan-impireadh  a'  fuireach  an  Obair-Gheallaidh,  chuir  uiise 
impidh  oirre  gu  tighiim  ann  air  son  sàmhchair  agus  a  dh'  fheuch  an 
deanadh  an  t-àile  glan  feum  dhi  an  deigh  a  cruaidh-fhortan  mur. 

dhiùbh.     Bha  am  feasgar  àillidh,  bha  na  monaidhean 
cho  dearg  agus  an  iarmailt  cho  soilleir. 

Thill  sinn  dachaidh  aig  fichead  mionaid  an  deigh  sìa, 
agus  ghabh  a'  Bhan-impireadh  agus  a  bean  choimh- 
eadachd  air  adhart  gu  Obair-Gheallaidh. 


BUAIDH  TEL-EL-KEBIR,  AGUS  TIGHINN-DHACHAIDH 
A'  MHÒRACHD  RÌOGHAIL  DIÙC  ALBANI  LE  A 
MHNAOI   ÙIG. 

Diluain,  an  t-aona  latha  dcug  dc  mhìos 
meadhoin  an  Fhoghair,  1882. 

Fhuair  mi  tclcgram  ann  an  litreachas  diomhair  bho 
an  Bidire  Iain  Mac-Neill  a  thoirt  dhomh  fios  gun  robh 
iad  a  cur  rompa  dol  le  buidheann  mhòir  a  thoirt 
aghaidh  air  a'  nàmhaid  air  Diciadaoin.  'S  ann  aig  Dia 
amhàin  'tha  fios  gu  dè  cho  iomaguineach  's  a  rinn 
so  sinne ;  ged  a  bha  an  dàil  a  bha  air  a  chur  's  a  chùis 
bho  latha  gu  latha  glè  mhishocrach  leinn.  Gun  fhios 
aicr  neach  ciod  a  thachradh  arras  sior  dhùil  ri  ni-eiginn 

o  o  o 

a  chluinntinn. 

Dimàirt,  an  dara  latha  deug  de  mhìos 
meadhoin  an  Fhoghair. 

Chaidh  mi  'mach  anns  a'  charbad  aig  deich  mionaidean 
roimh  chòig,  bha  Beatrais,  bean  Artair,  agus  Harriet 
còmhladh  rinn  auus  chabh  sinn  gu  "  Airidh  na  Ban-rìgh." 

Fhuair  sinn  ar  tea  'an  sin  agus  thug  mise  greis  air 
tarruing  dhealbh.  Bha  'n  speur  cho  bòidheach,  choisich 
sinn  dhachaidh  agus  ràinig  sinn  an  tigh  aig  fìchead 
mionaid  an  dèigh  seachd.  Cha  ruig  nii  leas  innse  mu  'n 
iomaginn  a  bh'  oirnn ;  ach  dh'  fheuch  sinn  ri  cumail 
oirnn  fhèin.  Cha  robh  aig  bòrd  na  dinneir  leinn  ach 
na  mnathan  uaisle. 

Bha  mise  ag  ùrnuigh  gu  dùrachdach  air  son  mo 
leinibh  gaoil  agus  fadail  orm  air  son  tighinn  an  latha 
màireach.  Leugh  mi  an  laoidh  bhreagha  aig  Kòrner 
"  Gebet  vor  der  Schlacht,"  "  Vater,  ich  rufe  Dich  "  ("  An 
ùrnuigh  roimh  'n  chogadh,"  "  Athair,  mo  ghlaodh  tha 
riut  ").  B'  àbhaist  do  m'  chompanach  gaoil  a  seinn  gu 
tric,  cha  b'  urrainn  domh  m'  inntinn  a  thogail  bho  'n 
Eipheit  agus  na  bha  ri  tachairt  a'  màireacli. 

Diciadaoin,  an  treas  latha  deurj  de  mhìos 
meadhoin  an  Fhoghair. 

Dhùisg  mi  glè  thràth  's  a'  mhaduinn,  bha  'n  latha  gu 
math  tròm  dorcha.  Ghabh  mi  mo  shràid  ghoirid  agus 
ghabh  sinn  ar  tràth-maidne  's  an  tigh  bheag.  Fhuair 
mi  telcgram  ag  ràdh  gun  do  mhàrs  an  t-arm  a  mach  an 
raoir.  Cha  'n  urrainn  domh  staid  mo  chridhe  innse ! 
Ghabh  sinn  gu  ruig  am  bogha  bòidheach  a  th'  air  a 
chur  suas  air  son  tighinn  dachaidh  Leopold,  tha  e  aca 
rud-eigin  na  's  dlùithe  air  tigh  Middleton  no  'bha  càch, 
thill  sinn  a  rithist  do  'n  tigh  bheag  'us  shuidh  mise  ann 
a'  sgrìobhadh  agus  a'  cur  m'  ainm  ri  pàipeirean  agus 
mar  sin  sios. 

Fhuair  mi  tclcgram  eile  ag  ràdh  gu  'n  robh  an  cogadh 

a  dol  air  adhart  agus  gu  'n  deachaidh  an  ruaig  a  chur  air 

o  O  o 

an  nàmhaid  le  càll  mor  aig  Tel-el-Kebir.  Bha  mi  cho 
troimh  chèile. 

An  deigh  dol  a  stigh  fhuair  mi  fios  bho  an  Eidire 
Iain  MacNeill  ag  ràdh,  "  Buaidh  mhòr ;  an  Diùc  slàn 
agus  gu  tearuinte."  Chuir  mi  gach  fios  's  a  mhionaid  gu 
bean  Artair.  Bha  sin  uile  cho  troimh  chèile.  Bha 
mise  air  mo  lionadh  le  aoibhneas  agus  le  buidheachas 
do  Dhia  air  son  a  mhaitheis  agus  a  mhor  throcair. 

Thàinig  an  naigheachd  ceudna  bho  Morair  Granville 

o  o 

agus  bho  Mr  Childers  ach  cha  d'  thàinig  fios  fhathast 
bho  'n  Bidire  Garnet  Wolseley,  ach  began  roimh  dhà 
uair  thàinig  am  fios  toilichte  a  leanas  uaithe  : — 

ISMAILIA, 

An  treas  latha  deug  de  mhìos  meadhoin 
an  Fhoghair,  1882. 

Tel-el-Kebir. 

Bho  Wolseley  a  dh'  ionnsuidh  na  Ban-RÌgh  ann  am  Baile-Mhoireil. 

Bhuail  sinn  air  càmp  Arabi  an  diugh  aig  còig  uairean  's  a' 
mhaduinn.  Thug  na  gearrdachan  agus  na  saighdeirean  coise  an 
aghaidh  gu  fearail  foghainteach  air  na  h-àiteachan  anns  am  bu 
làidire  a  shuidheachadh  agus  dh'  oibrich  saighdeirean  nan  each 
agus  nan  gunnaclian  mòra  mun  cuairt  ri  taobh  na  laimhe  cli. 
Bha  na  h-uile  mir  dhe  chàmp  na  m'  lamhan  roimh  sheachd 
uairean.  Fhuair  sinn  mòran  dhe  na  carbadan-smùid  a  bh'  aige 
air  son  na  treallaich  agus  iad  làn  ghoireasan  air  son  an  airm. 
Tha  an  ruaig  air  an  nàmhaid  le  càll  mòr  ;  agus  tha  mi  duilich  a 
ràdh  gu  'm  bheil  càll  goirt  oirnn  fhèin  cuideachd.  Tha  Diùc 
Ghallabh  gu  math  agus  rinn  e  gu  ciatach  an  diugh.  Chaidh  e  air 
adhart  air  ceann  a  chuid  daoine  do  'n  bhlàr. 

Thug  am  Brùnach  an  telegram  so  'g  am  ionnsuidh 
agus  leau  e  mi  do  sheòmar  Beatrais,  bha  Liùsaidh  an 

sin  leatha  agus  sheall  nii  an  cleadh  naigheachd  dhi, 
rug  mi  eadar  mo  dha  làimh  oirre  agus  thuirt  mi  rithe 
gu  de  an  sòlas  agus  an  t-aobhar  gairdeachais  'us 
tàingealachd  a  hh'  againn — esan  air  gaol  geal  a  bhi  gu 
tearuinte  agus  air  a  mholadh  cho  mor  air  son  a  thrèun- 
adais.  Tha  mi  cho  tàingeal  toilichte  's  gur  gann  tha  fìos 
agam  gu  dè  'tha  mi  deanamh,  ged  a  tha  mi  duilich  air 
son  na  thuit  's  an  àr-fhaich  agus  gu  dearbh  tha  mi 
toilichte  'chluinntinn  nach  eil  urrad  air  a'  marbhadh  's 
a  shaoil  leòtha  an  toiseach.  Bha  sinn  le  chèile  air  ar 
gluasad  gu  mòr. 

Chaidh  sinn  gu  'r  tràth-nòin  an  deigh  so.  Fhuair  mi 
mòran  fhiosan  agus  chuir  mi  na  h-uighir  air  falbh. 
Aig  deich  mionaidean  an  cleigh  trì  chaidh  mi  's  a 
charbad  le  Beatrais  'us  Ban-mhorair  Soutliampton  agus 
chaidh  sinn  air  adhart  gu  Bailatair.  Thàinig  sinn  as 
a'  charbad  agus  ann  a'  mionaid  thàinig  carbad-na- 
smùid  agus  leum  Leopold  'us  Eilidh  a  mach  na  'r 
coinneamh ;  bha  deise  ghlas  oirre  agus  ad  de  'n  aon 
dath. 

Bha  freiceadan  a  mach  de  Reiseamaid  Chlann  Choin- 
nich — an  Reiseamaid  aig  Diùc  Albani — agus  bha  mòran 
sluaigh  ann  chaidh  a  chàraid  òg  do  'n  charbad  còmhladh 
ruinne  le  chèile  agus  ghabh  sinn  direach  air  adhart  gu 
Baile-Mhoireil.  Bha  Liùsaidh  agus  Horatia  Stopford 
ann  an  carbad  air  an  rathacl  agus  lean  iad  sinne,  mar  a 
bha  sinn  a  gabhail  air  adhart  fodh  'n  bhogha — direach 
an  dèigh  dol  thar  na  drochaide  stad  sinn  agus  chuir  Dr 
Profeit  ann  am  beagan  fhocal  fàilte  air  a'  chàraid  òig, 
agus   thug   Leopold   taing   dhà.     Bha   an    sluagh  uile 

cruinn  ann  an  so  na  h-uaislean  againn  fhein  agus  an 
fheadhain  a  thàinig  bho  Birkhall  agus  bho  Obair- 
Gheallaidh,  agus  bha  tuath  nan  trì  òighreachdan  ann 
agus  na  seirbhisich  againn  uile. 

Ghabh  na  pìobairean  an  ceum  toisich  ag  cluich  "  Mac 
lain  Ghasda "  bha  ani  Brùnach  agus  a'  chuid  eile  de 
ghillean  an  fheilidh  air  thoiseach  air  a'  charbad  agus 
mun  cuairt  dhe  agus  càch  uile  nan  deigh  agus  cha  b'  e 

o  o  o 

am  beagan  a  bh'  ann  diubh.  Thàinig  sinne  as  a'  char- 
bad  aig  an  dorus  agus  bha  an  sluagh  againn  uile  a  mach 
na  'n  sreath  agus  na  Gàidheil  air  an  ceann.  Bha  bòrd 
ri  taobh  an  tighe  air  an  robh  uisge-beatha  agus 
gloineachan  agus  bha  na  h-uaislean  nan  seasamh  mu  'n 
cuairt  dhe.  Thog  Dr  Profeit  deoch-slàinte  na  càraid 
òige  agus  an  dèigh  dhoibh  sin  òl  thàinig  am  Brùnach 

o         o  o  o 

air  adhart  agus  thuirt  e  mar  a  leanas :  "  A  mhnathan 
uaisle  agus  a  dhaoin'-uaisle  togamaid  iollach  mhath 
Ghàidhealach  air  son  Diùc  agus  Ban-diùc  Albani ;  gu 
ma  fada  beò  iad,  agus  bàs  sona  dlioibh ! "  thaitinn  na 
briathran  sin  ris  gach  neach  a  bha  's  an  làthair  agus 

O  O 

thog  iad  iollach  chaithreamach. 

Dh'  iarr  mise  air  Leopold  e  thogail  deoch-slàinte  an 
airm  a  bha  cho  buadhar  anns  an  Eipheit  agus  slàinte 
mo  luaidh  Artair,  dh'  òladh  an  deoch  sinn  gu  cridheil 
agus  thàinig  tiomadh  air  Liùsaidh.  Thog  Dr  Profeit 
slàinte  Ban-diùc  Ghallabh  an  dèigh  sin,  agus  an  deigh 
do  'n  Bhrùnach  labhairt  ris  thog  e  a  rithist  deoch- 
slàinte  na  Ban-phrionnsa  bige.  Bha  an  gaol  beag  a 
gabhail  beachd  air  na  thachair  agus  i  aig  Chapman  a 
banaltrum  air  a  gairdean  agus  an  luchd  frithealaidh  eile 

aice  goirid  uatha,  bha  iad  uile  dlùtli  air  làimh  an  uaii  a 
chaidh  a  slàinte  òl. 

Chaidh  sinn  a'  stigh  an  dèigh  sin  agus  ghabh  sinn  ar 
tea  anns  an  t-seùmar  aganisa  gu  h-àrd  an  staidhir — 's  e 
sin  Liùsaidh,  Beatrais,  agus  mi  fhein.  Fhuair  Liùsaidli 
litir  fhada  thoilichte  bho  Artair  anns  an  robh  e  'toirt 
cùnntais  mu  'n  mhàrsadh  thròm  a  bh'  aca  air  a' 
choigeamh  latha  fichead,  thòisich  e  air  an  litir  air  an 
t-siathamh  latha  fichead  ach  's  ann  an  deigh  sin  a 
chriochnuich  e  i.  Thàinig  tdcgram  air  adhart  a  chuir 
an  Bidire  Garnet  Wolseley  gu  Mr  Childers  agus  bha 
cùnntas  ni  bu  mhionaidiche  ann  mu  na  thachair.  Tha 
mi  'toirt  buidheachais  do  Dhia !  nach  'eil  an  càll  cho 
mhòr  's  a  shaoil  sinn  an  toiseach.  Dh'  òrduich  mise 
teine-aighir  a'  bhi  air  a'  lasadh  air  Creag-Ghobhann  aisr 

O  O  O 

naoi  uairean,  direach  far  an  robh  am  fear  a  chaidh  a 
lasadh  an  1856  an  dèigh  dhuinn  sgèul  fhaotuinn  air 
tuiteam  Sebastopol  agus  chaidh  mo  ghaol  Ailbeart  suas 
^a  ionnsuidh  agus  Bertie  'us  Affie  còmhladh  ris.     Bha 

O  O 

sin  air  an  deicheamh  latha  de  mhìos  meadhoin  an 
Fhoghair,  dlùth  air  sia  bliadhna  fichead  gus  an  àm  so. 

Chaidh  mi  gu  Liùsaidh  'us  leugh  i  pàirt  de  'n  litir 
fhada  aig  Artair  dhomh  agus  bha  mi  air  mo  leireadh 
mu  'n  chùnntas  a  thng  e  air  fhulangais  fhein  agus  nan 
oifigeach  eile  cho  math  ris  na  saighdearan  bochda. 

Cha  do  shuidh  a  dh'  ionnsuidh  na  dinneir  ach  sin 
fhein ;  agus  aig  naoi  uairean  dh'  fhalbh  Beatrais  'us 
Liùsaidh  agus  Ban  -  mhorair  Southampton  a  dhol  gu 
mullach  Creag-Ghobhann,  bha  na  daoin'-uaisle  againn 
leòtha  agus  chaidh  mòran  de  'n  t-sluagh  ann  agus  pìo- 

bairean  a'  cluicli  fad  an  rathaid  aca — bha  mi  fhein  ga 
shaoilsinn  cunnartach  dhoibh  dol  suas  's  an  dorcha. 
Chaidh  Leopold,  Eilidh,  'us  mise  suas  gu  seòmar  Beat- 
rais  agus  chunnaic  sinn  iad  as  a  sin  a'  cur  lasair  ris  an 
teine.  An  dèlgh  dha  gabhail  bha  sinn  a'  faicinn  an 
t-sluaigh  air  ais  'us  air  adhart  eadar  sinn  's  an  lasair, 
agus  bha  sinn  a'  cluinntinn  na  gàir,  agus  ceòl  na  pìoba. 
Cha  robh  iad  fada  gun  tilleadh  agus  chaidh  mise  a 
shuidhe  greis  leòtha  do  sheòmar  Liùsaidh  far  an  robh 
i  fhèin  'us  Beatrais  agus  Ban-mhorair  Southampton  a' 
gabhail  an  suipeir. 

Bha  telegram  an  deigh  telegram  a'  tighinn  gun  cheann 
gun  chrioch !  Bha  e  na  latha  sonais  agus  taingealachd 
ged  a  bha  ar  sòlas  air  a  mheasgadh  le  bròn  air  son  na 
bha  air  an  leòn  agus  a  dol  gu  bàs,  agus  air  an  son-san 
a  bha  caoidh  luchd  an  aaoil  a  bha  air  am  marbhadh  ! 


AX  CO-DHUXADH. 

'S  fhèudar  dhomh  beagan  fhocal  a  ràdh  ann  a  bhi  co- 
dhùnadh  an  leabhair  so. 

Cha  'n  'eil  am  fear  frithealaidh  dileas  a  th'  air  ain- 
meachadh  cho  tric  anns  na  "  Duileagan "  so  nis  faide 
aice-sa  dha  'n  d'  rinn  e  seirbheis  cho  fìrinneach,  cho 
dìleas  agus  cho  neo-sgithichte. 

Ann  an  trein  a  neart  agus  ann  an  lànachd  a  shlàinte, 

agus  gun  e  bhi  ach  tri  latha  gu  tinn,  chaidh  a  thoirt 
air  falbh  bho  'n  hheatha  fheumail  a  bha  e'  caitheanih, 
air  an  t-seachdamh  latha  fichead  de  Mhàrt  na  bliadhna 
so.  Bha  mor-mheas  agus  gràdh  aig  gach  neach  air 
dha  'm  b'  aithne  a  luach  agus  caoimhneas  a  chridhe, 
agus  tha  gach  neach  a  bha  eòlach  air  ri  fior  chaoidh  air 
a  shon. 

Cha  ghabh  a  chàll  deanamh  suas  dhòmhsa  's  mi  cho 
bochd  na  m'  shlàinte  leis  an  tachartas  a  dh'  fhàg  air 
cho  bheag  comais  mi  's  an  àm.  Agus  cha  ghabh  e 
cur  an  geill  dhomh  mar  a  tha  mi  ga  ionndrainn  oir 
bha  mi  cur  mo  làn  earbsa  ann ;  tha  mi  ga  ionndrainn 
air  gach  latha,  agus  air  gach  uair  de  'n  latha,  agus  re 
mo  bheatha  bithidh  mi  cuimhneachadh  le  taingealachd 
dha,  air  a  chùram  gun  lasachadh,  a  fhritheilteachd,  agus 
a  dhilseachd  dhòmhsa. 

"  Clia  tug  cridhe  buille  riamh  ami  an  broilleach  duine, 
A  bha  ni  b'  fhirinniche,  ni  b'  uaisle,  na  ni  b'  earbsaiche. 
Ko  cridhe  ni  bu  rìoghala,  no  ni  bu  ghràdhaiche." 


Baile-Mhoireil, 
Ceud  mhìos  a'  ghcamhmidh,  1SS3. 

